
PARIEA 1 
PRELUDIUL 


Capitolul 1 
Cum s-a precipitat războiul 


La 1 aprilie 1939, presa internaţională a difuzat ştirea 
potrivit căreia Cabinetul domnului Neville Chamberlain, 
renunţase la politica de împăciuire şi de neamestec şi 
anunţase că Anglia avea să apere Polonia împotriva 
oricărei ameninţări din partea Germaniei, cu scopul de a 
asigura pacea în Europa. 

Cu toate acestea, la 1 septembrie Hitler a trecut 
mărşăluind frontiera poloneză. Două zile mai târziu, după 
ce îi ceruseră zadarnic a să se retragă, Anglia şi Franţa au 
intrat în luptă. Începuse o nouă conflagrație europeană, 
care s-a transformat în cel de-al doilea război mondial. 

Aliaţii occidentali au intrat în război cu un dublu 
obiectiv. În primul rând voiau să-şi îndeplinească 
promisiunea de a prezerva independenţa Poloniei. Ţelul 
final îl constituia înlăturarea unei potenţiale ameninţări la 
adresa lor şi, implicit, asigurarea propriei securităţi. Până 
la urmă, însă, au dat greş în ambele cazuri. Nu numai că 
nu au izbutit să împiedice de la bun început înfrângerea 
Poloniei, iar apoi împărţirea ei între Germania şi Rusia, ba 
mai mult, după şase ani de război încheiat printr-o victorie 
aparentă au fost nevoiţi să accepte dominaţia Rusiei 
asupra Poloniei - abandonându-şi angajamentele faţă de 
polonezi, care luptaseră de partea lor. 


SAN maA] 


În acelaşi timp, ca o consecință a tuturor eforturilor 
orientate în direcția distrugerii Germanici hitleriste, 
Europa a ajuns atât de devastată şi de slăbită, încât n-ar 
mai fi rezistat în faţa unei noi ameninţări, iar Anglia, 
alăturându-se vecinilor săi europeni, intrase într-o stare de 
jalnică dependenţă faţă de Statele Unite. 

Acestea sunt realităţile dure ce constituie substratul 
unei victorii spre care s-a năzuit cu ardoare, dar care a fost 
înregistrată cu preţul unor mari sacrificii - după ce 
colosala greutate a Rusiei şi a Americii fusese atrasă în 
balanţă împotriva Germaniei. Deznodământul a spulberat 
vechea iluzie populară potrivit căreia „victorie” înseamnă 
pace. A confirmat, în schimb, valabilitatea experienţelor 
trecute, conform cărora victoria este „un miraj în deşert” - 
deşertul creat de un lung război, atunci când este purtat 
cu arme moderne şi un arsenal de mijloace practic 
nelimitat. 

Considerăm oportun să  evaluăm consecințele 
războiului înainte de a ne ocupa de cauzele care l-au 
provocat. Înțelegerea repercusiunilor războiului permite o 


examinare mai realistă a situaţiei premergătoare izbucnirii 
războiului. În procesele de la Nürnberg s-a pornit de la 
premisa că izbucnirea războiului, precum şi extinderea sa 
ulterioară s-au datorat exclusiv agresiunii lui Hitler. Numai 
că această explicaţie este simplistă şi superficială. 

Ultimul lucru pe care şi-l dorea Hitler era provocarea 
unui nou mare război. Poporul şi îndeosebi generalii lui se 
temeau foarte tare de un asemenea risc - experienţa 
primului război mondial lăsase cicatrice în conştiinţele lor. 
A scoate în evidenţă faptele nu înseamnă a-l disculpa pe 
Hitler de agresivitatea lui incontestabilă şi nici pe 
nenumăraţii germani care i-au urmat zeloşi pilda. Dar 
Hitler, deşi total lipsit de scrupule, s-a arătat multă vreme 
circumspect în urmărirea ţelurilor sale. Iar şefii militari 
erau chiar mai prudenti şi neliniştiţi cu privire la orice pas 
ce ar fi putut declanşa un conflict de amploare. 

O mare parte a arhivelor germane au fost capturate 
după război, fiind puse la dispoziţia cercetătorilor. Din ele 
transpare îngrijorarea şi profunda neîncredere în 
capacitatea Germaniei de a purta un mare război. 

În 1936, când Hitler şi-a manifestat dorinţa de a 
reocupa zona demilitarizată a Renaniei, generalii s-au 
alarmat de decizia lui şi de reacţiile pe care aceasta le-ar 
putea provoca din partea francezilor. Ca urmare a 
protestelor lor, au fost trimise, în recunoaştere, doar 
câteva unităţi pentru a vedea „dincotro bate vântul”. Când 
a vrut să-i acorde sprijin militar lui Franco în războiul civil 
din Spania, generalii au protestat din nou, avertizându-l 
asupra riscurilor pe care le implica un asemenea gest, iar 


el a fost de acord să-şi restrângă ajutorul. A nesocotit însă 
aprehensiunile lor în privinţa pătrunderii forţate în 
Austria, în martie 1938. 

Când, la scurt timp după aceea, Hitler şi-a dezvăluit 
intenţia de a constrânge Cehoslovacia să retrocedeze 
Sudetenland, şeful Marelui Stat Major, generalul Beck, a 
întocmit un memorandum, în care afirma că agresivitatea 
programului expansionist al lui Hitler avea să ducă la o 
catastrofa mondială şi la distrugerea Germaniei. 
Documentul a fost citit la o conferinţă a generalilor 
fruntaşi şi, cu acordul lor unanim, i s-a remis lui Hitler. 
Întrucât Hitler nu dădea semne că ar intenţiona să-şi 
schimbe politica, şeful Marelui Stat Major a demisionat din 
funcţie. Hitler i-a asigurat pe ceilalţi generali că Franţa şi 
Anglia nu vor lua atitudine în favoarea Cehoslovaciei, dar i- 
a convins atât de puţin, încât aceştia au organizat un 
complot militar, pentru a evita riscul războiului prin 
arestarea lui Hitler şi a celorlalţi conducători nazişti. 

Argumentele planului lor de contracarare au fost însă 
spulberate de Chamberlain care a acceptat pretenţiile lui 
Hitler de ciuntire a Cehoslovaciei şi, de comun acord cu 
Franţa, a acceptat să stea deoparte în timp ce nefericita 
ţară era privată atât de teritoriu, cât şi de mijloace de 
apărare. 

Pentru Chamberlain, Pactul de la München însemna 
„pace pentru vremurile noastre”. Pentru Hitler, un nou 
triumf şi mai mare, nu numai asupra oponenților săi 
străini, dar şi asupra propriilor generali. După ce 
avertismentele lor au fost dezminţite în repetate rânduri 


de reuşitele lui categorice şi fără vărsări de sânge, aceştia 
şi-au pierdut, fireşte, credibilitatea. În schimb, Hitler a 
devenit trufaş, din ce în ce mai încrezător în steaua lui 
norocoasă. Conta pe victorii uşor de obţinut. Chiar şi 
atunci când a ajuns să-şi dea seama că noi acţiuni riscante 
s-ar putea solda cu un război, pe care el, însă, îl credea de 
mică anvergură şi de scurtă durată. Asemenea îndoieli 
erau înăbuşite imediat de efectul cumulativ al reuşitelor 
sale ameţitoare. 

Dacă ar fi intenţionat, într-adevăr, să declanşeze un 
război general, implicând Anglia, şi-ar fi concentrat toate 
eforturile pentru crearea unei marine militare capabile să 
spulbere supremaţia Angliei pe mare. Dar, în realitate, nici 
măcar nu a înzestrat această marină militară la nivelul 
minim prevăzut în Tratatul naval anglo-german din 1935. 
Îşi asigura în permanenţă amiralii că nu exista riscul 
vreunui conflict armat cu Anglia. După Munchen, le-a spus 
că nu era previzibilă nicio dispută cu Anglia, cel puţin în 
următorii şase ani. Chiar şi în vara anului 1939, ba încă şi 
pe 22 august, a repetat aceste asigurări - deşi nu cu 
aceeaşi convingere. 

Cum s-a întâmplat, atunci, că a ajuns să fie implicat în 
acest război major, pe care se străduise atât de mult să-l 
evite? Răspunsul rezidă nu numai - şi nici măcar mai ales - 
în agresivitatea lui Hitler, ci în încurajarea tacită primită 
din partea puterilor occidentale, la care se mai adaugă 
brusca lor schimbare de atitudine din primăvara lui 1939. 
Această cotitură a fost atât de categorică şi de 
neaşteptată, încât războiul a devenit inevitabil. 


Dacă îi permiţi cuiva să alimenteze cu combustibil un 
cazan până ce presiunea aburului se ridică peste limita 
admisă, adevărata responsabilitate pentru explozia care s- 
ar putea produce îţi incumbă ţie în exclusivitate. Acest 
adevăr din fizică se aplică deopotrivă şi în politică - mai 
ales în diriguirea afacerilor internaţionale. 

Încă din momentul în care Hitler a preluat puterea, în 
1933, guvernele britanic şi francez făcuseră infinit mai 
multe concesii acestui autocrat periculos, decât guvernelor 
democratice anterioare ale Germaniei. La fiecare pas, au 
manifestat tendinţa de a evita tulburările şi de a elimina 
problemele dificile - păstrându-şi confortul de moment în 
detrimentul viitorului. 

Hitler, pe de altă parte, îşi analiza problemele cu o 
logică perfectă. Linia politicii sale a ajuns să fie inspirată 
de ideile formulate într-un „testament” pe care l-a 
prezentat în noiembrie 1937 - o variantă a acestuia s-a 
păstrat în aşa-numitul „Proces-verbal al lui Hossbach”. 
Ideea centrală a acestuia o constituia necesitatea 
imperioasă ca Germania să aibă mai mult lebensraum - 
spaţiu «vital - pentru populaţia ei în continuă creştere, în 
caz contrar a existând riscul de a nu-şi putea menţine 
standardele de trai. În concepţia lui, Germania n-avea 
şanse să ajungă independentă din punct de vedere 
economic, mai ales în domeniul aprovizionării cu alimente. 
Şi nici nu şi-ar fi putut permite să importe produse 
alimentare din străinătate, pentru că ar fi cheltuit prea 
multă valută. Perspectivele ca Germania să participe în 
mai mare măsură la comerţul şi industria lumii erau 


reduse, având în vedere barierele tarifare impuse de 
celelalte națiuni, precum şi propria ei strâmtoare 
financiară. În plus, metoda aprovizionării indirecte ar face- 
o dependentă de naţiunile străine şi ar expune-o foametei 
în caz de război. 

În concluzie, Germania trebuia să obţină „mai mult 
spaţiu folositor din punct de vedere agricol” - în zonele 
slab populate din Europa răsăriteană. N-ar fi avut niciun 
rost să se hrănească cu speranţa că acest lucru i se va 
îngădui de bunăvoie. „Istoria tuturor vremurilor - Imperiul 
Roman, Imperiul Britanic - a dovedit că orice expansiune 
teritorială nu poate fi efectuată decât biruind rezistenţa şi 
asumându-ţi riscuri... Nici în trecut şi nici astăzi n-a existat 
vreodată un teritoriu fără proprietar”. Problema ar fi 
trebuit rezolvată până în 1945 cel târziu - „după această 
dată nu ne putem aştepta decât la o schimbare în rău”. 
Debuşeurile posibile ar fi blocate, iar criza alimentară ar 
deveni iminentă. 

Deşi aceste idei mergeau mult mai departe decât 
dorinţa iniţială a lui Hitler de a recupera teritoriul care 
fusese luat Germaniei după primul război mondial, nu este 
totuşi mai puţin adevărat că politicienii occidentali păreau 
a nu fi avut cunoştinţă de ele, aşa cum au pretins ulterior. 
În 1937 - 38, mulţi dintre ei dădeau dovadă de realism în 
discuţiile particulare, nu însă şi în intervenţiile publice, iar 
în cercurile guvernamentale britanice erau aduse 
nenumărate argumente în favoarea ideii extinderii 
Germaniei spre est, ceea ce ar fi îndepărtat orice 
ameninţare la adresa Occidentului. Au manifestat multă 


înţelegere faţă de dorinţa lui Hitler pentru lebensraum - şi 
n-au ezitat să i-o spună. În schimb, au evitat să analizeze 
modul în care proprietarii de drept ar putea fi convinşi să 
cedeze prin alte mijloace decât sub ameninţarea unei forţe 
superioare. 

Din documentele germane reiese că Hitler a căpătat 
încurajări deosebite din partea Lordului Halifax care l-a 
vizitat în noiembrie 1937. Halifax era pe atunci 
preşedintele Consiliului Privat, ocupând în cabinetul 
britanic locul al doilea după primul ministru. Potrivit 
arhivelor documentare ale întrevederii, Lordul i-a dat de 
înţeles lui Hitler că Anglia i-ar lăsa mână liberă în Europa 
răsăriteană. Se prea poate ca sugestiile lui Halifax să nu fi 
mers atât de departe, dar aceasta a fost impresia pe care a 
dat-o - ceea ce a avut o importanţă crucială. 

Apoi, în februarie 1938, Anthony Eden a fost somat să- 
şi dea demisia din funcţia de ministru de Externe. După 
repetate neînţelegeri cu Chamberlain - care, ca răspuns la 
unul din protestele lui, îi spusese să „se ducă acasă şi să ia 
o aspirină”. Halifax a fost numit în locul lui la Foreign 
Office. Câteva zile mai târziu, ambasadorul Marii Britanii 
la Berlin, Nevile Henderson, i-a solicitat lui Hitler o 
întrevedere confidențială, în timpul căreia i-a transmis că 
guvernul britanic se arăta deosebit de favorabil dorinţei lui 
Hitler de „schimbare în Europa” în folosul Germaniei - 
„actualul guvern britanic având un acut simţ al realităţii”. 

După cum reiese din documente, aceste evenimente 
au precipitat acţiunea lui Hitler. El a ajuns la concluzia că 
luminile semaforului se schimbaseră în verde, permiţându- 


i să pornească spre est. Era o concluzie foarte firească. 

Hitler s-a simţit încurajat, în continuare, văzând 
îngăduinţa cu care guvernul britanic şi cel francez au 
acceptat intrarea sa forţată în Austria şi încorporarea 
acestei ţări în Reichul german. (Singura piedică inopinată 
în acest puci simplu a fost felul în care multe dintre” 
tancurile sale s-au stricat pe drumul spre Viena.) Noi 
încurajări a primit din partea lui Chamberlain şi Halifax 
care respinseseră propunerile Rusiei, după acest puci, de a 
pune la punct un plan comun de contracarare a înaintării 
germane. 

Ar mai trebui adăugat aici faptul că, în septembrie 
1938, când ameninţarea la adresa cehilor a atins punctul 
culminant, guvernul rus şi-a făcut cunoscută din nou 
disponibilitatea de a se alia cu Franţa şi Anglia în 
demersuri menite să apere Cehoslovacia. Nici. Această 
ofertă n-a fost luată în considerare. Mai mult chiar, 
organizatorii conferinţei de la Munchen, unde s-a pecetluit 
soarta Cehoslovaciei au „omis” să-i invite pe reprezentanţii 
Rusiei. Acest „tratament rece” a avut consecinţe 
dezastruoase în anul următor. 

După ce păruse că încuviinţează deplasarea lui Hitler 
spre est, spre surprinderea acestuia, guvernul britanic a 
dispus mobilizarea parțială în momentul invadării 
Cehoslovaciei, în septembrie. Dar când Chamberlain a dat 
curs solicitărilor lui şi l-a ajutat efectiv să-şi impună 
condiţiile în faţa Cehoslovaciei, a socotit că trecătoarea 
ameninţare cu rezistenţa reprezentase o tactică menită să 
salveze aparențele - pentru a da câştig de cauză unui 


eşalon considerabil al opiniei publice britanice, condus de 
Winston Churchill, un adversar redutabil al politicii 
guvernamentale de conciliere şi concesii. Nu mai puţin 
încurajat a fost şi de pasivitatea francezilor. După ce îşi 
abandonaseră atât de uşor aliatul ceh, care avusese cea 
mai eficientă armată dintre toate micile Puteri, părea puţin 
probabil ca francezii să intre în război pentru a apăra ceea 
ce mai rămăsese din fostul şir de aliaţi din Europa 
răsăriteană şi centrală. 

Astfel, Hitler a socotit că putea încheia fără riscuri 
eliminarea timpurie a Cehoslovaciei, continuându-şi apoi 
înaintarea spre est. 

Iniţial nu s-a gândit să atace Polonia - deşi aceasta 
deţinea cea mai mare suprafaţă de teritoriu smulsă 
Germaniei după primul război mondial. Polonia, ca şi 
Ungaria, îi fuseseră de folos pentru a ameninţa poziţiile 
din spatele Cehoslovaciei, determinând-o astfel să cedeze 
şi să îi accepte pretenţiile; Polonia, printre altele, profitase 
de ocazie pentru a pune mâna pe o fâşie din teritoriul ceh. 
Hitler era înclinat să accepte, deocamdată, Polonia ca 
partener minor, cu condiţia ca aceasta să retrocedeze 
portul nemtesc Danzig şi să-i asigure Germaniei cale liberă 
spre Prusia răsăriteană, prin „Coridorul” polonez. Având în 
vedere împrejurările, era vorba de o pretenţie extrem de 
modestă din partea lui Hitler. Dar în discuţiile ulterioare 
din acea iarnă, Hitler aş constatat că polonezii se 
încăpăţânau să respingă orice concesie de acest fel, 
conştienţi de propria forţă, pe care, evident, şi-o 
supraapreciau. Chiar şi în aceste condiţii, a continuat să 


spere că, prin negocieri repetate, polonezii aveau să-i 
accepte până la urmă cererile. La 25 martie îi spunea 
comandantului suprem al armatei că „nu voia să rezolve 
problema Danzig prin recurgerea la forţă”. Dar şi-a 
schimbat atitudinea în urma unui neaşteptat demers 
britanic, ca reacţie la o acţiune recentă de-a sa într-o altă 
direcţie. 

În primele luni ale anului 1939, şefii guvernului 
britanic se simțeau mai mulţumiţi decât fuseseră de-o bună 
bucată de vreme. Se amăgeau cu convingerea că măsurile 
lor accelerate de reînarmare, programul militar al Americii 
şi dificultăţile economice ale Germaniei diminuau simţitor 
pericolul situaţiei. La 10 martie, Chamberlain şi-a exprimat 
în particular părerea că perspectivele de pace erau mai 
bune decât oricând, ceea ce îl îndreptăţea să spere în 
organizarea unei noi conferinţe pentru dezarmare înainte 
de sfârşitul anului. A doua zi, Samuel Hoare - predecesorul 
lui Eden ca ministru de Externe, în acel moment ministru 
de Interne - a sugerat într-o alocuţiune că lumea intra într- 
o „Epocă de aur”. Miniştrii îşi asigurau prietenii şi 
oponenții că, datorită neajunsurilor economice, Germania 
era incapabilă să intre în război, fiind nevoită aşadar să 
accepte condițiile guvernului britanic în schimbul 
ajutorului pe care i-l oferea sub forma unui tratat 
comercial. Doi miniştri, Oliver Stanley şi Robert Hudson, 
plecau la Berlin să pună la punct acordul. 

În aceeaşi săptămână, Punch a publicat o caricatură 
înfăţişându-l pe „John Bull” care se trezea uşurat dintr-un 
coşmar, în timp ce recenta „groază de război” zbura pe 


fereastră. Nicicând nu a existat un răstimp al iluziilor 
absurd de optimiste ca în acea săptămână premergătoare 
„Idelor lui Martie” din 1939. 

Între timp, naziştii sprijiniseră diverse mişcări 
separatiste în Cehoslovacia, pentru a-i provoca prăbuşirea 
din interior. La 12 martie, slovacii şi-au declarat 
independenţa, după ce conducătorul lor, părintele Tiso, îl 
vizitase pe Hitler la Berlin. Şi mai imprudent, ministrul de 
Externe al Poloniei, colonelul Beck, şi-a exprimat public 
întreaga simpatie faţă de slovaci. La 15 martie, trupele 
germane au intrat mărşăluind în Praga, după ce 
preşedintele ceh acceptase cererea lui Hitler de instituire 
a unui „Protectorat” asupra Boemiei şi, implicit, de 
ocupare a ţării. 

În toamna precedentă, când se încheiase acordul de la 
München, guvernul britanic se angajase să asigure 
drepturile Cehoslovaciei în cazul unei agresiuni. Dar 
Chamberlain a declarat în Camera Comunelor că socotea 
că prin desprinderea Slovaciei, angajamentul devenea nul, 
iar el nu se mai simţea constrâns să respecte această 
obligaţie. Exprimându-şi regretul pentru cele întâmplate, a 
comunicat Camerei că nu vedea niciun motiv pentru care 
aceasta ar trebui să „devieze” politica britanică. 

După câteva zile, totuşi, Chamberlain a făcut o 
„cotitură” radicală - atât de bruscă şi de bogată în 
consecinţe, încât a uimit întreaga lume. A luat subit 
hotărârea de a bloca orice mişcare ulterioară a lui Hitler, 
iar pe 29 martie s-a oferit să sprijine. Polonia împotriva 
„oricărei acţiuni ce ameninţa independenţa poloneză şi 


căreia guvernul polonez considera, prin urmare, că era 
vital să i se opună”. 

Este imposibil de estimat ce influenţă a prevalat 
asupra impulsului său - presiunea opiniei publice sau 
propria indignare, furia de a se fi lăsat prostit de Hitler, 
sau umilirea sa în ochii poporului. 

Majoritatea englezilor, care sprijiniseră şi aplaudaseră 
politica sa anterioară de împăciuire, au cunoscut o reacţie 
la fel de violentă - accentuată de reproşurile „celeilalte 
jumătăţi” a naţiunii, care îşi exprimase rezervele faţă de 
aceeaşi politică. Breşa era cimentată, iar națiunea reunită, 
printr-o recrudescenţă generală a exasperării. 

Termenii categorici ai promisiunii făcute au transferat 
destinul Angliei în mâinile conducătorilor Poloniei, 
persoane cu un raţionament foarte îndoielnic şi instabil. 
Mai mult, deşi promisiunea nu putea fi îndeplinită fără 
ajutorul Rusiei, nu se făcea nici. Un demers preliminar 
pentru a afla dacă Rusia era dispusă să dea, iar Polonia să 
accepte, un asemenea sprijin. 

Când i s-a cerut să aprobe angajamentul propus, 
Cabinetului nici măcar nu i s-a prezentat raportul 
consilierilor de specialitate - din care ar fi reieşit limpede 
că era, practic, imposibil să se acorde vreo protecţie 
Poloniei!. Puțin probabil, totuşi, ca acest document să fi 
putut schimba cumva starea de spirit dominantă. 

Discutat în Parlament, angajamentul propus a întrunit 


1 Am aflat acest lucru curând după aceea de la Hore-Belisha, pe 
atunci ministru de Război, şi, de asemenea, de la Lordul Beaverbrook, 
care auzise despre această chestiune de la ceilalţi membri ai 
guvernului. 


sufragiile tuturor. Lloyd George a fost singura voce care a 
avertizat Camera că asumarea unei obligaţii atât de 
complexe, fără certitudinea unui sprijin din partea Rusiei, 
era un act de sinucidere. Garanţia poloneză a reprezentat 
cel mai sigur mod de declanşare a unei explozii timpurii 
urmată de un război mondial. Îmbina tentaţia maximă cu 
provocarea manifestă. L-a incitat pe Hitler să demonstreze 
utilitatea unei asemenea garanţii date unei ţări la care 
Occidentul nu avea cum ajunge, făcându-i totodată pe 
îndărătnicii polonezi şi mai puţin dispuşi să-i facă vreo 
concesie şi, în acelaşi timp, punându-l pe el în 
imposibilitatea de a bate în retragere fără a-şi pierde 
prestigiul. 

De ce au acceptat conducătorii Poloniei o asemenea 
ofertă nefastă? în parte, fiindcă aveau o părere 
disproporționat de bună despre forţele lor demodate - 
vorbeau cu lăudăroşenie despre o „incursiune a cavaleriei 
la Berlin”. În parte; şi datorită unor factori subiectivi: la 
scurt timp după aceea, colonelul Beck a afirmat că se 
hotărâse să accepte oferta britanică între „două scuturări 
de scrum” din ţigara pe care o fuma. Şi a continuat 
explicând că la întâlnirea cu Hitler, în ianuarie, îl 
deranjase remarca lui Hitler, potrivit căreia Danzigul 
„trebuia” retrocedat, şi că, atunci când i se comunicase 
oferta englezilor, o percepuse ca pe o şansă de a-i da o 
palmă lui Hitler. Acest impuls a fost tipic pentru felul în 
care se decide adesea soarta popoarelor. 

Singura şansă de a evita războiul depindea acum de 
obţinerea sprijinului din partea Rusiei - unica putere ce ar 


fi putut să-i acorde Poloniei asistență directă, 
demobilizându-l astfel pe Hitler. Însă, în ciuda caracterului 
presant al situaţiei, demersurile guvernului britanic au fost 
lente şi  şovăitoare. Chamberlain avea o puternică 
aversiune faţă de Rusia sovietică, iar Halifax o profundă 
antipatie religioasă, ambii subestimându-i puterea tot atât 
de mult pe cât supraapreciau forţa Poloniei. Chiar dacă 
acum admiteau oportunitatea unei înţelegeri cu Rusia, 
voiau ca ei să-şi impună punctul de vedere şi nu îşi dădeau 
seama că, prin garanţia precipitată dată Poloniei, trebuiau 
să solicite acest lucru, acceptând condiţiile Rusiei - ceea 
ce era evident pentru Stalin, nu însă şi pentru ei. 

Dar, dincolo de propriile lor ezitări, existau şi 
obiecțiile guvernului polonez şi ale celorlalte mici puteri 
din Europa răsăriteană, în privinţa acceptării unui sprijin 
militar din partea Rusiei - având în vedere că toate aceste 
ţări se temeau că un asemenea ajutor militar ar echivala 
cu o invazie. Şi, astfel, ritmul negocierilor anglo-ruse a 
căpătat lentoarea unui marş funerar. 

Foarte diferită a fost replica lui Hitler în această nouă 
situaţie. Deşi a rămas descumpănit de reacţia violentă a 
Angliei şi de măsurile de intensificare a înarmării, a 
acţionat contrar aşteptărilor. Simţind că englezii începeau 
să se împotrivească expansiunii germane spre răsărit şi 
temându-se că, dacă ar şovăi, ar risca să fie blocat, a decis 
că trebuie să-şi accelereze demersurile pentru crearea 
unui spaţiu vital. Dar cum ar fi putut face acest lucru fără 
să declanşeze un război general? Soluţia sa era influenţată 
de opinia generală despre englezi. Considerându-i 


imperturbabili şi raţionali, cu emoţiile controlate de minte, 
presupunea că englezilor nici nu le-ar trece prin cap să 
intre în război de dragul Poloniei, dacă nu ar obţine 
sprijinul Rusiei. Aşadar, înfrângându-şi ura şi teama de 
„bolşevism”, şi-a concentrat eforturile în direcţia atragerii 
Rusiei de partea sa, astfel încât aceasta să se abţină de la 
orice amestec.  Cotitura aceasta era chiar mai 
surprinzătoare decât aceea a lui Chamberlain - şi cu 
consecinţe, la fel de dezastruoase. 

Succesul abordării curtenitoare a Rusiei s-a datorat şi 
faptului că Stalin privea deja Occidentul dintr-o nouă 
perspectivă. Resentimentul firesc al ruşilor pentru răceala 
cu care fuseseră trataţi de Chamberlain şi Halifax în 1938 
a sporit atunci când, după intrarea trupelor lui Hitler în 
Praga, noua lor propunere pentru 6 alianţă defensivă a fost 
întâmpinată cu rezervă, în Schimb, guvernul britanic s-a 
grăbit să perfecteze o înţelegere separată cu Polonia. 
Nimic nu ar fi putut accentua în mai mare măsura 
suspiciunile. 

La 3 mai, difuzarea ştirii că Litvinov, comisarul pentru 
Afaceri Externe al Rusiei, fusese „eliberat” din funcţie 
conţinea un avertisment limpede pentru toţi cei care aveau 
urechi să audă. De multă vreme acest demnitar rus fusese 
principalul adept al unei cooperări cu puterile occidentale 
în vederea unei rezistenţe împotriva Germaniei naziste. În 
locul său a fost numit Molotov, despre care se spunea că 
prefera să trateze cu dictatorii, decât cu democraţiile 
liberale. 

Primele demersuri nesigure în scopul perfectării unei 


entente sovieto-naziste au început în aprilie, dar ambele 
părţi acționau cu maximum de precauţie - întrucât fiecare 
dintre ele o bănuia pe cealaltă că ar încerca doar să 
tărăgăneze lucrurile înainte de a ajunge la un acord cu 
Puterile occidentale. Dar progresul lent al negocierilor 
anglo-ruse i-a încurajat pe germani să profite de ocazie 
pentru a-şi intensifica presiunile. Totuşi, Molotov a rămas 
evaziv până la mijlocul lui august. În momentul acela s-a 
produs o schimbare decisivă. Se prea poate ca acest lucru 
să fi fost determinat de disponibilitatea nemților, în 
contrast cu ezitările şi rezervele englezilor, de a accepta 
pretenţiile lui Stalin, în special în privinţa controlului pe 
care intenţiona să-l exercite asupra Ţărilor Baltice. Se prea 
poate, totodată, ca acest lucru să nu fi fost străin de 
realitatea că Hitler nu-şi putea permite să amâne acţiunea 
din Polonia dincolo de începutul lui septembrie, întrucât, 
în caz contrar, risca să se împotmolească din cauza 
timpului nefavorabil. Aşadar, prin amânarea acordului 
sovieto-german până la sfârşitul lui august nu mai 
rămânea timp ca Hitler şi puterile occidentale să ajungă la 
un nou „acord de la Munchen” - ceea ce ar fi pus Rusia în 
pericol. 

La 23 august, Ribbentrop s-a deplasat cu avionul la 
Moscova, unde s-a semnat pactul. Acest a a fost însoţit de 
un protocol secret, care prevedea împărţirea Poloniei între 
Germania şi Rusia. 

Prin încheierea pactului, războiul devenea o 
certitudine, şi asta cu atât mai mult cu cât documentul 
fusese perfectat aşa de târziu. Hitler nu putea bate în 


retragere în chestiunea poloneză, tară a-şi ştirbi prestigiul 
în ochii Moscovei. În plus, convingerea sa că guvernul 
britanic nu s-ar aventura într-o luptă zadarnică pentru 
apărarea Poloniei şi că, de fapt, acesta nu dorea implicarea 
Rusiei, fusese recent întărită de atitudinea lui 
Chamberlain, care la sfârşitul lui iulie iniţiase nişte 
tratative confidenţiale cu el prin intermediul consilierului 
său de încredere, Horace Wilson, în vederea încheierii 
unui pact anglo-german. 

Numai că pactul sovieto-german, fiind semnat atât de 
târziu, nu a avut asupra englezilor efectul scontat de 
Hitler. Dimpotrivă, provocase o îndârjire oarbă, indiferent 
de consecinţe. 

Stalin remarcase de mult că o bună bucată de vreme 
puterile occidentale fuseseră dispuse să-l lase pe Hitler să 
se extindă spre est - în direcţia Rusiei. S-ar putea să fi 
văzut în pactul sovieto-german un mijloc simplu menit să 
deturneze dinamismul agresiv al lui Hitler în direcţia 
opusă. Cu alte cuvinte, prin această eschivare dibace îşi 
putea lăsa adversarii imediaţi, ca şi pe cei potenţiali să se 
strivească unii pe alţii. În cazul cel mai rău, acest lucru ar 
fi determinat diminuarea amenințării la adresa Rusiei 
sovietice, putând duce, totodată, la o epuizare generală a 
adversarilor, menită să asigure supremaţia postbelică a 
Rusiei. 

Pactul însemna înlăturarea Poloniei ca tampon între 
Germania şi Rusia - însă ruşii consideraseră dintotdeauna 
că era mult mai probabil ca polonezii să servească drept 
vârf de lance pentru o invazie germană a Rusiei, decât ca 


baricadă împotriva unei asemenea  eventualităţi. 
Colaborarea cu Hitler la cucerirea şi împărţirea Poloniei 
între ei doi îi oferea posibilitatea să-şi redobândească uşor 
proprietatea dinainte de 1914 şi, în acelaşi timp, să 
transforme estul Poloniei într-un spaţiu-barieră care, deşi 
îngust, avea să fie controlat de propriile lor forţe. Iată un 
tampon mult mai de nădejde decât o Polonie independentă. 
De asemenea, pactul netezea calea Rusiei pentru ocuparea 
Ţărilor Baltice şi a Basarabiei, în ideea extinderii 
suplimentare a tamponului. 

În 1941, după năvălirea vijelioasă a lui Hitler în Rusia, 
eschivarea lui Stalin din 1939 a părut o mutare fatal de 
nesăbuită. S-ar putea ca Stalin să fi supraestimat 
capacitatea naţiunilor occidentale de a opune rezistenţă 
Germaniei, secătuindu-i astfel forţele. De asemenea, n-ar fi 
exclus să-şi fi supraapreciat propriile resurse. Cu toate 
acestea, studiind situaţia ulterioară a Europei, nu mai pare 
atât de sigur ca în 1941 că stratagema lui Stalin a 
dezavantajat Rusia sovietică. 

Pe de altă parte, Occidentul a avut foarte mult de 
suferit de pe urma acestei conjuncturi. În primul rând 
trebuie blamaţi cei care au purtat răspunderea tacticilor 
succesive de amânare şi de precipitare a luării deciziilor 
într-o situaţie evident explozivă. 

Referindu-se la intrarea Angliei în război - după ce 
descrie modul în care aceasta i-a permis Germaniei să se 
reînarmeze, apoi să înghită Austria şi Cehoslovacia, 
nesocotind totodată propunerile Rusiei de a iniţia o acţiune 
comună, Churchill spune: 


„.„. după ce s-au irosit toate aceste ajutoare şi 
avantaje, Marea Britanie iese în faţă, cu Franţa de mână, 
pentru a garanta integritatea Poloniei - a aceleiaşi Polonii 
care, cu numai şase luni în urmă, se alăturase cu o poftă 
de hienă jefuirii şi distrugerii statului cehoslovac. Lupta 
pentru Cehoslovacia avea sens în 1938, când armata 
germană de-abia dacă putea să scoată pe frontul de vest 
şase divizii bine instruite, iar francezii, cu aproape şaizeci 
sau şaptezeci de divizii ar fi izbutit cu siguranţă să 
traverseze Rinul şi să intre în Ruhr. Numai că această 
variantă a fost socotită iraţională, imprudentă şi imorală. 
Şi, totuşi, până la urmă, cele două democraţii occidentale 
se declarau dispuse să-şi rişte viaţa pentru integritatea 
teritorială a Poloniei. S-ar putea scormoni mult şi bine prin 
cotloanele istoriei - despre care ni se spune că reprezintă 
palmaresul crimelor, al Neghiobiilor şi al mizeriilor 
omenirii - pentru a găsi un paralelism cu această bruscă şi 
totală răsturnare a unei politici de cinci-şase ani, ce 
promova un împăciuitorism indolent, transformat, aproape 
peste noapte, într-o disponibilitate totală de a accepta un 
război iminent, în condiţii mult mai proaste şi la o scară 
infinit mai mare... 

Apărea în sfârşit hotărârea, luată în cel mai neprielnic 
moment şi pe deplin nejustificată, care avea să ducă la 
uciderea a zeci de milioane de oameni?. 

Avem de-a face aici cu un verdict clar asupra 
nesăbuinţei lui Chamberlain, pronunţat după înţelegerea 
ulterioară a evenimentelor. Căci Churchill însuşi, purtat pe 


2 Churchill, The Second World War, vol. 1, p. 311-312. 


aripile  entuziasmului de moment, a susţinut oferta 
insistentă a lui Chamberlain cu privire la garanţia acordată 
Poloniei de către Anglia. Este evident că, în 1939, şi el, 
aidoma majorităţii conducătorilor britanici, a acţionat sub 
imperiul momentului şi nu cu raţionamentul lucid ce 
caracteriza cândva politicianismul britanic. 


Capitolul 2 
Forţele antagoniste la izbucnirea conflictului 


Vineri, 1 septembrie 1939, armatele germane au 
invadat Polonia. Duminică, 3 septembrie, guvernul britanic 
a declarat război Germaniei, respectând astfel garanţia 
acordată anterior Poloniei. Şase ore mai târziu, guvernul 
francez, ceva mai ezitant, a urmat exemplul britanic. 

Rostind fatidicul anunţ în faţa Parlamentului britanic, 
primul ministru, Chamberlain, în vârstă de şaptezeci de 
ani, a afirmat în încheiere: „Sper să apuc ziua când 
hitlerismul va fi distrus, iar Europa eliberată îşi va reintra 
în drepturi”. În mai puţin de o lună, însă, Polonia a fost 
cotropită şi pustiită. lar, după nouă luni, cea mai mare 
parte a Europei occidentale se scufundase sub potopul 
devastator al războiului. Şi, deşi Hitler a fost în cele din 
urmă înlăturat, Europa eliberată nu şi-a reintrat în 
drepturi. 

Salutând declaraţia de război, Arthur Greenwood şi-a 
exprimat în numele Partidului Laburist satisfacția că 
„intolerabila agonie a nesiguranţei de pe urma căreia am 
pătimit cu toţii s-a încheiat. Ştim, acum, ce înseamnă răul 
maxim”. După volumul ovaţiilor, era limpede că dădea 
expresie sentimentului unanim al parlamentarilor. În 
încheiere a afirmat: „Fie ca războiul să dureze cât mai 
puţin şi fie ca pacea care va urma să se înalțe de-a pururi 
falnică pe minele fumegânde ale unui nume păcătos”. 

Nicio estimare obiectivă a forţelor şi a resurselor 
existente nu îndreptăţea convingerea că războiul va fi de 


scurtă durată, nici speranţa că Franţa şi Anglia vor fi 
capabile să înfrângă singure Germania - indiferent cât de 
mult s-ar fi prelungit războiul. Şi mai nesăbuită chiar era 
afirmaţia că „Ştim acum ce înseamnă răul maxim”. 

Lumea îşi făcea iluzii în privinţa Poloniei. Lordul 
Halifax - care, ca ministru de Externe, ar fi trebuit să fie 
bine informat - considera că Polonia reprezenta o valoare 
militară mai mare decât Rusia şi prefera să o aibă drept 
aliat. Acesta a fost mesajul pe care l-a transmis 
ambasadorului american pe 24 martie, cu câteva zile 
înaintea neaşteptatei decizii de a oferi Poloniei garanţia 
britanică. În iulie, inspectorul general al armatei, generalul 
Ironside, a vizitat armata poloneză, iar la întoarcere a 
furnizat date pe care Churchill le-a caracterizat drept 
„deosebit de favorabile”?. 

Se ţeseau, însă, iluzii şi mai mări în privinţa armatei 
franceze. Churchill însuşi o descrisese drept „cea mai bine 
instruită forţă de manevră din Europa şi cea mai leală””. 
Când s-a întâlnit cu generalul Georges, comandantul 
suprem al armatelor franceze de uscat, cu câteva zile 
înaintea izbucnirii războiului, şi a văzut cifrele comparative 
ale forţelor franceze şi germane, a fost atât de plăcut 
impresionat, încât a exclamat: „Dar voi sunteţi aşi””. 

E posibil ca acest aspect să fi impulsionat elanul cu 
care Churchill a aderat la valul de insistenţe menite să-i 
îmboldească pe francezi să sară în ajutorul Poloniei şi să 
declare mai repede război, în telegrama ambasadorului 
3 Churchill, The Second World War, vol. I, p. 357. 


4 14 aprilie 1938. 
5 Churchill, The Second World War, vol. I, p. 357. 


francez se spunea: i, Unul dintre cei mai entuziaşti a fost 
Winston Churchill; telefonul vibra din cauza glasului său 
exploziv”. În martie, de asemenea, Churchill se declarase 
de acord cu primul ministru în privinţa garanţiei acordate 
Poloniei.  Aidoma majorității conducătorilor politici 
britanici, şi el analizase temeinic valoarea acestui demers 
ca mijloc de menținere a păcii. Numai Lloyd George 
subliniase riscul pe care-l presupunea o asemenea opțiune 
- avertismentul său fiind caracterizat în The Times drept 
„O dezlănţuire de pesimism incurabil din partea lui Lloyd 
George, care pare să se fi retras într-o lume stranie”. 

Cu titlu informativ ar trebui menţionat faptul că 
aceste iluzii în privința perspectivelor nu erau împărtăşite 
şi de cercurile militare mai moderate“. Dar, în general, în 
acel moment predomina o stare de spirit nefavorabilă 
perceperii  realităţilor imediate, menită să  întunece 
orizontul pe termen lung. 

Putea oare Polonia să reziste mai mult timp? Erau 
oare capabile Franţa şi Anglia să-şi intensifice eforturile 
pentru a înlătura presiunea germană exercitată asupra 
Poloniei? în raport cu cifrele semnificative pentru puterea 
armată, aşa cum sunt cunoscute acum, la prima vedere 
răspunsul la ambele întrebări ar părea, „Da”. Numeric 
vorbind, Polonia dispunea de suficient efectiv uman ca să 
stopeze forţele germane pe frontul ei, reuşind cel puţin să 


6 Aprecierea strategică pe care am facut-o la izbucnirea războiului, 
prognozând înfrângerea timpurie a Poloniei şi probabilitatea ca Franţa 
să nu continue lupta multă vreme, rezuma în încheiere, situaţia astfel: 
„Pe scurt, adoptând o poziţie pe baza unor prezumţii strategice false, 
ne-am vârât într-o încurcătură urâtă - poate cea mai urâtă din istoria 
noastră“. 


amâne o bună bucată de vreme înaintarea inamicului. 
Cifrele sunt la fel de elocvente în privinţa capacităţii 
francezilor de a învinge forţele germane rămase în 
Occident. 

Armata poloneză consta din 30 de divizii active şi 10 
divizii de rezervă. Dispunea, totodată, de nu mai puţin de 
12 brigăzi mari de cavalerie - deşi doar una dintre ele era 
motorizată. Numeric, forţa ei potenţială depăşea chiar 
cifra totală a efectivelor din divizii - căci Polonia putea 
oricând mobiliza 2.500.000 de „bărbaţi gata instruiți”. 

Franţa a mobilizat echivalentul a 110 divizii, dintre 
care 65 erau active. Acestea includeau cinci divizii de 
cavalerie, două divizii mecanizate şi o divizie blindată 
aflată în curs de formare - restul fiind infanterie. Potrivit 
statisticilor, chiar şi după ce se asigura apărarea sudului 
Franţei şi a nordului Africii împotriva unei posibile 
ameninţări din partea Italici, comandamentul francez 
putea concentra optzeci şi cinci de divizii pe frontul de 
nord, împotriva Germaniei. În plus, francezii aveau 
posibilitatea să mobilizeze 5.000.000 de bărbaţi gata 
instruiți. 

Anglia promisese să trimită patru divizii regulate în 
Franţa la începutul războiului - în afara sprijinului acordat 
pentru apărarea Orientului Mijlociu şi a Extremului Orient 
- iar în realitate a trimis echivalentul a cinci divizii. Totuşi, 
din cauza dificultăţilor de transport maritim şi a rutei 
ocolite, socotită necesară pentru a evita atacul aerian, 
acest contingent iniţial nu a putut sosi înainte de sfârşitul 
lui septembrie. 


În afara armatei sale regulate, mică dar bine instruită, 
Anglia se afla în faza înzestrării unei armate teritoriale de 
26 de divizii, iar la izbucnirea războiului guvernul făcuse 
deja planuri pentru extinderea totalului la 55 de divizii. 
Dar primul contingent al acestei forţe nu avea să fie 
pregătit pentru a intra în luptă înainte de 1940. Până 
atunci, principala contribuţie a Angliei nu putea consta 
decât în forma tradiţională a puterii navale capabile să 
exercite o blocadă maritimă - formă de presiune cu un 
efect lent. 

Bombardierele Angliei depăşeau cu puţin cifra de 600 
- dublu faţă de cea a Franţei, dar cu mult sub jumătate din 
cea a Germaniei - însă, având în vedere mărimea şi raza 
limitată de acţiune a aparatelor aflate pe atunci în 
funcţiune, nu s-ar fi obţinut efectul scontat prin atacarea 
directă a Germaniei. 

Germania a mobilizat 98 de divizii, dintre care 52 
active (inclusiv şase austriece). Totuşi, din restul de 46 de 
divizii, numai zece puteau fi mobilizate, dar chiar şi în 
cadrul acestora majoritatea oamenilor erau recruți care 
efectuaseră doar o lună de stagiu militar. Celelalte treizeci 
şi şase de divizii constau în principal din veterani din 
primul război mondial, bărbaţi de patruzeci de ani, prea 
puţin familiarizați cu armele şi tacticile moderne. 
Organizarea acestor divizii şi instruirea lor în vederea unor 
acţiuni colective a durat multă vreme - mai mult chiar 
decât estimase comandamentul german, care era foarte 
alarmat din cauza ritmului lent al procesului. 

În 1939 armata germană nu era pregătită de război - 


un război la care şefii ei militari nu se aşteptau, căci se 
bizuiseră pe asigurările lui Hitler. Consimţiseră, fără 
tragere de inimă, să accelereze ritmul de dezvoltare a 
armatei, deşi ar fi preferat un proces treptat de formare a 
unor cadre bine instruite, dar Hitler le spusese în repetate 
rânduri că aveau tot timpul pentru o asemenea pregătire 
militară, întrucât el nu intenţiona să se hazardeze într-un 
război major înainte de 1944, cel mai devreme. De 
asemenea, înzestrarea era foarte redusă, în comparaţie cu 
dimensiunile armatei. 

Totuşi, după derularea evenimentelor, s-a ajuns să se 
presupună, la nivel general, că victoriile năvalnice ale 
Germaniei din primele faze ale războiului s-au datorat unei 
zdrobitoare superiorităţi a armelor şi a efectivelor umane. 

Cea de-a doua iluzie s-a spulberat, însă, lent. Chiar şi 
în memoriile sale de război, Churchill spunea că, în 1940, 
nemţii dispuneau de cel puţin o mie de „tancuri grele”. 
Realitatea e că nu aveau tancuri deloc. La începutul 
războiului, existau doar câteva tancuri mijlocii, cântărind 
numai 20 de tone. Majoritatea tancurilor pe care le-au 
folosit în Polonia aveau o greutate mică şi blindajul 
subţire”. 

Făcând un bilanţ, se poate constata că polonezii şi 
francezii laolaltă dispuneau de echivalentul a 130 de divizii 
faţă de un total german de 98 de divizii, dintre care 36 
erau practic neinstruite şi neorganizate. Sub raportul 
„soldaţilor instruiți”, deţineau o pondere mult mai mare 
faţă de germani. Ceea ce ar putea fi pus în balanţă în 

defavoarea acestei proporţii numerice dezechilibrate era 
faptul că partea cea mai puternică a acestei combinaţii de 
forţe era foarte separată - împărţită în două de poziţia 
centrală a (Germaniei. Germanii aveau capacitatea de a-l 
ataca pe cel mai slab dintre cei doi parteneri, în timp ce 
francezii, dacă voiau să uşureze situaţia aliatului lor, 
trebuiau să atace apărarea bine pregătită a nemților. 

Chiar şi aşa stând lucrurile, la o estimare cantitativă, 
polonezii dispuneau de suficiente forţe pentru a stăvili 
forţa de atac lansată împotriva lor - care consta din 48 de 
divizii active. Acestora le-au urmat aproximativ şase dintre 
diviziile de rezervă care au fost mobilizate, dar campania 
s-a încheiat înainte ca ultimele să intre în acţiune. 


La prima vedere, s-ar părea că superioritatea 
francezilor era suficient de mare ca să zdrobească forţele 
germane în vest şi să străpungă frontul până la Rin. 
Generalii nemti au răsuflat uşuraţi văzând că francezii nu 
au procedat aşa. Căci majoritatea dintre ei aveau încă 
tendinţa de a gândi potrivit situaţiei din 1918, 
supraestimând armata franceză, exact cum făceau şi 
englezii. 

Dar, cercetată mai îndeaproape, problema capacităţii 
Poloniei de a rezista până la capăt, şi cea a eficienţei 
ajutorului acordat de Franţa, par complet diferite - cu o 
înţelegere mâi clară a handicapurilor inerente şi a noii 
tehnici de ducere a războiului pusă în practică prima oară 
în 1939. Din acest punct de vedere modern, părea 
imposibil - chiar şi înainte de derularea evenimentelor - ca 


mersul lucrurilor să poată fi schimbat. 

Descriind prăbuşirea Poloniei în memoriile sale de 
război, Churchill spunea: 

„Practic, atât în Franţa, cât şi în Anglia nu s-au putut 
înţelege consecinţele noii realităţi ce făceau ca vehiculele 
blindate să poată rezista în faţa focului artileriei şi să 
înainteze 100 de mile pe zi”. 

Afirmația este extrem de adevărată, atâta timp cât se 
aplică majorităţii ofiţerilor şi politicienilor, de rang 
superior din ambele ţări. Şi totuşi, Anglia a fost cea dintâi 
ţară unde aceste noi potenţialităţi au fost prima oară 
vizualizate şi explicate public şi în permanenţă de un mic 
grup de gânditori militari progresişti. 

În cel de-al doilea volum al său, referindu-se la 
prăbuşirea Franţei în 1940, Churchill a făcut o mărturisire 
remarcabilă, deşi limitată: 

Neavând acces atâţia ani/la informaţiile oficiale, nu 
am înţeles violenţa revoluţiei ce s-a produs de la ultimul 
război încoace prin incursiunea unei mase de blindate 
grele ce se deplasează rapid. Ştiam de acest lucru, dar 
convingerile mele lăuntrice nu se schimbaseră, aşa cum s- 
ar fi cuvenit să se întâmple”. 

lată o afirmaţie uluitoare, venită din partea omului 
care jucase un rol atât de important în finanţarea 
tancurilor în primul război mondial. Mărturisirea trebuie 
apreciată datorită sincerităţii sale. Dar el fusese ministru 
de Finanţe până în 1929, pe vremea când Forţa Blindată 

Experimentală, prima din lume, se înființase la Salisbury 
Plain, în 1927, pentru a testa noile teorii propovăduite de 
ani de zile de către adepţii războiului cu tancuri de mare 
viteză. Era bine informat în privinţa ideilor lor şi 
inspectase activităţile Forţei Experimentale, continuând să 
se întâlnească cu reprezentanţii acesteia şi în anii 
următori. 

În Franţa, neînțelegerile noii idei de război şi 
respingerea ei oficială au fost şi mai evidente decât în 
Anglia. lar Polonia a avut reticenţe mai mari chiar decât 
Franţa. Această neînțelegere a realităţii explică eşecul 
ambelor armate în 1939 şi cel al armatei franceze din nou, 
în mod şi mai dezastruos, în 1940. 

Polonezii erau demodaţi nu numai în privinţa tacticii 
şi strategiei militare, dar şi sub aspectul structurii forţelor 
lor. Nu aveau divizii blindate sau motorizate, iar unităţile 
lor duceau mare lipsă de tunuri antitanc şi antiaeriene. În 
plus, conducătorii Poloniei îşi puneau încă mari speranţe în 
valoarea armatei de cavalerie pe cai, nutrind convingerea 
patetică în posibilitatea punerii în practica a unor şarje de 
cavalerie”. Sub acest raport, se poate spune cu adevărat 
că ideile lor grau învechite de optzeci de ani, întrucât 
zădărnicia misiunilor de cavalerie fusese deja dovedită 
încă din războiul civil american - deşi unii soldaţi, care n- 

aveau decât cai în cap, continuau să nesocotească lecţia 
istoriei. Menţinerea unor mari efective de cavalerie în 
toate armatele pe timpul primului război mondial, cu 
speranţa deşartă într-o împrejurare prielnică, fusese 
suprema farsă a acelui război static. 

Francezii, pe de altă parte, aveau multe dintre 
ingredientele unei armate moderne, numai că nu se 
organizaseră ca atare - deoarece concepţiile militare ale 
celor mai înalţi ofiţeri erau perimate cu douăzeci de ani. 
Contrar legendelor ce s-au răspândit după înfrângerea lor, 
dispuneau de mai multe tancuri decât izbutiseră nemţii să 
construiască până la începerea războiului - multe dintre 
ele mai mari şi cu blindaje mai groase decât oricare dintre 
tancurile germane, deşi ceva mai lente!'!. Dar Înaltul 
Comandament francez continua să privească tancurile prin 
prisma anului 1918 - ca servanţi ai infanteriei sau, poate, 
ca forţe de recunoaştere pentru a suplini cavaleria. 
Influenţaţi de acest mod de gândire învechit, îşi amânaseră 
organizarea tancurilor în divizii blindate - spre deosebire 
de nemți - şi continuau să le folosească doar pe arii 
restrânse. 

Slăbiciunea francezilor, dar mai ales a polonezilor la 
capitolul forţe de uscat moderne a fost accentuată de 
absenţa unei forţe aeriene menite să le sprijine. În ce-i; 
priveşte pe polonezi, acest lucru se datora, în parte, lipsei 
unor resurse de producţie, în schimb, francezii nu aveau o 
asemenea scuză. În ambele cazuri, necesităţile legate de 
crearea unei forţe aeriene fuseseră subordonate făuririi 

unor armate mari - întrucât vocea generalilor se făcea 
auzită cel mai puternic în distribuirea bugetelor militare, 
iar generalii tindeau, fireşte, să favorizeze genul de forţă 
armată cu care erau familiarizați. Nici nu le trecea prin 
minte cât de mult avea să depindă eficacitatea armatei de 
uscat de o acoperire aeriană adecvată. 

Prăbuşirea ambelor armate nu este străină de un 
anumit grad de suficienţă la vârf. În cazul francezilor, 
această situaţie fusese favorizată de victoria repurtată în 
primul război mondial şi de superioritatea cunoştinţelor lor 
militare unanim recunoscută de aliaţi, în ceea ce-i priveşte 
pe polonezi, suficiența se hrănea din victoria dobândită 
asupra ruşilor în 1920. În ambele cazuri, conducătorii 
militari afişaseră de multă vreme o înfumurare arogantă în 
privinţa armatelor lor şi a tehnicii militare folosite. S-ar 
cuveni însă să menţionăm că unii dintre militarii francezi 
mai tineri, ca de pildă colonelul de Gaulle, manifestau un 
viu interes faţă de noile idei legate de războiul cu tancuri, 
care erau promovate în Anglia. Dar generalii francezi 
dădeau prea puţină atenţie acestor „teorii” zămislite de 
britanici - în contrast cu felul în care erau studiate de noua 
şcoală de generali germani. 

Chiar şi aşa, însă, armata germană era departe de a 
reprezenta o forţă, modernă şi cu adevărat eficace. Nu 
numai că nu se simţea pregătită de război, dar cea mai 
mare parte a diviziilor active aveau structuri demodate, iar 
concepţiile comandamentului superior urmau, în linii mari, 
vechile făgaşuri. Dar până la izbucnirea războiului a izbutit 
să înfiinţeze un mic număr de unităţi de tip nou - şase 


divizii blindate şi patru divizii de infanterie motorizate 
pentru acoperire. Era un mic procent din întreg, dar a 
contat mai mult decât tot restul armatei germane. 

Totodată, Înaltul Comandament german, deşi fără 
prea multă convingere, recunoscuse noua teorie a 
războiului rapid şi era dispus să o testeze. Acest lucru s-a 
datorat, mai presus de toate, pledoariei entuziaste a 
generalului Heinz Guderian şi a altor câţiva, precum şi 
impactului pe care argumentele lor l-au avut asupra lui 
Hitler - care îmbrăţişa orice idee ce făgăduia o soluţie 
promptă. Pe scurt, armata germană a obţinut uluitorul şir 
de victorii nu datorită forţei sale copleşitoare sau 
organizării întru totul moderne, ci fiindcă era cu câteva 
grade vitale mai avansată decât adversarii săi. 

Situaţia europeană din 1939 a dat o nouă confirmare, 
şi dintr-o altă perspectivă, mult citatei remarci a lui 
Clemenceau din timpul ultimului mare conflict 
internațional: „Războiul este o chestiune prea serioasă 
pentru a fi lăsat pe seama militarilor”. Căci acum, într- 
adevăr, nu putea fi transferat în sarcina militarilor, chiar 
dacă ar fi existat cea mai deplină încredere în puterea lor 
de judecată. Forţa de a susţine războiul, dacă nu chiar 
aceea de a-l declanşa, ieşise din sfera armatei, trecând în 
domeniul economic. La fel cum maşinile de război prevalau 
asupra efectivelor umane pe câmpul de luptă, - tot aşa, 
într-o concepţie realistă, industria şi resursele economice 
propulsau armatele în culisele marii strategii. Dacă 
aprovizionarea din fabrici şi exploatările petroliere nu se 
asigurau fără întrerupere, forţele armate riscau să devină 


simple mase inerte. Oricât de impresionante i-ar părea 
unui spectator civil asemenea coloane în marş, în viziunea 
omului de ştiinţă specialist în războaiele moderne, acestea 
erau simple marionete pe o bandă transportoare. 

Dacă n-ar conta decât armatele şi armamentele 
existente, tabloul de ansamblu ar fi mult mai mohorât. 
Acordul de la Munchen modificase echilibrul strategic al 
Europei şi, pentru o vreme cel puţin, puternic în 
defavoarea Franţei şi Angliei. Era de aşteptat ca multă 
vreme încă, în ciuda ritmului accelerat de înarmare, să nu 
se poată, contrabalansa înlăturarea celor 35 de divizii bine 
înzestrate ale Cehoslovaciei şi, implicit, degajarea diviziilor 
germane pe care acestea le-ar fi putut ţine în echilibru. 
Astfel, nivelul de înarmare atins de Franţa şi Anglia până 
în martie a fost mai mult decât contrabalansat de câştigul 
realizat de Germania prin cotropirea Cehoslovaciei lipsite 
de apărare, e la care a preluat fabricile de muniții şi 
echipamentele militare. Numai în privinţa artileriei grele, 
bunăoară, Germania şi-a dublat resursele dintr-o singură 
lovitură. Pentru a face şi mai sumbre perspectivele de 
viitor, Franco reuşise să ducă la bun sfârşit răsturnarea 
Spaniei republicane cu sprijinul Germaniei şi al Italiei. În 
felul acesta apărea spectrul unei noi ameninţări la 
frontierele Franţei şi la nivelul comunicaţiilor maritime ale 
Franţei şi ale Angliei deopotrivă. 

Din punct de vedere strategic, în afară de certitudinea 
sprijinului pe care l-ar acorda Rusia, nimic nu ar fi putut 
lăsa să se întrevadă posibilitatea redresării balanței într-un 
interval de timp determinat. Şi tot din punct de vedere 


strategic, momentul era mai mult decât favorabil pentru 
un litigiu cu puterile occidentale. Dar la temelia balanței 
strategice se aflau considerente de ordin economic, fiind 
puţin probabil ca, sub presiunea evenimentelor, economia 
să mai poată suporta multă vreme efortul de război 
german. 

Aproximativ douăzeci de produse de bază erau 
esenţiale în condiţii de război. Cărbune pentru producţia 
generală. iei pentru forţa mobilă. Bumbac pentru 
explozivi. Lână. Fier. Cauciuc pentru transport. Cupru 
pentru înarmarea generală şi pentru toate echipamentele 
electrice. Nichel pentru fabricarea oţelului şi pentru 
muniții. Plumb pentru muniții. Glicerină pentru dinamită. 
Celuloză pentru pulberi fără fum. Mercur pentru 
detonatoare. Aluminiu pentru avioane. Platină pentru 
aparatura chimică.  Antimoniu, mangan etc. pentru 
fabricarea oţelului şi pentru metalurgie în general. Azbest 
pentru muniții şi utilaje. Mică pentru izolaţii. Acid nitric şi 
sulf pentru explozivi. 

Cu excepţia cărbunelui, Anglia însăşi ducea lipsă de 
majoritatea produselor de care avea nevoie în cantităţi 
mari. Dar, atâta vreme cât circulaţia maritimă era 
garantată, cele mai multe dintre acestea puteau fi găsite în 
Imperiul britanic. În cazul nichelului, circa 90 la sută din 
rezervele mondiale proveneau din Canada, iar cea mai 
mare parte a diferenţei, din colonia franceză Noua 
Caledonie. Principalele produse deficitare erau antimoniul, 
mercurul şi sulful, iar resursele petroliere păreau 
insuficiente pentru necesităţile războiului. 


Imperiul francez nu putea suplini aceste deficienţe 
specifice, şi, în plus, ducea lipsă de bumbac, lână, cupru, 
plumb, mangan, cauciuc şi alte câteva articole, în cantităţi 
mai mici. 

Rusia dispunea de rezerve bogate din majoritatea 
produselor; ducea lipsă de antimoniu, nichel şi cauciuc, şi 
întâmpina dificultăţi în aprovizionarea cu sulf şi cupru. 

Cea mai bună situaţie dintre puteri o aveau Statele 
Unite, care asigurau două treimi din producţia totală de 
ţiţei a lumii, circa jumătate din cea de bumbac şi aproape 
jumătate din cea de cupru, fiind dependentă de resursele 
externe doar pentru antimoniu, nichel, cauciuc, staniu şi, 
parţial, mangan. 

Situaţia triunghiului Berlin-Roma-Tokio prezenta, în 
schimb, un contrast izbitor faţă de datele prezentate mai 
sus. Italia trebuia să recurgă la importuri pentru a-şi 
acoperi nevoile la majoritatea produselor, inclusiv 
cărbunele. Japonia era şi ea aproape la fel de dependentă 
de rezervele străine. Germania nu avea producţie internă 
de bumbac, cauciuc, staniu, platină, bauxită, mercur şi 
mică, iar rezervele sale de minereu de fier, cupru, 
antimoniu, mangan, nichel, sulf, lână şi ţiţei erau, practic, 
insuficiente. Prin acapararea Cehoslovaciei, reuşise 
întrucâtva să mai reducă din deficitul de minereu de fier, 
iar intervenţia în Spania îi oferise posibilitatea să mai 
obţină în condiţii avantajoase şi alte cantităţi de minereu 
de fier şi de mercur - deşi continuitatea aprovizionării 
depindea de utilizarea transportului maritim. Pe de altă 
parte, izbutise să îşi acopere într-o oarecare măsură 


necesităţile de lână printr-un nou înlocuitor din fibră de 
lemn. De asemenea, deşi la un cost mult mai ridicat decât 
produsul natural, Germania asigurase cam o cincime din 
cantitatea de cauciuc necesară din „bună” şi o treime din 
cantitatea de petrol necesară din combustibilul produs pe 
piaţa internă. 

lată, aşadar, în ce consta principala slăbiciune legată 
de capacitatea Axei de a purta un război, într-o vreme când 
armatele ajunseseră să depindă tot mai mult de mijloacele 
de transport motorizat, iar forţele aeriene deveniseră un 
element vital al puterii militare. Pe lângă derivatele din 
cărbune, Germania obținea circa o jumătate de milion tone 
de petrol din puţurile sale, precum şi o cantitate 
neînsemnată din Austria şi Cehoslovacia. Pentru a face 
faţă nevoilor ei pe timp de pace, trebuia să importe 
aproape cinci milioane de tone, principalii furnizori fiind 
Venezuela, Mexic, Indiile Olandeze, Statele Unite, Rusia şi 
România. Accesul la primele patru ţări ar fi fost imposibil 
în condiţii de război, iar la ultimele două nu putea ajunge 
decât cucerindu-le. În plus, se estima că necesităţile 
Germaniei în vreme de război ar fi urmat să depăşească 
douăsprezece milioane de tone pe an. În aceste condiţii, 
era greu de presupus că o creştere a producţiei de 
combustibil artificial ar fi fost suficientă. Doar capturarea 
sondelor de ţiţei ale României - care produceau şapte 
milioane de tone - în stare neavariată ar fi putut suplini 
această deficiență. 

Necesităţile Italiei, dacă ar intra în război, ar spori 
povara, întrucât din cantitatea probabilă de patru milioane 


de tone anual de care ar avea nevoie în război, nu putea 
conta decât pe acoperirea unui procent de doi la sută, din 
Albania, chiar şi în cazul în care navele ei ar fi pregătite să 
traverseze Adriatica. 

Încercarea de a te închipui în postura unui virtual 
adversar constituie un bun test în privinţa evaluării 
propriilor spaime. Deşi perspectivele militare deveneau din 
ce în ce mai sumbre, insuficienţa resurselor de care 
dispuneau Germania şi Italia pentru susţinerea unui război 
de durată era de natură să-i încurajeze pe adversari - în 
Măsura în care aceştia puteau face faţă şocurilor şi 
eforturilor iniţiale până când aveau să primească întăriri. 
Într-o conflagrație de genul aceleia ce se profilase acum la 
orizont, soarta Axei depindea de şansa tranşării rapide a 
războiului. 

Campania din Polonia a reprezentat prima testare în 
război a teoriei războiului mobil prin folosirea combinată a 
forţelor blindate şi aeriene. Iniţial, când s-a elaborat teoria 
în Anglia, acţiunea ei a fost comparată cu sclipirea 
„fulgerului”. De atunci înainte, în mod sugestiv, dar nu mai 
puţin ironic, a circulat pe plan internaţional sub denumirea 
de „Blitzkrieg” - războiul fulger - varianta germană. 

Polonia era cât se poate de potrivită pentru 
experimentarea Blitzkrieg-ului. Frontierele ei erau extrem 
de întinse - aproximativ 5.600 km în total. Zona de 2.000 
km învecinată cu teritoriul german fusese recent extinsă la 
2.800 km prin ocuparea Cehoslovaciei. În felul acesta 
fusese expus invaziei şi flancul sudic al Poloniei - ca şi cel 
nordic, orientat spre Prusia răsăriteană. Vestul Poloniei 
ajunsese un promontoriu uriaş azvârlit între fălcile 
Germaniei. 

Câmpia poloneză oferea unui invadator mobil 
posibilitatea de a se deplasa relativ uşor - deşi în condiţii 
mai proaste decât în cazul Franţei, şi asta fiindcă Polonia 
avea prea puţine drumuri bune, în împrejurimile cărora se 
aflau adese terenuri cu nisipuri adânci, sau, pe alocuri, un 
mare număr de lacuri şi păduri. Dar momentul ales pentru 
invazie reducea la minimum aceste inconveniente. 

Ar fi fost mai înţelept ca armata poloneză să se 
grupeze dincolo de albiile largi ale râurilor Vistula şi San, 
dar acest lucru ar i fi însemnat abandonarea definitivă a 
câtorva zone de mare importanţă. Bazinele carbonifere din 
Silezia, care până în 1918 aparținuseră Germanici, se aflau 


în apropierea graniţelor iar principala zonă industrială, 
deşi situată mult mai în spate, era amplasată în partea de 
vest a barierei reprezentate de râuri. E puţin probabil că 
polonezii ar fi reuşit să-şi menţină supremaţia asupra 
regiunilor înaintate, chiar şi în cele mai prielnice 
împrejurări. Dar argumentul economic adus în sprijinul 
încercărilor de întârziere a înaintării inamicului spre 
principala zonă industrială a fost consolidat de sentimentul 
mândriei naţionale şi de supraaprecierea valorii propriilor 
forţe militare, la care se adăuga şi iluzia exagerată cu 
privire la capacitatea aliaţilor occidentali ai Poloniei de a 
înlătura pericolul ivit. 

Nerealismul unei asemenea atitudini s-a făcut resimţit 
şi în amplasarea forţelor poloneze. Aproximativ o treime 
din ele au fost concentrate în sau lângă Coridor, unde 


exista pericolul unei duble învăluiri - dinspre Prusia 
răsăriteană şi dinspre vest deopotrivă. 
Această concesie făcută mândriei naţionale - din 


dorinţa de a împiedica Germania să reintre în posesia 
teritoriului avut până în 1918 şi pentru care aceasta se 
agitase atâta - presupunea dislocarea forţelor disponibile 
altminteri pentru a acoperi zone vitale în sistemul defensiv 
polonez. Căci în sud, în faţa principalelor căi de acces, 
poziţiile militare poloneze erau foarte şubrede. În acelaşi 
timp, cam o altă treime din foitele poloneze fuseseră 
masate în rezervă, la nord de axa centrală, între Lodz şi 
Varşovia, sub conducerea comandantului suprem, 
mareşalul Smigly-Rydz. Această grupare întruchipa spiritul 
ofensiv, dar nu-şi putea îndeplini obiectivul de a 


contraataca din cauza capacităţii limitate de manevră a 
armatei poloneze, deşi aceasta nu fusese blocată pe căile 
de înaintare feroviare şi rutiere ca urmare a atacurilor 
aeriene germane. 

În general, concentrarea înaintată i-a împiedicat pe 
polonezi să se angajeze într-o serie de lupte menite să 
stăvilească înaintarea inamicului, întrucât armata lor 
pedestră nu mai avea timpul necesar să ocupe poziţiile din 
spate deoarece era depăşită de coloanele mecanizate ale 
invadatorului. Lipsa de mecanizare a forţelor armate ale 
Poloniei, ţară cu teritorii foarte întinse, a reprezentat un 
handicap mai mare decât faptul că a fost luată prin 
surprindere înainte de a-şi putea folosi toate rezervele. 
Lipsa de mobilitate s-a dovedit mai catastrofală decât 
mobilizarea incompletă. 

Tocmai de aceea, cele patruzeci de divizii de 
infanterie suplimentare, cu o structură normală, pe care 
nemţii le-au folosit în timpul invaziei au contat mult mai 
puţin decât cele 14 divizii mecanizate sau parţial 
mecanizate alcătuite din şase divizii de blindate, patru 
divizii uşoare (infanterie motorizată cu două unităţi de 
blindate) şi patru divizii motorizate. Deznodământul a fost 
decis de atacurile lor rapide, combinate cu raidurile 
aeriene ale Luftwaffei, care au distrus sistemul feroviar 
polonez şi o bună parte din forţa aeriană a Poloniei în 
primele etape ale invaziei. Luftwaffe a operat într-un mod 
foarte dispersat, şi nu în formaţii ample, dar în acest fel a 
izbutit să paralizeze o zonă extrem de vastă. Un alt factor 
hotărâtor l-a constituit „bombardamentul” radio german, 


care s-a suprapus transmisiunilor poloneze, ceea ce a 
contribuit considerabil la sporirea confuziei şi la 
demoralizarea celor din spatele frontului. Efectul tuturor 
acestor factori a fost multiplicat de transformarea 
încrederii excesive a polonezilor în propria capacitate de a 
birui maşinile într-o dezamăgire paralizantă. 

Forţele germane trecuseră frontiera poloneză cu puţin 
înainte de ora 6 dimineaţa, pe 1 septembrie; atacurile 
aeriene începuseră cu un ceas mai devreme. În nord, 
invazia a fost efectuată de Grupul de armate al lui Bock, 
care includea Armata a 3-a (condusă de Küchler) şi Armata 
a 4-a (condusă de Kluge). Prima a atacat spre sud, din 
poziţia ei laterală în Prusia răsăriteană, în timp ce a doua a 
înaintat spre est peste Coridorul polonez pentru a se 
alătura celei dintâi în învăluirea flancului drept al 
polonezilor. 

Rolul cel mai important a fost atribuit Grupului de 
armate aflate sub comanda lui Rundstedt, în sud. Acesta 
era aproape de două ori mai puternic în infanterie şi 
deţinea o superioritate netă în privinţa blindatelor. Acest 
Grup de armate cuprindea Armata a 8-a (condusă de 
Blaskowitz), Armata a 10-a (condusă de Reichenau) şi 
Armata a 14-a (condusă de List). Blaskowitz, pe aripa 
stângă, urma să forţeze liniile spre marele centru 
industrial Lodz, pentru a izola forţele poloneze în intrându- 
1 Poznanului şi a acoperi totodată flancul lui Reichenau. Pe 
aripa dreaptă, List avea misiunea să înainteze spre 
Cracovia,  întorcând simultan flancul carpatic al 
polonezilor, utilizând unităţile blindate ale lui Kleist, prin 


defileurile muntoase. Totuşi, lovitura decisivă urma să fie 
dată de Reichenau în centru, majoritatea forţelor blindate 
fiind mobilizate pentru atingerea acestui obiectiv. 

Succesul invaziei a fost favorizat de atitudinea 
dispreţuitoare a conducătorilor polonezi faţă de 
problemele defensivei. Ei acordaseră prea puţină atenţie 
construirii liniilor de apărare, preferând să se bizuie pe 
contraatacuri - pe care erau convinşi că armata lor, în 
ciuda lipsei de maşini, le puteau realiza în bune condiţii. 
Astfel, invadatorii mecanizaţi n-au avut nicio dificultate să 
găsească şi să străpungă rapid căi de înaintare, în timp ce 
majoritatea contraatacurilor poloneze au fost anihilate 
graţie efectului combinat obţinut prin împiedicarea 
înaintării lor şi prin agravarea amenințării reprezentate de 
nemti în spatele frontului lor. 

Până pe 3 septembrie - când Anglia şi Franţa au intrat 
în război - datorită înaintării lui Kluge fusese străpuns 
Coridorul ajungându-se la Vistula inferioară, în timp ce 
presiunea lui Kiichler dinspre Prusia răsăriteană către 
Narwa devenea tot mai puternică. Mai important însă era 
faptul că forţele blindate ale lui Reichenau pătrunseseră 
până la Warta, forțând trecerile peste apă. Între timp, 
armata lui List se deplasa convergent din ambele flancuri 
spre Cracovia, forțând armata lui Szylling aflată în acest 
sector să părăsească oraşul şi să se retragă până la liniile 
reprezentate de râurile Nida şi Dunajec. 

Pe 4 septembrie, vârfurile de lance ale lui Reichenau 
atinseseră şi traversaseră Pilica, la 80 de kilometri dincolo 
de graniţă. Două zile mai târziu, aripa lui stingă ajunsese 


în apropierea localităţii Lodz, după ce capturase oraşul 
Tomaszow, iar aripa lui dreaptă intrase în Kielce. Astfel, 
armata care acoperea sectorul Lodz, era depăşită prin 
flanc, în timp ce armata lui Kutrzeba se afla mult în faţă, 
aproape de Poznan, riscând să fie izolată. Toate celelalte 
armate germane făcuseră progrese în îndeplinirea rolului 
ce le revenea în marea manevră de învăluire plănuită de 
Halder, şeful Statului Major General, şi condusă de 
Brauchitsch, comandantul suprem. Armatele poloneze se 
frângeau în fracțiuni necoordonate, unele dintre ele 
retrăgându-se, în timp ce altele lansau atacuri dezordonate 
împotriva celor mai apropiate coloane ale inamicului. 

Înaintarea germană s-ar fi putut desfăşura chiar şi mai 
rapid, dacă nu ar fi existat tendinţa convenţională de 
frânare, menită să împiedice forţele mobile să se 
distanţeze prea mult de masele de infanterie care le 
asigurau spatele. Dar, întrucât experienţa proaspăt 
dobândită a demonstrat că un asemenea risc era 
compensat prin confuzia semănată în rândul adversarilor, 
s-a optat pentru accelerarea ritmului. Profitând de un 
culoar deschis între Lodz şi râul Pilica, una dintre unităţile 
blindate ale lui Reichenau a pătruns până la periferia 
Varşoviei, pe 8 septembrie, după ce străbătuse 225 km în 
prima săptămână. A doua zi, diviziile uşoare din dreapta 
lui au ajuns la Vistula mult spre sud, între Varşovia şi 
Sandomierz. Apoi au luat-o spre nord. 


Între timp, în apropierea Carpaţilor, forţele mobile ale 
lui List trecuseră năvalnic, rând pe rând, peste Dunajec, 


Biala, Wistoka şi Wistok, ajungând până la San, de o parte 
şi de cealaltă a celebrei forţăreţe Przemyśl. În nord, 
unităţile blindate ale lui Guderian (vârful de lance al 
armatei lui Kuchler) îşi croiseră drum peste Narwa şi 
atacau pe linia Bugului, în spatele Varşoviei. Astfel, în 
afara cleştelui interior în care erau strânse forţele 
poloneze în cotul Vistulei, la vest de Varşovia se producea 
rapid o amplă mişcare de încercuire. 

În această fază a invaziei a survenit o importantă 
schimbare a planului conducătorilor germani. Concepţia 
lor despre situaţia existentă nu era prea bine cristalizată 
datorită stării de confuzie generală ce domnea în rândurile 
polonezilor, unde coloanele se mişcau parcă în direcţii 
diferite, ridicând nori de praf care îngreuiau a vizibilitatea. 
În această stare de derută, Comandamentul suprem 
german era înclinat să creadă că majoritatea forţelor 
poloneze din nord scăpaseră deja trecând Vistula. 
Pornindu-se de la această ipoteză, s-a ordonat ca armata 
lui Reichenau să treacă Vistula între Varşovia şi 
Sandomierz, cu scopul de a intercepta presupusa retragere 
a polonezilor spre sud-estul Poloniei. Dar Rundstedt a 
protestat, fiind convins că marea masă a forţelor poloneze 
se afla încă la vest de Vistula. După câteva discuţii 
contradictorii, punctul său de vedere a prevalat, iar armata 
lui Reichenau a fost deplasată spre nord pentru a institui 
un blocaj de-a lungul râului Bzura, la vest de Varşovia. 

În consecinţă, cea mai mare parte a forţelor poloneze 
a fost prinsă în capcană înainte de a se putea retrage peste 
Vistula. Pe lângă avantajul dobândit de nemți prin 


pătrunderea strategică de-a lungul liniei de minimă 
rezistenţă, mai aveau şi atuul apărării tactice. Pentru a-şi 
desăvârşi victoria, germanilor nu le rămânea altceva de 
făcut decât să se menţină pe poziţii - făcând faţă 
asalturilor sporadice ale unei armate care lupta în 
retragere, lipsită de provizii şi din ce în ce mai presată din 
lateral şi din spate de înaintarea convergentă spre vest a 
armatelor conduse de Blaskowitz şi de Kluge. Deşi 
polonezii se băteau cu înverşunare, dând dovadă de o 
vitejie care îi impresiona profund pe adversari, doar o mică 
parte a izbutit să se desprindă, noaptea, şi să se alăture 
garnizoanei din Varşovia. 

Pe 10 septembrie, mareşalul Smighy-Rydz dăduse 
ordinul de retragere generală în sud-estul Poloniei, aflat 
sub Comanda generalului Sosnkowski, în ideea de a 
organiza apărarea pe un front relativ îngust pentru o 
rezistenţă de durată. Dar acest proiect devenise, între 
timp, o speranţă deşartă. În vreme ce marea încercuire la 
vest de Vistula se strângea tot mai mult, nemţii 
pătrundeau din ce în ce mai adânc în zona situată în partea 
de est a Vistulei. În afară de aceasta, ei au întors atât linia 
de pe râul Bug în nord, cât şi cea de pe San, în sud. Pe 
frontul din faţa lui Küchler, unităţile blindate ale lui 
Guderian au lansat un amplu atac de învăluire spre sud, 
până la Brest-Litovsk. Pe frontul lui List, unităţile blindate 
ale lui Kleist au ajuns în oraşul Lvov, pe 12 septembrie. 
Aici, nemţii au fost opriţi, dar s-au îndreptat spre nord, 
pentru a face joncţiunea cu forţele lui Kuchler. 

Deşi coloanele germane se resimţeau de pe urma 


efortului de a înainta atât de adânc pe teritoriul Poloniei şi 
începeau să ducă lipsă de carburanţi, sistemul de comandă 
polonez era atât de perturbat, încât nu putea profita de 
încetinirea ritmului de înaintare a inamicului şi nici de 
încăpăţânarea pe care multe dintre unităţile izolate ale 
armatei poloneze continuau să o manifeste. Acestea îşi 
iroseau energia în eforturi haotice, în timp ce germanii 
strângeau rândurile pentru a închide încercuirea. 

La 17 septembrie, armatele Rusiei sovietice au trecut 
graniţa răsăriteană a Poloniei. Această lovitură venită din 
spate i-a pecetluit soarta, întrucât nu mai rămăseseră 
decât prea puţine trupe pentru a se opune noii invazii. A 
doua zi, guvernul polonez şi Înaltul Comandament au 
trecut frontiera în România - după ce comandantul suprem 
le transmisese trupelor mesajul de a lupta în continuare. 
Poate că rezultatul ar fi fost acelaşi, chiar dacă mesajul nu 
ar fi ajuns la destinaţie, căci în zilele următoare multe 
unităţi i-au îndeplinit cu bravură îndemnul, deşi rezistenţa 
lor se prăbuşea încetul cu încetul. Garnizoana din Varşovia 
nu a înclinat steagul până pe 28 septembrie, în ciuda 
bombardării neîntrerupte a capitalei din aer şi de la sol, iar 
ultima unitate poloneză mai importantă a capitulat abia pe 
5 octombrie, în vreme ce mişcarea de rezistenţă a 
partizanilor şi-a continuat activitatea şi pe timpul iernii. 
Aproximativ 80.000 de polonezi au scăpat în străinătate, 
trecând graniţele ţărilor neangrenate în război. 

Forţele germane şi ruse s-au întâlnit şi s-au salutat 
cordial pe o linie ce începea din Prusia răsăriteană şi 
ducea spre sud trecând prin Białystok, Brest-Litovsk şi 


Lvov până la Carpaţi. Acest parteneriat a fost pecetluit, 
dar nu şi cimentat, prin împărţirea Poloniei. 

Între timp, francezii izbutiseră să provoace prea 
puţine daune pe frontul vestic al Germaniei. Era, de fapt, 
un efort anemic de a înlătura presiunea exercitată asupra 
aliatului lor. La prima vedere se poate aprecia că s-ar fi 
putut face mai mult, având în vedere slăbiciunea forţelor şi 
a liniilor de apărare germane. Dar şi de astă dată, o 
analiză mai aprofundată poate să corecteze concluzia 
sugerată de comparaţia cifrelor referitoare la forţele care 
se înfruntau. 

Deşi frontiera de nord a Franţei avea o lungime de 
800 km, în cazul unei ofensive, francezii nu se puteau 
deplasa decât pe o porţiune îngustă de 145 km de la Rin 
până la râul La Moselle, căci altminteri riscau să încalce 
neutralitatea Belgiei şi a Luxemburgului. Nemţii au izbutit 
să concentreze în acest sector majoritatea forţelor de care 
dispuneau, împânzind căile de acces spre zona Siegfried 
Line cu o centură groasă de câmpuri minate, ceea ce ar fi 
determinat întârzierea acţiunii atacanţilor. 

Un aspect şi mai nefavorabil l-a constituit faptul că 
francezii n-au fost în stare să declanşeze ofensiva decât pe 
17 septembrie - cu excepţia câtorva atacuri preliminare 
şovăitoare. La această dată, însă, prăbuşirea Poloniei era 
atât de evidentă, încât au găsit o scuză bună pentru a-şi 
contramanda acţiunea. Incapacitatea de a intra în luptă 
mai devreme se datora sistemului lor învechit de 
mobilizare. Francezii se bizuiau pe o armată formată din 
recruți, care nu puteau intra efectiv în acţiune până ce 


masa de „rezervişti gata instruiți” nu era eliberată din 
slujbele civile, iar formațiunile militare nu deveneau apte 
de luptă. Dar întârzierea a fost accentuată de obstinaţia cu 
care comandamentul francez se crampona de vechile idei 
tactice, fiind incapabili să renunţe îndeosebi la concepţia 
că orice ofensivă trebuia pregătită de un masiv 
bombardament de artilerie pe liniile primului război 
mondial. În opinia lor, artileria grea constituia în 
continuare „deschizătorul de conserve” esenţial pentru a 
pulveriza orice poziţie defensivă. Dar grosul artileriei lor 
grele trebuia scos din depozite şi nu putea fi disponibil 
înainte de ultima fază a mobilizării, în a şaisprezecea zi. În 
cadrul pregătirilor pentru lansarea unei ofensive era 
absolut necesar să se ţină seama de această condiţie. 

Vreme de câţiva ani până la acea dată, unul dintre 
conducătorii politici ai Franţei, Paul Reynaud, atrăsese 
atenţia asupra caracterului perimat al acestor concepţii şi 
pledase insistent în favoarea creării unei forţe mecanizate 
de soldaţi profesionişti, renunţându-se astfel la ideea 
utilizării vechii mase de recruți greu de mobilizat. Dar 
fusese o voce ce răsunase în pustiu. Oamenii de stat 
francezi, ca şi majoritatea militarilor francezi, îşi puneau 
toate speranţele în concentrarea sub arme şi în numărul 
efectivelor umane. 

Problema militară din 1939 poate fi rezumată în două 
fraze, în est, o armată demodată a fost rapid dezintegrată 
de o mică forţă terestră reprezentată de tancuri, în 
combinaţie cu o forţă aeriană superioară, care au pus în 
aplicare noi tehnici de ducere a războiului. Concomitent, în 


vest, o armată greu de deplasat nu a putut desfăşura în 
timp util o presiune eficientă asupra adversarului. 


Capitolul 4 
„Falsul război” 


„Falsul război” a constituit o sintagmă inventată de 
presa americană. Aidoma atâtor americanisme pitoreşti, a 
fost repede adoptată pe ambele ţărmuri ale Atlanticului. 
Sub această denumire era cunoscută perioada de război de 
la prăbuşirea Poloniei în septembrie 1939 până la 
deschiderea ofensivei apusene a lui Hitler, în primăvara 
următoare. 

Cei care au lansat această sintagmă voiau să sugereze 
lipsa de autenticitate a războiului întrucât între forţele 
franco-britanice şi cele germane nu s-a dat nicio bătălie 
majoră. În realitate, s-au desfăşurat o serie de activităţi 
care nu prevesteau nimic bun - în spatele cortinei. În toiul 
acestor evenimente, un ofiţer german de stat major a avut 
de suferit un accident ciudat. Speriat de întâmplare, Hitler 
şi-a schimbat complet planul militar în următoarele 
săptămâni. Cel vechi nu ar fi avut nici pe departe sorții de 
izbândă ai noului plan. 

Dar lumea nu cunoştea toate aceste lucruri. Oamenii 
de pretutindeni vedeau doar că pe câmpurile de luptă 
domnea calmul, drept care au conchis că zeul Marte 
dormea liniştit. 

Existau diverse explicaţii pentru această stare în 
aparenţă pasivă. Potrivit uneia dintre ele, Anglia şi Franţa 
nu îşi luaseră în serios intenţiile de a se angaja în război, 
în ciuda declaraţiei de război în favoarea Poloniei, şi 
aşteptau să negocieze pacea. Conform celeilalte explicaţii, 


ambele ţări dădeau dovadă de viclenie. Presa americană 
conţinea multe „rapoarte” din care reieşea că Înaltul 
Comandament Aliat adoptase deliberat un proiect de 
strategie defensivă subtil conceput, menit să-i atragă în 
cursă pe germani. 

Nu putea fi invocat însă niciun temei pentru vreuna 
din cele două implicaţii. Pe toată durata toamnei şi a iernii 
ce i-a urmat, guvernele aliate şi Înaltul Comandament au 
petrecut multă vreme discutând diverse planuri de 
ofensivă împotriva Germaniei sau a flancurilor acesteia - 
pe care nu aveau posibilitatea să le ducă la bun sfârşit cu 
resursele de care dispuneau - în loc să se concentreze 
asupra pregătirii unei apărări eficiente împotriva viitorului 
atac al lui Hitler. 

După căderea Franţei, nemţii au capturat dosarele 
Înaltului Comandament francez şi au dat publicităţii o 
colecţie de documente senzaţionale. Acestea dezvăluiau 
faptul că liderii aliaţi îşi petrecuseră iama contemplând 
felurite planuri de ofensivă pe toate fronturile - flancul din 
spate al Germaniei urma să fie atacat prin Norvegia, 
Suedia şi Finlanda; bazinul Ruhrului prin Belgia; flancul ei 
estic cel mai îndepărtat, prin Grecia şi prin Balcani; pentru 
a-i reteza unica sursă de aprovizionare cu benzină, lovind 
marile zăcăminte de ţiţei ale Rusiei se preconiza un atac 
din Caucaz. Toate aceste proiecte alcătuiau un splendid 
mănunchi de fantezii -  închipuirile deşarte ale 
conducătorilor aliaţi, ce trăiseră într-o lume de vis înainte 
ca duşul rece al ofensivei lui Hitler să-i fi trezit la realitate. 

Hitler, a cărui minte o lua întotdeauna înaintea 


evenimentelor, a început să se gândească la declanşarea 
ofensivei în vest, în finalul campaniei din Polonia şi înainte 
de a-şi face publică propunerea de a convoca o conferinţă 
generală de pace. Desigur, îşi dădea seama că era puţin 
probabil ca Aliaţii occidentali să ia în considerare o 
asemenea propunere. Deocamdată, însă, nu-şi împărtăşea 
gândurile decât celor din imediata sa apropiere. Statul 
Major General n-a cunoscut aceste proiecte până după 
anunţul public al ofertei de pace, pe 6 octombrie, şi 
respingerea ei oficială. 

Trei zile mai târziu şi-a expus concepţiile într-o amplă 
directivă'? adresată şefilor armatei germane, cărora le 
împărtăşea convingerea că o ofensivă în vest rămânea 
singura alternativă posibilă pentru Germania. Este vorba 
de un document extrem de edificator. Tot aici îşi 
formulează ideea potrivit căreia un război prelungit cu 
Franţa şi Anglia ar epuiza resursele Germaniei şi ar 
expune-o riscului unui atac decisiv, prin spate, din partea 
Rusiei. Se temea că pactul încheiat cu Rusia îi va garanta 
neutralitatea doar atâta timp cât îi dictau interesele. Sub 
imperiul fricii a constrâns Franţa să accepte pacea, 
lansând o ofensivă timpurie. Era convins că dacă Franţa se 
prăbuşea, Anglia ar fi fost dispusă să cadă la învoială. 

Deocamdată, considera că dispunea de puterea şi de 
înzestrarea tehnică necesare pentru a învinge Franţa - 
deoarece Germania îi era superioară în privinţa 
armamentului, aspect care prezenta o importanţă 
deosebită. 


12 Documentele de la Niirnberg, C-62. 


În prezent, tancurile şi forţa aeriană au atins 
adevărate culmi tehnice - nu numai ca arme ofensive, dar, 
de asemenea, şi defensive - neegalate de nimic altceva. 
Potenţialul lor strategic pentru operaţiile militare este 
garantat de nivelul organizatoric şi de eficientul lor sistem 
de conducere, care este mai bun decât în oricare altă ţară. 

Deşi recunoştea superioritatea francezilor în privinţa 
armelor mai vechi, în special artileria grea, susţinea totuşi 
că „aceste arme nu au o însemnătate decisivă într-un 
război mobil”. Întrucât deţinea supremaţia tehnică la 
nivelul armelor mai noi, îşi putea permite să desconsidere 
superioritatea francezilor în privinţa numărului de soldaţi 
instruiți. 

A adăugat că, dacă ar aştepta, în speranţa că francezii 
se vor sătura de război, „sporirea puterii militare a 
englezilor îi va oferi Franţei un ajutor deosebit de preţios, 
atât din punct de vedere psihologic, cât şi material”. 

În primul rând trebuie preîntâmpinată eventualitatea 
ca inamicul să-şi reducă deficienţele sale în materie de 
armament, mai ales în privinţa armelor antitanc şi 
antiaeriene - creând astfel un echilibru de putere. Sub 
acest raport, fiecare lună irosită reprezintă o pierdere de 
timp în defavoarea puterii de atac a Germaniei. 

Se arăta neliniştit în privinţa „dorinţei de luptă” a 
soldatului german, după spulberarea efectului însufleţitor 
al cuceririi facile a Poloniei. În clipa de faţă, respectul său 
faţă de sine este la fel de mare ca acela pe care îl pretinde 
celorlalţi. Dar şase luni de întârziere a ostilităţilor şi de 


propagandă eficace din partea inamicului ar duce din nou 
la diminuarea acestor importante calităţi'?. Hitler simţea 
că trebuia să atace curând se înainte de a fi prea târziu. 
„În situaţia actuală, spunea el, se poate estima că timpul 
constituie un aliat mai degrabă pentru puterile 
occidentale, decât pentru noi”. În concluzia raportului său 
afirma că: „Atacul trebuie lansat în această toamnă, dacă 
vrem să beneficiem de condiţii cât de cât prielnice”. 

Insista ca Belgia să fie inclusă în zona de atac, nu 
numai pentru a obţine spaţiul de manevră necesar luării 
prin flanc a Liniei Maginot a francezilor, ci şi pentru a 
înlătura pericolul ca forţele anglo-franceze să intre în 
Belgia şi să se desfăşoare pe frontiera de lângă Ruhr 
„aducând astfel războiul în apropiere de inima industriei 
noastre de armament”. (După cum reiese din arhivele 
franceze, comandantul suprem francez, Gamelin pledase 
exact pentru o asemenea manevră.) 

Dezvăluirea intenţiilor lui Hitler a constituit un şoc 
pentru Brauchitsch, comandantul suprem al trupelor de 
uscat, ca şi pentru Halder, şeful Statului Major General. 
Aidoma majorităţii generalilor germani cu funcţii înalte, 
nici ei nu împărtăşeau convingerea lui Hitler că noile arme 


13 Evenimentele au demonstrat că Hitler n-avea nici un motiv să fie 
neliniştit. Moralul francezilor a scăzut mai mult decât cel al nemților 
pe parcursul întârzierii de şapte luni care s-a produs efectiv. 
Propaganda Aliaților nu a fost eficace - s-a vorbit mult'prea mult 
despre înfrângerea Germaniei şi nu s-a încercat aproape deloc să se 
facă o distincţie între germanul de rând şi şefii nazişti. Un aspect şi 
mai negativ l-.a constituit slaba încurajare dată de guvernul britanic 
celor câtorva încercări secrete ale unor grupuri din Germania care 
voiau să îl răstoarne pe Hitler şi să încheie pacea, dacă ar fi putut 
obţine condiţii de pace satisfăcătoare. 


puteau anihila superioritatea adversarilor, care consta în 
efective militare bine pregătite. Pornind de la estimări 
uzuale, sub raportul numărului de divizii, aceştia susțineau 
că armata germană nu dispunea de forţa necesară pentru 
a învinge armatele occidentale. Atrăgeau atenţia că cifra 
de 98 de divizii pe care Germania izbutise să le mobilizeze 
se situa cu mult sub aceea a inamicului şi, în plus, 36 
dintre aceste divizii erau prost înarmate şi slab pregătite. 
Se temeau, totodată, că războiul s-ar putea extinde, 
transformându-se într-un nou război mondial, ceea ce ar fi 
echivalat cu prăbuşirea Germaniei. 

Erau atât de tulburaţi, încât s-au gândit la soluţii 
disperate: La fel ca pe timpul crizei de la Munchen, cu un 
an înainte, au luat în calcul ideea înlăturării lui Hitler. Se 
preconiza alcătuirea unei formaţii de luptă excelent 
pregătite, care urma să intre vijelios în Berlin. Dar 
generalul Friedrich Fromm, comandantul suprem al 
Forţelor Interioare, a refuzat să coopereze - or, ajutorul 
său era esenţial. Fromm a argumentat că, dacă li s-ar 
ordona trupelor să se răzvrătească împotriva lui Hitler, 
aceste nu s-ar supune - fiindcă majoritatea soldaţilor de 
rând îşi puneau toate speranţele în Hitler. După toate 
probabilitățile, Fromm aprecia corect reacţia trupelor. 
Acelaşi lucru susţin majoritatea ofiţerilor care erau în 
contact cu trupele şi care nu ştiau ce se discuta în 
cartierele generale superioare ale armatei. 

Chiar dacă trupele şi poporul nu se îmbătaseră cu 
recentul triumf, resimţeau, totuşi, efectul ameţitor al 
propagandei Dr. Goebbels, care ridica în slăvi dorinţa de 


pace manifestată de Hitler pe fundalul hotărârii Aliaților 
de a nimici Germania. Din păcate, presa şi politicienii 
Aliaților îi furnizau lui Goebbels suficiente exemple menite 
să consolideze imaginea Lupului Aliat care se pregătea să 
devoreze mielul german. 

Deşi acest prin complot urzit împotriva lui Hitler în 
timpul războiului se născuse mort, Hitler nu a reuşit să-şi 
lanseze ofensiva în toamnă, aşa cum sperase. Ironia sorții 
face ca acest lucru să fie de bun augur pentru el şi 
dezastruos pentru restul lumii - inclusiv pentru poporul 
german. 

Data fixată iniţial pentru ofensivă era 12 noiembrie. 
La 5 noiembrie, Brauchitsch a făcut o nouă tentativă de a-l 
convinge pe Hitler să renunţe la invadarea Franţei, 
expunând pe larg considerentele care pledau împotriva 
acestei idei. Hitler i-a respins argumentele şi l-a mustrat 
cu asprime, insistând totodată ca atacul să înceapă pe 12 
noiembrie. În ziua de 7 noiembrie, totuşi, ordinul a fost 
anulat - căci meteorologii prognozaseră vreme proastă. 
Data s-a decalat cu trei zile, fiind apoi amânată în mai 
multe rânduri. 

Deşi vremea urâtă şi friguroasă constituia un motiv 
temeinic de amânare, Hitler spumega de furie fiindcă 
trebuise să-şi dea acordul şi nu accepta ideea că aceasta 
era singura cauză care se afla în joc. I-a convocat pe toţi 
comandanții superiori la o consfătuire pe 23 noiembrie. Cu 
acest prilej, a încercat să le risipească îndoielile cu privire 
la oportunitatea lansării ofensivei -  exprimându-şi 
îngrijorarea în faţa pericolului potenţial reprezentat de 


Rusia şi insistând, totodată, asupra ideii că Aliaţii 
occidentali nu ar fi dispuşi să ia în considerare ofertele lui 
de pace, în schimb, vor lua măsuri de înarmare. „Timpul 
lucrează în favoarea adversarului nostru”. „Avem un călcâi 
al lui Ahile - Ruhr... Dacă Anglia şi Franţa ajung până în 
Ruhr, trecând prin Belgia şi Olanda, soarta noastră e 
pecetluită”. 

În continuare, le-a reproşat că dădeau dovadă de 
laşitate şi i-a acuzat că încercau să-i saboteze planurile. De 
asemenea, le-a reamintit că se împotriviseră tuturor 
demersurilor lui după reocuparea Renaniei, că reuşitele lui 
probaseră că avusese dreptate de fiecare dată şi că acum 
le pretindea să-i pună în aplicare ideile. 

În momentul în care a încercat să-i atragă atenţia 
asupra riscurilor mult mai mari implicate de noua 
tentativă, Brauchitsch n-a făcut decât să-şi atragă mustrări 
şi mai severe. În acea seară, Hitler s-a întâlnit cu 
Brauchitsch în particular şi i-a tras o nouă „săpuneală”. 
Ofensat, Brauchitsch şi-a prezentat demisia, pe care Hitler 
nu a luat-o în seamă, cerându-i să se supună ordinelor. 

Vremea s-a dovedit însă un sabotor mai eficient decât 
generalii, antrenând o nouă serie de amânări în prima 
jumătate a lui decembrie. Hitler s-a hotărât să aştepte 
până la Anul Nou, acordând permisii de Crăciun. Vremea a 
continuat să fie proastă şi după Crăciun, dar pe 10 
ianuarie Hitler a fixat începutul ofensivei pentru data de 
17 ianuarie. 

Dar chiar în ziua în care a luat această decizie, a 
survenit cea mai dramatică „întâmplare” cu putinţă. 


Reluată de nenumărate ori, povestea este redată deosebit 
de succint de generalul Student, comandantul suprem al 
Forţelor Germane Aeropurtate: 

În ziua de 10 ianuarie, un maior trimis de mine în 
misiune. Specială ca ofiţer de legătură pe lângă Flota a 2-a 
Aeriană a zburat de la Munchen la Bonn pentru a discuta 
câteva detalii neînsemnate ale planului cu reprezentanţii 
Forţelor Aeriene. Cu toate acestea, avea asupra sa planul 
operațional complet pentru atacul în vest. 

Din cauza gerului şi a vântului puternic, s-a rătăcit 
deasupra Rinului îngheţat şi acoperit de zăpadă şi a ajuns 
cu avionul în Belgia, unde a trebuit să aterizeze forţat. Nu 
a reuşit să ardă complet documentul. Părţi importante din 
ei au căzut în mâinile belgienilor, care au aflat. Astfel 
liniile generale ale planului german pentru ofensiva în 
Occident. Ataşatul german cu probleme de aviaţie la Haga 
a raportat în aceeaşi seară că regele Belgiei a avut o lungă 
conversaţie telefonică cu regina Olandei." 

Desigur, în acel moment nemţii nu ştiau ce se 
întâmplase cu documentele, dar era firesc să se gândească 
la ce era mai rău şi să ţină seama de această nouă situaţie. 
Hitler, spre deosebire de ceilalţi, şi-a păstrat însă 
cumpătul. 

Era interesant de urmărit reacţia conducătorilor 
Germaniei faţă de acest incident. În timp ce Goering tuna 
şi fulgera, Hitler şi-a păstrat calmul... La început a vrut să 
atace imediat, dar din fericire s-a abținut - şi a hotărât să 
renunţe definitiv la planul operaţional original. Acesta a 


14 Liddell Hart, The Other Side of the Hill, p. 149. 


fost înlocuit cu planul Manstein”. 

Generalul Walter Warlimont, care deţinea o funcţie 
cheie'* în Statul Major General, nota că Hitler a decis să 
schimbe planul pe 16 ianuarie, această măsură fiind 
dictată de accidentul aviatic”. 

Hotărârea a avut repercusiuni deosebit de 
nefavorabile asupra Aliaților, chiar dacă le-a acordat un 
răgaz suplimentar de patru luni pentru pregătiri - întrucât 
ofensiva germană se amâna pe termen nelimitat, planul 
urmând să fie complet refăcut şi nu a fost gata decât în 
ziua de 10 mai. Punerea lui în aplicare i-a descumpănit 
total pe Aliați şi a provocat prăbuşirea rapidă a armatelor 
franceze, în timp ce englezii abia au reuşit să scape pe 
mare, din Dunkerque. 

Apare firească întrebarea dacă aterizarea forţată, a 
maiorului a fost într-adevăr un accident. Era de aşteptat 
ca, după război, oricare dintre generalii germani implicaţi 
să încerce să se plaseze într-o lumină favorabilă în ochii 
celor care îi luaseră captivi, pretinzând că el pusese la cale 
accidentul, spre beneficiul Aliaților, în realitate, însă, 
niciunul nu a procedat astfel - toţi părând convinşi că 
accidentul fusese perfect autentic. Se ştie, însă, prea bine 
că amiralul Canaris, şeful Serviciilor Secrete Germane - 
care a fost ulterior executat - a întreprins nenumărate 
demersuri discrete pentru a contracara intenţiile lui Hitler 
şi că exact înaintea atacurilor din primăvară împotriva 


15 Liddell Hart, The Other Side of the Hill, p. 149. 

16 A fost adjunctul şefului Direcţiei Operații a Statului Major General, 
sub generalul Jodl. 

17 Liddell Hart, The Other Side of the Hill, p. 155. 


Norvegiei, Olandei şi Belgiei au fost trimise avertismente 
ţărilor amenințate - deşi aceste, semnale nu s-au bucurat 
de atenţia cuvenită. Ştim, de asemenea, că amiralul 
Canaris a acţionat pe căi misterioase şi că se pricepea de 
minune să şteargă orice urmă compromiţătoare. Aşadar, 
accidentul fatidic din 10 ianuarie este sortit să rămână o 
chestiune neelucidată. 

În schimb, niciun dubiu de acest fel nu planează 
asupra iniţierii noului plan. Şi acesta constituie un episod 
straniu - deşi de altă natură. 

Potrivit vechiului plan, elaborat de Statul-Major 
General sub conducerea lui Halder, principalul atac urma 
să fie declanşat prin centrul Belgiei - ca în 1914. Acesta 
trebuia executat de Grupul de armate „B”, sub conducerea 
lui Bock, în timp ce Grupul de armate „A”, condus de 
Rundstedt urma să lanseze un atac secundar, pe partea 
stângă, prin regiunea deluroasă şi împădurită a Ardenilor. 
Aici nu erau de aşteptat rezultate importante, întrucât 
Statul Major General considera că Ardenii reprezintă un 
ţinut mult prea dificil pentru o înaintare cu tancuri, aşa că 
toate diviziile blindate au trecut sub comanda lui Bock.!'* 


18 Statul Major General francez împărtăşea şi el acest punct de 
vedere. Acelaşi lucru se poate spune şi despre Statul Major General 
britanic. Când am fost consultat, în noiembrie 1933, în privinţa 
modului în care unităţile noastre de tancuri rapide - pe care 
Ministern! de Război tocmai începea să le fonneze - puteau fi folosite 
cu succes într-un viitor război, am sugerat că, în eventualitatea unei 
invazii germane a Franţei, noi ar trebui să lansăm un contraatac prin 
Ardeni. Mi s-a spus atunci că Ardenii „sunt de netrecut pentru 
tancuri”, la care am replicat că, după studierea terenului am ajuns la 
concluzia că părerea aceasta era nefondată, aşa cum am subliniat în 
câteva cărţi publicate în perioada interbelică. 


Şeful Statului Major al Grupului de armate conduse de 
Rundstedt era Erich von Manstein - considerat de 
camarazii săi drept cel mai capabil strateg dintre toţi 
tinerii generali. După părerea lui, primul plan era prea 
evident şi reproducea prea fidel planul Schlieffen din 1914 
- fiind aşadar exact genul de lovitură pentru care Înaltul 
Comandament Aliat ar fi fost pregătit. Un alt inconvenient, 
argumenta Manstein, consta în faptul că presupunea o 
confruntare cu armata britanică, aceasta fiind, după toate 
probabilitățile, un adversar mai dur decât armata franceză. 
În plus, nu ar duce la un rezultat decisiv. Spicuim din 
afirmaţiile sale: 

"N-ar fi exclus să înfrângem forţele aliate în Belgia. S- 
ar putea să cucerim coasta Canalului Mânecii. Dar, după 
toate probabilitățile, ofensiva noastră ar fi oprită definitiv 
pe Somme. Atunci s-ar repeta situaţia din 1914... nu ar mai 
exista nicio şansă să se ajungă la un acord de pace”. 

După o matură chibzuinţă, Manstein avansase soluţia 
îndrăzneață de a muta principalul atac în Ardeni, pornind 
de la premisa că adversarul s-ar fi aşteptat cel mai puţin la 
un asemenea demers. Dar avea în minte o întrebare, 
crucială, în privinţa căreia îl consultase pe Guderian în 
noiembrie 1939. 

Reproducem în continuare relatarea lui Guderian: 

„Manstein m-a întrebat dacă ar fi posibilă deplasarea 
tancurilor prin Ardeni, în direcţia Sedan. Şi-a expus 
proiectul de a străpunge prelungirea liniei Maginot lângă 
Sedan, pentru a evita vechiul plan Schlieffen, cu care 

inamicul era familiarizat şi la care existau toate şansele să 
se aştepte încă o dată. Cunoşteam terenul din timpul 
primului război mondial şi, după ce am studiat harta, i-am 
confirmat punctul lui de vedere. Manstein l-a convins apoi 
pe generalul von Rundstedt şi un raport a fost trimis la 
OKH (Statul Major General, condus de Brauchitsch şi de 
Halder). OKH a respins ideea lui Manstein, dar acesta a 
reuşit să i-o împărtăşească lui Hitler”. 

Warlimont a informat cartierul general al lui Hitler de 
ideea lui Manstein, după o discuţie avută cu acesta la 
mijlocul lui decembrie. I-a prezentat-o generalului Alfred 
Jodl, şeful Direcţiei Operații a OKH, care i-a transmis-o lui 
Hitler. Dar propunerea lui Manstein a început să fie luată 
în considerare abia după accidentul aviatic din 10 ianuarie, 
când Hitler, căutând un nou plan, şi-a amintit de ea Chiar 
şi atunci a trebuit să mai treacă o lună până să opteze 
definitiv în favoarea ei. 

Decizia finală s-a adoptat într-un mod destul de 
ciudat. Lui Brauchitsch şi lui Halder le displăcuse felul în 
care Manstein insistase ca acea „găselniţă” a lui să fie 
preferată planului lor. În aceste condiţii, s-a luat hotărârea 
să fie schimbat din funcţie şi trimis să comande un Corp de 
armată - unde ar fi ocupat o poziţie mai puţin favorabilă, 
pentru a-şi impune ideile. Dar, înainte de transfer, a fost 
convocat la o întrevedere cu Hitler, şi astfel a avut ocazia 
să-i explice pe larg punctul său de vedere. Această 
întâlnire a fost aranjată din iniţiativa generalului 
Schmundt, aghiotantul şef al lui Hitler, care era un 

admirator înfocat al lui Manstein şi considera că acesta 
fusese nedreptăţit. 

Ulterior, Hitler a stăruit atât de mult pe lângă 
Brauchitsch şi Halder în favoarea ideii lui Manstein, în Cât 
aceştia au cedat până la urmă şi au remodelat planul 
potrivit concepţiilor lui Manstein. Cu toate că s-a lăsat 
greu convins, Halder, care era un ofiţer de stat major 
extrem de capabil, a redactat cu migală planul, care s-a 
dovedit în final un proiect logistic cu totul remarcabil. 

O consecinţă tipică a constituit-o, însă, faptul că 
Hitler, după ce a optat în favoarea noii idei-cheie, a ajuns 
să-şi închipuie că el concepuse întregul proiect. Nu-i 
recunoştea lui Manstein decât meritul de a fi fost de acord 
cu el: „Dintre toţi generalii cu care am discutat despre 
noul plan în vest, Manstein a fost singurul care m-a 
înţeles”. 

Dacă analizăm desfăşurarea evenimentelor după 
lansarea ofensivei din mai, ne dăm seama că vechiul plan 
nu ar fi putut duce la căderea Franţei. Cel mult, armatele 
aliate ar fi fost împinse înapoi pe graniţa franceză, sau 
poate nici măcar atât. Căci înaintarea germană principală 
s-ar fi ciocnit frontal de cele mai puternice şi mai bine 
înzestrate forţe franco-britanice şi ar fi trebuit să lupte 
croindu-şi drum printr-un ţinut plin cu obstacole, presărat 
cu râuri, canale şi oraşe mari. Ardenii ar fi putut 
reprezenta chiar o soluţie mai dificilă, dar dacă nemţii ar fi 
reuşit să străbată fulgerător această centură de dealuri 
împădurite din sudul Belgiei, înainte ca Înaltul 
Comandament francez să sesizeze primejdia şi să-şi pună 


trupele în mişcare, câmpiile unduitoare ale Franţei s-ar fi 
aşternut netede în calea lor - un ţinut ideal pentru 
înaintarea nestânjenită a tancurilor. 

Dacă s-ar fi aplicat vechiul plan şi s-ar fi ajuns într-un 
impas, aşa cum era probabil, evoluţia războiului ar fi fost 
cu totul alta. Deşi este greu de crezut că Franţa şi Anglia 
ar fi putut învinge singure Germania, blocarea ofensivei 
germane le-ar fi lăsat răgazul necesar să-şi perfecţioneze 
înarmarea, în special la capitolul aparate de zbor şi 
tancuri, stabilindu-se astfel un echilibru de putere sub 
raportul acestor noi arme. Neîndeplinirea promisiunii lui 
Hitler în privinţa victoriei ar fi provocat, cu timpul, 
subminarea încrederii trupelor şi, implicit, a poporului 
german. Astfel, un impas survenit pe frontul de vest ar fi. 
Oferit puternicului grup de oponenți ai lui Hitler, în ţară, 
prilejul de a câştiga noi aderenţi şi de a-şi perfectă 
planurile de înlăturare a lui, ca un pas preliminar în 
vederea încheierii păcii. Indiferent ce s-ar fi întâmplat 
după blocarea nemților, e posibil ca Europa să fi fost 
cruţată de multe dintre distrugerile şi suferinţele care s-au 
abătut asupra popoarelor ei în urma lanţului de 
evenimente declanşate de prăbuşirea Franţei. 

În timp ce Hitler a profitat din plin de pe urma 
accidentului aviatic care l-a determinat să modifice planul 
de atac, Aliaţii au avut mult de suferit. Unul dintre cele 
mai stranii aspecte ale acelei întâmplări este faptul că n-au 
ţinut aproape deloc seama de avertismentul ce le căzuse 
practic în poală. Căci documentele pe care le transporta 
ofiţerul de stat major german nu au ars chiar atât de rău, 


copii după ele fiind transmise imediat de belgieni 
guvernului francez şi britanic. Dar consilierii lor militari 
erau înclinați să creadă că plasarea documentelor 
reprezenta o stratagemă menită să-i inducă în eroare. 
Punctul lor de vedere se dovedea, însă, aproape absurd, 
căci în acest caz ar fi fost vorba de o stratagemă 
prostească, ce implica riscul ca belgienii să fie puşi în 
gardă şi determinaţi să-şi consolideze relaţiile de 
colaborare cu francezii şi englezii. S-ar fi putut foarte bine 
să-şi deschidă frontiera şi să lase armatele franco-britanice 
să intre în ţară, întărindu-le liniile de apărare, înainte de 
intervenţia adversarului. 

Şi mai straniu a fost faptul că Înaltul Comandament 
Aliat nu şi-a modificat în niciun fel propriile planuri şi nici 
nu şi-a luat vreo măsură de precauţie în eventualitatea în 
care planul capturat ar fi fost autentic, ceea ce ar fi obligat 
Înaltul Comandament german să-şi concentreze atacul în 
altă direcţie. 

La mijlocul lui noiembrie, Consiliul Suprem al Aliaților 
adoptase Planul „D” propus de Gamelin, o variantă 
hazardată a unui plan mai vechi pe care Statul Major 
britanic o privise iniţial cu neîncredere. Conform planului 
„D”, aripa stângă consolidată a armatelor aliate urma să 
năvălească în Belgia de îndată ce Hitler se punea în 
mişcare, înaintând cât mai mult posibil spre est. Asta 
însemna să cadă drept în mâinile lui Hitler, căci mutarea 
Aliaților se potrivea ca o mănuşă noului său plan. Cu cât 
aripa stângă a Aliaților ar fi înaintat mai adânc spre 
centrul Belgiei, cu atât le-ar fi fost mai simplu tancurilor 


lui Hitler să străbată Ardenii şi să treacă apoi prin spatele 
armatelor franco-britanice, tăindu-le calea. 

Deznodământul previzibil a devenit şi mai clar, 
întrucât Înaltul Comandament Aliat a utilizat grosul 
forţelor sale mobile pentru înaintarea în Belgia, lăsând 
doar o pavăză subţire formată din divizii de mâna a doua 
pentru a păzi pivotul înaintării - în faţa ieşirilor din 
„Ardenii de netrecut”. Spre a înrăutăţi şi mai mult situaţia, 
liniile de apărare pe care urmau să le susţină erau 
deosebit de slabe în breşa dintre capătul Liniei Maginot şi 
începutul frontului britanic fortificat. 

Churchill pomeneşte în memoriile, sale de îngrijorarea 
manifestată de cercurile britanice, în acea toamnă, din 
cauza breşei din front şi spune: „Dl Hore-Belisha, ministrul 
de Război, a ridicat problema în câteva rânduri în cadrul 
ministerului... Cabinetul şi comandanții noştri militari se 
sfiau să critice aliaţii ale căror forţe erau de zece ori mai 
puternice decât ale noastre”.”! 

După retragerea lui Hore-Belisha la începutul lui 
ianuarie, ca urmare a furtunii stârnite de criticile lui, s-a 
insistat şi mai puţin asupra acestui aspect. De asemenea, 
se remarca o recrudescenţă primejdioasă a unei false 
încrederi, în Anglia şi în Franţa deopotrivă. Într-o 
cuvântare din 27 ianuarie, Churchill declara că „Hitler şi-a 
pierdut cea mai bună şansă”. Această afirmaţie liniştitoare 
a fost titrată cu litere de-o şchioapă în ziarele de-a doua zi. 
Era exact perioada când noul plan prindea contur în 
mintea lui Hitler. 


21 Churchill, The Second World War, vol. II, p. 33. 

După împărţirea Poloniei, Stalin avea de gând să 
apere flancul baltic al Rusiei împotriva unei viitoare 
ameninţări din partea partenerului său temporar, Hitler. În 
consecinţă, guvernul sovietic s-a grăbit să obţină un 
control strategic asupra vechilor  teritorii-tampon ale 
Rusiei în Marea Baltică. La 10 octombrie, încheiase deja 
pacte cu Estonia, Letonia şi Lituania, care îi permiteau să- 
şi a instaleze garnizoane în punctele-cheie din ţările 
respective. În ziua de 9 octombrie au început tratativele cu 
Finlanda. La 14 octombrie, guvernul sovietic şi-a formulat 
pretenţiile. Acestea vizau trei obiective principale. 

În primul rând, împiedicarea accesului pe mare spre 
Leningrad: (a) prin blocarea Golfului Finie cu artilerie de 
pe ambele coaste, pentru a nu permite intrarea în Golf a 
navelor de transport şi de război inamice; (b) prin 
împiedicarea accesului inamicului spre insulele din Golful 
Finic situate la vest şi la nord-vest faţă de intrarea spre 
Leningrad. În acest scop, finlandezilor li se cerea să 
cedeze insulele Hogland, Seiskari, Lavanskari, Tytarskari 
şi Lioivisto, în schimbul altor teritorii; totodată, ei urmau să 
concesioneze pe o perioadă de treizeci de ani portul 
Hangö, astfel încât ruşii să-şi poată construi acolo o bază 
navală cu artilerie de coastă, capabilă - împreună cu baza 
navală de la Paldaski, de pe coasta opusă - să blocheze 
accesul în Golful Finic. 

În al doilea rând, se urmărea îmbunătăţirea căilor de 
acces pe uscat spre Leningrad, deplasând mai în spate 
graniţa finlandeză din Istmul Karelia până la o linie de 


unde tirul artileriei grele nu ar fi putut atinge Leningradul. 
Reajustările frontierei ar lăsa, totuşi, intacte principalele 
posturi de apărare de pe Linia Mannerheim. 

În al treilea rând, trebuia să fie mai bine trasată 
graniţa în Nordul îndepărtat, căci în regiunea Petsamo, 
aceasta consta numai dintr-o linie dreaptă ce traversa 
istmul îngust al peninsulei Rybachi, retezând capătul 
vestic al peninsulei. La prima vedere, o asemenea 
modificare era menită să asigure paza căilor de acces pe 
mare spre Murmansk, împiedicându-l pe inamic să se 
instaleze în peninsula Rybachi. 

În schimbul acestor ajustări teritoriale, Uniunea 
Sovietică se oferea să-i cedeze Finlandei ţinuturile Repola 
şi Porajorpi - schimb prin care, chiar şi potrivit Cărţii Albe 
Finlandeze, aceasta ar fi primit o suprafaţă de 5.530 km 
pătraţi drept compensație pentru cedarea unor teritorii 
însumând 2760 km pătraţi. 

O examinare obiectivă a acestor condiţii sugerează că 
erau concepute pe o bază raţională, pentru a oferi o mai 
mare securitate teritoriului rusesc, fără a o periclita în 
vreun fel pe cea a Finlandei. Evident, asemenea măsuri ar 
fi împiedicat utilizarea Finlandei drept trambulină pentru 
un atac german asupra Rusiei. Într-adevăr, teritoriul pe 
care Rusia se oferea să-l cedeze Finlandei i-ar fi lărgit 
considerabil zona mediană. 

Animaţi de un puternic sentiment naţional, finlandezii 
nu puteau accepta reglementarea propusă de ruşi. 
Exprimându-şi disponibilitatea de a ceda toate insulele în 
afară de Hogland, s-au arătat implacabili în privinţa 


renunţării la portul Hangö de pe ţărmul continental - pe 
motiv că acest lucru ar însemna o încălcare a politicii lor 
de strictă neutralitate. Ruşii s-au oferit să cumpere 
teritoriul respectiv, susţinând că o asemenea tranzacţie n- 
ar contraveni obligaţiilor de neutralitate ale Finlandei. Cu 
toate acestea, finlandezii aii refuzat ofertă. Discuţiile au 
devenit violente* comentariile din presa rusească au 
căpătat un ton ameninţător, iar pe 28 noiembrie guvernul 
sovietic a anulat tratatul de neagresiune din 1932. În ziua 
de 30 noiembrie a început invazia ruşilor în Finlanda. 

După o înaintare impetuoasă, s-a produs un blocaj 
care a uimit întreaga lume. Atacul direct lansat din 
Leningrad peste Istmul Karelia s-a împotmolit în primele 
fâşii ale Liniei Mannerheim. În apropierea Lacului Ladoga, 
înaintarea a devenit imposibilă. La celălalt capăt al 
frontului, ruşii au închis micul port Petsamo de la Oceanul 
Arctic, în vederea blocării ajutoarelor ce urmau să intre în 
Finlanda pe această rută. 

Alte două atacuri au fost începute în zona mediană a 
Finlandei. Cel mai din nord a străpuns apărarea dincolo de 
Salla până la Kemijarvi, la jumătatea distanţei de Golful 
Botnic, înainte de a fi respins de contraatacul unei divizii 
finlandeze care fusese transferată din sud, pe calea ferată. 
Asaltul din sud, dincolo de Suomussalmi, a fost, de 
asemenea, contracarat la începutul lui ianuarie 1940. După 
ce au încercuit flancul năvălitorilor, finlandezii le-au blocat 
linia de aprovizionare şi de Retragere, au aşteptat până ce 
trupele lor au ajuns epuizate de frig şi de foame, apoi au 
atacat şi le-au dispersat. 


În Occident, simpatia pentru Finlanda, considerată o 
nouă victimă a agresiunii, s-a preschimbat rapid în 
entuziasm atunci când s-a răspândit ştirea despre aparenta 
victorie repurtată de cei slabi în respingerea celor 
puternici. La aflarea veştii, guvernul britanic şi cel francez 
au examinat posibilitatea trimiterii unei forțe 
expediţionare pe acest nou teatru de război nu numai cu 
scopul de a ajuta Finlanda, ci şi de a controla minele 
suedeze de fier de la Gällivare de unde Germania se 
aproviziona, plasându-se astfel pe o poziţie ce ameninţa 
flancul ei baltic. Parţial din cauza obiecţiilor formulate de 
Norvegia şi de Suedia, acest proiect nu s-a mai 
materializat înainte de prăbuşirea Finlandei. Franţa şi 
Anglia au fost astfel scutite de implicarea într-un război cu 
URSS, dar şi cu Germania, într-un moment în care 
capacitatea lor defensivă era periculos de slabă. Dar 
ameninţarea unei deplasări a Aliaților în Scandinavia a 
grăbit decizia lui Hitler de a o preîntâmpina prin ocuparea 
Norvegiei. 

Un alt efect al succeselor repurtate iniţial de Finlanda 
l-a constituit accentuarea tendinței generale de a 
subestima puterea militară sovietică. Această concepţie a 
fost rezumată în declaraţia radiofonică a lui Winston 
Churchill, din 20 ianuarie 1940, în care se „spunea că 
„Finlanda demonstrase lumii întregi incapacitatea militară 
a Armatei Roşii”. Aprecierea lui greşită a fost împărtăşită 
într-o oarecare măsură şi de Hitler - cu consecinţele 
memorabile din anul următor. 

Totuşi, la o examinare imparţială a campaniei se 


constată ineficacitatea atacului iniţial. Nu s-au văzut niciun 
fel de preparative în vederea unei ofensive puternice, 
susţinută cu mari stocuri de muniții şi echipamente din 
vastele resurse ale Rusiei. Au existat în schimb semne 
clare că autorităţile sovietice fuseseră induse în eroare de 
agenţii lor în legătură cu situaţia din Finlanda şi că, în loc 
să ia în calcul o rezistenţă serioasă, şi-au imaginat că e 
suficient să susţină o răscoală a poporului finlandez 
împotriva, unui. Guvern neagreat. ara prezenta o 
sumedenie de obstacole naturale care îngustau căile de 
acces şi înlesneau apărarea. Între Lacul Ladoga şi Oceanul 
Arctic, frontiera părea foarte lată pe hartă, dar în realitate 
consta dintr-un păienjeniş de lacuri şi păduri, ideal atât 
pentru fixarea capcanelor, cât şi pentru o rezistenţă 
îndârjită. În plus, în zona de frontieră sovietică, 
comunicațiile feroviare erau reprezentate de o singură 
linie de la Leningrad la Murmansk, care pe toată lungimea 
ei de 1.290 km nu avea decât o ramificaţie spre graniţa 
finlandeză. 

În aceste condiţii, atacurile din zona mediană, care 
sunau atât de impresionant în relatările finlandezilor, au 
fost efectuate cu doar trei divizii fiecare, patru divizii fiind 
folosite în manevra de învăluire la nord de Ladoga. 

Mult mai indicată era calea de acces în Finlanda prin 
Istmul Karelia, între Lacul Ladoga şi Golful Finic, dar 
aceasta era blocată de Linia Mannerheim şi de cele şase 
divizii active ale finlandezilor, concentrate acolo de la bun 
început. De aceea atacurile ruseşti efectuate ceva mai la 
nord au servit atragerii rezervelor finlandeze, în vreme ce 


paisprezece divizii erau deplasate pentru un atac de 
amploare pe Linia Mannerheim. Acesta a avut loc în ziua 
de 1 februarie, sub conducerea generalului Meretskov. 
Epicentrul atacului l-a constituit un sector de 16 km lângă 
Summa, care a fost supus unui distrugător bombardament 
de artilerie. După nimicirea fortificațiilor, tancurile şi 
infanteria transportată cu sănii au avansat ocupând 
terenul, în timp ce forţa aeriană sovietică a anihilat orice 
încercare de contralovitură. Acest proces metodic a durat 
ceva mai mult de două săptămâni, după care s-a reuşit 
crearea unei breşe în adâncimea Liniei Mannerheim. 
Atacatorii au desfăşurat acţiuni de învăluire pentru a-i 
încolţi pe finlandezi pe ambele flancuri, înainte de a avansa 
spre Viipuri (Viborg). 

O operaţie de învăluire mai amplă a avut loc peste 
Golful Finlandei îngheţat efectuată de trupe care au 
înaintat din insula Hogland şi au ajuns bine în spatele 
localităţii Viipuri. Deşi s-au apărat cu înverşunare timp de 
câteva săptămâni, forţele Finlandei erau deja epuizate 
după eforturile de a păstra Istmul Karelia. După 
străpungerea unui culoar şi periclitarea sistemului de 
comunicaţii, prăbuşirea finală a devenit certă. Capitularea 
a reprezentat singura cale de preîntâmpinare a acestei 
eventualităţi, având în vedere faptul că mult promisa forţă 
expediţionară  franco-britanică nu sosise, deşi fusese 
aproape gata de îmbarcare. 

La 6 martie 1940, guvernul finlandez a trimis o 
delegaţie pentru a negocia pacea. În afara condiţiilor puse 
iniţial de sovietici, Finlandei i se cerea acum să cedeze 


teritorii din zonele comunelor Salla şi Kunsamo, întreg 
Istmul Karelia, inclusiv Viipuri, precum şi partea 
finlandeză a Peninsulei Fisher. De asemenea, i s-a pus în 
vedere să construiască o cale ferată de la Kemijarvi până 
la graniţă (care nu era încă stabilită), pentru a face 
legătura cu linia ferată terminus a ruşilor. În ziua de 13 
martie, s-a anunţat că toate condiţiile impuse de sovietici 
au fost acceptate. 

Având în vedere circumstanţele radical schimbate, 
mai ales după prăbuşirea dezastruoasă a Liniei 
Mannerheim, în sectorul Summa, la 12 februarie, noile 
condiţii impuse de sovietici păreau extrem de moderate. 
Dar feldmareşalul Mannerheim, care era mult mai realist 
decât majoritatea politicienilor şi, pe bună dreptate pusese 
la îndoială ofertele insistente de ajutor formulate de 
francezi şi englezi, a pledat pentru acceptarea condiţiilor 
propuse de sovietici. Formulând pretenţii atât de mici, 
Stalin şi-a dovedit reale calităţi de om de stat, căci nu voia 
decât să încheie cât mai repede o acţiune în care fuseseră 
angrenaţi mai mult de un milion din soldaţii trupelor sale, 
precum şi o mare parte din tancuri şi aeronave, într-un 
moment când primăvara crucială a anului 1940 se profila 
amenințătoare la orizont. 

Dacă în Europa cele mai favorabile condiţii pentru 
declanşarea unui Blitzkrieg existau numai în Polonia, în 
schimb, Finlanda constituia un teatru de luptă deosebit de 
nepotrivit pentru o asemenea reprezentaţie, mai cu seamă 
în perioada când a fost organizată şi regizată această 
invazie. 


Încercuirea geografică a frontierei poloneze era 
favorizată de amploarea comunicaţiilor germane şi de 
numărul redus al celor poloneze. Relieful puţin accidentat 
al ţării oferea posibilitatea unor atacuri cu forţele 
mecanizate, la care se adăuga şi avantajul vremii uscate 
din luna septembrie. Mai mult decât majoritatea 
armatelor, cea poloneză rămăsese fidelă tradiţiei ofensive, 
dovedindu-se total neputincioasă în utilizarea puţinelor 
mijloace de care dispunea în cazul unei acţiuni defensive. 

Dimpotrivă, în Finlanda, apărătorul a profitat de 
faptul că dispunea de un sistem de comunicaţii interne, 
atât feroviare, cât şi rutiere, mult mai bun decât acela al 
atacantului aflat de cealaltă parte a frontierei. Finlandezii 
aveau câteva linii ferate paralele cu graniţa, pentru 
deplasarea laterală rapidă a rezervelor lor; ruşii nu 
dispuneau decât de o singură linie de la Leningrad la 
Murmansk, cu o ramificaţie spre graniţa finlandeză. În alte 
părţi, ruşii ar fi trebuit să înainteze între 80 şi 240 km de 
la calea ferată pentru a trece frontiera şi mult mai mult 
chiar pentru a putea ameninţa a vreun punct de 
importanţă strategică. În plus, această înaintare trebuia 
făcută printr-un ţinut de lacuri şi păduri, pe drumuri 
proaste care erau acoperite acum de un strat gros de 
zăpadă. 

Aceste dificultăţi au limitat considerabil forţele pe 
care Uniunea Sovietică le putea deplasa şi menţine pe 
poziţie, cu excepţia celor angajate într-o înaintare directă 
prin Istmul Karelia împotriva Liniei Mannerheim, care era 
puternic apărată. Această limbă de pământ, cu o lăţime de 


150 km pe hartă, reprezintă mult mai puţin sub aspectul 
realităţii strategice. O jumătate din ea este blocată de 
albia lată a râului Vuoksi, iar restul teritoriului e acoperit 
în cea mai mare parte de lacuri, cu păduri între ele. Spaţiu 
pentru desfăşurarea unor forţe considerabile nu există 
decât lângă Summa. 

În afara dificultăţilor strategice de a comasa trupe 
numeroase pe părţile evident expuse ale frontierei 
finlandeze, împingându-le apoi adânc în ţara inamicului, 
mai exista şi dificultatea tactică de a învinge rezistenţa 
apărătorilor care cunoşteau terenul şi se pricepeau să-i 
exploateze avantajele. Din cauza lacurilor şi a pădurilor, 
orice cotropitor are tendinţa să-şi concentreze înaintarea 
în canale înguste, unde poate fi secerat de focul 
mitralierelor; aceleaşi lacuri şi păduri oferă totodată 
nenumărate ocazii pentru manevre de învăluire, precum şi 
pentru hărţuieli ale trupelor de gherilă. A pătrunde într-o 
asemenea ţară şi a te confrunta cu un duşman dibaci este 
periculos chiar şi pe timp de vară, darămite în toiul iernii 
arctice, atunci când coloanele grele se deplasează cu 
stângăcie, aidoma unui tip în saboţi care încearcă să se ia 
la trântă cu un adversar încălţat cu pantofi de tenis. 

Chiar dacă s-a dovedit riscantă hotărârea 
feldmareşalului Mannerheim de a-şi menţine forțele de 
rezervă în partea cea mai sudică până ce ruşii au dat 
cărţile pe faţă, în ansamblu, strategia sa a fost justificată 
întru totul, datorită ocaziilor oferite pentru contraatacuri 
de străpungerile iniţiale ale inamicului - îndeosebi în acest 
gen de ţară şi în vreme de iarnă. 


Cât despre ruşi, era de aşteptat ca nişte planuri 
făurite pe baza unei false ipoteze să se spulbere în 
confruntarea cu realitatea. Dar aceasta nu constituie o 
dovadă de ineficacitate militară la nivelul întregii armate. 
Deşi regimurile autoritare sunt cele mai susceptibile la 
genul de relatări despre o situaţie care concordă cu 
dorinţele lor, totuşi, niciun tip de guvernare nu este imun 
la aceste riscuri. Nu strică să reamintim că printre cele 
mai false ipoteze din istoria modernă se numără acelea 
care au stat la baza planurilor franceze din 1914 şi 1940. 

Cele şase luni de acalmie înşelătoare care au urmat 
după cucerirea Poloniei s-au încheiat cu o neaşteptată 
bubuitură de tubei Aceasta nu s-a produs acolo unde se 
îngrămădiseră norii de furtună, ci pe marginea dantelată a 
Scandinavici. Paşnicele ţări Norvegia şi Danemarca au fost 
trăsnite de fulgerul lui Hitler. 

La 9 aprilie, ziarele publicau ştirea că în ziua 
precedentă forţele navale britanice şi franceze intraseră în 
apele Norvegiei pentru a plasa baraje de mine - cu scopul, 
de a bloca accesul oricăror nave care făceau comerţ cu 
Germania. Comentariile favorabile acestei iniţiative se 
îmbinau cu argumentele justificatoare pentru încălcarea 
neutralității Norvegiei. Dar în acea dimineaţă radioul a 
făcut ca această ştire să devină perimată - difuzând 
informaţia, ce părea şi mai uimitoare, potrivit căreia 
forţele germane debarcau într-o serie de puncte, de-a 
lungul coastei Norvegiei şi că intraseră, de asemenea, în 
Danemarca. 

Cutezanţa acestor acţiuni ale nemților, ce sfidau 
superioritatea Angliei ca putere maritimă, i-a debusolat pe 
conducătorii Aliaților, în declaraţia făcută în Camera 
Comunelor, în acea după-amiază, premierul britanic, 
Chamberlain, spunea că germanii debarcaseră şi în lungul 
coastei apusene a. Norvegiei, la Bergen şi Trondheim, 
precum şi pe coasta sudică, adăugând în încheiere: „S-au 
primit veşti despre o debarcare similară şi la Narvik, dar 
mă îndoiesc că aşa stau lucrurile”. Autorităţilor britanice le 
venea greu să creadă că Hitler s-ar fi aventurat să debarce 


atât de departe în nord, şi asta cu atât mai mult cu cât 
ştiau că forţele lor navale se aflau la faţa locului pentru a 
acoperi operaţiunile de minare şi a duce la bun sfârşit şi 
alte misiuni. Îşi spuneau că, de bună seamă, se înţelesese 
greşit „Narvik”, în loc de „Larvik”, o localitatea de pe 
coasta sudică. 

Totuşi, înainte de sfârşitul zilei nu mai încăpea nicio 
îndoială că nemţii puseseră mâna pe capitala Norvegiei, 
Oslo, şi pe toate aporturile principale, inclusiv Narvik. 
Toate atacurile germane lansate simultan pe mare 
fuseseră încununate de succes. 

Dezamăgirea guvernului britanic provocată de această 
ipoteză a fost urmată de o nouă iluzie. Două zile mai 
târziu, Churchill, pe atunci ministrul Marinei, spunea în 
Camera Comunelor: 

„După opinia mea, care este împărtăşită de abilii mei 
consilieri, Herr Hitler a comis o gravă eroare strategică... 
am avut enorm de câştigat de pe urma evenimentelor din 
Scandinavia... Şi-a asumat o serie întreagă de obligaţii pe 
coasta norvegiană pentru care va trebui acum să lupte, la 
nevoie, pe tot parcursul verii, împotriva unor puteri care 
posedă forţe navale de o superioritate covârşitoare, fiind 
totodată capabile să le transporte la locul acţiunii mult mai 
uşor decât el. Nu văd care este câştigul pe care l-ar fi 
putut obţine... Consider că suntem deosebit de avantajaţi 
de... gafa strategică la care a fost provocat duşmanul 
nostru de moarte”. 

Aceste cuvinte frumoase nu au fost, însă, urmate de 


22 Churchill, War Speeches, vol. I, p. 169-70. 


fapte pe măsură. Contraloviturile englezilor s-au dovedit 
lente, şovăitoare şi superficiale. Când a trebuit să treacă la 
fapte, Amiralitatea, în ciuda dispreţului manifestat înainte 
de război faţă de puterea aeriană, a devenit extrem de 
prudentă şi a ezitat să-şi trimită navele în locuri unde 
intervenţia lor ar fi fost salutară. Trupele de uscat au 
manifestat o slăbiciune şi mai mare. Deşi în câteva locuri s- 
au debarcat forţe în scopul evacuării invadatorului 
german, acestea au fost reîmbarcate în mai puţin de o 
săptămână, cu excepţia unui punct de sprijin la Narvik - 
abandonat şi el o lună mai târziu, ca urmare a declanşării 
principalei ofensive germane în apus. 

Castelele de nisip înălțate de Churchill se prăvăliseră 
fulgerător.  Fuseseră construite după o concepție 
fundamental greşită despre schimbările survenite în 
ducerea războiului modern - îndeosebi în ceea ce priveşte 
efectul puterii aeriene asupra celei navale. 

Mult mai realiste se dovediseră cuvintele sale de 
încheiere: după ce zugrăvise Norvegia ca o capcană pentru 
Hitler, prezentase invazia germană drept un pas la care 
Hitler „fusese provocat”. De altfel, cea mai uimitoare 
dintre toate descoperirile postbelice despre operaţiunile 
militare a fost faptul că Hitler, în ciuda lipsei sale de 
scrupule, ar fi preferat ca Norvegia să rămână neutră şi nu 
a plănuit să o invadeze până când n-a avut dovada 
palpabilă că Aliaţii puneau la cale o intervenţie ostilă lui în 
zonă. 

Este fascinant să urmăreşti desfăşurarea 
evenimentelor din spatele scenei, dar în acelaşi timp tragic 


şi înspăimântător să-i vezi pe politicienii impulsivi 
reacţionând violent şi provocând astfel explozii de forţă 
distructivă. Primul pas s-a făcut pe 19 septembrie 1939, 
când Churchill (aşa cum menţionează în memoriile sale) a 
forţat Cabinetul britanic să adopte proiectul plasării unui 
baraj de mine în „apele teritoriale norvegiene”, „blocând 
(astfel) navele comerciale norvegiene care transportau 
minereu de fier suedez de la Narvik” în Germania. A 
argumentat că o asemenea măsură ar avea „importanţă 
majoră pentru  paralizarea industriei de război a 
inamicului”. Potrivit notei ulterioare adresate Primului 
Lord al Amiralității: Cabinetul, inclusiv ministrul de 
Externe (Lord Halifax), a primit deosebit de favorabil 
această propunere”. 

Informaţia pare destul de surprinzătoare, întrucât 
sugerează că membrii Cabinetului erau înclinați să 
favorizeze sfârşitul fără să analizeze cu atenţie mijloacele - 
sau consecinţele acestora. Un proiect similar fusese 
discutat în 1918, dar cu acea ocazie, după cum se 
menţionează în „Istoria Navală Oficială”: 


"...Comandantul suprem (Lord Bealty) a spus că 
ofiţerilor şi soldaţilor din Grand Fleet”/le-ar displăcea 
profund să pătrundă cu o forţă copleşitoare în apele unui 
popor mic, dar viteaz, recurgând la mijloace de 
constrângere împotriva lui. Dacă „norvegienii rezistă, aşa 
cum probabil ar face-o, s-ar produce vărsări de sânge; 
aceasta, a spus comandantul suprem, ar constitui o crimă 


231 Flota principală a Angliei în timpul primului război mondial. 


la fel de gravă ca oricare dintre crimele săvârşite de nemti 
în alte părţi”. 

S-ar putea ca marinarii să-şi fi făcut mai multe 
scrupule decât politicienii, sau ca starea de spirit a 
guvernului britanic să fi fost mai proastă la începutul 
războiului în 1939, decât la sfârşitul primului război 
mondial. 

Personalul Ministerului de Externe a exercitat, totuşi, 
o influenţă cu consecinţe restrictive, atrăgând atenţia 
Cabinetului asupra violării neutralității Norvegiei. 
Churchill notează cu tristețe: „Argumentele Ministerului 
de Externe erau serioase şi nu puteam să le ignor. Am 
continuat... să îmi impun punctul de vedere prin orice 
mijloace şi cu orice prilej”?*. Acesta a devenit un subiect de 
discuţie în cercuri tot mai largi şi argumentări în favoarea 
lui au apărut şi în presă. Aceasta a fost chiar modalitatea 
de a spori anxietatea Germaniei şi de a o obliga să treacă 
la contramăsuri. 

În ceea ce-i priveşte pe nemți, documentele dezvăluie 
un prim element important la începutul lui octombrie, când 
comandantul suprem al Marinei, amiralul Raeder, şi-a 
exprimat temerea că norvegienii ar putea să-şi deschidă 
porturile pentru englezi şi i-a raportat lui Hitler ce 
dezavantaje strategice ar prezenta pentru ei ocupaţia 
britanică. A sugerat, de asemenea, că submarinele 
germane ar avea nevoie de baze pe coasta norvegiană - 
exemplu, 'Trondheim - pe care le-ar putea obţine prin 
presiuni din partea ruşilor. 

Hitler, însă, nu a luat în seamă sugestia. Gândurile lui 
erau îndreptate asupra planurilor de atac în Occident, să 
constrângă Franţa să încheie un tratat de pace şi nu ţinea 
ca altceva să-i abată atenţia de la acestea. 

O nouă şi puternică provocare - pentru ambele părţi - 
a constituit-o invadarea Finlandei de către ruşi, la sfârşitul 
lui noiembrie. Churchill a întrevăzut posibilitatea de a lovi 
în flancul Germaniei sub masca unui ajutor destinat 
finlandezilor: „Salut acest eveniment favorabil ca pe un 
mijloc de a realiza un avantaj strategic major - tăierea 
aprovizionării Germaniei cu minereu de fier”*. 

Într-o notă din 16 decembrie, şi-a expus toate 
argumentele în sprijinul acestei măsuri pe care o descria 
drept o „operaţiune ofensivă majoră”. Admitea că era 
probabil ca în felul acesta nemţii să fie siliţi să invadeze 
Scandinavia, căci, aşa cum spunea el: „Dacă tragi în 
inamic, trage şi el în tine”. Se grăbea însă să adauge: 
„Avem mai mult de câştigat, decât de pierdut, printr-un 
atac german asupra Norvegiei şi a Suediei”. (Omitea orice 
referire la suferinţele pe care popoarele scandinave le-ar 
avea de îndurat de pe urma transformării ţărilor lor în 
câmpuri de luptă.) 

Cu toate acestea, majoritatea membrilor Cabinetului 
continuau să-şi facă scrupule în privinţa violării 
neutralității Norvegiei. În ciuda pledoariei insistente a lui 
Churchill, se abţineau să aprobe executarea imediată a 
proiectului său. I-au autorizat însă pe şefii de stat major să 
„facă planuri pentru debarcarea unei forţe la Narvik” - 

care reprezenta punctul terminus al căii ferate ce ducea la 
zăcămintele de fier de la Gällivare din Suedia, iar de acolo 
în Finlanda. Dacă ajutorul pentru Finlanda era scopul 
mărturisit al unei asemenea expediții, obiectivul 
fundamental îl constituia dominația asupra zăcămintelor 
de fier din Suedia. 

În aceeaşi lună, a sosit din Norvegia la Berlin un 
vizitator important. Era vorba de Vidkun Quisling, fost 
ministru al Apărării, şeful unui mic partid de tip nazist, 
care simpatiza cu Germania. La sosire s-a întâlnit cu 
amiralul Raeder căruia i-a vorbit de pericolul ca Anglia să 
ocupe în curând Norvegia. A cerut bani şi sprijin neoficial 
pentru propriile sale planuri de a organiza un puci menit 
să înlăture de la putere guvernul norvegian existent. A 
precizat că exista un anumit număr de ofițeri superiori 
norvegieni gata să-l sprijine - inclusiv, pretindea el, 
colonelul Sundlo, comandantul de la Narvik. După 
preluarea puterii promitea să-i poftească pe nemți să intre 
în ţară pentru a ocroti Norvegia, preîntâmpinând astfel 
pătrunderea englezilor. 

Raeder l-a convins pe Hitler să-i acorde lui Quisling o 
întrevedere care a avut loc pe 16 şi 18 decembrie. Din 
înregistrarea convorbirilor reiese că Hitler a spus că „ar 
prefer a ce Norvegia, la fel ca şi restul Scandinaviei, să 
rămână complet neutră”, întrucât nu dorea să „lărgească 
teatrul războiului”. Dar „dacă inamicul s-ar pregăti să 
extindă războiul, ar lua şi el măsuri menite să-l protejeze 
împotriva acestei ameninţări”. Între timp, lui Quisling i se 
promitea o subvenție şi i se dădeau asigurări că problema 


acordării unui sprijin militar avea să fie în curând studiată. 

Totuşi, în Jurnalul de război al Statului Major Naval 
german se consemnează că pe 13 ianuarie, cu o lună mai 
târziu, exista încă opinia că „soluţia cea mai favorabilă ar fi 
menţinerea neutralității Norvegiei”, deşi se formula 
îngrijorarea cu privire la „intenţia Angliei de a ocupa 
Norvegia cu acordul tacit al guvernului norvegian”. 

Ce se întâmpla, însă, în cealaltă tabără? Pe 15 
ianuarie, generalul Gamelin, comandantul suprem al 
francezilor, a adresat o notă lui Daladier, primul ministru, 
cu privire la oportunitatea deschiderii unui nou teatru de 
război în Scandinavia. De asemenea, a prezentat şi un plan 
pentru debarcarea unei forţe a Aliaților la Petsamo, în 
nordul Finlandei, însoţit de recomandarea adoptării unei 
măsuri de precauţie constând din „acapararea porturilor şi 
a aerodromurilor de pe coasta de vest a Norvegiei”. Planul 
prevedea în continuare posibilitatea „extinderii 
operaţiunilor în Suedia şi ocuparea minelor de fier de la 
Gällivare”. 

Un comunicat radiofonic din partea lui Churchill, care 
se adresa ţărilor neutre reamintindu-le datoria de a se 
alătura luptei împotriva lui Hitler, a sporit, cum era şi 
firesc, temerile germanilor”. În mass-media se făcuseră 


26 Pe 20 ianuarie, într-un interviu radiodifuzat, Churchill a susținut 
şansele de victorie ale forțelor militare navale aliate pe mare, 
referindu-se la pierderile suferite de navele țărilor neutre în fața 
atacului submarinelor germane în contrast cu siguranța pe care ar 
putea să le-o ofere navele aliate în convoi. Apoi, după un scurt tour 
d'horizon, a întrebat: „Dar ce s-ar întâmpla dacă toate aceste naţiuni 
neutre pe care le-am menţionat - şi alte câteva nespecificate - ar avea 
simultan impulsul de a-şi face datoria în conformitate cu statutul Ligii 
Naţiunilor şi s-ar alătura Imperiului Britanic şi celui Francez împotriva 


prea multe aluzii referitoare la acţiunile Aliaților. 

La 27 ianuarie. Hitler le-a ordonat consilierilor săi 
militari să pregătească planuri amănunțite pentru o 
invazie a Norvegiei, la nevoie. Statul major special format 
în acest scop s-a întrunit prima oară pe 5 februarie. 

În acea zi, Consiliul Suprem de Război al Aliaților s-a 
reunit la Paris, iar Chamberlain l-a luat cu el pe Churchill. 
La întrunire s-au adoptat planuri de pregătire a unei forţe 
ce consta din două divizii britanice şi un contingent 
francez ceva mai mic, cunoscut sub denumirea de „Ajutor 
pentru Finlanda”. Trupele urmau să fie „camuflate ca 
voluntari” în ideea diminuării riscurilor unui război deschis 
cu Rusia; S-a iscat, însă, o controversă în privinţa rutei pe 
care urmau să fie trimise. Premierul britanic a accentuat 
dificultăţile unei debarcări la Petsamo, în contrast cu 
avantajele pe care le prezenta Narvikul - în special pentru 
„a dobândi controlul asupra zăcămintelor de fier de la 
Găllivare”. Acesta avea să fie obiectivul principal, doar o 
mică parte a forţelor respective urmând să continue 
înaintarea pentru a veni în ajutorul Finlandei. Întrucât 
argumentele britanice au prevalat, a rămas stabilit ca 
forţele militare să se îmbarce la începutul lui martie. 

Un incident fatidic s-a petrecut pe 16 februarie. O 
navă germană, Altmark, care transporta prizonieri 
britanici din Atlanticul de Sud, a fost detectată de nişte 
distrugătoare britanice şi s-a refugiat într-un fiord 
agresiunii şi a nedreptăţii? (Churchill, War Speeches, vol. 1, p. 137). 
Sugestia a stârnit vâlvă, astfel că presa belgiană, olandeză, daneză, 
norvegiană şi elveţiană s-a grăbit să o respingă, în timp ce la Londra s- 


a anunţat, pe un ton împăciuitor, că în interviul radiodifuzat Churchill 
îşi exprima un punct de vedere strict personal. 


norvegian. Churchill a trimis ordin direct comandantului 
Vian al navei HMS Cossack să pătrundă în apele 
norvegiene, să abordeze nava Altmark şi să salveze 
prizonierii. Intimidate, cele două canoniere norvegiene 
aflate la faţa locului n-au reacţionat în niciun fel, iar 
protestul ulterior al guvernului norvegian cu privire la 
intrarea neautorizată în apele sale teritoriale a fost respins 
categoric. 

Hitler a considerat protestul drept un gest menit doar 
să-l tragă pe sfoară, fiind convins că guvernul norvegian 
era complicele benevol al Angliei. În sprijinul acestei opinii 
veneau nu numai pasivitatea celor două canoniere, dar şi 
relatările lui Quisling potrivit cărora acţiunea navei 
Cossack fusese o chestiune „aranjată în prealabil”. După 
părerea amiralilor germani, afacerea Altmark a fost 
decisivă în schimbarea atitudinii lui Hitler în favoarea 
intervenţiei în Norvegia. A reprezentat scânteia care a dat 
foc butoiului cu pulbere. 

Hitler simţea că nu putea aştepta derularea planului 
lui Quisling, cu atât mai mult cu cât diverşii observatori 
germani din Norvegia relatau că partidul lui Quisling nu 
prea făcea progrese, în timp ce rapoartele sosite din 
Anglia se refereau la planificarea unor acţiuni în zona 
norvegiana, împreună cu concentrări de trupe şi de nave 
de transport. 

La 20 februarie, Hitler l-a convocat pe generalul 
Falkenhorst şi l-a însărcinat cu comanda şi pregătirea unei 
forţe expediţionare în Norvegia. „Sunt informat că englezii 
intenţionează să debarce acolo - i-a spus el - or eu vreau 


să le-o iau înainte. Ocuparea Norvegiei de către englezi ar 
putea fi o stratagemă menită să le înlesnească pătrunderea 
în Marea Baltică, unde noi nu aveam trupe şi nici 
fortificaţii de coastă... inamicul s-ar afla astfel într-o poziţie 
favorabilă înaintării spre Berlin şi ar frânge coloana 
vertebrală a ambelor noastre fronturi”. 

În ziua de 1 martie, Hitler a emis directiva pentru 
pregătirea completă a invaziei. Danemarca urma să fie şi 
ea ocupată, ca treaptă strategică necesară şi ca mijloc de 
apărare a liniilor lui de comunicaţii. 

Dar nici chiar acum nu se luase hotărârea definitiva în 
privinţa lansării atacului. Înregistrările convorbirilor lui 
Raeder cu Hitler demonstrează că Hitler era încă sfâşiat 
între convingerea că „menţinerea neutralității Norvegiei 
era cel mai bun lucru” pentru Germania şi teama de 
invazia iminentă a englezilor acolo. Prezentând planurile 
navale pe 9 martie, el a insistat asupra riscurilor implicate 
de iniţierea unei operaţiuni „contrare tuturor principiilor 
războiului naval", dar în acelaşi timp preciza că acest lucru 
era „urgent”. 

În săptămâna următoare, starea de nelinişte a crescut 
în tabără germană. La 13 martie, s-a raportat că 
submarine britanice erau masate în apele din dreptul 
coastei sudice a Norvegiei; la 14 martie, nemţii au 
interceptat un mesaj radiofonic prin care se ordona 
navelor de transport aliate să fie gata să intre în acţiune; la 
14 martie, câţiva ofiţeri francezi au sosit la Bergen. Nemţii 
aveau certitudinea Că Aliaţii îi vor devansa, întrucât 
propria lor forţă expediţionară nu era încă pregătită 


complet. 

Ce se întâmpla, de fapt, în tabăra Aliaților?” La 21 
februarie, Daladier insista că afacerea Altmark să fie 
folosită drept pretext pentru „imediata capturare” a 
porturilor norvegiene „printr-o lovitură surpriză”. Daladier 
argumenta: „Justificarea acestei acţiuni în ochii opiniei 
publice mondiale va fi cu atât mai simplă, cu cât 
operaţiunea va fi adusă mai rapid la îndeplinire, iar 
propaganda noastră va fi mai abilă în exploatarea recentei 
complicităţi a Norvegiei în incidentul Altmark”. lată un 
mod de a vorbi ce semăna izbitor cu cel al lui Hitler. 
Propunerea guvernului francez a fost primită cu oarecare 
rezervă la Londra, întrucât forţele expediţionare nu erau 
pregătite, iar Chamberlain continua să spere că guvernul 
norvegian şi cel suedez vor consimţi la intrarea trupelor 
Aliaților. 

Totuşi, la o reuniune a Ministerului de Război, care a 
avut loc în ziua de 8 martie, Churchill a prezentat o 
stratagemă cu intrarea în forţă în apele portului Narvik şi 
debarcarea imediată pe mal a unui detaşament - pe 
principiul „etalării puterii pentru a nu fi nevoit să faci uz 
de ea”. La o nouă întrunire, pe 12 martie, ministerul „a 
hotărât să revină la planurile de debarcare la Trondheim, 
Stavanger şi Bergen, precum şi la Narvik. 

Forţa debarcată la Narvik urma să înainteze rapid pe 
uscat şi să treacă frontiera suedeză spre zăcămintele de 
fier de la Găllivare. În ziua de 20 martie totul trebuia să fie 
pregătit pentru punerea planurilor în aplicare. 

Acestea au fost însă răsturnate de prăbuşirea militară 


a Finlandei şi de capitularea ei în faţa Rusiei pe 13 martie 
- ceea ce le-a răpit Aliaților pretextul esenţial pentru a 
intra în Norvegia. Ca o primă reacţie la acest duş rece, 
două divizii ce fuseseră repartizate iniţial pentru Norvegia 
au fost trimise în Franţa, deşi echivalentul unei divizii a 
rămas încă disponibil. O altă consecinţă a constituit-o 
căderea lui Daladier şi înlocuirea lui cu Paul Reynaud, în 
funcţia de prim-ministru al Franţei - schimbare impusă de 
creşterea presiunii interne în favoarea adoptării unei 
politici mai ofensive şi a unor măsuri imediate. Reynaud s- 
a deplasat la Londra, la o reuniune a Consiliului Suprem 
de Război al Aliaților, pe 28 martie, hotărât să facă 
presiuni pentru transpunerea în practică a proiectului 
norvegian, susţinut de Churchill de atâta vreme. 

Dar insistenţele deveniseră de prisos, căci, aşa cum a 
relatat Churchill, „în această fază, Chamberlain era dispus 
să recurgă la acţiuni agresive”. Ca şi în primăvara lui 
1939, de îndată ce lua decizia, se dedica cu trup şi suflet 
noului proiect adoptat. Deschizând lucrările Consiliului, 
Chamberlain nu s-a mulţumit numai să invoce argumente 
puternice în favoarea unei acţiuni în Norvegia, ci a insistat 
şi pentru adoptarea unui alt proiect preferat al lui 
Churchill - acela de a lansa din aer un şuvoi continuu de 
mine în Rin şi în alte râuri ale Germaniei. Reynaud a 
manifestat unele rezerve în privinţa celei de-a doua 
operaţiuni, declarând că trebuia să obţină acordul 
Comitetului de Război francez. În schimb, a îmbrăţişat cu 
entuziasm operaţiunea din Norvegia. 

S-a stabilit ca minarea apelor norvegiene să fie 


realizată pe 5 aprilie, concomitent cu debarcarea forţelor 
la Narvik, Trondheim, Bergen şi Stavanger. Primul 
contingent de trupe urma să se îmbarce pentru direcţia 
Narvik pe 8 aprilie. A survenit însă o nouă amânare. 
Comitetul de Război francez nu era de acord cu minarea 
Rinului, întrucât această” acţiune ar putea declanşa 
represalii din partea Germaniei, „care s-ar răsfrânge 
asupra Franţei*”. Francezii n-au manifestat, în schimb, 
nicio îngrijorare în privinţa represaliilor ce s-ar abate 
asupra Norvegiei ca urmare a aplicării celeilalte operaţiuni 
- iar Gamelin a subliniat chiar că unul dintre scopurile 
acesteia era „să-l atragă pe inamic într-o capcană 
provocându-l să debarce în Norvegia”. Chamberlain a 
precizat că ambele operaţiuni trebuiau puse în practică şi 
a aranjat cu Churchill ca acesta să se ducă la Paris, pe 4 
aprilie, şi să depună eforturi suplimentare - care n-au avut 
sorţi de izbândă - pentru a-i convinge pe francezi să 
adopte planul minării Rinului. 

Aceasta a însemnat o scurtă amânare a lui „Wilfred”, 
planul norvegian. Poziţia favorabilă adoptată de Churchill 
în această privinţă e cu atât mai ciudată cu cât la 
reuniunea Ministerului de Război, ce avusese loc cu o zi 
înainte, fuseseră prezentate rapoarte din partea 
Ministerului de Război şi al celui de Externe, din care 
reieşea că un mare număr de nave germane, cu trupe la 
bord, erau concentrate în porturile din apropierea 
Norvegiei, S-a sugerat, în mod cam absurd - şi culmea e că 
s-a şi crezut - că aceste forțe erau pregătite să dea o 
contralovitură în cazul unei debarcări britanice în 


Norvegia. 

Declanşarea operaţiunilor norvegiene a fost amânată 
cu trei zile, până pe 8 aprilie. Această tergiversare le-a 
spulberat orice şansă de reuşită, în schimb, le-a permis 
nemților să intre în Norvegia cu puţin tâmp înaintea 
Aliaților. 

La 1 aprilie, Hitler se hotărâse în sfârşit şi ordonase 
ca invazia Norvegiei şi a Danemarcei să înceapă la ora 
5.15 dimineaţa pe 9 aprilie. Decizia sa reprezenta 
consecinţa unui raport îngrijorător, potrivit căruia bateriile 
de coastă şi antiaeriene norvegiene primiseră permisiunea 
să deschidă focul fără să mai aştepte ordine din partea 
eşaloanelor superioare - ceea ce însemna că forţele 
norvegiene erau pregătite de acţiune şi că, dacă Hitler ar 
mai fi zăbovit, ar fi ratat şansa de a le lua prin surprindere 
şi de a repurta o victorie. 

În zorii zilei de 9 aprilie, detaşamente de avangardă 
ale trupelor germane, în marea lor majoritate aflate la 
bordul unor nave de război, au sosit în principalele porturi 
ale Norvegiei, de la Oslo până în partea de sus, la Narvik - 
capturându-le fără prea multă greutate. Comandanții 
trupelor germane au anunţat autorităţile locale că veniseră 
să ia Norvegia sub protecţie germană împotriva unei 
invazii iminente a Aliaților - declaraţie pe care purtătorii 
de cuvânt ai Aliaților s-au grăbit s-o conteste. 

Aşa cum declara Lordul Hankey, membru al 
Cabinetului de Război la acea dată: 

„încă din faza de proiect a invaziei germane, atât 
Marea Britanie, cât şi Germania au fost mai mult sau mai 


puţin pe picior de egalitate în privinţa planurilor şi a 
pregătirilor. Anglia a început, de fapt, să îşi schiţeze 
proiectul ceva mai devreme... ambele planuri au fost 
executate aproape simultan, Anglia devansând Germania 
cu douăzeci şi patru de ore în aşa-zisul act de agresiune, 
dacă termenul poate fi aplicat ambelor părţi. 

Dar zvâcnirea finală a Germaniei a fost mai rapidă şi 
mai puternică. A câştigat competiţia la limită, depăşindu-şi 
adversarul doar cu un cap - aşa cum se poate vedea numai 
la analiza „fotografiei de finiş”. 

Unul dintre cele mai controversate aspecte ale 
Procesului de la Nürnberg l-a constituit faptul că plănuirea 
şi executarea agresiunii împotriva Norvegiei au fost 
incluse printre capetele de acuzare la adresa Germaniei. 
Pare greu de înţeles îndrăzneala guvernului britanic şi a 
celui francez de a aproba includerea acestei acuzaţii, după 
cum surprinde şi atitudinea procurorilor oficiali care au 
pledat pentru condamnarea Germaniei pe acest temei. 
Această poziţie a constituit unul dintre cele mai elocvente 
exemple de ipocrizie din istorie. 

În ceea ce priveşte desfăşurarea operaţiunilor 
militare, se remarcă amploarea surprinzător de redusă a 
forţei care a capturat capitala şi principalele porturi ale 
Norvegiei în momentul declanşării atacului. Acesta consta 
din două crucişătoare grele, o navă de linie „de buzunar”, 
şapte crucişătoare, 14 distrugătoare, 28 de submarine, 
câteva nave auxiliare şi circa 10.000 de soldaţi - 
elementele de avangardă a trei divizii care au fost folosite 
pentru invazie. În niciunul dintre puncte, debarcarea 


iniţială nu s-a realizat cu mai mult de 2.000 de oameni. A 
fost utilizat, de asemenea, şi un batalion de paraşutişti - 
pentru capturarea aeroporturilor din Oslo şi Stavanger. 
Era prima oară când se foloseau în război trupe de 
paraşutişti, aportul lor dovedindu-se extrem de preţios. 
Dar factorul decisiv pentru reuşita germană l-a constituit 
Luftwaffe; forţa reală utilizată în campanie a constat din 
circa 800 de avioane operative şi 25 avioane de transport. 
În prima fază, acestea au intimidat poporul norvegian, iar 
ulterior au paralizat contraacţiunile Aliaților. 

Cum a fost posibil ca forţele britanice să nu 
intercepteze şi să scufunde forţele navale germane mult 
mai slabe, care transportau detaşamentele de atac? 
întinderea spaţiului maritim, specificul coastei norvegiene 
şi vremea ceţoasă au reprezentat obstacole serioase în 
acest sens. Dar au mai existat şi alţi factori, precum şi alte 
piedici care ar fi putut fi evitate. Gamelin notează că atunci 
când, pe 2 aprilie, l-a îndemnat pe Ironside, comandantul 
Statului Major General Imperial, să urgenteze trimiterea 
forţei expediţionare, acesta a replica: „La noi Amiralitatea 
este atotputernică; îi place să organizeze totul metodic. Nu 
se îndoieşte nicio clipă că poate împiedica orice debarcare 
germană pe coasta de vest a Norvegiei”. 

La ora 3.25, în ziua de 7 aprilie, avioane britanice au 
identificat „puternice forţe navale germane care se 
deplasau rapid către nord” prin strâmtoarea Skaggerak, 
spre coasta norvegiană. Churchill declară: „Nouă, la 
Amiralitate, nu ne-a. Venit să credem că aceste forţe se 
îndreptau spre Narvik” - în ciuda unui „raport primit de la 


Copenhaga potrivit căruia Hitler avea de gând să 
captureze acest port”. Flota locală britanică a ridicat 
ancora la 19,30 de la Scapa Flow, dar s-ar părea că atât 
Amiralitatea, cât şi amiralii aflaţi pe mare aveau de gând 
să intercepteze crucişătoarele germane. În efortul de a le 
atrage în luptă, au pierdut din vedere posibilitatea ca 
inamicul să aibă drept ţintă ţărmul şi au ratat şansa de a 
intercepta navele de război mai mici, care transportau 
trupe. 

Din moment ce o forţă expediţionară era deja 
îmbarcată şi pregătită să navigheze, de ce aceasta nu a 
debarcat mai repede şi nu a respins prompt detaşamentele 
germane  împiedicându-le să-şi consolideze pozițiile 
dobândite în porturile norvegiene? Când Amiralitatea a 
aflat de reperarea crucişătoarelor germane, a ordonat 
escadrei de crucişătoare de la Rosyth „să-şi debarce 
soldaţii pe uscat, chiar şi fără echipamente, şi să se alăture 
flotei pe mare”. Ordine similare au fost transmise navelor 
din culoarul Firth of Clyde, care transportau trupe. 

Cum se explică incapacitatea norvegienilor de a face 
faţă a unei forţe invadatoare atât de mici? În primul rând, 
prin faptul că forţele lor nici nu erau măcar mobilizate. În 
ciuda avertismentelor primite de la ambasadorul lor la 
Berlin şi a insistențelor comandantului Statului lor Major 
General, ordinul de mobilizare a fost dat abia în noaptea 
de 8 spre 9 aprilie, cu câteva ore înainte de invazie. Era 
prea târziu, iar invadatorii, care se mişcau rapid, au pus 
capăt procesului. 

În plus, aşa cum remarca Churchill, la acea dată, 


guvernul norvegian urmărea în principal activităţile 
englezilor. Ironia sorții a făcut ca în timpul celor douăzeci 
şi patru de ore cruciale dinaintea debarcării germanilor, 
atenţia norvegienilor să fi fost absorbită de operaţiunea 
britanică de minare. 

Cât despre şansa ca norvegienii să-şi revină după 
atacul iniţial, probabilitatea era mult redusă din cauza 
insuficientei experienţe de luptă, la care se adăuga o 
structura organizatorică perimată în cadrul armatei. Nu 
puteau face faţă unui Blitzkrieg modern, chiar şi la scara 
redusă aplicată în cazul lor. Lacunele sistemului lor 
defensiv au ieşit la iveală prin contrast cu viteza cu care 
invadatorii au străbătut văile adânci pentru a ocupa ţara. 
Dacă ar fi opus o rezistenţă mai puternică, zăpada care se 
topea pe versantele văilor - şi care incomoda manevrele de 
învăluire - ar fi reprezentat un impediment mai serios în 
calea nemților. 

Cea mai uimitoare dintre toate acţiunile ofensive 
întreprinse imediat după debarcare s-a desfăşurat la 
Narvik, căci acest port nordic îndepărtat se află la circa 
1.930 kilometri distanţă de bazele navale germane. Două 
nave din paza de coastă norvegiană au întâmpinat vitejeşte 
distrugătoarele germane, dar au fost repede scufundate. 
Apărarea de pe țărm n-a opus nicio rezistenţă - mai mult 
din cauza incompetenţei, decât a lipsei de loialitate. A 
doua zi, o flotilă de distrugătoare britanice a înaintat în 
fiord şi a dat o bătălie cu nemţii, cu pierderi importante de 
ambele părţi, şi care s-a finalizat pe 13 aprilie ca urmare a 
apariţiei unei flotile mai puternice susţinute de nava de 


linie Warspite. Între timp însă, germanii îşi consolidaseră 
poziţiile în Narvik şi în împrejurimile portului. 

Mult mai la sud, Trondheim a fost capturat cu 
uşurinţă, după ce navele germane trecuseră de bateriile ce 
dominau fiordul - o întâmplare uluitoare din punctul de 
vedere al experţilor britanici, care luaseră în considerare o 
asemenea eventualitate. Prin cucerirea portului 
Trondheim, nemţii au intrat în posesia cheii strategice spre 
centrul Norvegiei, deşi se punea în continuare întrebarea 
dacă puţinele lor trupe de acolo puteau fi întărite din sud. 

La Bergen, nemţii au suferit unele pierderi provocate 
de navele de război şi de bateriile norvegiene, dar o dată 
ajunşi la mal n-au mai avut mari probleme. 

Totuşi, în drum spre Oslo, forţa principală de invazie a 
întâmpinat o puternică rezistenţă din partea norvegienilor. 
Astfel, crucişătorul Blücher, pe care se aflau mulţi dintre 
membrii statului major, a fost scufundat cu torpile lansate 
din forţăreaţa Oscarborg, în aceste condiţii, s-a renunţat la 
tentativa de a forţa trecerea, până când forţăreaţa s-a 
predat după-amiaza, în urma unui puternic atac aerian. 
Astfel, sarcina de a captura capitala Norvegiei le-a revenit 
trupelor de paraşutişti, care aterizaseră pe aeroportul 
Fornebu; după-amiaza, această forţă simbolică a înscenat o 
defilare prin oraş, ceea ce a avut darul să-i intimideze pe 
norvegieni. Oricum, întârzierea le-a permis regelui şi 
guvernului să fugă spre nord, unde intenționau să 
organizeze rezistenţa. 

Momentul capturării Copenhagăi a fost astfel ales 
încât să coincidă cu sosirea la Oslo, aşa cum fusese fixată 


iniţial. Accesul pe mare până la capitala daneză nu ridica 
probleme, iar cu puţin timp înainte de ora 5 dimineaţa, trei 
mici nave de transport au pătruns în port, sub acoperirea 
aviaţiei. Nemţii n-au întâmpinat nicio rezistenţă la 
debarcare, astfel că au trimis un batalion să ia cu asalt 
cazărmile. În acelaşi timp, era invadată şi frontiera 
terestră a Danemarcei, în Jutland, unde după un scurt 
schimb de focuri, danezii n-au mai opus nicio rezistenţă. 
Ocuparea Danemarcei a asigurat controlul nemților asupra 
unui coridor maritim ce pornea din propriile lor porturi şi 
ajungea până în sudul Norvegiei, oferindu-le totodată 
aeroporturi avansate de unde îşi susțineau trupele aflate 
acolo. Danezii ar fi putut opune o rezistenţă mai 
îndelungată, însă şara lor era atât de vulnerabilă, încât 
excludea aproape orice posibilitate de apărare împotriva 
unui atac puternic cu arme moderne. 

O acţiune mai energică şi mai promptă ar fi permis 
recuperarea a doua dintre punctele cheie din Norvegia, pe 
care nemţii le capturaseră în acea dimineaţă. În momentul 
debarcării germanilor, principala flotă britanică, sub 
conducerea amiralului Forbes, era în linie cu Bergen, 
comandantul britanic intenţionând să trimită o formaţie de 
luptă împotriva navelor germane de acolo. Amiralitatea a 
fost de acord, sugerând totodată ca un atac similar să se 
producă şi la Trondheim. Ceva mai târziu, totuşi, s-a 
hotărât ca atacul de la Trondheim să fie amânat până când 
aveau să fie scoase din luptă crucişătoarele grele germane. 
Între timp, o formaţie de patru crucişătoare şi şapte 
distrugătoare s-a îndreptat spre Bergen, dar când aviația a 


raportat că acolo se aflau două crucişătoare germane şi nu 
doar unul cum se comunicase anterior, Amiralitatea şi-a 
luat măsuri de precauţie excesivă, anulând atacul. 

După ce nemţii şi-au întărit poziţiile cucerite în 
Norvegia, cea mai bună cale de a-i combate ar fi constat în 
tăierea liniilor de comunicaţii pentru aprovizionare şi 
întăriri. Acest lucru devenea realizabil doar prin blocarea 
trecerii prin strâmtoarea Skaggerak, dintre Danemarca şi 
Norvegia. În scurt timp s-a văzut însă că Amiralitatea - 
temându-se de atacul aerian german - nu era dispusă să 
trimită în strâmtoarea Skaggerak decât submarine. 
Această măsură de precauţie dovedea că Amiralitatea 
înţelesese efectul puterii aeriene asupra celei navale, ceea 
ce n-ar fi recunoscut sub nicio formă înainte de război. Şi 
aceasta s-a Reflectai negativ asupra ideii lui Churchill de a 
extinde războiul în Scandinavia căci, dacă nu se bloca ruta 
prin care nemţii îşi transportau forţele de întărire, nimic 
nu-i mai putea împiedica să-şi consolideze puterea în sudul 
Norvegiei, având astfel toate şansele să-şi mărească 
avantajul câştigat. 

Părea să mai existe, totuşi, o posibilitate de a păstra 
centrul Norvegiei, dacă se menținea controlul asupra celor 
două defileuri muntoase lungi, care duceau din Oslo spre 
nord, şi dacă mica forţă germană de la Trondheim era 
repede înfrântă. În această direcţie se concentrau acum 
eforturile englezilor. La o săptămână după atacul german, 
la nord şi la sud de Trondheim au avut loc debarcări 
britanice la Namsos şi, respectiv, la Aandalsnes, ca o 
măsură premergătoare atacului principal şi direct asupra 


portului Trondheim. 

Dar această decizie a fost urmată de un şir straniu de 
întâmplări nefericite. Generalului Hotblank, un militar 
destoinic cu idei moderne, i s-a încredinţat funcţia de 
comandant militar; însă după ce a primit instrucţiunile 
referitoare la misiunea pe care urma s-o îndeplinească, a 
plecat de la Amiralitate pentru a se întoarce la club, iar 
câteva ore mai târziu a fost găsit în stare de inconştienţă 
pe Duke of York's Steps, ca urmare a unui subit atac de 
apoplexie. A doua zi a fost numit un înlocuitor care a 
pornit pe calea aerului spre Scapa, dar avionul s-a prăbuşit 
pe când se rotea deasupra aeroportului local. 

Între timp, opiniile comandanților Statului Major şi ale 
Amiralității au suferit schimbări radicale. La 17 aprilie 
aprobaseră planul, dar a doua zi au făcut o întoarcere de o 
sută optzeci de grade, declarându-se împotriva lui. Toată 
lumea se gândea numai la riscurile acestei operaţii. Deşi 
Churchill ar fi preferat să se concentreze asupra portului 
Narvik, s-a simţit ofensat din cauza acestei bruşte 
schimbări de atitudine. 

Comandanții Statului Major recomandau, în schimb, 
ca debarcările de la Namsos şi Aandalsnes să fie extinse şi 
să evolueze sub forma unei acţiuni-cleşte, îndreptată 
împotriva, portului Trondheim. Pe hârtie şansele păreau 
promițătoare, căci în zonă se aflau mai puţin de 2.000 de 
soldaţi germani, pe când Aliaţii debarcaseră un efectiv ce 
se ridica la 13.000 de oameni. Dar urma să fie străbătută o 
distanţă mare, zăpada împiedica deplasare, iar trupele 
Aliaților s-au dovedit mult mai puţin capabile decât cele 


germane să depăşească greutăţile întâmpinate. Înaintarea 
la sud de Namsos a fost zădărnicită din cauza amenințării 
lansate din spate de câteva mici unităţi germane debarcate 
lângă capătul fiordului Trondheim, care erau susţinute de 
unicul distrugător german din zonă. Înaintarea dinspre 
Aandalsnes s-a transformat curând într-o acţiune defensivă 
împotriva trupelor germane care se deplasau în forţă din 
Oslo în sus, către Valea Gudbrand, măturându-i din cale pe 
norvegieni. Întrucât trupele Aliaților erau grav hăituite de 
atacurile aeriene şi nu beneficiau, la rândul lor, de niciun 
sprijin din partea aviaţiei, comandanții de la faţa locului au 
recomandat evacuarea. Reîmbarcarea celor două forţe s-a 
încheiat pe 1 şi 2 mai - lăsându-i astfel pe nemți complet 
stăpâni atât pe sudul, cât şi pe centrul Norvegiei. 


Apoi Aliaţii şi-au concentrat toate eforturile pentru 
câştigarea Narvikului - mai mult pentru „a-şi spăla 
ruşinea”, decât din dorinţa de a ajunge la minele de fler 
suedeze. Debarcarea britanică iniţială în această regiune 
avusese loc pe 14 aprilie, dar extrema prudenţă a 
generalului Mackesy a blocat orice atac rapid asupra 
portului Narvik - în ciuda îndemnurilor lansate de Amiralul 
Lord Cork şi Orrery, care avea comanda forţelor 
combinate din această zonă. Chiar şi atunci când forţele 
terestre ajunseseră la 20.000 de soldaţi, înaintarea lor 
continua să fie lentă. De cealaltă parte, 2.000 de ostaşi din 
trupele de munte austriece, sprijiniți de tot atâţia marinari 
de pe distrugătoarele germane şi conduşi cu abilitate de 
generalul Dietl, au profitat de majoritatea avantajelor 


defensive ale acestui ţinut greu accesibil. Şi până pe 27 
mai n-ai putut fi împinşi afară din oraşul Narvik. La 
această dată, trupele germane pătrunseseră adânc în 
teritoriul Franţei, care era pe punctul de a se prăbuşi. 
Astfel, în ziua de 7 iunie, forţele aliate de la Narvik au fost 
evacuate. Tot la acea dată, regele şi guvernul au părăsit 
Norvegia. 

În problematica scandinavă, guvernele aliate au 
manifestat o agresivitate excesivă, dar şi o desincronizare 
în acţiuni - cu rezultate nefaste pentru poporul norvegian. 
Dimpotrivă, Hitler dăduse dovadă. De prudenţă înainte de 
a se hotări să atace. Dar atunci când s-a decis, în cele din 
urmă, să devanseze puterile occidentale, n-a mai pierdut 
nicio clipă - iar forţele lui au operat cu o rapiditate şi o 
cutezanţă care au compensat din plin inferioritatea lor 
numerică pe parcursul fazei critice. 

Evoluţia societăţii umane a luat o nouă turnură, cu 
consecinţe importante asupra viitorului tuturor popoarelor 
atunci când forţele lui Hitler au străpuns apărarea 
Vestului, pe 10 mai 1940. 

Actul decisiv al dramei care a zguduit lumea a început 
în ziua de 13 mai, când diviziile blindate ale lui Guderian 
au trecut râul Meuse, la Sedan. 

Tot pe 10 mai, Churchill a devenit premierul Marii 
Britanii, în locul lui Chamberlain... 

Breşa îngustă de la Sedan a fost curând lărgită şi 
transformată într-un imens culoar. Pe aici s-a scurs şuvoiul 
de tancuri germane, care au ajuns pe coasta Mării Mânecii 
într-o săptămână, tăind armatele Aliaților aflate în Belgia. 
Acest dezastru s-a soldat cu căderea Franţei şi izolarea 
Angliei. Deşi Anglia a izbutit să reziste în spatele canalului 
ei maritim, salvarea a venit abia după un război prelungit, 
care se transformase într-o conflagrație mondială. În final, 
Hitler a fost doborât sub presiunea Americii şi a Rusiei, 
dar Europa a ieşit epuizată din război şi ameninţată de 
spectrul dominaţiei comuniste. 

După catastrofă, s-a afirmat adesea că ruptura 
frontului francez fusese inevitabilă, iar atacul lui Hitler 
irezistibil. 

Dar aparențele erau foarte diferite de realitate - aşa 
cum a devenit acum clar privind din perspectiva timpului. 

Capii armatei germane nu prea aveau încredere în 
şansele ofensivei, pe care o lansaseră fără tragere de 
inimă, la insistenţele lui Hitler. Chiar şi acesta s-a lăsat 
cuprins de îndoială la momentul crucial şi a impus oprirea 


înaintării, timp de două zile, exact când vârful său de lance 
străpunsese apărarea franceză şi avea cale liberă în faţă. 
Măsura ar fi periclitat şansele de victorie ale lui Hitler, 
dacă francezii ar fi profitat de clipa de răgaz creată. 

Însă în mod paradoxal, omul care conducea avangarda 
atacului - Guderian - a fost schimbat pe moment din 
funcţia de comandă, căci superiorii săi voiau să-i 
tempereze ritmul de valorificare a spărturii obţinute. Dacă 
n-ar fi comis „delictul” de a fi înaintat atât de repede, 
probabil că invazia ar fi eşuat - iar evenimentele 
internaţionale ar fi luat o altă turnură. 

Departe de a fi deţinut superioritatea incontestabilă, 
care li se atribuia, armatele lui Hitler erau în realitate 
inferioare numeric celor cu care se înfruntau. Deşi 
atacurile lansate de tancurile sale s-au dovedit decisive, 
Hitler avea un număr mai mic de tancuri, care s-au dovedit 
mai puţin performante în raport cu acelea ale adversarilor 
săi. Superioritatea să se manifesta doar în privinţa puterii 
aeriene, care reprezenta factorul esenţial. 

În plus, deznodământul a fost, practic, hotărât de o 
mică parte a forţelor sale, înainte ca marea masă a 
trupelor să intre în acţiune. Această parte decisivă era 
alcătuită din zece divizii blindate, o divizie de paraşutişti şi 
o divizie aeropurtată - în afara aviaţiei militare - dintr-un 
total de circa 135 de divizii. 

Efectul uluitor produs de noile elemente a eclipsat nu 
numai relativa inferioritate numerică, dar şi marja îngustă 
ce a permis adjudecarea victoriei. Reuşita lor ar fi putut fi 
cu uşurinţă zădărnicită, dacă nu ar fi existat ocaziile 


oferite de gafele Aliaților - gafe explicabile în mare măsură 
prin preponderența unor concepţii învechite. În afara 
ajutorului primit din partea conducătorilor obtuzi din 
cealaltă tabără, succesul invaziei s-a datorat unei serii 
norocoase de întâmplări hotărâtoare şi dibăciei unui singur 
om, Guderian, de a le valorifica pe cele care i-au ieşit în 
cale. 

Bătălia pentru Franţa a rămas în istorie ca unul dintre 
cele mai impresionante exemple ale efectului decisiv pe 
care îl poate avea o idee nouă, pusă în practică de un 
executant dinamic. Potrivit relatărilor lui Guderian, înainte 
de război, imaginaţia sa era înflăcărată de ideea unei 
adânci pătrunderi strategice realizate de forţe blindate 
independente - o ofensivă cu bătaie lungă, executată de 
tancuri pentru a tăia principalele artere ale armatei 
adverse, amplasate mult în spatele frontului. Adept 
înflăcărat al luptei cu tancuri, a înţeles implicaţiile acestei 
idei, ce derivase din noul curent de gândire militară în 
Anglia după primul război mondial, fiind demonstrată 
prima oară de Unităţile Regale de Tancuri, cu ocazia 
diferitelor aplicaţii. Majoritatea generalilor superiori 
germani erau la fel de nehotărâţi în privinţa ideii, pe cât se 
arătaseră. Şi autoritățile britanice şi franceze - 
considerând-o improprie în condiții de război. Dar în 
momentul declanşării conflagrației Guderian a profitat de 
şansa de a o pune în practică, în ciuda ezitărilor 
manifestate de superiorii săi. Efectul s-a dovedit decisiv, 
aşa cum s-a întâmplat de-a lungul istoriei şi cu alte idei 
noi: utilizarea calului, lancea lungă, falanga, legiunea 


flexibilă, „ordinea oblică”, arcaşul călare, arcul mare, 
muscheta, tunul, organizarea armatelor în divizii separate 
şi manevrabile. 

Invazia germană în Vest a debutat cu victorii 
redutabile pe flancul drept, împotriva unor puncte cheie 
din apărarea Olandei şi a Belgiei, ţări neutre. Aceste 
lovituri, susţinute de atacul de avangardă al trupelor 
aeropurtate, au captat atenţia Aliaților, distrăgând-o 
pentru câteva zile de la asaltul principal - care era lansat 
în centru, prin ţinutul deluros şi împădurit al Ardenilor, 
spre inima Franţei. 

Capitala Olandei, Haga, şi centrul vital al 
comunicaţiilor sale din Rotterdam au fost atacate în zorii 
zilei de 10 mai de forte t aeropurtate, simultan cu 
asedierea liniilor de apărare de la frontiera ei, amplasate 
la 160 km spre est. Confuzia şi spaima create de această 
dublă lovitură, în faţă şi în spate, au fost sporite de 
ameninţarea generală reprezentată de Luftwaffe. 

Profitând de starea de haos din ţară, forţele blindate 
germane au năvălit printr-o breşă în flancul sudic şi au 
făcut joncţiunea cu forţele aeropurtate din Rotterdam, în 
cea de-a treia zi. Şi-au croit drum spre obiectivul urmărit, 
exact sub nasul Armatei a 7-a franceze care tocmai sosise 
în ajutorul olandezilor. În a cincea zi, olandezii au 
capitulat, deşi frontul lor principal nu fusese încă nimicit. 
Decizia lor a fost determinată de ameninţarea unor noi 
atacuri aeriene directe asupra aglomeraţiilor lor urbane. 

Forţele germane de pe teritoriul olandez erau mult 
mai mici decât cele cu care se înfruntau. În plus, atacul 


decisiv a fost lansat doar de o unică divizie de blindate, a 
9-a - singura de care nemţii se putuseră dispensa pentru a 
o trimite pe frontul olandez. Calea ei de înaintare era. 
Intersectată de canale şi râuri largi, unde apărarea nu ar fi 
trebuit să întâmpine dificultăţi de ordin organizatoric. 
Şansele ei de succes au depins de efortul loviturii trupelor 
aeropurtate. 

Dar această nouă armă era uimitor de mică în raport 
cu efectele sale. În mai 1940, Germania avea numai 4.500 
de paraşutişti bine pregătiţi. Din acest total insuficient, 
4.000 au fost utilizaţi în atacul asupra Olandei. 

Cu aceştia s-au format cinci batalioane susţinute de o 
divizie de infanterie uşoară, cu 12.000 de soldaţi, care a 
fost transportată pe calea aerului. 

Principalele puncte ale planului au fost cel mai bine 
sistematizate de Student, comandantul suprem al forţelor 
aeropurtate: 

"Limitele puterii noastre ne-au constrâns să ne 
concentrăm atenţia asupra a două obiective - punctele 
care păreau esenţiale pentru reuşita invaziei. Atacul 
principal, pe care l-am condus personal, a vizat podurile 
din Rotterdam, Dordrecht şi Moerdijk, pe unde trecea 
principala rută dinspre sud peste gurile Rinului. Nouă ne 
revenea sarcina să cucerim podurile, înainte ca olandezii 
să le poată arunca în aer, şi să le menţinem deschise până 
la sosirea forţelor noastre terestre mobile. Efectivul meu 
consta din patru batalioane de paraşutişti şi un regiment 
transportat cu avioane (compus din trei batalioane). Am 
obţinut o victorie totală, cu numai 180 de pierderi. Nu 


îndrăzneam să dăm greş, fiindcă în acest caz, întreaga 
invazie ar fi eşuat".”” 

Student însuşi s-a numărat printre victime, fiind rănit 
la cap şi scos din acţiune pentru o perioadă de opt luni. 

Un atac secundar a fost lansat, asupra capitalei 
olandeze, Haga. Scopul acestuia îl constituia capturarea 
şefilor guvernului şi a serviciilor aferente, precum şi 
dezmembrarea întregului aparat de conducere. Forţa 
utilizată în Haga a constat dintr-un batalion de paraşutişti 
şi două regimente aeropurtate, sub comanda generalului 
Graf Sponeck. Deşi atacul a fost respins, a provocat o 
derută maximă. 

Şi invazia Belgiei a cunoscut un început senzaţional. 
Aici, atacul pe uscat a fost realizat de puternica Armată a 
6-a condusă de Reichenau (care includea Corpul 16 
Armată de tancuri a lui Hoppner). Aceasta a trebuit să 
depăşească o barieră formidabilă, înainte de a-şi putea 
etala forţele. Sprijinirea atacului a fost asigurată doar de 
500 de militari din trupele aeropurtate. Aceştia au avut 
misiunea să cucerească cele două poduri peste Canalul 
Albert, precum şi fortul Eben Emael, cel mai modern fort 
al Belgiei, care flanca graniţă ei maritimă. 

Totuşi, acest mic detaşament a contribuit mult la 
producerea deznodământului. Întrucât calea de acces spre 
frontiera belgiană de aici traversa prelungirea sudică a 
teritoriului olandez, cunoscută sub numele de „Apendicele 
Maastricht”, din momentul în care armata germană ar fi 
trecut frontiera olandeză, grănicerii belgieni de pe Canalul 

Albert ar fi avut tot timpul să arunce în aer podurile, 
înainte ca vreo forţă invadatoare terestră să poată străbate 
fâşia de 24 km. Paraşutarea silenţioasă, pe timp de noapte, 
a trupelor aeropurtate oferea noua şi singura modalitate 
de a cuceri podurile cheie intacte. 

Efectivul foarte redus al trupelor aeropurtate trimise 
în Belgia contrasta izbitor cu rapoartele din acea vreme, 
potrivit cărora paraşutiştii germani erau lansați în zeci de 
locuri, numărul lor cumulat cifrându-se la câteva mii. 
Student a oferit explicaţia pentru a compensa puţinătatea 
resurselor reale şi a spori confuzia, unităţi de paraşutişti 
au fost lansate în toată ţara. Şiretlicul s-a dovedit deosebit 
de eficient, la aceasta adăugându-se şi tendinţa naturală a 
oricăror imaginaţii înfierbântate de a umfla cifrele. 

Student afirma în continuare: 

"Aventura de la Canalul Albert a fost ideea lui Hitler. 
A fost poate cea mai originală idee a acestui om cu multe 
idei strălucite. La un moment dat, m-a chemat la el şi mi-a 
cerut părerea. De îndată ce am confirmat posibilitatea unei 
asemenea acţiuni, mi s-a ordonat să încep pregătirile. Am 
folosit 500 de oameni conduşi de căpitanul Koch. 
Comandantul Armatei a 6-a, generalul Reichenau, şi şeful 
statului său major generalul Paulus, doi ofiţeri extrem de 
capabili, au văzut în această misiune o aventură sortită 
eşecului". 

Atacul surpriză de la fortul Eben Emael a fost realizat 
de un detaşament infim de 78 de genişti-paraşutişti, sub 
comanda locotenentului Witzig. Dintre aceştia, au fost 
ucişi doar şase oameni. Detaşamentul a aterizat pe 


neaşteptate pe acoperişul fortului, i-a zdrobit pe servanţii 
armamentului de acolo şi a aruncat în aer cupolele 
blindate şi cazematele tuturor tunurilor, cu un exploziv 
extrem de puternic - necunoscut până la acea dată... 
Atacul surpriză de la Eben Emael s-a bazat pe folosirea 
acestei noi arme, care a fost transportată silențios la 
obiectiv de un planor cu încărcătură”, de asemenea, o 
inovaţie în domeniu. 

Fortul fusese proiectat pentru a face faţă oricărei 
ameninţări, dar nu se întrevăzuse eventualitatea ca trupe 
inamice să fie lansate pe el. De pe acoperişul fortului, 
puţinii paraşutişti ai lui Witzig au ţinut sub control cei 
1.200 de soldaţi ai garnizoanei vreme de douăzeci şi patru 
de ore, până la sosirea la faţa locului a forţelor terestre 
germane. 

Paza belgiană de la cele două poduri cheie a fost luată 
şi ea prin surprindere. La unul dintre ele, soldaţii au reuşit 
chiar să aprindă fitilul pentru a arunca podul în aer dar 
echipajul unui planor a pătruns în cazemată pe urmele 
santinelelor, reuşind să-l stingă la timp. 

Este de remarcat faptul că, pe întregul front al 
invaziei, podurile au fost aruncate în aer de apărători, 
conform planului, cu excepţia locurilor unde s-au utilizat 
trupe aeropurtate. Acest lucru demonstrează cât de fragilă 
a fost graniţa dintre reuşită şi eşec în ceea ce-i priveşte pe 
germani - având în vedere faptul că reuşita invaziei a 
depins de factorul timp. 

Până a doua zi, peste canal trecuseră suficiente trupe 

germane pentru a putea străpunge firava linie de apărare 
belgiană. 

Apoi, cele două divizii blindate (a 3-a şi a 4-a) ale lui 
HOppner au traversat podurile rămase intacte şi s-au 
dispersat pe câmpurile ce li se aşterneau în faţă. Atacul lor 
dezlănţuit a determinat retragerea tuturor forţelor 
belgiene - exact în momentul în care francezii şi englezii le 
veneau în ajutor. 

Această spărtură a frontului în Belgia nu a 
reprezentat lovitura decisivă în invazia din Vest, dar a 
influenţat considerabil deznodământul. Acesta a contribuit 
nu numai la abaterea atenţiei Aliaților într-o direcţie 
greşită, ci şi la absorbirea celei mai mobile părţi, a forţelor 
aliate în lupta ce s-a declanşat acolo, astfel încât aceste 
divizii mobile nu au putut fi dislocate şi deplasate spre sud 
pentru a face faţă amenințării mai mari care s-a ivit brusc 
pe 13 mai, la frontiera franceză - pe porţiunea ei cea mai 
slabă, dincolo de capătul vestic al Liniei Maginot. 

Între timp, avangărzile mecanizate ale grupului de 
armate conduse de Rundstedt înaintaseră prin Luxemburg 
şi prin Luxemburgul belgian spre Franţa. După ce au 
străbătut 115 km din fâşia Ardenilor, pulverizând slaba 
rezistenţă întâmpinată, au trecut graniţa franceză şi şi-au 
făcut apariţia pe malurile râului Meuse, în zorii celei de-a 
patra zi a ofensivei. 

Trimiterea unei mase de tancuri şi de vehicule 
motorizate printr-un asemenea ţinut dificil, considerat 
multă vreme de către strategii convenţionali inaccesibil în 
cazul unei ofensive de proporţii şi cu atât mai mult într-o 


operaţiune cu tancuri, fusese o acţiune îndrăzneață, cu un 
înalt coeficient de risc. Dar în acest fel au crescut şansele 
ca inamicul să fie luat prin surprindere, pădurile, dese 
contribuind şi ele la mascarea înaintării şi a intensității 
atacului. 

Totuşi, Înaltul Comandament Francez a contribuit în 
cea mai mare măsură la succesul lui Hitler. Efectul 
zdrobitor al atacului din Ardeni se datora în mare parte 
structurii planului francez - care se potrivea perfect, din 
punctul de vedere al nemților, cu propriul plan remodelat. 
Catastrofal pentru francezi nu a fost, aşa cum s-a presupus 
în general, atitudinea lor defensivă sau „complexul Liniei 
Maginot”, ci caracterul ofensiv al planului lor. Forţând 
intrarea în Belgia pe aripa stângă, au făcut jocul 
inamicului şi s-au vârât singuri într-o capcană - exact la fel 
cum se întâmplase cu Planul XVII din 1914. De data 
aceasta, însă, pericolul crescuse considerabil deoarece 
adversarul era mai mobil, executându-şi manevrele 
motorizat, şi nu în ritmul impus de mersul la pas. Şi 
consecinţele negative ale acestei acţiuni au fost mai 
însemnate, având în vedere faptul că asaltul pe aripa 
stângă - realizat de trei armate franceze şi de englezi - 
cuprindea, din totalul forţelor aliate, partea cea mai 
mobilă, înzestrată cu cel mai modern echipament. 

Cu fiecare pas înainte făcut de aceste armate în 
acţiunea lor fulgerătoare în Belgia, îşi expuneau tot mai 
mult ariergarda atacului din flanc lansat de Rundstedt prin 
Ardeni. În plus, pivotul înaintării Aliaților era acoperit de 
câteva divizii franceze insuficient pregătite, formate din 


soldaţi mai vârstnici şi înzestrate cu prea puţine tunuri 
antitanc şi antiaeriene, care reprezentau cele două 
necesităţi vitale. Faptul de a fi lăsat practic descoperit 
pivotul înaintării a constituit cea mai mare gafă a Înaltului 
Comandament Francez, condus de Gamelin şi Georges. 

Înaintarea germană prin Ardeni a reprezentat o 
operaţie abilă şi o demonstraţie de măiestrie militară la 
nivelul statului major. 

Înaintea zorilor zilei de 10 mai, la graniţa 
Luxemburgului s-a masat cea mai mare concentrare de 
tancuri care fusese văzută vreodată în război. Cele trei 
Corpuri de Armată de tancuri, care alcătuiau această forţă, 
au fost dispuse în linie de bătaie în trei blocuri sau 
straturi, cu divizii blindate în primele două şi divizii de 
infanterie motorizată în cel de-al treilea. Avangarda era 
condusă de generalul Guderian, iar totalitatea forţelor 
germane se afla în subordinea generalului Kleist. 

Separat, în dreapta grupului lui Kleist, exista un Corp 
de Armată de tancuri, al 15-lea, condus de Hoth, care 
urma să ţâşnească prin partea de nord a Ardenilor, spre 
Meuse, între Givet şi Dinant. 

Totuşi, cele şapte divizii blindate reprezentau doar o 
fracțiune din masa foitelor armate mobilizate în lungul 
frontierei germane şi pregătite să năvălească în Ardeni. 
Aproximativ 50 de divizii erau grupate foarte strâns pe 
acest front îngust, dar foarte adânc. 

Şansele de reuşită depindeau în principal de 
rapiditatea cu care blindatele germane puteau să 
străpungă Ardenii şi să treacă râul Meuse. Tancurile nu 


puteau avea spaţiu de manevră, decât după ce traversau 
bariera reprezentată de râu. Şi trebuiau să treacă apa 
înainte ca Înaltul Comandament Francez să-şi dea seama 
ce se întâmpla şi să-şi poată mobiliza rezervele pentru a 
contracara atacul german. 

Nemţii au câştigat competiţia la un scor strâns. Poate 
că s-ar fi obţinut alt rezultat, dacă forţele de apărare ar fi 
profitat de blocajele parţiale provocate de obstacolele 
efectuate conform planului anterior. Necorelarea acestora 
cu o apărare adecvată a avut consecinţe dezastruoase 
asupra securităţii Franţei. Francezii au făcut prostia de a 
se hizui pe diviziile de cavalerie pentru a-i întârzia pe 
invadatori. 

Dimpotrivă, un contraatac cu blindate împotriva 
flancului german în această fază ar fi paralizat, probabil, 
înaintarea - datorită efectului exercitat asupra 
comandanților superiori. Oricum, aceştia erau stresaţi la 
gândul unui atac asupra flancului lor sting. 

Văzând cât de bine decurgea înaintarea, Kleist 
adoptase deja, pe 12 mai, punctul de vedere susţinut de 
Guderian, potrivit căruia râul Meuse trebuia traversat 
înainte de sosirea unităţilor de infanterie. 

Se făcuseră pregătirile necesare pentru o masivă 
concentrare aeriană, incluzând 12 escadrile de 
bombardiere în picaj, pentru a sprijini forțarea trecerii. 
Acestea au apărut la faţa locului la începutul după-amiezii 
zilei de 13 mai şi au lansat o ploaie neîntreruptă de bombe, 
care i-a țintuit pe majoritatea tunarilor francezi în 
adăposturile antiaeriene până la căderea nopţii. 


Atacul lui Guderian s-a concentrat pe o porţiune de 
doi kilometri şi jumătate, exact la vest de Sedan. Sectorul 
ales reprezenta locul ideal pentru a forţa trecerea. Râul 
coteşte brusc la nord, înspre St. Menges, şi apoi din nou la 
sud, formând un fel de buzunar. Colinele de pe malul 
nordic sunt împădurite, asigurând acoperirea necesară 
pentru pregătirea atacului, amplasarea tunurilor şi 
reprezentând în acelaşi timp excelente puncte de 
observaţie pentru artilerie. Din apropierea localităţii St. 
Menges se aşternea o minunată privelişte asupra acestei 
protuberanţe a râului şi asupra dealurilor împădurite din 
Bois de Marfee, care se profilau în depărtare. 

Asaltul a fost lansat la ora 4 după-amiaza, în frunte 
aflându-se infanteria de pe tancuri în bărci de cauciuc şi pe 
plute. Curând, s-au pus şi bacurile în funcţiune pentru a 
transporta peste râu vehicule uşoare. Protuberanţa râului 
a fost repede cucerită, apoi atacanţii au înaintat în forţă 
pentru a captura Bois de Marfee şi înălțimile sudice. Până 
la miezul nopţii, avangarda atacului străbătuse aproape 8 
km în adâncime, în timp ce la Glaire (între Sedan şi St. 
Menges), fusese înălţat un pod peste care au început să se 
scurgă tancurile. 

Cu toate acestea, la 14 mai, capul de pod al 
germanilor era insuficient consolidat neavând decât o 
singură divizie care trecuse râul şi doar un singur pod pe 
unde puteau fi transportate întăririle şi proviziile. Între 
timp, forţele aeriene ale Aliaților atacau puternic podul, 
profitând de un avantaj de moment, întrucât majoritatea 
escadrilelor Luftwaffe fuseseră trimise în altă parte. Dar 


regimentul de artilerie antiaeriană al Corpului lui 
Guderian a menţinut un foc continuu deasupra podului, 
atacurile aeriene ale Aliaților fiind respinse cu pierderi 
grele. 

Până după-amiaza, toate cele trei divizii blindate 
conduse de el se aflau de cealaltă parte a râului. După 
respingerea unui contraatac francez lansat cu întârziere, 
Guderian a cotit brusc spre vest. Până. A doua zi seara, 
izbutise să străpungă şi ultima linie de apărare, iar 
drumurile spre vest - până la coasta Canalului - se 
aşterneau libere în faţa lui. 

Cu toate acestea, Guderian a petrecut o noapte grea, 
chiar dacă inamicul nu i-a creat niciun fel de probleme. 


"De la cartierul general al Grupării de tancuri s-a 
primit ordinul de a se opri înaintarea, trupele urmând să 
staţioneze în capul de pod câştigat, Nu voiam şi nu puteam 
accepta acest ordin, care ar fi însemnat pierderea efectului 
surpriză şi irosirea succesului nostru iniţial". 


După o aprinsă controversă telefonică cu Kleist, 
acesta din urmă a fost de acord cu continuarea înaintării 
încă douăzeci şi patrii de ore - pentru a lărgi capul de pod. 

S-a profitat la maximum de această permisiune 
prudentă, lăsându-se întreaga libertate de acţiune 
diviziilor blindate. Atacul spre vest al celor trei divizii ale 
lui Guderian a fost convergent cu cel lansat de cele două 
divizii ale lui Reinhardt de la punctul de trecere 
Montherme, precum şi cu acela declanşat de cele două 

divizii ale lui Hoth, de la punctele de trecere de lângă 
Dinant. Acestea au dus la prăbuşirea rapidă a rezistenţei 
franceze şi - s-au propagat năvalnic peste un spaţiu pustiu. 

În seara zilei de 16 mai, atacul spre vest înaintase cu 
peste 80 km, în direcţia Canalului, ajungând la râul Oise. 
Şi de astă dată s-a impus o frânare, care nu venea dinspre 
inamic, ci de sus. 

Uluiţi de uşurinţa cu care fusese nimicită bariera de la 
Meuse, comandanții superiori din tabăra germană se mai 
aşteptau la un înverşunat contraatac în flancul lor. 
Împărtăşind aceleaşi temeri, Hitler a pus capăt înaintării - 
blocând-o pentru două zile, astfel ca unităţile de infanterie 
să poată ajunge la faţa locului şi să formeze un scut pentru 
apărarea flancurilor de-a lungul râului Aisne. 

După ce situaţia a fost analizată de către eşaloanele 
superioare, Guderian a fost repus în drepturi, dându-i-se 
autorizaţia de a efectua puternice acţiuni de recunoaştere. 
În accepțiunea lui Guderian, aceasta însemna menţinerea 
presiunii ofensive pe parcursul celor două zile, înainte pa 
unităţile de infanterie ale Armatei a 12-a să creeze un solid 
scut de apărare a flancurilor pe râul Aisne, iar el să poată 
năvăli înainte spre coasta Mării Mânecii. 

În fazele anterioare, se câştigase atâta timp şi se 
provocase o asemenea dezordine în tabăra adversă, încât 
pauza impusă pe Oise nu a afectat şansele de reuşită ale 
germanilor. Totuşi, măsura adoptată a evidenţiat deosebiri 
semnificative de partea germană în evaluarea factorului 
timp. Prăpastia dintre şcoala nouă şi cea veche era în acest 
caz chiar mai mare decât cea dintre germani şi francezi. 


lată ce scria Gamelin la sfârşitul războiului despre 
felul în care germanii ştiuseră să valorifice din punct de 
vedere strategic traversarea râului Meuse: 

„A fost o manevră remarcabilă. Dar se pune 
întrebarea în ce măsură aceasta urma un plan prestabilit. 
Nu cred, după cum nu cred ca Napoleon să fi planificat 
manevra de la Jena sau Moltke de la Sedan (în 1870). A 
reprezentat o perfectă adaptare la împrejurări. A 
demonstrat superioritatea unor trupe capabile să execute 
manevre abile, în cadrul unor operaţiuni rapide - 
compatibile cu tancurile, aeronavele şi radiocomunicaţiile 
de care beneficiau. Este poate pentru prima oară când s-a 
câştigat o bătălie, care a devenit decisivă, fără a se angaja 
în luptă marea masă a forţelor armate”. 

Potrivit estimărilor făcute de generalul Georges, care 
era comandantul suprem executiv al frontului de luptă, 
obstrucţiile plănuite în Luxemburgul belgian urmau să 
„întârzie pentru cel puţin patru zile” sosirea nemților la 
Meuse. Generalul Doumenc, şeful Statului Major spunea: 

"Atribuind inamicilor propriul nostru raţionament, ne 
imaginasem că n-aveau să încerce să treacă râul Meuse. 
Înainte de a aduce în zonă suficientă artilerie: cele cinci 
sau şase zile necesare pentru aceasta ne-ar fi oferit 
răgazul cuvenit pentru a ne reface dispozitivul"*!. 

Este remarcabil cât de mult coincideau calculele 
„francezilor cu cele făcute la nivelul eşaloanelor 
superioare din „cealaltă tabără”. Se poate constata că şefii 

militari francezi aveau o justificare - chiar în mai mare 
măsură decât s-a apreciat imediat după evenimente - 
pentru ipotezele lor fundamentale în privinţa ofensivei 
germane. Nu luaseră, însă, în calcul un factor individual - 
Guderian. Prin adoptarea strategiei de pătrundere în 
adâncime, realizată de forţe ce acționau independent, prin 
convingerea sa fermă în posibilitatea de a o pune în 
practică şi prin originalitatea cu care a interpretat 
dispoziţiile primite, Guderian a răsturnat calculele 
Înaltului Comandament Francez într-o proporţie de o 
anvergură inimaginabilă pentru Înaltul Comandament 
German. Este limpede că Guderian şi tanchiştii lui au 
antrenat după ei întreaga armată germană, adjudecându-şi 
astfel cea mai impetuoasă victorie din istoria modernă. 

Deznodământul a atârnat de factorul timp în fiecare 
fază în parte. Reacţiile francezilor au fost invariabil 
anihilate deoarece, fiind prea lente, nu le-au permis să 
intervină la timp pentru a face faţă situaţiilor în 
permanentă schimbare, acest lucru datorându-se faptului 
că avangarda germană a continuat să se deplaseze mai 
rapid decât preconiza Înaltul Comandament German. 

Francezii porniseră de la premisa că un asalt pe 
Meuse nu avea să survină înainte de a noua zi. Era exact 
intervalul de timp pe care l-au avut în vedere şi 
conducătorii germani, înainte de intervenţia lui Guderian. 
Comandanții francezi, adepţi ai deplasării lente, valabilă în 
1918, erau practic incapabili să ţină piept ritmului alert al 
blindatelor, ceea ce le-a paralizat acţiunile. 

Unul dintre puţinii oameni din tabăra Aliaților care a 


înţeles la timp primejdia a fost noul premier francez, Paul 
Reynaud. În calitate de critic neangajat înainte de război, 
el îşi îndemnase compatrioţii să pună accent pe 
dezvoltarea blindatelor. Înţelegând perfect efectul 
acestora, i-a telefonat lui Churchill în dimineaţa zilei de 15 
mai, pentru a-i spune: „Am pierdut bătălia”. 

Replica lui Churchill a fost următoarea: „Experienţa 
ne demonstrează că ofensiva se va sfârşi în scurt timp. 
Asta îmi aduce aminte de 21 martie 1918. După cinci sau 
şase zile vor fi nevoiţi să se oprească pentru a aştepta 
proviziile, ceea ce ne va permite să  declanşăm 
contraatacul. Am învăţat toate astea, pe vremuri, de la 
însuşi mareşalul Foch”*?. A doua zi a plecat cu avionul la 
Paris, argumentând acolo împotriva retragerii forţelor 
aliate din Belgia. Oricum, reacţia lui Gamelin de a le 
scoate de acolo a fost prea lentă. Acum punea la cale un 
contraatac cumpănit, în stilul anului 1918 - cu masarea 
unor divizii de infanterie. Churchill a continuat să-şi pună 
speranţa într-un asemenea demers. Păcat că modul de 
gândire a lui Gamelin era atât de învechit, căci în Franţa 
nu există un alt om înzestrat cu o capacitate de acţiune 
mai mare decât a lui. 

În aceeaşi zi, Reynaud a luat hotărârea de a-l înlocui 
pe Gamelin - chemându-l pe Weygand, bătrânul asistent al 
lui Foch, care se afla în Siria. Weygand a sosit abia pe 19 
mai, astfel încât timp de trei zile postul de comandant 
suprem a rămas vacant. Pe 20 mai, Guderian a ajuns la 
Canalul Mânecii, tăind comunicațiile armatelor aliaţilor din 

Belgia. În ceea ce-l priveşte pe Weygand, acesta era chiar 
de modă mai veche decât Gamelin, căci se ghida după 
principiile războiului din 1918 în alcătuirea planurilor de 
acţiune. Astfel, speranţa de restabilire pălea din ce în ce 
mai tare. 

Pe scurt, conducătorii Aliaților au acţionat cu 
întârziere său eronat, iar în cele din urmă nu au întreprins 
nimic eficient pentru a evita dezastrul. 

Salvarea Forţei Expediţionare Britanice (FEB) în 1940 
s-a datorat în mare parte intervenţiei personale a lui 
Hitler. După ce tancurile sale cotropiseră nordul Franţei şi 
retezaseră legăturile armatei britanice cu baza, Hitler le-a 
ţinut în loc, din marşul lor impetuos spre Dunkerque - care 
pentru englezi era ultimul port accesibil pe unde puteau 
scăpa. În acel moment, majoritatea elementelor FEB se 
aflau încă la mulţi kilometri distanţă de port. Dar Hitler a 
stopat înaintarea tancurilor vreme de trei zile. În felul 
acesta, el le-a oferit forţelor britanice unica şansă de 
salvare. 

Înlesnindu-le fuga, le-a permis să se regrupeze în 
Anglia, să continue războiul şi să pregătească litoralul 
pentru a înfrunta ameninţarea unei invazii. Acţiunea sa a 
avut drept consecinţă propria prăbuşire finală, precum şi a 
Germaniei, cinci ani mai târziu. Conştient de faptul că au 
scăpat ca prin urechile acului, deşi nu ştia care era 
adevărata cauză a acestui fapt, poporul englez avea să 
vorbească de „miracolul de la Dunkerque”. 

Cum s-a făcut că a dat fatalul ordin de oprire, şi de 
ce? Din mai multe puncte de vedere, chestiunea a rămas 


neelucidată chiar pentru generalii germani şi nu se va afla 
niciodată cu certitudine cum a ajuns la această hotărâre şi 
care-au fost motivele lui. Chiar dacă Hitler ar fi dat o 
explicaţie, ea nu ni se pare demnă, de a fi luată în 
considerare. Rar se întâmplă ca nişte oameni cu funcţii 
înalte, care săvârşesc o greşeală cu consecinţe nefaste, să- 
şi asume răspunderea faptelor sale, iar Hitler nu s-a 
numărat printre personalităţile care respectau cu sfinţenie 
adevărul. Este mai probabil ca mărturia lui să fi sporit de 
fapt confuzia. Totodată ar fi posibil ca el să nu fi putut da o 
explicaţie adevărată chiar dacă ar fi dorit acest lucru, 
deoarece motivația lui era îndeobşte încâlcită, iar 
impulsurile lui extrem de schimbătoare. În plus, amintirile 
tuturor oamenilor tind să poarte într-o oarecare măsură 
pecetea împrejurărilor survenite ulterior. 

În urma analizei aprofundate a acestui eveniment 
critic, istoricul a descoperit suficiente dovezi pentru a 
putea reînsăila nu numai lanţul întâmplărilor, ci şi ceea ce 
paie a fi, cu o probabilitate rezonabilă, lanţul de 
cauzalitate ce a condus la această decizie fatală. 

După ce tăiaseră liniile de aprovizionare ale aripii 
stângi a Aliaților în Belgia, unităţile blindate ale lui 
Guderian ajunseseră la mare lângă Abbeville, pe 20 mai. 
Apoi, acesta a pornit către nord, îndreptându-se spre 
porturile de la Marea Mânecii şi spre ariergarda armatei 
britanice - care se afla încă în Belgia, pentru a contracara 
înaintarea frontală a forţelor de infanterie germane 
conduse de Bock. În această acţiune de atac orientată spre 
nord, în dreapta lui Guderian se aflau unităţile blindate a 


lui Reinhardt, care făceau totodată parte din Gruparea lui 
Kleist. 

Pe 22 mai, oraşul Boulogne a rămas izolat în urma 
înaintării lui Guderian, aceeaşi soartă având a doua zi, şi 
Calais. Acest pas uriaş l-a adus la Gravelines la nici 16 km 
de Dunkerque - ultima şansă de scăpare a Forţei 
Expediţionare Britanice. Unităţile blindate a lui Reinhardt 
au ajuns şi ele pe linia canalului dintre Aire, St. Omer şi 
Gravelines. Acolo, însă, continuarea atacului n-a mai fost 
posibilă din cauza ordinelor venite de sus. Comandanţilor 
unităţilor blindate li s-a cerut să-şi menţină forţele în 
spatele liniei canalului. Şi-au asaltat superiorii cu întrebări 
şi proteste, dar li s-a spus că acesta era „ordinul personal 
al Fuhrerului”. 

Înainte de a cerceta mai amănunţit cauzele acestei 
intervenţii salvatoare, să vedem ce se întâmpla în tabăra 
englezilor şi să urmărim desfăşurarea acelei evacuări de 
mare amploare. 

Pe 16 mai, generalul Lord Gort, comandantul suprem, 
a adus FEB în spatele liniilor avansate din faţa oraşului 
Bruxelles. Dar înainte de a ajunge pe noile poziţii pe râul 
Scheldt, poziţiile respective fuseseră subminate prin 
acţiunea lui Guderian, care tăiase comunicațiile FEB mult 
la sud. Pe 19 mai, Cabinetul a aflat că Gort „examina o 
posibilă retragere spre Dunkerque, dacă ar fi fost 
constrâns să procedeze astfel”. Cu toate acestea, Cabinetul 
i-a trimis ordine să mărşăluiască spre sud intrând în 
Franţa şi să-şi croiască drum cu forţa prin reţeaua 
germană care împăienjenise tot spatele frontului său - deşi 


dispuneau de provizii numai pentru patru zile, şi muniții 
suficiente doar pentru o singură bătălie. 

Aceste instrucţiuni concordau cu noul plan pe care 
Gamelin, comandantul suprem francez, îl făcuse şi îl 
difuzase în cursul acelei dimineţi. Seara, Gamelin a fost 
concediat şi înlocuit cu Weygand, a cărui primă acţiune a 
constat în anularea ordinului dat de Gamelin. După o nouă 
întârziere de trei zile, a prezentat un plan similar cu cel al 
predecesorului săli. S-a dovedit, însă, un simplu plan pe 
hârtie. 

Între timp, Gort, deşi continua să protesteze împotriva 
instrucţiunilor Cabinetului, încercase un atac spre sud, din 
Arras, cu două dintre cele 13 divizii pe care le avea şi cu 
singura brigadă de tancuri trimisă în Franţa. La lansarea 
acestei contralovituri, pe 21 mai, atacul se redusese la o 
înaintare realizată de două batalioane slabe de tancuri 
urmate de două batalioane de infanterie. Tancurile au 
izbutit cât de cât să avanseze, dar n-au fost susţinute din 
spate, întrucât infanteria era decimată de 
bombardamentele avioanelor în picaj. Armata 1 franceză, 
aflată în apropiere, ar fi trebuit să coopereze, cu două 
dintre cele 13 divizii ale sale, dar contribuţia ei efectivă s-a 
dovedit minoră. În timpul acestor zile, francezii s-au simţit 
în repetate rânduri paralizaţi de spaimă la vederea 
bombardierelor germane în picaj şi a rapidelor manevre 
executate de tancurile inamicului. 

Este remarcabil, totuşi, cât de tulburător a fost efectul 
acestei mici contralovituri cu blindate asupra unora dintre. 
Comandanții superiori germani. În primul moment, i-a 


determinat să ia în considerare posibilităţile de a opri 
înaintarea propriei lor avangărzi de tancuri. Rundstedt a 
descris situaţia drept „un moment critic”, spunând: 
„Pentru scurt timp, a existat temerea că diviziile noastre 
de blindate vor fi izolate, înainte ca diviziile de infanterie 
să le poată veni în ajutor”**. Ţinând seama de impactul 
produs, deznodământul ar fi putut fi substanţial diferit, 
dacă britanicii ar fi ripostat cu două divizii blindate, în loc 
de numai două batalioane de tancuri. 

După scurta scânteie de la Arras, armatele aliate din 
nord nu au mai făcut nicio tentativă de a se smulge din 
capcană, iar ofensiva tardivă de despresurare din sud, 
plănuită de Weygand, s-a dovedit atât de slabă, încât a 
părut aproape burlescă. A fost blocată cu uşurinţă de 
baricada pe care diviziile motorizate germane o ridicaseră 
rapid în lungul râului Somme pentru a înlătura orice 
posibilă interferenţă, în timp ce diviziile blindate se 
îndreptau spre nord pentru a închide capcana. Ritmul lent 
de deplasare a forţelor comandate de Weygand, ca şi 
ordinele  grandilocvente ale acestuia erau la fel de 

ineficiente ca şi rugăminţile stăruitoare adresate de 
Churchill armatelor, prin care le îndemna „să abandoneze 
ideea de a rezista împotriva atacurilor în spatele liniilor de 
beton sau al obstacolelor naturale” şi de a redobândi 
supremaţia „prin asalturi impetuoase”. 

În timp ce cercurile înalte continuau să dezbată 
planuri imposibil de transpus în practică, armatele izolate 
din nord se retrăgeau în linie oblică, apropiindu-se de 
coastă. Se aflau sub presiunea frontală tot mai intensă 
exercitată de infanteria lui Bock - fiind totodată 
amenințate de o lovitură mortală în spate, din partea 
formaţiuni lor blindate. 

Pe 24 mai, Weygand s-a plâns cu amărăciune că 
„armata britanică se retrăsese, din proprie iniţiativă, pe o 
distanţă de 40 km, spre porturi, în momentul în care 
trupele noastre, deplasându-se dinspre sud, câştigă teren 
spre nord, unde urmau să facă joncțiune cu aliaţii”. În 
realitate, trupele franceze din sud nu făcuseră progrese 
vizibile, iar englezii nu se retrăgeau încă - cuvintele lui 
Weygand dovedind doar necunoaşterea situaţiei. 

Dar în seara zilei de 25 mai, Gort a luat hotărârea 
fermă de a se retrage spre mare, la Dunkerque. Patruzeci 
şi opt de ore înainte, tancurile germane ajunseseră deja pe 
linia canalului, la numai 16 km de port. La 26 mai, 
Cabinetul britanic a permis Ministerului de Război să îi 
trimită o telegramă prin care i se da „autorizaţia” de a 
realiza retragerea. A doua zi, o nouă telegramă îi comunica 
să-şi evacueze efectivele pe mare. 

În aceeaşi zi, frontul armatei belgiene s-a frânt în 


mijloc, sub presiunea atacului lui Bock, neexistând rezerve 
la îndemână pentru a umple spărtura. Regele Leopold îi 
trimisese deja avertismente repetate lui Churchill, prin 
amiralul Keyes, informându-l că situația devenea 
disperată. Acum, chiar aşa era. Majoritatea Belgiei fusese 
deja cotropită, iar armata se retrăsese aproape de mare, 
pe o fâşie a îngustă de pământ, înţesată de refugiaţi civili. 
În aceste condiţii, după-amiaza târziu, regele Leopold a 
hotărât să ceară armistițiu. 

„Încetarea focului” a fost decretată a doua zi în zori. 

Capitularea belgienilor sporea primejdia ca FEB să fie 
interceptată înainte de a putea ajunge la Dunkerque. 
Churchill îi adresase deja regelui Leopold rugămintea de a 
nu se da bătut. În particular recunoştea faţă de Gort că 
acest lucru echivala cu „cererea de a se sacrifica pentru 
noi”. Belgienii, încercuiți, care ştiau deja că FEB se 
pregătea de evacuare, nu priveau această rugăminte din 
punctul de vedere al lui Churchill. Şi nici regele Leopold 
nu s-a arătat dispus să-i urmeze sfatul conform căruia era 
momentul să „fugă cu avionul înainte de a nu fi prea 
târziu”. Regele a considerat că „trebuia să stea cu Armata 
şi poporul lui”. Decizia sa ar putea părea neînţeleaptă, dar 
în circumstanţele acelea reprezenta o opţiune onorabilă. 
Criticile ulterioare aduse de Churchill au fost absolut 
incorecte, iar învinuirile violente lansate de presa franceză 
şi de premierul Franţei, vădit nedrepte - deoarece căderea 
Belgiei fusese provocată de prăbuşirea apărării franceze 
pe Meuse. 

Retragerea englezilor spre coastă devenea acum o 


adevărată cursă pentru reîmbarcare, înainte ca nemţii să 
poată închide capcana, cu toate protestele şi reproşurile 
înverşunate lansate de francezi. Noroc că măsurile 
pregătitoare începuseră în Anglia cu o săptămână înainte - 
e adevărat că pe baza unei ipoteze complet diferite. Pe 20 
mai, Churchill aprobase măsurile necesare „strângerii unui 
număr însemnat de nave mici pentru a fi pregătite să 
pornească spre porturile şi golfuleţele de pe coasta 
franceză”, în ideea că ar putea ajuta la salvarea unor 
fracțiuni din FEB care ar fi putut fi interceptate şi izolate 
în timpul încercării acesteia de a penetra spre sud, potrivit 
planului în vigoare. Amiralitatea a demarat cu 
promptitudine pregătirile. Amiralul Ramsay, care avea 
comanda la Dover, primise sarcina operaţiunii în ziua 
precedentă, pe 19 mai. O mulţime de feriboturi şi mici 
cabotiere au fost adunate imediat, pentru ceea ce s-a 
numit „Operaţiunea Dynamo”. De la Harwich până la 
Weymouth, ofiţerii cu transportul maritim au primit 
instrucţiuni să înregistreze toate navele cu capacitate de 
până la o mie de tone. 

În zilele următoare, situaţia s-a înrăutățit rapid, iar 
Amiralitatea a înţeles repede că Dunkerque urma să 
devină singura rută posibilă de evacuare. „Dynamo” a fost 
pusă în acţiune în după-amiaza zilei de 26 mai - cu 
douăzeci şi patru de ore înainte ca belgienii să ceară 
armistițiu şi ca membrii Cabinetului britanic să autorizeze 
evacuarea. La început, au crezut că nu vor putea salva 
decât o mică fracțiune din FEB. Amiralitatea i-a cerut lui 
Ramsay să-şi fixeze ca obiectiv readucerea în ţară a 45.000 


de ostaşi în două zile, apreciindu-se că după acest interval 
inamicul va face imposibilă continuarea evacuării. În 
realitate, doar 25.000 de oameni s-au întors în Anglia până 
în seara zilei de 28 mai. Noroc că perioada de graţie s-a 
dovedit considerabil mai lungă. 

În primele cinci zile, ritmul evacuării a fost mai lent 
din cauza numărului insuficient de ambarcaţii mici 
necesare transportării trupelor de pe plajă la navele care 
aşteptau în larg. Deşi Ramsay atrăsese atenţia de la bun 
început asupra acestei cerinţe vitale, problema nu fusese 
soluţionată corespunzător. Amiralitatea a făcut, însă, 
eforturi intense pentru a asigura ambarcaţiile necesare cu 
tot echipamentul de conducere aferent; personalului 
militar i s-a adăugat un mare număr de voluntari civili - 
pescari, salvamari, proprietari de iahturi şi alţii care se 
pricepeau cât de cât să manevreze o barcă. Ramsay 
menţionează aportul deosebit pe care şi l-a adus echipajul 
bacului de pompieri Massey Shaw din Brigada de pompieri 
a Londrei. 

De asemenea, la început, pe plaje domnea confuzia 
datorată dezorganizării trupelor care aşteptau să se 
îmbarce - în acel moment formate în majoritate din 
subunități de servicii. Ramsay considera că situaţia s-a 
agravat „datorită faptului că uniforma ofiţerilor nu putea fi 
deosebită de cea a celorlalte grade militare”. El aprecia că 
„apariţia ofiţerilor din marina militară, în uniformele lor 
inconfundabile, a contribuit la restabilirea ordinii... Când 
formaţiile de luptă au ajuns pe plaje, aceste dificultăţi au 
dispărut”. 


Primul atac aerian puternic a survenit în seara zilei de 
29 mai şi „doar un noroc formidabil a făcut ca apele 
canalului portului Dunkerque să nu fie imediat blocate de 
nave scufundate”. Inexistenţa unor avarii majore a fost cu 
atât mai importantă cu cât majoritatea trupelor erau 
îmbarcate din port şi doar mai puţin de o treime de pe 
plaje. 

În următoarele trei zile atacurile aeriene s-au 
intensificat, iar în zorii zilei de 2 iunie evacuarea a trebuit 
suspendată. Avioanele de vânătoare ale RAF, de pe 
aeroporturile din sudul Angliei, s-au străduit să ţină în şah 
Luftwaffe, dar, depăşite numeric şi incapabile să rămână 
mai multă vreme în zonă, din cauza distanţei de la care 
veneau, nu au putut asigura o protecţie aeriană adecvată. 
Atacurile cu bombe, repetate la intervale mici, au 
reprezentat o presiune psihologică crâncenă pentru 
trupele care aşteptau pe plaje, deşi nisipul moale mai 
reducea din efecte. Pierderi mari s-au înregistrat pe mare, 
6 distrugătoare, 8 nave de pasageri şi peste 200 de mici 
ambarcaţii - dintr-un total de 860 nave britanice şi aliate, 
de toate mărimile, folosite la evacuare. A fost un adevărat 
nome că Marina militară germană nu a încercat să 
intervină cu submarine sau cu vedete torpiloare. Tot un 
noroc a fost vremea extrem de frumoasă, care a favorizat 
operaţiunea de îmbarcare. 

Până pe 30 mai, fuseseră evacuaţi 126.000 de oameni. 
Restul trupelor FEB ajunsese deja în capul de pod de la 
Dunkerque - cu excepţia câtorva grupuri, interceptate de 
inamic în timpul retragerii. Apărarea capului de pod de 


înaintarea prin învăluire a inamicului pe uscat a devenit, 
astfel, mult mai viguroasă, astfel că germanii au scăpat 
momentul cel mai favorabil. 

Din nefericire, comandanții superiori francezi din 
Belgia, conformându-se în continuare planului imposibil 
elaborat de Weygand, ezitaseră să se retragă spre mare, 
cât mai rapid posibil, împreună cu englezii. Această 
întârziere a făcut ca aproape jumătate din ceea ce mai 
rămăsese din Armata 1 franceză să fie interceptată pe 28 
mai lângă Lille, şi forţată să se predea în ziua de 31 mai. 
Cu toate acestea, faptul că au rezistat eroic timp de trei 
zile a permis restului armatei şi englezilor să se retragă. 

În 2 iunie, la miezul nopţii, a fost îmbarcată 
ariergarda britanică. Evacuarea FEB era încheiată. 
224.000 de oameni fuseseră transportaţi cu bine, în vreme 
ce doar aproximativ 2.000 pieriseră odată cu navele 
scufundate în drum spre Anglia. Circa 95.000 de militari ai 
trupelor aliate, în principal francezi, fuseseră, de 
asemenea, evacuaţi. În noaptea următoare s-au făcut toate 
eforturile posibile pentru a duce în Anglia şi restul 
militarilor francezi. În ciuda dificultăţilor tot mai mari, au 
mai fost salvaţi încă 26.000 de oameni. 

Din păcate, câteva mii de soldaţi din ariergardă n-au 
putut fi luaţi, fapt ce a provocat amărăciune în Franţa. 

Până în dimineaţa zilei de 4 iunie, când operaţiunea a 
fost întreruptă, în Anglia debarcaseră 338.000 de militari 
din trupele britanice şi aliate. Rezultatul depăşea cu mult 
speranţele iniţiale, şi reprezenta o performanţă de 
prestigiu a Marinei militare. 


În acelaşi timp, este evident faptul că salvarea Forţei 
Expediţionare Britanice astfel încât să fie aptă „să lupte 
ulterior” ar fi fost imposibilă dacă Hitler n-ar fi blocat 
blindatele lui Kleist, cu 12 zile înainte de Dunkerque, adică 
pe 24 mai. 

În acel moment un singur batalion britanic acoperea 
fâşia de 32 km pe sectorul dintre Gravelines şi St. Omer; 
pe încă 98 km în interior, linia de fortificaţii pe canal era 
doar ceva mai bine apărată. Multe dintre poduri nu 
fuseseră încă aruncate în aer şi nici măcar pregătite 
pentru a fi distruse. Ca urmare, trupelor blindate germane 
nu le-ar fi fost greu să cucerească în diferite puncte capete 
de pod peste canal în 23 mai - deoarece acesta era aşa 
cum spunea Gort în raportul său, „singurul obstacol 
antitanc pe acest flanc”. O dată acest obstacol depăşit, 
nimic nu-i mai putea împiedica să blocheze liniile de 
retragere spre Dunkerque ale FEB. A făcut-o însă oprirea 
impusă de Hitler. De la ruperea frontului în Franţa, Hitler 
se afla într-o stare de extremă nervozitate şi irascibilitate. 
Înaintarea mult prea uşoară, lipsa acţiunilor de rezistenţă 
în faţa armatelor sale îl puseseră pe gânduri - părea prea 
frumos pentru a fi adevărat. Efectele pot fi urmărite în 
jurnalul ţinut de Halder, şeful Statului Major General. Pe 
17 mai, la o zi după ce apărarea franceză din spatele râului 
Meuse se prăbuşise în mod dramatic, Halder nota: „Zi 
destul de neplăcută. Fuhrerul este teribil de nervos. 
Înspăimântat de propriul succes, îi e teamă să rişte şi ar 
prefera, mai degrabă, să pună hăţurile pe noi”. 

Era ziua în care Guderian a fost brusc înfrânat în 


marşul său năvalnic spre mare. A doua zi, Halder nota: 
„Fiecare ceas este preţios, dar Cartierul General al 
Fuhrerului vede lucrurile complet diferit... în mod 
inexplicabil îşi face griji în privinţa flancului sudic. 
Spumegă şi urlă că există pericolul de a fi distrusă 
întreaga campanie”. Hitler le-a dat liber forţelor blindate 
să înainteze. Abia seara târziu, când Halder l-a putut 
asigura că infanteria care venea din spate ocupa linia de-a 
lungul râului Aisne, asigurând apărarea flancului. 

Două zile mai târziu, acestea ajungeau la coastă, şi 
tăiau comunicațiile armatelor aliate din Belgia. Acest 
succes strălucit părea să fi domolit temporar îndoielile lui 
Hitler, dar acestea au reapărut în momentul în care forţele 
blindate s-au năpustit spre nord, mai ales după alarma 
trecătoare provocată de contraatacul britanic cu tancuri 
de la Arras, chiar dacă fusese anemic. Diviziile sale 
blindate, pe care le considera atât de preţioase, se 
îndreptau acum spre zona ocupată de englezi, pe care îi 
considera nişte adversari deosebit de duri. În acelaşi timp 
se gândea cu nelinişte la ce ar fi putut pregăti francezii în 
sud. 

S-ar putea spune că Hitler n-a fost inspirat când a ales 
să viziteze cartierul general al lui Rundstedt tocmai în 
dimineaţa zilei de 24 mai, un moment crucial. Rundstedt 
era un strateg prudent, care lua în consideraţie cu 
meticulozitate factorii nefavorabili şi ezita să se hazardeze. 
El s-a dovedit adesea un bun sfătuitor pentru Hitler, 
propunând estimări cumpănite la rece. De data asta însă 
atitudinea sa nu a fost benefică pentru şansele germanilor. 


În evaluarea situaţiei el a insistat asupra faptului că forţa 
blindatelor scăzuse pe parcursul înaintării lungi şi rapide 
şi a subliniat posibilitatea unor atacuri venite dinspre nord 
şi, mai ales, dinspre sud. 

Întrucât cu o seară înainte primise ordine de la 
Brauchitsch, comandantul suprem al armatei, ca 
operaţiunea de încercuire în nord să îi fie încredinţată lui 
Bock, era firesc să se gândească deja la următoarea 
acţiune din sud. 

În plus, cartierul general al lui Rundstedt se afla încă 
la Charleville, lângă Sedaţi, în apropierea râului Aisne, în 
centrul frontului german, orientat spre sud. Această 
aşezare îl determina să se concentreze asupra poziţiilor 
aflate în faţă şi să dea mai puţină atenţie acţiunilor ce se 
desfăşurau în extremitatea flancului drept, unde victoria 
părea certă. Spre Dunkerque nu privea decât cu coada 
ochiului. 

Hitler „s-a declarat de acord” cu rezervele lui 
Rundstedt şi a subliniat din nou necesitatea conservării 
forţelor blindate pentru operaţiuni viitoare. 

La întoarcerea în propriul cartier general, după- 
amiaza, l-a convocat pe comandantul suprem. A fost o 
„întrevedere foarte neplăcută” care s-a încheiat cu un 
ordin ferm de oprire a înaintării, în aceeaşi seară, Halder 
rezuma îndurerat în jurnalul său: 

„Aripa stângă constând din forţe blindate, şi 
motorizate, care nu are în faţă trupe inamice, va fi astfel 
oprită din drum la ordinul direct al Fiihrerului. Încheierea 
acţiunii de învăluire a armatei inamice va cădea în sarcina 


forţelor Luftwaffe!”. 

Ordinul de oprire dat de Hitler să fi fost sugerat de 
Rundstedt? Dacă Hitler ar fi considerat că ordinul său se 
datora influenţei lui Rundstedt, n-ar fi pregetat să 
menţioneze acest lucru, după fuga englezilor, alături de 
celelalte scuze pe care le-a invocat pentru decizia sa, căci 
se pricepea de minune să dea vina pe alţii atunci când 
greşea. În acest caz însă nu există nicio dovadă că ar fi 
pomenit vreodată că opinia lui Rundstedt l-ar fi influenţat 
cu ceva. Lipsa unei mărturii în acest sens poate fi 
considerată un probatoriu. S-ar putea presupune mai 
degrabă că Hitler s-a dus la cartierul general al lui 
Rundstedt în speranţa de a găsi justificări pentru propriile 
lui îndoieli şi în ideea schimbării planului pe care voia să 
le-o impună lui Brauchitsch şi Halder. Dacă a existat, 
totuşi, vreo sugestie venită din partea altcuiva, aceasta nu 
putea veni decât de la Keitel şi Jodl, membri ai propriului 
său stat major. Mărturia generalului Warlimont, care pe 
atunci era în legătură strânsă cu Jodl, capătă o 
semnificaţie deosebită. Uimit la aflarea zvonului despre 
ordinul de oprire, acesta s-a dus să ceară lămuriri de la 
Jodl. 

„Jodl a confirmat că ordinul fusese dat, arătându-se 
totodată enervat de întrebările mele. Situându-se pe 
poziţia lui Hitler, a subliniat că experienţele personale 
trăite de Hitler, de Keitel şi de el în Flandra, în timpul 
primului război mondial, dovedeau fără putinţă de tăgadă 
că blindatele nu puteau opera prin mlaştinile Flandrei, 
decât cu pierderi grele, lucru ce nu putea fi acceptat având 


în vedere deja forţa diminuată a unităţilor, precum şi 
sarcinile ce le reveneau în cea de a doua fază a ofensivei în 
Franţa, care devenise iminentă”. 

Warlimont a mai adăugat: „Dacă iniţiativa pentru 
ordinul de oprire ar fi venit din partea lui Rundstedt, el şi 
ceilalţi membri ai OKW ar fi fost la curent cu acest lucru şi 
Jodl nu ar fi omis să îl indice pe feldmareşalul Rundstedt 
drept cel care iniţiase sau măcar susţinuse acel ordin”. 
Asta ar fi redus, la tăcere orice critic; „printre ofiţerii 
superiori din Statul Major General Rundstedt se bucura de 
o  Incontestabilă autoritate în materie de probleme 
operative”. 

Oricum, o altă motivaţie a ordinului dat mi-a fost 
dezvăluită când a apărut Goring şi l-a liniştit pe Hitler 
asigurându-l că forţele aeriene vor definitiva încercuirea, 
închizând partea dinspre mare prin atacuri aeriene. Acum 
e limpede că a supraestimat eficacitatea forţelor sale“. 

Declaraţia lui Warlimont devine şi mai semnificativă 
dacă este corelată cu ultima propoziţie din însemnarea 
făcută de Halder pe 24 mai, în jurnalul său, citată mai 
înainte. În plus, Guderian a afirmat că ordinul i-a parvenit 
de la Kleist, şi suna astfel: „Dunkerque va rămâne în 
sarcina forţelor Luftwaffe. În cazul în care cucerirea 
localităţii Calais va ridica probleme, şi această forţăreaţă 
va cădea în sarcina forţelor Luftwaffe”. Guderian remarca: 
„Cred că vanitatea lui Göring a fost cea care a determinat 
decizia nefastă luată de Hitler”. 

În acelaşi timp, există dovezi că nici măcar Luftwaffe 
nu a fost folosită la capacitatea ei maximă; unii dintre şefii 
aviaţiei militare susţin că Hitler a frânat şi operaţiunea 
forţelor aeriene. 

Toate aceste elemente au determinat cercurile 
superioare să suspecteze existenţa unui motiv politic în 
spatele motivelor militare invocate de Hitler. Blumentritt, 
planificatorul operaţional al lui Rundstedt, a (acut o 
legătură cu modul surprinzător în care Hitler se 
exprimase, când le vizitase cartierul general: 

„Hitler era foarte bine dispus şi, recunoscând că 
desfăşurarea campaniei fusese un „adevărat miracol”, şi-a 
exprimat părerea că războiul avea să se termine în şase 
săptămâni. Intenţiona după aceea să încheie o pace 
rezonabilă cu Franţa, şi să profite de calea deschisă pentru 
o înţelegere cu Anglia. 

Ne-a uimit, apoi, vorbind cu admiraţie despre Imperiul 
Britanic, despre necesitatea existenței acestuia şi 
importanţa civilizaţiei engleze. A remarcat, ridicând din 
umeri, că Imperiul fusese creat prin mijloace adesea 
brutale, dar „când dai la rindea, mai sar şi aşchii”. A 
comparat Imperiul Britanic cu Biserica Catolică - spunând 
că ambele reprezentau elemente esenţiale pentru 
stabilitatea lumii. A spus că tot ce dorea de la Anglia era 
ca aceasta să recunoască poziţia Germaniei pe Continent. 
Retrocedarea coloniilor pierdute de Germania ar fi fost un 
lucru de dorit, dar nu esenţial. Ar fi dispus chiar să sprijine 
Anglia cu trupe, dacă aceasta ar avea dificultăţi. A 
subliniat că problema coloniilor era în primul rând o 


chestiune de prestigiu, deoarece în timp de război oricum 
n-ar putea fi păstrate şi că existau prea puţini germani 
dornici să se stabilească la tropice. 

A concluzionat afirmând că dorea să încheie pacea cu 
Anglia în condiţii pe care aceasta le-ar considera 
compatibile cu onoarea ei şi demne de a fi acceptate“. 

Ulterior, trecând în revistă desfăşurarea 
evenimentelor, Blumentritt a revenit adesea la această 
conversaţie. Considera că „oprirea” fusese determinată de 
raţiuni mai puternice decât cele de ordin pur militar, fiind 
vorba de o stratagemă politică prin care să se ajungă mai 
uşor la pace. Dacă FEB ar fi fost capturată la Dunkerque, 
englezii ar fi putut să considere că onoarea lor fusese 
pătată şi s-ar fi simţit obligaţi să o spele. Permiţând 
„evadarea” Forţei Expediţionare, Hitler spera să le câştige 
încrederea. 

Această opinie este cu atât mai semnificativă cu cât 
aparţine unor generali care aveau atitudini extrem de 
critice la adresa lui Hitler şi recunoşteau că şi-ar fi dorit să 
nimicească armata engleză. Relatarea lor despre poziţia lui 
Hitler în perioada evenimentelor de la Dunkerque 
corespunde cu multe din afirmaţiile consemnate în Mein 
Kampf. Există elemente în lucrarea sa care sugerează că 
Hitler nutrea sentimente amestecate, de dragoste şi ură, 
faţă de englezi. Afirmațiile sale despre Anglia din acea 
perioadă sunt înregistrate şi de jurnalele lui Ciano şi 
Halder. 

Caracterul lui Hitler era atât de complex, încât orice 

explicaţie simplistă nu corespundea realităţii. Este mult 
mai probabil ca hotărârea sa să fi avut la bază mai multe 
motivații. Trei sunt evidente - dorinţa de a păstra puterea 
tancurilor pentru lovitura următoare; frica înrădăcinată pe 
care i-o inspirau mlaştinile Flandrei; şi revendicările lui 
Goring pentru Luftwaffe. Dar tot atât de posibil este ca, în 
mintea unui om înclinat spre strategie politică şi care avea 
atâtea gânduri întortocheate, să se fi întreţesut, alături de 
motivațiile militare, şi una politică. 

Noul front francez de-a lungul râurilor Somme şi 
Aisne devenise mai lung în timp ce forţele disponibile 
pentru apărarea lui se reduseseră mult. Francezii 
pierduseră 30 de divizii în prima fază a campaniei, 
exceptând ajutorul din partea aliaţilor. (Doar două divizii 
britanice au rămas în Franţa, în vreme ce alte două, 
incomplet a pregătite, urmau să sosească.) În total, 
Weygand adunase 49 de divizii pentru a acoperi noul front, 
lăsând alte 17 să apere Linia Maginot. Era greu să se facă 
mult pentru fortificarea frontului în timpul scurt pe care-l 
aveau la dispoziţie, iar forţele insuficiente numeric nu au 
putut susţine tentativa şi aşa tardivă de a aplica metoda de 
apărare în adâncime. Majoritatea diviziilor. Mecanizate 
fuseseră pierdute sau grav afectate şi totodată exista o 
lipsă acută de rezerve mobile. 

În schimb, germanii îşi refăcuseră cele zece divizii 
blindate, înlocuind o serie de tancuri cu altele noi. De 
asemenea, cele 130 divizii de infanterie erau aproape 
intacte. Pentru noua ofensivă, forţele au fost redistribuite, 
fiind intercalate două noi armate (a 2-a şi a 9-a) pentru a 


întări frontul de-a lungul sectorului Aisne (între Oise şi 
Meuse). Lui Guderian i s-a încredinţat comanda unui grup 
format de două corpuri de tancuri, aduse pentru a fi gata 
să intervină. Kleist dispunea de alte două corpuri de 
tancuri pentru a ataca de la capetele de pod de peste 
Somme la Amiens şi, respectiv, Péronne, într-o mişcare în 
cleşte, dirijată convergent spre cursul inferior al râului 
Oise, lângă Creil. Restul unităţilor blindate, conduse de 
Hoth, urmau să înainteze între Amiens şi mare. 

Ofensiva a fost lansată pe 5 iunie, iniţial pe fâşia 
vestică dintre Laon şi mare. Pe parcursul primelor două 
zile, rezistenţa a fost puternică, însă pe 7 iunie unităţile 
blindate din extremitatea vestică au străpuns frontul şi s- 
au desfăşurat pe căile de acces spre Rouen. Apoi, apărarea 
s-a prăbuşit şi nemţii n-au mai întâmpinat nicio rezistenţă 
serioasă la traversarea Senei în ziua de 9 iunie. Pentru că 
nu acesta era locul unde intenționau să-şi pună în aplicare 
manevra decisivă, germanii s-au oprit. Pentru mica forţă 
britanică de sub comanda generalului Alan Brooke acesta 
s-a dovedit un adevărat noroc, oferindu-le soldaţilor 
englezi posibilitatea unei a doua evacuări, în timp ce 
francezii au capitulat. 

Atacul în cleşte, lansat de Kleist, nu s-a desfăşurat 
însă conform planului. Flancul drept a reuşit în cele din 
urmă să străpungă apărarea inamicului pe 8 iunie, dar 
stângul, din zona Peronne, a fost stăvilit de o rezistenţă 
înverşunată la nord de Compiègne. Comandamentul 
Suprem german a decis atunci să retragă o parte din 
forţele lui Kleist, să le deplaseze spre est pentru a sprijini 


străpungerea realizată în Champagne. Ofensiva s-a 
declanşat abia pe „9 iunie, dar prăbuşirea frontului a 
survenit rapid. Imediat ce infanteria a forţat punctele de 
străpungere, tancurile lui Guderian au năvălit prin breşă 
spre Châlons-sur-Marne, iar apoi spre Vest. Pe 11 iunie, 
Kleist a izbutit să lărgească pătrunderea şi a trecut Marna 
la Château-Thierry. Înaintarea a continuat în ritm năvalnic, 
peste Plăteau de Langres, până la Besançon şi frontiera 
elveţiană - izolând forţele franceze de pe Linia, Maginot. 

Încă din 7 iunie, Weygand a recomandat guvernului să 
ceară neîntârziat armistițiu, iar în ziua următoare a 
anunţat că „Bătălia de pe Somme este pierdută”. Guvernul, 
divizat din punct de vedere al opiniilor, a ezitat să cedeze, 
dar în ziua de 9 iunie a părăsit Parisul. Oscilând între 
Bretania şi Bordeaux, până la urmă a hotărât să se 
refugieze la Tours. Reynaud i-a solicitat preşedintelui 
Roosevelt acordarea unui ajutor specificând: „Vom lupta în 
faţa Parisului; vom lupta în spatele Parisului; ne vom 
fereca într-una dintre provinciile noastre, iar dacă vom fi 
izgoniți şi de acolo ne vom duce în nordul Africii...” 

La 10 iunie, Italia a declarat război. Lui Mussolini Lsc 
oferiseră anumite concesii coloniale, pe care nu le-a luat în 
consideraţie, în dorinţa de a-şi îmbunătăţi relaţiile cu 
Hitler. Cu toate acestea, ofensiva italiană nu a fost lansată 
decât zece zile mai târziu, iar forţele franceze, deşi slăbite, 
au reuşit să îi facă faţă. În ziua de 11 iunie, Churchill s-a 
deplasat cu avionul la 'Tours într-un efort zadarnic de a-i 
îmbărbăta pe conducătorii francezi. A doua zi, însă, 
Weygand s-a adresat Cabinetului anunțând pierderea 


bătăliei, învinuindu-i pe englezi pentru ambele înfrângeri. 

Totodată el a declarat: „Sunt obligat să cer încetarea 
ostilităţilor”. Weygand nu greşea în aprecierea situaţiei 
militare, căci armatele franceze se scindaseră în unităţi 
izolate, majoritatea renunțând să mai opună rezistenţă, 
mulţumindu-se să se retragă spre sud. Cabinetul oscila 
între capitulare şi continuarea războiului din nordul Africii. 
Până la urmă a hotărât doar să se mute la Bordeaux, 
cerându-i lui Weygand să încerce o rezistenţă pe Loara. 

Nemţii au intrat în Paris pe 14 iunie, avansând tot mai 
adânc pe flancuri. Pe 16 iunie, au ajuns în valea râului 
Rhône. Între timp Weygand, sprijinit de toţi comandanții 
principali, continuase să facă presiuni pentru un armistițiu. 
Într-un ultim efort de a evita această decizie şi de a 
asigura o rezistenţă în Africa, Churchill a propus crearea 
unei Uniuni franco-britanice. Impactul acestui gest a 
produs mai mult iritare. Propunerea a fost supusă la vot. 

Majoritatea membrilor Cabinetului francez a respins-o 
şi s-a luat decizia de capitulare. Reynaud şi-a dat demisia 
şi s-a format un nou Cabinet sub conducerea mareşalului 
Pétain. Cererea de armistițiu i-a fost transmisă lui Hitler în 
noaptea de 16 iunie. 

Condiţiile puse de Hitler le-au fost comunicate 
trimişilor francezi pe 20 iunie - în acelaşi vagon de cale 
ferată, în pădurea Compiegne, în care trimişii germani 
semnaseră armistițiul din 1918. 

Germanii au continuat să înainteze dincolo de Loara, 
în timp ce discuţiile erau în toi. În ziua de 22 iunie 
condiţiile impuse de nemți au fost acceptate. Armistițiul a 


intrat în vigoare la 25 iunie ora 1.35 a.m., după ce fusese 
pus la punct, în paralel un armistițiu şi cu Italia. 

Deşi războiul a început la 1 septembrie 1939, prin 
invadarea Poloniei, eveniment urmat la două zile de 
declaraţiile de război succesive ale englezilor şi ale 
francezilor împotriva Germaniei, faptul că Hitler şi 
Comandamentul Suprem german nu întocmiseră niciun 
plan şi nu luaseră măsuri pentru a înfrunta opoziţia Angliei 
reprezintă unul dintre cele mai ciudate aspecte ale istoriei. 
Mai mult chiar, nu s-a întreprins nimic în intervalul de 
aproape nouă luni, care a precedat marea ofensivă 
germană din Vest din mai 1940. N-au fost întocmite 
planuri nici măcar după ce a devenit evident că Franţa a 
fost înfrântă şi prăbuşirea ei era iminentă. 

Toate acestea dovedesc că Hitler conta pe acordul 
guvernului britanic în vederea unei păci de compromis pe 
baza condiţiilor favorabile pe care era dispus să le ofere şi 
că, în pofida ambițiilor lui măreţe, nu dorea să împingă 
conflictul cu Anglia spre o soluţie decisivă. Într-adevăr, 
Hitler le-a dat de înţeles generalilor germani că războiul se 
terminase - soldaţii au primit permisii, iar o parte din 
Luftwaffe a fost mutată spre alte fronturi potenţiale. Mai 
mult, pe 22 iunie, Hitler a ordonat demobilizarea a 35 de 
divizii. 

Chiar şi când Churchill a respins în termeni energici 
orice compromis, exprimându-şi răspicat hotărârea de a 
continua războiul, Hitler a preferat să creadă că era vorba 
de o farsă, considerând că Anglia va admite până la urmă 
că se află într-o „situaţie militară disperată”. Această 
speranţă a lui nu s-a risipit prea uşor. Abia în 2 iulie Hitler 
a ordonat întocmirea unui studiu privind invazia Angliei. 


Chiar şi în 16 iulie, două săptămâni mai târziu, când a dat 
ordinul de pregătire a unei asemenea invazii, botezată 
„Operaţiunea Leul de Mare” pentru mijlocul lunii august, 
încă părea să se îndoiască de necesitatea acestui demers. 
Chiar şi atunci reticenţele şi  nehotărârile care-l 
caracterizau s-au evidenţiat în 21 iulie, când i-a spus lui 
Halder că intenţiona să abordeze problema Rusiei, pe care 
intenţiona să o atace în acea toamnă. Pe 29 iulie, la OKW, 
Jodl i-a comunicat lui Warlimont că Hitler se hotărâse să 
declare război Rusiei. Cu câteva zile înainte, statul major 
operaţional al grupării de tancuri a lui Guderian fusese 
trimis la Berlin pentru a pregăti planurile de luptă ale 
Forţelor blindate într-o asemenea campanie. 

În momentul prăbuşirii Franţei, armata germană nu 
era. Pregătită pentru întreprinderea unei acţiuni de o 
asemenea anvergură cum era invazia Angliei. Statul major 
nu o avusese în vedere, trupele nu făcuseră instrucţie 
pentru operaţiuni maritime şi de debarcare şi nu s-a 
întreprins nimic pentru a construi nave de desant. În 
aceste condiţii, s-a recurs la navele comerciale şi la 
concentrarea de barje din Germania şi Olanda în porturile 
de la Marea Mânecii. De asemenea, trupele au fost 
instruite în pripă în vederea operaţiunilor de îmbarcare şi 
debarcare. Şansa de reuşită a unei astfel de improvizații ar 
fi putut exista doar datorită faptului că forţele britanice îşi 
pierduseră în Franţa majoritatea armelor şi a 
echipamentelor şi erau temporar descoperite. 

Rolul principal în operaţiune i-a fost atribuit 
feldmareşalului Rundstedt şi Grupului său de armate A, 


care urma să folosească Armata a 16-a (generalul Busch) 
pe dreapta şi Armata a 9-a (generalul Strauss) pe stânga. 
Îmbarcându-se din diferite porturi situate între estuarele 
râurilor Scheldt şi Sena, forţele transportate pe mare 
urmau să se îndrepte convergent spre coasta sud-estică a 
Angliei între Folkestone şi Brighton, în timp ce o divizie 
aeropurtată trebuia să ocupe zona stâncoasă Dover- 
Folkestone. Conform planului „Leul de Mare”, zece divizii 
urmau să fie debarcate în primul val, pe parcursul a patru 
zile, pentru a stabili un larg cap de pod. După circa o 
săptămână, urma să fie declanşat atacul principal, spre 
interior, primul obiectiv al acestuia fiind cucerirea 
terenului înalt, de-a lungul unui arc, de la estuarul Tamisei 
până la Portsmouth. În următoarea etapă, Londra trebuia 
izolată din vest. 

O operaţiune auxiliară trebuia realizată de Armata a 
6-a (feldmareşalul Reichenau) din Grupul de armate B, cu 
trei divizii în primul val, îmbarcate la Cherbourg şi 
debarcate la Lyme Bay, la vest de Portland Bill, pentru a 
ataca spre nord, către estuarul râului Severn. Al doilea val 
urma să-l reprezinte o forţă mobilă alcătuită din şase 
divizii blindate şi trei divizii motorizate, urmate de un al 
treilea val cu nouă divizii de infanterie şi de un al patrulea, 
cu opt divizii de infanterie. Deşi primul val nu includea 
divizii blindate, i se alocaseră totuşi 650 de tancuri, ce 
urmau să fie transportate în primul dintre cele două 
eşaloane (eşalonul din frunte reprezentând peste o treime 
din foita totală de 250.000 de oameni). Transportarea 
peste Canal a acestui prim val, format din două părţi, 


necesita 155 nave de transport, totalizând circa 700.000 
de tone, şi alte peste 3.000 de ambarcaţii mai mici: 1720 
de barje, 470 de remorchere şi 1.160 de bărci cu motor. 

În fapt, pregătirile au demarat abia la sfârşitul lui 
iulie, Statul Major al Marinei militare germane afirmând că 
un număr atât de mare de nave de comerţ nu putea fi 
strâns înainte de jumătatea lunii septembrie, asta în timp 
ce Hitler ordonase ca pregătirile să fie încheiate până la 
mijlocul lui august. (într-adevăr, la sfârşitul lunii iulie, 
Statul Major al Marinei militare recomandase ca 
operaţiunea să fie amânată până în primăvara anului 
1941.) 

Dar aceasta nu a fost singura piedică. Generalii 
germani erau foarte neliniştiţi în privinţa riscurilor 
traversării. Ei nu aveau încredere în capacitatea marinei 
lor, şi nici în cea a forţelor aeriene de a asigura 
traversarea şi generalii insistau ca invazia să se desfăşoare 
pe un front suficient de larg (de la Ramsgate până la Lyme 
Bay) pentru a dispersa şi a distrage atenţia forţelor de 
apărare. Amiralii germani se temeau în special de ceea ce 
se putea întâmpla când flota britanică ar fi sosit la faţa 
locului. Nu aveau încredere deloc sau aproape deloc în 
capacitatea marinei germane de a împiedica intervenţia 
flotei inamice. Iniţial susţinuseră că planul trupelor de 
uscat pentru un front larg de invazie ar fi imposibil de 
protejat, traversarea urmând să fie efectuată pe un coridor 
relativ îngust, apărat de câmpuri de mine, cu forţe armate 
de Dimensiuni mai mici. Esenţială era, accentua amiralul 
Raeder, superioritatea aeriană deasupra zonei de 


traversare. 

După o discuţie cu Raeder, pe 31 iulie, Hitler a 
acceptat punctul de vedere, al marinei, potrivit căruia 
„Leul de Mare” nu putea fi lansat înainte de mijlocul lui 
septembrie. Totuşi, operaţiunea nu a fost amânată definitiv 
pentru 194, întrucât Göring l-a asigurat că Luftwaffe putea 
împiedica intervenţia Marinei britanice, cât şi a aviaţiei 
inamice. Şefii Marinei şi ai Trupelor de uscat erau dispuşi 
să îl lase să încerce o ofensivă aeriană preliminară, care nu 
îi angaja la nimic, decât în măsura şi în momentul unui 
eventual succes. 

Oricum, operaţiunea propusă de Goring nu a reuşit şi, 
astfel, lupta aeriană a devenit principala formă, şi de fapt 
singura, a decisivei bătălii pentru Anglia. 

Superioritatea Luftwaffe faţă de Royal Air Force nu s- 
a dovedit chiar atât de mare cum s-a crezut. Germanii nu 
au fost în state să menţină un atac continuu, val după val, 
de bombardiere masate, aşa cum se temuse opinia publică 
britanică, iar numărul avioanelor de vânătoare nu era cu 
mult mai mare decât cel al aparatelor engleze. 

Ofensiva a fost susţinută în principal de Flotele 
aeriene (Luftflotten) 2 şi 3, conduse de feldmareşalii Albert 
Kesselring şi Hugo Sperrle - prima bazată în nord-estul 
Franţei şi în Ţările de Jos, iar a doua în nordul şi în nord- 
vestul Franţei. Fiecare flotă aeriană era autonomă, 
dispunând de toate componentele necesare - situaţie ce se 
dovedise avantajoasă atunci când fusese vorba de 
cooperarea cu armata ce înainta în Polonia şi în Vest, dar 
care prezenta mai puţine atuuri în cazul unei campanii 


exclusiv aeriene. 

Fiecare flotă aeriană şi-a conceput propriile planuri, 
supunându-le spre aprobare separat. Un plan de ansamblu 
n-a existat. 

În 10 august, când ofensiva era pe punctul de a începe 
în forţă, Flotele aeriene 2 şi 3 aveau un total de 875 
bombardiere normale (de mare altitudine) şi 316 
bombardiere în picaj. Acestea din urmă s-au dovedit atât 
de vulnerabile în faţa avioanelor de vânătoare britanice, 
încât după 18 august au fost retrase şi păstrate pentru 
invazie. 

Luftflotte 5 din Norvegia şi Danemarca, condusă de 
generalul Stumpff, care avea 123 bombardiere de mare 
altitudine, a participat la luptă doar o singură zi, în 15 
august, pierderile dovedindu-se prea grave pentru ca 
parcurgerea lungului traseu să merite a fi repetată. Totuşi, 
prezenţa în apropierea teatrului de acţiuni militare a avut 
ca efect menţinerea unei părţi a avioanelor de vânătoare 
britanice în nord-estul Angliei. La sfârşitul lui august, ea a 
completat pierderile suferite de Luftflotten 2 şi 3 cu circa o 
sută de bombardiere. 

Acestea începuseră lupta pe 10 august, cu un efectiv 
disponibil de 929 de avioane de vânătoare, în majoritate 
Messerschmitt 109, cu un singur motor, pe lângă care mai 
existau şi 227 Me 110 cu două motoare şi rază de acţiune 
relativ lungă. Avioanele Me 109 (prototipul apăruse în 
1936), aveau o viteză maximă de 565 km/h; viteza 
ascensională mare le dădea un avantaj în plus faţă de a 
avioanele de vânătoare britanice. În luptă, în ceea ce 


priveşte virajele şi manevrarea erau însă în dezavantaj faţă 
de avioanele britanice. 

În plus, spre deosebire de acestea, la începutul 
războiului majoritatea nu dispuneau de protecţie blindată 
pentru pilot. În schimb, rezervoarele de combustibil erau 
protejate antiglonţ, spre deosebire de cele britanice. 

În această bătălie, raza limitată de acţiune a constituit 
un factor negativ pentru avioanele de vânătoare germane 
dotate cu un singur motor. Raza oficială de croazieră a 
avioanelor Me 109, estimată la 665 km nu s-a dovedit 
reală. De fapt, raza de acţiune, dus-întors, se cifra la ceva 
mai mult de 160 ton, iar de la Pas de Calais sau de la 
Peninsula Cotentin abia puteau ajunge până deasupra 
Londrei, astfel încât le rămânea prea puţin timp pentru a 
lupta. Altfel spus, aceste avioane germane dispuneau de o 
durată totală de zbor de numai 95 de minute, ceea ce 
însemna doar 75 - 80 de minute timp de zbor tactic. 

Când, din cauza pierderilor masive de bombardiere 
precum şi a vulnerabilităţii lor evidente, acestea au trebuit 
escortate de avioane de vânătoare, nu s-au mai putut 
utiliza zilnic mai mult de 300 - 400 de bombardiere, chiar 
şi împotriva obiectivelor din sudul Angliei - deoarece 
fiecare aparat trebuia escortat de câte două avioane de 
vânătoare. 

Aparatele Me 109 erau greu de pilotat la decolare şi la 
aterizare, iar trenul de aterizare fiind slab, inconvenientul 
a fost accentuat de aerodromurile improvizate în pripă pe 
coasta franceză. 

În ciuda vitezei de 45 km/h cu care fusese acreditat, 


aparatul Me 110, dotat cu două motoare, era considerabil 
mai lent şi adesea atingea abia 485 km/h sau chiar mai 
puţin. Aceasta făcea să fie întrecut cu uşurinţă de 
avioanele Spitfire. În plus, Me 110 avea un demaraj greoi 
şi era dificil de manevrat. El fusese creat pentru a deveni 
„floarea operaţională a avioanelor de vânătoare din 
Luftwaffe”, dar se dovedise un adevărat fiasco tehnic - 
trebuind în cele din urmă, pentru propria protecţie, să fie 
escortat de aparate Me 109. 

Însă cel mai mare handicap al avioanelor de vânătoare 
germane era caracterul rudimentar al echipamentelor 
radio. Deşi dotate cu sistem de radiotelefonie pentru 
intercomunicaţii în timpul zborului, s-au dovedit inferioare 
avioanelor britanice - şi nici nu puteau fi comandate de la 
sol. 

Forţa de vânătoare a RAF fusese refăcută (după 
pierderile de peste 400 de aparate suferite în Franţa), 
astfel încât la mijlocul lui iulie ajunsese la circa 650, la fel 
ca în mai când ofensiva germană a fost lansată. În cea mai 
mare parte erau avioane Hurricane şi Spitfire, la care se 
mai adăugau circa 100 de aparate mai vechi, de alte tipuri. 

Această revenire remarcabilă se datora în bună parte 
eforturilor Lordului Beaverbrook, care fusese numit la 
conducerea noului Minister pentru Producţia de Avioane, 
în mai, la formarea guvernului Churchill. Adversarii i-au 
reproşat că amestecul său energic a avut un efect negativ 
asupra dezvoltării pe termen lung. În schimb, Air Chief 
Marshal” Hugh Dowding, comandantul suprem al 


37 General-inspector. 


Comandamentului aviaţiei de vânătoare, a declarat că: 
„Efectul acestei numiri nu poate fi descris decât ca ceva 
magic”. Până la mijlocul verii, producţia de avioane de 
vânătoare crescuse deja de două ori, iar pe parcursul 
întregului an Anglia a constant 4.283 avioane de 
vânătoare, în timp ce Germania nu a depăşit cifra de 3.000 
de aparate de zbor, cu unul şi două motoare, în aceeaşi 
perioadă. 

Comparatia în privinţa armamentului de bord este mai 
greu de realizat. Avioanele Hurricane şi Spitfire erau 
înarmate doar cu mitraliere (fiecare avion avea opt 
mitraliere, fixate în aripi). Era vorba de mitraliere 
Browning americane, alese datorită fiabilităţii lor la 
comanda de la distanţă şi vitezei de foc ridicată: 1.260 
lovituri pe minut. Avioanele Me 109 erau dotate, în 
general, cu două mitraliere fixe în carenaj şi două tunuri 
de 20 mm în aripi - armă elaborată ca urmare a 
experienţei dobândite în războiul civil din Spania - acolo se 
făcuse proba avioanelor Me 109, precum şi a altor tipuri 
de avioane de vânătoare mai vechi, care fuseseră înlocuite. 

Adolf Galland, asul german al aviaţiei de vânătoare, 
susţinea că armamentul avioanelor Me 109 era mai bun. 
Părerile britanicilor difereau. Unii considerau că viteza de 
foc ridicată a mitralierelor Browning prezenta avantaje în 
cazul tirurilor de scurtă durată. Totodată se admitea că 
şase proiectile de tun puteau provoca pagube mult mai 
mari decât rafalele cu lungime echivalentă trase de 
mitralierele Browning. Unii dintre piloţii avioanelor de 
vânătoare britanice se plângeau că deşi erau convinşi că 


loviseră un inamic, „nu se întâmpla nimic”. Este de 
subliniat şi faptul că circa 30 de avioane Spitfire au fost 
echipate cu două tunuri Hispano (Oerlikon) de 20 mm în 
timpul bătăliei, iar începând cu luna octombrie au intrat în 
acţiune şi aparate Hurricane dotate cu patru tunuri. 

Cu certitudine bombardierele germane au fost prost 
înarmate - cu cele câteva mitraliere cu ochire liberă - nu 
puteau face faţă avioanelor de vânătoare britanice, fără a 
avea drept. Escortă aparate de vânătoare germane. 

Situaţia comparativă privind piloţii avioanelor de 
vânătoare era mai complexă, şi în primele faze ale bătăliei 
nefavorabilă englezilor. Deşi instruiți conform unor 
standarde superioare, factorul numeric juca un rol 
important. Procesul lent de extindere a şcolilor RAF pentru 
pregătirea de zbor influenţa substanţial mersul bătăliei. 
Pierderile trebuiau reduse la minimum, chiar cu riscul de a 
permite desfăşurarea unor raiduri inamice. Oamenii, şi nu 
avioanele, constituiau principalul motiv de îngrijorare al lui 
Dowding. 

Economisindu-şi resursele în iulie, Dowding a izbutit 
să-şi mărească efectivul până la 1.434 piloţi la începutul lui 
august - ajutat şi de un „împrumut”, de 68 de piloţi din 
Marina Militară. O lună mai târziu, însă numărul scăzuse 
la 840, iar pierderile. Se cifrau, în medie, la 120 pe 
săptămână. Aceasta în vreme ce pe parcursul întregii luni 
unităţile de pregătire ale RAF n-au dat mai mult de 260 
piloţi de avioane de vânătoare. În septembrie, criza de 
piloţi s-a agravat - Numărul personalului de zbor cu înaltă 
calificare scădea; iar noul contingent, pregătit în pripă, se 


dovedea vulnerabil prin lipsa de experienţă. Noile 
escadrile aduse pentru a le schimba pe cele extenuate 
pierdeau” adesea mai mulţi Oameni decât cele pe care le 
înlocuiseră. Frecvent, oboseala era însoţită de un moral 
scăzut şi de o „nervozitate” accentuată. 

Germanii nu au avut iniţial un asemenea handicap 
numeric, în ciuda pierderilor grele suferite pe continent în 
lunile mai şi iunie, şcolile de zbor pregăteau mai mulţi 
piloţi decât puteau absorbi escadrilele de pe front. În 
schimb, moralul acestora era afectat de faptul că Goring şi 
alţi ofiţeri din conducerea Luftwaffe priveau avioanele de 
vânătoare ca pe o armă pur „defensivă” şi de importanţă 
secundară. În plus, cei mai buni piloţi de vânătoare au fost 
transferați pentru a acoperi pierderile suferite de 
bombardiere, în vreme ce Goring continua să critice 
aviația de vânătoare pentru lipsa de agresivitate şi s-o 
învinuiască de eşecurile Luftwaffe - datorate în mare parte 
lipsei sale de precauţie şi greşelilor tactice. Dimpotrivă, 
moralul piloților de pe avioanele de vânătoare britanice a 
fost ridicat datorită faptului că aceştia au fost apreciaţi pe 
durata acelor luni critice drept „aşii” lui Churchill, floarea 
întregii Royal Air Force, eroi ai naţiunii. 

Încordarea în rândul aviaţiei de vânătoare germane a 
crescut pe măsură ce aparatele şi piloţii au fost folosiţi 
doar pentru sarcini de escortare - două sau trei misiuni pe 
zi, uneori chiar şi cinci. Cum Goring nu permitea zile de 
odihnă şi nici rotația unităţilor pe frontul de luptă, la 
încordarea provocată de pierderile mari se mai adăuga 
oboseala. La începutul lui septembrie, moralul scăzuse 


mult. Starea era accentuată de sentimentul că invazia nu 
va avea loc, provocat de amatorismul pregătirilor la care 
piloţii asistau. Ca urmare, începuseră să se întrebe dacă 
nu cumva erau sacrificați pentru a păstra iluzia unei 
operaţiuni la care, de fapt, se renunţase. 

Echipajele bombardierelor sufereau din cauza 
pierderilor grele şi a constatării vulnerabilității în faţa 
atacurilor avioanelor de vânătoare ale RAF. Ca urmare, 
scăderea moralului în rândurile lor tindea să devină şi mai 
pronunțată, în ciuda bravurii cu care continuau să execute 
ordinele primite. 

În concluzie, deşi ambele părți s-au dovedit a fi 
aproape la acelaşi nivel în privinţa îndemânării şi a 
curajului în primele faze ale bătăliei, pe măsură ce timpul 
trecea moralul englezilor creştea, purtându-i spre victorie, 
datorită convingerii că inamicul suferea pierderi mai grele. 
Decât ei, cu toate că şi ale lor erau semnificative. 

Un handicap constant pentru nemți a fost serviciul de 
informaţii, necorespunzător. Ghidul de bază folosit de 
Luftwaffe pentru dirijarea ofensivei era un manual 
antebelic, cunoscut sub numele de „Studiul albastru”, care 
prezenta amplasarea uzinelor engleze* la data respectivă, 
precum şi fotografiile datorate unei ample acţiuni de 
recunoaştere realizate cu ocazia unor „zboruri de 
încercare pe rute civile”. Aceste date fuseseră completate 
inadecvat de propriul departament de informaţii din 
Luftwaffe - condus doar de un maior. Într-o evaluare a RAF 
făcută de acest maior Schmid, în iulie 1940, producţia 
britanică de avioanele vânătoare a fost mult subestimată, 


apreciată la 180 - 300 de aparate pe lună - când în 
realitate s-au construit 460 - 500 avioane Hurricane şi 
Spitfire doar în lunile august şi septembrie, ca urmare a 
eforturilor lui Beaverbrook. (Falsa impresie creată de 
această mare eroare a fost alimentată de rapoartele venite 
din partea departamentului de producţie al generalului 
Udet, care insistau numai asupra neajunsurilor avioanelor 
Hurricane şi Spitfire, fără a sublinia şi calităţile acestora.) 

În raportul de evaluare efectuat de maiorul Schmid nu 
se pomenea nimic despre sistemul compact de apărare al 
RAF, cu staţii radar, săli de operaţii şi reţele de radio de 
înaltă frecvenţă, deşi staţia britanică de cercetare radar de 
la Bawdsey, pe coasta Suffolk, precum şi păienjenişul de 
stâlpi înalţi care înţesau coasta ar fi putut atrage atenţia 
serviciilor de informaţii germane încă dinainte de război. 
Părea aproape imposibil ca în 1939 germanii să nu fi 
deţinut informaţii despre aceste elemente cheie ale 
sistemului de avertizare britanic. Deşi ştiau încă din 1938 
că englezii experimentau radarul şi reuşiseră chiar să 
captureze o staţie radar mobilă pe plaja de la Boulogne, în 
mai 1940, savanții germani apreciaseră sistemul drept 
rudimentar. Informaţii complete despre radarele britanice 
au fost disponibile în Franţa, datorită  neglijenţei 
manifestate de francezi în privinţa securităţii, atunci când 
nemţii au cotropit cea mai mare parte a ţării. Se pare, însă, 
că aceştia nu au profitat de datele ce le-au căzut în mână. 
Nici Göring n-a prea ţinut seama de potenţialul lor în 
desfăşurarea luptei. 

Abia în iulie, după ce şi-au instalat staţiile de 


monitorizare de-a lungul coastei Franţei, nemţii au înţeles 
din şuvoiul de semnale ce radiau de la stâlpii radar de pe 
coasta engleză „că se confruntau cu un element nou şi de 
importanţă vitală. (Comandanții din Luftwaffe au 
subestimat raza de acțiune şi eficacitatea radarelor 
britanice, şi au întreprins prea puţine acțiuni pentru a le 
bruia sau distruge. Nu i-a „trezit” nici descoperirea că 
avioanele de vânătoare britanice operau sub control radio 
foarte strâns; în schimb, au tras concluzia că din cauza 
acestui sistem, Comandamentul aviaţiei, de vânătoare nu 
era suficient de flexibil, iar atacurile masive ar putea duce 
la distrugerea acestor structuri. 

Tendinţa. De a exagera pierderile adversarului în 
timpul intenselor lupte aeriene a reprezentat o greşeală 
comună ambelor părţi, iar în tabăra germană a devenit un 
handicap. Inițial, serviciul de informaţii al Luftwaffe a 
evaluat corect resursele lui Dowding - circa 50 de 
escadrile de avioane Hurricane şi Spitfire, cu o forţă 
operaţională de aproximativ 600 aparate, dintre care cel 
mult 400 - 500 se aflau în partea de sud a Angliei. După 
începerea bătăliei, efectul combinat rezultat din 
supraestimarea pierderilor englezilor şi subestimarea 
producţiei britanice de avioane a dus la calcule greşite şi 
la o derută generală. Piloții din Luftwaffe au început să fie 
nedumeriţi, iar apoi deprimaţi, constatând că numărul 
avioanelor de vânătoare britanice rămâne constant. Se 
raporta doborârea mai multor avioane, decât în realitate. 

O altă cauză a calculelor eronate consta în obiceiul 
comandanților din Luftwaffe de a tăia cu creionul roşu 


numărul escadrilelor RAF de pe baza de avioane de 
vânătoare britanice bombardată. Acest lucru se datora nu 
parte slabei acţiuni de recunoaştere prin fotografiere, dar 
şi analizei exagerat de optimiste a rezultatelor. De pildă, 
Luftwaffe estima că până la 17 august fuseseră „distruse 
definitiv” nu mai puţin de 11 baze aeriene când, în 
realitate, reuşiseră să scoată din acţiune doar una pe o 
perioadă de timp apreciabilă, cea de la Monston. Tot o 
greşeală a fost atacarea unei serii de aeroporturi din sud- 
est, care nu aparţineau structurii Comandamentului de 
avioane de vânătoare. În acelaşi timp, conducerea 
Luftwaffe nu şi-a dat seama de importanţa vitală a staţiilor 
de sector - ca Biggin Hill, Kenley, Homehurch - în 
organizarea Comandamentului aviației de vânătoare 
britanice, nefiind informaţi că sălile de operaţii se aflau 
deasupra solului, primejdios de expuse. Ca urmare, 
atacurile devastatoare, pe care Luftwaffe le-a lansat la 
sfârşitul lui august asupra lor, nu au fost duse până la 
capăt. 

Un alt handicap pentru germani l-au reprezentat 
condiţiile meteo. Vremea deasupra Mării Mânecii a fost 
adesea nefavorabilă pentru cei care atacau şi, cum de 
obicei norii veneau dinspre vest, englezii aflau primii 
prognoza meteorologică. Nemţii izbutiseră să decodeze 
cifrul rapoartelor meteorologice radiofonice britanice 
dinspre Atlantic, dar n-au ştiut să profite de informaţii, 
fiind adesea surprinşi de vremea neprielnică în timpul 
operaţiunilor. De multe ori momentul întâlnirii 
bombardierelor germane cu escortele lor formate din 


avioane de vânătoare a fost ratat din cauza unor înnorări 
neprevăzute şi a slabei vizibilităţi. Norii masaţi deasupra 
părţii de nord a Franţei şi a Belgiei provocau întârzierea 
bombardierelor, ale căror echipaje nu erau antrenate 
pentru navigația „oarbă”. Întârziind la întâlnire, avioanele 
de vânătoare, care nu-şi puteau permite să irosească 
preţiosul lor combustibil, se ataşau în escorta altor 
bombardiere. Ca urmare, o formaţie de bombardiere zbura 
cu dublă protecţie, iar alta fără niciun fel de escortă - ceea 
ce se solda cu pierderi grave. Toamna, odată cu 
înrăutățirea vremii, aceste Incidente s-au înmulţit şi 
efectele au fost catastrofale. 

În schimb, germanii beneficiau de o planificare mai 
bună. Serviciul britanic de salvare funcţiona la început 
doar ocazional, iar piloţii doborâţi în mare trebuiau să se 
bizuie mai ales pe noroc pentru a fi recuperaţi. Acest 
neajuns era cu atât mai mare cu cât la mijlocul lui august 
aproape două treimi din luptele aeriene s-au desfăşurat 
deasupra mării. Nemţii erau mai bine organizaţi. Pentru 
activităţile de salvare, utilizau circa 30 de hidroavioane 
Heinkel, iar piloţii bombardierelor şi avioanelor de 
vânătoare erau echipați cu bărci pneumatice, vestă de 
salvare, lanternă-pistol şi o substanţă chimică care forma 
pe mare o pată verde datorită căreia puteau fi localizaţi. 
Pilotul unui avion de vânătoare care se prăbuşea în mare 
avea la dispoziţie 40 - 60 de secunde pentru a ieşi din 
avion, înainte ca acesta să se scufunde. Îmbărbătarea 
adusă de aceste măsuri de salvare a făcut ca moralul 
personalului din Luftwaffe să nu scadă mai rapid decât s-a 


întâmplat. 

Pe lângă riposta formidabilă a RAF, ofensiva Luftwaffe 
a trebuit să înfrunte şi riposta artileriei antiaeriene a Marii 
Britanii. 

Tunurile aparţineau trupelor de uscat (ca şi acelea 
care însoţiseră Forţa Expediţionară), deşi din punct de 
vedere operaţional erau coordonate de Comandamentul 
aviaţiei de vânătoare din RAF, şi subordonate acestuia. 
Chiar dacă numărul bombardierelor germane doborâte de 
tunurile antiaeriene a fost relativ mic, ele au izbutit să 
sporească tensiunea în rândul agresorilor mai ales prin 
efect psihologic în general şi asupra  preciziei 
bombardamentelor. 

Comandantul suprem al Apărării Antiaeriene era 
generalul de corp de armată Frederick Pile. Artilerist la 
origine, se transferase la Unităţile Regale de Tancuri în 
1923, când acestea s-au format. Curând a devenit unul 
dintre cei mai dinamici reprezentanţi şi susţinători ai 
forţelor blindate mobile. În 1937, după ce a fost avansat la 
gradul de general de divizie, Consiliul Trupelor de Uscat l- 
a numit comandant al Diviziei 1 antiaeriene, care acoperea 
Londra şi sudul Angliei. În anul următor, la două divizii 
antiaeriene li s-au alăturat încă trei. Apoi numărul lor a 
ajuns la şapte. La sfârşitul lunii iulie 1939, exact înainte de 
declanşarea ostilităţilor „Tim” Pile a primit comanda 
întregii apărări antiaeriene, din care făceau parte şi 
bateriile uşoare, în formare atunci, destinate apărării 
aerodromurilor şi a altor puncte vitale împotriva atacurilor 
la joasă altitudine. Împotriva acestui gen de atac se folosea 


şi barajul de baloane - un şir de baloane, ca nişte cârnaţi, 
ancorat cu cabluri de oţel la înălţimi de până la 1.525 m. 
Acest sistem, asigurat de RAF, se afla sub control separat, 
dar tot în cadrul Comandamentului aviaţiei de vânătoare. 

Pe parcursul anilor premergători războiului, Consiliul 
Trupelor de uscat opusese adesea rezistenţă acţiunilor de 
dezvoltare a forţelor antiaeriene pentru apărarea locală; în 
cazul cel, mai bun, îşi dăduse acordul fără tragere de inimă 
-  considerându-le o diminuare regretabilă a puterii 
potenţiale a trupelor de uscat. Eforturile lui Pile pentru 
consolidarea forţelor antiaeriene şi creşterea eficacităţii 
lor au fost frecvent obstrucţionate de Ministerul de Război 
şi s-au soldat cu efecte negative asupra şanselor sale de 
reintegrare şi promovare în corpul principal al trupelor de 
uscat. Din fericire pentru ţară, Pile izbutise totuşi să 
stabilească relaţii strânse cu Dowding, o personalitate 
dificilă, concretizate într-o excelentă colaborare. 

Până la izbucnirea războiului (începutul lui 
septembrie 1939), structura Comandamentului apărării 
antiaeriene ajunsese succesiv, la un nivel de 2.232 tunuri 
antiaeriene grele - aproape dublu faţă de aşa-numitul plan 
„Ideal” respins cu doi ani înainte - 1.860 tunuri 
antiaeriene uşoare şi 4.128 proiectoare. Din cauza 
ezitărilor şi a întârzierilor, când a început războiul n-au 
putut fi desfăşurate decât 695 tunuri grele şi 253 tunuri 
uşoare - aproximativ o treime din cele grele şi o optime din 
cele uşoare autorizate. (Aceasta reprezenta oricum o mare 
îmbunătăţire faţă de situaţia din timpul „Crizei de la 
Munchen” care avusese loc cu un an înainte, când au fost 


gata de acţiune doar 126 de tunuri grele.) Situaţia 
proiectoarelor era relativ bună, dacă avem în vedere că au 
fost desfăşurate 2.700 dintr-un total autorizat de 4.128, 
adică mai mult de două treimi. 

Odată cu începerea războiului, a apărut o nouă 
complicaţie provocată de solicitarea a 255 tunuri grele din 
partea Amiralității în vederea apărării celor şase locuri de 
ancorare a flotei. Înainte de război, Amiralitatea 
supraestimase capacitatea navelor ei de a respinge orice 
atac aerian folosind exclusiv propriul armament antiaerian. 
Acum ea solicita numai puţin de 96 de piese pentru a-şi 
proteja ancorajul de la Rosyth în Firth of Forth - exact 
numărul disponibil atunci pentru apărarea Londrei şi de 
patru ori mai multe tunuri decât cele care protejau zona 
Derby, unde erau amplasate uzinele de motoare Rolls- 
Royce. 

Expediția în Norvegia, din aprilie 1940, a însemnat o 
nouă cerere semnificativă de tunuri antiaeriene, atât grele 
cât şi uşoare, secătuind rezervele existente. 

După prăbuşirea Franţei, în iunie, situaţia Apărării 
Antiaeriene a Marii Britanii s-a schimbat radical în rău - 
Anglia era înconjurată de un inel de baze aeriene inamice, 
din Norvegia până în Bretania. 

La acea dată, forţa de care dispunea Comandamentul 
apărării antiaeriene totaliza 1.204 tunuri grele şi 581 
tunuri uşoare - respectiv dublu şi mai mult decât dublu 
faţă de dotarea existentă la izbucnirea războiului. Dacă 
acest existent nu ar fi fost dispersat, situaţia s-ar fi 
prezentat mult mai bine. Pe parcursul următoarelor cinci 


săptămâni, noile achiziţii s-au cifrat la 124 tunuri grele şi 
182 tunuri uşoare, dar aproape jumătate din primele şi un 
sfert din celelalte au fost alocate instrucției şi pregătirii 
militare sau apărării unor obiective situate peste canal, 
aflate în pericol datorită intrării Italiei în război de partea 
Germaniei. La sfârşitul lui iulie, Apărarea Antiaeriană a 
Marii Britanii dispunea de ceva mai mult de jumătate din 
numărul de tunuri antiaeriene grele şi de numai o treime 
din cele uşoare din totalul apreciat ca necesar la 
izbucnirea războiului - când circumstanţele strategice erau 
cu mult mai favorabile decât au devenit ulterior. Lucrurile 
stăteau mai bine în privinţa proiectoarelor. Existau 
aproape 4.000, cu puţin sub numărul stabilit iniţial pentru 
dotare, dar situaţia existentă impunea acum mărirea cifrei. 

Faza preliminară a Bătăliei pentru Anglia a constat în 
dezvoltarea treptată a operaţiunilor aeriene germane 
împotriva navigaţiei şi a porturilor britanice din Marea 
Mânecii, şi în eforturile de a atrage în luptă avioanele de 
vânătoare britanice. Până în ziua de 6 august, comandanții 
Luftwaffe - Kesselring şi Sperrle - nu primiseră 
instrucţiuni privind desfăşurarea ofensivei, ceea ce explică 
de ce caracterul acestor prime operaţiuni a stârnit atâtea 
nedumeriri“?. 

Atacurile sistematice asupra navelor de comerţ au 
început în 3 iulie, iar a doua zi o forţă formată din 87 de 
bombardiere în picaj, escortate de aparate Me 109, au 


38 Primeam de la generalul Pile diagramele zilnice ale raidurilor, în 
speranţa că aş putea găsi un indiciu lămuritor, dar n-am izbutit să 
desluşesc nici un element clar referitor la existenţa vreunei tactici sau 
scop precis. 


atacat portul militar de la Portland, fără a provoca prea 
multe pagube. În ziua de 10 iulie, o mică formaţie de 
bombardiere,  escortată de numeroase avioane de 
vânătoare, a atacat un convoi de vase lângă Dover. 
Avioanele Me 110 s-au descurcat destul de greu în 
confruntarea cu aparatele Hurricane trimise să apere 
convoiul. După un atac mai puternic, asupra altui convoi, 
în aceeaşi zonă, pe 25 iulie, Amiralitatea a decis să trimită 
convoaiele de nave prin strâmtori, noaptea. Câteva atacuri 
reuşite asupra unor distrugătoare au condus la decizia ca 
cele staționate la Dover să fie retrase la Portsmouth. 
Trecerea unui alt convoi de nave în noaptea de 7 august a 
fost reperată de radarul german aflat pe stâncile de lângă 
Wissant; a doua zi acesta a fost atacat în valuri, de 
bombardiere în picaj. Au fost scufundate nave cu un tonaj 
total de aproape 70.000, cu preţul pierderii a 31 de 
avioane. 

În 11 august, RAF a pierdut 32 de avioane de 
vânătoare în lupte confuze. Cu toate acestea, între 3 iulie 
şi 11 august, nemţii au pierdut 364 de bombardiere şi 
avioane de vânătoare, în timp ce RAF numai 203 avioane 
de vânătoare - pierdere ce reprezenta producţia pe o 
săptămână a fabricilor de avioane. 

Ca urmare a ordinului tardiv al lui Hitler dat pe 1 
august, potrivit căruia Luftwaffe „trebuie să distrugă forţa 
aeriană a inamicului cât mai curând posibil” - precum şi a 
discuţiilor lui Göring cu comandanții, deschiderea marii 
ofensive a fost fixată pentru ziua de 13 august şi a primit 
denumirea de Adlertag - „Ziua vulturului”. Rapoartele 


excesiv de optimiste despre succesele repurtate de 
Luftwaffe în faza preliminară îl făcuseră pe Göring să 
creadă că putea dobândi supremaţia aeriană în patru zile 
cu vreme bună. În 13 august, vremea devenise însă mai 
puţin favorabilă. 

Cu toate acestea, în „Ziua vulturului”, Luftwaffe a 
lansat primele atacuri asupra bazelor aviaţiei de vânătoare 
britanice şi a staţiilor radar din sud-estul Angliei. Bazele 
aeriene de la Manşon, Hawkinge şi Lympne au suferit 
avarii grave, iar unele staţii radar au fost scoase din 
funcţiune timp de câteva ore. Cea de la Veninor, din Isle of 
Wight, a fost complet anihilată, dar acest fapt a fost ascuns 
nemților prin emiterea de semnale de la un alt 
transmiţător. Turnurile radar încercau să abată atenţia 
piloților în picaj de la sălile de operaţii pe care oricum 
aceştia le credeau amplasate subteran. Merită subliniată 
contribuţia planşetistelor radar din WAAF (Women’s 
Auxiliary Air Force - Formaţiuni auxiliare feminine ale 
Aviației militare), care au continuat să raporteze date 
despre raiduri până când propria lor staţie a fost 
bombardată. 

Stratul gros de nori care acoperea partea de sud-est a 
Angliei l-a determinat pe Göring să amâne lovitura 
principală până după-amiază, dar câteva formaţii nu au 
recepționat acest mesaj şi şi-au irosit eforturile în raiduri 
dezlânate. Lansat după-amiaza, marele atac a fost prea 
dispersat, iar rezultatele mult sub aşteptări. Pe parcursul 
acelei zile, Luftwaffe a executat 1.485 misiuni de zbor, 
dublu fată de RAF. Raidurile Luftwaffe s-au soldat cu 


pierderea a 45 bombardiere şi avioane de vânătoare şi au 
fost doborâte doar 13 avioane de vânătoare ale RAF, şi nu 
70 aşa cum s-a afirmat. 

În această fază de debut a ofensivei principale, o bună 
parte a eforturilor Luftwaffe au fost irosite prin atacarea 
unor aeroporturi care nu aparţineau Comandamentului 
aviaţiei de vânătoare. 

A doua zi, pe 14 august, din cauza norilor atacul s-a 
redus la o treime din ponderea avută în ziua precedent. În 
dimineaţa zilei de 15 august, când cerul s-a înseninat, 
Luftwaffe a lansat cel mai mare asalt din întreaga bătălie - 
un total de 1786 ieşiri avion „în care au fost utilizate peste 
500 bombardiere. Primele atacuri au vizat aeroporturile de 
la Hawkinge şi Lympne. Primul, cel mai important de 
altfel, n-a suferit avarii grave, însă cel de-al doilea a fost 
scos din funcţiune pentru două zile. 

La începutul după-amiezii, peste o sută de 
bombardiere din Luftflotte 5, au survolat în două formaţii 
Marea Nordului pentru a ataca bazele aeriene de lângă 
Newcastle şi din Yorkshire. Formaţia mai mare, constând 
din circa 65 de bombardiere de la Stavanger, Norvegia, a 
fost escortată de aproximativ 35 de avioane Me 110, care 
n-au reuşit să asigure o bună protecţie şi, ca urmare, forţa 
aeriană germană a întâmpinat o rezistenţă atât de 
crâncenă din partea avioanelor de vânătoare RAF din 
Grupul 13 şi a tunurilor antiaeriene, încât nu a produs 
pagube semnificative, şi a pierdut 15 avioane. Niciun 
aparat RAF nu a fost doborât. Cea de a doua forţă alcătuită 
din circa 50 de bombardiere de la Aalborg, Danemarca, nu 


a beneficiat de escorta, dar cu toate că Grupul 12 a ridicat 
trei escadrile pentru a o înfrunta, o mare parte din 
aparatele germane au izbutit să răzbească până la baza de 
bombardiere RAF de la Driffield, în Yorkshire, producându- 
i mari avarii. Acest succes a costat-o pierderea a şapte 
bombardiere deasupra Angliei şi a încă trei pe parcursul 
zborului de întoarcere. 

În sud, apărarea britanică s-a dovedit mai puţin 
eficientă - în faţa atacurilor mai puternice şi mai variate, 
de la o distanţă mai mică. La începutul după-amiezii, un 
grup de 30 de bombardiere, puternic escortate, a răzbit 
până deasupra Rochesterului, bombardând uzina de 
avioane de la Short. Aproape simultan un alt raid, la care 
au participat 24 de bombardiere, s-a soldat cu avarierea 
gravă a bazei aviaţiei de vânătoare RAF de la Martlesham 
Heath, în Suffolk. Succedarea raidurilor a distorsionat 
imaginea oferită de radare, iar escadrilele britanice de 
avioane de vânătoare, trimise în misiuni individuale, 
căutau în toate direcţiile. Spre norocul apărării britanice, 
Luftflotten 2 şi 3 nu şi-au coordonat eficient atacurile, şi n- 
au putut valorifica deruta manifestată în rândurile RAF. 
Abia la ora 6 p.m., aproximativ 200 aparate de zbor 
aparţinând Luftflotte 3 au năvălit deasupra Mării Mânecii 
îndreptându-se spre aeroportur de din sudul şi din centrul 
Angliei. Ajutate de un bun sistem de avertizare radar, 
grupurile 10 şi 11 avioane de vânătoare RAF - ce 
acopereau partea sudică a ţării - au aruncat în luptă 14 
escadrile (aproximativ 170 avioane de vânătoare), care au 
reuşit să anihileze în bună măsură masivul atac german. 


Curând după aceea, Luftflotte 2 a atacat din nou în sud- 
est, cu circa 100 de aparate, dar şi de data asta rezistenţa 
englezilor a fost promptă şi eficace. Chiar şi atunci când 
reuşeau să atingă obiectivul, avioanele de vânătoare 
britanice bine dispersate şi camuflate scăpau neatinse. 

În acea zi, poate cea mai importantă a luptei, 
pierderile suferite de nemți s-au cifrat la 75 de avioane, iar 
cele britanice la 34 de avioane de vânătoare. Semnificativ 
este faptul că Luftwaffe a utilizat mai puţin de jumătate din 
efectivul de bombardiere, şi asta deoarece n-au putut 
asigura escortarea lor de către avioanele de vânătoare, 
insuficiente numeric. În plus, desfăşurarea operaţiunilor 
dovedise limpede incompatibilitatea celebrelor 
bombardiere Stuka, cele care stârniseră atâta panică până 
atunci, cu misiunile pe care le aveau acum de îndeplinit, 
precum şi neajunsurile avioanelor de vânătoare Me 110, în 
care se puseseră atâtea speranţe”. 

După această zi, Churchill a declarat: „Niciodată în 
sfera conflictelor umane nu s-a întâmplat ca un număr atât 
de mare de oameni să datoreze atât de mult unui număr 
atât de mic”. 

Cu toate acestea, a doua zi, pe 16 august, Luftwaffe a 
făcut un alt efort puternic - amăgindu-se cu iluzia că RAF 
pierduse peste o sută de avioane de vânătoare şi deci nu 
mai dispunea decât de 300. Deşi atacurile asupra unora 
dintre obiective s-au dovedit devastatoare, în ansamblu 
rezultatele au fost dezamăgitoare. În ciuda vremii destul 
de bune, pe 17 august, nu au fost lansate atacuri majore. 
Pe 18 august, un nou atac mai puternic s-a soldat cu 


distrugerea a 71 de aparate de zbor germane (dintre oare 
jumătate bombardiere), în vreme ce RAF a pierdut doar 37 
de avioane de vânătoare. După această dată frecvenţa 
atacurilor s-a redus mult. Raidurile germanilor în zbor 
razant de la Kenley şi Biggin Hill pricinuiseră avarii 
considerabile şi fuseseră greu de contracarat, întrucât s-au 
desfăşurat sub nivelul de interceptare al radarelor. 

Germanii însă nu cunoşteau rezultatul acestor atacuri, 
şi au considerat că pierderile pe care le suferiseră fuseseră 
prea mari pentru a, mai continua. Hotărârea a fost 
determinată şi de înrăutățirea vremii. 

La 19 august, Goring i-a convocat pe şefii unităţilor la 
o nouă întrevedere. După discuţii, s-a hotărât ca ofensiva 
aeriană să continue pentru a distruge aviația britanică de 
vânătoare. 

În următoarele două săptămâni după 10 august, 
Luftwaffe a pierdut 167 bombardiere (dintre care 40 de 
bombardiere în picaj). Comandanții aparatelor solicitau 
prezenţa unor escorte tot mai puternice alcătuite din 
avioane de vânătoare. Tensiunea şi fricţiunile dintre cele 
două arme au fost amplificate de tendinţa lui Göring de a 
învinovăţi avioanele de vânătoare pentru pierderile 
suferite. 

Fricţiuni existau, însă, şi în tabăra englezilor, în 
special între vicemareşalul”” de aviaţie Keith Park, care 
comanda Grupul 11 avioane de vânătoare din zona crucială 
din partea de sud-est a Angliei, şi vicemareşalul de aviaţie 
Trafford Leigh-Mallory, comandantul Grupului 12 avioane 


39 General de divizie aeriană. 


de vânătoare, care acţiona în centrul Angliei. Park insista 
asupra importanţei practicii de a-i înfrunta pe nemți 
înainte ca aceştia să ajungă la obiectivul ţintă, doborându- 
le bombardierele şi determinându-i astfel să utilizeze tot 
mai multe avioane de vânătoare Me 109 pe post de escortă 
strânsă, misiune pentru care acestea nu erau adecvate. 
Leigh-Mallory era de părere că această tactică implica un 
efort prea mare pentru piloţi, avioanele de vânătoare RAF 
riscând să fie prinse la sol, în timpul realimentării sau 
înainte de a se ridica la o altitudine suficientă. 

Existau divergențe şi în privinţa tacticii concrete ce 
trebuia aplicată, „facțiunea Leigh-Mallory” pledând pentru 
teoria „aripii mari”, cu forţe de interceptare masive şi 
concentrate, în timp ce Park opta pentru strategii mai 
flexibile pe care şi le puteau permite mulţumită radarelor. 
Pe măsură ce forţele germane soseau la faţa locului puteau 
fi trimise avioane de interceptare - tactica „concentrării 
diluate”. 

Se argumenta, totodată, că Dowding, de acord cu 
Park, se crampona de ideea păstrării funcţiei operaţionale 
a aeroporturilor situate în partea de sud-est, pentru a 
menţine moralul populaţiei civile, când mai înţelept ar fi 
fost să se retragă în spatele Londrei, în afara razei de 
acţiune a aparatelor Me 109 şi a bombardierelor pe care 
acestea le escortau. 

Comandamentul aviaţiei de vânătoare pierduse 94 de 
piloţi în perioada 818 august, iar un număr de 60 erau 
răniţi. În privinţa aparatelor de zbor. Nu se ajunsese însă 
la o criză, în ciuda faptului că fuseseră doborâte 175 


avioane - 65 erau grav avariate, iar alt e 30 distruse la sol. 

La 24 august, când vremea s-a ameliorat, Göring a 
lansat a doua tentativă de cucerire a supremaţiei aeriene. 
De data aceasta ofensiva a fost mai bine pregătită. 
Luftflotte 2, sub comanda lui Kesselring, a menţinut în aer 
câteva avioane pe partea franceză a Mării Mânecii, 
obligându-l pe Park să facă doar presupuneri privind 
intenţiile inamicului, deoarece radarele nu puteau face 
diferenţa între bombardiere şi avioane de vânătoare şi nici 
n-avea cum să stabilească momentul în care acestea vor 
ţâşni peste Canal. De data asta aerodromurile înaintate ale 
Grupului 11 au suferit avarii mai grave decât înainte, iar 
Manston a trebuit să fie abandonat. 

O altă caracteristică a noului plan a fost atacul intens 
asupra staţiilor şi instalaţiilor RAF din jurul Londrei - fapt 
soldat cu bombardarea capitalei britanice. În noaptea de 
24 august, aproximativ zece bombardiere germane, 
rătăcite pe rutele spre ţintele lor de la Rochester şi 
Thameshaven, şi-au aruncat încărcăturile în centrul 
Londrei. Această greşeală a fost pedepsită cu 
promptitudine printr-un raid de represalii asupra 
Berlinului, în noaptea următoare. La ei au participat circa 
80 de bombardiere britanice şi a fost urmat de alte câteva, 
fapt ce l-a determinat pe Hitler, după ameninţări care au 
fost ignorate de englezi, să ordone raiduri de represalii 
asupra Londrei. 

Anterior noii ofensive, majoritatea aparatelor Me 109 
din Luftflotte 3 au fost transferate la Luftflotte 2, în scopul 
de a întări escortele în zona Pas de Calais. Această măsură 


tactică nu a întârziat să-şi spună cuvântul. Avioanele de 
vânătoare RAF au întâmpinat greutăţi şi au înregistrat 
pierderi mai serioase în străpungerea perdelei de avioane 
de vânătoare germane, iar bombardierele inamice şi-au 
atins mai uşor ţintele. În plus, nemţii au pus în practică o 
nouă tactică - scindarea în raiduri separate, după ce 
formaţiile masate treceau de zona de interceptare a 
radarelor. 

La 24 august, ziua lansării ofensivei, staţiile de sector 
de la North Weald şi Homehurch au fost salvate numai 
graţie apărării asigurate de tunurile lor antiaeriene. La fel 
a fost salvat şi şantierul naval de la Portsmouth, puternic 
atacat de Luftflotte 3, dar oraşul propriu-zis a avut mult de 
suferit. După acest asalt, Luftflotte 3 a trecut la 
bombardamente de noapte. Începând din 28 august, oraşul 
Liverpool a fost bombardat succesiv patru nopţi, însă 
multe dintre bombardiere nu au izbutit să găsească zona 
Merseyside, datorită pregătirii lor neadecvate, precum şi a 
interferenţei englezilor pe fasciculele de navigaţie ale 
nemților. Aceste raiduri au evidenţiat deficienţele apărării 
britanice în cazul unor atacuri nocturne. 

Ultimele zile ale lunii august s-au dovedit nefaste 
pentru Comandamentul aviaţiei de vânătoare britanice. 
Formaţii de bombardiere compuse din 15 - 20 de aparate 
de zbor. Au fost escortate de avioane de vânătoare de trei 
ori mai numeroase decât ele. La 31 august, RAF a suferit 
cea mai grea pierdere din întreaga bătălie - 35 de avioane, 
faţă de 41 de aparate germane doborâte. RAF nu-şi putea 
permite asemenea pierderi, având în vedere forţele 


limitate de care dispunea. Totodată, aceasta însemna că nu 
va putea stăvili şi amâna acţiunile germanilor. Multe dintre 
aerodromurile din sud-vest erau deja grav avariate, unele 
chiar inutilizabile. 

Însuşi Dowding începuse să se gândească la 
retragerea frontului de luptă din sud-est şi la deplasarea 
lui mult în spate, în afara razei de acţiune a aparatelor Me 
109. Tot mai mulţi îl criticau pentru faptul că menținea 20 
de escadrile de avioane de vânătoare pentru apărarea 
nordului ţării, zonă ce fusese atacată doar o singură dată, 
ziua. În plus, efectivele de luptă din Grupul 12, situate în 
estul şi în centrul Angliei, insistau să ia parte mai direct la 
bătălie, deşi Park se plângea că aceleaşi unităţi nu 
cooperau aşa cum şi-ar fi dorit el. Relaţiile încordate 
existente între Park şi Leigh-Mallory, precum şi între 
Dowding şi Newall, comandantul statului major al aviaţiei, 
nu favorizau soluţionarea amiabilă a problemei. 

În timpul lunii august, Comandamentul aviaţiei de 
vânătoare a pierdut în luptă 338 de aparate Hurricane şi 
Spitfire, iar alte 104 au fost grav avariate, în timp ce 
nemţii pierduseră 177 aparate Me 109 la care se adăugau 
24 grav avariate. La capitolul avioane de vânătoare, 
raportul de pierderi era de 2 la 1. Alte 42 de avioane de 
vânătoare RAF şi 44 Me 109 au fost nevoite să iasă din 
luptă din alte cauze. 

În aceste condiţii, la începutul lui septembrie, Göring 
putea să considere că se afla aproape de realizarea 
obiectivului propus - distrugerea forţei de vânătoare 
britanice, precum şi a instalaţiilor din sud-estul Angliei. El 


nu a sesizat însă necesitatea valorificării până la capăt a 
avantajului dobândit. 

La 4 septembrie concentrarea acţiunii Luftwaffe 
asupra aeroporturilor Comandamentului aviației de 
vânătoare britanice a fost variată şi diluată, concretizată 
printr-o serie de atacuri lansate asupra uzinelor britanice 
de avioane - fabrica Short de la Rochester şi uzinele 
Vickers-Armstrong de la Brooklands. Diversificarea 
ofensivei a fost eficientă în sine, dar a redus presiunea 
asupra Comandamentului aviaţiei de vânătoare. Lucrul s-a 
dovedit deosebit de preţios pentru englezi, deoarece 
rezistenţa şi nervii piloților erau pe punctul de a ceda, 
performanţele lor înregistrând o scădere pronunţată. 

Dowding, intuind necesitatea momentului, a ordonat 
că fabricile de avioane din sud să fie protejate de un număr 
maxim de avioane de vânătoare. Ca urmare, noul atac 
lansat două zile mai târziu asupra zonei Brooklands a putut 
fi contracarat eficient, la fel ca i alte atacuri lansate asupra 
unui număr de cinci staţii de sector am jurul Londrei. 

Pe parcursul a doua săptămâni (24 august - 6 
septembrie), fuseseră distruse 295 avioane de vânătoare 
britanice, iar alte 171 grav avariate - faţă de o producţie 
totală de 269 de avioane de vânătoare noi sau reparate. 
Pierderile de aparate Me 109 suferite de Luftwaffe se 
cifrau la mai puţin de jumătate, dar la aceasta se adăugau 
peste 100 de bombardiere. 

Pierderile înregistrate de Luftwaffe şi necesitatea de a 
asigura escorte mult mai puternice pentru bombardiere se 
repercutau negativ asupra acţiunilor de luptă germane. 


Dacă la început fuseseră efectuate circa 1.500 ieşiri avion 
pe zi, acestea se ridicau la 1.3001.400 în ultimele zile ale 
lunii august, iar în prima săptămână a lui septembrie nu a 
mai atins 1.000. În timpul primelor două luni ale bătăliei - 
care devenise un război de uzură - Luftwaffe pierduse 
peste 800 de avioane. Luftflotte-2, de sub comanda lui 
Kesselring, care purtase greul ofensivei, mai dispunea 
doar de 450 de bombardiere în stare de funcţionare şi 530 
de avioane de vânătoare Me 109. Aşadar, în faza a treia a 
bătăliei, balanţa începea, în sfârşit, să se încline în 
favoarea Angliei. Noul raport de forţe, favorabil englezilor, 
avea să devină mult mai evident în cea de-a patra fază. 

În ziua de 3 septembrie, la Haga, Göring ţinuse o nouă 
şedinţă cu comandanții, unde se luase decizia fatală de a 
îndrepta asupra Londrei ofensiva bombardierelor pe timp 
de zi, aşa cum Kesselring pledase de la bun început. Acum 
acceptase şi Hitler ideea. Data lansării atacului a fost 
fixată pentru 7 septembrie. 

În acelaşi timp, cele 300 de bombardiere disponibile 
în Luftflotte 3 urmau să fie folosite pentru o ofensivă 
nocturnă. Acest lucru îi convenea de minune lui Sperrle, 
care susţinuse tot timpul ideea bombardării navelor 
comerciale şi aporturilor şi manifesta scepticism în 
privinţa posibilităţii de a zdrobi forţa aviaţiei de vânătoare 
britanice şi de a distruge bazele aeriene. 

În după-amiaza zilei de 7 septembrie, o „armadă” 
aeriană constând din circa 1.000 de aparate de zbor 
aparţinând Luftflotte 2 - peste 300 de bombardiere 
escortate de 648 de avioane de vânătoare - a pornit spre 


Londra, urmărită de Göring şi de Kesselring de pe stâncile 
de la Cap Blanc Nez, aflat între Calais şi Wissant. 
Eşalonată pe verticală în straturi solide, la înălţimi 
cuprinse între 4.115 şi 5.945 m, aceasta zbura în formaţii 
compacte, în două valuri. Ecranul de protecţie al 
avioanelor de vânătoare germane a adoptat o nouă tactică 
- o escortă zbura mult în faţă, la o înălţime de 7.315 - 
9.155 m, în timp ce cealaltă asigura apărarea apropiată a 
bombardierelor, pe toate laturile, la o distanţă de 
aproximativ 275 m. 

Noua tactică adoptată de nemți s-a dovedit greu de 
contracarat şi în această primă acţiune aproape că nici nu 
s-a încercat, deoarece la Cartierul general al Grupului 11, 
turnul de control se aşteptase la un atac asupra staţiilor de 
sector Situate spre interior. În consecinţă, cele patru 
escadrile de avioane de vânătoare aflate în aer erau 
concentrate în cea mai mare parte la nord de Tamisa, iar 
culoarul spre Londra rămăsese liber. Primul val german a 
zburat direct spre docurile Londrei; al doilea a ajuns 
deasupra părţii centrale a Londrei şi după aceea a revenit 
peste East End şi docuri. Bombardamentul nu a avut 
precizia estimată de nemți, multe dintre bombardiere 
ochind prea scurt, dar în zona aglomerată din East End 
pierderile în rândul populaţiei civile au fost considerabile. 
În acest prim atac masiv asupra Londrei, pe timp de zi, 
care a fost totodată şi ultimul, peste 300 de civili au fost 
ucişi şi mai mult de 1.300 grav răniţi. 

A fost o seară frustrantă pentru Comandamentul 
aviaţiei de vânătoare. Dr, deşi majoritatea escadrilelor 


britanice au ajuns târziu pe teatrul de luptă şi au fost 
derutate de noua tactică germană, au izbutit totuşi să 
doboare 41 de avioane inamice, pierzând doar 28. Cel mai 
puternic şoc primit de nemți s-a datorat unui atac deosebit 
de crâncen, lansat de Escadrila 303 (poloneză), din 
Northolt. 

Incendiile devastatoare izbucnite în East End au 
permis orientarea atacului german, care a continuat de la 
ora 8 p.m. Până aproape de ora 5 a.m. Göring i-a telefonat 
soţiei, anunţând-o triumfător: „Londra e în flăcări”. 
Neîntâmpinând rezistenţă, el, asemeni majorității 
subalternilor săi, şi-a închipuit că aviația de vânătoare 
britanică era pe punctul de a se prăbuşi. În consecință, a 
doua zi a ordonat extinderea zonei ce urma să fie 
bombardată. 

Între timp, tot mai multe barje pregătite pentru 
invazie se masaseră pe mare. În dimineaţa zilei de 7 
septembrie guvernul britanic emisese o ordonanţă prin 
care avertiză asupra unei posibile invazii. După atacul 
aerian cafe a urmat imediat, măsurile de precauţie s-au 
extins: câteva unităţi auxiliare au fost mobilizate, iar 
clopotele unor biserici au început să bată, pentru a anunţa 
invazia. 

Din cauza lipsei de avioane de vânătoare apte să 
opereze pe timp de noapte, apărarea Londrei şi a altor 
oraşe depindea în acel moment crucial în principal de 
tunurile antiaeriene şi de proiectoare. 

În noaptea de 7 septembrie existau doar 264 de tunuri 
pentru a asigura apărarea Londrei. Mulțumită măsurilor 


luate cu promptitudine de Pile, numărul acestora a fost 
dublat în următoarele patruzeci şi opt de ore. În plus, Pile 
a instituit „barajul” începând cu noaptea de 10 septembrie, 
fiecare tun să tragă cât mai mult posibil la cea mai mică 
informaţie de avertisment pe care o primeau. Deşi numărul 
țintelor atinse a fost mic, zgomotul artileriei antiaeriene a 
susţinut moralul populaţiei şi a evitat importante 
distrugeri materiale, obligând bombardierele germane să 
zboare mai sus. 

Kesselring a lansat al doilea atac diurn împotriva 
Londrei în după-amiaza zilei de 9 septembrie. De data 
asta, Grupul 11 era pregătit pentru contracararea 
ofensivei, având în poziţie nouă escadrile de avioane de 
vânătoare, susţinute de altele din Grupurile 10 şi 12. 
Interceptările au fost încununate de succes, astfel încât 
majoritatea formațiilor germane au fost dispersate mult 
înainte de a ajunge deasupra Londrei. Mai puţin de 
jumătate dintre bombardiere au izbutit să străpungă 
apărarea britanică, dar n-au reuşit să-şi lovească ţintele. 

Această nouă ofensivă germană a avut un efect mai 
important prin modul cum a dus la reducerea presiunii 
asupra Comandamentului aviaţiei de vânătoare, care 
suferise mult de pe urma concentrării intense a raidurilor 
inamice asupra obiectivelor sale, şi se afla pe punctul de a 
ceda atunci când nemţii schimbaseră direcţia atacului 
înspre Londra. Pierderile suferite de capitală şi de locuitori 
au fost preţul plătit pentru menţinerea în stare de 
funcţionare a sistemului de apărare al ţării. 

În plus, dezamăgit de rezultatul luptelor din 9 


septembrie, Hitler şi amânat din nou perioada de 
avertizare de zece zile premergătoare invaziei - de data 
asta pentru ziua de 14 septembrie, intenţionând ca 
acţiunea să debuteze pe 24 septembrie. 

Vremea tot mai proastă a oferit un răgaz apărării 
Londrei, însă în zilele de 11 şi 14 septembrie un număr de 
bombardiere germane au izbutii să pătrundă, iar acţiunea 
de interceptare a englezilor a fost atât de neorganizată, 
încât a determinat Luftwaffe să raporteze cu optimism că 
rezistenţa Comandamentului aviaţiei de vânătoare începea 
să se prăbuşească. Hitler, deşi declarase data începutului 
perioadei de avertizare, n-a mai amânat-o decât cu trei 
zile, fixând-o pentru 17 septembrie. 

Kesselring a lansat un nou atac masiv în dimineaţa 
duminicii de 15 septembrie. De data asta, riposta 
avioanelor de vânătoare engleze a fost mai bine organizată 
şi sincronizată. Cu toate că armada aeriană germană a fost 
atacată începând de pe coastă de o serie de escadrile 
zburând individual sau în formaţii de câte două, totalizând 
22 de escadrile britanice, un număr de 148 de 
bombardiere au răzbit totuşi până în zona Londrei. Din 
fericire, au fost împiedicate să îşi lanseze bombele cu 
precizie, majoritatea acestora fiind până la urină 
împrăştiate. În timp ce nemţii reveneau spre bazele lor, 
aripa Duxford, a Grupului 12, constând din circa 60 de 
avioane de vânătoare a năvălit asupra lor. Deşi efectul 
ripostei britanice a fost în mare parte diminuat din cauză 
că aparatele nu au putut câştiga suficientă altitudine, 
masivitatea formatiilor de zbor i-a impresionat pe piloţii 


germani. După-amiaza, norii au ţinut cu agresorii, astfel 
încât numeroase avioane au găsit calea liberă până la 
Londra. Bombele lor au pricinuit mari pagube, în special în 
cartierele cu populaţie densă din East End. Apreciind 
rezultatele luptei pe durata întregii zile, trebuie spus că 
aproximativ un sfert din numărul bombardierelor au fost 
scoase din luptă, multe altele avariate, şi că pierderile 
umane ale echipajelor germane s-au repercutat negativ 
asupra moralului aviaţiei inamice. 

Pierderile efective suferite de germani în acea zi, aşa 
cum au fost stabilite ulterior, s-au cifrat la 60 de aparate 
de zbor, deci mai puţin de o treime din cifra de 185 de 
avioane germane anunţată atunci triumfător de Ministerul 
Britanic al Aerului. RAF pierduse doar 26 de avioane de 
vânătoare (jumătate din piloţii acestora fiind totodată 
salvaţi), ceea ce făcea bilanţul mult mai favorabil 
comparativ cu cele din ultimele săptămâni. Goring 
continua să dea vina pe avioanele sale de vânătoare, şi 
declara cu optimism că aviația de vânătoare britanică va fi 
complet anihilată în patru sau cinci zile, optimism 
neîmpărtăşit nici de subalternii şi nici de superiorii săi. 

În ziua de 17 septembrie, Hitler a acceptat punctul de 
vedere al Marinei Militare potrivit căruia RAF nu era 
nicidecum înfrântă şi că urma o perioadă de condiţii 
atmosferice turbulente şi a amânat invazia „până la noi 
ordine”. A doua zi, a dispus încetarea concentrării navelor 
în porturile Mării Mânecii şi a fost de acord ca operaţiunea 
de dispersare a acestora să înceapă. 12% dintre navele de 
transport (21 din 170) şi 10% dintre barje (214 din 1918) 


fuseseră scufundate sau avariate de britanici. La 12 
octombrie, a hotărât ca „Leul de Mare” să fie amânat până 
în primăvara anului 1941, iar în ianuarie a ordonat ca 
toate operaţiunile să fie stopate, cu excepţia câtorva 
măsuri pe termen lung. Hitler se hotărâse să-şi îndrepte 
atenţia spre Est. Goring a continuat atacurile diurne, dar 
rezultatele s-au dovedit din ce în ce mai dezamăgitoare, în 
ciuda unor succese în câteva porturi izolate. Uzina de 
avioane de la Filton, lângă Bristol, a fost grav avariată în 
25 septembrie, iar a doua zi cea de avioane Spitfire, de 
lângă Southampton a fost temporar scoasă din funcţiune. 
În schimb, un mare raid lansat în 27 septembrie asupra 
Londrei s-a dovedit un cumplit eşec, iar în ultimul mare 
atac din 30 septembrie, doar o parte dintre avioane au mai 
ajuns deasupra Londrei, 47 fiind doborâte. RAF a pierdut 
doar 20 de avioane de vânătoare. 

După rezultatele nesatisfăcătoare ale raidurilor, 
înregistrate în a doua jumătate a lui septembrie, la care s- 
au adăugat pierderile mari de bombardiere grele, Göring a 
recurs la utilizarea avioanelor de asalt operând de la mare 
altitudine. Pe la mijlocul lunii septembrie, o treime din 
totalul avioanelor. De vânătoare germane, respectiv 250, 
au fost transformate în avioane de asalt. Timpul de 
instruire insuficient, tendinţa piloților de a arunca bombele 
imediat ce se angajau în atac, cât şi puterea lor de 
distrugere mică a determinat rezultatele 
necorespunzătoare. 

Nu e însă mai puţin adevărat că utilizarea lor 
temporară a diminuat pierderile suferite de germani şi a 


favorizat menţinerea presiunii asupra RAF. Totuşi, la 
sfârşitul lui octombrie, pierderile atingeau din nou vechile 
cote, iar înrăutățirea progresivă a vremii sporea 
încordarea echipajelor avioanelor germane de asalt, 
nevoite să opereze de pe aeroporturi improvizate şi 
mlăştinoase. În luna octombrie, nemţii au pierdut 325 de 
aparate de zbor, cu mult mai mult decât pierduseră 
englezii. 

Singura hărţuire serioasă a Angliei se datora acum 
doar bombardamentelor nocturne efectuate cu 
bombardiere „normale”. 

Începând cu 9 septembrie, cele 300 de bombardiere 
din Luftflotte 3, sub comanda lui Sperrle, au acţionat 
aproape standard, atacând Londra timp de 57 de nopţi, cu 
o forţă medie de 160 de bombardiere. 

La începutul lui noiembrie, ordinele lui Göring au 
demonstrat o schimbare clară de strategie. Ofensiva 
aeriană urma să se concentreze în exclusivitate pe 
bombardamente nocturne - oraşe, centre industriale, 
porturi. Odată cu degajarea bombardierelor din Luftwaffe 
2, au devenit disponibile aproape 750 de bombardiere, din 
care se folosea simultan circa o treime. Datorită faptului că 
zburau cu viteze şi la altitudini mai mici şi puteau 
transporta o încărcătură mai mare decât în timpul 
atacurilor de zi, au reuşit să lanseze bombe în greutate 
totală de 1.000 de tone pe noapte; dar precizia lăsa de 
dorit. 

Noua ofensivă a fost lansată în noaptea de 14 
noiembrie, prin atacul de la Coventry, beneficiind de o 


noapte senină şi de ajutorul unei forţe speciale 
„deschizătoare de drumuri”. 

Eficacitatea nu a fost aceeaşi în cazul celorlalte mari 
atacuri lansate asupra oraşelor - Birmingham, 
Southampton, Bristol, Plymouth şi Liverpool. La 29 
decembrie, Londra a avut mult de suferit, mai ales centrul. 
Apoi, până în martie atacurile s-au rărit. O serie de atacuri 
puternice au culminat cu un raid pustiitor împotriva 
Londrei, în noaptea de 10 mai, când se împlinea un an de 
la lansarea celebrului Blitzkrieg, în 1940, în vestul 
Europei. Pe cerul Angliei, acest „Blitz” s-a încheiat pe 16 
mai, când majoritatea forțelor Luftwaffe au fost trimise 
spre est, în vederea atacării Rusiei. 

Ofensiva aeriană germană din iulie - octombrie 1940 
provocase mult mai multe daune şi distrugeri decât s-a 
recunoscui. Efectele puteau fi şi mai grave dacă aviația 
germană ar fi dovedit tenacitate în lansarea unor atacuri 
repetate asupra principalelor zone industriale. Ele nu şi-au 
atins obiectivul - n-au distrus forţa avioanelor de 
vânătoare RAF şi nici moralul poporului englez. 

În timpul Bătăliei pentru Anglia, din iulie până la 
sfârşitul lui octombrie, nemţii au pierdut 1.733 de aparate 
de zbor, nu 2.698 cum au pretins englezii. Pierderile RAF 
s-au cifrat la 915 avioane de vânătoare, şi nu 3.058, cât a 
pretins inamicul. 

În momentul spargerii frontului improvizat pe Somme- 
Aisne, înfrângerea Franţei a devenit certă, Mussolini a 
implicat în 10 iunie 1940 Italia în război, sperând să-şi 
adjudece câteva dintre trofeele victoriei. Din punctul său 
de vedere, decizia părea aproape lipsită de riscuri. Pentru 
poziţia Angliei în Mediterana şi în Africa ea a fost cel mai 
greu moment. Deşi o mare parte a trupelor engleze 
izbutise să se salveze fugind pe mare, majoritatea 
armamentului şi a echipamentelor fuseseră părăsite pe 
teritoriul Franţei. Prost înarmate, forţele engleze de 
confruntau acum cu iminenţa unei invazii germano. Nu 
existau resurse disponibile nici pentru a întări trupele 
reduse numeric care apărau Egiptul şi Sudanul, 
amenințate de atacul armatelor italiene din Libia şi din 
partea de răsărit a Africii, care aparţinea Italiei. 

Odată cu intrarea Italiei în război, ruta maritimă prin 
Mediterana devenise riscantă, astfel încât toate întăririle 
trebuiau dirijate pe la Cape - în josul coastei de vest a 
continentului african şi în sus, de-a lungul coastei de est 
până în Marea Roşie. Un efectiv insuficient de 7.000 de 
combatanți gata de plecare din mai 1940, a ajuns în Egipt 
abia la sfârşitul lui august. 

Numeric, superioritatea italienilor era covârşitoare. 
Forțe britanice, sub conducerea generalului Archibald 
Wavell numit la propunerea lui Hore-Belisha în iulie 1939 
Comandant şef pentru Orientul Mijlociu, a întreprins 
primele măsuri de consolidare. În momentul despre care 
vorbim 50.000 de combatanți britanici trebuiau să ţină 
piept trupelor italiene care totalizau 500.000 de soldaţi. 


Pe fronturile sudice, forţele italiene din Eritreea şi din 
Abisinia dispuneau de peste 200.000 de ostaşi şi s-ar fi 
putut deplasa cu uşurinţă spre vest, în Sudan - unde 
apărarea era asigurată doar de 9.000 de soldaţi britanici şi 
sudanezi - sau spre sud în Kenya, tinde apărarea engleză 
lăsa tot atât de mult de dorit. Relieful accidentat, 
distanţele mari, dificultăţile întâmpinate de italieni în 
controlul Etiopiei pe care o cuceriseră recent, precum şi în 
eficacitatea de care au dat dovadă au reprezentat 
principala protecţie a Sudanului pe parcursul acestei 
perioade primejdioase. Cu excepţia a doua mici încălcări 
ale frontierei, la Kassala şi la Gallabat, italienii nu au 
întreprins nicio acţiune ofensivă. 

Pe frontul african de nord, la Cyrenaica, o forţă şi mai 
mare, condusă de mareşalul Graziani, se afla în faţa celor 
36.000 de combatanți britanici, indieni şi neozeelandezi, 
care apărau Egiptul, în interiorul graniţei egiptene, 
deşertul despărţea forţele adverse. Poziţia britanică cea 
mai înaintată se afla la Mersa Matruh, la 195 km în 
interiorul frontierei şi la circa 320 km vest de Delta 
Nilului. 

Cu toate acestea, Wavell n-a pregetat să folosească o 
parte a diviziei sale blindate ca forţă de acoperire a unei 
ofensive prin deşert. Aceasta s-a dovedit foarte activă, 
susţinând o serie de incursiuni peste frontieră, pentru a 
hărţui posturile italienilor. Astfel, la declanşarea 
campaniei, Divizia 7 blindată, condusă de generalul 
Creagh - cea care avea să devină celebră sub numele de 
„Şobolanii deşertului” - a beneficiat de un ascendent moral 


asupra inamicului. Wavell a subliniat contribuția 
Regimentului 11 husari (de care blindate), condus de 
locotenent-colonelul J.F.B. Combe, spunând că „pe durata 
întregii perioade, s-a aflat permanent în prima linie şi de 
obicei, în spatele celei a inamicului”. 

La 14 iunie, o coloană mobilă sub comanda 
generalului de brigadă J.A.C. Caunter a atacat prin 
surprindere Fortul Capuzzo, important bastion de graniţă 
şi l-a capturat. Ulterior englezii n-au încercat să îl 
păstreze, întrucât strategia lor prevedea să se afle mereu 
în mişcare - „stăpânii deşertului”. Prin această tactică 
încercau să-i determine pe italieni să se concentreze, 
pentru a-i putea ataca. Lista cu morţi şi răniţi publicată de 
italieni pentru primele trei luni, până la mijlocul lui 
septembrie, totaliza 3.500 de oameni, în timp ce pierderile 
suferite de englezi depăşeau cu puţin 150 - în ciuda 
faptului că fuseseră adesea bombardaţi şi mitraliaţi de 
avioane italiene, relativ numeroase, care nu prea 
întâmpinaseră rezistenţă. 

Abia la 13 septembrie, după ce concentraseră mai 
mult de şase divizii, italienii au început să înainteze cu 
prudenţă prin deşertul vestic. După ce au parcurs 80 km, 
mai puţin de jumătate din distanţa până la poziţiile 
britanice de la Mersa Matruh, s-au instalat la Sidi Barrani, 
organizându-se într-un lanţ de tabere fortificate, amplasate 
însă la intervale prea mari pentru a se putea susţine unele 
pe altele. S-au scurs săptămâni fără ca italienii să încerce 
continuarea înaintării. Între timp, lui Wavell i-au sosit noi 
întăriri - trei regimente blindate expediate în grabă din 


Anglia cu trei nave de comerţ rapide. 

În aceste condiţii, Wavell s-a decis să atace. Efectul 
acţiunii a fost uimitor, căci s-a soldat cu distrugerea 
întregii armate italiene şi prăbuşirea aproape totală a 
rezistenţei acesteia în Africa de Nord. Factorul 
determinant al succesului l-a reprezentat surpriza. Atacul 
s-a desfăşurat nu ca o ofensivă susţinută, ci ca un raid de 
mare amploare. Wavell l-a conceput ca o lovitură puternică 
menită să-i năucească temporar pe invadatori şi să-i dea 
posibilitatea să orienteze o parte din forţele sale spre 
Sudan, pentru a respinge cealaltă armată italiană aflată 
acolo. Din păcate, nu au fost întreprinse niciun fel de 
pregătiri pentru a duce până la capăt victoria zdrobitoare 
pe care au reuşit s-o obţină. 

Succesul s-a datorat în bună măsură schimbării 
radicale a planului de atac în urma unui exerciţiu tactic 
care a evidenţiat pericolul de a nu putea fi pus în practică. 
Abordarea indirectă prin atacarea pe la spate a taberelor 
inamicului a înlocuit ideea unui asalt frontal, care avea 
toate şansele să eşueze, mai ales datorită existenţei unui 
câmp minat. Schimbarea a fost sugerată de un ofiţer de 
stat major, generalul de brigadă Dorman-Smith, trimis de 
Wavell pentru a asista la exerciţiul tactic. Avantajele 
noului plan au fost sesizate imediat de comandantul 
forţelor din deşertul vestic, generalul O'Connor, iar 
victoria s-a datorat în principal tacticii pe care a conceput- 
o el, deoarece Wavell şi generalul de corp de armată H.M. 
Wilson se aflau prea departe pentru a exercita o influenţă 
pozitivă asupra unei lupte atât de rapide. Ei au avut, 


totuşi, o influenţă importantă, dar, din păcate, negativă - 
aşa cum se va vedea în continuare. 

Dick O'Connor dispunea de 30.000 de oameni, care 
urmau să se confrunte cu o forţă adversă ce însuma 
80.000; el dispunea, totuşi, de 275 de tancuri, faţă de 120, 
câte poseda inamicul. Cele 50 de tancuri „Matilda”, 
puternic blindate, aparţinând Regimentului regal 7 de 
tancuri, imune la atacul majorităţii armelor antitanc ale 
inamicului, au jucat un rol decisiv în această bătălie, 
precum şi în cele care au urmat în seara de 7 decembrie, 
forţa britanică a început deplasarea, de pe poziţiile sale de 
la Matruh, şi a străbătut 150 km prin deşert, în noaptea 
următoare, a pătruns printr-un culoar în lanţul de tabere 
inamice, iar în zorii zilei de 9 decembrie infanteria Diviziei 
4 indiene (condusă de generalul Beresford-Peirse) a atacat 
din spate tabăra de la Nibeiwa, folosind drept vârf de lance 
al asaltului tancurile din Regimentul regal 7. Garnizoana 
inamică a fost luată prin surprindere. Englezii au luat 
4.000 de prizonieri şi au pierdut puţini oameni (dintre 
tanchişti, doar şapte). 

Tancurile „Matilda” şi-au continuat înaintarea spre 
nord. Tabăra „Tummar Vest” a fost cucerită la începutul 
după-amiezei, iar înainte de căderea serii a căzut şi 
„Tummar Est”. Între timp, Divizia 7 blindată“ înaintase 
spre vest, atinsese drumul de coastă şi tăiase astfel 
retragerea inamicului. 

A doua zi, Divizia 4 indiană s-a deplasat spre nord, 
atacând taberele italiene aflate împrejurul localităţii Sidi 


40 Aflată în această bătălie sub comanda generalului de brigadă J.A.C. 
Caunter, întrucât generalul Creagh se îmbolnăvise. 


Barrani. Inamicul intrase deja în alertă şi puternicele 
furtuni de nisip împiedicau înaintarea forţelor britanice. 
Cu toate acestea, după o oprire iniţială, a fost lansat un 
asalt convergent de pe ambele flancuri - cu două 
regimente suplimentare de tancuri trimise de Divizia 7 
blindată. 

Ca urmare, majoritatea poziţiilor de la Sidi Barrani au 
fost cucerite înainte de asfinţit. 

În a treia zi, brigada de rezervă a Diviziei 7 blindată a 
intrat în luptă pentru a continua încercuirea spre vest. Ea 
a ajuns pe coastă dincolo de Buq-Buq, pentru a intercepta 
o coloană masivă de trupe italiene aflate în retragere. Prin 
capturarea a încă 14.000 de italieni şi a 88 de tunuri, cifra 
totală s-a ridicat la aproape 40.000 de prizonieri şi 400 de 
tunuri. 

Resturile anualei italiene s-au retras peste graniţă şi 
s-au refugiat în forţăreaţa de coastă de la Bardia unde au 
fost izolate rapid printr-o acţiune de învăluire ale Diviziei 7 
blindată. Din păcate, nu a existat în apropiere nicio divizie 
de infanterie cu ajutorul căreia să se valorifice 
demoralizarea inamicului, întrucât comandanții britanici 
plănuiseră să disloce Divizia 4 indiană după ce captura 
Sidi Barrani şi să o trimită înapoi, în Egipt, pentru a pleca 
în Sudan. Aflaţi departe de câmpul de luptă, ei nu au putut 
sesiza importanţa victoriei câştigate de O'Connor şi au 
menţinut ordinul de rechemare a Diviziei 4 indiene. 

În 11 decembrie, a treia zi de luptă, italienii fugeau 
panicaţi spre vest, în timp ce jumătate din forţa britanică 
victorioasă mărşăluia spre est. Adversarii erau spate în 


spate! Spectacolul acesta straniu a generat o întârziere 
nefastă. S-au mai scurs trei săptămâni până când Divizia 6 
australiană a sosit din Palestina, pentru a sprijini 
continuarea înaintării britanice. 

În sfârşit, la 3 ianuarie 1941, a fost lansat atacul de la 
Bardia. 

În frunte, ca „deschizător de drum” se aflau 22 de 
tancuri Matilda din Regimentul regal 7. Apărarea italiană 
s-a prăbuşit rapid; după trei zile s-a predat întreaga 
garnizoană - 45.000 de prizonieri, eu 462 de tunuri şi 129 
de tancuri. 

Imediat după capturarea garnizoanei de la Bardia, 
Divizia 7 blindată a „pornit spre vest pentru a izola 
Tobrukul până când australienii puteau sosi la faţa locului 
pentru a lansa un atac împotriva forţăreţei de coastă. 
Tobrukul a fost atacat pe 21 ianuarie şi a căzut în ziua 
următoare - 30.000 de prizonieri, 236 de tunuri şi 86 de 
tancuri. În acest asalt, au fost utilizate doar 16 tancuri 
Matilda, dar şi de data asta străpungerea decisivă li s-a 
datorat. Până atunci nu se mai întâlnise în istoria 
războaielor ca o singură unitate de luptă să joace rolul 
decisiv în deznodământul unei serii de bătălii, aşa cum 
făcuse RRT 7 la Sidi Barrani, Bardia şi Tobruk. 

Înaintarea rapidă a britanicilor în Cyrenaica a fost de- 
a dreptul remarcabilă, mai ales că s-a desfăşurat în 
condiţiile unui nou handicap. Întăririle, navele de transport 
şi avioanele care urmau să-i sosească lui O'Connor au fost 
reţinute în Egipt, şi asta pentru că Churchill urmărea acum 
un alt iepure. Amintindu-şi de vechea sa aventură din 


primul război mondial stimulat şi de curajul cu care grecii 
înfruntau pe italieni, în mintea lui a prins contur 
posibilitatea unei coaliţii puternice a ţărilor balcanice 
împotriva Germaniei. Ideea era atrăgătoare, dar 
nerealistă, căci armatele balcanice, slab înarmate, nu 
puteau ţine piept tancurilor şi avioanelor germane, iar 
Anglia le putea trimite foarte puţin ajutor. 

La începutul lui ianuarie, Churchill s-a hotărât să îi 
preseze pe greci pentru a accepta debarcarea la Salonic a 
unui contingent de unităţi britanice de tancuri şi artilerie. 
Lui Wavell i-a ordonat să înceapă pregătirile necesare 
pentru a expedia o astfel de forţă, deşi astfel efectivele 
puţin numeroase ale lui O'Connor ar fi fost afectate”. 

Generalul Metaxas, pe atunci şeful guvernului grec, a 
respins însă propunerea, afirmând că forţa oferită de 
britanici mai mult i-ar provoca pe germani la o invazie, 
nefiind suficient de puternică s-o împiedice. În plus, 
comandantul suprem, generalul Papagos, a fost de părere 
că englezii ar trebui să ducă la bun sfârşit cucerirea Africii 
înainte de a întreprinde noi acţiuni, care ar fi impus 
divizarea efortului de război. 

Acest refuz politicos venit din partea guvernului grec 
a coincis cu capturarea Tobrukului de către O'Connor. 
Guvernul britanic a hotărât să îi permită generalului să 
lanseze un nou atac pentru a cuceri portul Benghazi. Astfel 
s-ar fi întregit cucerirea provinciei Cyrenaica, jumătatea 
răsăriteană a. Nordului Africii aflată sub stăpânirea 
italienilor. Dar, cum premierul britanic continua să viseze 
la proiectul balcanic, i s-a comunicat lui Wavell să nu îi 


trimită lui O'Connor întăriri, ca să nu diminueze forţa 
destinată imaginarului teatru de operaţiuni. 

O'Connor a realizat din nou mult mai mult decât se 
putea aştepta de la slabele sale resurse. (Braţul său mobil, 
Divizia 7 blindată, se redusese la 50 de tancuri mijlocii şi 
95 de tancuri uşoare - care aveau blindaj subţire şi nu 
posedau tunuri pentru străpungerea  blindajelor). 
Constatând că inamicul deținea poziții puternice la Derna, 
pe drumul de coastă, şi-a propus să îl disloce printr-o 
mişcare de învăluire, imediat ce va primi noi provizii şi 
tancuri mijlocii. Acestea ar fi trebuit să sosească în timp 
util pentru a-i da posibilitatea să-şi reia înaintarea la data 
de 12 februarie. 

În ziua de 3 februarie, zborurile de recunoaştere au 
evidenţiat că inamicul se pregătea să părăsească Benghazi 
şi să se retragă pe fâşia îngustă de la Agheila, unde putea 
bloca drumul dintre Cyrenaica şi Tripolitania. Misiunile de 
recunoaştere au reperat coloane masive, care se deplasau 
deja în acea direcţie. 

O'Connor a plănuit imediat o lovitură îndrăzneață 
pentru a intercepta inamicul în retragere, folosind numai 
forţele epuizate ale Diviziei 7 blindată, sub conducerea 
generalului Creagh. El a trimis tancurile prin deşertul 
interior, cu scopul de a ajunge la drumul de coastă dincolo 
de Benghazi. De la Mechili, acestea aveau de parcurs circa 
240 de kilometri - prima etapă derulându-se printr-un ţinut 
extrem. De accidentat. Divizia 7 blindată a pornit la drum 
cu raţii doar pentru două zile şi cu combustibil la limită, 
lansându-se într-una din cele mai riscante şi mai încordate 


curse din istoria militară, Brigada 4 blindată, condusă de 
Caunter, a pornit pe 4 februarie la ora 8.30 a.m., fiind 
precedată de carele de luptă ale Unităţii 11 husari. 
(Cealaltă brigadă de blindate, a 7-a, fusese redusă doar la 
o unitate, Unitatea regală 1 de tancuri.) în jurul amiezii, un 
raport al observatorilor aerieni a adus ştirea 
deconcertantă potrivit căreia inamicul în retragere 
ajunsese deja la sud de Benghazi. Într-o încercare de a 
accelera operaţiunea de interceptare, Creagh i-a ordonat 
lui Caunter să organizeze o forţă pe pneuri alcătuită 
exclusiv din infanterie şi artilerie motorizată şi să o trimită 
înainte împreună cu Unitatea 11 de husari, condusă de 
colonelul Combe. Obiecţiile lui Caunter faţă de această 
măsură au fost confirmate de confuzia şi întârzierea 
provocate de scoaterea acestor unităţi din spatele 
coloanei, precum şi de organizarea dirijării şi a 
semnalizării necesare deplasării lor. În plus, pe terenul 
foarte accidentat ce a trebuit parcurs în acea după-amiază, 
tancurile aproape că au devansat forţa pe pneuri. Caunter 
a continuat înaintarea până după miezul nopţii, la lumina 
lunii, după care le-a permis tanchiştilor să se odihnească 
câteva ore. 

Dimineaţa (în 5 februarie), conformându-se cu un 
teren mai abordabil, „Combeforce” a făcut progrese mai 
rapide. Până după-amiaza, forţele lui Combe ocupaseră o 
poziţie de blocare la sud de Beda Fomm, cele două rute de 
retragere ale inamicului. Seara au prins în capcană şi au 
luat prin surprindere o coloană italiană de artilerie şi civili 
evacuaţi. 


Tancurile lui Caunter sosiseră pe la 5 p.m. Pe linia de 
retragere a inamicului, dincolo de Beda Fomm. Înainte de 
căderea nopţii ele au distrus două coloane de artilerie şi 
vehicule italiene. Această acţiune însemna încununarea 
unei înaintări în care străbătuseră 240 km în 33 de ore - 
un record de mobilitate a blindatelor ce n-a mai mai fost 
egalat. Performanţa este cu atât mai uimitoare, dacă ţinem 
seama de caracterul accidentat al terenului şi de lipsa 
drumurilor. 

A doua zi dimineaţă, pe 6 februarie, au început să 
apără principalele coloane ale inamicului, escortate de 
tancuri. Erau peste 100 de noi tancuri mijlocii italiene, în 
timp ce Caunter nu dispunea decât de 29. Din fericire, 
tancurile italiene înaintau fracţionat în loc să formeze o 
grupare care să se deplaseze pe lângă drum. Tancurile 
britanice au reuşit să se instaleze pe poziţii de tragere, 
avantajoase/ ascunse şi protejate de relief. Luptele au 
continuat toată ziua, greul fiind dus de 19 tancuri mijlocii 
ale RRT 2, din care până după-amiaza mai rămăseseră 
doar 7. Atunci a sosit la faţa locului RRI 1 al celeilalte 
brigăzi, cu încă 10 tancuri mijlocii. Unităţile 3 şi 7 husari, 
folosindu-şi cu îndrăzneală tancurile uşoare, au contribuit 
substanţial la derutarea şi la hărţuirea inamicului. 

Până când s-a lăsat seara, 60 de tancuri italiene au 
fost avariate, iar alte 40 au fost găsite abandonate 
dimineaţa. Britanicii au pierdut definitiv doar 3 tancuri. 
Infanteria. Italiană şi celelalte trupe s-au predat în masă în 
momentul în care tancurile care le asigurau protecţia au 
fost distruse. 


Funcţionând ca un mecanism de blocare, forţa lui 
Combe a capturat fracțiuni ale forţelor italiene care 
izbutiseră să scape din strânsoarea Brigăzii 4 blindată. 
Ultima tentativă a italienilor de a fugi a fost întreprinsă în 
zona poziţiilor lui Combe, imediat după revărsatul zorilor, 
având în frunte 16 tancuri ale Brigăzii de puşcaşi. 
Batalionul a reuşit însă să stăvilească atacul inamic. 

În bătălia de la Beda Fomm, englezii au luat 20.000 de 
prizonieri, 216 tunuri şi 120 de tancuri. Forţele lui Caunter 
şi Combe s-au cifrat la numai 3.000 de oameni. Când 
Bardia a căzut, pe 4 ianuarie, Anthony Eden, revenit în 
funcţia de ministru la Foreign Office parafrazându-l pe 
Churchill, a spus: „niciodată nu s-a întâmplat ca un număr 
atât de mare de oameni să se predea unui număr atât de 
mic”, afirmaţie valabilă şi în cazul victoriei răsunătoare de 
la Beda Fomm. 

Euforia victoriei s-a risipit destul de repede. 
Distrugerea armatei lui Graziani le lăsase englezilor cale 
liberă prin trecătoarea Agheila, spre Tripoli, dar în 
momentul în care O'Connor şi trupele sale sperau să se 
năpustească înainte şi să izgonească inamicul din ultimul 
său bastion din nordul Africii, elanul le-a fost tăiat de un 
ordin venit din partea Cabinetului britanic. 

În 12 februarie, Churchill i-a trimis o lungă telegramă 
lui Wavell în care, după ce îşi exprima încântarea că 
Benghazi fusese capturat cu „trei săptămâni înainte de 
data preconizată”, îi cerea să oprească înaintarea, să lase 
un minimum de forţe pentru a apăra Cyrenaica şi să se 
pregătească să trimită un efectiv cât mai mare în Grecia. 


Aproape întreaga forţă aeriană a lui O'Connor a fost 
imediat dislocată, rămânând doar o escadrilă de avioane 
de vânătoare. 

Ce provocase această schimbare radicală? Generalul 
Metaxas murise subit pe 29 ianuarie, iar noul premier grec 
nu avea tăria de caracter a predecesorului său. Churchill a 
sesizat prilejul de a reactiva proiectul din Balcani la care 
ţinea atât de mult. El şi-a reiterat oferta, iar guvernul grec 
s-a lăsat convins. La 7 martie, cu acceptul lui Wavell şi cu 
aprobarea şefilor de stat major şi a celor trei comandanţi 
supremi pentru Orientul Mijlociu, primul contingent al 
unei forţe britanice de 50.000 de oameni a debarcat în 
Grecia. 

La 6 aprilie, nemţii au invadat Grecia, iar englezii au 
fost rapid puşi în faţa unui al doilea „Dunkerque”. Ei au 
scăpat ca prin urechile acului de un dezastru total, fiind 
evacuaţi pe mare cu mari dificultăţi, dar abandonând în 
mâinile germanilor toate tancurile, majoritatea 
echipamentului şi 12.000 de oameni. 

O'Connor şi statul său major credeau cu tărie că ar fi 
putut captura oraşul Tripoli. Atacul necesita folosirea 
oraşului Benghazi ca bază portuară, dar câteva dintre 
navele de transport aflate acolo fuseseră repartizate 
pentru aventura riscantă din Grecia. Chiar în aceste 
condiţii generalul de Guingand, care mai târziu a devenit 
şeful statului major a lui Montgomery, a mărturisit că 
Statul major unit din Orientul Mijlociu era convins că 
Tripoli putea fi capturat şi italienii alungaţi din Africa 
înainte de venirea primăverii. 


Generalul Warlimont, membru marcant al statului 
major al lui Hitler, a susţinut ulterior că opinia era 
împărtăşită şi de Comandamentul suprem german: 

„N-am putut înţelege la vremea respectivă de ce 
englezii nu au profitat de situaţia creată în Cyrenaica 
pentru a continua atacul spre Tripoli. Nimic nu-i putea 
opri“!. Puținele trupe italiene aflate acolo trăiau cu teama 
că tancurile britanice se pot ivi în orice clipă”. 

La 6 februarie, exact în ziua în care armata lui 
Graziani era nimicită la Beda Fomm, un tânăr general 
german, Erwin Rommel - ce se remarcase prin modul 
strălucit în care condusese Divizia 7 tancuri în campania 
din Franţa - a primit de la Hitler ordinul de a prelua 
comanda unei mici forţe mecanizate germane, pregătită să 
plece în ajutorul italienilor. Ea consta din două divizii mai 
mici, Divizia 5 blindate uşoare şi Divizia 15 tancuri, dar 
transportarea primei divizii nu s-a putut încheia înainte de 
mijlocul lui aprilie, iar cea de a doua nu a ajuns la 
destinaţie decât la sfârşitul lui mai. În aceste condiţii 
englezii aveau cale liberă. 

În 12 februarie, Rommel a plecat cu avionul la Tripoli. 
Două zile mai târziu, o navă de transport germană, având 
la bord un batalion de cercetare şi un batalion antitanc, a 
ajuns la faţa locului. Rommel a trimis aceste trupe pe 
front, susţinând aceste efective reduse cu tancuri false 
construite la ordinul lui, sperând să creeze iluzia de forţă. 
Aceste tancuri false erau montate pe maşini Volkswagen 
ieftine. Regimentul de tancuri al Diviziei 5 blindate uşoare 

a sosit la Tripoli abia în 11 martie. 

Constatând că englezii nu atacau, Rommel a încercat 
o mişcare ofensivă cu forţele pe care le avea la dispoziţie. 
Primul ţel era ocuparea trecătoarei de la Agheila. Succesul 
ofensivei din 31 martie l-a determinat pe Rommel să 
continue atacul. Îi era evident că englezii îi supraestimau 
forţele, amăgiţi poate de tancurile false. În plus, nemţii 
deţineau supremaţia aeriană şi puteau ascunde astfel 
slăbiciunile lor la sol. 

Rommel a avut noroc în alegerea momentului de atac. 
Divizia 7 blindată fusese trimisă în Egipt la sfârşitul lui 
februarie, pentru a se odihni şi a se reface. În locul ei 
venise o parte din Divizia 2 blindată, neexperimentată (0 
parte a acesteia fusese expediată în Grecia). Divizia 6 
australiană se afla în Grecia, iar Divizia 9, care o înlocuise, 
era prost echipată şi slab instruită. O'Connor, plecase 
pentru o scurtă perioadă de odihnă, în locul lui fiind acum 
Neame, care nu participase la lupte. În plus, Wavell, aşa 
cum a recunoscut mai târziu, nu a dat crezare rapoartelor 
referitoare la iminenţa unui atac german. Cifrele îi 
îndreptăţeau opinia, aşa că nu poate fi acuzat de faptul că 
nu a luat în considerare existenţa unui om de valoarea lui 
Rommel. 

Nesocotind ordinele superiorilor de a aştepta până la 
sfârşitul lui mai, Rommel şi-a reluat înaintarea pe 2 aprilie, 
cu 50 de tancuri, urmate ceva mai lent de două noi divizii 
italiene. Prin mobilitate şi viclenie, el s-a străduit să lase 
impresia unei forţe de care nu dispunea. Ca urmare a 
şocului provocat de primul asalt, cele două forţe firave ale 


lui Rommel aflate la aproape 160 km distanţă au căpătat 
proporţiile unor cleşti puternici. 

Efectul acestui atac îndrăzneţ a fost magic. Forţele 
britanice s-au retras în derută, iar pe 3 aprilie au evacuat 
Benghazi. O'Connor a fost trimis să îl consilieze pe Neame, 
dar în noaptea de 6 aprilie, maşina lor neescortată a dat 
peste un grup de avangardă german şi ambii au fost făcuţi 
prizonieri. Unica brigadă blindată britanică şi-a pierdut 
aproape toate tancurile în lunga şi grabnica retragere, iar 
a doua zi comandantul celei de a 2-a Divizii blindată, cu o 
brigadă motorizată proaspăt sosită şi cu alte unităţi, a fost 
încercuit la Mechili şi a trebuit să se predea. (Forţa de 
încercuire a fost amplificată de norii de praf ridicaţi de 
oamenii lui Rommel cu convoaie de camioane, pentru a 
ascunde numărul redus de tancuri. Italienii continuau să 
înainteze încet.) 

La 11 aprilie, englezii au fost alungaţi din Cyrenaica, 
peste graniţa egipteană, cu excepţia unei mici forţe izolate 
la Tobruk. Era o victorie tot atât de surprinzătoare ca şi 
cucerirea anterioară a provinciei Cyrenaica de către 
englezi, dar derulată într-un ritm mai rapid de către 
germani. 

Englezii se aflau în situaţia de a relua de la capăt 
eforturile de a curăța nordul Africii, dar în condiţii mult 
mai grele, datorate în special prezenţei lui Rommel. 
Ratarea ocaziei de aur din februarie 1941 urma să fie 
plătită din greu. 

Stăpânită de italieni în iunie 1940, când Italia fascistă 
a intrat în război, forţele de care dispunea în partea de est 
a Africii aflată sub dominaţia ci (incluzând din 1936 şi 
Etiopia) erau mult mai numeroase decât cele britanice. 
Potrivit surselor italiene, ele se ridicau la circa 91.000 de 
ostaşi albi şi la aproape 200.000 de soldaţi băştinaşi 
(aceştia din urmă existau, se pare, pe hârtie, în realitate 


cifrându-se la jumătate), în primele luni ale anului 1940, 
înainte de intrarea Italiei în război, forţa britanică însuma 
citea 9.000 de oameni, britanici şi băştinaşi în Sudan şi 
8.500 în Kenya. 

Pe acest vast teatru de război, în realitate un teatru 
dublu, italienii au reacţionat aproape la fel de lent ca şi în 
nordul Africii. Un prim motiv se datora faptului că nu 
aveau certitudinea aprovizionării cu noi stocuri de 
carburant şi muniții din cauza blocadei britanice. Tocmai 
acest motiv ar fi trebuit să-i determine să profite de Marea 
superioritate numerică de care dispuneau înainte ca 
forţele britanice din Africa să fie întărite. 

La începutul lui iulie, italienii au pornit destul de 
ezitant din Eritreea, înspre nord-vest, şi au ocupat oraşul 
Kassala, aflat la circa 20 km în interiorul frontierei 
sudaneze. Ei au folosit o forţă compusă din două brigăzi 
patru regimente de cavalerie şi două duzini de tancuri - 
aproximativ 6.500 de oameni - împotriva unui avanpost 
păzit de o companie de circa 300 de soldaţi ai forţei de 
apărare sudaneze. 

Generalul de divizie William Platt, însărcinat cu 
comanda în Sudan, dispunea doar de trei batalioane de 
infanterie britanice, dislocate la Khartoum, Albara şi Port 
Sudan. El nu s-a angajat în luptă până când nu s-a edificat 
asupra modului în care se desfăşura invazia italienilor. 
Aceştia, în loc să forţeze atacul, s-au oprit după ce au mai 
ocupat alte câteva posturi de frontieră, cum ar fi Gallabat, 
dincolo de graniţa nord-vestică a Etiopiei, şi Moyale, pe 
graniţa de nord a Kenyei. 


Italienii au demarat o mişcare de ofensivă mai 
serioasă abia la începutul lui august, împotriva țintei cel 
mai uşor de cucerit - Somalia Britanică, o fâşie de coastă 
pe ţărmul african al Golfului Aden. Chiar şi această 
mişcare foarte limitată a avut un motiv defensiv, căci 
Musolini le ordonase să rămână pe poziţii de apărare. 
Ducele d'Aosta, viceregele Etiopiei şi comandant suprem 
în acea regiune, considerând că portul Djibouti, din 
Somalia Franceză, oferea englezilor o intrare uşoară în 
Etiopia şi neîncrezător în acordul de armistițiu cu francezii 
s-a decis să ocupe totuşi zona mai mare învecinată a 
Somaliei Britanice. 

Garnizoana britanică de sub comanda generalului de 
brigada A.R. Chater consta din numai patru batalioane 
africane şi indiene, cărora urma să li se alăture unul 
britanic, Black Watch 2%”. Forţa invadatoare italiană era 
compusă din 26 de batalioane înzestrate cu artilerie şi 
tancuri. Cu toate acestea, mica unitate somaleză de 
cavalerie pe cămile a izbutit să le întârzie înaintarea, iar 
generalul de divizie A.R. Godwin-Austen a sosit pe câmpul 
de luptă exact când cotropitorii ajungeau la Trecătoarea 
Tug Argan, de lângă Berbera. Britanicii s-au apărat cu 
îndârjire, ţinându-i în şah pe italieni timp de patru zile. 
Neprimind întăriri, forţa britanică din Berbera a fost 
evacuată pe mare şi trimisă pentru a consolida efectivele 
armatei care se organiza în acel moment în Kenya. Lupta 
s-a soldat cu 2.000 de morţi şi de răniţi pentru inamic şi cu 
un număr de doar 250 din rândul englezilor. Impactul 

psihologic asupra italienilor i-a marcat pe aceştia în 
acţiunile următoare. 

Forţele britanice din Kenya, sub comanda generalului 
de corp de armată Alan Cunningham, care preluase 
comanda în noiembrie 1940, erau alcătuite din Divizia 120 
africană condusă de Godwin-Austen (Brigada 1 sud- 
Africană, Brigada 22 est-africană şi Brigada 24 Coasta de 
Aur), întărită de Divizia 11 africană. 

În toamnă, forţele din Kenya ajunseseră la un efectiv 
de circa 75.000 de oameni: 27.000 de sud-africani, 33.000 
de est-africani, 9.000 de vest-africani şi aproximativ 6.000 
de englezi. Se formaseră trei divizii - Divizia 1 Sud- 
africană, Divizia 11 Africană şi Divizia 12 Africană. În 
Sudan, se aflau acum 28.000 de oameni, inclusiv Divizia 5 
indiană; Divizia 4 indiană urma să sosească şi ea, după ce 
participase la faza iniţială a strălucitei contralovituri 
împotriva italienilor, în nordul Africii. Sosise, de asemenea, 
şi un escadron din Unitatea regală 4 tancuri. La faţa 
locului se mai afla şi Forţa de apărare sudaneză. 

Churchill, luând în considerare amploarea forţelor 
britanice, a insistat în repetate rânduri să se întreprindă 
acţiuni mai agresive decât cele realizate sau proiectate 
până atunci. Wavell, comandantul suprem pentru Orientul 
Mijlociu, de comun acord cu Cunningham, a propus ca 
după ploile de primăvară, în mai sau iunie, să înceapă o 
înaintare din Kenya în Somalia Italiană. Îndoielile lui 
Wavell erau sporite de rezistenţa dură întâmpinată în 
noiembrie de prima înaintare a lui Platt pe frontul de nord, 
când fusese lansat un atac împotriva localităţii Gallabat de 


către Brigada 10 indiană condusă de generalul de brigadă 
WJ. Slim, ulterior devenit unul dintre iluştri comandanţi 
din război. Atacul iniţial împotriva localităţii Gallabat 
reuşise, dar următorul asupra postului învecinat de la 
Metemma a fost stăvilit de o brigadă colonială italiană cu o 
putere aproape egală. Acest lucru s-a datorat în mare 
parte slăbiciunii neaşteptate a unui batalion britanic, care 
tocmai fusese introdus în brigada indiană, în ciuda 
avertismentelor lui Slim, care intuise riscul unei apărări 
îndârjite. Evenimentele ulterioare au demonstrat că forţele 
italiene din acest sector nordic erau mult mai tenace decât 
celelalte. 

Singurele episoade încurajatoare din acea iarnă s-au 
datorat generalului de brigadă D. A. Sandford, ofiţer în 
retragere, rechemat sub arme la izbucnirea războiului, 
trimis ulterior în Etiopia pentru a incita la revoltă 
căpeteniile de pe platoul din jurul localităţii Gondar. 
Aceste acţiuni au fost sprijinite şi extinse pe parcursul 
iernii de căpitanul Orde Wingate, un ofiţer şi mai 
neconformist, împreună cu un batalion sudanez şi cu 
ciudatele sale „Forțe Ghedeon”. Haile Selassie, împăratul 
exilat, a fost readus în Etiopia cu avionul, în 20 ianuarie 
1941. Trei luni mai târziu, pe 5 mai, ela intrat în capitala 
Addis Abeba, în compania lui Wingate, mult mai devreme 
decât crezuse Churchill că va fi posibil. Sub presiunile 
continue ale lui Churchill şi Smuts, care se afla în sudul 
Africii, Wavell şi Cunningham au lansat invadarea Somaliei 
Italiene, din Kenya, în februarie 1941. Portul Kismayu a 
fost capturat neaşteptat de uşor, simplificându-se astfel 


problema aprovizionării. Apoi forţele lui Cunningham au 
continuat înaintarea, traversând râul Juba şi parcurgând 
circa 400 km până la Mogadishu, capitală şi mare port, 
care a căzut în mai puţin de o săptămână, pe 25 februarie. 
A fost capturată o mare cantitate de carburant, datorită 
faptului că înaintarea rapidă îi împiedicase pe italieni să-l 
distrugă, aşa cum procedaseră la Kismayu. Înaintarea 
rapidă s-a datorat şi sprijinului aerian corespunzător. 

Armata lui Cunningham s-a îndreptat apoi spre 
interiorul ținutului, în Etiopia de sud. La 17 martie, Divizia 
11 africană a ocupat Jijiga, localitate aflată în apropierea 
capitalei provinciei, Harare, după o înaintare de 645 km, 
apropiindu-se astfel de frontiera fostei Somalii Britanice, 
unde o mică forţă din Aden debarcase în 16 martie. La 29 
martie, după o rezistenţă mai serioasă a fost ocupat oraşul 
Harare. Forţele lui Cunningham s-au deplasat apoi spre 
vest, către capitala Adis Abeba, aflată la 485 km, în partea 
de vest a Etiopiei. La 6 aprilie, în nicio săptămână, capitala 
a fost ocupată (cu o lună înainte ca împăratul Haile 
Selassie să revină escortat de Wingate). Decizia italienilor 
de a se preda a fost determinată de ştirile despre 
atrocitățile săvârşite de trupele neregulate etiopiene în 
rândul italiencelor. 

Aşa cum se întâmplase de la bun început, în nord, 
rezistenţa a fost mult mai puternică. Generalul Frusci, 
aflat la comandă, dispunea de circa 17.000 de italieni bine 
echipați pe frontul din Eritreea, şi de încă trei divizii aflate 
ceva mai în spate. Înaintarea generalului Platt, începută în 
a treia săptămână a lunii ianuarie, a fost realizată de 


puternicele Divizii indiene 4 şi 5. Ducele d'Aosta ordonase 
forţelor italiene să se retragă, astfel încât prima rezistenţă 
importantă a fost întâmpinată abia la Keru, localitate 
situată la 95 km est de Kassala şi la 65 km în interiorul 
frontierei Eritreii. 

O rezistenţă mai dură au întâmpinat cele două coloane 
indiene pe poziţiile muntoase de la Barentu şi Agordat, 
respectiv la 70 şi la 115 km est de Keru. Din fericire, 
Divizia 4 indiană, condusă de generalul Beresford-Peirse, a 
ajuns prima la obiectivul mai îndepărtat, ceea ce a înlesnit 
înaintarea Diviziei 5 spre Barentu. 

Wavell a sesizat posibilitatea de a cuceri întreaga 
Eritree şi i-a ordonat generalului Platt să procedeze în 
consecinţă. Capitala, Asmara, se afla însă la mai bine de 
160 km, dincolo de Agordat (iar portul Massawa chiar mai 
departe). În plus, la jumătatea distanţei se afla Keren, una 
dintre cele mai puternice poziţii defensive din estul Africii 
şi, totodată, singura poartă de acces spre Asmara şi 
Massawa, baza maritimă italiană. 

Primele tentative de a forţa trecerea declanşate în 
zorii zilei de 3 februarie au eşuat, în ciuda încercărilor 
repetate. Comandantul italian, generalul Carnimeo, s-a 
dovedit un excelent luptător şi un bun tactician. După 
numeroase atacuri, timp de o săptămână, englezii au 
renunţat. A urmat o lungă perioadă de acalmie. Ei au 
reluat ofensiva abia la mijlocul lui martie, când a fost 
adusă Divizia 5 indiană aptă să ofere sprijinul necesar. Şi 
de data asta lupta s-a prelungit, o serie de contraatacuri 
italiene respingându-i pe englezi. 


În cele din urmă, la 27 martie, un escadron de tancuri 
puternic blindate, care făceau parte din RRT 4, au 
străpuns apărarea şi au rupt frontul italian. Lupta pentru 
Keren a durat 53 de zile. Forţele generalului Frusci s-au 
retras spre sud, în Etiopia. La 1 aprilie englezii au ocupat 
Asmara şi au continuat înaintarea spre est, către Massawa, 
aflată la 80 km distanţă. Aceasta s-a predat, nu fără luptă, 
la 8 aprilie şi astfel, campania din Eritreea a luat sfârşit. 

Restul forţelor italiene, conduse de ducele d'Aosta, se 
retrăseseră spre sud, în Etiopia, plănuind o ultimă 
rezistenţă pe o poziţie muntoasă, la Amba Alagi, la circa 
130 km sud de Asmara. El dispunea doar de 7.000 de 
combatanți, 40 de tunuri şi provizii pentru maximum trei 
luni. În plus, moralul italienilor scăzuse din cauza veştilor 
despre felul în care etiopienii îi tratau pe prizonieri, în 
aceste condiţii, ducele s-a arătat dispus la o capitulare în 
„condiţii onorabile”, ceea ce s-a şi întâmplat la 19 mai. 
Astfel, numărul total al prizonierilor italieni s-a ridicat la 
230.000. Mai rămăseseră forţe italiene izolate, sub 
conducerea generalului Gazzera, în sud-vestul Etiopiei, şi 
în nord-vest, lângă Gondar, conduse de generalul Naşi. 
Acestea au fost anihilate vara şi, respectiv, toamna, 
consfinţindu-se astfel sfârşitul efemerului Imperiu African 
al lui Mussolini. 

Nu puţini sunt cei care susţin că trimiterea forţelor 
generalului Wilson în Grecia, deşi s-a soldat cu o evacuare 
pripită, a fost justificată deoarece a determinat o amânare 
cu şase săptămâni a invadării Rusiei. Adversarii acestei 
aventuri apreciate drept un riscant joc politic, o serie de 
militari buni cunoscători ai situaţiei din Mediterana au 
condamnat-o categoric. Printre ei generalul de Guingand, 
ulterior şeful statului major ai lui Montgomery, care făcea 
parte din Statul Major Unit de la Cairo s-a dovedit cel mai 
înverşunat. Toţi susţin că şansa extraordinară de a 
valorifica înfrângerea italienilor în Cyrenaica şi de a 
captura oraşul Tripoli înainte de sosirea ajutorului german 
a fost sacrificată pentru a disloca în Grecia nişte forţe, 
care nu aveau nicio şansă de a salva ţara de la o invazie 
germană. Opinia a fost confirmată de evenimente. În trei 
săptămâni, Grecia a fost cotropită şi englezii alungaţi din 
Balcani, în vreme ce forţele împuţinate rămase în 
Cyrenaica n-au putut face faţă efectivelor germane din 
Afrika Korps, cărora li se dăduse posibilitatea să debarce 
la Tripoli. Aceste înfrângeri au costat Anglia - pierderea 
prestigiului şi a  perspectivelor - şi au accelerat 
nenorocirile şi suferinţele poporului grec. Chiar dacă s-ar 
lua în considerare întârzierea invadării Rusiei prin această 
campanie, tot nu s-ar justifica decizia guvernului britanic, 
care atunci nici nu-şi propusese un asemenea obiectiv. 

Din punct de vedere istoric este interesant să se 


stabilească dacă această campanie a avut într-adevăr 
efectul menţionat. Argumentul hotărâtor în sprijinul 
acestei idei îl constituie faptul că Hitler, care ordonase 
iniţial încheierea pregătirilor pentru atacarea Rusiei până 
la 15 mai, a revenit la sfârşitul lui martie asupra acestei 
date, amânând-o cu circa o lună şi ulterior fixând-o la 22 
iunie.  Feldmareşalul von Rundstedt a declarat că 
pregătirile Grupului său de armate au fost împiedicate de 
întârzierea diviziilor blindate care fuseseră folosite în 
campania din Balcani. 

Feldmareşalul von Kleist a fost şi mai explicit. „Este 
adevărat”, a spus el, „că în comparaţie cu puterea noastră 
globală forţele folosite în Balcani nu erau mari, însă 
numărul tancurilor utilizate a fost ridicat. Majoritatea 
tancurilor pe care le-am folosit în ofensiva împotriva 
frontului rusesc din sudul Poloniei participaseră la 
ofensiva din Balcani şi necesitau reparaţii capitale, iar 
echipajele aveau nevoie de odihnă. O bună parte dintre ele 
înaintaseră în sud până în Peloponez şi trebuiseră să 
străbată şi drumul înapoi”. 

Opiniile feldmareşalilor Rundstedt şi Kleist erau 
determinate de faptul că ofensiva de pe frontul lor 
depindea în bună măsură de revenirea acestor divizii 
blindate. Au existat şi generali care au acordat mai puţină 
importanţă efectului acestei campanii balcanice. Potrivit 
acestora, rolul principal în ofensiva împotriva Rusiei i-a 
fost atribuit Grupului de Armate Central din nordul 
Poloniei, condus de feldmareşalul Bock, şi că succesul 
depindea îndeosebi de evoluţia acestora. Având în vedere 


rolul secundar rezervat Grupului de Armate condus de 
Rundstedt, o diminuare a forţelor acestuia n-ar fi trebuit să 
afecteze deznodământul, mai ales că forţele ruseşti se 
deplasau greoi. Acest aspect ar fi putut chiar înfrâna 
hotărârea lui Hitler de a schimba direcţia efortului militar 
spre sud în a doua fază a invaziei - hotărâre care, aşa cum 
vom vedea, a provocat o întârziere fatală reducând şansele 
lor de a ajunge la Moscova înainte de venirea iernii. La 
nevoie, invazia putea fi lansată fără a mai aştepta ca 
Grupul de Armate condus de Rundstedt să fie consolidat 
prin sosirea diviziilor din Balcani. Întârzierea invaziei se 
mai putea datora şi îndoielilor determinate de situaţia 
terenului, căci nu s-a ştiut dacă este suficient de uscat 
pentru a începe mai devreme ofensiva. Conform părerii 
generalului Halder, vremea nu a permis declanşarea 
invaziei mai devreme decât s-a petrecut ea. 

Judecăţile retrospective ale generalilor nu reprezintă, 
totuşi, un indiciu cert referitor la ceea ce s-ar fi putut 
decide dacă n-ar fi existat complicațiile din Balcani. După 
ce data provizorie a fost amânată din acest motiv, nu s-a 
mai pus problema de a porni atacul înainte ca diviziile 
suplimentare să se întoarcă de pe frontul din Balcani. 

De fapt nu campania din Grecia a fost cea care a 
determinat amânarea. Hitler o luase deja în calcul; 
invadarea Greciei a fost inclusă în programul din 1941, ca 
un pas preliminar cotropirii Rusiei. Factorul decisiv pentru 
schimbarea momentului ofensivei l-a constituit neaşteptata 
lovitură de stat din Iugoslavia, de la 27 martie; generalul 
Simovici şi complicii săi au răsturnat guvernul care tocmai 


angajase Iugoslavia în semnarea unui pact cu Axa. Vestea 
l-a înfuriat atât de tare pe Hitler, încât în aceeaşi zi a 
hotărât să pună la cale o ofensivă zdrobitoare împotriva 
Iugoslaviei. Forţele suplimentare, terestre şi aeriene, 
necesare unei asemenea lovituri însemnau mult mai mult 
decât cele pentru întreaga campanie din Grecia, ceea ce l- 
a determinat pe Hitler să ia decizia complexă şi fatidică de 
a amâna atacul asupra Rusiei. 

Hitler atacase Grecia de teama unei debarcări 
britanice. Debarcarea nici măcar nu reuşise să oprească 
guvernul iugoslav să cadă la învoială cu Hitler. Pe de altă 
parte, debarcarea britanică s-ar putea să-i fi dt curaj lui 
Simovici să răstoarne guvernul şi să-l înfrunte pe Hitler. 

Şi mai edificator a fost rezumatul operaţiunilor din 
campania balcanică făcut de generalul Greiffenberg, şeful 
de stat major al Armatei a 12-a, condusă de feldmareşalul 
List care a dirijat campania din Balcani. 

Relatarea lui Greiffenberg subliniază - amintind de 
consolidarea pe poziţiile cucerite de aliaţi la Salonic, în 
1915, care s-a transformat în cele din urmă într-un asalt 
strategic decisiv în septembrie 1918 - că în 1941 Hitler se 
temea că englezii vor debarca din nou la Salonic sau pe 
coasta sudică a Traciei. În felul acesta, forţele britanice s- 
ar fi plasat în spatele Grupului de Armate Sud când 
acestea ar fi înaintat spre est, în sudul Rusiei. Hitler 
presupunea că englezii vor încerca să înainteze în Balcani 
la fel ca înainte, şi îşi amintea cum la sfârşitul primului 
război mondial armatele aliate din Balcani contribuiseră 
efectiv, în momentele decisive. 


Ca măsură de precauţie a decis să ocupe coasta de 
sud a Traciei între Salonic şi Dedeagach (Alexandropolis) 
înainte de începerea operaţiunilor împotriva Rusiei. 
Armatei a 12-a (List) i-a fost încredinţată această misiune, 
adăugându-i-se şi Grupul de tancuri al lui Kleist. Armata s- 
a regrupat în România şi a trecut Dunărea, în Bulgaria. De 
acolo urma să străpungă Linia Metaxas - înaintând cu 
aripa dreaptă spre Salonic şi cu cea stângă spre 
Dedeagach. După cucerirea coastei, bulgarii trebuiau să 
preia protecţia acesteia, ajutaţi de câteva unităţi germane. 
Majoritatea Armatei a 12-a, în special Grupul de tancuri al 
lui Kleist, urma să fie întors şi trimis spre nord, via 
România, pentru a intra în acţiune în sectorul sudic al 
frontului de răsărit. Planul iniţial nu prevedea ocuparea 
celei mai mari părţi a Greciei. 

Regele Boris al Bulgariei a declarat că nu are 
încredere în Iugoslavia, care ar putea ameninţa flancul 
drept al Armatei a 12-a. Reprezentanţii germani l-au 
asigurat că, în conformitate cu pactul din 1939 dintre 
Iugoslavia şi Germania, nu anticipau niciun pericol. 
Impresia lor a fost că nu-l convinseseră pe rege şi viaţă a 
demonstrat că temerile acestuia s-au dovedit îndreptăţite. 
În timp ce Armata a 12-a se pregătea să înceapă 
operaţiunile din Bulgaria, conform planului, la Belgrad a 
avut loc o lovitură de stat soldată cu abdicarea regentului, 
prinţul Paul. 

Se pare că unele cercuri de la Belgrad nu agreau 
politica progermană a prinţului Paul şi intenționau să 
treacă de partea puterilor occidentale. Dacă lovitura de 


stat a fost sprijinită de puterile occidentale sau de URSS 
nu e căderea noastră, ca a militari, să dăm un răspuns, în 
orice caz, nu a fost pusă la cale de Hitler! Dimpotrivă, a 
reprezentat o surpriză neplăcută, şi a dat peste cap 
întregul plan de operaţii al Armatei a 12-a în Bulgaria“”. 

Astfel, de exemplu, diviziile de tancuri ale lui Kleist au 
fost nevoite să plece imediat spre nord-vest, împotriva 
Belgradului. O altă improvizație impusă de situaţie a fost 
Armata a 2-a (Weichs), compusă de formaţii strânse în 
grabă de la bazele din Carinthia şi Styria, care s-a 
îndreptat spre sud, către Iugoslavia. Izbucnirea conflictului 
în Balcani a impus amânarea campaniei din Rusia până în 
iunie. Aceasta a fost influenţa pe care lovitura de stat de la 
Belgrad a exercitat-o asupra întârzierii atacului împotriva 
Rusiei. 

În acelaşi timp şi vremea a jucat un rol important în 
1941. În Polonia, la est de linia Bug-San, operaţiunile 
terestre au fost limitate până în mai, din cauza drumurilor 
mocirloase. Spre răsărit, în special în regiunile 
mlăştinoase Rokitno (Pripet) şi Beresina, chiar şi în condiţii 
normale, deplasările sunt dificile. Anul 1941 a fost, sub 
raport meteorologic neobişnuit. larna durase mai mult. 
Chiar şi la începutul lui iunie, Bugul inundase kilometri 
întregi pe ambele maluri. 

Condiţii similare se înregistrau şi mai la nord. 
Generalul Manstein, care comanda pe atunci o mare 
unitate de tancuri de avangardă în Prusia răsăriteană, a 
spus că ploile au continuat să cadă până la începutul lui 

iunie. Dacă invazia ar fi fost lansată mai devreme, şansele 
de izbândă s-ar fi redus. Condiţiile meteorologice din 1940 
fuseseră favorabile invaziei din vest, iar cele din 1941 
nefavorabile invaziei din est. 

În aprilie 1941, când nemţii au atacat Grecia, ca 
urmare a debarcării unei mici armate britanice de întărire 
la Salonic, armata greacă acoperea în principal defileurile 
muntoase dinspre Bulgaria, unde se strânseseră forţele 
germane. Înaintarea în josul Strumei masca o mişcare 
indirectă. Coloanele mecanizate germane au cotit însă spre 
vest de pe Struma orientându-se în sus, pe Valea Strumiţa, 
paralelă cu frontiera, prin trecătorile muntoase din capătul 
iugoslav al Văii Vardar. În acest fel au tăiat legătura dintre 
armata greacă şi armata iugoslavă şi au atacat năvalnic în 
josul râului Vardar, spre Salonic. O mare parte a armatei 
greceşti a fost, astfel, izolată şi blocată în Tracia. 

Germanii n-au continuat înaintarea direct către sud 
dincolo de masivul Olimp, unde armata britanică îşi 
fortificase poziţiile, ci s-au năpustit prin defileul Monastir, 
îndreptându-se spre vest. Prin acest atac spre coasta 
apuseană a Greciei au fost izolate diviziile greceşti din 
Albania. De asemenea, a întors flancul englezilor şi, prin 
periculoasa deviere înapoi, pe linia de retragere a forţelor 
aliate supraviețuitoare, a produs prăbuşirea rapidă a 
întregii rezistenţe în Grecia şi a obligat forţele aliate şi 
britanice să se evacueze pe mare, în Creta. 

Capturarea Cretei printr-o invazie exclusiv aeriană a 
reprezentat una dintre cele mai uimitoare şi mai 
îndrăzneţe acţiuni din timpul războiului şi cea mai 


impresionantă operație aeriană executată împotriva 
englezilor şi rămâne ca o atenţionare asupra pericolului 
unor lovituri similare venite din „albastrul cerului” în 
viitor. 

La 20 mai 1941 ora 8 dimineaţa, aproximativ 3.000 de 
paraşutişti au fost lansați deasupra Cretei. Insula era 
apărată de trupe britanice, australiene şi din Noua 
Zeelandă, circa 28.600 de soldaţi, la care se mai adăugau 
încă două divizii greceşti cu un efectiv aproape egal. 

Forţele aliate se aşteptaseră la acest atac, în urma 
cuceririi Balcanilor de către nemți, iar agenţii britanici din 
Grecia le furnizaseră informaţii în acest sens. Cu toate 
acestea, pericolul aerian a fost minimalizat. Churchill a 
afirmat că generalul Freyberg, comandantul forţelor din 
Creta i-a raportat pe 5 mai: „nu sunt câtuşi de puţin 
îngrijorat de un posibil atac aerian”. Generalul se temea 
mai mult de o invazie pe mare. 

Pe Churchill, însă, îl neliniştea „mai ales pericolul din 
aer, şi a insistat ca „cel puţin alte 12 tancuri să fie trimise 
pentru a se alătura celorlalte şase care se aflau deja 
acolo“. Esenţială a fost în această înfrângere lipsa 
completă de sprijin aerian (pentru combaterea 
bombardierelor în picaj germane şi pentru interceptarea 
trupelor aeropurtate). Până şi muniţia pentru artileria 
antiaeriană era insuficientă. 

Spre scară, numărul paraşutiştilor germani pe insulă 
se dublase şi continua să crească prin lansări efectuate din 


44 Churchill, The Second World War, p. 246. 
45 Ibidem, p. 249. 


planoare. 

Începând cu a doua seară germanii au trimis trupe, 
care au început să aterizeze pe aeroportul Maleme, care 
fusese capturat, dar se afla încă sub tirul de artilerie şi de 
aruncătoare de mine al apărătorilor. În final, numărul total 
al militarilor germani aduşi pe calea aerului a fost de 
aproximativ 22.000. Mulţi au murit sau au fost răniţi la 
aterizare, dar cei care au scăpat cu viaţă s-au dovedit 
luptători duri, în timp ce adversarii lor, numeric superiori, 
le erau inferiori ca pregătire de luptă şi cu moralul scăzut 
după eşecul din Grecia. Un rol important l-a avut şi 
echipamentul necorespunzător, mai ales lipsa aparatelor 
radio cu bătaie mică. Cu toate acestea, mulţi s-au luptat cu 
dârzenie, iar rezistenţa lor crâncenă s-a soldat cu efecte 
importante, puse în evidenţă ulterior. 

Optimismul a predominat o vreme în cercurile 
guvernamentale britanice. Conform rapoartelor primite, în 
cea de a doua zi, Churchill a declarat în Camera 
Comunelor că „majoritatea” invadatorilor sosiți pe calea 
aerului fuseseră nimiciţi. Comandamentele din Orientul 
Mijlociu au mai continuat încă două zile să vorbească 
despre „zdrobirea” agresorilor. 

La 26 mai, în cea de a şaptea zi, comandantul britanic 
din Creta raporta: „După opinia mea, trupele pe care le am 
sub comandă au atins limita de rezistenţă... poziţia noastră 
aici este disperată”. Venind din partea unui ostaş 
neînfricat cum era Freyberg, afirmaţia nu a fost pusă la 
îndoială. Evacuarea a început în noaptea de 28 mai şi s-a 
încheiat în noaptea de 31 mai. Marina Regală a suferit 


pierderi grele datorate aviaţiei dominante a inamicului, în 
strădania de a evacua cât mai multe trupe. Au fost salvaţi 
16.500 de ostaşi, printre care circa 2.000 de greci. Restul 
au căzut în mâinile nemților sau au fost ucişi. Marina a 
pierdut peste 2.000 de oameni. Trei crucişătoare şi şase 
distrugătoare au fost scufundate. Alte 96 nave au suferit 
grave avarii, inclusiv două nave de linie şi singurul 
portavion aflat pe Atipici în flota din Mediterană. 

Nemţii au înregistrat 4.000 de morţi şi aproximativ 
2.000 de răniţi, iar pierderile lor au fost de mai puţin de o 
treime din ceţe suferite de englezi, la care se adaugă 
pierderile trupelor greceşti şi a celor cretane. Datorită 
faptului că pierderile afectaseră mai ales trupele de elită 
ale unicei divizii de paraşutişti de care dispunea Germania, 
Hitler a reacţionat într-un mod care s-a dovedit folositor 
Angliei. 

În acel moment, prăbuşirea din Creta părea 
dezastruoasă. Efectul asupra englezilor a fost cu atât mai 
negativ cu cât Urma imediat după alte două eşecuri: în 
aprilie, forţele britanice fuseseră alungate din Cyrenaica în 
zece zile, iar din Grecia în trei săptămâni. Succesul 
repurtat de Wavell în iarnă, când capturase Cyrenaica de 
la italieni, rămăsese un amăgitor petic de cer senin printre 
norii plumburii. Cu acest şir de înfrângeri şi reluarea în 
primăvară a nefastului „Blitz” aerian asupra Angliei, 
viitorul părea mai sumbru chiar decât în 1940. 

Dar Hitler nu a valorificat cea de-a treia victorie 
mediteraneană de maniera la care se aşteptau englezii - 
un atac rapid în Cipru, Siria, Suez sau Malta. O lună mai 


târziu, el a declanşat invadarea Rusiei şi, din acel moment, 
a neglijat ocaziile de a-i alunga pe englezi din Mediterana 
şi din Orientul Mijlociii. Această atitudine s-a datorat nu 
numai faptului că era absorbit de aventura din Rusia. 
Preţul succesului din Creta l-a deprimat prin pierderile 
mari în comparaţie cu cel al victoriilor anterioare. 

În Iugoslavia şi în Grecia, noile sale forţe blindate se 
dovediseră din nou imbatabile ca şi pe câmpiile Poloniei şi 
în Franţa, în Ciuda reliefului muntos, străbătuseră năvalnic 
ambele ţări şi doborâseră armatele adverse, ca pe nişte 
popice. 

Armata feldmareşalului List a capturat 90.000 de 
iugoslavi, 270.000 de greci şi 13.000 de englezi şi a 
înregistrat doar 5.000 de morţi şi răniţi, în vreme ce 
ziarele britanice estimau că pierderile nemților depăşeau 
un sfert de milion de soldaţi; chiar şi o declaraţie oficială 
britanică le evalua la „probabil 75.000”. 

Victoria repurtată de Hitler în Creta era umbrită nu 
numai de pierderile mari, ci şi de faptul că, pentru 
moment, fusese slăbit noul tip de forţă de luptă terestră de 
care acesta dispunea pentru a lovi obiective îndepărtate, 
peste mări, fără a risca o interceptare din partea marinei 
britanice care, în ciuda pierderilor grele, continua să 
deţină supremaţia navală. Se poate spune că în Creta, 
Hitler îşi scrântise încheietura mâinii. 

După război, generalul Student, comandantul suprem 
al forţelor germane aeropurtate, a făcut o dezvăluire 
surprinzătoare potrivi căreia Hitler s-a lăsat greu 
înduplecat să accepte planul de atacare a Cretei: 


„Hitler intenţiona să întrerupă campania balcanică 
după ce a atins sudul Greciei. Atunci, am luat avionul şi m- 
am dus la Goring, pentru a-i propune capturarea Cretei 
doar cu ajutorul forţelor aeropurtate. Goring - care se 
entuziasma întotdeauna cu uşurinţă - a sesizat rapid 
avantajele acestei idei şi m-a trimis la Hitler. La 21 aprilie 
i-am explicat proiectul şi Hitler a spus: „Sună bine, dar nu 
cred că poate fi pus în practică”. Până la urmă, însă, am 
reuşit să îl conving. 

În această operaţiune am folosit unica noastră Divizie 
de paraşutişti, unicul Regiment de planoare şi Divizia 5 de 
vânători de munte, care nu mai fusese transportată până 
atunci pe calea aerului“*. 


„Sprijinul aerian a fost asigurat de bombardierele în 
picaj şi de avioanele de vânătoare din Corpul 8 Aerian 
condus de Richthofen, care acţionase decisiv în ofensivele 
din Belgia, şi ulterior în Franţa, în 1940”. 


Nu am beneficiat de trupe venite pe mare. Existase 
iniţial ideea unor astfel de întăriri, dar singurele nave de 
transport disponibile au fost câteva calce greceşti. Un 
convoi format din aceste mici ambarcaţii a transportat 
armamentul mai greu, tunurile antiaeriene şi tunurile 
antitanc, împreună cu două. Batalioane din Divizia 5 de 
vânători de munte (li s-a spus că flota britanică se afla încă 
la Alexandria - când de fapt pornise deja spre Creta). 
Convoiul s-a ciocnit de flota engleză şi a fost împrăştiat. 


46 Acest extras, precum şi extrasele din paginile următoare îi aparţin 
lui Student, din Liddell Hart, The Other Side of the Hill, p. 238-43. 


Luftwaffe s-a răzbunat „smulgând o mulţime de fire de 
păr” din scalpul marinei britanice. Operațiunile noastre în 
Creta au fost dezavantajate de absenţa armelor mai grele 
pe care contasem... 

La 20 mai, nu am izbutit să ocupăm cu adevărat un 
aeroport. Pe aeroportul Maleme, bravul Regiment de asalt 
s-a luptat împotriva unor trupe de elită din Noua Zeelandă. 
Noaptea de 20 spre 21 mai a fost critică pentru 
Comandamentul german. Trebuia să iau o decizie 
importantă. Am hotărât să folosesc rezervele de 
paraşutişti, pe care le aveam încă la dispoziţie, pentru a 
ocupa complet aeroportul de la Maleme. Dacă inamicul ar 
fi întreprins un contraatac pe parcursul acestei nopţi sau 
în dimineaţa de 21 mai, ar fi reuşit, probabil, să alunge 
rămăşiţele epuizate în luptă ale Regimentului de asalt - 
mai ales că acestea nu dispuneau de muniţia necesară. Din 
fericire, trupele de elită din Noua Zeelandă n-au lansat 
decât - contraatacuri izolate. Am aflat mai târziu că, de 
fapt, Comandamentul britanic se aştepta ca, pe lângă acest 
atac al forţelor aeropurtate, principalele trupe germane să 
debarce pe coasta dintre Maleme şi Canea, şi îşi conservau 
efectivele pentru a ocupa ţărmul. În acest moment decisiv, 
Comandamentul britanic nu şi-a asumat riscul de a trimite 
trupe la Maleme. La 21 mai germanii au izbutit să ocupe 
aeroportul şi satul Maleme, ceea ce a permis debarcarea 
Batalionului 1 vânători de munte, precum şi a primelor 
trupe transportate pe mare. Astfel Germania a reuşit să 
câştige bătălia din Creta”. 

Dar preţul victoriei a fost mult mai mare decât cel 


planificat şi asta nu numai din cauza britanicilor de trei ori 
mai numeroşi decât se presupusese. 

Mare parte din pierderi s-au datorat aterizărilor 
defectuoase. În Creta existau puţine locuri adecvate, iar 
vântul sufla predominant dinspre uscat spre mare. 
Temându-se să nu-şi arunce trupele în mare, piloţii tindeau 
să le lanseze mult spre interior astfel încât unele au 
nimerit chiar în liniile britanice. Containerele cu arme 
cădeau adesea la mare distanţă de paraşutişti, ceea ce a 
contribuit la pierderile noastre excesive. Cele câteva 
tancuri britanice ne-au zgâlţâit rău la început - noroc că 
nu depăşeau două duzini. Infanteria, constând mai cu 
seamă din ostaşi proveniţi din Noua Zeelandă, a luptat cu 
îndârjire, deşi a fost luată prin surprindere. 

Fuhrerul a primit greu vestea pierderilor suferite de 
unităţile de paraşutişti şi a ajuns la concluzia că valoarea 
lor ca element de surpriză nu mai exista. Ulterior mi-a 
spus adesea: „A trecut vremea trupelor de paraşutişti...” 

Când am reuşit să-l conving pe Hitler să accepte 
planul pentru Creta, i-am propus şi ca acesta să fie urmat 
de capturarea Ciprului cu ajutorul aviaţiei, iar apoi a 
Canalului de Suez. Hitler n-a respins ideea, dar nu părea 
dispus să se angajeze în acest proiect, fiind, preocupat de 
apropiata invazie a Rusiei. După şocul pricinuit de 
pierderile grele din Creta, el a refuzat să mai implice 
forţele aeropurtate într-un nou efort, în ciuda insistențelor 
mele. 

lată cum pierderile suferite de trupele britanice, 
australiene şi din Noua Zeelandă în timpul luptelor din 


Creta au fost într-un fel compensate. Poate că proiectul lui 
Student de a captura Canalul de Suez ar fi eşuat fără ca 
forţele blindate ale lui Rommel să fi fost întărite. În 
schimb, capturarea Maltei nu părea o sarcină dificilă. 
Peste un an, Hitler a fost convins să întreprindă această 
operaţiune, dar apoi s-a răzgândit şi a anulat-o. Student 
spunea: „Era convins că dacă flota britanică va apărea la 
faţa locului, toate navele italiene s-ar duce glonţ spre 
porturile de baştină, lăsând la ananghie forțele 
aeropurtate germane”. 


Capitolul 12 
Hitler se întoarce împotriva Rusiei 


NO Lacul Ladoga „Barbarosa“: Planul de invazie al lui Hitler 

Perspectiva războiului s-a schimbat total în momentul 
în care Hitler a invadat Rusia: 22 iunie 1941 - cu o zi 
înainte de aniversarea invaziei lui Napoleon din 1812. 
Pentru Hitler acest pas s-a dovedit fatal ca şi pentru 
predecesorul lui, cu deosebirea că sfârşitul nu a venit chiar 
atât de repede. 

Napoleon a fost silit să se retragă din Rusia înainte de 
sfârşitul anului, iar ruşii au intrat în capitala lui în luna 
aprilie a celui de-al doilea an care a urmat invaziei 
napoleoniene. Hitler a fost izgonit din Rusia abia după trei 
ani, iar ruşii au intrat în capitala lui în luna aprilie a celui 
de-al patrulea an. El a pătruns de două ori mai adânc decât 


Napoleon, pe teritoriul Rusiei, fără să repurteze succesul 
iluzoriu al lui Napoleon - cucerirea Moscovei. Înaintarea 
rapidă în interiorul Rusiei s-a datorat unor mijloace mult 
mai mobile, dar care nu i-au permis să-şi atingă obiectivul. 
Spaţiul imens l-a înfrânt şi pe el până la urmă. 

Istoria s-a repetat şi în efectele colaterale ale pasului 
sinucigaş întreprins de agresor. Angliei i-a adus o uşurare 
temporară a situaţiei care, pentru cei din afară părea 
deznădăjduită. Acestora le era limpede cât de disperată 
era poziţia unei mici insule aflate la marginea unui 
continent ostil, care o împresura mai strâns decât în epoca 
napoleoniană. Valoarea „şanţului de apărare maritim” 
scăzuse datorită dezvoltării aviaţiei. Industrializarea o 
făcuse dependentă de importuri, sporind astfel 
ameninţarea pe care o prezenta prezenţa şi puterea 
submarinelor. Refuzând să ia în considerare ofertele de 
pace, guvernul britanic angajase ţara pe un făgaş care, în 
condiţiile date ducea, în mod logic, printr-o sleire tot mai 
pronunţată a forţelor la prăbuşirea finală - chiar dacă 
Hitler nu încerca o invazie rapidă. Gestul excluderii 
oricărui compromis echivala cu o sinucidere lentă. 

Chiar dacă Statele Unite ar fi pompat „aer” pentru a-i 
asigura plutirea, agonia s-ar fi prelungit doar, sfârşitul 
neputând fi evitat. În plus, decizia luată de Churchill la 
mijlocul verii de a continua bombardarea Germaniei cu 
toată puterea firavă de care dispunea anula orice încercare 
de ajutorare, căci aceste ineficiente bombardamente au 
avut ca efect păstrarea atenţiei lui Hitler asupra „insulei”. 

Poporul englez, însă, nu prea lua în considerare 


realitatea dură a situaţiei în care se afla. Englezii, 
încăpăţânaţi din fire erau şi necunoscători din punct de 
vedere strategic. Discursurile patetice ale lui Churchill 
estompau tristeţea pricinuită de evenimentele de la 
Dunkerque şi ofereau tonicul pe care şi-l doreau insularii. 
Entuziasmaţi de tonul lui provocator, nu se întrebau dacă 
nu cumva substratul discursului era doar de ordin 
strategic. 

Mai profundă decât influenţa lui Churchill a fost 
impresia provocată de Hitler. Cucerirea Franţei şi 
apropierea de țărmurile lor i-au înfuriat pe englezi aşa cum 
nu reuşise să o facă niciuna din dovezile referitoare la 
tirania şi agresivitatea lui. Au reacţionat în felul lor 
tradiţional încercând să-l hărţuiască permanent şi cu orice 
preţ pe Hitler. Acea expresie care caracteriza poporul 
englez - „buldog” - n-a fost niciodată atât de limpede 
demonstrată, mergându-se până la o „sublimă stupiditate”. 
Se reedita situaţia în care un cuceritor al Occidentului era 
deconcertat de un popor care „nu îşi dădea seama că este 
înfrânt”. Hitler i-a înţeles pe englezi mai bine decât 
Napoleon, şi făcuse eforturi neobişnuite pentru a nu le răni 
mândria. Se bazase însă pe simţul lor practic şi constata 
acum că nu sesizau situaţia disperată în care se aflau şi că 
nu luau în considerare oferta lui de pace deosebit de 
avantajoasă, ţinând seama de împrejurările concrete. 
Aceasta l-a făcut să ezite şi, în final, neştiind cum să 
procedeze, s-a întors, ca şi Napoleon, la cucerirea Rusiei, 
etapă preliminară a unor reglementări finale cu Anglia. 

Această decizie n-a fost bruscă. De altfel era totodată 


complexă sub raportul cauzalităţii - mai complexă decât în 
cazul lui Napoleon - şi nu poate fi explicată printr-un 
singur factor sau motiv. 

Pierderile grele suferite de Luftwaffe în sudul Angliei 
au fost mai puţin decisive din punct de vedere strategic, şi 
mai decisive din punct de vedere tactic decât blocarea 
flotei franceze la Capul Finisterre, din anul 1805. 
Înfrângerile lui Göring nu au avut asupra lui Hitler un 
efect inedit ca cel produs de retragerea lui Villeneuve 
asupra lui Napoleon. Pentru moment, Hitler a perseverat 
în efortul de a-i îngenunchea pe englezi, schimbând doar 
forma presiunii - de la tentativa de a distruge forţa aeriană 
de apărare la bombardarea nocturnă a centrelor 
industriale. Relaxarea intermitentă a presiunii s-a datorat, 
pe lângă vreme, şi unor şovăieli personale. Se pare că n-au 
vrut să treacă la măsuri extreme împotriva Angliei atâta 
timp cât mai existau şanse de-a o convinge să accepte 
pacea. El s-a agăţat de această speranţă şi-a urmărit în 
continuare țelul, dar cu stângăciile inerente. 

Concomitent, gândurile lui se îndreptau tot mai mult 
într-altă direcţie. Deşi pactul cu Stalin îi netezise calea 
pentru victoriile din vest, acestea se datorau în mare 
măsură circumstanțelor, în vreme ce îngenuncherea Rusiei 
sovietice fusese dintotdeauna una din ţintele sale. Pentru 
el  antibolşevismul reprezenta cea mai profundă 
convingere. 

La începutul lunii iunie 1940, în timp ce Hitler mâi era 
angajat în campania franceză, Stalin a profitat de ocazie 
pentru a ocupa Lituania, Estonia şi Letonia. Hitler 


consimţise ca Ţările Baltice să fie în sfera de influenţă a 
Uniunii Sovietice, dar nu să fie ocupate efectiv de aceasta, 
şi considera că fusese tras pe sfoară de aliatul său, deşi 
majoritatea consilierilor săi considerau, în mod realist, că 
intrarea ruşilor în Ţările Baltice constituia o precauţie 
firească, inspirată de teama posibilelor acţiuni ale lui 
Hitler după victoria din vest. 

Profunda neîncredere a lui Hitler faţă de Rusia se 
concretizase în teama permanentă din timpul campaniei 
din Vest, că lăsase în Est doar zece divizii în faţa celor o 
sută ale sovieticilor. 

La 26 iunie 1940, fără a-şi înştiinţa aliatul, Rusia a 
adresat un ultimatum României, cerând retrocedarea 
imediată a Basarabiei şi, în plus, cedarea părţii de nord a 
Bucovinei - ca o „mică compensație” pentru felul în care 
Rusia fusese Jefuită” de fosta ci provincie, în 1918. 
Guvernului român i s-au acordat doar 24 de ore pentru a 
da un răspuns, iar când Bucureştiul a cedat amenințării, 
trupele ruseşti au năvălit imediat, atât pe calea aerului, cât 
şi pe uscat. 

Hitler a receptat această invazie ca „o palmă pe 
obraz, deoarece ruşii ajunseseră acum neliniştitor de 
aproape de exploatările petroliere româneşti, pe care el 
conta, deoarece i se tăiase accesul la sursele de peste 
mări. În săptămânile care au urmat, a devenit tot mai 
nervos şi, totodată, neliniştit de posibilele consecinţe ale 
acestei situaţii asupra ofensivei aeriene împotriva Angliei. 
Suspiciunile sale în privinţa intenţiilor lui Stalin au 
crescut. La 29 iulie 1940 a discutat cu Jodl despre 


posibilitatea războiului cu Rusia, dacă aceasta va încerca 
să pună mâna pe exploatările petroliere ale României. 
Câteva săptămâni mai târziu, ca o ripostă, a început 
transferul în Polonia a doua divizii blindate şi a zece divizii 
de infanterie. O directivă din 6 septembrie 1940, adresată 
Serviciului de contraspionaj, spune: „În săptămânile ce 
urmează, teritoriul din răsărit va fi înarmat mai puternic. 
Aceste regrupări nu trebuie să creeze Rusiei impresia că 
ne pregătim pentru o ofensivă în Est”. 

Puterea forţelor germane trebuia să fie camuflată prin 
schimbări frecvente ale dislocărilor. 


„Pe de altă parte, Rusia trebuie să înţeleagă că trupe 
germane puternice şi bine pregătite sunt staționate în 
Guvernământul General, în provinciile răsăritene şi în 
Protectorat şi să tragă concluzia că suntem gata să ne 
protejăm interesele împotriva unui atac rusesc, îndeosebi 
în Balcani, cu forţe puternice”. 

Directiva avea o notă predominant defensivă. Nu 
prevestea neapărat o agresiune germană, ci mai ales 
preocuparea de a descuraja o agresiune sovietică. 

Din cauza distanţei dintre frontul său şi exploatările 
petroliere pe care trebuia să le păzească, nu le putea 
proteja direct, şi era nevoit să ia în considerare necesitatea 
unei  diversiuni ofensive pe frontul polonez. Ideea 
diversiunii s-a transformat, curând, în intenţia unei invazii 
majore, pentru a preîntâmpina orice primejdii. 

La mijlocul lui septembrie 1940, s-au primit rapoarte 
potrivit cărora serviciul de propagandă sovietic trecuse la 


incitări antigermane în rândurile Armatei Roşii. Acestea 
demonstrau bănuielile ruşilor faţă de sporirea efectivelor 
germane în Est, şi promptitudinea cu care îşi pregăteau 
trupele pentru un conflict ruso-german. Hitler, însă, le-a 
apreciat drept dovezi ale intenţiilor lor defensive. Intuia că 
nu-şi putea permite să mai aştepte consolidarea victoriei 
din Vest şi că trebuia să se ocupe de Rusia. Temerile, 
ambițiile şi prejudecățile se  stimulau reciproc, 
îndemnându-l să acţioneze. Surprins că englezii nu păreau 
să-şi dea seama de situaţia disperată în care se aflau, şi-a 
îndreptat privirile spre Rusia, căutând o explicaţie. Lunile 
treceau, şi el repeta necontenit, în prezenţa lui Jodl şi a 
altora, că Anglia spera, probabil, în intervenţia Rusiei, 
altfel ar fi acceptat înfrângerea. Presupunea chiar că 
exista deja un acord secret în acest sens. Trimiterea lui 
Stafford Cripps la Moscova şi conversaţia lui cu Stalin 
păreau să confirme ipoteza. Germania trebuia să atace, 
altfel va fi redusă ia tăcere. Hitler nu era conştient de 
faptul că, la rândul lor, ruşii se temeau că vor fi atacati. 

Planul ofensivei împotriva Rusiei fusese deja schiţat 
când generalul Paulus, ulterior comandant al armatei care 
a căzut în încercuirea de la Stalingrad, a fost numit 
adjunct al şefului Statului Major General (începutul lui 
septembrie 1940). El a primit ordinul „să examineze 
şansele” planului. Obiectivele erau, în primul rând, 
distrugerea armatelor ruseşti din partea de vest a Rusiei; 
şi, apoi, o înaintare suficient de adâncă pentru a proteja 
teritoriul Germaniei de eventuale atacuri aeriene ale 
ruşilor. 


La începutul lui noiembrie planul, având toate 
detaliile, a fost testat prin câteva exerciţii tactice. Hitler nu 
se mai temea atât de mult de o eventuală ofensivă 
rusească, dar înclina tot mai mult spre declanşarea 
războiului împotriva sovieticilor. Pregătirea şi studierea 
vastelor planuri strategice îl ameţeau întotdeauna, 
îndoielile exprimate de generalii lui, când le dezvăluia ce 
gândea, îl determinau să-şi consolideze şi mai mult punctul 
de vedere. În fond, dreptatea fusese de partea lui ori de 
câte ori ei puseseră la îndoială victoria. Trebuia să le 
dovedească din nou că se înşelau, îndoielile lor 
demonstrau că, în ciuda servilismului, continuau să-l 
considere un amator. În plus, amiralii şi generalii lui erau 
neliniştiţi de perspectiva unui atac maritim împotriva 
Angliei. În aceste condiţii nu putea rămâne pasiv. Iniţiase 
diverse planuri pentru o acţiune prin Spania împotriva 
Gibraltarului, pentru a bloca capătul vestic al Mediteranei, 
dar această operaţiune era de prea mică anvergură pentru 
a-i satisface imensul orgoliu. 

Un nou eveniment, petrecut la finele lunii octombrie 
1940, i-a influenţat decizia şi implicit urmările acesteia: 
invazia lui Mussolini în Grecia, lansată fără acordul lui. Pe 
Hitler l-a înfuriat faptul că partenerul său mai mic nu-i 
ceruse părerea şi îi dăduse programul peste cap. La 
acestea se adăuga şi riscul ca italienii să se instaleze în 
zona vizată de el. Deşi italienii au fost învinşi de englezi, 
iniţiativa independentă a lui Mussolini l-a determinat pe 
Hitler să îşi accelereze acţiunile din Balcani. I se ofereau 
astfel un nou motiv pentru a amâna încheierea ofensivei 


spre Vest şi o justificare a concentrării sale asupra 
Răsăritului. Nevoit să-şi devanseze asociaţii în competiţia 
pentru dobândirea supremaţiei în Balcani, s-a decis să 
rezolve problemele cu Rusia, şi să lase pentru mai târziu 
chestiunea britanică. Decizia aceasta nu era clar 
conturată, dar reprezenta principala lui preocupare. 

La 10 noiembrie 1940, Molotov a sosit la Berlin pentru 
a discuta mai multe probleme, inclusiv propunerea ca 
Rusia să se alăture definitiv Axei. La sfârşitul convorbirilor, 
s-a difuzat un comunicat comun potrivit căruia: „Schimbul 
de idei a avut loc într-o atmosferă de încredere reciprocă 
şi a dus la o înţelegere neoficială asupra problemelor care 
interesează Germania şi Uniunea Sovietică”. Şi germanii 
au fost destul de satisfăcuţi de rezultatele convorbirilor 
care pe 16 noiembrie au fost rezumate astfel: 


„Deocamdată nu există un tratat permanent. Rusia 
pare dispusă să se alăture Pactului celor trei puteri după 
ce vor mai fi clarificate câteva chestiuni... Molotov a fost 
înştiinţat de acţiunea preconizată în Balcani pentru 
sprijinirea Italiei şi nu ridică obiecţii. El a sugerat crearea 
unor condiţii adecvate influenţei Rusiei în Bulgaria, 
similară cu cea a Germaniei în România. Totuşi îşi exprimă 
dezinteresul în privinţa dominaţiei Turciei în Dardanele şi 
manifestă înţelegere faţă de dorinţa Rusiei de a-şi stabili 
baze acolo...” 


De fapt „încrederea reciprocă” lipsea cu desăvârşire, 
iar această expresie diplomatică nu sunase niciodată mai 


fals. 
La 12 noiembrie 1940, în Ordinul numărul 18, emis de 
Hitler, se afirma: 


„Au fost iniţiate discuţii politice cu scopul de a 
clarifica atitudinea Rusiei. Indiferent de rezultatul lor, 
toate pregătirile referitoare la Est deja ordonate verbal vor 
continua”. 


În timp ce diplomaţii discutau, planurile militare 
avansau. Lui Hitler rezultatul convorbirilor nu i s-a părut la 
fel de satisfăcător. El aprecia chestiunile ridicate de Rusia 
în privinţa Pactului celor trei puteri drept diversiune şi era 
dominat de dorinţa de a declanşa ofensiva. Raeder, cu care 
s-a întâlnit la 14 noiembrie 1940, nota că: „totuşi 
conducătorul înclină să instige conflictul cu Rusia”. După 
plecarea lui Molotov, Hitler s-a întâlnit cu o serie de factori 
executivi cărora le-a spus, cât se poate de limpede, că are 
de gând să cotropească Rusia. Încercările acestora de a-l 
convinge să renunţe la o asemenea aventura riscantă au 
fost zadarnice. La argumentul că vor fi nevoiţi să se 
războiască pe două fronturi - situaţie ce se dovedise fatală 
pentru Germania în primul război mondial - le-a replicat că 
putea lua de bună ideea că Rusia nu va întreprinde nimic, 
cât timp Anglia mai rezista. Pentru a învinge Anglia, era 
nevoie de forţe aeriene şi navale mai mari, ceea ce 
însemna reducerea trupelor de uscat, lucru inadmisibil 
atâta vreme cât Rusia continua să rămână o ameninţare. 
Situaţia se schimbase datorită atitudinii inconstante a 


Rusiei, demonstrată de cazul statelor balcanice”. În 
concluzie, „Operaţiunea Leul de Mare” trebuia amânată. 

Pe 5 decembrie 1940, Hitler a primit raportul lui 
Halder cu privire la planul răsăritean. La 18 decembrie a 
emis „ordinul nr. 21 - Operaţiunea Barbarossa”. Acesta 
începea cu declaraţia categorică: „Forţele armate germane 
trebuie să fie pregătite să zdrobească Rusia sovietică, 
printr-o campanie fulger, înainte de sfârşitul războiului 
împotriva Angliei”. 

„În acest scop, armata va folosi toate unităţile 
disponibile însă ţările ocupate vor trebui apărate împotriva 
atacurilor surpriză. Forţele marinei militare se vor 
concentra împotriva Angliei! 

Dacă se iveşte ocazia, voi ordona concentrarea 
trupelor pentru acţiunea împotriva Rusiei sovietice cu opt 
săptămâni înainte de data preconizată pentru începerea 
operaţiunilor. Pregătirile în acest sens trebuie să demareze 
imediat -, urmând să se încheie până pe 15 mai 1941. 
(Data considerată cea mai apropiată, ţinând cont de 
necesitatea unor condiţii meteorologice adecvate.) Este 
necesar să se procedeze cu mare prudenţă pentru a nu 
deconspira intenţia de atac. 

Grosul trupelor de uscat ruseşti din partea de apus a 
Rusiei trebuie distrus, străpungând patru breşe cu 
tancurile; retragerea forţelor inamicului în spaţiile întinse 
ale Rusiei trebuie împiedicată cu orice preţ”. 

În continuare se preciza că, dacă aceste acţiuni nu vor 
fi suficiente pentru a paraliza Rusia, ultima ei zonă 
industrială din Urali putea fi eliminată cu ajutorul forţelor 


Luftwaffe. Flota Roşie urma să fie anihilată prin capturarea 
bazelor baltice. România va ajuta prin străpungerea 
forţelor ruseşti în sud şi prin asigurarea serviciilor 
auxiliare în spatele frontului. Hitler îl sondase pe generalul 
Antonescu, în noiembrie, în privinţa participării la un atac 
împotriva Rusiei. 

Expresia „dacă se iveşte ocazia” părea restrictivă, 
însă nimeni nu se îndoia că Hitler se hotărâse deja. 
Restricţia ar putea fi explicată printr-un pasaj aflat în 
aceeaşi directivă: „În toate ordinele date de comandanții 
superiori în conformitate cu aceste dispoziţii se vor folosi 
exprimări care să poată fi luate drept măsuri de precauţie 
în cazul în care Rusia şi-ar schimba atitudinea faţă de noi”. 
Planul trebuia mascat cu un program elaborat de inducere 
în eroare a ruşilor şi lui Hitler i se părea firesc să preia el 
conducerea, mai ales că urma să fie amăgit nu numai 
inamicul, ci şi propriul popor. Pentru că mulţi dintre cei 
cărora le-a anunţat proiectul său s-au arătat tulburaţi de 
riscurile invadării Rusiei, fapt ce însemna un război pe 
două fronturi, a socotit înţelept să păstreze aparențele 
rezervei în ce priveşte decizia finală. Le lăsa astfel răgazul 
să se obişnuiască cu noua direcţie din care bătea vântul, şi 
îşi asigura timpul necesar pentru a putea aduce dovezi mai 
convingătoare despre intenţiile duşmănoase ale Rusiei. 
Îndoielile generalilor săi l-au făcut să se îngrijoreze de 
urmările lipsei lor de entuziasm. Putea să-i determine la 
supunere în baza jurământului pe care aceştia îl 
depuseseră în faţa lui, dar prin aceasta n-ar fi putut să le 
insufle hotărârea necesară repurtării victoriei. Fiind 


instrumentele sale profesioniste, trebuia să îi convingă. 

La 10 ianuarie 1941 s-a semnat un nou tratat cu 
Rusia, care consfințea înțelegerile din noiembrie, cu 
Molotov, referitoare la problemele economice şi a celor 
legate de frontiere. Aparent, situaţia se calmase, deşi 
Hitler îl etichetase pe Stalin drept „şantajist”. În acelaşi 
timp, din România şi din Bulgaria soseau rapoarte 
neliniştitoare referitoare la activităţile ruşilor în aceste 
țări. 

La 19 ianuarie 1941, Hitler s-a întâlnit cu Mussolini, şi 
au discutat despre Rusia. El nu şi-a dezvăluit planurile 
ofensive, dar l-a informat că a primit din partea Rusiei un 
protest vehement referitor la concentrarea trupelor 
germane în România. Indicii preţioase despre felul în care 
gândea se desprind şi din următoarea sa remarcă: 
„Înainte, Rusia nu reprezenta un pericol, deoarece nu ne 
putea ataca. Acum, însă, datorită aviaţiei, exploatările 
petroliere ale României pot fi transformate într-un câmp de 
dărmături fumegânde, printr-un atac aerian din partea 
Rusiei, or viaţa Axei depinde de aceste exploatări 
petroliere”. Acest argument l-a prezentat şi generalilor săi 
când aceştia au sugerat că un eventual atac al ruşilor 
putea fi contracarat prin creşterea puterii defensive a 
forţelor ce apărau teritoriul Germaniei. 

La 3 februarie 1941, Hitler a aprobat forma finală a 
planului „Barbarossa”, ca urmare a unei consfătuiri ce a 
avut loc la Berchtesgaden. Keitel a estimat puterea 
inamicului în partea de apus a Rusiei la aproximativ 100 de 
divizii de infanterie, 25 de divizii de cavalerie şi 


echivalentul a 30 de divizii mecanizate. Evaluarea s-a 
dovedit aproape de realitate. La declanşarea invaziei, ruşii 
aveau disponibile în vest 88 de divizii de infanterie, şapte 
divizii de cavalerie şi 54 de divizii de tancuri şi motorizate. 
Keitel a mai susţinut că forţele germane vor fi inferioare 
numeric, dar mult superioare calitativ. În realitate, forţa 
invadatoare a fost alcătuită din 116 divizii de infanterie 
(dintre care 14 motorizate), o divizie de cavalerie şi 19 
divizii blindate - la care se adăugau 9 divizii de linii de 
comunicaţii. Valoarea acestor efective nu s-a precizat 
atunci, pentru a potoli neliniştea generalilor. Cifrele ar fi 
arătat că nemţii se angajau într-o mare ofensivă fără sorţi 
de izbândă, inferiori chiar la capitolul decisiv al forţelor 
blindate. Planul miza puternic pe superioritatea calitativă 
a forţelor militare. 

Keitel a mai spus: „intenţiile operative ale ruşilor nu 
sunt cunoscute. Nu există forţe puternice la graniţă. Orice 
retragere nu poate fi decât de mică anvergură, deoarece 
Ţările Baltice şi Ucraina sunt vitale pentru ruşi sub 
aspectul resurselor”. În acel moment afirmaţia părea 
rezonabilă, dar ulterior s-a dovedit excesiv de optimistă. 

Forţele invadatoare urmau să fie împărţite în trei 
grupuri de armate. Grupul de Nord (condus de Leeb) urma 
să atace din Prusia răsăriteană, prin Ţările Baltice şi să 
ajungă la Leningrad. Grupul Central (condus de Bock) 
trebuia să atace din zona Varşoviei către Minsk şi 
Smolensk, de-a lungul şoselei spre Moscova. Grupul de 
Sud (condus de Rundstedt) începea invazia la sud de 
ţinutul mlăştinos Pripet, extinzându-se în jos, spre 


România, şi avea drept obiectiv Niprul şi Kievul. Ponderea 
militară cea mai mare revenea Grupului Central, pentru a-i 
conferi o forţă mai mare. Grupul de Nord deţinea o forţă 
sensibil egală, iar cel de Sud, una inferioară. 

Keitel a specificat faptul că Ungaria avea încă o 
atitudine îndoielnică. El a subliniat că aranjamentele cu 
ţările dispuse să coopereze cu Germania nu se puteau face 
decât în ultimul moment, pentru a se păstra secretul 
operaţiunii. Singura excepţie o constituia România, a cărei 
cooperare era „vitală”. (Hitler îi ceruse lui Antonescu să 
permită trecerea trupelor germane prin România pentru a- 
i susţine pe italieni în Grecia. Antonescu ezitase, susţinând 
că asta putea grăbi un atac al ruşilor împotriva României. 
La cea de-a treia întâlnire cu Antonescu, Hitler i-a promis 
acestuia nu numai retrocedarea Basarabiei şi a părţii de 
nord a Bucovinei, ci şi acordarea unei fâşii de teritoriu din 
sudul Rusiei „până la Nipru” drept recompensă pentru 
ajutorul dat de România.) 

Keitel a mai adăugat că operaţiunea Gibraltar nu mai 
era posibilă, întrucât grosul artileriei germane fusese 
trimis în Răsărit. Operaţiunea „Leul de Mare” fusese şi ea 
suspendată, dar, trebuia să se facă tot posibilul pentru a 
menţine în rândul trupelor noastre impresia că invadarea 
Angliei nu fusese abandonată”. În acest scop anumite zone 
de pe coasta Mării Mânecii şi din Norvegia urmau să fie 
brusc închise, iar concentrarea forţelor în est prezentată 
ca un exerciţiu de inducere în eroare care să mascheze 
iminenta debarcare în Anglia. 

Planul militar era cuplat cu „Planul Oldenburg”, un 


proiect economic amplu vizând exploatarea teritoriului 
sovietic cucerit. S-a creat un Stat major economic, 
independent de Statul Major General. Un raport din 2 mai 
1941, începea cu următoarele declaraţii: „Războiul poate fi 
continuat doar cu condiţia ca forţele armate să fie hrănite 
de Rusia în cel de-al treilea an al războiului. Milioane de 
oameni vor pieri de foame în Rusia, dacă vom scoate din 
ţară lucrurile de care avem nevoie”. Nu se poate spune 
dacă era vorba doar de o afirmaţie ştiinţifică cinică sau 
declaraţia se voia un avertisment împotriva scopurilor şi 
pretențiilor excesive. Raportul menţiona în continuare: 
„Capturarea şi transferarea seminţelor de ulei şi a turtelor 
de floarea-soarelui sunt de primă importanţă; grânele se 
situează pe planul al doilea”. Un raport preliminar al 
generalului Thomas, şeful Departamentului economic 
pentru război al OKW (Statul major general al forţelor 
armate), susţinea că prin cucerirea Rusiei s-ar putea 
rezolva problema hranei pentru Germania, dacă se 
soluţiona chestiunea transportului, însă aprovizionarea cu 
„cauciuc, cupru, platină, cositor, azbest şi cânepă va 
rămâne nerezolvată până la asigurarea legăturilor cu 
Orientul îndepărtat”. Acest gen de avertismente nu l-au 
oprit pe Hitler. În schimb, concluzia potrivit căreia 
„aprovizionarea cu combustibil din Caucaz este 
indispensabilă pentru exploatarea teritoriilor ocupate” şi-a 
făcut efectul determinându-l să îşi extindă excesiv 
înaintarea. 

Planul „Barbarossa” a avut de suferit şi mai mult din 
cauza unui inconvenient preliminar cu un efect întârziat - 


efectul psihologic pe care l-a avut asupra lui Hitler dublul 
refuz diplomatic din partea Greciei şi a lugoslaviei, 
sprijinite de Anglia. 

Înainte de a ataca Rusia, Hitler dorea să-şi degajeze 
umărul drept de interferenţele britanice. Sperase să obţină 
controlul în Balcani fără lupte grele - recurgând la 
diplomaţia înarmată. Considera că după victoriile 
repurtate în Vest era normal să nu mai întâmpine greutăţi. 
Rusia îi netezise calea spre România anexând Basarabia; 
prin recul, România căzuse în braţele lui. Şi următorul pas 
a fost simplu. La 1 martie, guvernul bulgar a acceptat un 
pact prin care forţelor germane li se îngăduia să se 
deplaseze pe teritoriul Bulgariei şi să îşi consolideze 
poziţiile la frontiera cu Grecia. Guvernul sovietic a 
dezaprobat public această abatere de la neutralitate, dar 
faptul că ruşii s-au abținut de la măsuri mai dure l-a 
convins pe Hitler că Rusia nu era pregătită pentru război. 

Guvernul grec s-a arătat mai puţin sensibil la 
demersurile diplomatice ale lui Hitler, lucru normal dacă 
ţinem seama că Grecia fusese invadată de partenerul lui 
din Axă. Guvernul grec nu s-a speriat nici de amenințările 
lui, înflăcărat de succesul repurtat a împotriva lui 
Mussolini, poporul grec se trezise la viaţă. În februarie, s- 
au adus ca întăriri trupe britanice, care au început să 
debarce la câteva zile după intrarea nemților în Bulgaria. 

În aceste condiţii, Hitler a pus la cale atacul împotriva 
Greciei şi l-a lansat o lună mai târziu. În acest fel el s-a 
abătut de la obiectivul lui principal, dacă ţinem seama că 
forţa englezilor era suficientă doar pentru a provoca o 


zgârietură pe umărul său drept, iar grecii se luptau cu 
italienii. 

Evenimentele din Iugoslavia s-au repercutat negativ 
asupra planului său referitor la Rusia. La început, sub 
presiunea germană, guvernul iugoslav a acceptat să se 
ataşeze la Axă, cu condiţia ca Iugoslavia să fie eliberată de 
obligaţii militare, dar a acceptat în secret ca linia ferată 
Belgrad-Nis, spre frontiera greacă să fie pusă la dispoziţia 
trupelor germane. Reprezentanţii Iugoslaviei au semnat 
pactul la 25 martie 1941. Două zile mai târziu, la Belgrad, 
a avut loc o lovitură de stat organizată de generalul 
Simovici, comandantul forţelor aeriene iugoslave, şi de un 
grup de tineri ofiţeri. Aceştia au preluat controlul asupra 
staţiei de radio şi a centralei telefonice şi au format un 
guvern nou sub conducerea lui Simovici, care n-a ţinut 
cont de pretenţiile germanilor. Complotul fusese sprijinit 
de câţiva agenţi britanici; când vestea despre reuşita 
loviturii de stat a ajuns la Londra, Churchill a spus, într-un 
discurs: „Am veşti măreţe pentru voi şi întreaga ţară. Azi- 
dimineaţă, devreme, Iugoslavia şi-a recăpătat suflul”. În 
continuare, a declarat că noul guvern va primi „tot ajutorul 
şi sprijinul militar” din partea Angliei. 

Lovitura de stat din Iugoslavia a dat peste cap situaţia 
din Balcani. Hitler nu putea tolera un asemenea afront, iar 
veselia lui Churchill îl scotea din fire. În consecinţă, a 
hotărât invadarea Iugoslaviei şi a Greciei. Pregătirile s-au 
desfăşurat rapid, astfel încât atacul a putut fi lansat zece 
zile mai târziu, la 6 aprilie 1941. 

Rezultatele acestei sfidări balcanice s-au dovedit 


nefaste. Iugoslavia a fost cotropită într-o săptămână, iar 
capitala ei devastată de atacuri aeriene. Grecia a fost 
cotropită în circa trei săptămâni, iar forţa britanică nevoită 
să se retragă pe navele ei. Eforturile liotei fuseseră 
dejucate pas cu pas, fapt ce a pus sub semnul îndoielii 
părerea lui Churchill şi a celor care îl susţinuseră în 
succesul unei intervenţii militare. Avem în vedere nu 
numai pierderea respectului de care se bucura Anglia, ci şi 
nenorocirile care s-au abătut asupra popoarelor iugoslav şi 
grec. Sentimentul că au fost abandonaţi a persistat mult 
timp. În plus, ca o ironie a istorici, iniţiativa lui Churchill a 
fost trezirea Iugoslaviei care s-a opus crezurilor omului de 
stat britanic. 

Cu toate acestea, rezultatele indirecte ale episodului 
au fost deosebit de importante şi au pus sub semnul 
îndoielii raţionamentul lui Hitler. Operând cu rezerve 
minime de forţe el nu şi-a putut permite o campanie în 
Iugoslavia şi Grecia simultană cu invadarea Rusiei. Un 
handicap l-a constituit numărul mai mic de tancuri în 
comparaţie cu ruşii. Cucerirea rapidă a Balcanilor era 
condiţionată de folosirea diviziilor blindate. În această 
situaţie, la 1 aprilie 1941, planul „Barbarossa” a fost 
amânat - de la mijlocul lui mai în a doua jumătate a lui 
iunie. 

Hitler a reuşit să cucerească suficient de repede cele 
două ţări, lucru ce i-a permis să respecte data fixată 
pentru invadarea Rusiei. Generalii lui au considerat că, 
dacă Grecia ar fi fost apărată de englezi „Barbarossa” nu s- 
ar fi putut realiza. Deşi întârzierea a fost de numai cinci 


săptămâni, ea a diminuat, totuşi, şansa de victorie în 
Rusia. Alţi factori negativi au fost lovitura de stat din 
Iugoslavia şi o întârziere neprevăzută în august datorată 
unor nehotărâri şi instalarea timpurie a iernii. 

La 1 mai 1941, englezii se reîmbarcaseră de pe plajele 
din sudul Greciei, excepţie făcând cei care fuseseră izolaţi 
sau capturați, în aceeaşi zi, Hitler a fixat data pentru 
„Barbarossa”. Ordinul lui conţinea şi o evaluare a 
desfăşurării operaţiilor: 

„Se poate presupune că vor fi bătălii violente la 
frontiere, timp. De maximum patru săptămâni. Ulterior, se 
aşteaptă o rezistenţă mai slabă. Rusul luptă până la ultima 
suflare pe locul ce i-a fost fixat”. 

La 6 iunie 1941, Keitel a transmis orarul detaliat al 
operaţiunilor. Pe lângă enumerarea forţelor ce urmau să 
fie folosite la invazie, documentul arăta că 46 de divizii de 
infanterie rămăseseră în Vest, pentru a înfrunta Anglia 
(una singură era motorizată şi mai exista o brigadă 
blindată). Operațiunile „Atila” (capturarea părţii de nord a 
Africii dominată de francezi) şi „Isabella” (contracararea 
unei posibile acţiuni britanice în Portugalia) „puteau fi încă 
executate, dar nu simultan”. „Luftflotte 2 a fost retrasă din 
acţiune şi transferată în Est, Luftflotte 3 preluând singură 
responsabilitatea războiului împotriva Angliei”. 

Aceste ordine lăsau să se înţeleagă că negocierile cu 
Statul major finlandez, în vederea cooperării, începuseră 
pe 25 mai 1941. Românii, a căror colaborare fusese deja 
obţinută, urmau să fie informaţi în privinţa aranjamentelor 
finale la 15 iunie 1941. La 16 iunie 1941, ungurii vor fi 


avertizaţi să-şi intensifice paza frontierei. În ziua 
următoare, toate şcolile din partea răsăriteană a 
Germaniei aveau să fie închise. Navele de comerţ germane 
trebuiau să părăsească Rusia fără a atrage atenţia, iar 
navigația în exterior urma să înceteze. Începând cu 18 
iunie, nu mai era necesar „ca intenţia de a ataca să fie 
camuflată”. Pentru ruşi, ar fi prea târziu să ia vreo măsură 
deosebită. Momentul limită pentru eventuala anulare a 
ofensivei era ora 13.00 în ziua de 21 iunie 1941; parola 
pentru această eventualitate ar fi "Altona” - iar pentru 
demararea atacului, „Dortmund”. Ora fixată pentru 
trecerea frontierei era 3,30 la data de 22 iunie 4941. 

În ciuda precauţiilor luate de nemți Serviciul secret 
britanic deţinea informaţii excelente cu mult timp înainte, 
pe care le-a transmis ruşilor. Acestea prevedeau chiar data 
exactă a invaziei, cu o săptămână înainte ca aceasta să fi 
fost fixată definitiv. Avertismentele repetate, lansate de 
Serviciul secret britanic au fost primite cu neîncredere de 
ruşi, care acordau credit Pactului sovieto-german, lucru ce 
i-a surprins şi i-a enervat pe englezi. Acest sentiment s-a 
reflectat în mesajul radiodifuzat al lui Churchill la aflarea 
ştirii atacului lui Hitler când Armata Roşie a suferit 
primele dezastre şi când englezii le-au şi pus pe seama 
faptului că ruşii fuseseră luaţi prin surprindere. Totuşi, un 
studiu al presei şi al emisiunilor radiofonice ruseşti nu 
confirmă această impresie. Începând cu luna aprilie, s-au 
remarcat indicaţii semnificative în privinţa unor măsuri de 
prudenţă, lucru ce dovedea că ruşii erau conştienţi de 
mişcările trupelor germane. În acelaşi timp, se vorbea de 


stricta respectare a Pactului de către Germania, şi se 
denunţau tentativele britanice şi americane de a semăna 
discordia între Rusia şi Germania, în special prin 
răspândirea unor zvonuri referitoare la pregătirile unui 
atac al Germaniei împotriva Rusiei. Un comunicat 
radiofonic din 13 iunie 1941, în stilul caracteristic lui 
Stalin, făcea următoarea remarcă: „Presupun că trimiterea 
trupelor germane în regiunile din estul şi din nord-estul 
Germaniei se datorează unor motive care n-au nicio 
legătură cu Rusia”. Această observaţie trebuie să-l fi 
încurajat pe Hitler, întărindu-i convingerea că programul 
său de inducere în eroare izbutise. Dublei induceri în 
eroare i se poate face faţă plusând. Acelaşi comunicat 
radiofonic răspundea unor rapoarte străine privind 
mobilizarea rezerviştilor ruşi, explicând că acest fapt era 
doar o măsură de instrucţie preliminară manevrelor uzuale 
din timpul verii. Pe 20 iunie 1941, Radio Moscova difuza o 
relatare entuziastă despre exerciţiile militare aflate în curs 
de desfăşurare, lângă ţinutul mlăştinos Pripet. Se anunţa, 
totodată, că liniile de apărare civilă ale Moscovei împotriva 
raidurilor aeriene vor fi testate în „condiţii reale” 
duminică, 22 iunie 1941. În schimb, rapoartele străine 
despre iminenţa unei invazii germane erau descrise şi 
acum drept „născociri ale unor forţe ostile Rusiei”. 

Nemţii au fost informaţi de eforturile englezilor de a-i 
pune în gardă pe ruşi. Într-adevăr, pe 24 aprilie 1941, 
ataşatul militar naval la Moscova raporta: „Ambasadorul 
britanic prezice ziua de 22 iunie ca zi a începerii 
războiului”. Asta nu l-a determinat pe Hitler să schimbe 


data. Se prea poate să fi contat pe faptul că ruşii 
nesocoteau orice raport venit din partea englezilor, sau să 
fi considerat că data, ca atare, nu conta. 

Este dificil de apreciat cât de convins era Hitler că 
ruşii nu se aşteptau ca el să-i lovească. Se întâmpla adesea 
să-şi  disimuleze gândurile faţă de propriul anturaj. 
Rapoartele venite de la observatorii săi din Moscova îi 
relataseră încă din primăvară că guvernul sovietic părea 
dornic să îi potolească neliniştile şi să-l convingă că nu 
exista niciun pericol ca Rusia să atace Germania atâta timp 
cât trăia Stalin. La 7 iunie 1941, ambasadorul german 
raporta: „Toate observaţiile demonstrează că Stalin şi 
Molotov, care poartă întreaga răspundere pentru politica 
externă a Rusiei, fac tot posibilul pentru a evita un conflict 
cu Germania”. Confirmarea acestui lucru părea să vină nu 
numai din felul în care ruşii respectau livrările potrivit 
acordului comercial, ci şi prin propunerile făcute lui Hitler 
de a-şi retrage recunoaşterea diplomatică a Iugoslaviei, a 
Belgiei şi a Norvegiei. 

Pe de altă parte, Hitler declara, adesea, că diplomaţii 
germani din Moscova erau cei mai prost informaţi din lume 
şi le furniza generalilor săi rapoarte potrivit cărora ruşii se 
pregăteau pentru o ofensivă, care trebuia imediat 
zădărnicită. Este posibil să îi fi indus în eroare intenţionat, 
fără ca el să creadă respectivele rapoarte, deoarece avea 
permanent greutăţi cu generalii, care continuau să-l 
convingă să renunţe la invazie. După trecerea frontierei, 
generalii au găsit prea puţine semne despre aşa-zisele 
pregătiri de ofensivă ale ruşilor, fapt ce le-a confirmat că 


Hitler îi indusese în eroare. 

Deznodământul războiului din Rusia a depins nu atât 
de strategic şi de tactică, cât mai ales de spațiu, logistică 
şi mecanică. Deşi deciziile operaționale au avut o mare 


însemnătate, deficienţele mecanice în combinaţie cu 
enormitatea spaţiului s-au dovedit mai importante, iar 
efectul lor trebuie apreciat în raport cu aceşti factori de 
bază. Factorul spaţiu devine evident când priveşti harta 
Rusiei, dar cel de ordin mecanic necesită explicaţii. Pentru 
înţelegerea evenimentelor este necesară o analiză 
preliminară a acestuia din urmă. 

Ca şi în cazul celorlalte invazii, totul a depins de 
forţele mecanizate, deşi acestea reprezentau doar o mică 
parte din tabloul Torţelor angajate în luptă. Cele 19 divizii 
blindate disponibile reprezentau doar o zecime din 
numărul total al diviziilor germane şi a celor provenite din 
ţările satelite. Dintre diviziile rămase doar 14 erau divizii 
motorizate, capabile să ţină pasul cu avangarda de 
blindate. 

În total, armata germană dispunea în 1941, de 21 de 
divizii blindate, faţă de zece, în 1940. Această aparentă 
dublare a puterii blindatelor era, însă, o iluzie, căci fusese 
realizată, în principal, prin diluare. În campania din Vest, 
miezul fiecărei divizii consta dintr-o brigadă de tancuri 
formată din două regimente, fiecare cuprinzând 160 de 
tancuri de luptă. Înaintea invaziei din Rusia, din fiecare 
divizie a fost scos un regiment de tancuri, din care s-a 
format o nouă divizie. 

Unii dintre cei mai buni specialişti au protestat 
împotriva acestei decizii argumentând că astfel creştea 
doar numărul de personal şi trupe auxiliare neblindate, 
diminuându-se astfel efectul loviturilor pe care le putea da 
fiecare divizie. Din efectivul de 17.000 de oameni, doar 


2.600 erau de fapt „tanchişti”. Dar Hitler a rămas 
insensibil. Vastitatea spaţiilor ruseşti l-a făcut să simtă 
nevoia unui număr sporit de divizii care puteau lovi în 
profunzime, mizând şi pe inferioritatea tehnică a forţelor 
ruseşti datorită căreia „diluarea” trupelor sale va fi 
compensată. În plus, datorită creşterii producţiei tipurilor 
mai noi, Mark III şi Mark IV, două treimi din forţa 
blindatelor fiecărei divizii consta în tancuri mijlocii, cu 
tunuri mai mari şi o grosime a blindajului dublă. În 
campania din Vest două treimi fuseseră tancurile uşoare. 
În acest fel forţa loviturilor putea fi sporită, chiar dacă 
efectivul se înjumătăţise. Argumentul era valabil doar până 
la un punct şi numai pentru moment. 

Reducerea proporţiei tancurilor scotea în evidenţă un 
neajuns fundamental al „diviziei de blindate” germane - 
faptul că majoritatea elementelor nu erau blindate şi nu se 
puteau deplasa pe orice teren. Marca schimbare pe care 
tancul o produsese în ducerea războiului - mai importantă 
chiar decât faptul că readusese în actualitate armura - 
consta în capacitatea de a se deplasa în afara drumurilor, 
independent de relief şi fără a necesita drumuri amenajate 
dinainte. În timp ce vehiculul motorizat pe pneuri nu făcea 
decât să accelereze ritmul de deplasare, reproducând 
efectul căii ferate într-o formă mult mai flexibilă, tancul 
revoluţionase mobilitatea. Croindu-şi propriul drum pe 
măsură ce se deplasa, nu era obligat să urmeze o rută dată 
de-a lungul unui drum creat anterior, înlocuind astfel 
deplasarea unidimensională, prin cea bidimensională. 

Acest avantaj fusese sesizat iniţial de exponenţii 


britanici ai luptei mecanizate. În structura forţelor blindate 
pe care aceştia o propuseseră la sfârşitul primului război 
mondial, toate vehiculele, inclusiv cele care transportau 
provizii, urmau să fie prevăzute cu şenile pentru a se putea 
deplasa pe orice teren. Concepţia lor nu a fost pusă în 
practică nici măcar de armata germană. 

În divizia blindată specifică a anului 1941, existau în 
total mai puţin de 300 de vehicule cu şenile, în timp ce 
numărul celor cu roţi se ridica la aproape 3.000, 
majoritatea destinate deplasării pe drumuri şi şosele. 
Numărul foarte mare al acestui tip de vehicule nu contase 
în campania din Vest, unde o apărare prost amplasată s-a 
prăbuşit, permiţând folosirea de către inamic a reţelelor de 
drumuri bine pavate pentru valorificarea avantajului 
dobândit. În Răsărit, însă, unde drumurile corespunzătoare 
erau rare, ele s-au dovedit a fi o frână cu efecte decisive. 
Nemţii au plătit aici din cauza faptului că, în practică, se 
aflau cu douăzeci de ani în urmă faţă de teoria pe care o 
adoptaseră drept cheie a succesului. 

Au izbutit, totuşi, să pătrundă în profunzimea 
teritoriului rusesc pentru că adversarii lor erau şi mai 
înapoiaţi din punct de vedere al echipamentelor. Deşi ruşii 
dispuneau de un număr mult superior de tancuri, cel al 
vehiculelor cu motor, foarte limitat, nu le-a permis nici 
măcar forţelor lor blindate de a beneficia de aportul 
mijloacelor de transport motorizate. Acest lucru s-a 
dovedit un handicap esenţial pentru capacitatea lor de 
manevră pentru a face faţă atacurilor lansate de blindatele 
germane. 


În această ofensivă Germania a folosit 3.550 de 
tancuri, doar cu opt sute mai mult decât în invazia din 
Vest. (Ruşii, desigur, au afirmat în august că au distrus 
8.000.) Numărul total al tancurilor Armatei Roşii, potrivit 
telegramei trimise de Stalin lui Roosevelt, la 30 iunie 1941, 
se ridica la 24.000, dintre care mai mult de jumătate se 
aflau în partea de apus a Rusiei. 

În zorii zilei de duminică, 22 iunie 1941, puhoiul 
german s-a revărsat peste graniţă în trei mari viituri 
paralele, între Marea Baltică şi Munţii Carpaţi. 

În stânga, Grupul de Armate Nord, condus de Leeb, a 
trecut frontiera Prusiei răsăritene şi a pătruns în Lituania 
ocupată de ruşi. În centru-stânga, la est de Varşovia, 
Grupul de Armate Centru, condus de Bock, a început o 
înaintare masivă pe ambele flancuri ale protuberanţei 
formate de frontul rusesc din nordul Poloniei. Pe centru- 
dreapta, domnea calmul pe o fâşie plată de 95 km, 
deoarece vălul german fusese nevoit să ocolească 
extremitatea apuseană a zonei mlăştinoase Pripet. În 
dreapta, Grupul de Armate Sud, condus de Rundstedt, a 
ţâşnit înainte pe latura nordică a protuberanţei de la Lvov 
formată de frontul rusesc din Galiţia, lângă Carpaţi. 

Breşa dintre dreapta lui Bock şi stingă lui Rundstedt a 
fost dinadins lăsată pentru a asigura concentrarea forţelor 
şi un culoar de acces cât mai clar, lucru ce a crescut viteza 
de înaintare a germanilor, în prima fază. Sectorul Pripet, 
care a rămas neatins, le-a oferit însă ruşilor o zonă pentru 
a-şi strânge rezervele la adăpost, de unde, ulterior, au 
organizat o serie de contraatacuri din flanc, către sud, care 


au frânat înaintarea lui Rundstedt spre Kiev. Acest lucru 
apă contat mai puţin, dacă înaintarea lui Bock la nord de 
mlaştinile Pripet şi-ar fi atins țelul - prinderea în capcană a 
ruşilor în jurul oraşului Minsk. 

Ponderea principală a ofensivei germane a fost în 
partea de centru-stânga. Lui Bock i s-a încredinţat astfel 
rolul principal, pentru care fusese nominalizat iniţial şi în 
invazia din Vest, unde, ulterior, accentul a fost transferat 
de la grupul său de armate la cel al lui Rundstedt. În 
vederea acestei misiuni decisive, i s-a asigurat cea mai 
mare parte a forţelor blindate, două grupuri de tancuri, 
conduse de Guderian şi de Hoth. Celelalte grupuri de 
armate nu dispuneau decât de un grup de tancuri fiecare. 
Bock mai avea în subordine Armata a 4-a şi Armata a 9-a, 
fiecare cu câte trei corpuri de armată. 

Grupurile de tancuri (rebotezate mai târziu „armate 
de tancuri”) cuprindeau fiecare patru până la cinci divizii 
de tancuri şi trei divizii motorizate. 

Conducătorii germani erau unanim de acord că 
deznodământul avea să depindă de utilizarea acestor 
grupuri de tancuri. Cu toate acestea, s-a iscat un conflict 
de opinii în privinţa modului optim de a le folosi. Această 
„luptă a teoriilor” s-a soldat cu consecinţe importante. Unii 
dintre comandanții mai vârstnici susțineau distrugerea 
armatei ruseşti printr-o bătălie decisivă, pe structura 
încercuirii clasice, declanşate cât mai curând posibil după 
trecerea frontierei. Ei optau astfel pentru teoria 
tradiţională a strategiei elaborată de Clausewitz, definită 
de Moltke şi dezvoltată de Schlieffen, susţinând-o cu tărie, 


deoarece se temeau de riscurile unei înaintări prea adânci, 
înainte ca principalele armate ruseşti să fie înfrânte. 
Pentru a asigura succesul planului, insistau ca grupurile 
de tancuri să coopereze cu unităţile de infanterie, 
deplasându-se spre interior din ambele flancuri, asemeni 
unui cleşte prin spatele forţelor inamice, închizând astfel 
cercul. 

Specialiştii în tancuri, în frunte cu Guderian, 
susțineau ca grupurile de tancuri să înainteze cât mai 
adânc şi cât mai rapid posibil - de o manieră care se 
dovedise decisivă în Franţa. Guderian susţinea că grupul 
său şi cel al lui Hoth nu trebuiau să piardă vreme pentru a 
valorifica breşa în direcţia Moscovei, ci să ajungă cel puţin 
până la Nipru, înaintea vehiculelor pe pneuri. Cu cât 
atingeau mai repede această linie, eu atât şansele de a 
disloca rezistenţa ruşilor erau mai mari. Astfel, Niprul ar fi 
putut funcţiona ea o nicovală, cum se întâmplase cu Marea 
Mânecii în 1940. În concepţia lui Guderian, încercuirea 
forţelor ruseşti trebuia lăsată în seama infanteriei, ajutată 
de detaşamente relativ miei, pe care grupurile de tancuri 
le puteau îndrepta spre interior pe măsură ce îşi continuau 
înaintarea. 

„Lupta teoriilor” s-a  tranşat în favoarea 
„tradiţionaliştilor”. 

prin decizia lui Hitler, care n-a avut curajul să mizeze 
pe aceeaşi carte ca în loviturile precedente. Compromisul 
cu conservatorismul s-a soldat cu rezultate mai proaste 
decât în 1940. Deşi specialiştilor în tancuri li s-a acordat, 
ca persoane, un rol mai mare decât în 1940, li s-a refuzat 


şansa de a opera aşa cum apreciau ci că este mai eficace. 
Decizia lui Hitler a fost influenţată nu numai de îndoielile 
pe care i le sugera varianta lor, ci şi de obsesia lui de a 
vedea majoritatea Armatei Roşii prinsă într-o singură 
încercuire gigantică. Acest adevărat miraj l-a ademenit tot 
mai adânc în inima Rusiei, deoarece primele două tentative 
au eşuat. A treia însă a adus o „recoltă” mai mare de 
prizonieri, dar l-a purtat dincolo de Nipru. La a patra, 
peste o jumătate de milion de ruşi au căzut în capcană, 
însă iarna a intervenit nemilos, diminuând posibilitatea 
nemților de a valorifica breşa uriaşă creată în front. 
Fiecare luptă necesitase timp pentru deschiderea şi 
închiderea cleştelui, lucru ce s-a soldat cu ratarea 
obiectivului strategic în încercarea de a completa etapele 
tactice. 

E greu de spus dacă tactica lui Guderian ar fi fost 
superioară. Totuşi, ea a fost susţinută de către unii dintre 
cei mai buni ofiţeri ai Statului Major General german. 
Retrospectiv, aprecierea lor a înclinat şi mai mult în 
favoarea variantei Guderian. Deşi recunoşteau dificultăţile 
asigurării întăririlor şi a aprovizionării unei înaintări atât 
de adânci, considerau că acestea puteau fi depăşite prin 
utilizarea avioanelor de transport disponibile, degrevând 
astfel forţele blindate de sarcina de a-şi căra bagajele. 
Astfel reuşeau să „împingă” în faţă elementele luptătoare 
şi să se concentreze asupra menţinerii acestora până la 
venirea din urmă a coloanelor motorizate auxiliare. Dar 
ideea deplasării fără accesorii, în stil Sherman, 
contravenea flagrant modului convenţional de ducere a 


războiului în Europa şi nu putea fi acceptată unanim în 
această fază. 

Întrucât „lupta teoriilor” se soluţionase în favoarea 
strategiei tradiţionale, planul a fost conceput astfel încât 
să se realizeze o vastă încercuire menită să ducă la 
prinderea în laţ şi la anihilarea principalelor forţe 
sovietice, înainte de a se ajunge la Nipru. Pentru a spori 
şansele, Bock urma să realizeze o manevră de încercuire, 
de mică anvergură, cu unităţile de infanterie ale Armatelor 
a 4-a şi a 9-a, precum şi o alta mai amplă pe exterior, 
executată de grupurile de tancuri, care urmau să atace 
mai în adâncime decât primele, înainte de a se îndrepta 
spre interior. Acest model se apropia oarecum, deşi 
insuficient, de vederile lui Guderian, Bock şi Hoth. 

Axa înaintării urma s-o constituie marea şosea spre 
Minsk şi Moscova. Aceasta trecea prin sectorul Armatei a 
4-a, condusă de Kluge, la care era ataşat grupul de tancuri 
al lui Guderian. Forţăreaţa de la Brest-Litovsk apărată de 
râul Bug bloca intrarea. Problema prioritară o reprezenta 
stabilirea unui cap de pod peste râu şi cucerirea forţăreţei, 
astfel încât coloanele să se poată deplasa rapid pe şosea. 

Se punea întrebarea dacă nu cumva diviziile blindate 
ar fi mai bine să aştepte până când diviziile de infanterie 
reuşeau breşa sau, dimpotrivă, să acţioneze împreună cu 
acestea. Pentru a câştiga timp, s-a adoptat a doua 
variantă. Diviziile de infanterie au fost utilizate pentru 
capturarea forţăreţei, iar câteva divizii blindate le-au 
asigurat flancurile. După ce au forţat trecerea peste Bug, 
acestea u au ocolit Brest-Litovskul, înaintând convergent 


spre fâşia de şosea aflată dincolo de localitate. Pentru 
operativitate, toate forţele angajate în pătrundere au fost 
plasate temporar sub comanda directă a lui Guderian. 
După ce breşa a fost realizată, grupul de blindate a ţâşnit 
singur, înainte. 

Datorită lungimii frontului, tacticilor de ocolire 
adoptate şi bruscheţei atacului, armatele lui Bock au reuşit 
o pătrundere adâncă în mai multe puncte. În cea de a doua 
zi, forţele blindate de pe aripa dreaptă au ajuns la Kobryn, 
65 km dincolo de Brest-Litovsk, în timp ce aripa stângă a 
capturat forţăreaţa şi centrul feroviar de la Grodno. 
Protuberanţa rusească din nordul Poloniei - protuberanţa 
de la Biatystok - îşi schimba vizibil forma, îngustându-se ca 
o talie de viespe. Strangularea a devenit şi mai evidentă în 
zilele următoare, pe măsură ce aripile au mers convergent 
spre Baranovici, amenințând cu izolarea forţele ruseşti din 
zona din faţă. Evoluţia manevrei a fost favorizată de 
ineficacitatea tancurilor ruseşti, superioare numeric. 

Înaintarea trupelor germane a fost însă încetinită de 
rezistenţa extrem de îndârjită a ruşilor. De obicei, nemţii 
dejucau planurile ruşilor, dar nu puteau să-i anihileze. 
Forţele încercuite se predau uneori, dar numai după o 
rezistenţă prelungită. Acest lucru a întârziat înaintarea, 
fapt ce a constituit o frână serioasă în desfăşurarea 
planurilor de atac germane. 

Faptul a devenit evident pentru prima oară cu ocazia 
începerii atacului de la Brest-Litovsk. Garnizoana vechii 
cetăţui a rezistat timp de o săptămână, în ciuda 
bombardamentului intens de artilerie şi aviaţie, atacanţii 


fiind nevoiţi să plătească diii greu această victorie. Astfel, 
germanii şi-au dat seama la ce trebuiau să se aştepte, iar 
rezistenţa dură cu care s-au confruntat în multe puncte 
rutiere a frânat mişcările lor de ocolire, prin blocarea 
drumurilor necesare deplasării coloanelor cu provizii. 

Sentimentul de frustrare care începea să se manifeste 
era agravat de specificul Rusiei, impresia pe care aceasta 
le-a făcut-o a fost exprimată corect de unul dintre generalii 
germani: 

„Spatiile păreau nesfârşite, orizonturile nebuloase. Ne 
deprimau monotonia peisajului şi imensitatea întinderilor 
de păduri, mlaştini şi câmpii. Şoselele bune erau extrem de 
puţine; pe drumurile desfundate, ploaia transforma nisipul 
şi glodul în adevărate mocirle. Satele cu casele lor din 
lemn, acoperite cu paie, păreau jalnice şi dezolante. 
Natura era dură, iar oamenii la fel de duri şi de nesimţitori 
- nepăsători faţă de vreme, foame şi sete, şi aproape la fel 
de indiferenți faţă de viaţă, calamităţi, molime şi lipsuri. 
Civilul rus era tenace, iar soldatul rus şi mai şi Părea să 
aibă o capacitate nelimitată de a se supune şi a îndura”. 

Prima tentativă de încercuire a atins punctul maxim în 
jurul localităţii Slonim, la 160 de kilometri dincolo de 
frontul iniţial; cleştii interiori s-au închis aproape complet 
în jurul celor două armate ruseşti care se adunaseră în 
protuberanţă Białystok. Pentru că germanii n-au reuşit să 
consolideze încercuirea suficient de rapid, aproximativ 
jumătate din forţele împresurate au reuşit să scape, doar 
în grupuri mici şi necoordonate. Preponderenţa trupelor 
nemecanizate în Armatele a 4-a şi a 9-a a constituit un 


handicap pentru germani. 

Principalele forţe blindate, amplasate pe aripi, au 
pătruns 160 de kilometri mai adânc, au trecut frontiera 
rusă din 1930, şi au înaintat apoi spre interior până 
dincolo de Minsk, care a fost capturat la 30 iunie 1941, în 
a noua zi a invaziei. În acea noapte, unul dintre vârfurile 
de atac ale lui Guderian, care se aruncase mult în faţă, a 
atins istoricul râu Berezina, lângă Bobruisk - la 145 de 
kilometri sud-est de Minsk şi la mai puţin de 65 de 
kilometri distanţă de Nipru. 

Acţiunea de închidere a cercului a dat însă greş, şi 
odată cu acest eşec s-a spulberat şi visul lui Hitler de a 
obţine o victorie decisivă rapidă. O ploaie subită - pentru 
care francezii se rugaseră zadarnic în vara precedentă - a 
venit în ajutorul ruşilor aflaţi la ananghie, transformând 
solul în noroi. În Rusia, acesta a reprezentat un handicap 
mult mai mare. Efectul a fost nu numai blocarea 
manevrelor tactice de-a latul ţării, ci şi împiedicarea 
deplasărilor strategice pe şosele, deoarece singurul drum 
asfaltat din zonă era noua şosea ce ducea de la Minsk 
direct la Moscova, dar care nu slujea decât parţial planul 
lui Hitler. El nu preconiza un asalt năvalnic asupra 
Moscovei, ci o manevră amplă de încercuire, care trebuia 
să utilizeze drumurile nepavate de pe ambele flancuri. Ca 
urmare a furtunilor de la începutul lui iulie, aceste 
„nisipuri mişcătoare” au anihilat mobilitatea invadatorilor, 
sporind efectul rezistenţei crâncene manifestate de trupe 
izolate ale armatei ruseşti din interiorul zonei cotropite de 
nemți. Deşi în dubla bătălie de încercuire din jurul 


localităţilor Biatystok şi Minsk au fost luaţi peste 300.000 
de prizonieri, un număr aproximativ egal de soldaţi ruşi a 
izbutit să se strecoare înainte ca laţul să se strângă. 
Scăpând, aceştia au contribuit substanţial la consolidarea 
următoarei linii defensive, care se întindea atât în faţă, cât 
şi în spatele Niprului. 

Şi caracteristicile ținutului au devenit o frână tot mai 
puternică în această etapă crucială. La sud-est de Minsk, 
se aşterne o vastă fâşie de păduri şi mlaştini, iar Berezina, 
un râu cu o albie nedelimitată, semăna cu un mănunchi de 
ape curgătoare care şerpuiesc printr-o turbărie. Doar două 
drumuri - şoseaua principală prin Orşa şi cea spre 
Moghilev - dispuneau de poduri capabile să suporte 
încărcături grele. Celelalte drumuri aveau podurile din 
lemn. Deşi germanii se deplasaseră cu iuţeală, au 
constatat că ruşii reuşiseră să arunce în aer podurile cele 
mai importante. La aceasta s-au adăugat câmpurile 
minate, care i-au obligat pe nemți să înainteze doar pe 
drum, fapt ce le-a frânat înaintarea. În stăvilirea înaintării 
lui Hitler, Berezina s-a dovedit aproape la fel de eficientă 
ca şi zădărnicirea retragerii lui Napoleon. 

Toţi aceşti factori au constituit un obstacol serios în 
procesul de închidere a capcanei în jurul ruşilor în zona de 
vest a Niprului. 

Imposibilitatea realizării marii încercuiri a antrenat 
Comandamentul german în acea înaintare dincolo de 
Nipru, pe care nemţii speraseră să o poată evita. 
Înaintaseră deja peste 485 de kilometri în adâncul Rusiei. 
Cleştii au trebuit deschişi pentru a realiza o nouă 


încercuire, urmând să se închidă în spatele ruşilor, pe linia 
Niprului, dincolo de Smolensk. Dar primele două zile din 
iulie se consumaseră în efortul de a închide capcanele de 
la Minsk şi de a aduce la faţa locului unităţile de infanterie 
din Armatele a 4-a şi a 9-a (unele au străbătut chiar 32 km 
pe zi, timp de două săptămâni şi jumătate, pentru a ajunge 
frontul din urmă şi a contribui la străpungerea liniilor 
sovietice). 

Asaltul s-a dovedit mai uşor decât anticipase 
Comandamentul german, întrucât ruşii nu avuseseră timp 
să reorganizeze o rezistenţă adecvată şi nici să întărească 
liniile de apărare. Niprul a fost cel mai mare obstacol, dar 
diviziile blindate ale lui Guderian l-au depăşit printr-o serie 
de atacuri prin surprindere în puncte situate departe de 
Trecerile principale. La 12 iulie 1941, nemţii 
străpunseseră apărarea sovietică pe frontul dintre Rogacev 
şi Vitebsk şi înaintau năvalnic spre Smolensk. Uşurinţa cu 
care fusese realizată breşa părea să confirme că succesul 
putea fi şi mai mare, dacă forţei blindate i s-ar fi permis să 
străpungă înaintarea de la bun început, aşa cum dorise 
Guderian. 

Dificultăţile regiunii, accentuate şi de desele averse, 
au constituit o frână mai mare decât rezistenţa 
dezorganizată a ruşilor. 

În aceste împrejurări, s-a plătit un tribut greu pentru 
timpul pierdut din cauza întârzierii. Fiecare ploaie 
torențială reducea mobilitatea cotropitorilor obligându-i să 
se oprească. Văzut din cer, spectacolul era straniu - pete 
staţionare de tancuri, nemişcate, înşirate pe o distanţă de 


peste 160 km. 

Tancurile ar fi putut continua înaintarea, dar ele şi 
celelalte vehicule cu şenile reprezentau doar o mică parte 
din fiecare divizie aşa-zis blindată. Proviziile şi elementele 
masive de infanterie erau transportate în vehicule pe 
pneuri, mari şi grele, care nu puteau părăsi drumul fără 
riscul de a se împotmoli în noroi. Când soarele s-a ivit, 
drumurile nisipoase s-au uscat repede, iar „procesiunea” 
şi-a reluat înaintarea. Întârzierea cumulată reprezenta însă 
un handicap grav în realizarea planului strategic. 

Acest lucru nu a ieşit în evidenţă din cauza înaintării 
relativ rapide a blindatelor lui Guderian de-a lungul şoselei 
principale spre Smolensk - oraş pe care l-au cucerit la 16 
iulie 1941. Distanţa de peste 160 km dintre Nipru şi Desna 
a fost parcursă într-o săptămână, în schimb blindatele lui 
Hoth, de pe aripa nordică, au întârziat datorită furtunilor 
şi înaintării prin mlaştini. Avansarea lentă a acestor unităţi 
a afectat, cum era şi firesc, îndeplinirea planului de 
încercuire preconizat de Hitler, lăsându-le ruşilor timp 
pentru a-şi concentra forţele în jurul localităţii Smolensk. 
În faza finală a luptei, ambele flancuri au întâmpinat o 
rezistenţă îndârjită. Cleştele s-a închis lăsând însă un 
spaţiu de 16 km. Conform germanilor, o jumătate de milion 
de ruşi au fost prinşi în capcană. O mare parte dintre ei au 
fost evacuaţi, dar 300.000 au căzut totuşi prizonieri la 5 
august 1941. 

Această victorie incompletă i-a lăsat pe germani cu o 
problemă nerezolvată - calea spre Moscova, aflată la 320 
km distanță, era blocată în continuare de forţe 


considerabile, al căror număr creştea permanent prin 
întăririle proaspăt mobilizate. În acelaşi timp, capacitatea 
nemților de a organiza un nou atac era afectată de 
dificultatea aducerii din urmă a întăririlor, din cauza 
drumurilor proaste. 

Întârzierea inevitabilă, în cazul de faţă s-a prelungit 
considerabil - venise luna octombrie, când înaintarea spre 
Moscova a putut fi reluată. S-au pierdut astfel cele mai 
bune două luni ale verii, armatele lui Bock fiind blocate pe 
râul Desna. Drept cauze pot fi luate în considerare 
nehotărârea lui Hitler şi înaintarea armatelor lui 
Rundstedt la sud de mlaştinile de la Pripet. Pe acest front, 
nemţii nu dispuneau de o superioritate iniţială a forţelor, ci 
dimpotrivă, de unele dezavantaje. Grupul sud-vestic de 
armate, condus de mareşalul Budionniîi, era compus din 30 
de divizii motorizate şi de tancuri, cinci divizii de cavalerie 
şi 45 de divizii de infanterie în sudul Poloniei şi în Ucraina; 
dintre acestea, şase divizii motorizate şi de tancuri, trei 
divizii de cavalerie şi 13 divizii de infanterie se aflau în 
Basarabia, la graniţa cu România. În materie de blindate, 
grupul lui Budionniîi avea o putere de două ori mai mare 
decât Grupul vestic de armate ruseşti, condus de 
mareşalul Timoşenko, care înfruntase principalul atac al 
nemților. 

În total, Budionniîi dispunea de 5.000 de tancuri, de 
diferite tipuri, în vreme ce Grupul de tancuri al lui Kleist - 
care alcătuia forţa blindată a lui Rundstedt - avea doar 600 
de tancuri. În plus, e în mare parte din forţele lui 
Rundstedt fusese angajată în campania din Grecia, şi nu 


avusese timpul necesar pentru reparaţiile capitale. 

Singurul avantaj al lui Rundstedt era elementul 
surpriză, dublat de viteză şi spaţiu şi de calitatea 
comandanților inamici. Budionnii, bătrânul erou de 
cavalerie faimos în războiul civil, a fost bine descris de 
unul dintre ofiţerii săi: „un bărbat cu o mustață imensă, 
dar cu o minte mică”. Mulţi dintre cei mai buni ofiţeri ruşi 
fuseseră eliminaţi în timpul epurărilor antebelice, iar cei 
care rămăseseră în funcţii pentru merite politice erau 
adesea lipsiţi de merite ostăşeşti. Elita generaţiei mai 
tinere nu a putut ajunge la vârf, decât după ce aceşti 
veterani, bine înfipţi, au fost „pliviţi” din armată prin testul 
războiului. 

Principalul efort al lui Rundstedt s-a concentrat pe 
aripa lui stângă, de-a lungul Bugului. Planul a exploatat la 
maximum forţele sale limitate, valorificând şi avantajul că 
liniile lui de pornire se aflau în spatele flancului 
protuberanţei de la Lvov, formată de zona rusească din 
Galiţia. Atacul a fost lansat dintr-un intrând natural, care 
trebuia doar puţin adâncit înainte de a începe să amenințe 
comunicațiile forţelor ruseşti pe lângă Carpaţi. După ce 
Armata a 6-a a lui Reichenau a forţat trecerea Bugului, 
forţele blindate ale lui Kleist au fost lansate prin breşă, 
spre Luck şi Brodi. 

Atacul prin surprindere nu numai că a uşurat 
realizarea breşei iniţiale, ci a dus şi la anihilarea 
potenţialelor lovituri pe care ruşii le-ar fi putut lansa. 
Conştient că adversarul avea 25 de divizii în faţa frontierei 
Ungariei reprezentată de Carpaţi, Rundstedt prevăzuse un 


eventual atac al acestora asupra flancului drept, în timp ce 
el înainta spre Luck. Dar, cele 12 de divizii au preferat să 
se retragă. (Această reacţie, cuplată cu lipsa de pregătire 
găsită în zona din faţă a ruşilor, l-a determinat pe 
Rundstedt şi pe alţi comandanţi germani să se întrebe 
dacă argumentul lui Hitler, conform căruia ruşii urmau să 
înceapă o ofensivă, fusese întemeiat.) 

Chiar şi cu acest demaraj plin de elan, forţele lui 
Rundstedt nu au fost capabile să înainteze la fel de rapid 
ca cele ale lui Bock (pe partea stângă). Guderian a insistat 
asupra ideii de a-i sili pe ruşi să fugă şi de a nu le lăsa 
răgazul să se regrupeze. Convingerea lui era că va putea 
ajunge la Moscova, dacă nu se irosea nicio clipă şi că o 
lovitură în centrul nervos al puterii lui Stalin avea şansele 
să paralizeze rezistenţa Rusiei. Hoth îi împărtăşea 
concepţiile, iar Bock le sprijinea. Cu toate acestea, Hitler a 
revenit la ideea sa iniţială, printr-o directivă datată 19 iulie 
1941. Forţele blindate urmau să-i fie luate lui Bock, din 
centru, şi trimise pe aripi; Grupul de tancuri al lui 
Guderian trebuia să se îndrepte spre sud, pentru a 
contribui la înfrângerea armatelor ruseşti cu care se 
confrunta Rundstedt în Ucraina, în timp ce tancurile lui 
Hoth aveau să cotească spre nord, pentru a sprijini atacul 
lui Leeb asupra Leningradului. 

Din nou Brauchitsch a temporizat, în loc să insiste 
imediat pentru un alt plan. El a susţinut că înaintea 
demarării oricăror noi operaţiuni, forţele de tancuri aveau 
nevoie de odihnă, reparaţii generale şi înlocuiri. Hitler s-a 
declarat de acord. Între timp, discuţiile la nivel înalt 


despre direcţia ce trebuia urmată au continuat, chiar şi 
după ce forţele de tancuri au devenit apte pentru a-şi relua 
atacul. După câteva săptămâni care s-au scurs cu 
asemenea discuţii, Halder, şeful Statului Major General al 
lui Hitler, l-a îndemnat pe Brauchitsch să prezinte 
propuneri pentru o înaintare rapidă spre Moscova. Hitler a 
ripostat cu o nouă directivă, chiar mai hotărâtă în ziua de 
21 august 1941, care începea astfel: 


„Nu sunt de acord cu propunerile Comandamentului 
trupelor de uscat, din 18 august, referitoare la 
desfăşurarea războiului în Răsărit. De primă importanţă, 
înainte de venirea iernii, nu este capturarea Moscovei, ci 
ocuparea Crimeii, a bazinului Doneţ cu zonele lui 
industriale şi cu minele de cărbuni, tăierea căilor de 
aprovizionare ale ruşilor dinspre exploatările petroliere din 
Caucaz...” 


Drept urmare, pentru netezirea căii spre aceste 
obiective a dat ordin ca o parte din Grupul de armate 
condus de Bock (inclusiv forţele de tancuri ale lui 
Guderian) să pornească spre sud pentru a-l ajuta pe 
Rundstedt să înfrângă armatele ruseşti din jurul Kievului. 

Când a primit acest ordin, Halder a încercat să-l 
convingă pe Brauchitsch să-şi dea amândoi demisia. 
Brauchitsch a considerat gestul inutil, căci Hitler le-ar 
respinge pur şi simplu cererea. Cât despre argumentele 
invocate, Hitler le-a ignorat, spunând ca de obicei: 
„Generalii mei habar n-au de aspectele economice ale 


războiului”. El le-a făcut, totuşi, o concesie, acceptând ca, 
după zdrobirea armatelor ruseşti din zona Kievului, Bock 
să îşi reia înaintarea spre Moscova, iar forţele de tancuri 
ale lui Guderian să-l susţină. 

Încercuirea Kievului a fost în sine o mare reuşită şi a 
creat perspective favorabile. Guderian a pornit năvalnic 
spre sud, prin spatele liniei frontului rusesc, iar grupul de 
tancuri, condus de Kleist, a năvălit spre nord. Cleştele s-a 
închis la 240 km est de Kiev şi a prins în capcană peste 
600.000 de ruşi (conform celor susţinute de nemți). Dar 
bătălia s-a încheiat abia la sfârşitul lui septembrie, întrucât 
drumurile proaste şi ploaia au încetinit viteza manevrei de 
împresurare. Strălucirea victoriei era întunecată de umbra 
iernii. Cele două luni de vară irosite au spulberat şansele 
germanilor de a ajunge la Moscova. 

Înaintarea a fost reluată la 30 septembrie 1941. 
Perspectivele păreau strălucite după ce armatele lui Bock 
au realizat o grandioasă încercuire a localităţii Viasma, şi 
au luat 600.000 de prizonieri. În acel moment, drumul spre 
Moscova era aproape liber. Dar bătălia de la Viasma s-a 
încheiat abia la sfârşitul lui octombrie, trupele germane 
erau istovite, ţinutul se transforma într-o adevărată 
mocirlă pe măsură ce vremea se înrăutăţea şi ruşii masau 
noi forţe în faţa Moscovei. 

Majoritatea generalilor germani ar fi dorit să 
întrerupă ofensiva şi să se instaleze pe poziţii adecvate 
pentru iarna care urma. Mulţi au început să recitească 
sumbra relatare a lui Caulaincourt din 1812, dar la 
eşaloanele superioare precumpănea un alt punct de vedere 


care de data asta nu se datora exclusiv lui Hitler. Acesta 
începuse să fie impresionat şi deprimat de dificultăţile 
crescânde şi de condiţiile aspre ale iernii. La 9 noiembrie 
1941, remarca posomorât: „Recunoaşterea faptului că 
niciuna dintre forţe nu este în stare să o anihileze pe 
cealaltă va duce la o pace de compromis”. Bock insista ca 
ofensiva să continue. Brauchitsch şi Halder îl susțineau. La 
o consfătuire a cadrelor superioare, pe 12 noiembrie 1941, 
Halder a declarat că existau date temeinice potrivit cărora 
rezistenţa ruşilor se află pe punctul de a se prăbuşi. 

Brauchitsch, Halder şi Bock ezitau să opteze pentru 
încetarea înaintării, mai aleş că stăruiseră pe lângă Hitler 
să accepte argumentele lor în favoarea capturării 
Moscovei. Atunci insistaseră şi pentru renunţarea la 
obiectivele din sud. Ca urmare, înaintarea spre Moscova a 
fost reluată la 15 noiembrie 1941, profitându-se de o 
ameliorare a vremii. Dar, după ce trupele germane s-au 
luptat două săptămâni cu noroaiele şi nămeţii, ofensiv s-a 
oprit la 36 km de Moscova. 

Bock însuşi a ajuns să se îndoiască de necesitatea 
efortului de a forţa înaintarea deşi, cu puţin timp în urmă, 
declarase: „Ultimul batalion va decide deznodământul”. 
Brauchitsch, amplasat mult în spatele frontului, insista ca 
ofensiva să fie continuată cu orice preţ. Era disperat 
gândindu-se cum va reacţiona Hitler când va constata 
jalnicele rezultate obţinute. 

La 2 decembrie 1941, s-a lansat un nou atac. Câteva 
detaşamente au reuşit să pătrundă în suburbiile Moscovei, 
dar înaintarea fusese blocată în pădurile din jurul 


capitalei. Acesta a fost semnalul amplei contraofensive 
ruseşti, pregătită şi condusă de Jukov. Istoviţi, nemţii au 
fost daţi peste cap. Trupele lui Jukov s-au desfăşurat în 
jurul flancurilor germane punându-i pe nemți într-o 
situaţie critică. Începând cu generalii, toţi erau obsedati de 
amintirile sinistre ale retragerii lui Napoleon din Moscova. 

Hitler a interzis orice retragere dincolo de cele mai 
apropiate puncte de refugiu, şi de data aceasta n-a greşit, 
trupele lui au fost expuse unor suferinţe cumplite pe 
poziţiile lor înaintate din faţa Moscovei - nefiind echipate 
pentru o campanie în timpul iernii din Rusia, dar o 
retragere generală ar fi putut degenera într-o fugă 
dezordonată. 

Hitler pierduse şansa de a captura Moscova în august 
prin decizia de a opri înaintarea spre obiectiv, pentru a 
favoriza înaintarea spre sud. Tributul plătit în faţa 
Moscovei nu era compensat de ceea ce obținuse în sud. 
După marea victorie de la Kiev, Rundstedt a cotropit 
Crimeea şi bazinul Doneţului, dar neavând tancurile lui 
Guderian, înaintarea sa spre exploatările petroliere din 
Caucaz a fost frânată. El a izbutit să ajungă la Rostov-pe- 
Don, dar trupele epuizate au fost repede izgonite de ruşi. 
Rundstedt a vrut să se instaleze pe râul Mius şi să 
organizeze o defensivă puternică, însă Hitler n-a fost de 
acord cu această retragere. Rundstedt a cerut să fie 
schimbat din funcţie şi Hitler l-a înlocuit. Imediat după 
aceasta frontul a fost rupt, şi Hitler nevoit să accepte 
retragerea. Aceasta se întâmpla în prima săptămână a lui 
decembrie, simultan cu eşecul din faţa Moscovei. 


Tot atunci, Brauchitsch a cerut să fie schimbat din 
funcţie din motive de sănătate; în săptămână următoare 
Bock i-a urmat exemplul; a fost rândul lui Leeb să-şi dea 
demisia când Hitler i-a respins propunerea de retragere pe 
frontul din nord, lângă Leningrad. Astfel, toţi cei patru 
comandanţi superiori s-au retras. 

Hitler nu a numit pe nimeni în locul lui Brauchitsch, 
dar a profitat de ocazie pentru a deveni Comandantul 
Suprem al Armatei. Până la Crăciun s-a descotorosit şi de 
Guderian, principalul artizan al victoriilor sale, care îşi 
retrăsese trupele extenuate fără a-i cere aprobarea. 

O cauză esenţială a eşecului invaziei a reprezentat-o 
aprecierea greşită a rezervelor pe care Stalin le putea 
mobiliza. Statul Major General şi Serviciul lui de informaţii 
s-au înşelat ca şi Hitler. Eroarea fatală este rezumată în 
jurnalul lui Halder, la mijlocul lui august: „Am subestimat 
Rusia: estimasem 200 de divizii, dar am identificat deja 
360”. 

Nemţii se confruntau acum cu armate proaspete 
sosite pe teatrul de acţiuni militare. Masivul sistem 
sovietic de mobilizare izbutise să pregătească trupe 
dincolo de zonele controlate de nemți. Începând cu iarna 
anului 1941 armatele germane au fost permanent depăşite 
numeric. Datorită tehnicii şi instruirii lor superioare, ele au 
izbutit să distrugă aceste armate în bătălii succesive de 
încercuire, dar ulterior s-au împotmolit în noroaiele 
toamnei. Când a venit îngheţul, care a întărit solul, s-au 
trezit în faţa unor armate proaspete care le blocau calea. 
Armata germană era prea istovită pentru a susţine noi 


lupte. 

Dar factorul decisiv al insuccesului a fost modul în 
care Hitler şi generalii săi au pierdut timpul în luna august 
cu discuţii contradictorii despre ceea ce trebuia întreprins 
în continuare; la nivelul cel mai înalt al Comandamentului 
german exista o uimitoare stare de confuzie. 

Guderian, aflat la un eşalon inferior, a ştiut precis ce 
vrea să facă - să înainteze spre Moscova cât mai rapid 
posibil, lăsând în sarcina armatelor de infanterie curăţarea 
terenului de unităţile dezorganizate prin care îşi croise 
drum. Astfel, câştigase Bătălia pentru Franţa în 1940. 
Riscurile erau mai mari, dar putea să cucerească Moscova 
înainte ca armatele ruseşti din a doua linie să fie pregătite 
pentru a o apăra. 

Supravieţuirea Rusiei s-a datorat nu atât dezvoltării 
tehnice realizate după revoluţie, ci mai ales tenacităţii 
poporului şi a ostaşilor, capacităţii lor de a îndura 
greutăţile şi de a merge înainte, în ciuda unor neajunsuri 
care ar fi paralizat popoarele şi armatele ţărilor apusene. 
Un element şi mai important l-a reprezentat starea proastă 
a căilor de comunicaţie - majoritatea drumuri de ţară, 
desfundate şi nisipoase. Transformarea lor în mocirle, 
când ploua, a contribuit la stăvilirea invaziei germane mai 
mult decât eroicele sacrificii ale Armatei Roşii. Dacă 
regimul sovietic ar fi înzestrat Rusia cu un sistem rutier 
comparabil cu cel a ţărilor occidentale, ţara ar fi fost 
cotropită aproape la fel de repede ca şi Franţa. 

Hitler a pierdut pentru că armata sa s-a bazat pe 
vehicule pe pneuri, nu pe vehicule cu şenile. Pe drumurile 


noroioase ale Rusiei, vehiculele pe pneuri s-au împotmolit 
acolo unde tancurile ar fi putut merge mai departe. Dacă 
forţele blindate ar fi fost dotate şi cu vehicule pe şenile, ar 
fi ajuns în centrele vitale ale Rusiei înainte de instalarea 
toamnei, în ciuda tuturor noroaielor. 


Capitolul 14 
Rommel intră în Africa 


În 1941, desfăşurarea războiului în Africa a înregistrat 
o serie de schimbări senzaţionale care au răsturnat rând 
pe rând aşteptările şi de o parte şi de cealaltă. A fost un 
război cu o dinamică rapidă, dar oscilantă. Anul începuse 
prin alungarea Italienilor din Cyrenaica de către englezi, 
ca apoi să sosească o forţă germană sub conducerea 
generalului Erwin Rommel şi la mai puţin de două luni 
englezii să fie alungaţi, rămânând doar în micul port 
Tobruk. 

Două atacuri ale lui Rommel au fost respinse în faţa 
Tobrukului. A fost rândul englezilor să eşueze în două 
încercări succesive de a elibera garnizoana asediată. După 
o pauză de cinci luni, folosită pentru refacerea efectivelor, 
în noiembrie, s-a dat o bătălie care a durat o lună, înainte 
ca rămăşiţele armatei engleze să fie nevoite să se retragă 
pe graniţa de vest a provinciei Cyrenaica. Rommel a mai 
lansat un atac la frontieră în ultima săptămână a anului, 
care prevedea o răsturnare dramatică a situaţiei“. 


Şocul provocat de atacul iniţial al lui Rommel, la 
sfârşitul lui martie 1941, şi de valorificarea acestuia a fost 
cu atât mai mare cu cât englezii nu crezuseră în 
posibilitatea unei înaintări imediate a inamicului. 

La 2 martie 1941, Wavell avertiza Statul Major din 
Londra că trupele germane începuseră să sosească la 


47 Pentru hărţi vezi Capitolul 9, p. 158-159 din originalul pdf. 


Tripoli şi îşi exprima părerea că, înainte de a se încumeta 
la un atac serios, nemţii vor căuta probabil să pună în 
funcţiune două sau mai multe divizii. Deci, spunea el, „nu 
era de aşteptat ca un atac să poată fi iniţiat înainte de 
sfârşitul verii”. În acest timp, mesajele lui Churchill 
exprimau teama că nemţii nu vor aştepta să-şi consolideze 
forţele şi propunea o contraacţiune ofensivă, dovedindu-se 
excesiv de optimist în privinţa capacităţii forţelor britanice 
de la faţa locului. La 26 martie 1941, el îi telegrafia lui 
Wavell: 

„E firesc să fim îngrijorați în privința unei rapide 
înaintări a nemților spre Agheila. Le stă în fire să forțeze 
un atac ori de câte ori nu li se opune rezistență. Presupun 
că aştepţi doar ca broasca ţestoasă să îşi scoată capul 
suficient de mult pentru a i-l putea reteza. Mi se pare 
extrem de important să constate de la bun început 
supremaţia noastră”“*. 

Dar această superioritate lipsea atât tehnic, cât şi 
tactic. Deşi Divizia 2 blindată, acum descompletată, 
plasată în zona din faţă avea încă trei unităţi de blindate 
faţă de numai două ale lui Rommel, tancurile (mare parte 
blindate M13 capturate de la italieni pentru a compensa 
lipsa tancurilor mijlocii) erau într-o stare avansată de 
uzură. Şansele acestei forţe eterogene au fost diminuate 
de instrucţiunile lui Wavell, potrivit cărora, „dacă erau 
atacate”, trebuiau să se retragă şi „să se angajeze în 
acţiuni de întârziere”. Abandonând poziţiile de pe 
trecătoarea aflată la est de Agheila, după asaltul iniţial al 


48 Churchill, The Second World War vol. III. p. 178. 


lui Rommel din 31 martie 1941, englezii i-au lăsat acestuia 
calea liberă pentru a pătrunde într-o mare întindere pustie 
unde putea folosi, la derută, o mare varietate de rute şi de 
obiective, în timp ce forţele britanice nu erau apte să 
înfrunte manevre atât de aprige. În zilele ce au urmat, 
Rommel nu le-a dat englezilor nicio clipă de răgaz. Aceştia 
şi-au pierdut tancurile, nu în luptă, ci datorită defecţiunilor 
şi penelor de combustibil pe parcursul unei serii prelungite 
şi dezorganizate de retrageri succesive. 

În mai puţin de o săptămână englezii s-au retras cu 
peste 320 de kilometri faţă de poziţiile pe care le-au 
deţinut la graniţa de vest a provinciei Cyrenaica. După 
două săptămâni, se aflau la 645 km, pe graniţa de esta 
provinciei Cyrenaica, la frontiera de vest a Egiptului - cu 
excepţia unei forţe concentrate la Tobruk. Decizia de a 
păstra acest mic port, „ca un ghimpe în coasta inamicului” 
a avut un efect deosebit asupra desfăşurării campaniei 
africane în următoarele 12 luni. 

Prăbuşirea rapidă  contribuise la  zdruncinarea 
încrederii comandanților şi a trupelor britanice, şi la 
exagerarea forţei inamicului. De la distanţă se putea 
aprecia mai corect forţa limitată a inamicului, la care se 
adăugau handicapurile lui strategice. Churchill, aflat la 
Londra, a apreciat corect toate aceste aspecte şi i-a 
telegrafiat pe 7 aprilie 1941 lui Wavell: 

„Trebuie neapărat să rămâi ferm pe poziţii la Tobruk, 
până când inamicul nu concentrează forţe de artilerie 
puternice. E greu de crezut că ar putea face asta în câteva 
săptămâni. Şi-ar asuma riscuri mari împiedicând acţiunile 


noastre la Tobruk şi înaintând spre Egipt, ştiind că noi 
putem primi întăriri pe mare, şi că avem posibilitatea de a- 
i tăia liniile de comunicaţii. Prin urmare, Tobrukul trebuie 
păstrat cu orice preţ. M-ar bucura să aflu intenţiile 
dumitale”*”. 

Wavell hotărâse deja să apere Tobrukul atât cât îi va fi 
posibil, dar la 8 aprilie 1941, când a sosit acolo cu avionul 
venind de la Cairo, a raportat că situaţia se deteriorase 
imens, şansele de a apăra poziţiile britanice devenind 
nesigure. Aceasta l-a determinat pe Churchill, după o 
consfătuire secretă cu şefii Statului Major, să întocmească 
un mesaj şi mai insistent: „Parc de neconceput ca 
fortăreața de la Tobruk să fie abandonată”. Înainte ca 
mesajul să fie trimis, Wavell şi-a anunţat hotărârea de a 
rezista acolo Cin timp, adunând concomitent o forţă mobilă 
pe frontieră pentru a-l deruta pe inamic şi a slăbi 
presiunea atacului. Totodată se va „pune la punct vechiul 
plan de apărare din zona Mersa Matruh” - la 320 km mai 
în spate. Datorită îndârjirii cu care a fost apărat Tobrukul, 
nu să produs nicio retragere, dar au trecut aproape nouă 
luni până când forţăreaţa a fost despre surată. 

Forţa principală a garnizoanei a reprezentat-o Divizia 
9 australiană, condusă de generalul Morshead, care se 
întorsese cu bine din zona Benghazi. Brigada 180 de 
infanterie (din Divizia 7 australiană) sosise pe mare, fiind 
urmată de detaşamente din Regimentele regale de tancuri 
1 şi 7, cu care s-a încropit o mică unitate de blindate 
constând din 50 de tancuri adunate din diferite unităţi. 

Atacul lui Rommel a început în Vinerea Mare, 11 
aprilie 1941, prin incursiuni de sondaj. Atacul principal a 
fost lansat luni, în zorii celei de-a doua zile de Paşti, şi a 
vizat fâşia de mijloc a laturii sudice a perimetrului de 50 
km, la circa 15 km distanţă de port. Asaltul a străpuns 
liniile subţiri de apărare, iar batalionul de tancuri din 
avangardă a înaintat circa 3 km spre nord, unde a fost 
oprit de artileria defensivei, şi silit apoi să se retragă 
pierzând 16 tancuri din cel e 38 angajate în luptă - număr 
ce demonstra că forţele lui Rommel sunt firave. Italienii au 
încercat un atac la 16 aprilie 1941, dar au cedat rapid, în 
faţa unui batalion australian. Aproape o mie de italieni s-au 
predat. 

Comandamentul Suprem Italian de la Roma, deranjat 
de înaintarea lui Rommel, a rugat Comandamentul Suprem 
german să-şi restrângă iniţiativa aventuroasă anunţându-şi 
intenţia de a ataca în Egipt. Halder, şeful Statului Major 
General german dorea să stăvilească acţiunile din Africa 
pentru a nu cerc eventualele întăriri în detrimentul forţelor 
germane de pe frontul principal, care se pregăteau să 
invadeze Rusia. Halder nu agrea pornirea lui Hitler de a 
sprijini conducătorii dinamici, asemeni lui Rommel, care 
nu se conformau tiparelor Statului Major General. Halder 
şi-a trimis adjunctul, generalul Paulus, într-o vizită în 
Africa „să îl potolească pe ostaşul acesta care înnebunise 
complet”, după cum nota caustic în jurnalul său. Paulus a 
venit, a văzut, a verificat - dar după ce i-a adresat o 
mustrare, a aprobat un nou asalt asupra Tobrukului. 

Asaltul a fost lansat la 30 aprilie. Câteva dintre 


elementele de avangardă ale Diviziei 15 blindate, nu şi 
regimentul ei de tancuri, sosiseră deja din Europa pentru a 
întări Divizia 5 Uşoară. De data asta, lovitura a fost 
îndreptată spre colţul sud-vestic al liniilor de apărare, la 
adăpostul întunericului. La I mai 1941, înainte de a se 
lumina, infanteria germană reuşise o breşă de aproape un 
kilometru şi jumătate, prin care primul val de tancuri a 
început înaintarea spre Tobruk, aflat la 16 km distantă. 
Dar, după ce au parcurs un kilometru şi jumătate, au dat 
peste câmp de mine recent instalate şi 17 dintre cele 40 de 
tancuri au fost scoase din luptă. În final, doar cinci nu s-au 
mai întors, celelalte fiind reparate sub tirul adversarului. 
Al doilea val de tancuri şi de infanterie s-a îndreptat spre 
sud-est, de-a lungul spatelui perimetrului, pentru a nimici 
liniile de apărare. După aproape 5 km, forţele germane au 
fost  stăvilite de combinația dintre focul artileriei 
desfăşurate în spatele câmpurilor de mine, un contraatac 
lansat de 20 de tancuri britanice şi o rezistenţă hotărâtă a 
câtorva posturi australiene. Cât despre trupele italiene de 
susţinere, sprijinul lor a demarat lent, în schimb s-au 
retras rapid. 

A doua zi, rămăseseră apte de luptă doar 35 de 
tancuri germane din totalul de 70, aşa că atacul a fost 
suspendat. În noaptea de 3 mai 1941, Morshead a lansat 
un contraatac cu brigada sa de infanterie din rezervă, dar 
şi acesta a eşuat. Colţul sud-vestic al perimetrului a rămas 
sub controlul lui Rommel, dar devenise evident faptul că 
forţele sale nu erau adecvate pentru capturarea 
Tobrukului. Paulus, înainte de a se întoarce în ţară, a 


impus renunţarea la orice tentativă de a relua atacul. 
Această stare de asediu pasiv s-a menţinut până aproape 
de sfârşitul acelui an, după eşuarea a doua tentative ale lui 
Wavell de a-l îndepărta pe Rommel. 

Intenţia primului contraatac britanic, de la mijlocul lui 
mai 1941, era exprimată prin însăşi denumirea lui 
codificată, „Operaţiunea Concizie”. O pondere mai grea şi 
speranţe mai mari erau atribuite însă următorului 
contraatac, de la mijlocul lui iunie, „Operaţiunea 
Halebarda”. Rezultatele au reprezentat doar o slabă 
compensare pentru riscurile mari asumate din iniţiativa lui 
Churchill, în vederea asigurării succesului - riscul 
dislocării unui număr mare de tancuri pentru întărirea 
unităţilor din Egipt într-un moment când forţele care 
apărau Anglia erau prost înzestrate, iar Hitler nu-şi 
adunase forţele pentru a ataca Rusia. Riscul a fost 
amplificat prin trimiterea acestor întăriri via Mediterana, 
prin „furcile caudine” ale aviaţiei inamicului. 

Îndrăzneala lui Churchill de a-şi asuma aceste riscuri, 
în strădania de a câştiga victoria în Africa şi de a menţine 
poziţiile britanice din Egipt, era într-un contrast izbitor cu 
atitudinea lui Hitler şi cu cea a lui Halder, care hotărâseră 
să încerce diminuarea efectivelor germane de pe teatrul de 
acţiuni militare din Mediterana. În octombrie, generalul 
Thoma, trimis să aprecieze situaţia din Cyrenaica, raporta 
că o forţă compusă din patru divizii de tancuri ar fi 
suficientă pentru a asigura reuşita invaziei din Egipt. 
Reţinerile lui Mussolini de a accepta un ajutor german de o 
asemenea proporţie fuseseră la fel de mari ca şi cele ale 


lui Hitler de a i-l furniza. Astfel, mica forţă a lui Rommel, 
constând din două divizii, fusese expediată abia după 
înfrângerea italienilor, cu scopul de a păstra oraşul Tripoli. 
Chiar după ce Rommel demonstrase de ce este în stare, 
Hitler şi Halder au refuzat să-i trimită întăririle relativ 
reduse care, după toate probabilitățile, le-ar fi adus 
victoria. Prin respingerea acestei propuneri, au ratat şansa 
de a cuceri Egiptul şi de a-i alunga pe englezi din zona 
Mediteranei într-un moment când aceştia erau slabi. 
Ulterior, au fost nevoiţi să angajeze efective mult mai 
numeroase, şi să facă sacrificii considerabil mai mari. 

În Anglia însă, în ciuda resurselor reduse, în aprilie se 
organizase deja un convoi cu mijloace blindate de întărire, 
pentru a fi expediate în Egipt. La 20 aprilie, când convoiul 
era pe punctul de a se îmbarca, s-a primit o telegramă de 
la Wavell, în care se sublinia gravitatea situaţiei şi nevoia 
imperioasă de a primi mai multe blindate. Churchill a 
intervenit imediat” şi i-a determinat pe şefii Statelor 
Majore să accepte ca cele cinci nave rapide care 
transportau tancurile să vireze la Gibraltar spre est şi să 
aleagă ruta scurtă prin Mediterana pentru a ajunge la 
destinaţie cu şase săptămâni mai devreme. A insistat 
totodată ca efectivul întăririlor să fie mărit, prin includerea 
a 100 de tancuri de ultimul tip, deşi şeful Statului Major 


50 Într-o notă personală către şefii Statelor Majore, Churchill a scris: 
„Soarta războiului în Orientul Mijlociu, pierderea Canalului de Suez, 
înfrângerea sau deruta enormelor forţe pe care le-am organizat în 
Egipt, eliminarea oricăror şanse de cooperare americană prin Marea 
Roşie - toate acestea s-ar putea să atârne de câteva sute de 
autovenicule blindate. Acestea trebuie să fie transportate acolo cu 
orice preţ“ (Al doilea război mondial, vol. 111, p. 218). 


General Imperial, generalul Dill, s-a opus. Acesta - nu 
putea accepta ca firava putere disponibilă pentru apărarea 
Angliei să fie diminuată înaintea posibilei invazii din acea 
primăvară. 

„Operaţiunea Tigrul” a fost prima încercare de a trece 
un convoi prin Mediterana după ce Luftwaffe îşi făcuse 
apariţia acolo, în ianuarie 1941. Datorită vremii ceţoase, 
convoiul s-a putut strecura. Doar o navă cu 57 de tancuri a 
fost scufundată de o mină în timp ce înainta prin Canalul 
Siciliei. Celelalte patru nave au ajuns cu bine la 
Alexandria, la 12 mai 1941, cu 238 de tancuri (135 tancuri 
Matilda, 82 tancuri mijlocii şi 21 tancuri uşoare) - ceea ce 
reprezenta de patru ori mai mult decât numărul pe care 
Wavell izbutise să-l încropească. 

Wavell hotărâse să profite de respingerea lui Rommel 
la Tobruk şi de lipsa de provizii a acestuia, fără să mai 
aştepte întăririle şi să încerce o ofensivă cu forţele 
eterogene strânse la frontieră, sub conducerea generalului 
de brigadă Gott. Aceasta a fost „Operaţiunea Concizie”. 
Scopul iniţial al lui Wavell a fost de a captura poziţiile de 
frontieră din apropierea coastei (despre care ştia că erau 
slab apărate, atacând prin surprindere garnizoanele 
acestora înainte ca inamicul să poată aduce întăriri. Spera 
chiar mai mult, ţinând seama de ce îi spunea lui Churchill 
într-o telegramă din 1S mai 1941: „Dacă voi izbuti, voi lua 
imediat în considerare o acţiune combinată cu forţele lui 
Gott şi garnizoana din Tobruk pentru a-l împinge pe inamic 
la vest de oraş”. Două unităţi de tancuri au fost aduse 
pentru a asigura forţa atacului lui Gott - RRT 2, echipat cu 


29 de tancuri mijlocii, de tip vechi, recondiţionate, şi RRT 
4 cu 26 de tancuri grele Matilda, relativ lente. RRT 2 cu un 
grup de infanterie motorizată şi de artilerie, pentru 
susţinere, urma să ocolească flancul din deşert al poziţiilor 
fortificate Sidi Azeiz şi să blocheze ruta pe care inamicul 
putea primi întăriri sau pe care se putea retrage. RRT 4 
urma să conducă în asaltul direct Brigada 22 motorizată de 
gardă. 

După un marş de noapte, de 50 km, în zorii zilei de 15 
mai 1941, postul apărat de italieni în capătul trecătorii 
Halfaya a fost atacat năvalnic. Atacul s-a soldat cu 
capturarea câtorva sute de prizonieri, dar s-au pierdut 
şapte tancuri Matilda distruse de artileria inamică. Alte 
două posturi, Bir Ward şi Musaid, au cedat la fel de 
repede, însă efectul surpriză a dispărut înainte de a ajunge 
la Fortul Capuzzo. În plus, atacul s-a diluat în momentul în 
care un grup de luptă german a intervenit pe un flanc. 
Fortul a fost în cele din urmă cucerit, dar ceva mai târziu a 
fost totuşi evacuat. Între timp, sub ameninţarea unui 
contraatac, se curmase şi mişcarea din flanc spre Sidi 
Azeiz. Pe de altă parte, comandantul forţei inamice de la 
frontieră, impresionat de puterea aparentă a atacului, a 
ordonat începerea retragerii. 

La căderea nopţii, ambele tabere se aflau în curs de 
retragere. 

Apoi, retragerea germanilor şi a italienilor a fost 
prompt contramandată de Rommel, care trimisese rapid 
din Ţobruk un batalion de tancuri la locul luptei. Gott 
hotărâse să se retragă spre Halfaya şi trupele au pornit 


într-acolo înainte de a se primi din partea eşaloanelor de 
comandă superioare, aflate la distanţă, ordinul de a 
menţine poziţiile. Când s-a luminat de ziuă, spre marea lor 
uşurare, nemţii au găsit câmpul de luptă pustiu, deoarece 
batalionul de tancuri de întărire rămăsese în pană de 
benzină şi aştepta să fie aprovizionat. 

Retragerea englezilor nu s-a oprit la Halfaya, unde au 
lăsat doar o mică garnizoană. Nemţii au profitat rapid de 
situaţie şi au recucerit trecătoarea la 27 mai 1941, printr- 
un atac convergent. Pentru ei acest fapt a reprezentat un 
câştig important deoarece au reuşit să stânjenească 
considerabil următoarea ofensivă britanică, mult mai 
puternică, denumită „Operaţiunea Halebarda”. În plus, 
Rommel a instalat la Halfaya şi în alte posturi înaintate 
capcane pentru tancurile britanice prin îngroparea 
bateriilor de tunuri de 88 mm, transformându-le din 
echipament antiaerian în echipament antitanc deosebit de 
eficace. Această măsură de urgenţă s-a dovedit de mare 
însemnătate pentru deznodământul luptei ce. A urmat. La 
vremea respectivă, aproape două treimi din tunurile 
germane antitanc erau de tip vechi, de 37 mm, mult 
inferioare celor englezeşti şi tancurilor cu obuze de două 
livre ale acestora. Ineficienţa lor împotriva tancurilor 
mijlocii britanice şi a tancurilor Matilda era evidentă. 
Chiar noile tunuri antitanc de 50 mm, din care Rommel 
reuşise să adune un număr de 50 de bucăţi, nu puteau 
străpunge blindajul gros al tancurilor Matilda, decât de la 
distanţă foarte mică. În schimb, tunurile de 88 mm, 
prevăzute cu roţi, puteau perfora blindajul frontal (cu-o 


grosime de 77 mm) al tancurilor Matilda de la o distanţă 
de aproximativi.000 m. Din cele 12 tunuri, Rommel 
instalase o baterie (patru tunuri) la Halfaya, şi o alta la 
Hafid Ridge - două puncte pe care englezii le vizau încă de 
la începutul atacului lor. 

Aceasta a fost şansa lui Rommel, care, din multe 
puncte de vedere se afla în dezavantaj în momentul 
lansării atacului (în special sub raportul tancurilor - 
principala armă în aceste lupte din deşert). El nu mai 
primise întăriri din Germania, şi la începerea luptei 
dispunea doar de 100 de tancuri, dintre care mai bine de 
jumătate se aflau în jurul Tobrukului, la 130 km mai în 
spate. Sosirea convoiului „Tigru” le-a permis englezilor să 
desfăşoare circa 200 de tancuri - ceea ce, în faza iniţială, 
le-a conferit un avantaj de 4 la 1. Importantă era, însă, 
posibilitatea de a valorifica acest avantaj pentru a zdrobi 
forţele inamicului din zona frontierei înainte ca Rommel 
să-şi poată aduce restul tancurilor (Regimentul 5 tancuri) 
de la Tobruk. 

Din nefericire pentru englezi, planul ofensivei „într-o 
logică de infanterie” le-a diminuat eficienţa. Această 
orientare a fost adoptată datorită diversităţii tipurilor de 
tancuri, şi s-a soldat cu irosirea avantajului numeric. 

Sosirea convoiului „Tigru” îi permisese lui Wavell să 
reconstituie două brigăzi blindate pentru noua ofensivă. 
Din păcate, însă, îi rămăseseră prea puţine tancuri după 
eşecul atacului „Concizie” neizbutit, de la mijlocul lui mai, 
astfel încât, „totalul” a fost suficient pentru a înzestra doar 


două din cele trei regimente ale fiecărei brigăzi”". Mai mult 
chiar, numărul noilor tancuri mijlocii sosite a fost de ajuns 
doar pentru un singur regiment; din tancurile mijlocii deja 
existente s-a constituit un al doilea regiment. Cele două 
regimente ale celeilalte brigăzi erau dotate cu tancuri 
Matilda, fapt ce a contribuit la luarea deciziei 
Comandamentului de a utiliza la început această brigadă 
pentru a susţine infanteria într-un asalt direct împotriva 
poziţiei fortificate a inamicului, în loc să se concentreze 
forţele disponibile spre a zdrobi forţele de tancuri ale 
inamicului. Consecințele s-au dovedit ulterior nefaste în 
dezvoltarea ofensivei. 


Obiectivele „Operațiunii  Halebarda”, fixate de 
Churchill, erau ambiţioase: victoria „decisivă” în Africa de 
Nord şi „distrugerea” forţelor lui Rommel. Wavell, mai 
prudent, şi-a exprimat speranţa că vor reuşi „să împingă 
inamicul înapoi, la vest de Tobruk”. Acesta a fost obiectivul 
prevăzut în instrucţiunile date generalului Beresford- 
Peirse, comandant al forţelor din vestul deşertului, care 
urma să conducă ofensiva. 

Planul de atac prevedea trei faze. El debuta cu un 


51 Churchill a insistat ca o sută de tancuri - numărul necesar pentru a 
echipa un al treilea regiment pentru fiecare brigadă - să fie expediat 
via Mediterana, dar Amiralitatea s-a împotrivit asumării acestui nou 
risc. Churchill remarcă plin de amărăciune în memoriile sale: „N-ar fi 
trebuit să renunţ la ideea de a obţine o decizie a Cabinetului în această 
chestiune numai pentru că generalul Wavell nu a insistat. Acest lucru 
mi-a retezat orice putere de a rămâne ferm pe poziţie“ (Al doilea 
război mondial, vol. III, p. 233.) Prin urmare, convoiul a ocolit Capul 
Bunei Speranţe şi nu a ajuns în Suez decât abia la mijlocul lui iulie 
1941. 


asalt împotriva zonei fortificate Halfaya-Sollum-Capuzzo, 
lansat de Divizia 4 indiană, sprijinită de Brigada 4 blindată 
(dotată cu tancuri Matilda), în timp ce restul Diviziei 7 
blindate acoperea flancul dinspre deşert. În a doua fază, 
Divizia 7 blindată trebuia să fructifice o înaintare spre 
Tobruk, cu ambele brigăzi blindate. În a treia fază, Divizia 
7, împreună cu garnizoana din Tobruk, urmau să forţeze 
înaintarea spre vest. Din start planul conţinea un handicap 
esenţial, desprinzând jumătate din forţele blindate pentru 
a ajuta infanteria în prima fază, înjumătăţea şansele de a 
înfrânge regimentul de tancuri al inamicului încă neîntărit 
cu regimentul de tancuri de la Tobruk, repercutându-se 
negativ asupra următoarelor două faze. 

Pentru a ajunge la poziţiile de la frontieră ale 
inamicului, englezii au trebuit să efectueze un marş de 50 
km. El a început în după-amiaza zilei de 14 iunie 1941, 
ultimii 13 km fiind parcurşi la lumina lunii, în primele ore 
ale zilei de 15 iunie. Bătălia a debutat prin atacul aripii 
drepte asupra poziţiilor periferice ale inamicului de la 
trecătoarea Halfaya. Apărătorii s-au dovedit mai bine 
pregătiţi decât în mai 1941, iar elementul surpriză a fost 
ratat prin decizia ca tancurile să nu lanseze asaltul până 
când artileria nu beneficia de suficientă lumină pentru a 
deschide focul. Decizia s-a dovedit neinspirată, căci 
singura baterie alocată pentru a susţine asaltul de la 
Halfaya s-a împotmolit în nisip. Se luminase bine de ziuă, 
când escadronul de tancuri Matilda, care conducea atacul, 
a pornit asaltul final. Primul şi ultimul mesaj al 
comandantului acestui escadron spunea: „Nemţii îmi fac 


tancurile bucăţi”. Din 13 tancuri Matilda, unul singur a 
scăpat din „capcana de tancuri” a tunurilor de 88 de mm 
instalate de Rommel în locul numit ulterior de britanici 
„Trecătoarea iadului”. Între timp, coloana centrală forţase 
înaintarea peste platoul deşertului spre Fortul Capuzzo, 
având ca vârf de lance un întreg regiment de tancuri 
Matilda. Aici nu existau tunuri calibru 88 mm şi rezistenţa 
garnizoanei s-a fărâmiţat în faţa acestei ameninţări masive 
şi fortul a fost capturat. Mai târziu, în cursul zilei aici au 
fost respinse două contraatacuri germane. 

Brigada de tancuri mijlocii din fruntea coloanei din 
stânga, care urma să învăluiască flancul inamicului, a dat 
însă peste „capcana” organizată de Rommel la Hafid Ridge 
şi s-a oprit. După-amiază târziu, a reluat atacul, dar a 
intrat şi mai adânc în capcană şi a înregistrat pierderi 
mari. 

Grosul regimentului de tancuri german ajuns la locul 
luptei a creat o ameninţare din flanc, obligând restul 
tancurilor britanice să se retragă. 

Până la lăsarea serii, englezii au pierdut peste 
jumătate din tancuri, mai ales în cele două capcane, în 
timp ce forţa de blindate a a lui Rommel a rămas intactă. 
În plus, sosise şi regimentul de tancuri de la Tobruk. 

A doua zi Rommel a preluat iniţiativa utilizând 
întreaga Divizie 5 Uşoară, venită de la Tobruk, pentru a 
învălui flancul stâng britanic, lansând concomitent un 
puternic contraatac la Capuzzo, cu Divizia 15 tancuri. 
Contraatacul a fost respins, dar britanicii n-au putut să-şi 
pună în practică planul ce prevedea o nouă ofensivă. La 


căderea nopţii, acţiunea de încercuire declanşată de 
Rommel  progresase  ameninţător.  Exploatând acest 
avantaj, şi-a dislocat în primele ore ale zilei forţele mobile 
spre flancul din deşert în vederea unui atac distrugător în 
direcţia trecătoarei Halfaya, pentru a tăia retragerea 
englezilor. Când ameninţarea a devenit evidentă, britanicii 
au decis să se retragă rapid. Forţele de la Capuzzo 
dispuneau de un culoar de retragere foarte îngust; 
rezistenţa îndârjită a tancurilor britanice rămase acolo a 
asigurat totuşi timpul necesar pentru retragerea 
infanteriei. În dimineaţa celei de a patra zile forţele 
engleze ajunseseră la 50 km mai în spate, pe linia de la 
care porniseră. 

Pierderile umane ale acţiunii „Halebarda” au atins 
circa o mie de morţi, răniţi şi dispăruţi atât în rândul 
britanicilor, cât şi al nemților. Englezii au pierdut însă 91 
de tancuri, pe când germanii doar 12 pe care le-au putut 
repara, spre deosebire de englezi, obligaţi să le 
abandoneze, deşi multe aveau doar defecţiuni mecanice. 
Pierderile  disproporţionate la capitolul tancuri au 
accentuat eşecul ofensivei engleze. 

Tobruk, „Concizia” şi „Halebarda” au marcat o 
cotitură în modul de ducere a războiului. Începând cu 
septembrie 1939, ofensiva repurtase succese răsunătoare 
prin folosirea de forţe blindate deplasate rapid, ceea ce 
determinase opinia potrivit căreia defensiva era 
vulnerabilă şi că orice atac avea şanse de succes. 

Însă „Halebarda” demonstrase, aşa cum preveniseră 
Tobrukul şi „Concizia”, cât de eficientă putea fi apărarea - 


chiar într-o zonă deschisă ca deşertul nord-african - dacă 
este condusă cu măiestrie şi bazată pe cunoaşterea şi 
folosirea eficientă a mijloacelor moderne. Pe măsură ce 
războiul a continuat, a devenit tot mai evident că apărarea, 
într-o formă mai mobilă, îşi redobândise avantajul 
demonstrat în primul război mondial. Ea nu putea fi 
învinsă decât printr-o forţă superioară sau printr-o mare 
abilitate militară. 

Din nefericire, englezii au minimalizat şi n-au înţeles 
lecţiile „Halebardei” în lupta ce a continuat împotriva lui 
Rommel. Cercurile superioare britanice, în concluziile 
trase n-au sesizat rolul defensiv eficient al tunurilor de 88 
de mm, neluând în considerare rapoartele care arătau că 
aceste baterii antiaeriene fuseseră folosite ca armament 
antitanc. Târziu, în toamnă, când după noi pierderi de 
tancuri grele sub tirul acestui tip de tun s-au convins, au 
persistat totuşi în ideea că o asemenea armă voluminoasă 
nu putea fi utilizată decât parţial îngropată în pământ. În 
consecinţă, nu au izbutit să anticipeze şi să dezvolte tactici 
menite să contracareze următorul pas făcut de Rommel în 
tactica defensivă - utilizarea tunurilor de 88 mm ca 
mijloace mobile. 

Englezii n-au sesizat la timp nici utilizarea tot mai 
îndrăzneață de către inamic a tunurilor antitanc obişnuite, 
în strânsă combinaţie cu tancurile nu numai în apărare, ci 
şi în atac. În bătăliile ce au urmat, aceasta a jucat un rol 
determinant cu efecte mai mari chiar decât cele ale 
tunurilor de 88 mm. Cauza principală a pierderilor 
disproporționat de mari suferite de partea engleză la 


capitolul tancuri pare a fi, la o analiză atentă, împingerea 
tunurilor antitanc germane de 50 mm comparativ mai mici 
şi uşor de mânuit în faţa tancurilor prin plasarea lor în 
poziţii camuflate, în depresiuni. Echipajele tancurilor 
britanice nu şi-au dat seama dacă astfel proiectilul care le 
străpungea armura fusese tras de un tanc sau de un tun 
antitanc şi au fost tentaţi să-l atribuie oponentului mai 
vizibil. Această deducție greşită i-a dus la convingerea că 
tancurile şi tunurile de pe tancurile lor erau inferioare 
celor deţinute de inamic, lucru soldat cu pierderea 
încrederii în forţele proprii. 

A mai existat încă un aspect important prost înţeles de 
britanici, cu urmări serioase asupra planului lor pentru 
urmărirea ofensivă. Wavell, în raportul oficial întocmit la 
aproape trei luni după „Halebarda”, ajungea la concluzia 
că „principala cauză a eşecului nostru a fost neîndoielnic 
dificultatea de a combina în acţiune tancurile mijlocii cu 
tancurile grele...”. De fapt nici nu se testase măcar 
posibilitatea de a o pune în practică. Cele două regimente 
de tancuri Matilda fuseseră desprinse de divizia blindată şi 
plasate sub conducerea comandantului diviziei de 
infanterie încă de la bun început, iar acesta în loc să le 
retrimită la bază după prima fază, aşa cum prevedea 
planul, se încăpăţânase să le păstreze. Printr-o combinaţie 
inteligentă, tancurile grele ar fi putut acţiona eficient în 
bătălia blindatelor, operând ca un puternic pivot ofensiv de 
manevră pentru tancurile mijlocii. Între tancurile Matilda 
şi tancurile mijlocii Al o nu exista decât o mică diferenţă de 
viteză, şi de altfel acestea cooperaseră eficient în 


campania din Libia şi în acţiunea „Halebarda”. Nemţii, atât 
în acea perioadă, cât şi Mai târziu, s-au dovedit capabili să 
combine în acţiune tipuri de tancuri cu aceleaşi diferenţe 
de viteză ca şi ale tancurilor britanice. 

Din păcate, ipoteza  netestată, conform căreia 
combinaţia menţionată era prea dificilă, a dus la separarea 
brigăzilor de tancurile mijlocii şi cele de tancuri grele în 
următoarea ofensivă britanică - acestea luptând ca două 
compartimente separate. 


Capitolul 15 
„Operaţiunea Cruciatul'. 


Eşecul efortului făcut la mijlocul verii anulai 1941 
pentru a-l mătura pe inamic din Africa l-a îndârjit pe 
Churchill, care s-a decis să reia încercarea cât mai curând 
posibil, cu forţe mai puternice. În acest scop a „pompat” 
întăriri în Egipt şi n-a ţinut seama de sugestia consilierilor 
săi militari referitoare la hotărârea potrivit căreia apărarea 
Extremului Orient, în special a zonei Singapore, se afla pe 
locul al doilea ca prioritate după apărarea Angliei, 
devansând Orientul Mijlociu. Şeful Statului Major General 
Imperial, John Dill, a încercat să îi reamintească lui 
Churchill de această decizie înţeleaptă, de implicaţiile 
aferente şi de riscurile respective, dar modul politicos în 
care a abordat subiectul n-a avut efect asupra unui om ca 
Churchill. Şi asta în vreme ce pericolul în Extremul Orient 
devenise acut, iar forţele britanice aflate acolo mult prea 
slabe. Deşi Japonia nu se implicase încă în război, măsurile 
adoptate în iulie de Roosevelt şi Churchill cu scopul de a-i 
tăia resursele economice aveau s-o determine să riposteze 
în singurul mod posibil - prin forţa armelor. Şovăiala 
Japoniei le-a oferit Americii şi Angliei un răgaz de patru 
luni, pentru a-şi dezvolta liniile de apărare din Pacific, de 
care acestea n-au profitat. În cazul Angliei, această 
delăsare s-a datorat în mare parte lui Churchill ale cărui 
eforturi şi interes se concentraseră asupra Africii de Nord. 
Se poate spune că Rommel a provocat indirect prăbuşirea 
Singaporelui - atât prin impresia personală făcută asupra 


unui premier cu personalitate puternică, cât şi prin 
ameninţarea potenţială asupra Văii Nilului şi a Canalului 
de Suez”. 

În vederea reluării ofensivei din Africa, denumită 
codificat „Operaţiunea Cruciatul”, forţele britanice au fost 
întărite substanţial şi reechipate. Unităţile de tancuri au 
crescut de la patru la 14, alcătuindu-se astfel patru brigăzi 
blindate complete (fiecare compusă din trei unităţi). 
Garnizoana din Tobruk a primit o brigadă (două unităţi de 
tancuri şi un escadron suplimentar) sosită pe mare. 
(Brigăzile erau înzestrate în special cu noile tancuri 
mijlocii Crusader sau cu tancuri americane Stuart, cele 
mai rapide, la care se adăugau patru unităţi de tancuri 
Matilda sau Valentino.) Au mai fost aduse trei divizii de 
infanterie motorizate, astfel încât numărul total era de 
patru şi o alta la Tobruk - unde Divizia 70 engleză 
înlocuise Divizia 9 australiană, care dusese greul asediului. 

Spre deosebire de englezi, Rommel n-a primit din 
Germania întăriri semnificative şi a rămas doar cu cele 
patru unităţi de tancuri pe care le avea. Divizia 5 uşoară a 
fost rebotezată Divizia 21 tancuri, fără a primi vreun tanc 
în plus. Pentru a-şi consolida forţa, Rommel a improvizat o 
divizie de infanterie nemotorizată (numită iniţial Divizia 
Afrika, iar mai târziu Divizia 90 uşoară), folosind efectivele 
câtorva batalioane suplimentare de artilerie şi de 
infanterie. Celor trei divizii italiene (una blindată) li s-au 
adăugat alte trei mici divizii de infanterie cu un 
echipament vechi, fără mijloace de transport motorizate, 


52 Pentru hărţi, vezi Capitolul 9, p. 158-159 din originalul pdf. 


apte de a îndeplini doar un rol static, ceea ce reprezenta 
un handicap stânjenitor pentru libertatea de manevră a lui 
Rommel. 

Englezii dominau acum şi spaţiul aerian, printr-un 
număr de aproape 700 de avioane, disponibile imediat 
pentru sprijin, faţă de numai 120 germane şi 200 italiene. 

La capitolul blindate, superioritatea englezilor era 
chiar mai mare. Ei dispuneau de 710 tancuri (dintre care 
200 tancuri grele), în timp ce inamicul avea doar 174 
tancuri germane şi 146 italiene, învechite şi slabe. 
Superioritatea britanicilor depăşea cu mult raportul de 2 la 
1, faţă de trupele aliate adverse, şi de 4 la 1 faţă de nemti, 
ale căror două divizii blindate, fiecare cu câte două unităţi 
de tancuri, erau considerate de Comandantul Suprem 
britanic, drept „coloana vertebrală a armatei inamicului”. 
Rommel nu avea nicio rezervă de tancuri, exceptându-le pe 
cele aflate în reparaţie, în timp ce englezii dispuneau de 
500 de tancuri de rezervă, unele în curs de a fi 
transportate, ceea ce îi făcea mai capabili să susţină o 
acţiune prelungită care în final, să încline balanţa în 
favoarea lor”. 

Principalul atu al lui Rommel în contracararea 
superiorității inamicului în tancuri a constat în aceea că în 
toamnă două treimi din tunurile sale antitanc erau de tip 
nou, calibrul 50 mm, cu ţeavă lungă, cu o putere de 


53 Cifrele comparative referitoare la tancuri şi resurse sunt preluate 
din Istoria Oficială Britanică, p. 30-31. Cifrele date pentru forţa 
britanică - un total de 710 (inclusiv 201 tancuri grele) au fost stabilite 
prin deducție, folosind o serie de documente diferite. La un alt calcul 
pe baza documentelor, totalul ajunge la 750 (inclusiv 225 tancuri 
grele). 


străpungere cu 70 % mai mare decât cea a vechilor tunuri 
calibru 37 mm, şi cu 25 % mai mare decât cea a tunurilor 
britanice cu proiectile de două livre. Ca atare, forţa lui de 
apărare nu mai depindea în primul rând de puţinele tunuri 
de 88 mm pe care le avusese în vară. 

Pe lângă masivele întăriri trimise în Egipt. Şi a celor 
mai noi echipamente, Churchill a înzestrat forţa de lovire 
şi cu un nou set de comandanţi. La patru zile după eşuarea 
„Halebardei”, Wavell a fost înlocuit cu Claude Auchinleck, 
comandantul suprem din India, ulterior efectuându-se şi 
alte schimbări. Pe Churchill îl irita prudenta lui Wavell, iar 
eşecul „Halebardei” l-a determinat să numească un nou 
comandant suprem. Spre surprinderea lui, a constatat că şi 
Auchinleck i se opunea în privinţa reluării timpurii a 
ofensivei, insistând să se aştepte până ce forţele vor fi 
complet pregătite şi suficient de puternice pentru a avea 
garanţia unei victorii decisive. Drept urmare, „Operaţiunea 
Cruciatul” a fost lansată abia la mijlocul lui noiembrie, la 
cinci luni după „Operaţiunea Halebarda”. Această forţă 
mult sporită a fost redenumită Armata a 8-a, comanda 
fundu-i încredinţată generalului de corp de armată Alan 
Cunningham - care condusese acţiunile de curăţire a 
Somaliei Italiene, precum şi înaintarea ulterioară din sud, 
în Etiopia, soldată cu izgonirea italienilor. Noua armată 
era compusă din Corpul 13 Armată, comandat de generalul 
de corp de armată A.R. Godwin. Austen, şi Corpul 30 
(blindat), sub comanda generalului de corp de armată 
C.W.M. Norrie. Dar cu excepţia lui Norrie, şi el cavalerist, 
niciunul dintre noii comandanţi nu aveau experienţă în 


conducerea tancurilor şi în lupta împotriva forţelor 
blindate. 

Corpul 13 Armată includea divizia din Noua Zeelandă 
şi Divizia 4 indiană, cu o brigadă de tancuri. Corpul 30 
Armată includea Divizia 7 blindată cu două brigăzi (a 7-a şi 
a 22-a), Brigada 4 blindată, Brigada 22 de gardă 
(motorizată) şi Divizia 1 sud-africană. Divizia 2 sud- 
africană se afla în rezervă. 

Planul ofensivei se baza pe imobilizarea trupelor 
inamicului care apărau poziţiile de pe frontieră, de către 
Corpul 13 Armată, în timp ce Corpul 30 Armată trebuia să 
învăluie flancul acestor poziţii fortificate „pentru a 
distruge” forţele blindate ale lui Rommel şi să realizeze 
joncţiunea cu garnizoana din Tobruk. Aceasta, aflată la 
115 km dincolo de frontieră, urma să iniţieze o ieşire 
pentru a se întâlni cu Corpul 30 Armată. Astfel, cele două 
corpuri de armată şi blindatele lor urmau să opereze pe 
zone largi, separate, nu conform principiului efectului 
combinat. Elementul cel mai valoros al forţei britanice de 
blindate, brigada de tancuri Matilda şi Valentine, nu va 
avea nicio contribuţie la bătălia de blindate, fiind folosită 
doar în mici grupuri, alături de infanterie. Când înaintarea 
a progresat, această distribuţie separată a degenerat 
curând în dispersare, cu consecinţe nefaste. 

Englezii au irosit astfel avantajul iniţial, obţinut prin 
mişcarea lor strategică de împresurare, care îl derutase pe 
inamic luându-l prin surprindere. Atacul britanic s-a 
dezmembrat de la sine. Ironic, Rommel spunea: „Ce mai 
contează dacă ai două tancuri, iar eu doar unul, dacă ţi le 


împrăştii şi mă laşi să ţi le zdrobesc piesă cu piesă? Mi-ai 
făcut cadou succesiv trei brigăzi”. 

Sursa necazului era o veche maximă existentă în toate 
manualele militare oficiale şi la Colegiul de stat major, 
potrivit căreia „distrugerea principalelor forţe ale 
inamicului pe câmpul de luptă” reprezintă obiectivul 
primordial şi singurul care contează pentru un comandant 
militar. Între cele două războaie mondiale, această maximă 
a fost respectată cu sfințenie de unii comandanți cu 
gândire de infanterist atunci când analizau felul în care 
trebuiau să îşi utilizeze tancurile aflate la dispoziţie. Ei au 
fost în stare chiar să afirme: „Distrugerea tancurilor 
inamicului, ca apoi să desfăşurăm bătălia”. Persistenţa 
acestui mod de a gândi a fost deosebit de evidentă în 
instrucţiunile date Armatei a 8-a şi unităţilor ei blindate: 
„Obiectivul vostru imediat este distrugerea forţelor 
blindate ale inamicului”. O forţă blindată în sine nu poate 
să fie un obiectiv imediat deoarece se mişcă, şi nu poate fi 
fixată ca una de infanterie. Mai degrabă o distrugi indirect, 
atrăgând-o să apere sau să redobândească un punct de 
importanţă deosebită. Încercând să „distrugă” pe o cale 
prea directă forţele blindate ale lui Rommel, greu de fixat 
şi de reperaj tancurile britanice s-au împrăştiat şi, 
totodată, s-au lăsat atrase prea uşor în capcanele lui 
prevăzute cu tunuri antitanc. 

Corpul 30 Armată britanic a trecut frontiera în zorii 
zilei de 18 noiembrie 1941, şi s-a îndreptat spre Tobruk, 
aflat la o distanţă de 145 kilometri. Înaintarea a fost 
protejată de o „umbrelă aeriană”, care nu se justifica în 


acel moment, întrucât furtuna puternică din timpul nopţii 
făcuse  impracticabile  aerodromurile inamicului şi 
avioanele acestuia nu s-au desprins de la sol. Din acelaşi 
motiv, faptul că înaintarea a fost încetinită de starea 
proastă a drumurilor n-a avut importanţă. Rommel nu ştia 
nimic despre „furtuna de oţel” care urma să se dezlănţuie. 
El se concentra asupra pregătirilor propriului asalt 
împotriva Tobrukului. Forţele lui se deplasaseră într-acolo 
pentru a fi gata de atac, dar lăsase o forţă de acoperire 
puternică în deşert, spre sud, pentru a bloca orice 
intervenţie. 

La lăsarea scrii, coloanele britanice de blindate 
atinseseră linia Trigh el Abd, iar a doua zi dimineaţă au 
forţat înaintarea spre nord. Frontul lor de atac, de 50 km, 
s-a extins la 80 km în timpul înaintării prin spatele 
paravanului lui Rommel, greşeală al cărei efect n-a 
întârziat să se vadă. 

În centru, cele două regimente de avangardă ale 
Brigăzii 7 blindate au ajuns şi au ocupat aerodromul de la 
Sidi Razegh, la numai 32 km de perimetrul Tobrukului. 
Restul brigăzii, însă, şi grupul de sprijin al divizei n-au 
apărut decât a doua zi dimineaţă, 20 noiembrie 1941. Între 
timp Rommel a dislocat rapid o parte din Divizia Afrika, cu 
un mare număr de tunuri antitanc, pentru a se apăra şi a 
bloca trecerea. Forţele britanice aflate acolo nu au primit 
niciun fel de întăriri deoarece celelalte două brigăzi 
blindate întâmpinaseră greutăţi, una mult spre vest, iar 
cealaltă mult spre est, iar Divizia 1 sud-africană fusese şi 
ea împinsă spre vest. 


Pe flancul de vest Brigada 22 blindată dăduse peste 
tancurile italiene. Acţionând să le împingă în spate, forţele 
engleze au ajuns să atace poziţiile fortificate ale inamicului 
în apropiere de Bir el Gubi. Brigada 22 era alcătuită din 
regimente de soldaţi din garda regală, abia sosiți în deşert, 
din care s-au format regimente de tancuri. Într-un asalt 
eroic - realizat în spiritul nemuritor al «Atacului Brigăzii 
Uşoare» de la Balaclava - ele au fost bombardate puternic 
de tunurile italienilor îngropate în pământ şi au pierdut 
peste 40 din cele 160 de tancuri pe care le aveau. 
Apreciind că atacul se desfăşura bine, comandantul unităţii 
a deviat trupele sud-africane în direcţia respectivă, pentru 
a ocupa Bir el Gubi. 

Pe flancul de est, grupul Brigăzii 4 blindate, care se 
împrăştiase pe o fâşie de 40 km în urmărirea unei unităţi 
germane de cercetare, fusese luat prin surprindere de 
apariţia unei puternice forţe Update germane în spate. 
Unităţile aflate aici au fost zdrobite, înainte ca vreuna din 
celelalte două unităţi să revină pentru a ajuta la stăvilirea 
atacului inamicului. Această lovitură a fost rezultatul 
primei contraacţiuni a lui Rommel şi a aparţinut unui 
puternic grup de luptă (incluzând cele două unităţi de 
tancuri ale Diviziei 21 blindate) trimis în sud pentru a 
explora situaţia. 

Trupele britanice de blindate de pe acest flanc au 
beneficiat de şansa de a nu se confrunta cu atacul 
concentrat lansat a doua zi dimineaţa de întregul Afrika 
Korps. Acest moment de răgaz s-a datorat unui raport care 
l-a indus în eroare pe Cruewell, comandantul lui Afrika 


Korps. El a crezut că înaintarea britanică cea mai 
periculoasă se desfăşura de-a lungul rutei nordice, Trigh 
Capuzzo. Ca urmare, şi-a deplasat ambele divizii de tancuri 
spre Capuzzo, unde a găsit o zonă pustie. Orbiţi datorită 
lipsei cercetării aeriene, nemţii bâjbâiau încă prin „ceața 
războiului”. La aceasta s-a adăugat faptul că Divizia 21 
tancuri a rămas fără combustibil în timpul incursiunii spre 
est, şi a fost temporar imobilizată. Doar Divizia 15 tancuri 
a reuşit să se întoarcă în ziua aceea, şi după-amiaza a lovit 
Brigada a 4-a blindată, rămasă izolată la Gabr Saleh. 
Recepţionând pentru a doua zi consecutiv greul 
contraloviturii germane, aceasta a suferit noi pierderi. 
Comandanții britanici, deşi bine informaţi despre acţiunile 
inamicului, nu au profitat prompt de răgazul şi ocazia 
oferite prin plecarea temporară de la faţa locului a 
unităţilor din Afrika Korps pentru a aduna imediat cele trei 
brigăzi blindate răspândite pe o suprafaţă mare. Pe la 
amiază, când primejdia ce ameninţa Brigada 4 blindată a 
devenit evidentă, Brigada 22 a fost trimisă spre est pentru 
a o întări, în loc să încerce joncţiunea cu Brigada 7 la Sidi 
Rezegh, cum se stabilise iniţial. Brigada 22 trebuia să 
parcurgă o distanţă mare de ha un flanc la Celălalt şi nu a 
putut ajunge la destinaţie decât la lăsarea întunericului, 
prea târziu pentru a mai participa la luptă. 

În tot acest interval, Divizia din Noua Zeelandă şi 
Brigada de tancuri grele a Corpului 13 Armată se aflaseră 
la numai 11 km. Distanţă, la Bir Gibni - gata să demareze 
înaintarea şi să ajute. Aceasta n-a fost însă chemată să se 
angajeze în bătălia de blindate, iar oferta le-a fost refuzată. 


E de neconceput cât de departe s-a mers pe ideea celor 
„două compartimente” în conducerea acestei bătălii. 

În dimineaţa zilei de 21 noiembrie 1941, brigada 
britanică blindată de la Gabr Saleh a constatat că inamicul 
dispăruse de pe front. Manevra nemților nu se produsese 
la întâmplare, căci Rommel îşi făcuse deja o idee clară în 
privinţa desfăşurării forţelor britanice şi ordonase lui 
Cruewell să atace, cu ambele divizii de tancuri, forţa 
britanică pe poziţiile înaintate de la Sidi Rezegh. 

Norrie tocmai ordonase ca această forţă să pornească 
spre Tobruk, iar garnizoana de acolo să înceapă atacul de 
străpungere a barajului inamic. Atacul a fost anihilat 
înainte de a începe. La ora 8 a.m., două coloane de 
blindate germane s-au ivit concomitent dinspre sud şi est. 
Două din cele trei unităţi britanice blindate au fost deviate 
în pripă pentru a le înfrunta, înaintarea spre Tobruk fiind 
continuată doar de o singură unitate (Unitatea 6 de 
tancuri). Tunurile bine plasate ale inamicului s-au 
concentrat cu uşurinţă asupra acestei unice unităţi. A fost 
un alt „Atac al Brigăzii Uşoare” - în cazul de faţă o brigadă 
mult prea „uşoară”. Celelalte două unităţi blindate au fost 
asaltate cu toată forţa de Afrika Korps. Una dintre ele, 
Brigada 7, a fost înfrântă şi aproape nimicită de Divizia 21 
tancuri. Cealaltă, Regimentul regal 2 tancuri a atacat cu 
îndrăzneală şi eficienţă Divizia 15 tancuri, trăgând din 
mers, şi a reuşit să-l alunge pe inamic. Dar nemţii au 
atacat din nou după-amiaza, aplicând inteligent noua lor 
tactică de a împinge în faţa tancurilor şi în flancurile 
adversarului, tunurile antitanc. Pierderile au fost atât de 


mari, încât resturile epuizate ale Brigăzii 7 blindate n-au 
putut fi salvate decât într-un târziu prin sosirea mult 
aşteptată a Brigăzii 22 blindate, de la Gabr Saleh. Brigada 
4 a apărut abia a doua zi. Garnizoana din Tobruk a înaintat 
pe aproximativ şase kilometri în adâncimea barajului de 
împresurare organizat de nemti şi de italieni, dar s-a oprit 
din cauza insuccesului Corpului 30 Armată. Forţa de 
străpungere a rămas pe o protuberanţă îngustă, în mijlocul 
inamicului. 

La revărsatul zorilor, în cea de a cincea zi, Afrika 
Korps a dispărut din nou, de data aceasta pentru a-şi 
completa rezervele de carburant şi muniții. Rommel nu 
accepta nici această pauză de scurtă. Durată, aşa că pe la 
mijlocul zilei a sosit la cartierul-general al Diviziei 21 
tancuri, rămasă lângă câmpul de luptă, şi a lansat-o într-un 
atac indirect. Pornind spre vest, prin valea situată la nord 
de Sidi Rezegh, printr-o mişcare de ocolire, a lovit apoi 
flancul vestic al poziţiilor britanice. Urcând năvalnic panta, 
a ocupat aerodromul şi a distins o parte a grupului de 
susţinere, până când celelalte două brigăzi blindate 
britanice au putut interveni. Contraatacurile lor tardive şi 
necoordonate s-au sfârşit confuz la lăsarea nopţii. Această 
zi nefastă nu s-a soldat doar cu atât. Divizia 15 tancuri, 
revenind în amurg pe câmpul de luptă, a lovit spatele 
Brigăzii 4 blindate şi a împresurat zona în care se aflau 
cartierul general, rezervele acesteia şi Unitatea 8 de 
husari. Luată prin surprindere, majoritatea personalului, a 
tancurilor şi a aparaturii radio au fost capturate. 
Comandantul brigăzii conducea contraatacul de la Sidi 


Rezegh şi a scăpat - dar în zorii zilei de 23 noiembrie 1941 
s-a văzut confruntat cu o brigadă mutilată, împrăştiată şi 
fără mijloace de a conduce şi reasambla fragmentele 
rămase. 

Dezastrul l-a pus în situaţia de a nu putea acţiona pe 
parcursul unei zile ce avea să se dovedească mai critică 
decât precedenta. 

Ceva mai târziu i s-a oferit ocazia unei compensări - 
Cartierul general al Afrika Korps a avut o soartă similară, 
în dimineaţa zilei de 23 noiembrie. Aceasta s-a datorat 
faptului că Cunningham a ordonat, în sfârşit. Corpului 13 
Armată să înceapă înaintarea. Trupele din Noua Zeelandă 
au capturat Capuzzo la 22 noiembrie 1941, iar unei brigăzi 
(a 6-a) i s-a cerut să forţeze înaintarea spre Sidi Rejzegh. 
Curând după revărsatul zorilor, la 23 noiembrie, aceasta a 
atacat şi a devastat Cartierul general al Afrika Korps. 
Cruewell a reuşit să nu fie luat prizonier plecând cu puţin 
timp înainte pentru a conduce următoarea fază a luptei. 
Pierderea personalului operativ şi a legăturilor radio au 
constituit un neajuns grav în zilele următoare - cu mult 
mai mare decât îşi închipuiau englezii, preocupaţi, de 
altfel, de propriile lor necazuri. 

Duminică, 23 noiembrie 1941, era pentru Anglia 
„Duminica dinaintea postului Crăciunului”, iar pentru 
Germania „lotensonntag” - „Duminica morţilor”. Cele 
întâmplate în deşert în acea zi justifică denumirea dată 
acelei zile după calendarul lor religios. 

În timpul nopţii, forţa britanică de la Sidi Rezegh se 
retrăsese puţin spre sud, pentru a aştepta întăririle ce 


urmau să sosească odată cu Divizia 1 sud-africană. Din 
nefericire, joncţiunea nu s-a mai realizat, căci un atac 
concentrat lansat de cele două divizii de tancuri, ce s-au 
ivit din ceața dimineţii, a luat prin surprindere trupele 
engleze şi  sud-africane, dezmembrându-le,  lovindu-le 
puternic taberele mobile şi producând panică şi derută 
generală. Dezastrul ar fi fost şi mai mare dacă diviziile de 
tancuri nu ar fi fost rechemate de un semnal dat de 
Creuwell, care nu avea încă o imagine clară asupra 
situaţiei şi intenţiona să se unească cu Divizia italiană 
Ariete înainte de a se încumeta fa o lovitură decisivă. 
Italienii au înaintat însă prea lent, astfel încât Cruewell n-a 
putut lansa atacul decât după-amiază, dinspre sud, 
împotriva grupării principale a forţelor înaintate ale lui 
Norrie, a Brigăzii 5 sud-africane, izolată, şi a Brigăzii 22 
blindate. Efective mai mici izbutiseră să se strecoare din 
capcană în acest interval. Până la declanşarea atacului 
german, britanicii se organizaseră mai bine în apărare. 
Atacul german a reuşit să străpungă poziţiile şi să îi 
nimicească pe apărători (3.000 au fost capturați sau ucişi), 
dar Afrika Korps a pierdut peste 70 din cele 160 de 
tancuri, care îi mai rămăseseră. 

Pierderile de tancuri suferite în acest atac direct 
asupra unei poziţii defensive anulau succesul obţinut prin 
manevre abile în zilele precedente. Într-adevăr, costul 
acestui succes tactic a fost mai mare, din punct de vedere 
strategic, pentru nemți, decât orice alt element al 
„Operațiunii Cruciatul”. În timp ce Corpul 30 Armată 
suferise pierderi mult mai grele (îi mai rămăseseră doar 70 


de tancuri apte de luptă din totalul de 500) englezii îşi 
puteau reface forţele apelând la rezerve, în timp ce 
Rommel nu dispunea de aşa ceva. 

La 24 noiembrie 1941, bătălia a cunoscut iarăşi o 
întorsătură dramatică: Rommel s-a străduit să-şi valorifice 
victoria printr-o lovitură adâncă la şi dincolo de frontieră, 
în zona din spate a Armatei a 8-a, folosind forţele sale 
mobile. El n-a mai pierdut timpul aşteptând adunarea 
tuturor forţelor şi a pornit înainte cu Divizia 21 tancuri 
imediat ce aceasta a fost aptă să se deplaseze. El a preluat 
comanda şi a cerut Diviziei 15 să îl urmeze; i s-a promis, 
totodată, că Unitatea mobilă italiană, Diviza blindată 
Ariete şi divizia motorizată Trieste vor sprijini diviziile de 
tancuri, pentru a putea închide cercul în jurul forţelor 
britanice. 

Iniţial, aşa cum arată raportul redactat cu o seară 
înainte şi trimis la Berlin şi Roma, Rommel intenţiona să 
profite de dezorganizarea forţelor britanice şi să elibereze 
garnizoana germano-italiană de la frontieră. În aceeaşi 
noapte planul lui s-a extins. Mărturiile principalilor ofiţeri 
din statul său major, confirmate de jurnalul de război al 
Cartierului general, arătau următoarele: „Comandantul 
suprem a decis să îl urmărească pe inamic cu diviziile 
blindate, să restaureze situaţia pe frontul Siollum şi, în 
acelaşi timp, să taie căile de comunicaţie din spatele 
englezilor, în zona Sidi Omar... În acest fel îşi obliga 
inamicul să renunţe la luptă”. 

Rommel dejuca astfel intenţiile comandantului advers, 
şi, concomitent, ataca spatele frontului adversarului şi 


proviziile acestuia. La momentul respectiv, şansele lui 
Rommel de a reuşi erau chiar mai mari decât îşi închipuia 
el. Cu o zi înainte, ca urmare a deznodământului 
dezastruos al bătăliei forţelor blindate, Cunningham se 
hotărâse să se retragă peste graniţă şi a fost oprit numai 
de Auchinleck, sosit cu avionul de la Cairo pentru a insista 
să continue lupta. Saltul năvalnic al lui Rommel spre 
graniţă a provocat panica şi a alarmat la maximum 
Cartierul general al Armatei a 8-a. 

La ora patru după-amiaza, Rommel a atins frontiera în 
punctul Bir Sheferzen - după ce a străbătut în cinci ore o 
porţiune de deşert de peste 95 km. Ela trimis imediat un 
grup de luptă peste sârma ghimpată a graniţei într-un atac 
spre nord-est, către trecătoarea Halfaya, pentru a prelua 
controlul asupra căii de aprovizionare şi de retragere spre 
coastă a Armatei a 8-a. Concomitent, a intensificat 
presiunea şi asupra spatelui acesteia. După ce a condus 
grupul de luptă pe o porţiune din drum, Rommel a pornit 
înapoi, dar a rămas imobilizat în deşert din cauză unei 
defecţiuni de motor. Spre norocul lui, Cruewell, care 
trecea întâmplător pe acolo, l-a luat cu maşina sa. Pentru 
că se lăsase întunericul, n-au reuşit să găsească o breşă în 
sârma frontierei şi au petrecut noaptea înconjurați de 
trupele britanice şi indiene din zonă. Maşina lui Cruewell, 
capturată de la englezi, i-a ajutat în zori să se strecoare 
fără a fi observati, şi să ajungă cu bine la Cartierul general 
al Diviziei 21 blindate. Aici Rommel a constatat că Divizia 
15 blindată nu sosise încă la frontieră, iar Divizia Ariete se 
oprise din marş când văzuse poziţiile Brigăzii 1 sud- 


africane dispuse de-a curmezişul căii ei de înaintare. Nici 
coloanele care transportau rezervele de combustibil nu 
ajunseseră la destinaţie. Aceste întârzieri nu numai că au 
frânat contralovitura lui Rommel, dar au dus şi la 
diminuarea ei. Planul lui de a trimite un grup de luptă la 
Habata, spre est, unde se afla staţia feroviară de 
aprovizionare a englezilor, pentru a bloca principala rută 
de interior spre Egipt, a căzut. Totodată, a fost nevoit să 
renunţe la ideea de a trimite alt grup de luptă spre sud, la 
Jarabub Casis, de-a lungul drumului ce trecea pe lângă 
Fortul Maddalena, unde se afla Cartierul general al 
Armatei a 8-a (acţiunea ar fi sporit alerta în rândul 
englezilor). În zona de frontieră, ziua s-a scurs fără 
succese, căci asaltul costisitor de la Sidi Omar, lansat de 
regimentul de tancuri al Diviziei 21 blindate, a eşuat. Într- 
un târziu, când şi-a făcut apariţia şi Divizia 15 blindată, 
mult mai puternică, înaintarea năvalnică spre nord, de-a 
lungul graniţei, s-a soldat doar cu distrugerea unui atelier 
de campanie, în care se reparau 16 tancuri britanice. 
Rezultatele modeste, după ameninţarea ce planase cu 
o zi înainte asupra lor, le-a oferit englezilor şansa de a-şi 
trage sufletul şi de a-şi recăpăta cumpătul. În plus, în cea 
de a treia zi, la 26 noiembrie 1941, Cunningham a fost 
înlocuit la conducerea Armatei a 8-a, cu adjunctul şefului 
Statului major general al lui Auchinleck, Neil Ritchie. 
Această numire era menită să asigure continuarea luptei, 
indiferent de riscuri. Englezii au avut mare noroc că 
inamicul ratase distrugerea celor două mari depozite de 
campanie de la sud de Trigh el Abd, care asigurau 


posibilitatea de a continua lupta şi de a relua ofensiva. 
Diviziile blindate germane trecuseră mult prea la nord de 
depozitele de campanie. În schimb, dacă italienii ar fi 
continuat înaintarea, s-ar fi apropiat de ele periculos de 
mult. 

Deşi atacul lui Rommel scăzuse în intensitate, în 
dimineaţa de 26 noiembrie 1941, situaţia englezilor era 
încă precară. Corpul 30 Armată era aşa de slăbit încât n-a 
întreprins nimic, în tot cursul zilei, să slăbească presiunea 
inamicului aspra spatelui Corpului 13 Armată care, în 
afara faptului că erau separate la mare distanţă, nu aveau 
nici legături radio corespunzătoare. Germanii se 
confruntau cu aceeaşi problemă - pierderea legăturilor 
radio - în cazul lor cu efecte mult mai grave, deoarece 
şansele lor depindeau de realizarea unei acțiuni rapide şi 
coordonate în zona din spatele englezilor. Trupele engleze 
se mențineau cu fermitate pe pozițiile de la frontieră, în 
timp ce avangarda Corpului 13 continua să forțeze 
înaintarea spre vest pentru a face joncțiunea cu forțele de 
la Tobruk, pentru a realiza o dublă amenințare asupra 
spatelui frontului lui Rommel. Această amenințare 
determinase Cartierul general al grupului de blindate de la 
El Adem să solicite întoarcerea diviziilor blindate pentru a 
anula această presiune. 

Aceste cereri venite din spatele frontului, combinate 
cu defecțiunile sistemului de comunicare radio şi cu lipsa 
de carburant au avut ca efect dejucarea planurilor lui 
Rommel privitoare la continuarea luptei. În dimineaţa de 
26 noiembrie 1941, Rommel îi ordonase lui Cruewell „să 


curețe frontul de la Sollum”, printr-un atac simultan - 
Divizia 15 blindată, pe o parte, şi Divizia 21, pe cealaltă 
parte. Spre stupoarea lui, a constatat că Divizia 15 plecase 
înapoi la Bardia în zorii zilei, pentru a-şi completa stocul 
de carburant şi de muniții. Apoi, exact când aceasta se 
întorcea pe câmpul de luptă, a aflat că şi Divizia 21 se 
retrăsese din Halfaya, interpretând greşit un ordin, şi că se 
îndrepta tot spre Bardia, pentru a face plinul. Ca urmare în 
ziua aceea n-a mai avut loc nicio acţiune, iar seara Rommel 
a decis, cu părere de rău, să lase Divizia 21 blindată să îşi 
continue drumul spre Tobruk. În dimineaţa următoare a 
dat aceeaşi dispoziţie Diviziei 15, după un atac matinal în 
care a izbutit să distrugă cartierul general şi clemenţele de 
susţinere ale brigăzii din Noua Zeelandă, aflată cel mai în 
spate. Acesta a fost sfârşitul contraofensivei germane care 
debutase atât de promiţător. Comentariile retrospective au 
fost influențate, fireşte, de faptul că atacul eşuase. S-a 
afirmat că Rommel ar fi trebuit să exploateze într-o zonă 
restrânsă succesul de la Sidi Rezegh: să lichideze ce mai 
rămăsese din Corpul 30 Armată, sau să zdrobească divizia 
din Noua Zeelandă aflată pe poziţiile înaintate ori să 
cucerească Tobrukul - curăţindu-şi astfel flancul şi liniile 
de aprovizionare. 

Nici una dintre aceste soluţii tactice nu oferea, însă, 
perspective strategice decisive în lupta împotriva 
englezilor şi, în plus, includeau riscul ca Rommel să piardă 
timp şi să-şi diminueze forţele într-un asalt nefructuos. 
Inferioritatea lui Rommel, încă de la început, genera riscul 
de a fi înfrânt într-o bătălie de uzură. Tancurile rămase din 


Corpul 30 Armată, mult mai rapide, ar fi putut evita lupta 
obligându-le să le fugărească fără efect. Celelalte soluţii 
tactice sugerate însemnau atacarea infanteriei şi a 
artileriei în poziţiile lor defensive. Faptul că nu-şi puteau 
permite să se angajeze într-o bătălie de uzură justifica 
hotărârea lui de a nu le lua în considerare. El a optat 
pentru un atac în adâncime, cu toate forţele sale mobile la 
care se adăugau unităţile italiene mobile, căci reuşise să-l 
convingă pe Mussolini să le plaseze sub comanda lui. 

Rommel a fost criticat adesea pentru caracterul 
imprudent al hotărârii sale. Istoria militară arată însă că o 
asemenea tactică s-a bucurat de nenumărate ori de succes, 
în special datorită efectului  demoralizator asupra 
inamicului. În sprijinul tacticii adoptate venea şi 
experienţa personală a lui Rommel. În aprilie şi în iunie, 
reuşise să determine o retragere britanică (în primul caz o 
prăbuşire) printr-o lovitură similară, cu o forţă mai mică şi 
de pe poziţii mai puţin amenințătoare. Două luni mai târziu 
- în ianuarie 1942 - un al patrulea atac în adâncime, deşi 
mai puţin adânc decât în noiembrie, l-a adus pe punctul de 
a reteza posibilitatea de retragere a englezilor. 

În plus, când a lansat asaltul său din noiembrie, 
forţele adverse erau mai dispersate şi mai dezmembrate 
decât în celelalte trei cazuri, încheiate cu succes. Eşecul 
lui s-a datorat: întârzierii Diviziei 15 blindate şi inerţiei 
forţelor mobile italiene în sprijinirea atacului lansat de 
Divizia 21 blindată; pierderii avântului necesar valorificării 
„valului de şoc“; acţiunii nesigure şi zadarnice de la 
frontieră (datorită în parte lipsei de informaţii precise, 


defecţiunilor legăturilor radio şi ordinelor interpretate 
greşit); organizării de către englezi a unei forţe 
amenințătoare în spatele forţelor sale; hotărârii lui 
Auchinleck de a continua bătălia, în loc de a se retrage; 
înlocuirii comandantului Armatei a 8-a britanice într-un 
moment cheie. Noul comandant, date fiind împrejurările, a 
fost nevoit să continue bătălia, indiferent de riscuri, ceea 
ce s-a dovedit o decizie norocoasă. 

Mai există un factor ce merită atenţie, date fiind 
învăţămintele lui: decizia de a continua bătălia nu ar fi 
avut nicio valoare, ba ar fi fost chiar dezastruoasă, dacă 
panica provocată de Rommel s-ar fi extins. Dar majoritatea 
„fragmentelor” Corpului 30 au rămas pe poziţiile lor sau în 
apropierea acestora, chiar dacă erau izolate, ca de altfel şi 
cele ale Corpului 13. Însuşi faptul că se aflau împrăştiate 
buimăcite de loviturile din zilele precedente le-a 
determinat să nu încerce să se retragă spre bază. Li s-a 
părut, probabil, mai înţelept să „stea nemişcate”, la 
marginea vârtejului, chiar dacă fluxul devenise incert. 

După ce contraatacul strategic al lui Rommel nu şi-a 
atins scopul, s-a pus în primul. Rând întrebarea dacă îşi va 
reveni după eşec, iar în al doilea rând dacă îşi va 
redobândi supremaţia. Surprinzător, dacă se ţine seama de 
forţa sa relativ slabă, el a izbutit să răspundă pozitiv la 
ambele întrebări. Cu toate acestea, n-a putut profita de 
avantajul redobândit şi, în final, a fost nevoit să se retragă, 
datorită uzurii acumulate. Acest deznodământ 
demonstrează că Rommel a avut dreptate când, la 24 
noiembrie 1941, s-a angajat în acel contraatac strategic în 


adâncime aparent imprudent - era singura acţiune ce-i 
putea oferi şanse reale de a înclina decisiv balanţa în 
favoarea lui. 

Când Afrika Korps s-a întors înapoi, spre vest, cu cele 
60 de tancuri de care mai dispunea (dintre care o treime 
erau tancuri uşoare), şansele de a recâştiga, printr-o 
acţiune directă, terenul pierdut la Tobruk păreau slabe şi 
însăşi situaţia trupelor sale era foarte precară. Înaintarea 
spre vest a Diviziei din Noua Zeelandă, susţinută de 
aproape 90 de tancuri Valentine şi Matilda, străpunseseră 
încercuirea realizată de Rommel în noaptea de 26 
noiembrie 1941 şi făcuseră joncţiunea cu forţa britanică 
din Tobruk, care dispunea de mai mult de 70 de tancuri 
(inclusiv 20 de tancuri uşoare). De asemenea, englezii 
primiseră întăriri de la bază, puterea Diviziei 7 blindate 
ajungând la aproape 130 tancuri, în aceste condiţii, 
englezii aveau acum o superioritate de 5 la 1 în ce priveşte 
tancurile şi de 7 la 1 dacă ne referim la tancurile înarmate 
cu tunuri. Presupunând că acestea ar fi fost utilizate de o 
manieră concentrată, şansele lui Afrika Korps s-ar fi redus 
drastic (numai Divizia 7 blindată l-ar fi putut zdrobi). 

În prima fază a retragerii, Afrika Korps s-a aflat în 
primejdie şi datorită mai ales faptului că Divizia 21 
blindată, întârziată de un blocaj pe un traseu, nu a putut 
veni în ajutorul Diviziei 15 blindate când în după-amiaza de 
27 noiembrie 1941 aceasta a fost interceptată şi atacată de 
cele două brigăzi ale Diviziei 7 blindată, ce dispunea de un 
număr de tancuri de trei ori mai mare. O brigadă (a 22-a) i- 
a barat calea, în timp ce cealaltă (a 4-a) a atacat din flanc 


coloana aflată în marş, făcând ravagii în rândul mijloacelor 
de transport. Deşi nemţii au izbutit să stăvilească atacul, 
marşul lor spre vest, pe drumul Trigh Capuzzo a fost 
stopat. Spre apusul soarelui tancurile engleze s-au retras 
spre sud, în deşert, pentru a se odihni peste noapte într-un 
bivuac, aşa cum procedau de obicei. Acest lucru le-a 
permis nemților să forţeze înaintarea spre vest, la 
adăpostul. Întunericului. A doua zi, brigăzile britanice de 
blindate au reluat atacul, dar au fost ţinute la distanţă de 
barajul antitanc al inamicului. Seara, nemţii au putut forţa 
din nou înaintarea, fără nicio dificultate. 

În dimineaţa zilei de 29 noiembrie 1941, Afrika Korps 
a reuşit să facă joncţiunea cu restul forţelor lui Rommel, şi 
să scape de presiunea atacului inamic. A doua zi, Rommel 
a atacat Brigada 6 din Noua Zeelandă, aflată pe înălţimea 
de la Sidi Rezegh. El a utilizat Divizia Ariete pentru a-şi 
acoperi flancul şi a preîntâmpina un posibil atac din partea 
blindatelor britanice aflate la sud. Tancurile sale au atacat 
dinspre vest, iar infanteria dinspre sud. În seara aceleiaşi 
zile, Brigada 6 din Noua Zeelandă a cedat înălţimea. O 
parte din forţele brigăzii au reuşit să se desprindă şi să se 
alăture corpului principal al diviziei, în valea de lângă 
Belhamed. Blindatele britanice, deşi superioare numeric 
datorită noilor livrări de tancuri, şi aflate sub comanda 
Brigăzii 4, nu au întreprins nicio acţiune viguroasă pentru 
a străpunge „barajul” lui Rommel şi a-şi ajuta camarazii. 
Comandanții britanici, prea adesea atraşi în capcanele lui 
Rommel, au adoptat o prudenţă excesivă care i-a 
determinat să nu acţioneze. 


În zorii zilei de 1 decembrie 1941, Rommel a 
împresurat strâns forţele din Noua Zeelandă aflate la 
Belhamed, şi a tăiat „coridorul” care le unea cu garnizoana 
din Tobruk. Aproximativ la 4.30 a.m., Brigăzii 4 blindată i 
s-a ordonat să pornească „cu toată viteza” spre nord la 
prima geană de lumină şi să atace tancurile inamice „cu 
orice preţ”. Brigada s-a pus în mişcare pe la ora 7 a.m., a 
ajuns la terenul de aterizare de la Sidi Rezegh la ora 9 
a.m., şi a făcut joncţiunea cu trupele din Noua Zeelandă. 
Britanicii au plănuit un contraatac împotriva tancurilor 
inamice - estimate la „circa 40”. Pentru că o parte a 
trupelor din Noua Zeelandă suferiseră deja pierderi grele, 
s-a renunţat la acţiune şi s-a dat ordinul de retragere 
generală. Ceea ce mai rămăsese din Divizia Noua Zeelandă 
s-a retras către est, la Zaafran (apoi, în timpul nopţii, la 
frontieră), în timp ce Brigada 4 blindată a pornit într-o 
retragere de 40 km, spre sud, până la Bir Berraneb. 

Rezultatul acestei a treia faze a bătăliei a însemnat un 
succes i uimitor al forţei germane inferioare numeric într-o 
proporţie de 1 la 7 la începutul luptei, şi care acum 
redusese diferenţa la 1 la 4, luând în calcul totalul 
tancurilor englezilor. 

Auchinleck, sosit cu avionul la Cartierul general al 
Armatei a 8-a a estimat corect inferioritatea forţelor lui 
Rommel, şi s-a decis să continue bătălia. El dispunea de 
forţe proaspete şi de tancuri de rezervă pe care le putea 
aduce la faţa locului. Divizia 4 indiană a fost înlocuită de la 
frontieră cu Divizia 2 sud-africană, şi trimisă în faţă să se 
alăture Diviziei 7 blindate într-o mişcare de învăluire 


menită să taie liniile de aprovizionare şi de retragere ale 
lui Rommel. 

Când Rommel a aflat despre această nouă şi puternică 
ameninţare, s-a decis să se retragă spre vest, şi să-şi 
concentreze tancurile pentru o lovitură ce viza 
zădărnicirea mişcării britanice de învăluire. Astfel, în 
noaptea de 4 decembrie 1941, Afrika Korps a abandonat 
încercuirea Tobrukului şi a plecat în ascuns spre vest. 

În aceeaşi dimineaţă, brigada din avangarda Diviziei 4 
indiene lansase un atac asupra poziţiilor italiene de la Bir 
el Gubi (la 32 km sud de Sidi Rezegh), dar asaltul a eşuat 
sub focul apărătorilor. 

Atacul, reluat a doua zi dimineaţă, a fost din nou 
respins. În timpul acestor operaţiuni, blindatele britanice 
care acoperiseră flancul de nord împotriva unei posibile 
intervenţii a lui Rommel s-au retras în după-amiaza zilei de 
5 decembrie 1941, la bivuacuri pentru a proba un nou 
sistem de campament. La ora 5.30 p.m., tancurile lui 
Rommel au apărut brusc pe teatrul de luptă, la Bir el Gubi, 
şi au prins o parte a brigăzii indiene neprotejate (restul a 
izbutit să fugă la lăsarea întunericului). 

Ca urmare a acestui recul, comandantul Corpului 30 
Armată, Norrie, a decis să amâne preconizată înaintare pe 
flanc spre Acroma - hotărâre ce a redus şansele de a-i tăia 
lui Rommel calea de retragere. Brigada 4 blindată a primit 
ordinul de a repera şi distruge blindatele inamicului, 
înainte de a se încerca o nouă înaintare. Această sarcină n- 
a fost îndeplinită. Cercetarea documentelor arată că n-au 
fost prea multe strădanii în acest sens, deşi sosirea a încă 


40 de tancuri ridicase numărul total la cifra de 136 - de 
aproape trei ori mai mult decât avea Afrika Korps. Brigada 
a petrecut următoarele două zile pe poziţiile de lângă Bir 
el Gubi, de unde a efectuat câteva incursiuni, pentru a-l 
atrage pe inamic într-un asalt direct, în bătaia tunurilor 
Diviziei 4 indiene, lucru ce nu le-a reuşit englezilor. 

La 7 decembrie 1941, Rommel a hotărât să se retragă 
pe linia Gazala, după ce i se comunicase că nu aveau şanse 
să primească întăriri până la sfârşitul anului. În noaptea 
aceea, Afrika Korps a început retragerea. Englezilor le-a 
trebuit ceva timp până să-şi dea seama ce se întâmplă. 
Tancurile au început înaintarea spre „Podul cavalerilor”, 
răscruce de drumuri la sud de Acroma, abia pe 9 
decembrie 1941. Înaintarea a fost stăvilită de o ariergardă 
inamică la 13 km de „Podul cavalerilor”, fapt ce dovedeşte 
că forţele britanice erau preocupate de a se proteja şi nu 
de a prinde inamicul în capcană. La 11 decembrie 1941, 
Rommel a ajuns cu bine la Gazala, unde fusese pregătită 
din vreme o poziţie defensivă de rezervă. 

La 13 decembrie 1941, Corpul 13 Armată, care 
preluase misiunea urmăririi inamicului, comandat de 
Godwin-Austen, a lansat un atac pe linia Gazala. Lovitura 
frontală a fost anihilată, însă Corpul mobil italian care 
acoperea flancul lui Rommel dinspre interior a cedat rapid 
sub presiune. Aripa stângă a englezilor a ajuns la Sidi 
Breghisc, la 25 km în spatele liniei Gazala, dar un 
contraatac cu tancuri al lui Rommel a stopat învăluirea. 

La 14 decembrie 1941, înainte de reluarea atacului, 
Godwin. Austen a trimis Brigada 4 blindată pe un traseu de 


flanc mai larg - la Haleg Eleba, o încrucişare de drumuri, 
la jumătatea distanţei dintre Gazala şi Mechili. Această 
acţiune, care viza ameninţarea spatelui lui Rommel, a 
început la ora 2.30 p.m. După ce a străbătut 32 km spre 
sud, brigada s-a oprit pentru a înnopta şi, la ora 7 a.m., a 
pornit să parcurgă cei 95 km necesari pentru a închide 
cercul. Din cauza drumului prost ca a ajuns la Haleg Eleba 
abia la 3 p.m., cu o întârziere de patru ore faţă de orarul 
stabilit - şi totodată prea târziu pentru a mai sprijini atacul 
prin atragerea rezervei de tancuri a lui Rommel, aşa cum 
prevedea planul. În plus, o dată ajunsă la faţa locului, a 
rămas pe poziţii şi nu a întreprins nimic pentru a-şi face 
simțită prezenţa, astfel încât inamicul a constatat prezenţa 
ei doar a doua zi dimineaţa. 

Atacul principal din 15 decembrie 1941 s-a dovedit un 
eşec. Printr-un asalt în apropierea coastei se câştigase un 
punct de sprijin lângă poziţiile de la Gazala, dar atacul de 
învăluire a fost parat de o contralovitură a tancurilor 
germane pe la amiază, care a nimicit o parte din 
avangarda engleză. 

Eşaloanele superioare ale Comandamentului britanic 
încă mai sperau ca puternica brigadă de blindate, pe care 
o plasaseră în spatele inamicului, să obţină, până a doua zi, 
câteva rezultate hotărâtoare. În dimineaţa zilei de 16 
decembrie 1941, brigada s-a deplasat 32 km spre sud, 
pentru a se aproviziona cu combustibil, dar când s-a 
reîntors după-amiază, a fost oprită de un baraj antitanc din 
apropierea frontului şi s-a retras spre sud, pentru a campa 
peste noapte. S-a înregistrat doar un schimb de focuri, de 


la mare distanţă, de parcă englezii doreau doar să-l vadă 
pe inamic plecat - ceea ce acesta a şi făcut profitând de 
calea liberă ce i-a fost lăsată. Şi asta în condiţiile în care, 
chiar dacă suferise pierderi mici în contralovitura 
încununată de succes din 15 decembrie, Afrika Korps 
rămăsese doar cu 30 de tancuri, în vreme ce englezii 
dispuneau de aproape 200. Rommel îşi dădea seama că nu 
va putea rezista multă vreme pe linia Gazala şi s-a decis să 
facă un pas mare înapoi pentru a ieşi din raza de acţiune a 
englezilor, şi a aştepta să-i sosească întăririle. El 
intenţiona să se întoarcă la trecătoarea de la Mersa Brega, 
la frontiera cu Tripolitania, care reprezenta o poziţie ideală 
pentru apărare. Acest loc fusese trambulina de lansare a 
primei lui ofensive, şi intenţiona să-l folosească din nou în 
acelaşi scop. Retragerea a început în noaptea de 16 
decembrie 1941; Afrika Korps şi Corpul mobil italian au 
luat-o prin deşert, în timp ce diviziile de infanterie italiene 
s-au întors pe drumul de coastă. 

Englezii n-au reuşit să declanşeze prompt urmărirea. 
Brigada 4 blindată a demarat abia a doua zi la ora 1 p.m., 
şi după două ore de mers s-a oprit pentru popasul de 
noapte, la doar 20 km distanţă de poziţiile Haleg Eleba, pe 
care tocmai le părăsise. În 18 decembrie 1941, Brigada 4 a 
înaintat prin deşert până la un punct aflat la sud de 
Mechili, dar luând-o spre nord a ratat astfel întâlnirea cu 
coada coloanelor inamicului aflat în retragere. 

Între timp, Divizia 4 indiană, îmbarcată în 
autovehicule însoţite de tancuri a forţat înaintarea 
apropiindu-se de coastă, prin ţinutul accidentat Jebel 


Akhadar. Dema a fost cucerită în dimineaţa zilei de 19 
decembrie - dar marca masă a coloanelor pedestre ale 
inamicului trecuse deja cu bine prin trecătoare. O 
încercare de a le intercepta ceva mai la vest a fost 
zădărnicită de terenul accidentat şi de lipsa de carburant 
(au fost ajunse doar câteva fragmente din coloanele 
inamice). Cea mai mare parte a forţelor engleze s-a trezit 
imobilizată din cauza lipsei de carburanţi. În consecinţă, s- 
a recurs la infanteria motorizată pentru a continua 
urmărirea prin fâşia de deşert a marii meandre de la 
Benghazi. La 22 decembrie 1941, ajungând la Antelat, a 
găsit tancurile inamice (30 la număr) instalate lângă Beda 
Fomm - cu scopul de a acoperi retragerea spre coastă a 
forţelor pedestre italiene. Englezii au fost ţinuţi la distanţă 
până pe 22 decembrie, când ariergarda lui Rommel s-a mai 
retras aproximativ 50 km, spre Agebabia. Între timp, 
Brigada 22 blindată sosise pentru a consolida forţele 
engleze. Urmărind ariergarda inamicului, Brigada de 
gardă a lansat un asalt frontal la Gedabia - care a eşuat - 
în timp ce Brigada 22. Blindată a efectuat o întoarcere, 
înaintând aproximativ 50 km în adâncul deşertului, prin El 
Hasciat. Ea a suferit însă o lovitură neaşteptată. La 27 
decembrie 1941, flancul ci a fost atacat prin surprindere 
de tancuri germane, şi încercuit trei zile mai târziu, după 
lupte succesive. Aproximativ 30 de tancuri britanice au 
izbutit să scape, dar 65 au fost distruse. În realizarea 
acestei riposte, Rommel a fost ajutat de cele două noi 
companii de tancuri (30 de tancuri), care debarcaseră la 
Benghazi pe 19 decembrie, exact înainte de evacuarea 


portului. Acestea erau primele întăriri pe care le primea de 
la debutul „Operațiunii Cruciatul”. 

Lovitura suferită de englezi la El Hasciat a 
reprezentat încheierea frustrantă a unei lungi urmăriri, un 
duş rece care stingea entuziasmul succesului obţinut în 
bătălia din jurul 'Tobrukului. Prin retragerea silită a lui 
Rommel, s-au realizat, totuşi, profituri substanţiale. Astfel, 
garnizoanele germano-italiene de la frontieră au rămas 
izolate, lipsite de speranţă. Bardia s-a predat pe 2 ianuarie 
1942, iar celelalte două posturi de frontieră la 17 ianuarie 
1942. Numărul prizonierilor capturați în poziţiile de la 
frontieră a ajuns la 20.000 (inclusiv cei de la Sidi Omar), 
iar totalul pierderilor suferite de Axă a atins 30.000 de 
oameni, în comparaţie cu circa ÎS.000, cât au pierdut 
englezii. Aproape două treimi din pierderile suferite de 
inamic erau soldaţi italieni. Majoritatea germanilor ucişi 
proveneau din efectivele personalului administrativ, în cele 
şase săptămâni englezii pierduseră în special soldaţi din 
trupele de luptă, dintre care mulţi veterani ai războiului 
din deşert, care erau greu de înlocuit. Dezavantajul de a fi 
nevoiţi să se bizuie pe trupe lipsite de experienţa luptei în 
deşert avea să devină evident în următoarea bătălie, 
declanşată în a treia săptămână a lunii ianuarie. Rommel, 
ale cărui forţe englezii le credeau epuizate, a lansat încă 
una dintre loviturile sale neaşteptate, soldată cu rezultate 
asemănătoare celor ale primului atac din 1941. 


Capitolul 16 


„Valul” se ridică în Extremul Orient 


Începând cu anul 1931 Japonezii au fost angrenaţi în 
acţiuni de extindere a unor capete de pod pe continentul 
asiatic, în dauna chinezilor, slăbiţi de conflicte interne, şi 
în detrimentul intereselor americane şi britanice. În acel 
an, invadaseră Manciuria, transformând-o într-un satelit al 
Japoniei. În 1932 au pătruns în China propriu-zisă, iar din 
1937 au făcut un efort susţinut pentru a controla acest 
teritoriu imens. Contracaraţi de gherile, au întreprins noi 
acţiuni expansioniste menite să le taie chinezilor orice 
posibilitate de aprovizionare din exterior. 

În 1940, după cucerirea Franţei şi a Ţărilor de Jos de 
către Hitler, japonezii au profitat, determinându-i pe 
francezi să  consimtă la ocuparea „protectoare” a 
Indochinei franceze de către Japonia. 

În replică, pe 24 iulie 1941, preşedintele Roosevelt a 
cerut retragerea trupelor japoneze din Indochina. La 26 
iulie 1942, el a dispus înghețarea tuturor activelor 
japoneze din Statele Unite şi instituirea unui embargo 
asupra aprovizionării cu ţiţei pentru a-i determina să 
accepte cererea Churchill a reacţionat şi el, iar două zile 
mai târziu guvernul olandez, aflat în refugiu la Londra, a 
fost convins să facă acelaşi demers, ceea ce însemna, cum 
remarca Churchill, că „Japonia era lipsită de livrările vitale 
de ţiţei“. 

În discuţiile purtate, începând chiar din 1931, se 
admisese întotdeauna că această lovitură paralizantă va 
forţa Japonia să lupte pentru a evita colapsul, fie va 
renunţa la politica sa din ultimul timp. Remarcabil este 
faptul că Japonia a amânat începerea ostilităţilor mai bine 
de patru luni, şi a încercat să negocieze ridicarea 
embargoului la petrol. Guvernul Statelor Unite a 
condiţionat ridicarea embargoului de retragerea Japoniei 
nu numai din Indochina, ci şi din China. Era greu de 
presupus că vreun guvern, şi cu atât mai puţin cel japonez, 


ar fi putut înghiţi asemenea condiţii umilitoare, un afront, 
care ar fi însemnat o "pată ruşinoasă“ pe obrazul ţării. În 
consecinţă, începând cu ultima săptămână a lui iulie, se 
aştepta în orice moment declanşarea războiului în Pacific. 
Pentru americani şi englezi cele patru luni de graţie 
înainte ca japonezii să lanseze atacul au fost salutare. 
Totuşi, nu s-a profitat suficient de acest interval pentru a 
finaliza pregătirile defensive ce se impuneau. 

În dimineaţa zilei de 7 decembrie 1941, o forţă navală 
japoneză cu şase portavioane a efectuat un puternic atac 
aerian asupra bazei navale americane Pearl Harbour din 
Arhipelagul Hawaii. Lovitura a fost lansată înaintea 
declaraţiei de război, la fel ca şi precedentul atac de la 
Port Arthur, din 1904, lovitura iniţială a Japoniei în 
războiul ei împotriva Rusiei. 

Până la începutul anului 1941, Japonia intenţiona ca în 
cazul unui război împotriva Statelor Unite să-şi utilizeze 
flota principală în Pacificul de Sud, în combinaţie cu un 
atac asupra Insulelor Filipine, pentru a anihila încercarea 
americanilor de a veni în ajutorul garnizoanei lor de acolo. 
Americanii se aşteptau ca japonezii să facă această 
mişcare, iar presupunerile lor fuseseră întărite de 
ocuparea Îndochinei de către Japonia. 

Amiralul Yamamoto concepuse însă un nou plan - un 
atac prin surprindere la Pearl Harbour. Japonezii s-au 
apropiat de ţintă pe căi ocolite, via Insulele Kurile, dinspre 
nord, spre Arhipelagul Hawaii, nedetectaţi. Au lansat 
lovitura înainte de răsăritul soarelui, aruncând în luptă 360 
de avioane, de la 485 de kilometri de Pearl Harbour. Patru 


dintre cele opt nave de linie americane au fost scufundate, 
una a eşuat la mal, iar celelalte au fost grav avariate, într-o 
oră şi câteva minute, japonezii dobândiseră controlul în 
Pacific. 

Această lovitură le permitea japonezilor invazia 
teritoriilor americane, britanice şi olandeze din Pacific. În 
timp ce principala forţă de atac japoneză se îndreptase 
spre Arhipelagul Hawaii, altele escortau convoaie de nave 
ce transportau trupe în Pacificul de sud-vest. 

Aproape simultan cu atacul aerian de la Pearl Harbor, 
au început o scrie de debarcări în Peninsula Malaysia şi în 
Filipine. Primele au vizat marca bază navală britanică de la 
Singapore. Cu toate acestea, n-a existat nicio tentativă de 
atac dinspre mare a acestei baze, atac împotriva căruia 
liniile de apărare erau pregătite. Abordarea obiectivului s- 
a făcut indirect. În timp ce o debarcare avea loc la Kota 
Bharu, pe coasta de nord-est a Peninsulei Malaysia, pentru 
a cuceri terenurile de aterizare şi a distrage atenţia, 
forţele principale au debarcat pe istmul siamez al 
peninsulei, la aproximativ 800 de kilometri nord de 
Singapore. De aici trupele japoneze s-au revărsat în josul 
coastei de vest a peninsulei, învăluind succesiv forţele 
britanice care încercau să le stăvilească. 

Japonezii au profitat nu numai de alegerea 
neaşteptată a unei rute atât de dificile, ci şi de condiţiile 
oferite de vegetaţia bogată, realizând infiltrări neaşteptate. 
- După ce timp de şase săptămâni forţele britanice au 
cedat teren, s-au văzut nevoite la sfârşitul lui ianuarie să 
se retragă de pe continent pe insula Singapore. În noaptea 


de 8 februarie 1942, japonezii au lansat atacul peste 
strâmtoarea îngustă şi au atins ţărmul în nenumărate 
puncte, realizând noi infiltrări de-a lungul unui front larg. 
Pe 15 februarie 1942, forţele din apărare s-au predat, şi 
astfel s-a pierdut un punct cheie spre Pacificul de sud-vest. 

Printr-o operaţie de mai mică amploare, japonezii au 
atacat baza britanică din Hong Kong (8 decembrie 1941). 
Colonia s-a predat, cu tot cu garnizoană, în ziua de 
Crăciun. 

În Luzon, principala insulă filipineză, debarcările 
iniţiale de la nord de Manila au fost urmate rapid de o alta 
în spatele capitalei. Sub presiunea acestor forţe, trupele 
americane au abandonat cea mai mare parte a insulei şi s- 
au retras în mica Peninsulă Bataan, spre sfârşitul lui 
decembrie 1941. Acolo, expuse doar unui atac frontal pe 
un front extrem de îngust, au reuşit să reziste până în 
aprilie. 

Cu mult înainte, chiar înainte de prăbuşirea 
Singaporelui, valul japonez s-a extins prin Arhipelagul 
Malaysia. La 11 ianuarie 1942, forţe japoneze au debarcat 
în Borneo şi Celebes, urmate de altele şi mai puternice în 
24 ianuarie. Cinci săptămâni mai târziu, la 1 martie 1942, 
japonezii au atacat Java, inima Indiilor Olandeze 
răsăritene, după ce izolaseră insula. În mai puţin de o 
săptămână, Java le-a căzut în mâini ca o prună coaptă. 

În schimb, ameninţarea aparent iminentă a Australiei 
nu s-a concretizat. Principalul efort japonez era îndreptat 
acum în direcţia opusă, spre vest, vizând cucerirea 
Birmaniei. Înaintarea directă, pe un front larg, din 


Thailanda spre Rangoon a constituit modalitatea de 
apropiere indirectă de principalul obiectiv de pe 
continentul asiatic, paralizarea forţei de rezistenţă a 
Chinei. Rangoon era portul prin care China primea 
echipamente anglo-americane. 

În acelaşi timp, această mişcare vicleană urmărea 
cucerirea porţii vestice a Pacificului, prin crearea unei 
bariere puternice în calea principalelor rute pe care s-ar fi 
putut încerca ulterior lansarea unei ofensive terestre 
anglo-americane. La 8 martie 1942, a căzut Rangoonul, iar 
după două luni forţele britanice au fost izgonite din 
Birmania, dincolo de munţi, înapoi în India. 

Poziţia de acoperire obţinută astfel de japonezi era în 
mod natural atât de puternică, încât orice tentativă de a o 
recuceri ar fi costat enorm şi ar fi necesitat timp. 

A trecut multă vreme până aliaţii au reuşit să adune 
necesarul de forţe pentru a putea încerca redobândirea 
teritoriilor pierdute. Acţiunea a început în capătul sud- 
estic, unde aliaţii beneficiau de Australia, care le oferea o 
bază largă de pornire, în apropierea lanţului de 
avanposturi japoneze. 

Japonia era singura ţară avansată din punct de vedere 
industrial din afara Europei şi a Americii de Nord, fapt 
datorat procesului rapid de modernizare demarat în 1868, 
în timpul domniei împăratului Meiji. Societatea japoneză 
rămăsese totuşi „feudală” - războinicul era preamărit, nu 
fabricantul sau negustorul. Împăratul reprezenta 
divinitatea şi clasa conducătoare rămăsese atotputernică. 
În plus, influenţa armatei era imensă. Patrioţi înfocaţi şi, 


adesea, xenofobi, militarii doreau ca Japonia să domine 
întreaga Asie de răsărit, şi în special China. Începând cu 
anii '30, armata, prin teroare şi asasinate, preluase 
controlul asupra politicii japoneze. 

Modul în care Japonia aborda problemele strategice şi 
politice erau puternic influențate de faptul că, de când 
începuse modernizarea, ţara nu suferise nicio înfrângere. 
Credinţa poporului în invincibilitatea Japoniei s-a întărit 
după războiul cu Rusia din 1904 - 1905, deoarece atât pe 
uscat cât şi pe mare, forţele ei îşi impuseseră 
superioritatea şi demonstraseră că dominaţia europenilor 
asupra celorlalte popoare putea fi înlăturată. 

În august 1914, Japonia, în calitate de aliat al Angliei 
(din 1902), preluase Tsing-tao şi Shantung, teritorii 
concesionate de germani în China, împreună cu grupurile 
de insule Marshall, Caroline şi Mariane din Pacific, toate 
colonii germane. Aceste câştiguri teritoriale au fost 
confirmate prin Tratatul de la Versailles, din 1919, la 
sfârşitul primului război mondial. Astfel, Japonia 
reprezenta puterea predominantă pe latura vestică a 
Pacificului. Cu toate acestea, poporul japonez trăia cu 
impresia că Japonia era o putere „sărăntoacă”, aidoma 
Italiei. Astfel, japonezii au început să-şi descopere afinități 
faţă de Italia şi Germania. 

Sentimentul de frustrare a crescut, probabil, din 
cauza eşecului tentativei Japoniei de a controla China, în 
1915, când cele „21 de pretenţii” au trebuit retrase la 
protestul americanilor. În mod semnificativ, începând încă 
din 1895, China a fost ţinta principală a armatei japoneze. 


Deşi la sfârşitul primului război mondial Poliţia Imperială 
de Apărare afirmase că Statele Unite reprezentau 
principalul inamic potenţial, armata s-a arătat întotdeauna 
mai neliniştită din cauza Rusiei sovietice, care prin marile 
forţe terestre din Extremul Orient reprezenta o ameninţare 
mult mai importantă la adresa planurilor continentale ale 
Japoniei. 

Apoi, între 1921 - 1924, Japonia a fost umilită în 
repetate rânduri. Englezii au refuzat politicos reînnoirea 
alianţei. Această ruptură a fost determinată şi de unele 
indicii referitoare la planurile expansioniste ale japonezilor 
în Pacific, dar rolul determinant l-a avut presiunea 
americanilor. Japonezii au considerat această atitudine 
drept o insultă şi un semn că popoarele albe se aliau 
împotriva lor. Indignarea lor a sporit în urma măsurilor 
legislative americane menite să limiteze imigrarea 
japoneză, care a culminat cu Actul din 1924, care îi 
excludea pe asiatici ca imigranţi. 

Apoi, englezii şi-au anunţat planul de a construi o 
bază navală în Extremul Orient, la Singapore, pentru 
operaţiunile flotei militare. Japonia a interpretat acest 
demers ca o provocare la adresa ei. 

Conducătorii politici japonezi au început să fie tot mai 
des atacați pentru că acceptaseră raportul de 3 - 5 - 5 în 
relaţia cu flotele militare americană şi britanică, conform 
Tratatului de limitare a forţelor navale de la Washington, 
din 1921. De asemenea, li se reproşa faptul că înapoiaseră 
Chinei provincia Shantung şi că semnaseră Tratatul celor 
nouă puteri, în 1922, care garanta integritatea Chinei. 


Ca o ironic a sorții, Tratatul de la Washington avea să 
favorizeze viitoarele acţiuni expansioniste ale Japoniei, în 
Pacific. Bazele navale americane şi britanice care fuseseră 
proiectate pentru această zonă fie nu erau terminate, fie 
erau slab fortificate. Japoniei i-a fost mult mai uşor să 
eludeze prevederile referitoare la puterea tunurilor şi la 
tonaj pe perioada celor treisprezece ani până la 
denunţarea oficială a tratatului. 

Criza economică mondială din 1929 a afectat deosebit 
de grav Japonia, ceea ce a dus la creşterea nemulțumirii 
poporului. Militariştii au exploatat situaţia susţinând că 
expansiunea reprezenta singura soluţie a problemelor 
economice ale ţării. În septembrie 1931, „incidentul de la 
Mukden” le-a oferit liderilor militari japonezi locali 
pretextul şi ocazia de a intra în Manciuria, transformând-o 
într-un stat marionetă, Manchukuo, aflat la discreţia lor. 
Trupele japoneze care păzeau calea ferată din sudul 
Manciuriei au atacat şi dezarmat garnizoanele chineze din 
Mudken şi din oraşele învecinate, sub pretextul de 
autoapărare împotriva amenințării unui atac. Confuzia 
creată i-a ajutat pe japonezi să cotropească întreaga 
Manciurie în următoarele câteva luni. Deşi ocuparea 
provinciei nu a fost recunoscută de Liga Naţiunilor, şi nici 
de Statele Unite, protestele şi criticile lor vehemente i-au 
făcut pe japonezi să se retragă din Ligă în 1933. Trei ani 
mai târziu, s-au alăturat Germanici naziste şi Italiei 
fasciste (Pactul anti-Comintern). 

În iulie 1937, o pretinsă ciocnire la Podul Marco Polo, 
un alt „incident” deosebit de dubios, a determinat armata 


japoneză din Kwantung să invadeze partea de nord a 
Chinei. Invazia a continuat şi s-a extins în cursul 
următorilor doi ani, dar japonezii au trebuit să facă faţă 
rezistenţei puternice a forţelor chineze naţionaliste 
conduse de Chian Kai-şi. Atacul lansat de ei la Shanghai, în 
vara anului 1937, a fost respins de chinezi. Până la urmă, 
înfrângerea a fost în avantajul japonezilor care şi-au 
evaluat şi corectat greşelile tactice şi tendinţa de a fi prea 
încrezători în forţa lor, atitudine ce data de pe vremea 
Războiului ruso-japonez, asta nu înainte de a mai primi o 
lecţie din partea Armatei sovietice, într-o ciocnire pentru 
atât de disputata frontieră de vest a Manciuriei. Aici, în 
regiunea Nomonhan, o forţă japoneză de aproximativ 
15.000 de oameni a fost încercuită, iar în august 1939, 
când ruşii au adus în luptă cinci brigăzi mecanizate şi trei 
divizii de infanterie, japonezii au pierdut 11.000 de soldaţi. 

În aceeaşi lună, vestea Pactului germano-sovietic a 
provocat o schimbare radicală, readucând la putere un 
guvern japonez moderat. Aceasta a durat până când Hitler 
a cucerit Europa occidentală în 1940. În iulie 1940 armata 
a adus la conducere un guvern pro-axă, în frunte cu prinţul 
Konoye. Din acel moment, expansiunea japoneză în China 
s-a accelerat, iar la sfârşitul lui septembrie 1940 Japonia a 
semnat Pactul tripartit cu Germania şi Italia, prin care cele 
trei puteri se angajau să se opună oricărei ţări care s-ar fi 
alăturat aliaţilor. Pactul era îndreptat în primul rând 
împotriva unei intervenţii americane. 

În aprilie 1941, japonezii au încheiat un pact de 
neutralitate cu Rusia sovietică. Acesta prevedea că forţele 


japoneze au libertatea de a întreprinde operaţiuni 
expansioniste în sud. Cu toate acestea, suspiciunile faţă de 
Rusia şi de intenţiile ei i? au determinat pe japonezi să 
aloce doar 11 divizii pentru operaţiunile din sud şi să 
păstreze 13 în Manciuria şi 22 în China. 

Pe 24 iulie 1941, prin acordul silit al Guvernului de la 
Vichy, japonezii au preluat Indochina franceză. Două zile 
mai târziu, preşedintele Roosevelt a „îngheţat” toate 
activele japoneze din băncile americane, iniţiativă preluată 
rapid de guvernul britanic şi de cel olandez. În acest fel, 
comerţul cu Japonia a fost stopat, în special cel cu petrol. 

Japonia importa 88% din necesarul de petrol pe timp 
de pace. 

În momentul începutului embargoului, deţinea stocuri 
suficiente pentru trei ani de consum normal sau pentru 
jumătate din această perioadă, în caz de război. În plus, un 
studiu al Ministerului japonez de Război arăta că stocurile 
s-ar epuiza înainte de trecerea celor trei ani necesari 
pentru a încheia războiul din China, ceea ce amplifica 
importanţa unei victorii mai rapide. Singurele resurse 
disponibile proveneau din exploatările petroliere aflate în 
Indiile Olandeze răsăritene. Era de presupus că olandezii 
vor distinge instalaţiile înainte de a fi capturate, dar ele 
puteau fi reparate şi repuse în funcţiune înainte ca 
stocurile interne să se epuizeze. Petrolul din Java şi 
Sumatra putea salva situaţia, asigurând şi ocuparea 
Chinei. 

Cucerirea regiunii, inclusiv a Malaysiei, ar fi adus 
controlul a patru cincimi din producţia mondială de 


cauciuc şi a doua treimi din producţia mondială de cositor, 
ceea ce însemna nu numai un câştig pentru Japonia, ci şi o 
lovitură dată adversarilor, mult mai gravă decât pierderea 
petrolului. 

Aceştia constituiau principalii factori pe care 
conducătorii Japoniei au trebuit să-i ia în considerare când 
s-au confruntat cu embargoul comercial. Dacă America nu 
putea fi determinată să ridice embargoul, conducătorii 
Japoniei trebuiau să aleagă fie renunţarea la ambitiile lor - 
ceea ce însemna iminenţa unui puci militar acasă -, fie 
acapararea exploatărilor petroliere şi implicit lupta 
împotriva puterilor „albe”. O alternativă dezolantă. În 
cazul în care continuau campania din China, dar se 
retrăgeau din Indochina şi opreau expansiunea spre sud, 
ar fi obţinut poate o oarecare atenuare a embargoului, dar 
Japonia ca ţară ar fi devenit mai slabă şi mai puţin aptă să 
înfrunte noi pretenţii din partea Statelor Unite. 

Ezitarea firească în faţa alegerii „totul sau nimic” ar 
putea explica motivul pentru care japonezii au întârziat 
patru luni înainte de a declanşa atacul. Totodată, 
conducerea armatei îşi dorea un interval mai mare pentru 
desăvârşirea pregătirilor, timp în care s-au prelungit 
controversele referitoare la strategia ce trebuia adoptată. 
Una dintre teorii avansa în mod optimist ideea că America 
ar putea sta deoparte, dacă Japonia se limita doar la 
acapararea teritoriului olandez şi britanic. 

La 6 august 1941, Japonia a implorat Statele Unite să 
ridice embargoul. În aceeaşi lună, americanii s-au decis să 
păstreze Filipinele în caz de război, iar japonezii au cerut 


ca fluxul întăririlor americane în direcţia respectivă să 
înceteze. Răspunsul americanilor a fost ferm, avertizându-i 
pe japonezi în privinţa unor noi agresiuni. 

După alte două luni de controverse interne, guvernul 
prinţului Konoye a fost înlocuit cu unul condus de 
generalul Hideki Tojo, eveniment probabil decisiv. Totuşi 
discuţiile s-au prelungit, iar decizia de a ataca a fost luată 
abia la 25 noiembrie 1941. Unul dintre factorii care au 
determinat hotărârea a fost un raport potrivit căruia 
stocurile de petrol scăzuseră în perioada aprilie- 
septembrie cu un sfert. 

Chiar şi în aceste condiţii, comandantul suprem al 
Flotei japoneze unite, amiralul Yamamoto, a primit ordin în 
aceeaşi zi ca atacul de la Pearl Harbor să fie amânat dacă 
tratativele cu Washingtonul, aflate în curs de desfăşurare, 
vor fi încununate de succes. 

Puterile navale din Pacific în decembrie 1941 sunt 
sintetizate în tabelul următor: 


N Port Cru Cru Dist Su 
ve delavioane lcişătoar lcişătoar lrugătoar bmarine 
inie e grele le uşoarele 

I 2 1 7 13 
mperiu 
| 
britani 


C 
S 9 3 13 56 
UA 11 80 
Ol 
anda 3 7 13 
Fr 
anța 
liberă 1 
Al 
iaţi 
(total) II 3 14 22 100 60 
Ja 113 63 
ponia 10 10 18 18 


Deşi adversarii erau aproximativ egali în multe 
privinţe, japonezii dispuneau de un avantaj substanţial la 
capitolul portavioane, arma crucială. În plus, existau, ceea 
ce nu se poate evidenția într-un tabel, diferenţe calitative. 
Forţa japoneză era compactă şi bine instruită, în special 
pentru luptele pe timp de noapte. De asemenea, nu 
întâmpina dificultăţi de comandă sau de limbă, cum se 
întâmpla în tabăra aliaţilor. Cele două baze principale ale 
aliaţilor, Pearl Harbor şi Singapore, erau despărțite de 
aproximativ 9.600 km de ocean. Din punct de vedere al 
materialului, marina militară japoneză era superioară: mai 
multe nave noi, majoritatea navelor mai bine înarmate şi 
mai rapide. Dintre navele de linie, doar HMS Prince of 
Wales se putea compara cu navele de linie japoneze. 

Japonezii au utilizat doar 11 divizii din totalul de 51, 


pentru operațiunile din sud-vestul Pacificului. Asta 
însemna mai puţin de 250.000 de combatanți, iar cu 
trupele administrative atingea probabil un total de 
aproximativ 400.000. Cifrele forţelor aliate sunt mai puţin 
precise. Când japonezii s-au hotărât să atace, au estimat 
forţele engleze la 11.000 de soldaţi în Hong Kong, 88.000 
în Malaysia şi 35.000 în Birmania - un total de 134.000; 
americanii aveau 31.000 de oameni în Filipine şi circa 
110.000 de filipinezi; olandezii - 25.000 de soldaţi din 
armata regulată şi 40.000 din miliţie. Judecând după 
aparenţe, lansarea unei ofensive atât de ample cu sorţi de 
izbândă atât de mici părea o mişcare riscantă şi 
îndrăzneață. În realitate, totul a fost bine calculat; 
controlul maritim şi aerian le putea asigura o superioritate 
numerică locală, sporită de experienţa pe care o aveau şi 
de calitatea superioară a instruirii - mai ales în privinţa 
operaţiunilor de debarcare, a luptelor în junglă şi a 
atacurilor de noapte. 

Japonezii au folosit 700 din totalul de 1.500 de 
avioane de luptă ale trupelor de uscat, întărite cu 480 de 
avioane ale marinei militare, din Flota 11 aeriană cu baza 
la Formosa şi încă 360 de aparate pentru atacul de la Pearl 
Harbor. La început a fost nevoie de avioanele de transport 
ale flotei pentru a asigura acoperirea aviatică a 
operaţiunilor din sud. Dar în noiembrie, cu Doar patru 
săptămâni înainte de război, raza de acţiune a avioanelor 
de vânătoare Zero - superioare celor pe care le posedau 
aliaţii - a fost mărită - puteau parcurge distanţa de 725 km 
din Formosa în Filipine şi retur. Ca urmare, avioanele de 


transport au putut fi disponibilizate pentru lovitura de la 
Pear Harbour. 

Acestor puternice forţe aeriene japoneze li se opuneau 
307 avioane operaţionale americane cu baza în Filipine: 
incluzând 35 de bombardiere B17 cu rază mare de acţiune, 
dar inferioare calitativ; 158 de avioane britanice în 
Malaysia, majoritatea de tip vechi; 144 avioane olandeze. 
În Birmania, englezii dispuneau doar de 37 de avioane de 
vânătoare. 

Superiorităţii numerice a forţelor japoneze i se 
adăuga şi cea calitativă - îndeosebi cea a avioanelor de 
vânătoare Zero. 

Japonezii beneficiau de o capacitate de luptă amfibie. 
Benefică într-o zonă oceanică de insule şi golfuri. Singurul 
lor mare dezavantaj consta în capacitatea redusă a marinei 
comerciale, puţin peste 6.000.000 t. Acest handicap a 
devenit important mai târziu pe parcursul războiului. 

După cum se vede, japonezii au fost avantajaţi la 
începerea războiului, îndeosebi sub aspectul calităţii. În 
faza de debut, singura primejdie o reprezenta 
eventualitatea unei intervenții prompte a Flotei americane 
din Pacific, primejdie zădărnicită prin atacul de la Pearl 
Harbor. 

Spionajul, de a cărui importanță se ținea seama prea 
rar în stabilirea balanței de forțe, reprezenta un atu al 
japonezilor, care studiaseră minuțios zonele înaintea 
declanşării conflictului. Aliații erau, totuşi, în avantaj 
deoarece americanii descifraseră codul diplomatic japonez 
în vara anului 1940 (realizare datorată colonelului William 


F. Friedman). De la acea dată mesajele secrete ale 
Ministerului de Externe sau ale Comandamentului japonez 
au putut fi descifrate de americani. Pe parcursul 
tratativelor ce au precedat războiul aceştia au cunoscut 
propunerile preconizate de Tokyo, înainte ca ele să le fie 
comunicate. Totuşi, data exactă şi obiectivele ce urmau să 
fie atinse în timpul atacului n-au fost transmise 
ambasadorului japonez, astfel încât nu le-au putut afla. 

Deşi americanii au fost luaţi prin surprindere la Pearl 
Harbor, cunoaşterea codurilor japoneze le-a asigurat 
ulterior un avantaj fundamental, pe măsură ce au învăţat 
să le exploateze. 

Strategia japoneză avea un dublu scop - defensiv şi 
ofensiv, urmărind să obţină livrările de petrol care să 
permită Japoniei să învingă China şi în acelaşi timp s-o 
izoleze de rezervele necesare pentru a rezista. Când şi-au 
asumat riscul de a provoca America, o ţară cu un potenţial 
mult mai mare, conducătorii japonezi s-au simţit încurajați 
de întorsătura luată de evenimentele din Europa, unde Axa 
aproape că domina continentul, iar Rusia sovietică se afla 
sub presiunea atacului german, incapabilă să intervină în 
Extremul Orient. Dacă japonezii reuşeau să asigure un inel 
defensiv concentric din Insulele Aleutine în nord până în 
jurul Birmaniei în sud, sperau că Statele Unite, după 
eforturi zadarnice de a-l străpunge, vor recunoaşte 
cuceririle Japoniei şi instituirea a ceea ce ea numea „Sfera 
lărgită de co-prosperitate din Asia răsăriteană”. 

Planul semăna izbitor cu ideile lui Hitler care vizau 
instituirea, pe cale ofensivă, a unei bariere defensive, de la 


Arhanghelsk până în Astrahan, pentru a tăia accesul în 
zona graniţei asiatice. 

Iniţial, japonezii vizaseră cucerirea Filipinelor, şi au 
aşteptat apoi mişcarea de recucerire lansată de americani. 
Ei se aşteptau ca aceştia să revină în insulele ce 
reprezentau teritorii sub mandat şi-şi concentraseră 
forţele pentru a-i respinge. (Conform planului de război în 
trei faze, japonezii îşi propuneau să încheie ocuparea 
Filipinelor în 50 de zile, cea a Malaysiei în 100 de zile, iar 
a Indiilor a Olandeze răsăritene în 150 de zile.) În august 
1939, amiralul Yamamoto, adept înfocat al portavioanelor, 
a fost numit la comanda Flotei japoneze unite. El a sesizat 
necesitatea unui atac imediat menit să ia prin surprindere 
şi să paralizeze Flota americană din Pacific (pe care o 
considera „un pumnal aţintit spre grumazul Japoniei”) şi să 
întârzie orice contraacţiune. Statul major naval japonez a 
acceptat planul său cu destule reţineri şi rezerve. 

Problema primului atac era complicată de fusul orar şi 
de diferenţele regionale (duminică, 7 decembrie în Hawaii 
însemna luni, 8 decembrie în Malaysia). S-a stabilit ca 
toate operaţiunile principale să înceapă între 17.15 şi 
19,00 GMT, iar atacurile să aibă loc dimineaţa devreme, 
după ora locală. 

De partea americană, se considera că, din punct de 
vedere politic, abandonarea Filipinelor era deplorabilă, dar 
argumentul militar care susţinea imposibilitatea apărării 
acestor insule aflate la 8.000 km de Pearl Harbor 
prevalase. Se prevedea doar menţinerea unui punct de 
sprijin în peninsula fortificată Bataan, aproape de Manila. 


În august 1941, planul a fost schimbat, şi s-a hotărât 
păstrarea Filipinelor. La această decizie a contribuit 
presiunea exercitată de generalul Douglas MacArthur. 
Generalul, consilier militar pe lângă guvernul filipinez 
începând cu anul 1935, la sfârşitul lunii iulie 1941 fusese 
rechemat şi numit comandant pentru Orientul îndepărtat. 
Părerea excelentă pe care preşedintele Roosevelt o avea 
despre MacArthur se materializase anterior în 1934 în 
prelungirea cu încă un an a mandatului de patru ani al lui 
MacArthur în funcţia de şef al Statului major al trupelor de 
uscat ale SUA. Un alt factor care a determinat hotărârea 
de a păstra Filipinele a fost preşedintele Roosevelt. Acesta 
considera că SUA îşi puteau permite să adopte o atitudine 
mai fermă faţă de Japonia, deoarece Germania era prinsă 
de luptele din Rusia. Al treilea factor l-a reprezentat 
optimismul provocat de apariţia bombardierelor B17 cu 
rază lungă de acţiune. Se aprecia că acestea puteau lovi 
eficient nu numai Formosa, ci şi Japonia. Japonia a atacat, 
însă, înainte ca un număr important de bombardiere B 17 
să întărească forţa aeriană din Filipine. În plus, şefii 
Statului major american nu au luat în considerare cu 
seriozitate un atac japonez la Pearl Harbor. 


Capitolul 17 
Cercul ofensiv al Japoniei 


Adoptarea şi aplicarea planului de atac asupra Pearl 
Harborului au fost impulsionate de amiralul Yamamoto. 
Timp de multe luni, ofiţerii pregătiţi pentru spionajul 
naval, plasați la consulatul japonez din Honolulu, au trimis 
informaţii despre acţiunile navelor americane. Echipajele 
navelor şi ale avioanelor japoneze făceau antrenamente 
intensive, pregătindu-se pentru punerea în aplicare a 
planului indiferent de vreme. 

Mărirea distanţei pe care o puteau parcurge avioanele 
de vânătoare de tip Zero a eliminat necesitatea ca 
portavioanele să sprijine operaţiunile din sud-vestul 
Pacificului. Planul a fost îmbunătăţit folosindu-se datele 
despre atacul naval britanic de la Taranto, din noiembrie 
1940, unde aviația militară a Flotei britanice izbutise, cu 
numai 21 de bombardiere torpiloare, să scufunde trei nave 
de linie italiene aflate într-un port puternic fortificat. Chiar 
şi atunci, nu se considerase posibilă lansarea unor torpile 
din aer, în ape cu adâncimea mai mică de 23 în (aceasta 
fusese adâncimea medie la Taranto). Pearl Harbor era, 
aşadar, considerat imun la un asemenea tip de atac, 
deoarece adâncimea varia între 9 şi 14 m. În 1941, 
aplicând experiența dobândită la Taranto, englezii 
reuşiseră să lanseze torpile aeriene în ape cu o adâncime 
de numai 12 metri, adaptându-le nişte stabilizatoare din 
lemn, care le împiedicau să „salte la suprafaţa apei” sau să 
lovească fundul mării. 

Informaţi asupra acestor realizări de ambasadele lor 
din Roma şi din Londra, japonezii şi-au accelerat propriile 


experimente. Pentru ca atacul să fie mai eficient, 
bombardierele lor de mare altitudine au fost dotate cu 
proiectile perforante de 15 şi 16 țoli, la care s-au adoptat 
nişte stabilizatoare pentru a cădea ca nişte bombe, cărora 
nicio punte blindată nu le putea rezista. 

Flota americană din Pacific ar fi putut para pericolul 
„Iaranto” prin dotarea navelor ci mai mari cu plase 
antitorpile, dar amiralul Husband E. Kimmel, comandantul 
suprem, ajunsese la aceeaşi concluzie ca şi Ministerul 
Marinei - plasele incomode disponibile în acea vreme 
stânjeneau mişcarea rapidă a navelor şi traficul maritim. 
Evenimentele au demonstrat că această decizie greşită a 
pecetluit soarta flotei de la Pearl Harbor. 

O combinaţie de factori a determinat data atacului. 
Japonezii ştiau că amiralul Kimmel îşi aducea flota înapoi, 
la Pearl Harbor, pe durata week-end-ului, timp în care 
navele nu aveau echipajul complet, ceea ce mărea efectul 
unui atac prin surprindere. Duminică a reprezentat, deci, o 
alegere firească. După prima jumătate a lui decembrie, 
vremea putea deveni neprielnică unor operaţiuni de 
debarcare în Malaysia şi Filipine; musonul atingea atunci 
punctul maxim şi realimentarea cu carburant în mare în 
vederea atacului de la Pearl Harbor ar fi fost dificilă. La 8 
decembrie (după Tokyo), zi de duminică în Hawaii, luna 
avea să fie absentă, astfel încât întunericul înlesnea 
apropierea de Hawaii a forţei de portavioane. Mareea de 
acolo era prielnică şi pentru debarcări, idee abandonată 
până la urmă, din cauza lipsei navelor şi a riscului ca 
apropierea unei asemenea forţe să fie detectată. 


În alegerea drumului de apropiere a forţei de atac 
navale au fost luate în considerare trei alternative. Una 
sudică, via Insulele Marshall, a doua centrală, via Insulele 
Midway, acestea fiind cele mai scurte. S-a optat în final 
pentru a treia, calea nordică dinspre Insulele Kurile. 
Aceasta presupunea realimentarea cu carburant, dar se 
evitau astfel rutele maritime comerciale şi se reducea 
riscul unei interceptări de către patrulele aeriene 
americane de cercetare. 

Japonezii au profitat şi de ceea ce s-a numit atacul „pe 
catete inegale”. Apropiindu-se pe întuneric, portavioanele 
îşi lansau aparatele de zbor la prima geană de lumină, 
când se aflau în cel mai apropiat punct faţă de ţintă, apoi 
se îndepărtau pe o rută diferită de cea pe care veniseră; 
avioanele le ajungeau din urmă într-un punct mai 
îndepărtat faţă de ţintă, decât cel de unde fusese lansat. 
Japonezii zburau, deci, pe o latură scurtă şi pe una mai 
lungă, în timp ce avioanele americane trebuiau să se 
deplaseze pe două laturi lungi, atât la ducere, cât şi la 
întoarcere. Acest dezavantaj nu fusese luat în calcul de 
strategii americani. 

Ţintele, în ordinea importanţei, erau: portavioanele 
americane (japonezii sperau ca la Pearl Harbor să se afle 
maximum şase şi minimum trei portavioane); navele de 
linie; rezervoarele de petrol şi alte instalaţii portuare; 
avioanele principalelor baze (Wheeler, Hickam şi Bellows 
Field). Japonezii au folosit pentru acest atac şase 
portavioane, cu un total de 423 de aparate, din care 360 
au fost folosite în atac - 104 bombardiere de mare 


altitudine, 135 bombardiere în picaj şi 40 de bombardiere 
torpiloare, cu 81 de avioane de vânătoare. Escorta a fost 
asigurată de două nave de linie, trei crucişătoare, nouă 
distrugătoare şi trei submarine, împreună cu opt tancuri 
petroliere şi s-a aflat sub comanda amiralului Nagumo. 
Fusese prevăzut şi un atac simultan lansat de câteva 
submarine mici, pentru a valorifica haosul preconizat. 

La 19 noiembrie 1941, forţa de submarine a părăsit 
baza navală Kure din Japonia, având la remorcă cinci 
submarine mici. Forţele pentru acţiunea principală s-au 
concentrat la 22 noiembrie în Golful Tankan din Insulele 
Kurile, de unde au plecat în 26 noiembrie. La 2 decembrie 
s-a primit confirmarea acţiunii şi navele au încetat orice 
emisie radio. Totuşi, rămânea valabilă prevederea ca 
misiunea să fie abandonată, dacă flota va fi reperată 
înainte de 6 decembrie sau dacă se ajungea la o înţelegere 
de ultimă oră la Washington. La 4 decembrie a avut loc 
ultima alimentare cu combustibil, şi viteza a fost mărită de 
la 13 la 25 de noduri. 

Forţa maritimă japoneză primea permanent rapoarte, 
via Japonia, de la consulatul din Honolulu. La 6 decembrie, 
în ajunul atacului, japonezii au fost dezamăgiţi, aflând că la 
Pearl Harbor nu exista niciun portavion. (Un portavion se 
găsea lângă coasta californiană, altul transporta 
bombardiere la Midway, un al treilea tocmai dusese nişte 
avioane de vânătoare la Wake şi alte trei se aflau în 
Atlantic.) 

Totuşi, la Pearl Harbor se găseau opt nave de linie, 
fără plase pentru torpile. Primind ştirea, amiralul Nagumo 


a decis să continue acţiunea. Avioanele au fost lansate 
între orele 6.00 şi 7.15 (ora locală la Hawaii) a doua zi 
dimineaţă, de la aproximativ 440 km nord de Pearl Harbor. 

Au existat două avertizări de ultim moment care ar fi 
putut schimba soarta atacului. Submarinele japoneze au 
fost detectate de mai multe ori, începând cu ora 3.55; unul 
din submarine a fost scufundat la ora 6.51 de 
distrugătoarele americane, iar altul la ora 7.00 de aviația 
maritimă. Dintre cele şase staţii radar americane de pe 
insulă, cea mai nordică a reperat la scurt timp după ora 
7.00 o mare forţă aeriană. Din nefericire, centrul de 
informaţii a crezut că e vorba de bombardierele B17, care 
trebuiau să sosească din California, deşi acestea nu erau 
mai mult de 12 şi veneau dinspre est, nu dinspre nord. 

Atacul a început la 7.55 şi a continuat până la 8.25. 
Un al doilea val de bombardiere în picaj şi de bombardiere 
la mare altitudine a atacat din nou la 8.40. 

Decisivă a fost utilizarea bombardierelor torpiloare în 
primul val de atac. Dintre cele opt nave de linie americane, 
Arizona, Oklahoma, West Virginia şi California au fost 
scufundate, iar Maryland, Nevada, Pennsylvania şi 
Tennessee grav avariate”. Au mai fost scufundate trei 
distrugătoare şi patru nave mai mici, iar trei crucişătoare 
uşoare şi o navă bază pentru hidroavioane au fost grav 
avariate. Dintre avioanele americane au fost distruse 188 
şi 63 avariate. Japonezii au pierdut doar 29 de avioane, iar 
70 au fost avariate. 

Cele cinci submarine mici au fost pierdute într-un atac 


54 Nevada a eşuat la mal, iar California a fost readusă ulterior în stare 
de plutire. 


ce s-a soldat cu un eşec total. În privinţa pierderilor 
umane, americanii au înregistrat 3.435 de morţi şi răniţi. 
Cifra japonezilor nu este certă, dar se pare că numărul 
morţilor a fost sub o sută. 

Avioanele japoneze au revenit pe portavioane între 
orele 10.30 şi 13.30. La 23 decembrie, principala forţă de 
atac s-a întors în Japonia. 

Succesul acţiunii i-a adus Japoniei trei mari avantaje. 
Flota americană din Pacific a fost practic scoasă din 
acţiune. Ca atare, operaţiile din sud-vestul Pacificului 
deveneau mai puţin expuse unor posibile intervenţii 
navale, iar forţa militară folosită la Pearl Harbor putea 
sprijini aceste operaţii. Japonezii dispuneau acum de mai 
mult timp pentru a-şi extinde şi organiza cercul ofensiv. 

Atacul ratase însă portavioanele americane - ţinta 
principală în această operaţie şi ţinta-cheie pentru viitor, 
cât şi tancurile petroliere şi alte instalaţii importante, a 
căror distrugere ar fi îngreuiat mult refacerea forţei 
americane. 

Survenind prin surprindere şi înaintea unei declaraţii 
oficiale de război, lovitura a stârnit indignare în SUA. 
Americanii au strâns rândurile în jurul preşedintelui 
Roosevelt, adoptând o atitudine violentă împotriva 
Japoniei. 

Japonezii intenţionaseră să se păstreze în limitele 
legalităţii, dar să profite, totodată, de pe urma efectului 
surpriză - altfel spus, să se apropie cât mai mult de 
graniţă, tară a o viola. Momentul răspunsului lor la cererile 
americanilor din 26 noiembrie 1941 a fost astfel ales încât 


mesajul să fie trimis ambasadorului japonez de la 
Washington în seara zilei de sâmbătă, 6 decembrie, pentru 
a fi comunicat guvernului SUA la ora 13.00, ceea ce la 
Hawaii însemna ora 7.30 dimineaţa. Acest procedeu lăsa 
Statelor Unite şanse minime - circa o jumătate de oră - 
pentru a-şi înştiinţa comandanții din Hawaii şi din alte 
zone că începuse războiul. Conform prevederilor 
internaţionale, existau motive de a se face apel la 
legalitate. Lungimea mesajului japonez (5.000 de cuvinte) 
şi întârzierile determinate de decodarea lui la Ambasada 
japoneză, a tăcut ca textul să nu poată fi comunicat 
Washingtonului decât la 14.20 ora locală - adică cu circa 
35 de minute după începerea atacului de la Pearl Harbor. 

Violenţa cu care americanii au denunţat atacul de la 
Pearl Harbor drept un comportament barbar, precum şi 
faptul că pentru SUA acesta a survenit ca un element 
surpriză au părut uimitoare în lumina istorici. Atacul 
japonez semăna cu cel lansat asupra flotei de război ruse 
de la Port Arthur în noaptea de 8 februarie 1904, când 
amiralul Togo şi-a lansat torpiloarele împotriva escadrei 
ruse ancorate acolo. Abia pe 10 februarie japonezii au 
lansat declaraţia de război, în acelaşi timp cu ruşii. 

Atitudinea englezilor, care făcuseră o antantă cu 
Japonia în 1902 şi au aprobat comportamentul Japoniei, 
contrasta la modul ironic cu felul în care s-au făcut ecoul 
americanilor în denunţarea comportamentului japonezilor, 
37 de ani mai târziu. 

Pentru americani, lovitura din 1941 de la Pearl 
Harbor a reprezentat o asemenea surpriză neplăcută, în 


ciuda lecţiei istoriei, încât a produs nu numai un val de 
critici la adresa autorităţilor, în frunte cu preşedintele 
Roosevelt, ci şi bănuiala că dezastrul se datora unor factori 
mult mai condamnabili decât lipsa de discernământ şi 
confuzia invocate. Această bănuială s-a propagat, în 
special, în rândul criticilor şi al adversarilor politici ai lui 
Roosevelt, şi a persistat multă vreme. 

Deşi e limpede că preşedintele Roosevelt aştepta de 
mult să găsească o modalitate de a implica America în 
războiul împotriva lui Hitler, existenţa orgoliului şi 
evaluarea greşită din partea cartierelor generale ale 
marinei militare sunt suficiente pentru a contracara 
argumentele istoricilor „revizionişti” americani, potrivit 
cărora Roosevelt ar fi urzit dezastrul de la Pearl Harbor. 


Căderea Hong Kongului 


Pierderea prematură a acestui avanpost britanic din 
Extremul Orient a constituit cel mai limpede exemplu 
despre modul în care strategia şi simţul practic pot fi 
sacrificate de dragul prestigiului fantezist””. Nici măcar 
japonezii n-au comis vreodată o asemenea prostie „de ochii 
lumii” cum a făcut Anglia în acest caz. Hong Kongul era 
punctul slab al poziţiilor britanice şi, inerent, mult mai 
greu de apărat decât Singapore. Acest port insular, 
învecinat cu coasta Chinei, se afla la nici 645 km de bazele 
aeriene japoneze din Formosa şi la 2.575 km de baza 
navală britanică de la Singapore. 

Într-o trecere în revistă a situaţiei, la începutul anului 
1937, şefii Statelor majore britanice situau Japonia pe 
locul doi după Germania, ca posibil inamic, estimând că 
Singapore şi Anglia propriu-zisă reprezentau cheia 
supravieţuirii  Commonwealth-ului britanic. Aceasta 
însemna că era exclus ca orice pretext invocat pentru 
securitatea intereselor britanice din Mediterana să 
afecteze cumva trimiterea unei flote de război la 
Singapore. Referitor la Hong Kong, s-a căzut de acord că 


55 În martie 1935, generalul Dill, care ajunsese directorul Operatiilor şi 
Cercetării, m-a rugat să vin la Ministerul de Război pentru a discuta 
despre problemele curente şi de viitor legate de apărare. Discuţia s-a 
concentrat asupra Extremului Orient şi în special asupra eventualei 
încercări de a păstra Hong Kongul în cazul unui război cu Japonia. 
Potrivit unei note asupra discuţiei, întocmită in acea seară: "Eu am 
sugerat, iar el se pare că a fost de acord, că artrebui să se rişte 
pierderea coloniei asigurând o apărare mai slabă, decât să i se aducă 
atâtea întăriri încât să devină, moral vorbind, un Verdun sau Port 
Arthur, ceea ce ne-ar afecta considerabil prestigiul in caz de eşec". 


perioada de scoatere de sub asediu nu putea fi mai mică de 
90 de zile. S-a precizat, totodată, că şi în cazul în care o 
garnizoană întărită ar putea apăra colonia, portul în sine 
putea fi neutralizat de aviația japoneză cu baza în 
Formosa. 

Cu toate acestea, şefii Statelor majore britanice, fără 
să ţină seama de situaţie, au respins concluzia logică, care 
arăta că evacuarea garnizoanei ar antrena pierderea 
prestigiului şi ar descuraja China în lupta ci împotriva 
invadatorilor japonezi. Şi astfel s-a ajuns la concluzia că 
„Hong Kongul trebuia privit ca un avanpost important, deşi 
nu vital, care va fi apărat cât mai mult posibil””*. Această 
concluzie condamna din start garnizoana. 

Doi ani mai târziu, la începutul anului 1939, o nouă 
analiză a situaţiei s-a soldat cu aceeaşi concluzie, dar s-au 
schimbat semnificativ prioritățile - securitatea din 
Mediterana a fost pusă înaintea celei din Extremul Orient. 
În mod inerent, apărarea Hong Kongului devenea imposibil 
de realizat, cu atât mai mult cu cât o forţă expediţionară 
japoneză se instalase în partea continentală a Chinei, la 
nord şi la sud de Hong Kong, izolând astfel această 
proprietate britanică şi expunând-o unui atac dinspre 
uscat. 

În august 1940, ca urmare a prăbuşirii Franţei, 
situaţia a fost reanalizată de noua echipă a şefilor de State 
Majore. Dill, care reprezenta trupele de uscat, devenise 
acum CIGS”. De data aceasta, faptul că Hong Kongul nu 


56 Official history: The War Against Japan. vol. 1, p. 17. 


57 Chief of the Imperial General Staff (Şeful Statului Major General 
Imperial) - nota trad. 


putea fi apărat a fost recunoscut. Ca atare, s-a recomandat 
retragerea garnizoanei (patru batalioane). Punctul de 
vedere a fost acceptat de Cabinetul de război, condus de 
Churchill, dar practic nu s-a întreprins nimic. Mai mult, 
chiar, un an mai târziu, Churchill a fost sfătuit să accepte 
oferta guvernului canadian de a trimite două batalioane 
pentru a întări garnizoana - fapt datorat generalului de 
divizie A.E. Grasett, canadian de origine, care deținuse 
funcţia de comandant la Hong Kong. El îl convinsese pe 
şeful Statului Major canadian că prin trimiterea unor 
întăriri Hong Kongul va deveni suficient de puternic ca să 
reziste atacului o perioadă îndelungată. Recomandând 
acceptarea ofertei, şefii Statelor Majore din Anglia şi-au 
exprimat părerea potrivit căreia în cel mai rău caz acest 
lucru ar permite garnizoanei să asigure o „apărare mai 
eficientă” a insulei - argument determinat de dorinţa 
menţinerii „prestigiului”. La 27 octombrie 1941, cele două 
batalioane canadiene au plecat spre Hong Kong, sporind 
sacrificiul zadarnic cu aproape cincizeci la sută. 

Atacul japonez dinspre continent a demarat în 
dimineaţa zilei de 8 decembrie 1941, cu o forţă bine 
înarmată, mai mult de o divizie (12 batalioane), cu o amplă 
acoperire aeriană şi un puternic sprijin de artilerie. Până a 
doua zi, englezii se retrăseseră la aşa-numita Gindrinkers 
Line din peninsula Kowloon. În 10 decembrie, dimineaţa 
devreme, o redută-cheie de aici a fost capturată de un 
detaşament japonez. Această lovitură a accelerat 
abandonarea prematură a pozițiilor de la Gindrinkers Line 
şi retragerea pe insula Hong Kong, în timp ce japonezii 


continuau să înainteze pentru a declanşa atacul plănuit 
asupra Gindrinkers Line. 

Primele tentative de traversare a strâmtorii au fost 
respinse. Apoi, în noaptea de 18 spre 19 decembrie, forţa 
principală japoneză a debarcat în colţul nord-estic şi a 
atacat concentrat şi rapid prin Golful Deep Water în sud, 
scindând forţa de apărare. O parte a acesteia s-a predat în 
seara zilei de Crăciun, iar cealaltă i-a urmat exemplul a 
doua zi dimineaţa. În ciuda întăririlor primite, Hong 
Kongul rezistase doar 18 zile - o cincime din timpul 
anticipat. Japonezii au pierdut mai puţin de 3.000 de 
soldaţi, dar au capturat întreaga garnizoană întărită, 
aproape 12.000 de oameni. Se împlineau o sută de ani de 
la ocuparea insulei şi 99 de ani de la cedarea ei formală, 
de către China, în favoarea Angliei, când aceasta a fost 
cucerită de japonezi. 


Prăbuşirea Filipinelor 


La 8 decembrie, ora 2.30 comandamentul SUA din 
Filipine a intrat în alertă aflând despre atacul japonez de la 
Pearl Harbor, dar ceața matinală de la Formosa a făcut ca 
atacul aerian japonez împotriva insulelor să fie amânat. 
Acest handicap s-a dovedit până la urmă în avantajul 
japonezilor. În rândurile americanilor persista o stare de 
confuzie - care constituise motivul unei controverse 
perpetue - în privinţa oportunității atacării imediate a 
Formosei, cu bombardierele B17. Avioanelor li se ordonase 
să zboare în jurul insulei Luzon, pentru a nu fi prinse la 


sol. La ora 1.30, când bombardierele au aterizat pentru a 
se pregăti de atac - au sosit avioanele japoneze întârziate 
din cauza ceţii. Din cauza sistemului defectuos de 
avertizare, majoritatea avioanelor americane au fost 
distruse chiar în acea primă zi (în special bombardierele 
B17 şi avioanele de vânătoare moderne P40E). Ca urmare, 
japonezii au dobândit superioritatea şi au dominat în 
continuare spaţiul aerian cu cele 190 avioane ale trupelor 
de uscat şi 300 de avioane ale marinei militare, cu baza pe 
sol, în Formosa. La 17 decembrie, cele 10 bombardiere 
B17 care mai rămăseseră au fost retrase în Australia, iar 
puţinele nave de suprafaţă ale atât de pretenţios numitei 
„Flotă de război asiatică”, sub conducerea amiralului Hart, 
au fost trimise în altă parte. În zonă au rămas doar 29 de 
submarine. 

Cât priveşte forţele terestre, MacArthur - care 
considera că insulele Filipine trebuiau păstrate şi apărate 
în totalitate - contrar dispoziţiilor, menţinuse cea mai 
mare parte a celor 31.000 militari (americani şi cercetaşi 
filipinezi) lângă Manila, astfel încât liniile de coastă erau 
acoperite doar de trupe filipineze inferioare, oficial circa 
110.000. Această decizie, deşi înţeleaptă din punct de 
vedere strategic, lua în calcul posibilitatea că japonezii nu 
vor întâmpina prea multe dificultăţi, indiferent de punctul 
în care vor debarca. 

Armata a 14-a japoneză, condusă de generalul 
Homma, a primit sarcina de a ataca. La operaţiunile 
iniţiale şi debarcări au participat 57.000 de combatanți. 
Raportat la adversar, nu erau mulţi, motiv pentru care 


efectul surpriză şi superioritatea aeriană deveneau 
esenţiale. Japonezii mai trebuiau să captureze câteva 
insule periferice şi regiuni de coastă slab apărate, pentru 
a-şi amenaja rapid terenuri de aterizare necesare 
avioanelor trupelor de uscat, care operau doar pe distanţe 
mici. 

Încă din prima zi după lansarea atacului, japonezii au 
pus mâna pe insula principală din grupul Batan, situată la 
195 km nord de Luzon, iar la 10 decembrie 1941 au 
cucerit insula Camiguin, în imediată apropiere de Luzon. 
În aceeaşi zi, alte două detaşamente au debarcat pe coasta 
nordică propriu-zisă, la Aparri şi Vigau. La 12 decembrie 
un al patrulea detaşament, venit din Insulele Palau, a 
debarcat la Legaspi în colţul sud-estic al Luzonului, iară să 
întâmpine vreo rezistență. Aceste debarcări au deschis 
calea următoarelor, a celor principale, care au avut loc în 
Golful Lingayen, la numai 195 km nord de Manila 
(începând cu data de 22 decembrie). Cei 43.000 de soldați 
ai generalului Homma au fost transportați cu 88 de nave 
de transport. În ziua de 24 decembrie, o altă forță, 
constând din 7.000 de oameni, care venea din Insulele 
Ryukyu, a debarcat în Golful Lamon, pe coasta de est, 
vizavi de Manila. Ele nu s-au confruntat cu o rezistență 
serioasă deoarece armata filipineză, rudimentară şi slab 
înzestrată, s-a fărâmițat repede, iar americanii le-au venit 
în ajutor prea târziu. Pierderile înregistrate de japonezi 
până atunci nu atingeau 2.000 de morți. 

Dându-şi seama că n-avea posibilitatea de a-i zdrobi 
pe invadatori înainte de a se instala complet pe malurile 


insulei pe 23 decembrie, MacArthur a revenit la planul 
iniţial de retragere pe peninsula Bataan. Decizia sa 
precipitată s-a datorai unor rapoarte care supraestimau, 
până la dublare, puterea japonezilor, fără a lua în 
considerare trupele sale din Filipine. La 26 decembrie 
1941, Manila a fost declarată oraş deschis. În ciuda stării 
iniţiale de confuzie, trupele lui MacArthur au reuşit să 
realizeze o retragere organizată şi să se instaleze în 
peninsula Bataan la 6 ianuarie 1942 favorizate de faptul că 
puterea japonezilor era în realitate cam jumătate cât a sa. 

Ajunşi în peninsulă - lungă de aproximativ 40 km şi 
lată de 32 km - americanii au fost puşi în situaţia de a 
hrăni peste 100.000 de oameni, inclusiv civili. În loc de 
43.000 cât preconiza planul iniţial, în plus. Foarte curând 
doar un sfert din forţele americane mai erau apte de luptă, 
restul fiind afectate de paludism. 

Primele atacuri japoneze asupra peninsulei au fost 
respinse. La 8 februarie 1942, după o lună de eforturi, 
japonezii, slăbiţi, au suspendat atacurile - 100.000 de 
oameni erau bolnavi de malarie, iar Divizia 48 a fost 
trimisă să sprijine atacul din Insulele Olandeze Răsăritene. 

La începutul lui martie, liniile japoneze erau 
controlate doar de 3.000 de oameni, dar americanii n-au 
sesizat situaţia şi n-au făcut nicio tentativă de a începe 
ofensiva. De fapt, propriile lor efective scăzuseră la o 
cincime din numărul iniţial, iar sub aspect moral plecarea 
lui Mac Arthur în Australia, pe 10 martie 1942, le 
descurajase. Devenise evident faptul că nu se făceau 
eforturi pentru a fi ajutaţi, lucru hotărât la începutul lui 


ianuarie de autorităţile de la Washington. 

La sfârşitul lui martie 1942, japonezii au primit 
întăriri 22.000 de soldaţi, şi mult mai multe tunuri. Ei au 
reluat atacurile începând cu data de 3 aprilie 1942. 
Americanii au fost împinşi înapoi, în josul insulei. În ziua 
de 9 aprilie, generalul King s-a predat necondiţionat 
pentru a evita „un măcel în masă”. 

În continuare, atacul s-a îndreptat spre insula 
fortificată Corregidor, care dispunea de o garnizoană cu 
aproape 15.000 de oameni (inclusiv cei aflaţi pe alte trei 
mici insule învecinate). Insula era despărțită de peninsula 
Bataan doar de circa 3 km, ceea ce le-a permis japonezilor 
să menţină un puternic bombardament de artilerie peste 
strâmtoare, şi continue atacuri aeriene. Aceste acţiuni au 
continuat săptămâni de-a rândul, pulverizând treptat liniile 
de apărare, scoțând din funcţiune majoritatea tunurilor 
americane şi afectând considerabil rezervele de apă ale 
insulei. Bombardamentul s-a ridicat la o intensitate de 
16.000 de proiectile în ziua de 4 mai 1942. Înainte de 
miezul nopţii, la 5 mai, 2.000 de soldaţi japonezi au trecut 
strâmtoarea. La debarcare au întâmpinat o rezistenţă 
disperată şi au pierdut mai mult de jumătate din efectiv 
înainte de a ajunge la mal. Debarcarea tancurilor a înclinat 
însă balanţa victoriei de partea invadatorilor. Apărarea a 
fost fărâmiţată, deşi la acţiune au participat doar trei 
tancuri. A doua zi dimineaţă, la 6 mai 1942, generalul 
Wainwright, care comanda insula Corregidor, a transmis 
un mesaj radiofonic de capitulare, pentru a evita pierderile 
inutile. 


Iniţial, generalul Homma n-a acceptat această 
capitulare „locală”, deoarece detaşamente americane şi 
filipineze din insulele sudice continuau să ducă o luptă de 
gherilă, la fel ca şi altele aflate în zonele mai îndepărtate 
ale Luzonului. Wainwright a consimţit să ordone o 
capitulare generală, de teamă ca garnizoana din 
Corregidor, acum dezarmată, să nu fie masacrată. Cu toate 
acestea, unele detaşamente au refuzat să se supună 
ordinului. Din loialitate faţă de îndemnurile lui MacArthur, 
aflat în Australia, au rezistai până la 9 iunie 1942. 

Americanii pierduseră în campanie circa 30.000 de 
oameni, iar aliaţii lor filipinezi aproximativ 110.000. 
Japonezii au pierdut, după cum s-a estimat, doar 12.000 de 
oameni, la care se adăugau cei bolnavi de malarie. 

În pofida cedării iniţiale, apărătorii din Filipine au 
rezistat până la urmă mai mult timp decât în alte părţi - 
patru luni în Bataan şi şase luni în total, asta fără niciun 
sprijin eficient din afara Filipinelor. 


Prăbuşirea Malaysiei şi a Singaporelui 


Japonezii stabiliseră ca forţa ce va cuceri Malaysia şi 
Singapore să fie Armata a 25-a condusă de generalul 
Yamashita. Ea includea trei divizii şi unităţi auxiliare 
însumând aproximativ 70.000 de combatanți dintr-un total 
de 10.000 de oameni. Navele disponibile nu puteau 
transporta concomitent decât un sfert al acestei forţe 
armate peste Golful Siam - 17.000 de combatanți şi 26.000 
în total, cu cei de la servicii auxiliare. Această acţiune de 


avangardă trebuia să captureze terenurile de aterizare din 
nord, în timp ce marea masă a forţelor lui Yamashita urma 
să se deplaseze pe uscat, din Indochina prin Thailanda şi în 
josul Istmului Era, pentru a consolida cât mai rapid cu 
putinţă trupele desantate de pe mare. 

Înaintarea urma să continue apoi în josul coastei de 
vest a Malaysiei peninsulare. 

În aparenţă, părea o expediţie cu o forţă surprinzător 
de mică pentru un scop atât de mare, inferioritatea 
numerică faţă de cei 88.000 de britanici, aflaţi în apărare 
şi comandaţi de generalul Percival, fiind evidentă. 
Malaysia era apărată de 19.000 de soldaţi britanici, 15.000 
australieni, 37.000 indieni şi 17.000 malaysieni, o forţă 
eterogenă, slab echipată şi antrenată în comparaţie cu cele 
trei divizii ale lui Yamashita - de Gardă imperială, Divizia 5 
şi Divizia 18, printre cele mai bune din armata japoneză. 

Ele erau sprijinite de 211 tancuri, în timp ce englezii 
din Malaysia nu dispuneau de niciunul - şi de 560 de 
avioane - aproape de patru ori mai mult faţă de numărul 
celor britanice din Malaysia, şi acestea inferioare calitativ. 
În plus, japonezii contau pe muson, care din noiembrie 
până în martie avea să împiedice acţiunile britanice de 
contracarare a înaintării lor, deoarece datorită vremii 
proaste drumurile deveneau impracticabile. Totodată, 
japonezii contau pe acea coloană vertebrală muntoasă a 
Malaysiei, cu înălţimi de peste 2.140 m, acoperită de o 
junglă deasă, care avea să scindeze apărarea, înlesnindu-le 
lor mişcarea de la est la vest. 

Culmea ironiei era că forţele terestre britanice se 


aflau larg dispersate pentru a păzi nişte terenuri de 
aterizare fără a exista forţe aviatice adecvate şi că aceste 
terenuri fuseseră construite pentru a proteja o bază 
maritimă unde nu exista o flotă de război. Japonezii urmau 
să fie principalii beneficiari ai terenurilor de aterizare şi ai 
bazei maritime. 

Principalele puncte ale debarcării japoneze au fost la 
Singora şi Patani pe istmul Thai al peninsulei Malaysia. În 
plus, s-au mai efectuat şi alte patru debarcări auxiliare 
ceva mai la nord, pe coasta Thailandei. A treia debarcare 
în ordinea importanţei a fost efectuată la Kota Bharu, în 
interiorul Malaysiei. Sarcina acestei forţe consta în aceea 
ca, după capturarea  aerodromului britanic, să 
îndeplinească o acţiune diversionistă în josul coastei 
răsăritene, în vreme ce înaintarea principală se desfăşura 
în josul coastei de vest. Debarcările s-au efectuat în 
primele ceasuri ale zilei de 8 decembrie, ora locală. 
Debarcarea de la Kota Bharu (5.500 de japonezi), s-a 
produs cu o oră înaintea atacului de la Pearl Harbor. 
Aerodromul existent acolo a fost cedat japonezilor după o 
luptă scurtă (cele din teritoriul Thailandei chiar mai uşor). 

Acţiunea preconizată de britanici pentru a opri atacul, 
„Operaţiunea Matador”, a demarat prea târziu, din cauza 
reţinerii de a trece frontiera înainte ca neutralitatea 
Thailandei să fie violată de japonezi. La 6 decembrie 
aviația britanică de recunoaştere descoperise o flotă 
militară japoneză în Golful Siam, dar vremea proastă nu a 
permis urmărirea acţiunii şi a intenţiilor acesteia. 

Acţiunile pregătitoare pentru „Operaţiunea Matador” 


n-au reuşit decât să tulbure aranjamentele britanice din 
apărare. În dimineaţa zilei de 10 decembrie 1941, Divizia 5 
japoneză se mutase deja pe coasta vestică, pătrunsese 
dincolo de graniţa Malaysiei şi înainta pe două căi în Kdah. 

În acea zi, englezii au suportat un dezastru decisiv pe 
mare. 

După hotărârea din iulie de a tăia livrările de petrol 
către Japonia, Winston Churchill îşi dăduse seama. În 
sfârşit, de „formidabilele efecte ale embargoului”. O lună 
mai târziu, la 25 august 1941, propusese trimiterea în 
Răsărit a ceea ce el numea o forţă navală „de intimidare”. 
Amiralitatea plănuia să grupeze acolo navele Nelson, 
Rodney şi alte patru nave de linie mai vechi, împreună cu 
un crucişător de linie şi două-trei portavioane. Churchill 
prefera să folosească un număr mai mic de nave, dar din 
cele mai bune, astfel că a propus să se trimită unul dintre 
vasele de linie de tip nou King George V, cu un crucişător 
de linie şi un portavion. La 29 august 1941 el s-a adresat 
Amiralității spunând: 

„Nu pot să cred că Japonia va izbuti să facă faţă 
combinației care se formează acum împotriva ei, care 
cumulează forţele Statelor Unite, ale Marii Britanii şi ale 
Rusiei... Apariţia în zonă a forţei menţionate, şi mai presus 
de orice a unui KGV ar putea constitui într-adevăr un 
mijloc de intimidare hotărâtor”**. 

Drept urmare, Prince of Wales şi crucişătorul de linie 
Repulse au pornit spre Singapore, însă neînsoţite de vreun 
portavion. Cel desemnat în acest scop a eşuat lângă coasta 

Jamaicăi şi a rămas în doc pentru reparaţii. În Oceanul 
Indian mai exista un portavion, destul de aproape de 
Singapore, dar nu i s-a transmis niciun ordin pentru a se 
alătura. Cele două nave mari depindeau sub aspectul 
acoperirii aeriene de avioanele de vânătoare cu baza pe 
uscat, dar numărul acestora era redus. 

Prince of Wales şi Repulse au ajuns la Singapore la 2 
decembrie 1941. A doua zi a sosit şi amiralul Tom Phillips 
pentru a prelua comanda „Flotei de război din Orientul 
îndepărtat”. La 6 decembrie 1941, aşa cum s-a menţionat 
deja, s-a raportat că un mare convoi japonez de nave de 
transport se îndrepta din Indochina în direcţia Malaysiei. 
În ziua de 8 decembrie, la amiază, Phillips a aflat că trupe 
de pe acele nave debarcau la Singora şi Kota Bharu, sub 
acoperirea unei nave de linie din clasa Kongo, cinci 
crucişătoare şi douăzeci de distrugătoare. După-amiază 
târziu, Phillips şi-a lansat vitejeşte pe mare ceea ce se 
numea Forţa „Z” - adică cele două nave mari escortate de 
patru distrugătoare, pentru a ataca navele de transport 
japoneze, deşi într-un sector atât de nordic nu se putea 
asigura acoperirea aeriană de la bazele de pe uscat, 
deoarece aerodromurile fuseseră scoase din funcţiune. 

În seara zilei de 9 decembrie 1941, cerul s-a 
înseninat, lipsindu-l pe Phillips de protecţia asigurată de 
nori. Forţa „Z” a fost reperată de japonezi şi a trebuit să 
întoarcă spre sud, spre Singapore. Un mesaj primit dintr- 
acolo transmitea, în mod eronat, că la Kuantan, aflat la 
jumătatea distanţei, avusese loc o debarcare japoneză. 
Apreciind că putea ataca prin surprindere, Phillips a 


modificat drumul, pornind spre Kuantan. 

Japonezii îşi luaseră măsuri corespunzătoare 
împotriva oricărei încercări de interceptare din partea 
Forţei „Z”, a cărei sosire la Singapore fusese 
radiocomunicată în întreaga lume. Flotila aeriană de elită, 
cu indicativul „22”, în care activau cei mai buni piloți din 
aviația militară a marinei japoneze, îşi avea bazele pe 
aerodromurile de lângă Saigon, în sudul Indochinei. În 
plus, o linie de patrulare constând din 12 submarine 
acoperea căile de acces dinspre Singapore spre Kota 
Bharu şi Singora. Încă în primele ore ale după-amiezii de 9 
decembrie 1941, un submarin situat în punctul cel mai 
estic reperase şi raportase deplasarea spre nord a Forţei 
„Z”. La primirea mesajului, Flotila aeriană 22, care se 
pregătise pentru un raid asupra Singaporelui, şi-a înlocuit 
în grabă bombele cu torpile şi a decolat pentru un atac de 
noapte împotriva Forţei „Z”. Japonezii n-au putut însă să o 
depisteze, deoarece Phillips întorsese spre sud. Cu toate 
acestea, flotila a decolat din nou înainte de revărsatul 
zorilor şi, de data aceasta, a găsit Forţa „Z” lângă 
Kuantan. Japonezii au folosit 34 de bombardiere de mare 
altitudine şi 51 de bombardiere torpiloare. Primele au 
atacat la puţin după ora 11.00, şi au fost urmate de 
celelalte, în valuri succesive. Ambele tipuri de 
bombardamente s-au dovedit remarcabil de precise, cu 
toate că navele se deplasau în viteză şi nu erau nişte ţinte 
statice, luate prin surprindere, ca la Pearl Harbor. În plus, 
Prince of Wales, cu cele 175. De tunuri antiaeriene din 
dotare, putea trimite 60.000 de proiectile pe minut. 


Ambele nave britanice au fost, însă, scufundate, Repulse 
pe la ora 12.30, iar Prince of Wales pe la 13.20. 
Distrugătoarele din escortă au reuşit să salveze peste 
2.000 de oameni din totalul de 2.800 care-l reprezentau 
echipajele celor două nave. Amiralul Phillips s-a aflat 
printre victime. Japonezii sau abținut de la orice 
intervenţie pe durata acţiunii de salvare. Ei au pierdut 
doar trei avioane. 

Înainte de război, şefii Amiralității minimalizaseră 
posibilitatea ca navele de linie să fie scufundate printr-un 
atac aerian, iar Churchill aproape că susţinuse acest punct 
de vedere. Iluzia a persistat până în zilele fatale din 
decembrie 1941. În plus, aşa cum scria Churchill: 
„Eficacitatea japonezilor în lupta aeriană a fost mult 
subestimată în acea vreme atât de noi, cât şi de 
americani”*”. 

Această lovitură a pecetluit soarta Malaysiei şi a 
Singaporelui. Japonezii şi-au putut continua debarcările 
nestânjeniţi,  stabilindu-şi pe mal baze de aviaţie. 
Superioritatea forţei lor aeriene faţă de cea britanică din 
Malaysia a fost decisivă şi a dus la zdrobirea rezistenţei 
trupelor britanice. Totodată le-a permis trupelor japoneze 
să forţeze înaintarea în josul Malaysiei peninsulare şi să 
pătrundă în Singapore pe uşa din spate. Căderea 
Singaporelui s-a datorat neglijenţelor şi  evaluărilor 
eronate făcute în principal de Londra. 

Începând cu 10 decembrie 1941, retragerea englezilor 
în josul coastei vestice a devenit aproape continuă. 

Blocajele rutiere, ca, de exemplu, cel de la Jitra, au fost 
trecute de japonezi cu tancurile şi artileria sau prin atacuri 
pe flancuri ale infanteriei infiltrate prin jungla din 
apropiere. Comandantul din nordul Malaysiei, generalul 
Heath, spera să poată opune rezistenţă pe râul Perak, dar 
această linie a fost cucerită de coloana japoneză care a 
atacat oblic, din Patani. O poziţie puternică aflată mai în 
spate, la Kampar, a fost cucerită printr-o acţiune din flanc, 
dinspre mare, de trupe care au folosit mici ambarcaţii 
capturate. 

La 27 septembrie 1941, generalul de corp de armată 
Henry Pownall a preluat funcţia de comandant suprem 
pentru Extremul Orient, înlocuindu-l pe general-colonel de 
aviaţie Robert Brooke Popham. 

La începutul lui ianuarie 1942, englezii s-au retras 
până la râul Slim, acoperind provincia Selangor şi căile de 
acces spre aerodromurile sudice de lângă Kuala Lumpur. 
În noaptea de 7 spre 8 ianuarie, o companie de tancuri 
japoneze a străpuns apărarea prost organizată, şi a atacat 
podul rutier - ce se afla la aproximativ 32 km dincolo de 
linia frontului. Trupele britanice situate la nord de râu au 
fost nimicite (4.000 de soldaţi şi echipamentele aferente), 
în timp ce japonezii au pierdut doar şase tancuri şi ceva 
infanterie. Divizia 11 indiană a fost zdrobită. Acest 
dezastru s-a soldat cu abandonarea prematură a părţii 
centrale a Malaysiei şi a periclitat şansa britanicilor de a 
rămâne pe poziţiile nordice din Johore suficient de mult 
pentru ca întăririle necesare să poată ajunge la Singapore, 
pe mare, din Orientul Mijlociu. 


Exact în ziua dezastrului, generalul Wavell a sosit la 
Singapore, în drum spre Java, pentru a prelua postul de 
comandant suprem ABDA (american, englez, olandez, 
australian), care fusese creat de urgenţă. Pownall a 
devenit şeful Statului major ABDA, cartierul general 
pentru Extremul Orient fiind desfiinţat. Wavell a decis ca 
apărarea să aibă baza în Johore, unde au fost păstrate cele 
mai bune trupe. Acest lucru implica o retragere rapidă, nu 
treptată, cum plănuise generalul Percival. Kuala Lumpur a 
fost părăsit pe 11 ianuarie 1942, iar poziţiile din fâşia 
Tampin în ziua de 13 (în loc de 24 ianuarie). Japonezii 
aveau astfel acces liber la cel mai bun sistem rutier din 
Johore. Acţiunea britanică le-a permis, totodată, să 
folosească două divizii simultan, şi nu succesiv - ceea cea 
anihilat apărarea îndârjită a australienilor la Gemas. Ca 
urmare, retragerea prin Johore a devenit mai rapidă chiar 
decât se preconizase. 

În acelaşi timp, o retragere corespunzătoare a forţei 
britanice de pe coasta estică a dus la abandonarea 
Kuantanului şi a aerodromului de aici (6 ianuarie 1942) şi 
a localităţii Endau (21 ianuarie, ca urmare a unei 
ameninţări lansate de o forţă venită pe mare). La 30 
ianuarie, atât „Eastforce” cât şi „Westforce” ajunseseră 
înapoi, în capătul sudic extrem al Malaysiei peninsulare. 
Ariergărzile au trecut strâmtoarea în noaptea următoare, 
refugiindu-se pe insula Singapore. Aviația trupelor de 
uscat japoneze, mai puţin eficientă decât omoloaga ei din 
marina militară, n-a reuşit să „deranjeze” prea mult 
retragerea. Ea s-a dovedit cu adevărat utilă doar împotriva 


aerodromurilor. 

Japonezii au cucerit Malaysia în 54 de zile. Numărul 
total al pierderilor umane înregistrate de ei a fost de 
aproximativ 4.600 - în timp ce englezii au pierdut circa 
25.000 de oameni (majoritatea luaţi prizonieri) şi o mare 
cantitate de echipament. 

Cele două divizii de avangardă ale forţei japoneze 
invadatoare, care măturaseră Malaysia peninsulară pe o 
lungime de 800 km, au traversat strâmtoarea care 
desparte insula Singapore de continent duminică 8 
februarie 1942 seara. Traversarea s-a efectuat pe o fâşie 
de 13 km din strâmtoarea de 48 km, care avea aici o lăţime 
mai mică de un kilometru şi jumătate. Acest sector era 
apărat de trei batalioane ale Brigăzii 22 australiene. 

Ambarcaţii de debarcare blindate au transportat 
primele valuri de atacanţi; restul s-au deplasat cu toate 
tipurile de ambarcaţii care au putut fi adunate, unii soldaţi 
înotând chiar cu puştile şi muniţiile aflate asupra lor. 
Câteva ambarcaţii au fost scufundate, dar cea mai mare 
parte a trupelor de asalt au izbutit să debarce, favorizate şi 
de greşelile comise de apărători, de-a dreptul 
inexplicabile. Astfel, nu s-au folosit proiectoarele pentru 
plajă, mijloacele de comunicaţie au funcţionat prost sau nu 
au fost utilizate, iar artileria a întârziat focul de baraj; 

Când s-a luminat de ziuă, pe țărm se aflau 13.000 de 
japonezi, în vreme ce australienii se retrăseseră pe 
poziţiile din interiorul insulei. Înainte de amiază, forţa 
invadatoare ajunsese la peste 20.000 de soldaţi. Aceştia 
reuşiseră. Să stabilească poziţii întărite în adâncimea 


părţii de nord-vest a insulei. Mai târziu a debarcat şi o a 
treia divizie japoneză, totalul ajungând la peste 30.000 de 
oameni. 

Încă două divizii japoneze se aflau foarte aproape în 
spate, pe continent, dar generalul Yamashita a apreciat că 
nu le putea desfăşură eficient în atacul de pe insulă, dar, în 
zilele care au urmat, a înlocuit trupele cu efective 
proaspete. 

Din punct de vedere numeric, apărătorii dispuneau pe 
insulă de o putere mai mult decât suficientă pentru a 
respinge invazia, mai ales că aceasta se petrecuse în 
sectorul în care se aşteptaseră. Generalul Percival avea 
sub comandă circa 85.000 de oameni - în principal englezi, 
australieni şi indieni, dar şi câteva unităţi locale 
malaysiene şi chineze. Majoritatea trupelor era prost 
instruită, în comparaţie cu forţa japoneză de atac, alcătuită 
din trupe selecţionate pentru acest scop. Acţiunile 
apărătorilor au fost în repetate rânduri dejucate în jungla 
deasă sau pe plantațiile de cauciuc. De fapt, conducerea s- 
a dovedit slabă. 

În ce priveşte forţele aeriene, cea japoneză fusese 
superioară numeric şi calitativ chiar de la începutul 
campaniei, puţinele forţe britanice care mai rămăseseră 
fuseseră retrase în faza finală. Lipsa de protecţie împotriva 
atacurilor aeriene crâncene şi permanente ale inamicului 
era demoralizantă pentru soldaţii deja deprimaţi de lunga 
retragere din Malaysia peninsulară. 

Eşecul guvernului care nu a putut asigura acoperirea 
aeriană atât de necesară n-a fost compensat de apelurile 


trimise acum de Churchill şi de consilierii lui militari, 
conform cărora „bătălia trebuia continuată cu orice preţ”, 
iar comandanții „să moară alături de trupe” pentru 
„onoarea Imperiului Britanic”. Li se cerea să realizeze „un 
plan general de pârjolire a pământului” şi să distrugă tot 
ceea ce ar putea fi de folos ocupantului, „fără să ţină 
seama de a salva trupele sau de cruţarea populaţiei”. 
Aceste cereri dovedeau o crasă necunoaştere a psihologiei 
de către autorităţile de acasă. Moralul combatanţilor nu 
era ridicat de spectacolul norilor de fum negru învolburaţi 
ce se ridicau în spatele lor din tancurile petroliere 
cuprinse de flăcări. Nu-i încuraja nici conştiinţa faptului că 
erau sortiţi să moară sau să cadă captivi. Un an mai târziu, 
chiar şi neînfricaţii veterani germani din Africa s-au 
prăbuşit rapid când, după ordinul lui Hitler de a păstra 
Tunisul cu orice preţ, au constatat că în spatele lor se 
aşternea marca, pe care o domina inamicul. A chema 
soldaţi să lupte cu „spatele la zid” s-a dovedit o metodă 
prea puţin eficientă pentru a le îndrepta coloana 
vertebrală. 

La Singapore, sfârşitul a venit duminică, 15 februarie 
1942 - exact la o săptămână după debarcarea japonezilor. 
Apărătorii fuseseră  împinşi în suburbiile oraşului 
Singapore, aflate pe coasta sudică a insulei. Rezervele de 
alimente scăzuseră considerabil, iar aprovizionarea cu apă 
putea fi tăiată în orice clipă. În seara aceea, generalul 
Percival a păşit cu steagul alb al capitulării în faţa 
comandantului japonez. Pentru un ostaş brav gestul era 
amar, dar el a hotărât să se ducă personal, în speranţa că 


va obţine un tratament mai bun pentru trupele sale şi 
pentru populaţie. 

Aceste două duminici negre de la Singapore au fost 
fatale pentru dominaţia „Imperiului în care soarele nu 
apune niciodată”. 

Incapacitatea de a respinge atacul armatei japoneze 
nu a fost cauza primordială a acestei situaţii. Ea s-a 
datorat eşecului maritim - produs cu două luni înainte - şi 
a fost rezultatul unui lung lanţ de erori şi neglijenţe. 
Dezvoltarea noii baze şi a liniilor ei de apărare fusese, din 
păcate, prea lentă. Reţinerea politică de a cheltui a bani nu 
a reprezentat singura frână. În anii care au urmat hotărârii 
de a construi această bază, la Whitehalll s-a iscat o 
controversă violentă în privinţa modalităţii optime de a o 
apăra. Controversa a atins apogeul în Comitetul şefilor de 
State Majore - considerat ca o trinitate. Trenchard, şeful 
Statului Major al aviaţiei insista asupra importanţei 
primordiale a avioanelor. Beatty, ministrul Marinei, pleda 
pentru tunuri mari - respingând ideea că aviația ar putea 
constitui o ameninţare gravă la adresa navelor de linie. 

Guvernul a ezitat să dea un verdict, astfel încât 
disputa lor a continuat şi după retragerea lor. Până la 
urmă a prevalat considerentul „vechimii în serviciu” şi au 
fost preferate tunurile mari. Din păcate, atacul nu a venit 
din direcţia spre care erau aţintite tunurile, ci din spate. 

În anii '30, numeroşi strategi au sugerat că atacul ar 
putea veni pe uşa din spate, via Malaysia peninsulară. 
Acest lucru părea plauzibil, deoarece baza navală fusese 
construită pe latura nordică a insulei Singapore, în canalul 


îngust dintre insulă şi continent. Printre militarii care au 
îmbrăţişat această concepţie s-a aflat şi Percival, pe atunci 
ofiţer de Stat major în Malaysia (1936 - 1937). Acelaşi 
punct de vedere a fost acceptat şi de comandantul din acea 
perioadă, generalul Dobbie, care în 1938 a început 
construirea unei linii de apărare în partea sudică a 
peninsulei. 

Hore-Belisha, care ajunsese ministru de Război, a 
înţeles imediat necesitatea de a dezvolta mica garnizoană, 
deoarece unul dintre elementele principale ale 
programului adoptat la preluarea funcției prevedea 
caracterul prioritar al apărării imperiale, faţă de orice 
acțiune continentală. Primejdia unui război cu Germania şi 
Italia devenise însă atât de acută, încât consolidarea 
forțelor din Mediterana trecuse pe primul loc, însă Hore- 
Belisha a izbutit să convingă guvernul Indiei să trimită 
două brigăzi în Malaysia, pentru a tripla puterea 
garnizoanei. Acestea reprezentau maximum posibil, având 
în vedere resursele limitate dinainte de război. 

În septembrie 1939, când a început războiul, resursele 
Angliei au început să crească. Cum războiul se limita în 
acea vreme la Occident, majoritatea resurselor au fost 
destinate acestei zone. Au urmat apoi catastrofele din mai 
şi iunie 1940, când Franţa s-a prăbuşit, iar Italia a intrat în 
război. În această criză înspăimântătoare, prioritatea 
absolută a avut-o organizarea din Anglia, şi pe planul al 
doilea necesitatea asigurării întăririi apărării din regiunea 
mediteraneană. A fost destul de greu să se rezolve 
concomitent aceste două priorităţi... Cea mai îndrăzneață 


acţiune a lui Churchill a fost evidenţiată de riscurile pe 
care şi le-a asumat pentru a garanta consolidarea liniilor 
de apărare din Egipt, înainte ca Anglia să fie 
corespunzător asigurată împotriva unei invazii. 

Ar fi nedrept să se impute ceva măsurilor luate pentru 
Malaysia în acea perioadă. Luând în considerare 
împrejurările existente, faptul că garnizoana de acolo a 
putut fi întărită cu şase brigăzi pe perioada iernii din 1940 
- 41, a reprezentat un succes. Din păcate, nu s-a asigurat 
şi o creştere similară a puterii aeriene - care era mult mai 
importantă. 

La începutul anului 1940, noul comandant, generalul 
Bond, era de părere că apărarea Singaporelui depindea de 
apărarea Malaysiei în ansamblu. El a apreciat că sunt 
necesare minimum trei divizii şi a sugerat ca RAF să preia 
responsabilitatea apărării. Autorităţile engleze au adoptat, 
în principiu, aceste puncte de vedere, dar cu o modificare 
importantă. În timp ce comandanții din Malaysia apreciau 
că este necesară o forţă mai mare de 500 de avioane 
moderne, Comitetul Şefilor Statelor majore aprecia că sunt 
suficiente 300 de aparate, cu menţiunea că nici acestea nu 
puteau fi asigurate înainte de sfârşitul anului 1941. În 
plus, în momentul declanşării invaziei japoneze - în 
decembrie 1941 - numărul avioanelor de primă linie din 
Malaysia atingea doar 158 de aparate, majoritatea destul 
de demodate. 

Pe parcursul anului 1941, majoritatea avioanelor de 
vânătoare moderne disponibile după ce se asigura prioritar 
apărarea aeriană a Angliei a fost trimisă să susţină 


ofensivele din regiunea mediteraneană. În a doua jumătate 
a anului, circa 600 de avioane de vânătoare au luat drumul 
Rusiei. În Malaysia au ajuns foarte puţine. Nu a fost 
expediat acolo niciun bombardier cu rază lungă de acţiune, 
deşi sute de astfel de avioane bombardau noaptea 
Germania, acţiune evident inutilă în acea fază a războiului. 
Reiese clar că nu s-a dat suficientă atenţie apărării 
Malaysiei. 

Explicaţia acestei enigme a fost dată chiar de 
Churchill, în memoriile sale de război. La începutul lunii 
mai, şeful Statului major general imperial, John Dill, i-a 
prezentat primului ministru o lucrare în care aducea 
argumente împotriva ideii de a continua consolidarea 
forţelor de atac din nordul Africii în dauna siguranţei 
Angliei şi a Singaporelui. 

„Pierderea Egiptului, spunea el, mi se pare o 
catastrofa neverosimilă. Doar o invazie încununată de 
succes ar putea antrena înfrângerea noastră. Prin urmare, 
Regatul Unit este elementul vital, şi nu Egiptul, iar 
apărarea Regatului Unit trebuie să treacă pe primul plan. 
Egiptul nu se află nici pe locul doi în ordin. Ea priorităţilor. 
Unul dintre principiile acceptate de strategie prevede că, 
în ultimă instanţă, Singapore se situează înaintea 
Egiptului. Cu toate acestea, liniile de apărare din 
Singapore sunt încă mult sub necesităţi. 

Războiul presupune să-ţi asumi riscuri, dar acestea 
trebuie să fie bine calculate. Să nu cădem în greşeala de a 
ciunti securitatea unor puncte vitale”. 

Pe Churchill l-a deranjat această teză, deoarece 


contravenea ideii lui de a prelua ofensiva împotriva lui 
Rommel şi visului său de a dobândi de la început o victorie 
decisivă în nordul Africii. 

„Acceptarea acestei teorii însemna o revenire 
completă la poziţia defensivă... Ne-ar lipsi de orice 
posibilitate de a prelua iniţiativa”. 

Într-o replică tăioasă, Churchill a spus: 

„Din câte îmi dau eu seama, ai fi dispus să accepţi 
pierderea Egiptului şi a Văii Nilului, şi capitularea sau 
nimicirea armatei de o jumătate de milion de ostaşi pe 
care am concentrat-o, numai să păstrăm Singaporele. Nu 
pot îmbrăţişa această idee şi nici nu cred că alternativă are 
vreo şansă de a se contura... dacă Japonia intră în război, 
Statele Unite vor trece, după toate probabilitățile, de 
partea noastră. În orice caz, era puţin probabil ca Japonia 
să asedieze Singaporele de la bun început. Această 
operaţiune ar fi fost mai periculoasă pentru ea decât 
pentru noi. Era preferabil să-şi împrăştie crucişătoarele şi 
crucişătoarele de linie pe rutele comerciale estice”“. 

Este evident că Churchill, exasperat, deforma 
argumentele şefului Statului major general imperial 
(GIGS). Nu se punea problema de a slăbi apărarea 
Egiptului, ci doar de a amâna ofensiva dorită de Churchill, 
în legătură cu care acesta exagera speranţele şi 
aşteptările. Până la urmă, ofensiva lansată în iunie în 
nordul Africii s-a dovedit un fiasco, iar reluarea ci în 
noiembrie, cu mari întăriri suplimentare, nu a izbutit să 
ducă la niciun rezultat decisiv. Replica dată de Churchill 

feldmareşalului Dill arată, totodată, cât de gravă a fost 
eroarea sa de calcul în privinţa riscului ce plana asupra 
Singaporelui. Surprinzător, Churchill remarca 
retrospectiv: 

„Multe dintre guverne s-ar fi pierdut cu firea în faţa 
unei declaraţii oficiale atât de grave, venite din partea 
celei mai înalte autorităţi în materie. În ce mă priveşte, n- 
am întâmpinat nicio greutate în a-mi convinge colegii 
politicieni şi am fost, desigur, susţinut de şeful Marinei 
militare şi de cel al Aviației militare. Prin urmare, părerile 
mele au precumpănit, iar fluxul de întăriri spre Orientul 
Mijlociu a continuat”*". 

În iulie, preşedintele Roosevelt l-a trimis la Londra pe 
Harry Hopkins, consilierul său, pentru a-şi exprima 
îndoielile personale în privinţa acestei politici şi, totodată, 
pentru a avertiza asupra riscurilor „încercării de a face 
prea mult” în Orientul Mijlociu. Experții militari şi maritimi 
americani l-au susţinut pe preşedinte şi şi-au exprimat 
părerea că trebuia să se acorde prioritate Singaporelui şi 
nu Egiptului. 

Churchill n-a ţinut seama de aceste avertismente: „Nu 
puteam abandona lupta din Egipt şi eram împăcat cu 
gândul că vom plăti pentru pierderile suferite în Malaysia”. 
În realitate, el nu anticipa nicio primejdie din această 
direcţie. Churchill spune cu toată sinceritatea: 
„Mărturisesc că în mintea mea pericolul japonez era 
învăluit într-o ceaţă sinistră, în comparaţie cu celelalte 
urgenţe ale noastre”. Greşeala de a nu întări adecvat liniile 

de apărare din Malaysia îi revine în principal lui Churchill, 
insistenţei sale de A lansa o ofensivă prematură în nordul 
Africii. 

Efectele strategice imediate ale pierderii Singaporelui 
au fost dezastruoase, căci a urmat rapid cucerirea 
Birmaniei şi a Indiilor Olandeze răsăritene, un atac cu 
două vârfuri, prin care japonezii au ajuns periculos de 
aproape de India, pe un flanc, şi de Australia, pe celălalt. 
Au urmat circa patru ani de lupte, în care s-a plătit un preţ 
enorm, înainte ca Singapore să fie recucerit, şi asta în 
condiţiile prăbuşirii Japoniei, a epuizării ci şi a şocului 
produs de bomba atomică. 

Efectele pe termen lung şi amploarea acestora în 
urma prăbuşirii Singaporelui n-au putut fi evitate. 
Singapore reprezenta un simbol - simbolul puterii 
occidentale în Orientul îndepărtat, putere ce se clădise şi 
se menţinuse multă vreme datorită puterii maritime 
britanice. Începând cu primul război mondial se pusese un 
accent deosebit pe crearea unei mari baze maritime la 
Singapore, astfel încât importanţa ei simbolică ajunsese să 
depăşească valoarea strategică. Ocuparea insulei 
Singapore, realizată cu uşurinţă în februarie 1942, 
spulbera prestigiul britanic şi european în Asia. Omul alb 
îşi pierduse ascendentul prin demitizarea forţei sale. 

Înțelegerea acestei vulnerabilităţi a stimulat şi 
încurajat extinderea revoltei în Asia împotriva dominaţiei 
europenilor. 


Căderea Birmaniei 


Pierderea Birmaniei de către Anglia s-a datorat 
prăbuşirii Malaysiei. Japonezii au acaparat poziţiile vestice 
de acces spre China şi Pacific, întregind marea barieră 
defensivă prevăzută de planul lor strategic. Cu toate 
acestea, campania din Birmania a reprezentat o operaţiune 
independentă, încredinţată Armatei a 15-a, de sub 
conducerea generalului de corp de armată S. Iida. 

Această „armată” cuprindea două divizii şi, chiar 
punând la socoteală trupele de susţinere, totaliza doar 
35.000 de oameni. Ea a primit misiunea de a ocupa 
Thailanda, inclusiv Istmul Era, şi a acoperi spatele 
frontului Armatei a 25-a, pe parcursul înaintării acesteia 
spre sud, în Malaysia, împotriva unor debarcări în zona 
Singapore. Armata a 15-a urma să pornească apoi spre 
Birmania, ţinta ei imediată fiind capitala, Rangoon. 

O acţiune atât de amplă cu o forţă atât de redusă se 
justifica prin efectivele mici şi prost pregătite ale forţelor 
care apărau Birmania. Iniţial, acestea se cifrau la mai 
puţin de o divizie ca număr de oameni, majoritatea 
provenind din unităţi birmaneze recent formate; ele erau 
susţinute doar de două batalioane britanice şi de o brigadă 
indiană (o a doua brigadă indiană se afla pe drum). Când a 
survenit criza, majoritatea întăririlor au fost deviate spre 
Malaysia, însă era prea târziu pentru a mai salva insula 
Singapore. Divizia 17 indiană, semiinstruită şi incompletă, 
a sosit în Birmania abia la sfârşitul lui ianuarie, anunțând 
întăririle mai substanţiale care fuseseră promise. Situaţia 
în spaţiul aerian era şi mai proastă: existau doar 37 de 


aeronave, care urmau să înfrunte cele 100 de avioane 
japoneze (la începutul lui ianuarie, după căderea Manilei, 
numărul acestora s-a dublat). 

Invazia Birmaniei începuse încă de la mijlocul lui 
decembrie 1941, când un detaşament al Armatei a 15-a a 
intrat în Tenasserim, pe malul birmanez al Istmului Era, 
pentru a cuceri cele trei aerodromuri-cheie aflate acolo şi 
a bloca astfel accesul întăririlor aeriene britanice în 
Malaysia. În zilele de 23 şi 25 decembrie, japonezii au 
lansat puternice atacuri aeriene la Rangoon, provocând 
retragerea haotică a muncitorilor indieni, care au 
abandonat lucrările la liniile de apărare. La 20 ianuarie 
1942, atacul a debutat printr-o înaintare din Thailanda 
spre Moulmein, care a fost ocupat în 31 ianuarie, după o 
luptă îndârjită, dar confuză, în care apărătorii, aflaţi cu 
spatele spre largul estuar al râului Salween, au scăpat ca 
prin urechile acului de la un dezastru. 

La sfârşitul lui decembrie 1941, Wavell îl trimisese pe 
şeful Statului major general, generalul de corp de armată 
T.J. Hutton, să preia comanda în Birmania. Acesta a plasat 
trupele eterogene care apărau localitatea Moulmein şi 
căile de acces spre Rangoon, sub comanda generalului de 
divizie J.G. Smyth, VC“, comandantul proaspăt sositei 
Divizii 17 indiene. 

După căderea Moulmeinului, japonezii au continuat 
presiunea spre nord-vest, cucerind puncte de trecere peste 
râul Salween aici şi în amonte, în primele două săptămâni 
ale lunii februarie 1942. Smyth pledase pentru o retragere 

strategică pe o poziţie care să-i permită să-şi adune 
forţele. Permisiunea a primit-o prea târziu şi n-a mai avut 
timpul necesar de a mai organiza apărarea. Poziţia de pe 
râul Bilin, cu albia îngustă, uşor de trecut cu piciorul în 
multe locuri, a fost repede cucerită. A urmat cursa pentru 
a duce trupele înapoi, pe râul Sittang, lat de un kilometru 
şi jumătate, aflat la 48 km în spate (şi la 110 km de 
Rangoon). Profitând de plecarea întârziată a englezilor, 
japonezii i-au depăşit în ciuda handicapului reprezentat de 
faptul că deplasările lor se făceau pe flancuri prin junglă. 
Podul cel mai important peste Sittang a fost aruncat în aer 
în primele ore ale dimineţii de 23 februarie 1942. Ca 
urmare, cea mai mare parte a trupelor lui Smyth a fost 
izolată pe malul estic. Nu s-au putut retrage decât 3.500 
de oameni, pe căi ocolite, iar dintre ei doar jumătate mai 
păstraseră armele. La 4 martie 1942, valorificând avantajul 
dobândit, japonezii au încercuit Pegu, nod rutier şi de cale 
ferată, locul unde încercau să se adune rămăşiţele trupelor 
lui Smyth şi cele câteva întăriri primite. 

A doua zi, generalul Harold Alexander a sosit în 
Birmania pentru a prelua comanda de la generalul Hutton. 
Această decizie adoptată de Churchill era normală, ţinând 
seama de împrejurări şi, mai ales, de faptul că această 
prăbuşire timpurie nu fusese prevăzută. Hotărârea era, 
totuşi, nedreaptă, căci „Tom” Hutton nu numai că îşi 
exprimase îndoiala în privinţa posibilităţii de a păstra 
Rangoonul, ci dăduse dovadă şi de înţelepciune, trimițând 
provizii în zona Mandalay la 645 km nord de Rangoon, 
accelerând, în acelaşi timp, construirea unui drum de 


munte din statul Manipur, în India, menit să asigure o 
punte da legătură terestră cu Mandalay şi cu drumul 
birmanez spre Chungking. În această perioadă şi chiar 
anterior, concepțiile conducerii din Anglia au fost 
considerabil influențate de opinia lui Wavell, care aprecia 
că abilitatea japonezilor era supraestimată - mitul putând 
fi distrus prin contraatacuri viguroase. 

Iniţial, Alexander a insistat ca Rangoonul să fie 
păstrat şi a ordonat o ofensivă. Rezultatul acestei acţiuni a 
fost nesemnificativ, în ciuda luptei crâncene angajate de 
Brigada a 7-a blindată, proaspăt sosită la faţa locului, şi de 
câteva întăriri cu trupe de infanterie. Până la urmă, 
Alexander a fost nevoit să accepte punctul de vedere al lui 
Hutton, şi în după-amiaza zilei de 6 martie 1942 a ordonat 
evacuarea Rangoonului, nu înainte de a distruge oraşul. La 
8 martie 1942, spre surprinderea lor, japonezii au pătruns 
într-un oraş pustiu. Forţele care apărau oraşul au putut 
scăpa pe drumul spre nord, prin Prome, unde au găsit o 
breşă în încercuirea japoneză. 

A urmat o perioadă de acalmie, în timpul căreia 
japonezii au primit ca întăriri două divizii, a 18-a şi a 56-a, 
două regimente de tancuri şi avioane (în total aveau peste 
400 de avioane). Forţa engleză a beneficiat de mult mai 
puţine întăriri. Cele trei escadrile de avioane de vânătoare, 
deşi descompletate, împreună cu alte două, aparţinând 
Grupului Voluntar american (împrumutate de Chian Kai- 
Şi), totalizând iniţial doar 44 de avioane Hurricane şi 
Tomahawks. Ele respinseseră raidurile aeriene japoneze 
de la Rangoon, şi  cazaseră atacanţilor pierderi 


disproporționat de mari. Odată cu abandonarea 
Rangoonului, majoritatea englezilor au fost retraşi din 
India unde, până la sfârşitul lui martie 1942, se primiseră 
din Orientul Mijlociu circa 150 de avioane-bombardiere şi 
avioane de vânătoare. Odată cu pierderea Rangoonului 
fusese distrus sistemul de avertizare timpurie, astfel încât 
avioanele britanice rămase n-au mai fost în stare (aşa cum 
se întâmplase anterior în Malaysia) să opună o rezistenţă 
eficientă. 

La începutul lui aprilie 1942, Armata a 15-a japoneză, 
deja consolidată, a pornit spre nord, în lungul râului 
Irrawaddy, îndreptându-se către Mandalay, pentru a izola 
drumul ce ducea în China. Englezii, cu un efectiv de 
aproximativ 60.000 de oameni, apărau poziţiile pe o linie 
est-vest, la 240 km de Mandalay; cu ajutorul forţelor 
chineze pe flancul răsăritean. Japonezii le-au înconjurat 
flancul apusean, împresurându-i şi capturând exploatările 
petroliere de la Yanangyaung, la mijlocul lui aprilie 1942. 
Generalul american Joseph Stilwell, mâna dreaptă a lui 
Chain Kai-şi, a pus la cale un plan conform căruia le 
permitea japonezilor să înainteze în susul râului Sittang, 
pentru a-i prinde apoi în capcană, printr-o mişcare-cleşte. 
Planul lui a fost dejucat printr-o acţiune japoneză mai 
largă, în jurul flancului răsăritean, spre Lashio. Refluxul 
rapid din acest flanc i-a dus pe englezi la constatarea că nu 
vor putea păstra nici localitatea Lashio şi, de asemenea, 
nici accesul la ruta de aprovizionare spre China. 

Ca urmare, Alexander s-a hotărât să nu opună 
rezistenţă la Mandalay - aşa cum sperau japonezii - ci să 


se retragă către graniţa indiană. Retragerea de peste 320 
km a început la 26 aprilie, acoperită de ariergărzi. Podul 
Ava, peste râul Irrawaddy, a fost aruncat în aer la 30 
aprilie, cu o zi înainte ca flancul japonez să ajungă la 
Lashio. 

Pentru englezi, problema era să ajungă la graniţa 
indiană şi la Assam înainte de a începe musonul, care la 
mijlocul lui mai provoca inundaţii. Japonezii au pornit 
năvalnic în susul râului Chindwin pentru a intercepta 
retragerea britanică, însă ariergărzile engleze au reuşit să 
se strecoare, şi au ajuns la Tamu cu o săptămână înainte 
de începerea ploilor. În această goană finală şi-au pierdut 
cea mai mare parte a echipamentelor, inclusiv tancurile, 
dar majoritatea oamenilor s-au salvat. Cu toate acestea, 
pierderile suferite de englezi în campania din Birmania au 
fost de trei ori mai mari decât ale japonezilor - 13.500 faţă 
de 4.500. Faptul că englezii au reuşit, totuşi, să ducă până 
la capăt retragerea lor de 1.600 km s-a datorat în mare 
parte contraatacurilor repetate ale tancurilor din Brigada 
7 blindată şi calinului cu care a fost condusă acţiunea după 
decizia de a abandona Rangoonul. 

Ceylonul şi Oceanul Indian în timp ce armata japoneză 
din Birmania îşi continua înaintarea, deplasându-se de la 
Rangoon spre Mandalay, englezii erau de asemenea 
alarmaţi de intrarea marinei de război japoneze în Oceanul 
Indian, căci marca insulă Ceylon, din dreptul colţului sud- 
estic al Indiei, putea deveni o trambulină pentru marina 
militară japoneză. De aici Japonia avea posibilitatea să 
pericliteze ruta pe care se transportau trupele şi proviziile 


britanice spre Orientul Mijlociu, pe lângă Capul Bunei 
Speranţe şi Africa de Sud, precum şi rutele maritime ale 
Angliei spre India şi Australia. În plus, după pierderea 
Malaysiei, cauciucul din Ceylon devenise foarte important 
pentru Anglia. 

Şefii statelor majore britanice i-au comunicat lui 
Wavell că păstrarea Ceylonului devenise mai importantă 
decât aceea a Calcuttei. Pentru a apăra Ceylonul s-au 
folosit nu mai puţin de şase brigăzi într-un moment în care 
forţele din Birmania deveniseră total insuficiente, iar cele 
din India primejdios de slabe. În luna martie 1942 s-a 
organizat o nouă forţă navală, sub comanda amiralului 
James Somerville, care cuprindea cinci nave de linie (patru 
erau vechi şi demodate) şi trei portavioane, dintre care 
unul (Hermes) era mic şi vechi. 

În acelaşi timp, japonezii pregăteau în Celebes o 
acţiune ofensivă în Oceanul Indian cu o forţă mai 
puternică, alcătuită din cinci portavioane (cele utilizate în 
Atacul de la Pearl Harbor) şi patru nave de linie. În aceste 
condiţii, şansele englezilor de a păstra Ceylonul păreau 
minime. Amenințarea nu era însă chiar atât de gravă pe 
cât părea, deoarece scopul ofensivei navale japoneze avea 
caracter defensiv. Japonezii nu dispuneau de trupele 
necesare invadării Ceylonului. Ei plănuiau un raid cu 
scopul de a împrăştia forţa maritimă britanică organizată 
acolo şi pentru a acoperi trupele care le soseau pe mare cu 
destinaţia Rangoon. 

Aşteptându-se la un atac pe 1 aprilie 1942, Somerville 
îşi împărţise flota în două. Forţa A, mai rapidă şi mai 


eficientă, a patrulat până ce a fost trimisă să se 
realimenteze la Addu Attol, o nouă bază secretă din 
Insulele Maldive, la circa 965 de kilometri sud-vest de 
Ceylon. Atacul japonezilor a survenit însă pe 5 aprilie 
1942. Peste o sută de avioane au atacat portul Colombo, 
provocând multe daune şi respingând contraatacurile 
aeriene. Un alt atac a urmat după-amiaza, cele 50 de 
bombardiere au scufundat două crucişătoare britanice. Era 
prea târziu ca forţa lui Somerville, împărţită în două, să 
mai poată interveni, astfel că aceasta s-a retras - navele de 
luptă mai vechi spre estul Africii, iar cele mai rapide la 
Bombay. După un atac încununat de succes la 
Trincomalee, la 9 aprilie, flota de război japoneză s-a 
retras, iar un detaşament de raid împotriva navelor 
comerciale a scufundat 23 de nave (112.000 tone) în Golful 
Bengal, pe durata acestei scurte incursiuni. 

Aceasta a reprezentat o nouă înfrângere umilitoare 
pentru marina militară britanică, din fericire, fără urmări 
grave. Dacă englezii nu ar fi încercat să organizeze o forţă 
navală în Ceylon, de un tip evident demodat, japonezii 
probabil că nu ar fi atacat, deoarece planul lor iniţial nu 
prevedea aceasta. 

O altă consecinţă, ce a determinat o nouă încordare a 
relaţiilor Angliei cu Franţa pe lângă dispersarea de forţe 
pe care a produs-o, a constat în trimiterea unei forţe 
combinate, trupe de uscat şi marină militară, pentru a 
ocupa portul Diego Suarez din nordul Madagascarului 
francez - cu scopul de a preîntâmpina cucerirea lui de 
către japonezi. Această acţiune destul de costisitoare din 


luna mai a fost urmată de o expediţie mai amplă, în 
septembrie, menită să ocupe întreaga insulă. Ca şi în cazul 
scufundării flotei de război franceze la Mers-el-Kébir, 
portul militar al Oranului, în 1941, până la urmă frica s-a 
dovedit un sfetnic prost. 


PARTEA a V-a 
COTITURA 


Capitolul 18 
În Rusia situația se schimbă 


Rusia: Decembrie 1941 - 
aprilie 1942 


SIDE STONIA fif peipus 


N X 
LITUANIA 7 Ma,” 
Kaunas e? 
Şi 
_ 4 G 
taeun Minsk oghile 
$ Grøps! Je armate 


Tambov 
. 


A e 
Jitomir 


Grupa! de armate 
SUD 
Kirovograd 


UCRAINA Zaporojic 


— Limita inaintării germane in Rusia in 5 dec, 1941 

În 1940, campania germanilor debutase la 9 aprilie 
prin asaltul împotriva Norvegiei şi a Danemarcei. În 1941, 
campania a fost deschisă la 6 aprilie prin ofensiva din 


Balcani. În 1942, demararea a întârziat, fapt ce dovedea că 
efectele epuizante pe care încercarea zadarnică de a 
repurta o victorie rapidă asupra Rusiei îi afectase pe 
agresori, precum şi amploarea efortului lor ofensiv depus 
în luptele de aici. Dacă, într-adevăr, condiţiile pentru o 
Acţiune primă văratică timpurie pe frontul rusesc erau 
neprielnice, în schimb nimic nu-i împiedica să acţioneze 
împotriva poziţiilor britanice precare din Mediterana. Cu 
toate acestea, nu a fost iniţiată nicio mişcare 
amenințătoare în această zonă-cheie a comunicaţiilor 
britanice în teritoriile de peste mări. 

Pe teatrul de luptă din Rusia, contraofensiva de iarnă 
a Armatei Roşii a continuat mai bine de trei luni din 
momentul lansării ci în decembrie, scăzând progresiv în 
intensitate. În martie, avansase cu mai mult de 240 km în 
unele sectoare. Nemţii şi-au menţinut principalele 
bastioane ale frontului lor de iarnă în oraşe ca 
Schlusselburg, Novgorod, Rzhev, Viasma, Briansk, Orel, 
Kursk, Harkov şi Taganrog - în ciuda faptului că ruşii 
ajunseseră dincolo de unele dintre ele forțând înaintarea 
prin spaţiile găsite libere. 

Aceste oraşe-bastion constituiau, din punct de vedere 
tactic, nişte obstacole formidabile, iar din punct de vedere 
strategic, asigurau dominarea situației, întrucât 
reprezentau puncte importante în reţeaua de comunicaţii. 
În timp ce garnizoanele germane nu puteau împiedica 
infiltraţiile în spaţiile largi dintre ele, aceste blocuri de 
comunicaţii  paralizau sau  reduceau posibilitatea 
valorificării oricărei străpungeri, cât timp rămâneau 


intacte. Ele au jucat rolul de frânare pe care fuseseră 
menite să-l împlinească forturile franceze de pe Linia 
Maginot. 

Întrucât Armata Roşie nu a izbutit să distrugă aceste 
bastioane, înaintările adânci în spaţiile dintre ele au 
dezavantajat-o mai târziu, căci protuberanţele pe care se 
instalau erau mai greu de apărat decât oraşele-bastioane. 
În plus, ele necesitau un mare număr de soldaţi pentru a le 
putea păstra, fiind permanent amenințate de atacuri din 
flanc, lansate din bastioanele pe care nemţii le foloseau ca 
pe nişte trambuline. 

În primăvara anului 1942, frontul din Rusia prezenta 
intrânduri atât de adânci încât semăna cu linia de coastă a 
Norvegiei, unde fiordurile pătrund în inima uscatului. 
Faptul că germanii reuşiseră să apere aceste „peninsule” 
constituia o mărturie a eficienţei apărării moderne atunci 
când este dirijată cu abilitate şi tenacitate şi dispune de 
arme adecvate. 

Privind retrospectiv, este limpede că acel veto 
pronunţat de Hitler în privinţa oricărei retrageri extinse a 
redat încrederea trupelor germane, salvându-le, probabil, 
de la o prăbuşire masivă. 

În acelaşi timp, insistenţele sale referitoare la 
respectarea sistemului de apărare „arici” le-a adus 
avantaje importante la începutul campaniei din 1942. 

Totuşi, nemţii au plătit, indirect, un preţ scump pentru 
această apărare rigidă. Succesul ei a întărit convingerea 
că poate fi repetată, cu rezultate similare, în condiţiile mai 
dificile ale iernilor următoare. Un neajuns imediat a 


constat în efortul la care a fost supusă forţa lor aeriană, 
străduindu-se să asigure aprovizionarea garnizoanelor mai 
mult sau mai puţin izolate din aceste oraşe-bastioane. Din 
cauza vremii proaste, rata accidentelor a fost ridicată. 
Totodată, când vremea era frumoasă s-a utilizat un număr 
prea mare de avioane, pentru a se asigura proviziile 
(uneori, s-au utilizat peste 300 de avioane de transport 
zilnic, pentru a aproviziona un singur corp de armată). 
Efortul de a asigura transportul aerian pentru un întreg 
lanţ de poziţii înaintate expuse a perturbat organizarea 
transportului aerian al Luftwaffe, iar retragerea unor 
escadrile experimentate pe alte teatre de război a limitat 
eficienţa aviaţiei germane pe frontul de est. 

Solicitarea provocată de această campanie de iarnă, 
asupra unei armate nepregătite s-o suporte, a avut ulterior 
efecte grave, înainte ca iama să se sfârşească, nenumărate 
divizii au rămas doar cu o treime din efectivele lor iniţiale. 
Ele n-au mai putut fi completate şi aduse la un nivel 
corespunzător operaţiunilor active, decât la mijlocul verii. 
La acestea adăugându-se diviziile suplimentare care 
fuseseră create în ţară pe timpul iernii se realiza o cifră 
mult prea mare ca să fie reală. În anul 1942 şi după aceea, 
s-au păstrat nominal divizii care fuseseră aproape distruse 
în lupte grele, ca o măsură de camuflaj, dar efectivele lor 
n-au fost completate. Aceste divizii cuprindeau uneori doar 
două sau trei batalioane. 

Generalii îl informaseră pe Hitler că, pentru reluarea 
ofensivei în 1942, era necesar un efectiv suplimentar de 
800.000 de oameni. Albert Speer, ministrul Producţiei de 


Armament, a susţinut că nu se poate disponibiliza un 
număr atât de mare de oameni din fabrici. 

Deficitul a fost rezolvat printr-o schimbare radicală a 
organizării. În componenţa diviziilor de infanterie intrau 
acum doar 7 batalioane, în loc de 9. O companie includea 
maximum 80 de oameni, faţă de 180 până atunci. Această 
reducere se baza pe două argumente: pe de o parte, 
ofiţerii tineri care îi înlocuiau în funcţia de comandanţi de 
companie pe cei cu experienţă puteau scăpa uşor 
controlul, dacă aveau de coordonat companii dimensionate 
după vechile standarde, iar pe de altă parte în companiile 
mai mari pierderile erau mai mari, fără ca randamentul în 
luptă să difere prea mult. 

Reducerea combinată a numărului de batalioane şi de 
oameni i-a păcălit pe aliaţi, ale căror servicii de spionaj 
continuau să aprecieze numărul forţelor germane după 
vechile criterii sub raportul mărimii. În realitate, două 
divizii germane echivalau acum cu o divizie britanică sau 
americană. Chiar şi acest raport n-a mai indicat realitatea 
la sfârşitul verii anului 1944, când tot mai puţine divizii 
dispuneau chiar de puterea nominală redusă care fusese 
stabilită în 1942. 

Campania din 1942 a înregistrat şi o creştere mai 
degrabă superficială, decât reală, a forţei germane la 
capitolul tancuri. În cursul iernii au fost formate două noi 
divizii de blindate (parţial prin transformarea diviziei de 
cavalerie-călare care fusese conservată până atunci doar 
pentru a i se constata valoarea neglijabilă). S-au efectuat 
unele completări în dotarea cu tancuri a diviziilor 


motorizate de infanterie, dar numai jumătate din cele 20 
de divizii blindate existente au fost înzestrate cu numărul 
optim de tancuri. 

În esenţă, bilanţul nu indica faptul că germanii 
dispuneau de o bază corespunzătoare pentru a continua 
ofensiva. Nivelul anterior n-ar fi putut fi atins decât prin 
contingente mărite ale forţelor propriilor aliaţi, inferioare 
calitativ celor germane. Practic, nu dispuneau de nicio 
rezervă pentru a face faţă pierderilor unei noi campanii. 
Un handicap şi mai mare consta în incapacitatea de a-şi 
dezvolta suficient cele două atuuri ofensive principale, 
forţa aeriană şi forţa blindată, pentru a-şi asigura 
superioritatea“?. 

Situaţia era conştientizată de Statul major general 
german, dar şefii acestuia nu-l puteau influenţa pe Hitler. 
Presiunea lui Hitler era prea puternică ca să i se poată 
împotrivi, iar pe Hitler îl presau evenimentele şi trebuia să 
meargă mai departe. 

Problema reluării ofensivei în 1942 a fost dezbătută în 
noiembrie 1941 - chiar înainte de tentativa finală de a 
cuceri Moscova. Rundstedt susţine că el a pledat pentru 
trecerea la defensivă şi pentru oportunitatea unei retrageri 
în Polonia, pe linia iniţială. Se pare că şi Leeb a fost de 
acord. Ceilalţi generali n-au sprijinit ideea acestei 
schimbări tactice radicale, deşi majoritatea erau tot mai 
neliniştiţi de perspectivele campaniei din Rusia şi nu 
63 Aceste neajunsuri puteau fi sesizate chiar şi de observatorii din 
Occident. într-un comentariu, pe care l-am scris în martie 1942, am 
ajuns la concluzia că „ar fi rezonabil să anticipăm pentru această vară 


nu numai o nouă zădărnicire a planurilor nemților din toamna trecută, 
ci chiar o schimbare radicală a situaţiei“. 


doreau reluarea ofensivei. Eşecul atacului din decembrie 
asupra Moscovei şi nenorocirile aduse de iarnă le-au 
accentuat îndoielile. 

Schimbările operate ca urmare a insuccesului 
campaniei din 1941 la nivelul posturilor superioare de 
comandă a schimbat situaţia. Demisia lui Rundstedt fusese 
aprobată la sfârşitul lui noiembrie 1941, când Hitler 
respinsese propunerea acestuia de a întrerupe atacul din 
sud spre Caucaz şi de a opera o retragere pe râul Mius pe 
o linie de apărare, pentru perioada de iarnă. Rundstedt şi-a 
ales bine momentul şi maniera de a demisiona. Când 
eşecul întregii campanii a devenit evident, retragerea lui 
Brauchitsch, la 19 decembrie 1941, a fost anunţată în 
termeni. Ce-i atribuiau responsabilitatea eşecului. În 
realitate, s-au urmărit două scopuri - să i se ofere lui 
Hitler un ţap ispăşitor şi să-i deschidă calea pentru 
preluarea conducerii directe a Armatei. Bock, care 
susţinuse ultima tentativă a lui Hitler de a cuceri Moscova, 
anunţase la mijlocul lui decembrie că suferea de o boală de 
stomac provocată de îngrijorare şi încordare. Demisia i-a 
fost acceptată la 20 decembrie 1941. Leeb, care nu putea 
fi condamnat pentru nereuşita de la Leningrad, deoarece 
atacul plănuit de el fusese anulat chiar din ordinul lui 
Hitler de teama pierderilor în luptele de stradă, a mai 
rămas. Când a constatat că nimic nu îl putea convinge pe 
Hitler să ordone o retragere din protuberanţa Demiansk, a 
cerut şi el să fie eliberat din funcţie. 

Dispariţia lui Brauchitsch şi a celorlalţi trei 
comandanţi l-a pus pe Halder, şeful Statului Major 


General, în minoritate, în privinţa retragerii controlate. Ca 
atare, tendinţa firească a succesorilor de a-şi înăbuşi 
îndoielile şi de a se arăta de la bun început dispuşi să se 
plieze dorințelor Fuhrerului a izbândit. Hitler ştia bine că o 
promovare în funcţie influenţa raţionamentul oamenilor şi 
le îndulcea o atitudine de supunere. Ambiţia profesională 
rezistă arareori acestei ispite. 

Rundstedt a fost înlocuit cu Reichenau, Bock cu 
Kluge, iar Leeb, cu Kuchler. Eliberarea lui Bock din funcţia 
de comandă a Grupului de Armate Centru s-a datorat unei 
îmbolnăviri temporare, în ianuarie 1942, când Reichenau a 
murit din cauza unui atac de inimă, Bock a fost repus în 
drepturi. S-a renunţat la el când forţele din sud au fost 
reorganizate în timpul ofensivei din vară. Cu ocazia acestei 
reorganizări, din Grupul de Armate „Sud” s-a creat 
„Grupul de armate A” pentru atacul din Caucaz, comanda 
acestuia fiind încredinţată feldmareşalului List. Restul 
Grupului de Armate „Sud” a fost redenumit „Grupul de 
Armate B”, condus întâi de Bock, şi apoi de Weichs. 

Planul de a lansa o nouă ofensivă de proporţii s-a 
cristalizat în primele luni ale anului 1942. Decizia lui Hitler 
a fost influenţată de presiunea experţilor săi în materie de 
economie, care afirmau că Germania nu putea continua 
războiul, dacă nu obținea rezervele de ţiţei din Caucaz. 
Concepţia s-a dovedit eronată, deoarece Germania, deşi nu 
a izbutit să pună mâna pe ţiţeiul caucazian, a reuşit să 
continue războiul încă trei ani. Hitler, însă, era deosebit de 
sensibil la asemenea argumente, care coincideau şi cu 
dorinţa sa instinctivă de a întreprinde ceva pozitiv şi 


ofensiv. Ideea unei retrageri îi repugna, indiferent de 
avantajul potenţial pe care aceasta ar fi putut să-l 
antreneze. Din moment ce detesta să facă un pas înapoi, 
nu-i rămânea decât să forţeze din nou o înaintare şi să 
rămână insensibil la realităţile neplăcute. Astfel, de 
exemplu, Serviciul de spionaj german a aflat că fabricile 
ruseşti din Urali şi din alte părţi produceau 600 - 700 de 
tancuri pe lună. Când Halder i-a prezentat dovezi în acest 
sens, Hitler a bătut cu pumnul în masă şi a declarat că un 
asemenea ritm de producţie eră imposibil. El nu credea 
ceea ce nu voia să creadă. 

Până la urmă a recunoscut limitele resurselor 
Germaniei şi a fost de acord să reducă anvergura noii 
ofensive. La începutul primăverii se hotărâse că aceasta se 
va desfăşura pe ambele flancuri şi nu pe întregul front. 

Principalul efort urma să fie întreprins pe flancul 
sudic, lângă Marea Neagră, sub forma unui atac în josul 
coridorului dintre Don şi Doneţ. După ce se traversa cursul 
inferior al Donului, între cotul lui sudic şi gura de vărsare 
în Marea Neagră, atacul se continua spre sud, către 
exploatările petroliere din Caucaz, extinzându-se totodată 
şi spre est, către Stalingrad, pe Volga. 

Formulând acest dublu obiectiv, Hitler s-a gândit că 
ocuparea Stalingradului îi va asigura posibilitatea formării 
unui cerc spre nord, prin spatele armatelor ruseşti care 
apărau Moscova. Persoane din anturajul său vorbeau chiar 
despre o înaintare în Urali. După multe insistenţe, Halder 
l-a convins că proiectul e pica ambițios. Obiectivul fixat 
viza în final extinderea înaintării dincolo de Stalingrad, 


atât cât era necesar pentru a oferi siguranţa necesară 
menţinerii acestui punct strategic-cheie. În plus, ocuparea 
Stalingradului se definea acum doar ca un mijloc de a 
asigura o acoperire strategică din flanc, pentru înaintarea 
din Caucaz. (Stalingradul se afla pe Volga, dominând 
puntea terestră dintre acest fluviu şi Don, iar ca centru de 
comunicaţii constituia un dop potenţial pentru acel gât de 
sticlă.) 

Planul lui Hitler mai cuprindea o a doua ofensivă în 
timpul verii pentru a cuceri Leningradul. Pe lângă valoarea 
simbolică a acestei realizări, acţiunea spre nord era 
socotită şi un mijloc de a asigura o comunicare terestră cu 
Finlanda, acum izolată. 


Planurile lui Hitler: Primăvara 1942 tei 

Pe restul frontului de răsărit, armatele germane 
urmau să se menţină în defensivă şi să încerce să-şi 


consolideze poziţiile fortificate. 

Pe scurt, ofensiva germană din 1942 trebuia să se 
desfăşoare doar pe cele două aripi. Această limitare 
exprima de fapt gradul în care rezervele germane 
începeau să se epuizeze. În plus, atacul proiectat pe aripa 
sudică necesita aducerea unor forţe aliate Germaniei 
pentru a asigura acoperirea înaintării, pe măsură ce 
aceasta se producea. 

Ideea unei înaintări atât de adânci pe un singur flanc, 
fără o presiune simultană asupra centrului frontului, era în 
contradicţie cu principiile strategice cu care fuseseră 
îndoctrinaţi generalii germani încă din tinereţe. Situaţia li 
se părea cu atât mai riscantă, cu cât înaintarea flancului 
trebuia să treacă prin cele două laturi ale furcii 
reprezentate de principalele armate ruseşti şi de Marea 
Neagră. Îi neliniştea, de asemenea, gândul că protecţia 
dinspre uscat va depinde în mare măsură de trupele 
române, ungare şi italiene. Hitler le-a răspuns categoric 
întrebărilor lor că Germania nu putea rezista fără 
rezervele de ţiţei din Caucaz. Referitor la îndoielile privind 
trupele aliate, a afirmat că acestea vor fi folosite pentru 
apărarea frontului pe Don şi Volga, între Stalingrad şi 
Caucaz - unde cursurile râurilor constituiau, la rândul lor, 
un ajutor considerabil. Cucerirea Stalingradului şi 
păstrarea lui vor reveni trupelor germane. 

Ca acţiune preliminară a ofensivei principale, la 8 mai 
1942 forţele germane din Crimeea au lansat un atac 
pentru a cuceri peninsula Kerci, unde ruşii izbutiseră să le 
stăvilească în toamnă. Atacul bine pregătit, susţinut de 


bombardiere în picaj, a străpuns liniile ruseşti. Năvălind 
prin spărtură, nemţii au pornit spre nord, împingând spre 
coastă o mare parte a apărătorilor care, sub presiunea 
bombardierelor au capitulat. Având cale liberă, nemţii s-au 
dezlănţuit în josul peninsulei, lungă de 80 km. După o 
rezistenţă de moment la „Iranşeele tătare” (o linie istorică 
de apărare aflată la 20 km de vârful peninsulei) la 16 mai 
1942 germanii au capturat localitatea Kerci, alungându-i 
pe ruşi din Crimeea. A rezistat doar Sevastopolul, multă 
vreme izolat în colţul sud-vestic. 

Înaintarea trupelor germane a fost favorizată de o 
ofensivă rusească, spre Harkov, care a început la 12 mai 
1942, prin atacarea Armatei a 6-a a lui Paulus. Ofensiva s-a 
dovedit prematură, armata sovietică nefiind pregătită 
pentru a se confrunta cu forţele defensive germane. 
Obiectivele prea-ambiţioase ale ruşilor reies din "Ordinul 
de zi” al mareşalului Timoşenko: „Ordon trupelor să 
înceapă ofensiva decisivă”. 

Prelungirea ofensivei de la Harkov i-a avantajat pe 
germani, pl. În mobilizarea rezervelor sovieticilor, care au 
rămas descoperiţi în faţa unei riposte ucigătoare. Trupele 
sovietice au străpuns liniile di apărare germane din zona 
Harkov, şi au înaintat în evantai spre nord-vest şi sud-vest. 
Din ordinul lui Hitler, ofensiva plănuită de Paulus 
împotriva protuberanţei Izyum cu Armata a 6-a a lui Paulus 
şi Armata 1 Tancuri a lui Kleist a fost devansată cu o zi. 
Ofensiva ruşilor s-a încheiat prin contraofensiva lui Bock. 
Două armate sovietice complete şi unităţi ale altor două 
armate au fost distruse. La sfârşitul lunii mai, 241.000 de 


soldaţi din Armata Roşie au căzut prizonieri. Sovieticii 
rămăseseră cu puţine rezerve disponibile în iunie 1942 
când germanii au lansai atacul principal. 

Ofensiva germană a fost eşalonată atât în spaţiu, cât 
şi în timp. Ea urma să se desfăşoare pe tot frontul german 
din sudul Rusiei, care pornea oblic de la coasta din 
apropierea localităţii Taganrog, de-a lungul Doneţului, 
spre Harkov şi Kursk. Forţele aflate cel mai în spate, pe 
stânga, trebuiau să pornească primele. Forţele cele mai 
înaintate, pe dreapta, urmau să aştepte sosirea aripii 
stângi înainte de a încerca să înainteze, contribuind între 
timp la o învăluire din flanc, pentru a diminua rezistenţa 
întâmpinată de forţa ce înainta din stânga. 

Pe partea dreaptă se afla Armata a 17-a, cu Armata a 
Il-a în Crimeea. După Armata a 17-a, ceva mai în spate, se 
afla Armata 1 Tancuri. După 9 iulie 1942, aceste două 
armate au fost incluse în Grupul de Armate A a lui List, 
desemnat să atace Caucazul. Pe partea stângă se afla 
Grupul de Armate B al lui Bock, care includea Armata a 4-a 
tancuri, Armata a 6-a, Armata a 2-a şi Armata a 2-a 
ungară. 

Celor două armate de tancuri le revenea misiunea 
efectuării unor atacuri decisive, lansate din flancul din 
spate al nemților împotriva celor mai înaintate poziţii ale 
ruşilor - Armata 1 ataca din sectorul Harkov, iar Armata a 
4-a din sectorul Kursk. Armatele de „infanterie” trebuiau 
să vină din urmă şi să le susţină. 

La 7 iunie 1942 chiar înaintea declanşării ofensivei, s- 
a lansat asedierea forţăreţei de la Sevastopol, susţinută de 


Armata a 11-a a lui Manstein. Rezistenţa a fost crâncenă, 
dar germanii au învins datorită superiorității numerice şi 
abilității. Forţăreaţa, şi odată cu ea întreaga Crimee, au 
căzut în mâinile nemților abia la 4 iulie 1942. Ruşii au fost 
deposedaţi, astfel, de principala lor bază maritimă din 
Marea Neagră. Flota lor de război continua să „existe”, dar 
a rămas pasivă. 


Înaintarea germană spre Stalingrad 

Cop Atauri germane cu infanterie 

Demararea operațiunii în Crimeea a fost urmată de un 
atac de diversiune ceva mai aproape de punctele unde se 


pregătea operaţiunea principală. Astfel, la 10 iunie 1942, 
germanii au valorificat poziţiile lor din protuberanţa 
Izyum, forțând trecerea Doneţului şi organizând un punct 
de sprijin pe malul nordic al râului. După ce au reuşit să 
transforme această poziţie într-un cap de pod, nemţii au 
lansat un puternic atac la 22 iunie 1942 cu forţe blindate, 
spre nord. Două zile mai târziu ci se aflau la punctul de 
încrucişare de la Kupiansk, la circa 65 km nord de râu. 
Această operaţiune a asigurat un efect de pârghie prin 
învăluire, sprijinind acţiunile din est al ofensivei lor 
principale, lansată la 28 iunie 1942. 

Pe aripa stângă a ofensivei principale s-au desfăşurat 
câteva zile lupte dure, dar rezervele ruşilor s-au epuizat şi 
Afmata a 4-a Tancuri a pătruns în sectorul dintre Kursk şi 
Belgorod. Apoi germanii au înaintat rapid pe fâşia de 
câmpie de 160 km spre Don, lângă Voronej. Această 
acţiune prevestea o mişcare directă peste Donul Superior 
şi dincolo de Voronej, menită să taie legăturile de cale 
ferată de la Moscova spre Stalingrad şi Caucaz. În 
realitate, conform ordinelor trebuiau să se oprească o dată 
ajunşi la râu şi să transforme poziţiile într-o acoperire 
defensivă în flanc, pentru continuarea atacului spre sud- 
est. Armata a 2-a ungară a înlocuit Armata a 4-a Tancuri, 
care s-a îndreptat spre sud-est, în josul coridorului dintre 
Don şi Doneţ, urmată de Armata a 6-a însărcinată cu 
cucerirea Stalingradului. 

Toate operaţiunile de pe aripa stângă serveau la 
mascarea amenințării care se dezvolta pe aripa dreaptă. În 
timp ce atenţia era focalizată asupra atacului dinspre 


Kursk spre Voronej, Armata 1 Tancuri a lui Kleist declanşa 
o acţiune mult mai periculoasă din sectorul Harkov, 
favorizată de poziţiile prost organizate ale ruşilor după 
stăvilirea ofensivei lor, precum şi de vârful forţei germane 
de la Kupiansk, împlântat în flancul ruşilor. Diviziile de 
tancuri ale lui Kleist au realizat o străpungere şi au pornit 
spre est în josul coridorului Don-Doneţ, spre Certkovo, de- 
a lungul căii ferate ce lega Moscova de Rostov. Apoi au 
cotit spre sud, dincolo de Millerovo şi Kamensk, spre 
Donul Inferior. 

La 22 iulie 1942, aripa stângă a câştigat cu uşurinţă o 
traversare, după o înaintare de circa 400 km faţă de linia 
de pornire. A doua zi, aripa dreaptă, ajunsă la limita liniilor 
de apărare de la Rostov, a reuşit să creeze o pătrundere în 
mijlocul acestora. Situat pe malul vestic al Donului, oraşul 
era expus atacurilor de acest gen, şi în plus retragerea 
rapidă a apărării lui nu fusese organizată adecvat. 
Mişcările de învăluire ale nemților au accentuat confuzia, 
astfel încât oraşul a căzut repede în mâinile lor. Cucerirea 
lui a însemnat tăierea conductei de petrol din Caucaz, ruşii 
fiind obligaţi să se aprovizioneze cu ţiţei, cu ajutorul 
tancurilor petroliere din Marca Caspică şi pe linia de cale 
ferată, construită în pripă de-a lungul stepelor din vestul 
acesteia. Rusia mai pierduse şi o felie uriaşă din rezerva ei 
de pâine. 

În ciuda acestei acţiuni năvalnice şi spectaculoase în 
care efective însemnate ale trupelor ruseşti au fost 
nimicite, numărul total de prizonieri nu-l atingea pe cel din 
1941. Atacul nu fusese suficient de rapid şi aceasta nu din 


cauza rezistenţei întâmpinate, ci datorită pierderilor 
înregistrate anterior în rândul tanchiştilor germani extrem 
de bine pregătiţi şi tendinței de a adopta metode mai 
precaute. „Grupurile” de tancuri din 1941 fuseseră 
reorganizate ca „Armate” de tancuri, cu un număr sporit 
de unităţi de infanterie şi de artilerie, ceea ce s-a soldat cu 
reducerea vitezei. 

Deşi numeroase unităţi ruseşti au fost pe moment 
izolate de înaintarea nemților, multe dintre ele au izbutit 
să se strecoare înainte de a fi capturate. Întrucât atacul 
german se îndrepta în direcţia sud-est, era firesc ca 
trupele ruseşti să se retragă în direcţia nord-est, şi astfel 
sarcina Comandamentului rus de a le aduna în zona 
Stalingrad sau lângă aceasta a fost uşurată. Ulterior ele au 
devenit o ameninţare imediată pentru flancul înaintării 
germane în Caucaz, lucru ce s-a dovedit de o importanţă 
vitală în următoarea fază a campaniei, când armatele 


germane au înaintat pe două direcţii - una spre 
exploatările petroliere din Caucaz şi alta spre Volga şi 
Stalingrad. 


După traversarea Donului inferior, Armata 1 Tancuri a 
lui Kleist a plecat spre sud-est, în valea râului Maniei, 
legat printr-un canal de Marea Caspică. Aruncând în aer 
marele dig de acolo şi inundând valea, ruşii au izbutit să 
stăvilească timp de două zile înaintarea tancurilor. Apoi 
forţele germane au reuşit să treacă râul şi să-şi continue 
drumul în Caucaz, pe un front larg. Profitând de lipsa 
oricărei rezistenţe şi ţinutul larg deschis coloana dreaptă a 
lui Kleist a înaintat aproape direct spre sud, spre marele 


centru petrolier de la Maikop, la 320 km sud-est de Rostov, 
unde a ajuns la 9 august 1942. În aceeaşi zi, avangarda 
coloanei centrale a intrat în Piatigorsk, aflat la 240 km est 
de Maikop, pe colinele de la poalele munţilor Caucaz. 
Coloana stângă s-a îndreptat către est, spre Budenovsk. 
Câteva detaşamente mobile fuseseră trimise înainte, în 
mare viteză, astfel încât ritmul acestei acţiuni dincolo de 
Don a fost extraordinar la începutul lui august. El a scăzut 
însă la fel de subit cum a început. Cauzele principale le-au 
constituit lipsa de combustibil şi munţii. Ulterior ritmul s-a 
redus şi sub influenţa luptei de la Stalingrad, care a 
absorbit o mare parte din forţele capabile să imprime un 
accent decisiv înaintării din Caucaz. 

Menţinerea ritmului de aprovizionare cu carburant 
necesar pentru înaintarea pe o asemenea distanţă era o 
sarcină dificilă, cu atât mai mult cu cât rezervele soseau pe 
calea ferată, prin gâtuirea de la Rostov, iar ecartamentul 
şinelor trebuia modificat pentru a corespunde 
dimensiunilor mai mici, specifice Europei Centrale (nemţii 
nu puteau risca să trimită combustibilul pe mare, atâta 
vreme cât flota rusă de război continua să existe). O 
anumită cantitate de combustibil a fost expediată şi pe 
calea aerului. Cantitatea totală n-a fost însă suficientă 
pentru a menţine ritmul înaintării. La rândul lor, munţii 
reprezentau o barieră naturală, la care s-a adăugat 
rezistenţa tot mai îndârjită din această zonă. De obicei 
forţele ruseşti care încercau să se opună înaintării se 
retrăgeau înainte de a fi copleşite, în loc să lupte cu 
îndârjire, ca în 1941. S-ar putea ca aceasta să fi fost 


efectul unei strategii defensive mai elastice, deşi 
Comandamentul german era convins, în urma interogării 
prizonierilor, că trupele manifestau tot mai mult tendinţa 
de a găsi o cale pentru a se întoarce acasă, mai ales cele 
provenite din Rusia asiatică. În Caucaz, însă, rezistenţa a 
devenit mai dură. Forţele de apărare de aici erau alcătuite 
în mare parte din trupe autohtone, care luptau pentru a-şi 
proteja căminele şi erau familiarizate cu ţinutul muntos. 
Aceşti factori au stimulat forţele de apărare, în vreme ce 
natura ținutului i-a paralizat pe atacanţi, reducând lăţimea 
frontului de înaintare a forţelor blindate. 

În timp ce Armata 1 Tancuri executa învăluirea în 
Caucaz, Armata a 17-a venise în urmă, pe jos, prin 
„gâtuirea” de la Rostov, şi o cotise spre sud, către ţărmul 
Mării Negre. 

După capturarea exploatărilor petroliere de la 
Maikop, frontul din Caucaz s-a divizat din nou, vizând alte 
obiective. Armatei 1 Tancuri i s-a încredinţat fâşia 
principală dintre râul Laba şi Marea Caspică. Primul ei 
obiectiv era capturarea porțiunii muntoase a şoselei care 
ducea de la Rostov la Tbilisi, iar al doilea obiectiv 
cucerirea oraşului Baku, de la Marea Caspică. Armata a 
17-a răspundea de o zonă mai îngustă, de la râul Laba, 
înapoi, până la Strâmtoarea Kerci. Primul obiectiv consta 
în înaintarea spre sud de la Maikop şi Krasnodar, peste 
capătul vestic 4 lanţului munţilor Caucaz, pentru a cuceri 
porturile Novorossiisk şi Tuapse de la Marea Neagră. Cel 
de-al doilea viza forțarea unei treceri în josul drumului de 
coastă, dincolo de Tuapse, pentru a deschide calea spre 


Batumi. 

Deşi drumul de coastă la sud de Tuapse era dominat 
de munţi înalţi, prima sarcină a Armatei a 17-a părea 
relativ uşoară - trebuia să parcurgă mai puţin de 80 km, 
înainte de a ajunge la coastă, capătul vestic al lanţului 
muntos, pierzându-se lin în colinele de la poale. În 
realitate, lucrurile nu s-au dovedit uşoare. Înaintarea a 
trebuit să treacă râul Kuban, care în apropiere de vărsare 
forma largi lunci mlăştinoase, iar dealurile situate ceva 
mai la est, destul de abrupte, constituiau nişte obstacole 
dificile. Armata a 17-a a cucerit Novorossiisk abia la 
mijlocul lunii septembrie, iar la Tuapse n-a mai ajuns 
niciodată. În schimb, pe linia principală de înaintare. 

Armata 1 Tancuri a progresat mai mult, dar cu un ritm 
tot mai scăzut şi cu pauze tot mai dese. În timpul înaintării 
spre munţi, lipsa de carburant a constituit un handicap 
major. Diviziile de blindate au rămas blocate zile întregi în 
aşteptarea combustibilului. Acest neajuns a determinat 
pierderea şansei optime - atacul surpriză prin trecători, 
înainte ca ruşii să-şi consolideze liniile de apărare. Când s- 
a pus problema de a croi un drum în munţi, Armata 1 
Tancuri n-a dispus de trupe specializate în traseele de 
munte deoarece acestea fuseseră alocate Armatei a 17-a 
pentru a sprijini tentativa de a ajunge la Tuapse şi de a 
deschide drumul de coastă spre Batumi. 

Prima întârziere importantă s-a produs pe râul Terck - 
care proteja căile de acces spre drumul de munte ce ducea 
la Tbilisi şi exploatările petroliere mult mai expuse, de la 
Groznii, la nord de munţi. Râul, fără a avea lăţimea 


înspăimântătoare a Volgăi, constituia un obstacol incomod 
din cauza curenților. Kleist a încercat o manevră spre est, 
în aval, şi a forţat o trecere lângă Mosdok, în prima 
săptămână a lui septembrie, dar forţele lui au fost oprite 
din nou pe dealurile împădurite, dincolo de Terek. Groznîi, 
situat la numai 80 km de trecerea de la Mozdok, nu a putut 
fi cucerit, în ciuda eforturilor depuse de nemti. 

Un factor determinant al acestei nereuşite l-a 
constituit promptitudinea cu care ruşii au deplasat câteva 
sute de bombardiere pe aerodromurile de lângă Groznîi. 
Apariţia bruscă a aviaţiei ruse a frânat înaintarea lui 
Kleist, deoarece majoritatea unităţilor sale antiaeriene şi o 
mare parte din forţa aeriană fuseseră trimise la Stalingrad, 
pentru a sprijini forţele germane. Bombardierele ruseşti au 
hărțuit armata lui Kleist fără să întâmpine vreun obstacol, 
încercarea la care aceasta a fost supusă a căpătat aspecte 
dramatice, când ruşii au incendiat mari porţiuni de pădure 
pe unde nemţii se chinuiau să înainteze. 

Ruşii au organizat şi o diversiune mai amplă, prin 
aducerea unor divizii de cavalerie care au atacat flancul 
estic expus al lui Kleist. Operând în stepă, la adăpostul 
unui paravan defensiv extrem de extins, cavaleria rusă a 
beneficiat de o libertate de acţiune deosebită şi a reuşit să 
atace  avanposturile  nemţeşti, tăind aprovizionarea. 
Concentrarea crescândă a ruşilor pe acest flanc a fost 
înlesnită de calea ferată ce pleca de la Astrahan spre sud. 
Aceasta a fost montată direct pe suprafaţa plană a 
stepelor, fără nicio fundaţie. Germanii au renunţat curând 
s-o mai distrugă, deoarece imediat ce un tronson era 


pulverizat, ruşii aşterneau rapid altul. În acelaşi timp, 
inamicul era inabordabil, iar ameninţarea pe care o 
exercita din flanc sporea tot mai mult. În ciuda faptului că 
unele detaşamente germane au pătruns până la ţărmul 
Caspicii, imaginea acestei mări a rămas „un miraj în 
deşert”. 

Pe parcursul lunilor septembrie şi octombrie, Kleist s- 
a străduit să răzbată la sud de Mozdok, atacând prin 
surprindere în diferite puncte, dar de fiecare dată a fost 
blocat. Atunci, el a decis să mute grosul forţelor din 
centru-stânga pe centru-dreapta, pentru a încerca un atac 
cu efect de cleşte asupra localităţii Ordjonikidze, poarta de 
acces spre trecătoarea Darial, aflată pe şoseaua de munte 
spre Tbilisi. Lovitura a fost lansată în ultima săptămână a 
lunii octombrie, cu sprijinul aviaţiei disponibile. Braţul 
drept al cleştelui a capturat Nalcik într-o acţiune de 
învăluire pe partea vestică, iar apoi Alagir - cap de pod pe 
drumul militar alternativ peste trecătoarea Mamison. De la 
Alagir, atacul a continuat spre Ordjonikidze, susţinut de un 
asalt convergent în susul văii Terekului. Faza finală a 
întârziat din cauza ploilor şi a ninsorilor, dar forţele lui 
Kleist ajunseseră în apropierea țintei lor imediate. Ruşii au 
lansat un contraatac bine organizat şi coordonat în timp, 
care s-a soldat cu prăbuşirea bruscă a unei divizii de 
munte române, care reuşise să înainteze, dar începea să 
simtă povara efortului. În aceste condiţii, Kleist a fost 
nevoit să se retragă şi să renunţe la planul lui. Frontul s-a 
stabilizat, germanii menţinându-se în continuare în faţa 
barierei de munţi pe care încercaseră zadarnic să o 


străpungă. 

Această reuşită a ruşilor în centrul Caucazului a 
coincis cu deschiderea marii lor contraofensive de la 
Stalingrad. 

Hitler mai plănuise un atac în vestul Caucazului, dar 
proiectul nu s-a mai concretizat. El hotărâse, cu multă 
întârziere, să joace cartea trupelor aeropurtate, pe care o 
păstrase în rezervă cu atâta grijă. Divizia de paraşutişti - 
numită în continuare Divizia 7 aeriană - fusese 
concentrată în Crimeea şi în apropierea ei pentru un salt 
pe drumul de coastă de la Tuapse la Batumi, în combinaţie 
cu un nou atac al Armatei a 17-a. S-a produs însă 
contraofensiva rusească de la Stalingrad, urmată de un 
nou atac al ruşilor lângă Rzhev, unde armatele lui Jukov 
aproape că reuşiseră o breşă, încercând să sprijine indirect 
lupta de la Stalingrad. Hitler, alarmat de această dublă 
ameninţare, a anulat tentativa de a pune mâna pe Batumi 
şi a ordonat ca trupele de paraşutişti să fie deplasate de 
urgenţă, cu trenul, la Smolensk, pentru a întări centrul 
frontului. 

Toate aceste eşecuri şi pericole s-au datorat 
insuccesului de la Stalingrad, care a absorbit rezervele 
terestre şi aeriene vlăguind în final trupele germane. 

Iniţial, nemţii au avut de suferit deoarece au respectat 
canoanele strategiei convenţionale, iar ulterior pentru că 
le-au nesocotit. 

Înaintarea directă asupra Stalingradului a fost 
realizată de Armata a 6-a, comandată de Paulus, care a 
forţat înaintarea în josul laturii nordice a coridorului dintre 


Don şi Donet. Sprijinită de atacul masiv cu blindate 
desfăşurat pe latura sudică, Armata a 6-a a făcut iniţial 
progrese importante. Pe măsura extinderii înaintării, forţa 
acesteia a început să scadă, din cauza că tot mai multe 
divizii au fost detaşate pentru a acoperi flancul nordic, ce 
se întindea de-a lungul Donului. Scăderea a fost 
accentuată de uzura provocată de marşurile lungi şi rapide 
pe o vreme caniculară, precum şi de pierderile înregistrate 
în bătălii. Ca urmare, învingerea rezistenţelor succesive 
opuse de ruşii care se retrăgeau se făcea tot mai greu. 
Luptele s-au soldat cu pierderi mari, determinând scăderea 
progresivă a forţei de atac. 

Efectul s-a manifestat şi mai pronunţat când Armata a 
6-a s-a apropiat de marele cot estic al Donului. La 28 iulie 
1942, unul dintre vârfurile de lance ale armatei a ajuns la 
râu lângă Kalaci - aflat la 565 km de linia de plecare şi la 
numai 65 km de Stalingrad. Atacul declanşat s-a soldat cu 
un eşec, iar înaintarea generală a fost încetinită de 
rezistenţa îndârjită a ruşilor la cotul Donului. Frontul 
îngust şi componenta nesatisfăcătoare a trupelor mobile 
din Armata a 6-a, în comparaţie cu armatele de tancuri au 
delimitat puterea de manevră a forţei germane. Nemţilor 
le-au trebuit două săptămâni ca să zdrobească forţele ruse 
de la cotul Donului, şi încă zece zile ca să fixeze capete de 
pod peste râu. 

La 23 august 1942, trupele germane erau gata să 
înceapă ultima etapă a înaintării lor spre Stalingrad. 
Atacul a fost conceput ca un atac-cleşte, cu Armata a 6-a 
din nord-vest şi Armata a 4-a tancuri din sud-vest. În 


aceeaşi noapte, unităţi mobile germane au ajuns la malul 
Volgăi, 50 km mai sus de Stalingrad şi s-au apropiat de 
cotul fluviului aflat la 25 km sud de oraş. Apărătorii n-au 
permis braţelor cleştelui să se strângă. 

În următoarea fază, nemţii au dezvoltat un atac 
dinspre vest, închizând  semicercul de presiune. 
Dramatismul situaţiei a fost evidenţiat prin tonul chemării 
adresate trupelor ruseşti de a rezista cu orice preţ, până la 
ultimul om. Soldaţii ruşi au reacţionat excelent, deşi luptau 
în condiţii de uzură nervoasă, agravată şi de problema 
aprovizionării şi a întăririlor. Râul din spatele lor, cu albia 
lată de trei kilometri şi jumătate, nu a reprezentat chiar un 
dezavantaj, ci a contribuit chiar la întărirea rezistenţei, 
complicând lucrurile. 

De-a lungul arcului format de liniile de apărare 
ruseşti, atacurile s-au succedat aparent necontenit, cu 
schimbări frecvente de locuri şi metode, dar cu rezultate 
slabe, în comparaţie cu preţul plătit. Când şi când, liniile 
de apărare au fost străpunse, dar atacanţii nu au putut 
niciodată înainta suficient de adânc, şi au determinat doar 
retrageri locale. De cele mai multe ori, însă, atacurile nu 
au izbutit.  Acumulându-se insuccesele, importanţa 
psihologică a locului a crescut aşa cum s-a întâmplat la 
Verdun, în 1916. De astă dată, efectul a fost accentuat şi 
de denumirea locului. „Stalingrad” reprezenta un simbol 
stimulator pentru ruşi şi inhibitor pentru germani - mai 
ales pentru Hitler. Acesta ajunseseră nu mai ţină cont de 
strategie şi pierduse orice consideraţie pentru perspectivă. 

Inutilitatea şi riscurile efortului continuu deveniseră 


evidente pentru orice analist militar lucid. Atacurile 
repetate sunt arareori profitabile şi doar atunci când 
apărarea nu poate primi întăriri sau dacă rezervele ţării 
sunt în curs de secătuire. În cazul de faţă, cei cu 
posibilităţi mai mici de a suporta o luptă de uzură 
prelungită erau germanii. 

În ciuda pierderilor imense, rezervele de efective 
umane ale Rusiei rămâneau mult mai mari decât ale 
Germaniei. Rusia mai era afectată şi de pierderea 
echipamentului, în 1941, a cărui lipsă era răspunzătoare 
parţial şi pentru noile înfrângeri din 1942. Artileria lipsea 
şi a fost substituită în mare măsură prin aruncătoare de 
mine transportate pe camioane. Tancurile şi toate 
mijloacele de transport motorizate reprezentau un alt 
capitol deficitar. Spre sfârşitul verii, au început însă să le 
vină tot mai multe echipamente noi, din fabricile create în 
zonele din spate, şi din livrările făcute de americani şi de 
englezi. În acelaşi timp, apelul de chemare sub arme lansat 
la izbucnirea războiului începea să dea roade, numărul 
noilor divizii din Asia înregistrând creşteri substanţiale. 

Situată mult spre est, zona de luptă de la Stalingrad 
era deosebit de accesibilă pentru acest influx de efective. 
Cu toate că amploarea întăririlor directe a fost diminuată 
de amplasarea incomodă a oraşului, puterea crescândă a 
armatelor ruse de pe flancul nordic a avut un efect 
indirect, echivalent cu o masă importantă de întăriri. 
Contra-presiunea lor pe acest flanc ar fi răsturnat mult mai 
repede situaţia, dacă n-ar fi existat handicapul material la 
capitolul armelor dominante în ducerea războiului modern. 


Efectul a sporit, însă, pe măsură ce nemţii, împotmoliţi 
într-o bătălie de uzură pe o zonă restrânsă, şi-au epuizat 
rezervele umane şi tehnice. 

Pericolele au fost sesizate şi evaluate curând de Statul 
major german. Întorcându-se de la întrevederea zilnică cu 
Hitler, Haldei ridica adesea mâinile într-un gest de 
exasperare şi disperare, din care asistenții săi puteau 
deduce că efortul de a-l face pe Hitler să înţeleagă vocea 
raţiunii se dovedise zadarnic. Pledoaria sa împotrivă 
continuării ofensivei au devenit tot mai insistente pe 
măsură că iarna se apropia. Discuţiile dintre el şi Hitler au 
devenit insuportabile pentru amândoi. Când se discutau 
planuri, Hitler, după obiceiul lui, continua să-şi fluture larg 
mâna deasupra hărţii, deşi înaintările reduse deveniseră 
aproape de nedesluşit. Pe măsură ce incapacitatea sa de a- 
i elimina pe ruşi creştea, se accentua tendinţa de a-i 
înlătura pe consilierii care îi opuneau rezistenţă. 
Considerase dintotdeauna că „generalii bătrâni” nu se 
prea entuziasmau de planurile lui şi, cu cât acestea se 
dovedeau mai imposibil de realizat, cu atât devenea mai 
convins că Statul major general constituia piedica 
esenţială. 

La sfârşitul lunii septembrie, Halder s-a retras - urmat 
de câţiva dintre aghiotanţi - iar în locul său a fost numit 
Kurt Zeitler, un bărbat mult mai tânăr, care ocupase 
funcţia de şef al Statului major al lui Rundstedt, în 
Occident. În 1940, Zeitler fusese şeful Statului major al 
grupului de tancuri condus de Kleist, lunga operaţiune de 
la Rin la Marea Mânecii fiind posibilă în mare măsură 


datorită planului de aprovizionare îndrăzneţ aplicat de el. 
Pe lângă acest atu important, Hitler considera că colabora 
mai uşor cu un ofiţer mai tânăr în realizarea problemelor 
legate de înaintarea pe spaţii mari, până la Marea Caspică 
şi la Volga, mai ales că Zeitler se va simţi stimulat de 
promovarea în cel mai înalt post. Iniţial, Zeitler s-a 
conformat, nesâcâindu-l cu obiecţii ca Halder. Curând însă 
a început să fie îngrijorat, iar pe măsură ce şansele de a 
cuceri Stalingradul păleau, a început să susţină că 
menţinerea unui front german într-o zonă atât de 
îndepărtată era nerealizabilă. Evenimentele au dovedit 
temeinicia avertismentelor lui, dar Hitler a continuat să 
ignore sfaturile lui Zeitler, iar în 1943 a adoptat faţă de el 
o atitudine distantă. 

Factorii care au determinat insuccesul atacului 
german de la Stalingrad au fost identici cu cei care l-au 
transformat într-un eşec fatal, favorizând contraofensiva 
finală a ruşilor. 

Cu cât nemţii se apropiau mai mult de oraş în 
mişcarea lor convergentă, cu atât puterea lor de manevră 
scădea, în timp ce frontul tot mai îngust favoriza 
deplasarea rapidă a rezervelor ruseşti în punctele 
amenințate de pe arcul acum micşorat. Nemţii n-au mai 
beneficiat nici de avantajul acţiunilor de diversiune. Dacă 
în perioada atacului de deschidere a campaniei din vară, 
nesiguranța în privinţa obiectivului  contribuise la 
paralizarea adversarului, acum scopul lor devenise evident 
şi Comandamentul rus îşi putea angaja rezervele în 
cunoştinţă de cauză. Concentrarea crescândă de forțe ale 


atacantului la Stalingrad a devenit din ce în ce mai puţin 
eficientă deoarece atacul concentrat a fost întâmpinat de o 
apărare concentrată. 

În acelaşi timp, concentrarea forţelor germane la 
Stalingrad a secătuit tot mai multe rezervele de acoperire 
din flanc, acesta fiind deja obosit din cauza efortului de a 
se extinde atât de departe - aproape 645 km de la Voronej, 
de-a lungul Donului, până la „istmul” de la Stalingrad, şi 
pe o distanţă la fel de mare pornind de la Stalingrad până 
la râul Terek, peste Stepa Calmucă. În timp ce aceste 
spaţii pustii reduceau ponderea oricărei contralovituri 
ruseşti împotriva celui de-al doilea interval menţionat, 
această limitare nu se aplica, însă, şi în cazul sectorului 
Don care, deşi acoperit de râu, putea deveni vulnerabil 
atunci când apa îngheţa sau dacă ruşii găseau puncte 
neapărate pentru a traversa. În plus, aceştia reuşiseră să 
păstreze un cap de pod peste Don, lângă Serafimovici, la 
160 km vest de Stalingrad. 

Primejdia reprezentată de întinderea flancului pe o 
distanţă atât de lungă a fost într-un fel anticipată de câteva 
atacuri de explorare lansate de ruşi începând cu luna 
august. Acestea le-au adus dovezi despre slaba apărare a 
flancului respectiv, cât şi informaţii despre faptul că 
rezistenţa era asigurată în principal de aliaţii Germaniei - 
ungurii de la Voronej spre sud; italienii în jurul punctului 
unde cotea spre est, lângă Novaia Kalitva; românii lângă 
ultimul cot spre sud, la vest de Stalingrad şi dincolo de el. 
Pe acest front lung exista o susţinere germană slabă, 
realizată cu regimente disparate sau ocazional divizii 


germane intercalate printre trupele aliate. Sectoarele 
divizionale aveau până la 65 km întindere, neexistând 
poziţii fortificate adecvat. Stațiile de aprovizionare se aflau 
adesea la 160 km sau chiar mai mult, în spatele frontului, 
iar ţinutul era atât de sterp, încât nu se găsea lemn pentru 
construirea fortificațiilor de apărare. 

Conştienţi de toate aceste neajunsuri, membrii 
Statului major general german l-au prevenit pe Hitler, încă 
din luna august, că va fi imposibil de păstrat linia Donului, 
ca flanc defensiv, pe timpul iernii. Hitler n-a luat în seamă 
avertismentul şi a subordonat toate măsurile defensive 
obiectivului fixat - cucerirea Stalingradului. 


Valul se întoarce în Rusia 


m |in brom la I8 nov 1 


Da a Atacuri rusesti 19 pov/ t3 imn. 
===> Contruatiaunte lui Manstein 


12/1% de 
Mile 


Li Km 


Serafimovici paag 
say LON ivcricaiti 
Aa Contastem iva 
Dr, aee 

imeputa la 

(AP tatingrad N mes. 102 


Astrahan 


| 


lacepata la sfirgitei 
luai) dec. 142 
Pai 


Inconvenientele acestei ofensive prea directe au 
devenit mai evidente după prima jumătate a lunii 
septembrie, când nemţii au pătruns în suburbiile întinse 
ale oraşului şi apoi în zona industrială. Luptele de stradă 
reprezintă întotdeauna un handicap pentru orice ofensivă 
şi cu atât mai mult pentru o armată al cărei atu constă 


într-o capacitate mai bună de manevră. De asemenea, 
apărarea a recurs la unităţi de muncitori, care luptau cu 
ferocitatea celor care ştiu că în joc sunt chiar căminele lor. 
Această „infuzie” locală a suplimentat simţitor forţa 
apărătorilor - Armata a 62-a, comandată de generalul 
Ciuikov şi o parte din Armata a 64-a, comandată de 
generalul Şumilov, în săptămânile cruciale dinaintea sosirii 
întăririlor. Armata a 62-a suferise mari pierderi în luptele 
de la vest de Don. Generalul Eremenko, căruia i s-a 
încredinţat comanda întregului sector, a găsit câteva 
resurse imediate pentru ea. 

Apariţia germanilor în zona construită a oraşului s-a 
soldat cu transformarea ofensivei lor într-un şir de atacuri 
localizate - fapt ce a diminuat efectul torţei de asalt. 
Aceeaşi limitare a stimulat reluarea obiceiului - cultivat de 
comandanții de şcoală veche, centraţi pe rolul capital al 
infanteriei - de a folosi tancuri cu ţârâita, nu într-un val 
compact. Multe dintre atacuri au fost lansate doar cu 20 - 
30 de tancuri şi numai câteva au grupat totuşi o forţă de 
100 de tancuri, adică un tanc pentru fiecare 300 de oameni 
angajaţi în luptă. Cu un procent atât de redus, armele 
antitanc au avut câştig de cauză. Pe lângă tactica slabă, 
numărul redus de tancuri dezvăluia şi o deficiență 
materială tot mai mare, exprimată şi prin scăderea 
sprijinului aerian. Germanilor începeau să le lipsească cele 
două arme care le asiguraseră succesele de până atunci. 
Ca o consecinţă firească, povara a devenit mai grea pentru 
infanterie, iar preţul plătit pentru oricare înaintare a 
devenit mai mare. 


Aparent, poziţia apărătorilor părea din ce în ce mai 
disperată; pe măsură ce cercul se strângea şi inamicul se 
apropia de centrul oraşului. Momentul cel mai critic l-au 
trăit în ziua de 14 octombrie; dar atacul german a fost 
oprit de Divizia 13 de gardă a generalului Rodimţev. Chiar 
şi după depăşirea acestei crize, situaţia a rămas gravă, 
deoarece apărătorii se apropiaseră prea mult de Volga, şi 
nu mai dispuneau de spaţiul necesar aplicării unei tactici 
de absorbire a şocului. Nu-şi mai puteau permite să cedeze 
teren pentru a câştiga timp. Cu toate acestea, factori 
importanţi lucrau în favoarea lor. 

Moralul atacanţilor era subminat de pierderile în 
continuă creştere, de sentimentul tot mai puternic de 
frustrare şi de sosirea iernii. Rezervele erau imediat 
absorbite astfel încât flancurile, excesiv de întinse, nu 
aveau şanse să reziste contraloviturii pregătite de 
Comandamentul rus, în vederea căreia se acumulaseră 
suficiente rezerve. 

Contralovitura a fost lansată la 19 şi 20 noiembrie 
1942, într-un moment bine ales - intervalul dintre primele 
geruri puternice, când pământul îngheaţă favorizând 
deplasarea rapidă, şi ninsorile puternice, care îngreuiază 
orice manevră. Nemţii au fost surprinşi în culmea 
epuizării, exact când resimţeau extrem de acut reacţia 
firească a eşecului ofensivei care urma să le aducă 
victoria. 

Contralovitura a  ţintit cu perspicacitate, atât 
strategic, cât şi psihologic. O pereche de cleşti, fiecare 
alcătuit din mai multe braţe, a fost introdusă în flancurile 


atacului de la Stalingrad, pentru a izola Armata a 6-a şi 
Armata a 4-a de tancuri de Grupul de armate B. Cleştii au 
străpuns acolo unde acoperirea din flanc era asigurată 
majoritar de trupe româneşti. Planul a fost elaborat de un 
strălucit triumvirat al Statului major general rus, generalii 
Jukov, Vasilevski şi Voronov. Principalii executanţi au fost 
generalul Vatutin, comandantul frontului sud-vestic, 
generalul Rokosovski, comandantul frontului Donului, şi 
generalul Eremenko, comandantul frontului de la 
Stalingrad. 

Trebuie menţionat că frontul de est, privit în 
ansamblu, a fost împărţit de ruşi în douăsprezece 
„fronturi” aflate sub coordonarea directă a Cartierului 
general de la Moscova. În loc de a le organiza în grupuri 
mai mari, ruşii au trimis un general împreună cu statul său 
major din cadrul Cartierului general pentru a dirija şi 
coordona diferitele „fronturi” implicate într-o anumită 
serie de operaţii. Fiecare „front” cuprindea circa patru 
„armate” - mai mici decât cele din vest. Fiecare armată 
comanda direct diviziile componente tară a se interpune 
cartierele generale ale corpului de armată. Trupele 
blindate şi motorizate erau organizate în grupuri de 
brigăzi numite „corpuri”, şi echivalau cu nişte divizii mari. 
Aceste corpuri erau coordonate de comandantul 
„frontului”. 

Sistemul corpurilor de armată a fost reintrodus de 
ruşi în vara anului 1943, înainte ca noul sistem să fie 
probat pe deplin în practică. Prin suprimarea verigilor 
lanțului de comandă şi prin plasarea unui număr mai mare 


de „subunităţi” sub conducerea comandanților superiori, 
operaţiile puteau fi accelerate, totodată asigurându-se şi 
flexibilitatea manevrelor. Orice verigă suplimentară a 
lanţului reprezintă un inconvenient - în sensul cel mai 
strict al cuvântului, provocând doar o pierdere de timp, 
atât în privinţa retransmiterii informaţiei la comandanții 
superiori, cât şi a comunicării ordinelor acestora către 
executanţi. În plus, verigile de acest fel slăbesc puterea 
ordinelor comandantului. Împiedicându-l să-şi facă o 
impresie directă asupra situaţiei şi diminuând efectul pe 
care personalitatea sa îl are asupra executanţilor. Prin 
urmare, cu cât numărul cartierelor generale intermediare 
este mai mic, cu atât operaţiile tind să devină mai 
dinamice. Pe de altă parte, mărirea numărului de unităţi 
dirijate de un singur cartier general îmbunătăţeşte 
capacitatea de manevră, asigurând creşterea flexibilităţii. 
La rândul ei, o organizare mai flexibilă poate determina 
efecte de şoc mai mari, întrucât dispune de o capacitate 
sporită de adaptare la diferitele împrejurări şi de 
concentrare într-un punct decisiv. 

În nord-vest de Stalingrad, vârfurile de lance ruseşti 
au atacat în josul Donului la Kalaci şi de-a lungul căii 
ferate spre bazinul Doneţului. La sud-est de Stalingrad, 
braţele cleştelui stâng au atacat spre vest către calea 
ferată ce duce în sud spre Tihorestk şi Marea Neagră. 
După ce au retezat acest aliniament, au presat spre Kalaci, 
iar la 23 noiembrie au realizat încercuirea completă. 
Împresurarea a fost consolidată în zilele următoare, prin 
încercuirea Armatei a 6-a şi a unei unităţi a Armatei a 4-a 


de tancuri. În câteva zile, printr-o mişcare rapidă, ruşii au 
schimbat complet situaţia din punct de vedere strategie, 
menţinându-şi totodată avantajul tactic defensiv. Nemţii 
erau constrânşi acum să continue atacul - nu pentru a 
înainta, ci pentru a fugi. Eforturile lor în direcţie inversă 
au fost la fel de nereuşite ca şi cele anterioare, de a 
străpunge în faţă frontul inamic. 

Între timp, o altă forţă rusă puternică pornise de la 
Serafimovici, extinzându-se la vest de cotul Donului, într- 
un asalt cu braţe multiple spre sud, în coridorul Don- 
Doneţ, pentru a realiza joncţiunea pe Cir cu braţul stâng al 
cleştelui, care ataca dinspre Kalaci. Această mişcare pe un 
cerc exterior a avut o importanţă capitală pentru reuşita 
planului de ansamblu, întrucât a dat peste cap baza de 
operaţii a inamicului, instalând totodată o cortină de fier 
de-a curmezişul rutelor directe pe care forţele de susţinere 
ar fi putut veni în ajutorul lui Paulus. 

În aceste condiţii, riposta germană, de la mijlocul lui 
decembrie, a fost lansată dinspre sud-vest, de dincolo de 
Don, către aliniamentul dintre Kotelnikovo - Stalingrad. 
Trupele folosite în acest asalt proveneau dintr-o forţă 
improvizată în grabă de Cartierul general al Armatei a 11- 
a a lui Manstein, care a trebuit retrasă din Grupul de 
armate Centru. Armata a 11-a a lui Manstein a primit 
numele de „Grupul de armate Don”. Forţa ei redusă nu 
justifica această titulatură pompoasă. În tentativa de a 
uşura presiunea de la Stalingrad, Manstein a trebuit să se 
bazeze pe slabele rezerve ce includeau şi Divizia 6 
blindată, trimisă pe calea ferată din Franţa. 


Printr-o tactică abilă, Manstein a valorificat la 
maximum puţinele sale forţe blindate şi a reuşit să 
realizeze un intrând adânc în poziţiile ruşilor. Această 
înaintare pregătită în pripă a fost stăvilită cu circa 50 km 
înainte de a se ajunge la armata asediată şi apoi silită să se 
retragă datorită presiunilor ruseşti din propriul flanc. 
Odată cu zădărnicirea acestei tentative, se spulbera orice 
speranţă de a-l ajuta pe Paulus, deoarece Comandamentul 
german nu mai dispunea de alte rezerve pentru a iniţia o 
altă încercare. Manstein s-a menţinut pe aceste poziţii 
expuse cât s-a putut, mai mult chiar decât îi permitea 
marja de siguranţă, pentru a acoperi linia aeriană vitală 
prin care puţinele provizii erau transportare către armata 
sortită pieirii. 

La 16 decembrie, ruşii au declanşat o nouă acţiune, pe 
un cerc exterior, mult mai la vest. Generalul Golikov, care 
comanda frontul Voronej, a lansat atacul pe aripa stângă, 
peste Donul mijlociu, în diferite puncte, pe o fâşie de 95 
km, între Novaia Kalitva şi Monastirşcina - fâşie apărată 
de Armata a 8-a italiană. Traversând Donul îngheţat în 
zorii zilei, tancurile şi infanteria au lansat atacul după un 
bombardament puternic, care îi pusese deja pe fugă pe 
mulţi italieni. Viscolul şi ninsoarea au contribuit la 
estomparea slabei opoziții întâmpinate, şi ruşii au forţat 
rapid înaintarea spre sud, către Milerovo şi Donet. 
Concomitent, forţele lui Vatutin au lovit la sud-vest, 
dinspre Cir către Doneţ. Într-o săptămână, atacurile 
convergente îl măturaseră pe inamic aproape total din 
coridorul Don-Doneţ. Prima etapă a atacului nu se soldase 


cu mulţi prizonieri, deoarece efectivele aflate pe liniile de 
apărare fuseseră reduse, iar fuga lor rapidă. În următoarea 
etapă însă au fost capturate grupuri tot mai mari de 
inamici în retragere, astfel încât la sfârşitul celei de-a doua 
săptămâni - care coincidea cu sfârşitul anului - numărul 
total al prizonierilor se ridica la 60.000. 

Valul de asalt ameninţa spatele armatelor germane de 
pe Donul inferior şi din Caucaz. Pentru moment, pericolul 
a fost evitat datorită stratului gros de zăpadă şi a 
rezistenţei crâncene a trupelor germane la Millerovo şi în 
alte câteva centre de comunicaţie, la nord de Doneţ. 
Pericolul iminent l-a determinat pe Hitler să ia în 
considerare inevitabilitatea unui dezastru şi mai grav 
decât încercuirea de la Stalingrad, dacă persista în ideea 
cuceririi Caucazului şi îşi silea armatele să rămână pe 
poziţii, cu spatele expus pe o suprafaţă de 965 km. În 
ianuarie, el a ordonat retragerea, forţele germane scăpând 
ca prin urechile acului de la o zdrobire totală. Această 
retragere reuşită a prelungit războiul, dar a constituit 
primul pas spre capitularea armatelor de la Stalingrad, 
demonstrând lumii că forţa germană era în declin. 

În desfăşurarea contraofensivei ruseşti s-a remarcat 
abilitate cu care generalul Jukov şi-a ales punctele de 
pătrundere - atât din punct de vedere psihologic, cât şi 
topografic. El a lovit acolo unde moralul inamicului era 
vulnerabil. De asemenea, a demonstrat capacitatea de a 
realiza o ameninţare alternativă atunci când forţele lui şi- 
au pierdut clanul şi şansa de a determina o prăbuşire 
generală. Pe măsură ce atacul concentrat nu mai afecta 


prea mult rezistenţa apărării, generalul Jukov a reînnoit 
efectul iniţial, declanşând o serie de atacuri în puncte 
diverse, cu scopul de a. Spori solicitarea şi încordarea 
inamicului. Această soluţie reprezintă un mijloc strategic 
mai eficient şi mai puţin istovitor, în momentul în care o 
contraofensivă se transformă în ofensivă şi nu mai 
beneficiază de clanul iniţial. 

La baza tuturor factorilor materiali şi morali care au 
determinat desfăşurarea evenimentelor, s-a aflat raportul 
dintre spaţiu şi forţă. Spaţiul era atât de vast pe frontul de 
est, încât un atacant putea găsi întotdeauna loc pentru o 
manevră de învăluire, dacă nu se concentra asupra unui 
obiectiv evident, aşa cum au fost Moscova în 1941 şi 
Stalingradul în 1942. Germania a reuşit să obţină succese 
în ofensivă fără să deţină o superioritate numerică, atât 
timp cât şi-a păstrat superioritatea calitativă. Faptul că 
spaţiul era atât de adânc pe frontul de est a constituit, 
totuşi, o şansă pentru ruşi în perioada când nu au avut 
posibilitatea să-i egaleze pe nemți în privinţa puterii 
mecanizatelor şi a capacităţii de manevră. 

Nemţii şi-au pierdut avantajul tehnic şi tactic şi, 
totodată, şi-au epuizat o mare parte din efectivele de luptă. 
Odată cu reducerea forţelor, spaţiile vaste ale Rusiei au 
început să lucreze în detrimentul lor, punându-i în situaţia 
de a fi incapabili să menţină un front atât de larg. Se poate 
pune acum întrebarea dacă puteau să-şi recapete 
echilibrul prin restrângerea frontului său, indiferent cum 
ar fi procedat, forţa lor se diminuase atât de mult încât nu 
mai aveau nicio şansă. 


Capitolul 19 
Rommel la apogeu 


În 1942 situaţia în campania din Africa s-a schimbat 
mai violent şi cu consecinţe mai mari decât în 1941. 
Armatele adverse s-au aflat faţă în faţă pe graniţa vestică a 
provinciei Cyrenaica, exact unde fuseseră şi cu nouă luni 
în urmă. Trei săptămâni după Anul nou, Rommel a lansat o 
contralovitură strategică, înaintând în adâncime pe o 
distanţă de peste 400 km. El i-a „împins” pe englezi peste 
două treimi din distanţa până la graniţa egipteană, înainte 
ca aceştia să se poată regrupa. Frontul s-a stabilit pe 
aliniamentul Gazala. 

Spre sfârşitul lunii mai Rommel a lovit din nou, şi a 
dejucat ofensiva britanică - aşa cum fusese dejucată şi a sa 
în noiembrie. De astă dată, după o altă bătălie ameţitoare 
cu schimbări de situaţie uluitoare, englezii au fost nevoiţi 
să se retragă atât de rapid şi atât de mult, încât nu s-au 
mai putut regrupa decât pe linia Alamein, ultima poartă de 
acces în Delta Nilului. Rommel a înaintat peste 480 km, 
într-o singură săptămână, dar forţele lui erau aproape 
epuizate. Încercarea de a forţa înaintarea până la 
Alexandria şi Cairo a eşuat şi Rommel s-a aflat la un pas de 
înfrângere înainte ca bătălia să se încheie din cauza 
epuizării combatanţilor. 

La sfârşitul lui august, după ce a primit întăriri, a 
făcut o nouă tentativă pentru a-şi adjudeca victoria. Dar 
englezii primiseră întăriri superioare numeric şi, cu o nouă 
echipă de comandanţi, în frunte cu generalul Harold 


Alexander şi generalul Bernard Montgomery au parat 
atacul german. Rommel s-a văzut nevoit să cedeze cele mai 
multe din micile sale câştiguri iniţiale. 

Apoi, la sfârşitul lui octombrie, englezii au reluat 
ofensiva cu o forţă mult mai mare şi de o manieră decisivă. 
După 13 zile de luptă resursele lui Rommel s-au epuizat, 
tancurile sale fiind aproape scoase din uz. Frontul s-a 
prăbuşit, şi Rommel a scăpat ca prin urechile acului 
împreună cu rămăşiţele armatei sale. Prea slabi pentru a 
organiza o rezistenţă solidă şi la opt săptămâni înainte de 
sfârşitul anului, germanii s-au retras la Buerat, în 
Tripolitania, la 1.600 km faţă de Alamein. Chiar şi această 
poziţie a fost doar un popas pe parcursul lungii retrageri 
care s-a încheiat la Tunis, în luna mai a anului următor, 
prin completa nimicire a forţelor germane şi italiene“. 

La începutul lui ianuarie 1942 englezii au considerat 
eşecul suferit doar ca o întrerupere de moment a înaintării 
lor spre Tripoli. Preocupaţi de planurile şi organizarea 
acestei operaţii - numită pe drept cuvânt „Acrobatul”, 
până la sfârşitul lunii au făcut un şir întreg de tumbe 
înapoi. 

Pe 5 ianuarie, - un convoi de şase nave, care 
izbutiseră să se strecoare prin barajul naval şi aerian al 
englezilor, a ajuns la Tripoli şi forţa de atac a lui Rommel a 
crescut la peste 100 de tancuri. Dispunând de acest ajutor 
şi luând în consideraţie informaţiile despre slăbiciunea 
forţelor înaintate britanice, Rommel a început să 
plănuiască în secret o contralovitură imediată. La 21 

ianuarie a lansat atacul. La 23 ianuarie, ministrul de 
Război italian a venit la cartierul său general pentru a 
protesta, dar avangarda lui Rommel înaintase deja spre est 
pe o distanţă de 160 km, iar englezii se retrăgeau rapid. 

Prima linie britanică, în momentul atacului german, 
era alcătuită în principal dintr-o divizie blindată proaspăt 
sosită. Divizia 1, a cărei brigadă de tancuri (150 de tancuri 
mijlocii) avea în componenţă trei regimente de cavalerie 
transformate, lipsite de experienţă în privinţa operaţiilor 
blindate şi a luptei în deşert. Acest handicap a fost 
accentuat de faptul că noile tancuri, Panzer III, primite de 
Rommel erau mai bine blindate decât modelele mai vechi, 
iar tunurile antitanc germane puseseră la punct o nouă 
tactică ofensivă în combinaţie cu tancurile proprii pe care 
le însoțeau. Heinz Schmidt descria astfel această tactică: 

„Cu cele douăsprezece tunuri antitanc săream ca 
broasca dintr-o poziţie avantajoasă în alta, în timp ce 
tancurile noastre, ascunse, pe cât posibil, asigurau focul 
protector. Apoi, ne instalam noi pentru a le asigura 
protecţia cu foc în timp ce ele înaintau din nou. Tactica s-a 
dovedit excelentă şi, în ciuda tirului intens, tancurile 
inamicului nu au izbutit să ne oprească înaintarea. 
Inamicul a suferit pierderi continue, fiind obligat să cedeze 
permanent teren. Aveam impresia că nu mai luptăm 
împotriva adversarilor duri şi experimentați care ne 
hărţuiseră atât de crunt la Trigh Capuzzo”“?. 

Un aspect şi mai negativ l-a constituit faptul că cele 
trei regimente blindate britanice au fost introduse în luptă 

separat. Acestea au pierdut jumătate din tancuri în primele 
lupte, când nemţii i-au atacat prin surprindere lângă 
Antelat. Înaintarea lui Rommel a fost apoi temporar oprită 
prin intervenţia generalului Cavallero, ministrul de Război 
italian, care a oprit Corpul mobil italian să pornească pe 
urmele unităţilor din Afrika Korps. Englezii au ratat şansa 
de a valorifica această pauză. Lipsa unei contraacţiuni 
puternice din partea lor i-a dat ghes lui Rommel să atace 
din nou, la 25 ianuarie, la Msus. El a reuşit să străpungă 
frontul apărat de Brigada de gardă şi de Divizia 1 blindată, 
care s-au retras mult spre nord, cu cele 30 de tancuri care 
le mai rămăseseră. 

Înaintarea adâncă şi amenințătoare a lui Rommel la 
Msus a determinat emiterea grabnică a ordinului ca 
Divizia a 4-a indiană de la Benghazi să evacueze portul, 
ticsit de provizii, şi să se retragă pe linia Derna-Mechili. 
Retragerea a fost contramandată în aceeaşi noapte, ca 
urmare a sosirii lui Auchinleck, de la Cairo pentru a-l 
întâlni pe Ritchie la cartierul general al Armatei a 8-a. 
Auchinleck a ordonat pregătirea unei contraofensive. 
Intervenţia sa nu s-a dovedii, însă, la fel de eficientă ca în 
noiembrie, deoarece a dus la dispersarea englezilor pe 
nişte poziţii statice menite să acopere fâşia de 225 km 
dintre Benghazi şi Mechili, în timp ce Rommel, din poziţia 
sa centrală de la Msus, a beneficiat de răgazul şi libertatea 
necesare pentru a-şi dezvolta acţiunea şi a-şi alege 
obiectivele. 

Această incertitudine asupra eventualelor puncte de 
atac a lui Rommel a produs „ordine, contraordine şi 


dezordine” în comandamentul britanic. Una dintre 
consecinţe a fost faptul că Godwin-Austein, comandantul 
Corpului de armată, a cerut să fie eliberat din funcţie, 
deoarece comandantul armatei dădea ordine directe 
subalternilor lui. Au existat, însă, şi consecinţe şi mai 
grave. 

Conştient de forţa redusă de care dispunea, Rommel a 
decis să se întoarcă spre vest, împotriva localităţii 
Benghazi, pentru a anihila orice ameninţare din spate, dar 
a simulat că atacă spre est, la Mechili. Simularea a 
hipnotizat comandamentul britanic, care a ordonat 
deplasarea grabnică a unor întăriri la Mechili, în timp ce 
Divizia a 4-a indiană, înşirată pe un aliniament lung, a 
rămas fără sprijin. Rapida schimbare de direcţie a lui 
Rommel spre Benghazi a reprezentat un adevărat şoc 
pentru englezi şi a determinat abandonarea în grabă a 
portului, cu toate depozitele pline. Profitând de efectul 
şocului, Rommel a trimis două mici unităţi de luptă să 
atace spre est. Prin combinaţia îndrăzneață a atacului cu 
ameninţarea potenţială, trupele trimise de Rommel i-au 
făcut pe englezi să părăsească o serie de poziţii defensive 
şi să se retragă pe aliniamentul Gazala, în condiţiile în care 
marţea masă a trupelor Afrika Korps, din cauza epuizării 
proviziilor, nu înaintaseră spre est mai departe de Msus. 
Armata a 8-a engleză s-a retras la adăpostul liniilor de 
apărare de la Gazala pe 4 februarie, însă Rommel nu a 
izbutit să se apropie de poziţiile britanice decât la 
începutul lui aprilie, după ce a învins ezitările Înaltului 
Comandament italian. 


În acel moment, poziţiile de la Gazala se 
transformaseră deja din linii de apărare în linii fortificate, 
apărate de câmpuri de mine. De pe aceste poziţii s-a 
plănuit o nouă ofensivă britanică, deoarece acestea s-au 
dovedit mai puţin propice apărării - erau lineare şi 
totodată lipsite de adâncime. În plus, cu excepţia 
sectorului de coastă, distanţele dintre punctele fortificate 
crau. Prea mari pentru ca acestea să se poată sprijini în 
mod eficient. Liniile de apărare se întindeau pe 80 km la 
sud de coastă, cu goluri tot mai mari. Poziţia flancului 
stâng de la Bir Hacheim, apărată de Brigada 1 a Franţei 
libere condusă de generalul König, se găsea la 25 km de 
cea de la Sidi Muftah. Baza înaintată şi staţia de cale 
ferată de la Belhamed, fixate pentru reluarea ofensivei 
reprezentau un obiectiv uşor de reperat pentru un atac de 
învăluire al inamicului. Necesitatea de a asigura 
acoperirea imensei cantităţi de provizii stocate acolo i-a 
preocupat constant pe comandanții britanici în timpul 
luptei, şi le-a stânjenit libertatea de manevră. 

Tactica şi planificarea operaţiei au avut de suferit de 
pe urma unui conflict de opinii în tabăra engleză 
referitoare la posibilitatea de a le pune în practică şi la 
oportunitatea unei ofensive timpurii. Începând din 
februarie, Churchill a insistat pentru o acţiune timpurie, 
subliniind că englezii aveau 635.000 de oameni care 
stăteau degeaba pe teatrul de război din Orientul Mijlociu, 
în timp ce ruşii se luptau cu disperare, iar Malta se găsea 
într-o situaţie deosebit de grea sub atacul aerian al lui 
Kesselring. Dar Auchinleck, care intuia deficienţele tehnice 


şi tactice ale forţelor britanice, dorea să aştepte până când 
puterea lui Ritchie se va ridica la un nivel care să-i permită 
anihilarea superiorității lui Rommel sub aspectul calitativ. 
În cele din urmă, trecând peste argumentele lui 
Auchinleck, Churchill a decis să trimită ordinul ferm de 
atac „pe care trebuia să îl respecte, altminteri fiind 
eliberat din funcţie”. Rommel, însă, a atacat primul, la 26 
mai, luându-le-o înainte englezilor, a căror* ofensivă urma 
să înceapă la jumătatea lunii iunie. 

Întăririle primite de ambele părţi ridicaseră puterea 
de luptă la o cotă superioară celei de la începutul bătăliei 
din noiembrie, deşi numărul diviziilor rămăsese acelaşi - 
trei divizii germane (dintre care două blindate) şi şase 
italiene (una blindată), faţă de şase britanice (două 
blindate). Făcând o evaluare în funcţie de numărul de 
divizii, cum procedează îndeobşte politicienii şi generalii, 
Rommel ataca, de fapt, cu nouă contra şase. De altfel, 
această aritmetică militară a fost folosită pentru a explica 
înfrângerea englezilor. În realitate, comparând forţele 
beligerante, după componenţa lor, exista un risc de a greşi 
la o estimare în funcţie de „divizii”. Patru dintre cele cinci 
divizii de infanterie italiene, cu o putere scăzută, nu erau 
motorizate, fapt ce nu le permitea să joace un rol activ 
într-o bătălie mobilă, aşa cum a fost Bătălia de la Gazala. 
Armata a 8-a britanică dispunea nu numai de o abundență 
de mijloace de transport motorizate, ci şi de două grupări 
independente de brigăzi motorizate şi de două brigăzi de 
tancuri „ale armatei” în plus faţă de cele şase divizii 
organice, iar una dintre cele două divizii blindate, Divizia 1 


avea două brigăzi blindate, şi nu una, cum prevedea 
structura normală. În total, Armata a 8-a dispunea de 14 
unităţi de tancuri la care se adăugau alte trei, aflate pe 
drum, iar Rommel doar de şapte - din care doar cele patru 
germane erau înzestrate cu tancuri eficiente. 

În cifre, englezii aveau 850 de tancuri în formaţiile 
blindate ale Armatei a 8-a, plus încă 420 în rezervă. 
Adversarii lor dispuneau în total de 560 de tancuri, din 
care 230 tancuri italieneşti învechite şi nefiabile; 50 dintre 
cele 330 de tancuri germane erau tancuri uşoare. În aceste 
condiţii doar 280 de tancuri mijlocii germane contau 
efectiv în luptă. Rezerve nu existau, în afară de cele 
aproximativ 30 de tancuri aflate în reparaţie şi circa 20 de 
tancuri care sosiseră la Tripoli. Aşadar, conform unei 
evaluări realiste, englezii aveau din start o superioritate 
numerică de 3 la 1. Dacă se ajungea la o bătălie de uzură, 
superioritatea devenea de peste 4 la 1. 

La capitolul artilerie, englezii deţineau o superioritate 
numerică de 3 la 2, avantaj parţial anulat prin distribuirea 
tunurilor pe divizii. Rommel şi-a utilizat mai eficient 
rezerva mobilă de 56 de tunuri mijlocii, păstrându-le sub 
comanda sa. 

În privinţa aviaţiei, cele două tabere se aflau aproape 
în echilibru. Forţa aeriană britanică dispunea de 
aproximativ 600 de aparate de zbor (380 de avioane de 
vânătoare, 160 de bombardiere şi 60 de avioane de 
cercetare), faţă de un total germano-italian de 530 de 
aparate de zbor (350 de avioane de vânătoare, 140 de 
bombardiere, 40 de avioane de cercetare). De menţionat 


că cele 120 de avioane germane Me 109 erau superioare 
calitativ avioanelor britanice Hurricane şi Kittyhawks. 

O problemă mai importantă era, însă, echilibrul 
calitativ dintre tancurile părţilor beligerante. După 
înfrângerea. Armatei a 8-a, englezii au îmbrăţişat ideea că 
tancurile lor erau inferioare celor germane, punct de 
vedere exprimat în raportul oficial al lui Auchinleck. 
Concluzia aceasta n-a fost rodul unei analize a datelor 
tehnice şi de performanţă ale tunurilor şi blindatelor de 
care dispunea fiecare parte. Majoritatea tancurilor mijlocii 
germane posedau tunuri, scurte de 50 mm, cu o forţă de 
penetraţie uşor inferioară tunului cu proiecţie de două 
livre, cu viteză mai mare la gura ţevii, cu care erau 
echipate tancurile produse de englezi. În privinţa 
blindajului, majoritatea tancurilor germane din 1941 
fuseseră protejate cu o tablă mai subţire decât cele 
britanice mai noi (blindaj de 30 mm faţă de 40 mm). Apoi, 
blindajul a fost îmbunătăţit, cu excepţia Turciei. Mai mult, 
dintre tancurile proaspăt sosite uncie aveau carcasa dintr- 
o tablă mai groasă (50 mm), restul fiind prevăzute cu râşii 
suplimentare, montate pe părţile cele mai expuse ale 
caroseriei. Cu toate acestea, tancurile germane erau mai 
vulnerabile decât tancurile Matilda (blindaj de 78 mm) şi 
Valentine (blindaj de 65 mm). 

Un nou tanc mijlociu german, Panzer III (J) special, a 
intrat în acţiune în această bătălie, înarmat cu un tun lung 
de 50 mm, similar celor antitanc. Pe front nu au ajuns 
decât 19 tancuri de acest fel; alte 19 fuseseră debarcate la 
Tripoli. Faţă de aceste întăriri, englezii au primit din Egipt 


peste 400 de noi tancuri Grant americane. Până la 
începerea bătăliei, cele două divizii blindate britanice de la 
Gazala au fost înzestrate cu aproape 170 de tancuri Grant, 
înarmate cu un tun de 75 mm, cu o putere de penetrare 
superioară tunului de 50 mm al tancurilor germane Panzer 
III (J) special, şi totodată cu o protecţie mai bună (blindaj 
de 57 mm în comparaţie cu 50 mm). Aşadar, nu se 
confirmă scuza atât de des repetată, potrivit căreia 
tancurile folosite de englezi au fost inferioare celor 
germane. Dimpotrivă, englezii au beneficiat de un avantaj 
calitativ şi de o superioritate substanţială“. 

Şi în privinţa tunurilor antitanc, englezii 
redobândiseră avantajul calitativ prin sosirea tunurilor cu 
proiecție de şase livre (57 mm), mai eficiente cu 30% faţă 
de tunul lung antitanc de 50 mm al nemților. Numărul 
noilor tancuri era suficient pentru a înzestra atât brigăzile 
de infanterie motorizate, cât şi batalioanele motorizate ale 
brigăzilor blindate. Tunul german de 88 mm („ucigaş de 
tancuri”) rămânea în continuare imbatabil, dar Rommel nu 
dispunea decât de 48 de piese, iar afetul lor înalt le făcea 
mai vulnerabile decât tunurile antitanc standard aflate în 
dotarea ambilor beligeranţi. 

Analiza factorilor tehnici nu oferă nicio scuză pentru 
înfrângerea Armatei a 8-a la Gazala. Dovezile 
demonstrează că germanii au câştigat datorită tacticii 
superioare în general şi folosirii combinate a tancurilor şi 
tunurilor antitanc, în special. 

Aliniamentul fortificat de la Gazala era apărat de 


66 Pentru o informare mai completă asupra acestei chestiuni, a se 
vedea Liddell Hart, The Tanks, vol. II, p. 92-8 şi 154-6. 


Corpul 13 Armată, comandat de generalul de corp de 
armată „Strafer” Gott, cu două divizii de infanterie în faţă 
- Divizia 1 sud-africană, în dreapta, şi Divizia 50, în stânga. 
Corpul 30 Armată, aflat încă sub comanda lui Norrie şi 
cuprinzând majoritatea blindatelor, urma să acopere 
flancul sudic şi totodată să pareze orice atac al tancurilor 
germane în centru. În mod ciudat, comandanții englezi au 
considerat că această variantă va fi cea adoptată de 
Rommel. Această dublă sarcină s-a soldat cu o proastă 
poziţionare a blindatelor britanice: Divizia 1 blindată a fost 
menţinută lângă Trigh Capuzzo, în timp ce Divizia 7 
blindată a fost plasată la circa 16 km spre sud şi 
răspândită pe o distanţă mare, pentru a acoperi şi sprijini 
brigada franceză care asigura apărarea la Bir Hacheim. 
Auchinleck îi scrisese lui Ritchie  sugerându-i o 
concentrare, dar sugestiile n-au fost luate în considerare. 
În noaptea de 26 m-au la lumina lunii, Rommel s-a 
deplasat rapid cu cele trei divizii germane şi două dintre 
unităţile mobile italiene în jurul flancului britanic, în timp 
ce cele patru divizii italiene  nemotorizate „salvau 
aparențele” pe aliniamentul Gazala. Deşi mişcarea sa de 
învăluire (cu peste 10.000 de vehicule) a fost reperată şi 
raportată încă dinainte de lăsarea întunericului şi în zori 
(când a înconjurat poziţiile de la Bir Hacheim), adversarii 
au continuat să creadă că atacul principal va fi lansat în 
centru, potrivit aşteptărilor. Brigăzile blindate britanice s- 
au pus în mişcare prea încet, au intrat în acţiune treptat. 
Cele două brigăzi motorizate, de pe flancul sudic, separate 
una de cealaltă şi lipsite de sprijin, au fost sfărâmate în 


acest timp. Cartierul general al Diviziei 7 blindată a fost 
cucerit, iar comandantul, generalul de divizie F. W. 
Messervy, a căzut prizonier, dar ulterior a reuşit să scape. 
Pentru el era cea de-a doua situaţie fericită prin care 
trecea în numai câteva luni, deoarece comandase şi Divizia 
1 blindată, surprinsă şi zdrobită de Rommel la Antelat, în 
ianuarie. 

În ciuda succesului repurtat, Rommel nu a reuşit să 
străpungă liniile inamicului, să nimicească diviziile de pe 
aliniamentul Gazala şi să ajungă până la mare, aşa cum 
sperase. Blindatele sale au suferit un şoc când s-au 
confruntat cu tancurile Grant înarmate cu tunuri de 75 
mm. Ele s-au trezit brusc sub un tir distrugător, lansat de 
la distanţe prea mari pentru a putea riposta eficient. Ca să 
forţeze înaintarea au scos în faţă tunurile antitanc, inclusiv 
trei baterii de 88 mm; tancurile lor se căzneau să 
împresoare flancurile unităţilor şi brigăzilor blindate 
britanice, izolate şi mai vulnerabile. Chiar şi aşa, până la 
lăsarea serii diviziile germane blindate înaintaseră doar 5 
km la nord de Trigh Capuzzo, cu preţul unor pierderi 
grele. Până la coastă mai aveau de parcurs aproape 32 km. 
În jurnalul său, Rommel scria: „Planul nostru de a anihila 
forţele britanice în spatele aliniamentului Gazala nu 
reuşise... Apariţia noilor tancuri americane rupsese bucăţi 
mari din frontul nostru... peste o treime din tancurile 
germane fuseseră distruse într-o singură zi”. 

Încercarea lui Rommel de a ajunge la mare în cea de a 
doua zi s-a soldat cu un progres nesemnificativ şi pierderi 
şi mai multe. La căderea serii, tentativa sa de a repurta o 


victorie rapidă eşuase, dar englezii n-au întreprins nimic 
pentru a profita şi a-l zdrobi pe Rommel, care se afla într-o 
situaţie deosebit de periculoasă. Lungul ocol pe care 
coloanele sale de aprovizionare trebuiau să îl facă pe la Bir 
Hacheim, cu riscul de a fi oricând interceptate de forţele 
aeriene şi blindatele britanice îl făceau vulnerabil. Rommel 
s-a aflat la un pas de a cădea prizonier, el a pornit cu 
maşina sa, iar când a ajuns la cartierul general de 
campanie a constatat că: „În absenţa noastră englezii îmi 
cotropiseră statul major”. Afrika Korps mai avea doar 150 
de tancuri apte de luptă, italienii - 90, iar englezii 420 de 
tancuri. 

Ziua următoare s-a soldat tot cu un eşec. Ca urmare, 
Rommel a ordonat adoptarea unei poziţii defensive. Poziţia 
era, însă, nesigură deoarece se afla dincolo de aliniamentul 
fortificat de la Gazala; între acesta şi restul forţelor 
germane se interpusese garnizoana britanică şi întinsa ei 
centură de câmpuri minate. 

În zilele următoare, forţa aeriană britanică a lansat un 
covor de bombe asupra acestei poziţii, numită pe drept 
cuvânt „Căldarea”, în timp ce Armata a 8-a a atacat. 
Ziarele consemnau la modul triumfalist că Rommel se afla 
prins într-o capcană, iar în cartierele generale britanice de 
la faţa locului domnea sentimentul confortabil potrivit 
căruia forţa lui Rommel nu mai ridica nicio problemă, 
capitularea fiind inevitabilă. 

În seara zilei de 13 iunie, lucrurile s-au schimbat total. 
La 14 iunie, Ritchie a părăsit aliniamentul Gazala şi a 
început o retragere rapidă spre frontieră, izolând astfel 


trupele din Tobruk. La 21 iunie, Rommel capturase 
forţăreaţa şi-i luase prizonieri pe cei 35.000 de apărători, 
împreună cu o imensă cantitate de rezerve şi provizii. A 
fost cel mai cumplit dezastru suferit de britanici în război, 
exceptând căderea Singaporelui. A doua zi, restul Armatei 
a 8-a a părăsit poziţiile de lângă Sollum, pe frontieră, şi a 
început o retragere rapidă prin deşert, urmărită de 
blindatele lui Rommel. 

Ce anume provocase această răsturnare, dramatică, 
de situaţie? Rar s-a văzut bătălie mai încâlcită; niciodată 
itele nu au putut fi descurcate pe deplin. „Misterul 
Căldării” i-a pus în dificultate pe toţi cei care au încercat 
să îi scrie povestea; enigma s-a accentuat prin diversele 
poveşti ce s-au născut de aici. 

Pe lângă mitul potrivit căruia Rommel s-ar fi bucurat 
de superioritate în privinţa tancurilor, un altul susţinea că 
sorții bătăliei s-au schimbat şi marca masă a tancurilor 
britanice a fost distrusă într-o singură zi, 13 iunie. În 
realitate, această dată a reprezentat doar punctul 
culminant al unei serii de dezastre. Cheia „misterului 
Căldării” poate fi găsită în însemnările lui Rommel din 
seara de 27 mai: 

În ciuda situaţiei precare şi a problemelor dificile, 
aşteptam plin de speranţă bătălia. Ritchie îşi arunca 
blindatele în luptă, rând pe rând, dându-ne astfel 
posibilitatea de a le ataca separat, cu un număr suficient 
de tancuri... N-ar fi trebuit să facă prostia de a-şi împărţi 
forţele...“ 

El afirma apoi că a adoptat ceea ce părea a fi o 
poziţie, defensivă primejdios de expusă... pornind de la 
ipoteza că englezii: nu vor îndrăzni să-şi folosească o parte 
importantă a formațiilor lor blindate pentru a-i ataca pe 
italieni de pe aliniamentul Gazala atâta timp cât puternice 
forţe blindate germane se aflau în poziţii de unde le puteau 
ameninţa spatele frontului... Prin urmare, am prevăzut că 
brigăzile mecanizate britanice se vor arunca cu capul 
înainte împotriva liniei noastre defensive bine organizată, 
epuizându-şi astfel potenţialul de luptă.“ 

Calculele lui Rommel şi-au găsit corespondenţa în 
practică. 

Englezii au continuat asalturile izolate împotriva 
poziţiilor lui, suferind pierderi grele. Reuşind să le 
respingă, Rommel a nimicit „loja” izolată de la Sidi Muftah 
apărată de Brigada 105 Infanterie, plasată în spatele lui şi 
şi-a croit drum prin câmpul minat pentru a se aproviziona. 

Patru zile mai târziu, la 5 iunie, Ritchie a lansat un 
atac de mare anvergură asupra poziţiei lui Rommel, 
executat tot pe bucăţi. Lungul interval avut la dispoziţie le- 
a permis germanilor să-şi organizeze şi să-şi fortifice 
poziţiile. Însuşi planul acestui atac a fost prost conceput şi 
s-a dovedit o succesiune dezlânată de asalturi prea directe, 
care au fost rând pe rând respinse. În cea de a doua scară, 
puterea tancurilor britanice scăzuse simţitor datorită 
pierderilor şi defecţiunilor; de la 400 au rămas în luptă 170 
de tancuri. În plus, profitând de starea de confuzie a 
atacanţilor, Rommel a lansat în prima seară o ripostă 

cleşte care, după ce a dezmembrat una dintre brigăzile 
Diviziei 5 indiene, a învăluit apoi prin spate o altă brigadă, 
măturată a doua zi împreună cu toată infanteria care 
asigura sprijinul diviziei. Capturarea a patru regimente de 
artilerie şi a patru mii de prizonieri a reprezentat o 
„pradă” importantă. 

Brigăzile blindate britanice au fost ţinute în şah în 
timpul desfăşurării acestei operaţii. Eforturile lor de 
despresurare au fost spasmodice şi necoordonate - 
prăbuşirea sistemului de conducere fiind agravat prin 
faptul că, în seara precedentă, comandantul Diviziei 7 
blindată, Messervy, fusese alungat de la locul luptei când 
tancurile germane invadaseră cartierul general al Diviziei 
5 indiene. 

Între timp, Rommel proceda la amputarea altei 
secţiuni importante a poziţiilor Armatei a 8-a. În seara zilei 
de 1 iunie, imediat după extirparea „lojei” de la Sidi 
Muftah, el a trimis o grupare germană de luptă şi Divizia 
Trieste să atace „loja” (şi mai izolată) de la Bir Hacheim, 
de pe flancul sudic, apărat de Brigada I a Franţei libere. 
Lupta s-a dovedit atât de crâncenă, încât Rommel a fost 
nevoit să preia comanda forţelor de asalt. lată ce spunea 
el: „Nicăieri în Africa nu m-am confruntat cu o luptă mai 
dură”. Germanii au reuşit să străpungă liniile de apărare 
abia în a zecea zi; majoritatea francezilor au fugit, 
profitând de întunericul nopţii. 

Acum Rommel era liber să întreprindă un nou asalt, 
mai lung. Deşi brigăzile britanice blindate primiseră ca 
întăriri 330 de tancuri - mai mult de jumătate din puterea 


tancurilor de care dispunea Afrika Korps -, încrederea lor 
era grav zdruncinată. La 11 iunie, Rommel a atacat la est, 
iar a doua zi a încolţit două dintre cele trei brigăzi 
britanice blindate între diviziile de tancuri germane, 
obligându-i pe englezi să lupte într-o zonă limitată, unde îi 
putea lovi cu foc convergent. Dacă ar fi avut comandant - 
Messervy fusese din nou izolat de trupele sale prin 
înaintarea inamicului (pentru a treia oară în trei 
săptămâni), în timp ce se ducea să discute cu comandantul 
armatei, - englezii ar fi luptat mai bine pentru a ieşi din 
capcană. La jumătatea după-amiezii zilei de 12 iunie, cele 
două brigăzi blindate britanice au fost prinse în capcană, 
în timp ce a treia, care le-a venit în ajutor, a suferit 
pierderi grele. La 13 iunie, germanii au cotit spre nord, 
silindu-i pe englezi să iasă din „Knightsbridge Box”. 
Totodată, ei au continuat să hărţuiască resturile 
blindatelor britanice. La căderea scrii, britanicii 
rămăseseră doar cu 100 de tancuri. Pentru prima oară 
Rommel se bucura de superioritate numerică şi stăpânea 
câmpul de luptă. El îşi putea recupera şi repera tancurile 
avariate, şansă de care englezii nu se bucurau. 

Cele două divizii care apărau aliniamentul Gazala se 
aflau acum în primejdie de a fi izolate şi prinse în capcană, 
întrucât la 14 iunie Rommel a trimis Afrika Korps spre 
nord, dincolo de Acroma, spre drumul de coastă. Germanii 
n-au reuşit să înainteze prea rapid din cauza câmpurilor de 
mine peste care au trecut abia după-amiaza târziu, când 
erau deja atât de istoviţi, încât au adormit unde poposiseră 
la lăsarea serii - fără să mai ţină seama de insistenţele lui 


Rommel de a continua deplasarea şi de a intercepta 
drumul de coastă. Aceasta a fost spre norocul sud- 
africanilor, ale căror convoaie motorizate s-au putut 
retrage, de-a lungul drumului, profitând de întunericul 
nopţii. Totuşi o parte a ariergărzii lor a fost nimicită 
dimineaţa, când forţele „panzer” s-au năpustit spre mare. 
Cealaltă € divizie de la aliniamentul Gazala, Divizia 50 
britanică, a izbutit să străpungă spre vest frontul italian şi 
să se retragă spre frontieră. După ce s-a strecurat de-a 
lungul drumului de coastă, Divizia 1 sud-africană s-a retras 
şi ea spre frontiera aflată la peste 160 km distanţă şi la 
110 km dincolo de Tobruk. 

Acest mare pas înapoi contravenea intenţiei lui 
Auchinleck. Instrucţiunile date lui Ritchie prevedeau ca 
Armata a 8-a să se regrupeze şi să opună rezistenţă la vest 
de Tobruk. Ritchie a omis să-i spună comandantului său că 
diviziile de la aliniamentul Gazala se îndreptau înapoi spre 
frontieră, iar când Auchinleck a aflat era prea târziu 
pentru a le mai opri. 

Dar asta n-a fost totul. La 14 iunie, în timp ce englezii 
se retrăgeau, Churchill a trimis un mesaj autoritar: „Aveţi 
în vedere că cedarea Tobrukului se exclude”. Acest 
avertisment l-a repetat în telegramele din 15 şi 16 iunie. 
Acest sfat de la mare distanţă a determinat greşeala finală. 
Măsura pripită de a lăsa o parte a Armatei a 8-a în Tobruk, 
în timp ce restul se retrăgea spre frontieră, i-a oferit lui 
Rommel posibilitatea de a-i distruge pe cei din forţăreaţă, 
înainte de a apuca să-şi consolideze liniile de apărare. 

După atacul lansat spre coastă, întorcând, din nou, 


rapid spre est, forţele blindate au năvălit în jurul 
Tobrukului, capturând sau izolând „lojele” din spatele 
frontului Armatei a 8-a. Apoi şi-au continuat înaintarea 
pentru a ocupa aerodromurile de la Gambut, la est de 
Tobruk. În această acţiune au măturat resturile brigăzilor 
britanice blindate, care s-au retras spre frontieră. Rommel 
nu a pornit, însă, în urmărirea lor. Imediat ce a pus mâna 
pe aerodromurile de la Gambut, s-a întors spre vest şi, cu o 
rapiditate uimitoare, a organizat un atac asupra 
Tobrukului. Garnizoana întărită dispunea de Divizia 2 sud- 
africană (care includea Brigada 11 indiană) condusă de 
generalul Klopper, Brigada de gardă şi Brigada 32 de 
tancuri (70 de care de luptă). Englezii, care văzuseră că 
forţele blindate ale lui Rommel porniseră spre est, nu s-au 
aşteptat la un atac şi n-au fost pregătiţi să-i facă faţă. La 
20 iunie, ora 5.20 a.m., s-a declanşat un bombardament 
puternic împotriva unui sector din partea de sud-est a 
perimetrului, cu artilerie şi bombardiere în picaj, urmat de 
un asalt de infanterie. La 8.30 a.m., tancurile germane se 
revărsau printr-o breşă străpunsă în liniile de apărare. 
Rommel se afla la faţa locului, pentru a accelera ritmul 
înaintării. Până după-amiază, blindatele germane au învins 
rezistenţa apărătorilor derutaţi şi au pătruns în Tobruk. 
Dimineaţa, comandantul garnizoanei, generalul Klopper, 
ajungând la concluzia că era inutil să mai opună rezistenţă 
şi că nu se putea retrage, s-a hotărât să capituleze. Câteva 
grupuri mici au izbutit să scape, dar 35.000 de soldaţi au 
căzut în captivitate. 

Consecința acestui dezastru a. Fost retragerea 


impetuoasă în Egipt a forţelor care-i mai rămăseseră lui 
Ritchie, urmărite cu înverşunare de germani. Rommel, şi-a 
permis această urmărire datorită uriaşei cantităţi de 
provizii capturate la Tobruk. Potrivit lui Bayerlein, şeful 
Statului major al Afrika Korps, 80% dintre mijloacele de 
transport folosite de Rommel constau acum în vehicule 
britanice capturate. Dacă această pradă i-a asigurat 
mijloacele de transport, carburantul şi hrana necesare 
menţinerii mobilităţii, nu acelaşi lucru s-a petrecut cu 
puterea sa de luptă. La 23 iunie, când Afrika Korps a 
pornit spre frontieră, mai avea doar 44 de tancuri apte de 
luptă, iar italienii 14. Cu toate acestea, Rommel era decis 
să respecte zicala „inamicul pus pe fugă nu trebuie slăbit o 
clipă”. 

Sosit cu avionul din Sicilia a doua zi după căderea 
Tobrukului, feldmareşalul Kesselring a pledat împotriva 
continuării înaintării în Africa şi a solicitat ca unităţile sale 
de aviaţie să revină pentru un atac asupra Maltei, aşa cum 
fusese stabilit anterior. Comandamentul suprem italian din 
Africa era, de asemenea, împotriva continuării înaintării. 
La 22 iunie, când Bastico i-a dat lui Rommel ordinul de 
oprire, acesta i-a replicat că nu „accept sfatu/”, şi şi-a 
invitat în glumă superiorii să cineze cu el la Cairo. După 
victoria repurtată îşi putea permite orice, mai ales că 
aflase de la cartierul general al lui Hitler că, drept 
recompensă, fusese avansat la gradul de feldmareşal. 
Rommel a apelat direct la Mussolini şi la Hitler, cerându-le 
permisiunea de a continua înaintarea. Hitler şi consilierii 
săi militari începuseră să se îndoiască de oportunitatea 


asaltului plănuit asupra Maltei, intuind că marina militară 
italiană nu va fi în stare să-i susţină în faţa celei britanice 
şi că trupele germane paraşutate acolo riscau să rămână 
izolate, fără provizii şi întăriri. Cu o lună înainte, la 21 mai, 
Hitler hotărâse ca, în cazul în care Rommel izbutea să 
captureze Tobrukul, să se renunţe la atacarea Maltei. 
Mussolini a răsuflat şi el uşurat la ideea unei perspective 
puţin solicitante şi mai glorioase. Şi astfel, în zorii zilei de 
24 iunie, Romtiicl a primit următorul mesaj: „Ducele 
aprobă intenţia Panzerarmee de a-l urmări pe inamic în 
Egipt”. Câteva zile mai târziu, Mussolini s-a deplasat cu 
avionul la Derna, pregătindu-se pentru intrarea triumfală 
în Cairo. Până şi Kesselring, potrivit relatărilor unor 
italieni, a recunoscut că urmărirea în Egipt era preferabilă 
unui asalt împotriva Maltei. 

Retragerea precipitată a englezilor de la frontieră, 
înainte ca Rommel să ajungă acolo, i-a oferit acestuia 
justificarea şi confirmarea gestului cutezător pe care şi-l 
asuma. Era o demonstraţie impresionantă a efectului 
moral şi a dictonului citat adesea de Napoleon, potrivit 
căruia „în război, moralul este - în comparaţie cu latura 
materială, de trei ori mai important”. Când Ritchie a decis 
să părăsească frontiera - „pentru a câştiga timp şi 
distanţă” aşa cum i-a telegrafiat lui Auchinleck - dispunea 
de trei divizii de infanterie aproape intacte, de o a patra 
aflată pe drum, şi de trei ori mai multe tancuri apte de 
acţiune, faţă de Afrika Korps. Dar şocul provocat de veştile 
sosite de la Tobruk îl determinaseră să renunţe la orice 
rezistenţă pe frontieră, decizie luată în noaptea de 20 


iunie, cu şase ore înainte ca Klopper să capituleze. 

Ritchie intenţiona să-şi organizeze rezistenţa la Mersa 
Matruh şi să reziste acolo cu diviziile aduse de pe 
frontieră, întărite cu Divizia 2 Noua Zeelandă, sosită din 
Siria. Dar, comanda Armatei a 8-a a fost preluată în seara 
zilei de 25 iunie de Auchinleck. După ce a trecut în revistă 
situaţia, împreună cu ofiţerul său principal de stat major, 
Eric Dorman-Smith, Auchinleck a anulat ordinul de a se 
rezista pe poziţiile fortificate de la Matruh şi a hotărât să 
recurgă la o luptă mobilă în zona Alamein. Decizia a fost 
dură, pentru că presupunea nu numai rezolvarea dificilă a 
deplasării trupelor şi a proviziilor, ci avea şi şansa de a 
stârni o nouă alarmă în ţară, mai ales la Whitehall. Luând 
această hotărâre, Auchinleck a dat dovadă de luciditate şi 
tărie. O nouă retragere nu se justifica ţinând cont de 
raportul de forţe. Măsura a fost, probabil, înţeleaptă, dacă 
ţinem seama de fragilitatea poziţiilor de la Mersa Matruh 
(care puteau fi cu uşurinţă depăşite) şi de considerentul de 
ordin moral - trupele care se revărsau înapoi de la 
frontieră nu erau demoralizate, dar încrederea lor fusese 
zdruncinată şi domnea o stare de confuzie. Generalul de 
divizie Howard Kippenberger, comandantul unităţii din 
Noua Zeelandă şi istoric de război, le-a urmărit sosind în 
zona Matruh, atât de „amestecate şi de dezorganizate”, 
încât „nu a putut identifica nicio unitate de luptă 
închegată, fie ca de infanterie, de blindate sau de 
artilerie”. Rommel nu le-a lăsat răgazul să se 
reorganizeze, iar viteza cu care le-a urmărit a anulat 

motivul lui Ritchie de a părăsi frontiera „pentru a câştiga 
timp odată cu distanţa”. 

Primind „dezlegarea” de la Roma, în timpul nopţii de 
23 spre 24 iunie, Rommel a forţat înaintarea dincolo de 
frontieră, peste deşert, la lumina lunii; până în seara zilei 
de 24 iunie străbătuse deja peste 160 km şi atinsese 
drumul de coastă mult la est de Sidi Barrani, apropiindu-se 
de englezi, cărora le-a nimicit o mică parte a ariergărzii. A 
doua zi, seara, forţele sale au ajuns în apropierea poziţiilor 
pe care englezii le ocupaseră la Matruh şi în zona situată 
la sud de acestea. 

Din cauza uşurinţei cu care Matruh putea fi depăşit, 
forţele mobile ale Corpului 13 (comandat de Gott) fuseseră 
amplasate în deşert spre sud, sprijinite de Divizia din Noua 
Zeelandă, în timp ce liniile de apărare de la Matruh erau 
ocupate de Corpul 10 (Holmes), cu două divizii de 
infanterie. Între cele două corpuri de armată se afla un gol 
de aproximativ 16 km, acoperit de câmpuri de mine. 

Rommel n-a putut beneficia de timp pentru a-şi 
pregăti atacul. 1 

Din cauza forţei de luptă reduse el era nevoit să se 
bazeze pe viteză şi surpriză. Britanicii dispuneau de 160 de 
tancuri (dintre care aproape jumătate erau de tipul Grant), 
iar Rommel avea doar 60 de tancuri germane (dintre care 
un sfert erau Panzer II - uşoare) şi câteva tancuri italiene. 
Cele trei divizii de infanterie totalizau un număr de numai 
2.500 de oameni, iar cele şase divizii italiene, de circa 
6.000. Lansarea unui atac cu o forţă atât de anemică a 
însemnat un act de mare curaj. Şi curajul a triumfat, cu 


ajutorul factorului moral şi al vitezei de acţiune. 

Cele trei divizii germane, împuţinate, aflate în 
avangardă, au declanşat atacul în după-amiaza zilei de 26 
iunie. Două dintre ele au ajuns în faţa terenului minat. 
Divizia 90 uşoară a a vot norocul să se găsească pe partea 
cea mai îngustă a câmpului de mine şi la miezul nopţii se 
afla deja la 20 km de zona periculoasă (a ajuns din nou la 
drumul de coastă a doua zi scara şi a blocat linia directă de 
retragere din Matruh). Divizia 21 blindată a avut nevoie de 
mai mult timp pentru a trece prin dubla centură de 
terenuri minate, dar a doua zi dimineaţă înaintase cu 32 
km în adâncimea frontului inamic, a ocolit apoi prin 
spatele Diviziei din Noua Zeelandă, la Mingar Qaim şi a 
împrăştiat o parte dintre mijloacele de transport, înainte 
de a putea fi oprită. Divizia 15 blindată s-a confruntat ceva 
mai la sud cu tancurile britanice şi a fost ţinută în şah cea 
mai mare parte a zilei. Înaintarea adâncă a Diviziei 21 
blindate şi ameninţarea potenţială pe care aceasta o 
reprezenta pentru retragerea britanică a produs un 
asemenea efect, încât după-amiaza Gott a ordonat o 
retragere - preschimbată curând într-una extrem de 
dezordonată. Divizia din Noua Zeelandă a rămas izolată, 
dar a izbutit să străpungă încercuirea subţire a inamicului, 
după lăsarea întunericului. Corpul 10 Armată de la Matruh 
nu a fost prevenit asupra retragerii Corpului 13 Armată 
decât abia a doua zi, în zori - la nouă ore după ce linia de 
retragere fusese blocată. Aproape două treimi din forţa de 
la Matruh a reuşit să scape în noaptea următoare, rupând 
frontul spre sud, în grupuri mici, la adăpostul 


întunericului. Totuşi 6.000 de soldaţi au căzut prizonieri, 
cifră ce o depăşea pe aceea a trupelor lui Rommel - şi o 
mare cantitate de provizii şi echipamente a fost 
abandonată, spre bucuria lui Rommel. 

Între timp, avangarda blindată a lui Rommel a 
continuat să forţeze înaintarea rapidă şi a dejucat planul 
englezilor de a realiza o rezistenţă temporară la Fuka. 
Atingând atât de repede drumul de coastă, în seara zilei de 
28 iunie nemţii au nimicit resturile unei brigăzi indiene 
care fusese împrăştiată la lansarea atacului, iar a doua zi a 
încolţit câteva dintre coloanele scăpate de la Matruh. 
Divizia 90 uşoară, care curăţise terenul la Matruh, şi-a 
reluat înaintarea spre est după-amiază, de-a lungul 
drumului de coastă. Până la lăsarea nopţii ea a străbătut 
145 km şi a ajuns din urmă avangarda de blindate. A doua 
zi dimineaţă, la 30 iunie, Rommel îi scria entuziasmat 
soţiei sale: „Mai sunt doar 160 km până la Alexandria!” 

Seara, se afla la o distanţă de numai 95 km de ţinta 
sa, iar cheile Egiptului păreau să-i aparţină. 


Capitolul 20 
În Africa balanţa se înclină 


La 30 iunie, germanii s-au apropiat de aliniamentul 
Alamein, o înaintare relativ redusă, căci aşteptau sosirea 
italienilor. Această scurtă pauză s-a dovedit 
dezavantajoasă pentru Rommel. În dimineaţa acelei zile, 
rămăşiţele brigăzilor blindate britanice staţionau încă în 
deşert, la sud de drumul de coastă, fără să ştie că fuseseră 
depăşite în acţiunea de retragere, de blindatele lui 
Rommel. Datorită opririi înaintării germane, ele au putut 
să revină la adăpostul aliniamentului Alamein. 

Se prea poate ca scurta oprire a lui Rommel să se fi 
datorat unor informaţii eronate privind puterea poziţiilor 
defensive de la Alamein. În realitate, existau patru „loje”, 
instalate pe fâşia de 55 km dintre coastă şi versantul 
abrupt ce cobora în marea depresiune Qattara, care din 
cauza mlaştinii sărate şi a nisipurilor moi le apăra de un 
eventual atac prin învăluire. „Loja” cea mai mare şi cea 
mai puternică se afla pe coastă, la Alamein, şi era ocupată 
de Divizia 1 sud-africană. Următoarea se găsea ceva mai la 
sud la Deir el Shein, şi era ocupată de Brigada 18 indiană. 
I.a o distanţă de 11 km se afla Loja de la Bab el Qattara 
(căreia nemţii îi spuneau Qaret al Abd), ocupată de 
Brigada 6 Noua Zeelandă. Urma un gol de 22 km, până la 
„loja” de la Naqb el Dweis, apărată de Divizia 5 indiană. 
Intervalele dintre ele erau acoperite de un lanţ de mici 
coloane mobile formate din elemente aparţinând celor trei 
divizii şi din ceea ce mai rămăsese din diviziile care se 


aflaseră în garnizoana de la Mersa Matruh. 

Când şi-a conceput planul de atac, pentru 1 iulie, 
Rommel nu ştia de existenţa noii loje” de la Deir el Shein şi 
nici că înaintarea sa trecuse pe lângă blindatele britanice 
aflate în retragere spre Alamein. El credea că forţele 
britanice se aflau undeva la sud pentru a acoperi acel 
flanc. Bazându-se pe această ipoteză a conceput un plan 
care viza atacarea acelui sector, urmat de o întoarcere 
rapidă spre nord pentru un asalt de străpungere în fâşia 
dintre Alamein şi Bab el Qattara. Afrika Korps a dat însă 
peste „loja” de la Deir el Shein şi abia seara a izbutit să o 
captureze cu apărători cu tot. Dar rezistenţa acestora 
fusese suficient de îndelungată pentru a spulbera speranţa 
realizării unei străpungeri rapide şi a valorificării ei 


prompte. 

Blindatele britanice au sosit prea târziu pentru a mai 
putea salva „loja”, dar apariţia lor a contribuit la stăvilirea 
înaintării trupelor din Afrika Korps. 

Rommel a încercat să forțeze înaintarea la lumina 
lunii, însă intenția i-a fost zădărnicită de avioanele 


britanice, care au profitat de vizibilitate pentru a 
bombarda şi a împrăştia coloanele de aprovizionare 
germane... 

Ziua de miercuri, 1 iulie, a constituit cel mai periculos 
moment al luptei din Africa. Se poate afirma, pe drept 
cuvânt, că a fost momentul de cotitură, mai important 
chiar decât respingerea atacului reluat de Rommel la 
sfârşitul lui august sau decât bătălia din octombrie, care a 
încheiat retragerea lui Rommel, bătălie denumită pentru 
dramatismul ei „Alamein”. În realitate, au existat mai 
multe „bătălii de la Alamein”, iar dintre ele prima a fost 
cea crucială. 

Ştirea că Rommel a ajuns la Alamein a determinat 
flota britanică să părăsească Alexandria şi să se retragă, 
prin Canalul de Suez, în Marea Roşie. Prin hornurile 
cartierelor generale militare din Cairo s-au ridicat nori de 
fum de la dosarele arse în pripă. Cu un umor negru, 
soldaţii au numit acea zi „Miercurea Cenuşii”. Veteranii 
din primul război mondial îşi aminteau că era aniversarea 
primei zile a ofensivei de pe Somme, din 1916, când 
armata britanică a pierdut 60.000 de oameni, cea mai 
cumplită pierdere din istoria ei. Văzând acea ninsoare de 
hârtii carbonizate, locuitorii din Cairo au crezut că englezii 
părăsesc Egiptul şi au luat cu asalt gara în încercarea 
disperată de a se refugia. La aflarea veştii, întreaga lume a 
considerat că Anglia a pierdut războiul în Orientul 
Mijlociu. 

Pe front, însă, la lăsarea serii situaţia devenise mai 
bună; apărătorii erau mai încrezători - în contrast cu 


starea de panică instalată în spatele frontului. 

Rommel şi-a continuat atacul pe 2 iulie, dar Afrika 
Korps avea mai puţin de 40 de tancuri apte de luptă, iar 
trupele erau epuizate. Atacul n-a mai putut continua până 
după-amiaza. El s-a oprit la scurt timp după apariţia a 
doua mari unităţi de tancuri britanice - una din faţă, iar 
cealaltă din flanc. Auchinleck evaluase bine situaţia, 
intuise capacitatea redusă a forţelor de atac şi plănuise 
ceea ce nădăjduia a fi o contralovitură decisivă. Planul n-a 
avut finalitatea dorită, iar obstacolele ivite i-au zădărnicit 
lui Auchinleck speranţele. Totuşi acţiunea a reuşit să-l 
împiedice pe Rommel să-şi atingă scopul. 

Rommel a mai iniţiat un atac la 3 iulie, dar Afrika 
Korps nu mai avea decât 26 de tancuri apte de luptă. În 
acea dimineaţă asaltul a fost stăvilit de blindatele 
britanice, dar un altul în după-amiaza acelei zile le-a 
asigurat nemților o înaintare de 15 km înainte de a fi 
stopat. O încercare de înaintare convergentă întreprinsă 
de Divizia Ariete a eşuat şi ca în timpul acelei acţiuni, un 
batalion din Noua Zeelandă, Batalionul 19, a capturat 
aproape întreaga artilerie a Diviziei Ariete într-un 
neaşteptat contraatac din liane. Aceste înfrângeri 
semnalau clar starea de surmenare. 

A doua zi, 4 iulie, Rommel scria acasă mâhnit: „Din 
păcate, lucrurile nu decurg aşa cum am vrea noi. 
Rezistenţa este prea puternică, iar forţele noastre s-au 
epuizat”. Îl îngrijora nu numai faptul că asalturile sale 
fuseseră contracarate, ci şi puternicele riposte pe care la 
întâmpinase. Trupele sale erau prea istovite şi prea slabe 


numeric pentru a se încumeta la un nou atac. Rommel se 
vedea nevoit să le acorde un moment de răgaz, chiar dacă 
asta îi dădea posibilitatea lui Auchinleck să-şi aducă forţe 
de întărire. Auchinleck, care preluase din nou iniţiativa, se 
afla pe punctul de a înclina decisiv balanţa în favoarea 
englezilor, chiar înainte de sosirea întăririlor. Planul din 
acea zi a fost în mare similar cu cel din ziua precedentă - 
stăvilirea atacului lansat de blindatele germane de către 
Corpul 30 Armată a lui Norrie, în timp ce Corpul 13 
Armată, a lui Gott, aflat la sud, acţiona în spatele 
inamicului. De această dată, marea majoritatea a 
blindatelor a fost menţinută în nord sub comanda Corpului 
30 Armată, deşi Corpul 13 Armată includea Divizia 7 
blindată, recent reorganizată sub numele de „Divizie 
blindată uşoară” ce consta dintr-o brigadă motorizată, care 
blindate şi tancuri Stuart. Fără a poseda o forţă de izbire, 
ea prezenta mobilitatea necesară unui atac de încercuire 
rapid şi amplu în spatele inamicului, în timp ce puternica 
Divizie din Noua Zeelandă asigura învăluirea din flanc. Din 
păcate, lipsa de securitate a comunicaţiilor radio le-a 
permis serviciilor germane de „intercepţie” să-l avertizeze 
pe Rommel de intenţiile lui Auchinleck. Divizia 21 tancuri 
germană a fost deplasată în spate pentru a întâmpina 
atacul de învăluire. Este posibil ca tocmai această 
contraacţiune să fi sporit ezitările comandanților englezi 
de a duce la bun sfârşit intenţiile lui Auchinleck. Ezitări 
similare s-au manifestat şi în sectorul nordic. Când Divizia 
21 tancuri s-a deplasat în spate, o parte dintre tancurile 
Stuart ale Diviziei 1 blindată au început să forţeze 


înaintarea; această deplasare nesemnificativă a produs un 
efect semnificativ - o panică bruscă în rândul soldaţilor 
germani ai Diviziei 15 tancuri (a cărei forţă de luptă se 
reducea acum la numai 15 tancuri şi 200 de puşcaşi). 
Această panică a trupelor germane renumite pentru 
duritatea lor demonstra gradul de epuizare în care. Se 
aflau. Englezii n-au întreprins, însă, nimic pentru a profita 
de ocazie şi a lansa un atac general (cu divizia blindată şi 
celelalte unităţi) care s-ar fi putut dovedi decisiv. 

Mai autoritar, Auchinleck a ordonat forţelor sale în 
acea noapte să atace din plin: „Sarcina noastră rămâne 
distrugerea inamicului cât mai la est... Inamicului nu 
trebuie să i se îngăduie niciun moment de răgaz... Armata 
a 8-a va ataca şi îl va nimici pe poziţiile lui actuale”. Din 
păcate, nu a reuşit să transmită această stare de spirit 
„lanţului de comandă”. 

Auchinleck mutase Cartierul general tactic în 
apropierea Cartierului general al Corpului 30 Armată, 
instalat la circa 32 km în spatele frontului, şi la o distanţă 
aproximativ egală de Cartierul general al Corpului 13 
Armată, aflat mai spre sud. Cartierul general al 
Panzerarmee se găsea la numai 10 km în spatele frontului, 
iar Rommel însoțea adesea trupele de avangardă, 
impulsionându-le la faţa locului. Rommel era criticat de 
unii militari mai ortodocşi, atât germani cât şi britanici, 
pentru frecvenţa cu care îşi părăsea cartierul general şi 
pentru tendinţa de a prelua comanda directă în luptă. De 
fapt, tocmai această comandă directă, chiar dacă i-a creat 
unele neplăceri, a reprezentat cauza principală a marilor 


sale succese. El a reînviat în războiul modern tradiţia 
influenţei exercitate de marii conducători de oşti din 
trecut. 

La 5 iulie, Corpul 13 A, dar mai ales Corpul 30 A nu 
au făcut mai nimic pentru a îndeplini ordinele lui 
Auchinleck. Brigăzile Diviziei din Noua Zeelandă, cărora li 
se rezervase rolul principal în atacul declanşat împotriva 
spatelui armatei germane, nu au fost informate de 
intenţiile comandantului suprem şi de faptul că acesta îşi 
punea mari speranţe în ele. S-ar putea găsi destule 
argumente pentru a-l acuza pe Auchinleck de faptul că a 
lăsat marea masă a blindatelor sub comanda Corpului 30 
A, în loc s-o fi trimis să sprijine asaltul Corpului 13 A. 
Totuşi, existau suficiente argumente în sprijinul părerii că 
ar fi dat mai mult randament pe frontul din centru - unde 
un asalt viguros avea toate şansele să reuşească, dată fiind 
inferioritatea inamicului. Puterea Diviziei 1 blindate se 
ridica acum la 99 de tancuri, în timp ce Divizia 15 tancuri, 
cu care se înfrunta, mai dispunea doar de 15 tancuri 
(Afrika Korps rămăsese în total cu 30 de tancuri). 

Cea mai bună scuză şi, în acelaşi timp, explicaţie a 
fost oboseala provocată de încordarea prelungită. 

Analizând situaţia, acest lucru a fost, probabil, în 
avantajul imediat al germanilor şi al italienilor, dar până la 
final s-a dovedit în dezavantajul lor. Englezii nu s-au aflat 
niciodată într-o situaţie atât de disperată cum se părea, iar 
la 5 iulie pentru forţele lui Rommel iminenţa prăbuşirii 
totale devenise mai apropiată decât au fost vreodată de 
victorie totală. 


În timpul scurtei perioade de acalmie care a urmat, a 
apărut pe teatrul de luptă restul diviziilor italiene de 
infanterie, preluând controlul frontului devenit static în 
sectorul nordic. Aceasta le-a permis nemților să 
pregătească un alt atac plănuit de Rommel în sectorul 
sudic. La 8 iulie, puterea de luptă a celor trei „divizii” 
germane de care dispunea se ridica la 50 de tancuri şi 
circa 2.000 de infanterişti, la care se adăugau cele şapte 
„divizii” italiene (incluzând şi proaspăt sosită divizie 
blindată Littoria) cu 44 de tancuri şi aproximativ 4 COt) de 
infanterişti. Englezii primiseră ca întăriri Diviza 9 
australiană, care apărase cu dârzenie 'Tobrukul în 1941, şi 
două noi regimente. Puterea lor de luptă se ridica la peste 
200 de tancuri. Divizia australiană s-a alăturat Corpului 30 
A, sub comanda generalului de corp de armată W.H. 
Ramsden sosit de la comanda Diviziei 50. 

Intenţia lui Rommel de a-şi deplasa forţele spre sud se 
potrivea perfect cu dorinţele şi noul plan al lui Auchinleck, 
potrivit căruia australienii urmau să atace spre vest de-a 
lungul drumului de coastă. Când nemţii au înaintat spre 
sud, trupele din Noua Zeelandă s-au retras spre est, 
evacuând „loja” de la Bab el Qattara, astfel încât la 9 iulie, 
germanii n-au cucerit o „lojă” goală. 

A doua zi, dis-de-dimineaţă, australienii au lansat un 
atac în apropiere de coastă, şi au învins rapid divizia 
italiană care apăra acel sector. Sosirea năvalnică a unor 
trupe germane i-a obligat pe australieni să cedeze o parte 
din terenul câştigat, dar ameninţarea pe care prezenţa lor 
o reprezenta la adresa liniei de aprovizionare a lui Rommel 


pe drumul de coastă l-a constrâns pe acesta să renunţe la 
asaltul plănuit în sud. Auchinleck a încercat să valorifice 
cu promptitudine avantajul creat şi a lansat un asalt la 
Ruweist Ridge, pe linia de centru a lui Rommel, acum 
slăbită. Şi de această dată, planul lui bine conceput a eşuat 
datorită slabei performanţe a subalternilor, şi a combinării 
nedibace a acţiunii blindatelor cu infanteria (căreia nemţii 
i-au datorat atâtea reuşite). 

Combinația tactică defectuoasă dintre cele două arme 
s-a accentuat şi prin neîncrederea care domnea de multă 
vreme în rândurile infanteriştilor cu privire la sprijinul pe 
care îl puteau primi din partea propriilor blindate atunci 
când, forțând înaintarea, ajungeau să se expună unui 
contraatac din partea tancurilor germane: 

„Atunci în toată Armata a 8-a, nu numai în Divizia din 
Noua Zeelandă, exista o imensă neîncredere, vecină cu 
ura, în blindatele noastre. Toţi discutau de probabilitatea 
ca infanteria să fie părăsită la ananghie”. 

Oricum, asaltul şi ameninţarea creată au pus la 
încercare slabele resurse ale lui Rommel: un contraatac 
încercat în nord nu s-a bucurat nici el de succes. Deşi 
tancurile britanice au ripostat greu la contraloviturile 
tancurilor germane lansate împotriva infanteriei engleze, 
ele au reuşit să-i sperie pe infanteriştii italieni, care s-au 
predat în grupuri mari. În scrisoarea din 17 iulie; Rommel 
scria: 

„Deocamdată, situaţia devine din ce în ce mai proastă. 
Inamicul îşi valorifică superioritatea, în special în materie 

de infanterie, pentru a distruge una câte una formaţiile 
italiene, în timp ce trupele germane sunt mult prea slabe 
pentru a rezista singure. Îţi vine pur şi simplu să plângi”. 

A doua zi, Divizia 7 blindată a ameninţat flancul sudic 
al lui Rommel, cu scopul de a creşte încordarea în 
rândurile germanilor, în timp ce Auchinleck pregătea un 
nou atac mai puternic, datorită întăririlor primite. Scopul 
lui era acelaşi - crearea unei breşe în centru, dar de data 
asta pe latura sudică a liniei Ruweisat Ridge - El Mireir. 
Brigada 23 blindată, proaspăt sosită (cu 150 tancuri 
Valentine) urma să participe la acest atac, mai puţin unul 
dintre cele trei regimente care trebuia să plece în ajutorul 
australienilor în vederea unui atac secundar pe linia 
Miteiriya Ridge, în nord. 

Şansele păreau favorabile englezilor deoarece Armata 
a 8-a, completată cu această brigadă suplimentară şi cu 
efectivele completate ale celorlalte unităţi, dispunea acum 
de 400 de tancuri. 

Forţa blindată a lui Rommel era chiar mai mică decât 
îşi închipuiau englezii - mai puţin de 30 de tancuri. 
Rommel a judecat corect şi printr-o combinaţie norocoasă 
şi-a plasat tancurile exact în punctul în care se profila 
ameninţător principalul asalt britanic (în acest caz, doar o 
mică parte a tancurilor britanice au fost lansate efectiv în 
acţiune). 

De astă dată Auchinleck hotărâse să atace în centru 
printr-o vastă acţiune de noapte cu infanteria - Divizia 5 
indiană. Trupele trebuiau să înainteze de-a lungul 

aliniamentului Ruweisat Ridge şi în josul văii situate la 
sud, după ce vor slăbi rezistenţa printr-un puternic atac 
din liane, lansat spre nord de Divizia din Noua Zeelandă. 
Apoi, la lumina zilei, noua Brigadă 23 blindată urma să 
înainteze spre capătul dinspre El Mireir al văii, iar după 
aceea, Brigada 2 blindată să continue acţiunea pe acelaşi 
traseu, pentru a valorifica înaintarea. Planul era excelent 
conceput, dar presupunea ca executanţii să realizeze strict 
fiecare etapă, lucru ce nu s-a întâmplat. Fazele succesive 
nu au fost coordonate într-o consfătuire la nivelul Corpului 
de Armată, iar subalternii lui Gott n-au înţeles rolul ce 
revenea fiecăruia în parte. 

Atacul a fost lansat în noaptea de 21 iulie şi trupele 
din Noua Zeelandă şi-au atins obiectivul fixat. Apoi, însă, 
şi-au făcut apariţia tancurile germane şi le-au contraatacat 
pe întuneric, creând confuzie şi învălmăşeală. În zori, 
nemţii au zdrobit Brigada de avangardă din Noua Zeelandă 
căci Brigada 22 blindată, care trebuia să le protejeze 
înaintarea, nu şi-a făcut apariţia la locul luptei. 
Comandantul acestei brigăzi, spre deosebire de nemti, 
apreciase că tancurile nu se pot deplasa pe întuneric. 

Între timp, atacul de noapte al Diviziei 5 indiene nu 
izbutise să îşi atingă obiectivele. Şi mai grav a fost faptul 
că nu a reuşit să curețe măcar un culoar prin câmpurile de 
mine pentru a asigura înaintarea Brigăzii 23 blindată, ce 
venea din urmă. Când Regimentele sale regale 40 şi 46 de 
tancuri s-au lansat dimineaţa în atac, au dat peste indienii 
care se retrăgeau, însă n-au putut afla nimic clar în 
privinţa înlăturării minelor din calea lor. Regimentele şi-au 


continuat înaintarea cu curaj şi au realizat ceea ce trupele 
din Noua Zeelandă au numit „o adevărată şarjă a la 
Balaclava”. Curând au descoperit că terenul nu fusese 
deminat şi că intraseră într-o triplă capcană - tirul intens 
al tancurilor şi al tunurilor antitanc germane şi câmpul 
minat în care se împotmoliseră. Doar 11 tancuri s-au mai 
întors din misiune. Singurul aspect pozitiv al acestui atac 
nefast a fost faptul că cele două regimente RRT au ajutat 
la recăpătarea încrederii infanteriei şi îndeosebi a trupelor 
din Noua Zeelandă, în privinţa faptului că propriile 
blindate nu le vor părăsi. La fel s-a comportat şi celălalt 
regiment al brigăzii. Preţul plătit a fost însă mare - în 
total, în acea zi au fost distruse 118 tancuri, în vreme ce 
germanii au pierdut numai 3 tancuri. Cu toate pierderile 
suferite, superioritatea în tancuri a britanicilor a rămas de 
zece ori mai mare decât cea a lui Rommel. Ratarea 
primului atac i-a descurajat pe englezi, care n-au 
întreprins aproape nimic pentru a relua acţiunea şi a-şi 
valorifica avantajul numeric copleşitor. 

Abia după patru zile, folosite pentru reorganizare şi 
regrupare, s-a întreprins o nouă tentativă de a străpunge 
frontul lui Rommel - printr-un asalt în nord. Atacul a 
debutat bine. La lumina lunii, australienii au cucerit 
Miteiriya Ridge, iar în sud Divizia 50 a înregistrat şi ea 
rezultate bune. Din păcate comandantul Diviziei 1 
blindate, care trebuia să vină din urmă şi să continue 
atacul, a întârziat pentru a lărgi culoarul din câmpul de 
mine, întârziere ce a avut un efect negativ asupra atacului 
în ansamblu. Se făcuse aproape amiază când tancurile din 


avangardă au început să înainteze prin zona minată, dar au 
fost oprite de tancurile germane, ce se deplasau rapid, 
spre nord. Infanteria aflată pe latura îndepărtată a 
câmpului de mine a fost izolată şi apoi nimicită printr-un 
contraatac, între timp, australienii fuseseră alungaţi de pe 
înălţime, iar o parte dintre ei încolţiţi. 

În aceste condiţii, Auchinleck a decis cu părere de rău 
suspendarea atacului. Trupele dădeau semne de epuizare 
după lupta prelungită şi când erau izolate se predau. 
Avantajul se afla de partea apărării în cazul acestui front 
îngust şi el urma să crească odată cu întăririle care, în 
sfârşit, începuseră să îi sosească lui Rommel, tonă la 
începutul lui august, numărul tancurilor germane a crescut 
de aproape cinci ori faţă de 22 iulie. 

Deşi bătălia se încheiase în dezavantajul englezilor, 
situaţia lor era net superioară comparativ cu momentul 
declanşării. Ultima frază din relatarea bătăliei făcută de 
Rommel pronunţa verdictul: „Deşi englezii an înregistrat în 
lupta de la Alamein pierderi mai mari, pentru Auchinleck 
acest preţ nu a fost excesiv pentru că şi-a atins principalul 
scop - acela de a opri înaintarea noastră. Din păcate, a 
reuşit” 72. 

Deşi Armata a 8-a înregistrase peste 13.000 de morţi 
şi răniţi în bătălia din iulie de la Alamein, reuşise totuşi să 
captureze peste 7.000 de prizonieri, dintre care peste o 
mie de germani. Preţul ar fi fost mai mic şi câştigul mult 
mai mare, dacă s-ar fi respectat întocmai planurile. Dar, 
chiar şi aşa, diferenţa dintre pierderile totale suferite de 

fiecare parte nu era prea mare. În ce-l priveşte, Rommel 
nu era în situaţia de a-şi permite o asemenea pierdere. 
Dacă se luau în considerare întăririle britanice care 
pătrundeau acum în Egipt, eşecul său putea să se 
dovedească, în cele din urmă, fatal. 

Într-o scrisoare, datată 18 iulie, el îi destăinuie soţiei 
sale: „leri a fost o zi deosebit de dură şi de critică. Am 
scăpat şi de data asta, dar nu se poate continua aşa multă 
vreme; există riscul ca frontul să se fărâmiţeze. Din punct 
de vedere militar este cea mai dificilă perioadă din viaţa 
mea. Întrezărim ajutoare la orizont, fireşte, dar cine ştie 
dacă mai apucăm să le primim””*. 

Patru zile mai târziu, trupele sale epuizate au trebuit 
să înfrunte o lovitură şi mai grea. 

În relatarea bătăliei Rommel aduce un omagiu 
comandantului suprem britanic: „Generalul Auchinleck 
care... preluase personal comanda la El Alamein îşi 
manevra forţele cu o îndemânare absolut remarcabilă... Se 
pare că aprecia situaţia cu calm şi fermitate, căci n-a 
acceptat o „soluţie de mâna a doua, indiferent de acţiunile 
noastre””?. 

Din păcate, soluţiile „clasa întâi” concepute de 
Auchinleck (cu ajutorul inventivului său şef de stat major, 
Dorman-Smith) s-au dus de râpă în compartimentele de 
clasa a treia din „trenul” executanţilor săi. Până şi 
coridoarele s-au blocat, şi asta mai ales datorită acelui 
amestec de contingente din diferite ţări ale comunităţii 
britanice, de naţiuni aflate în condiţii excepţionale de 

încordare şi efort, ale căror comandanţi au fost derutaţi de 
întrebări neliniştite şi avertismentele venite din partea 
guvernelor respective. Deşi această stare de îngrijorare 
accentuată era firească după experienţele nefericite din 
ultimele luni, unul dintre efectele ei a constat totuşi în 
intensificarea fricţiunilor obişnuite în caz de război. 

Era, de asemenea, firesc ca dezamăgirea de la 
sfârşitul bătăliei din iulie să fi alimentat părerea că 
dezastrul din iunie se datora proastei conduceri şi, ca 
atare, schimbările la nivelul comandamentului superior 
trebuiau să fie drastice. Ca de obicei, critica s-a focalizat 
spre vârfurile ierarhici, şi nu asupra eşaloanelor inferioare 
unde se produseseră, de fapt, gafele şi boacănele. Nevoia 
de a reda trupelor încrederea, zdruncinată din nou prin 
eşecul contraofensivei lui Auchinleck, constituia o 
justificare bună. În asemenea condiții, schimbarea celor 
aflați la comandă reprezintă cea mai simplă modalitate de 
a furniza un element tonic şi poate avea un efect 
stimulator - oricât de nedreaptă s-ar dovedi această 
măsură față de cel înlocuit din funcție. 

Churchill s-a decis să plece în Egipt, pentru a 
reglementa situația. A sosit la Cairo la 4 august - fatidica 
aniversare a intrării Angliei în primul război mondial. Deşi 
Auchinleck „stăvilise valul advers”, aşa cum a recunoscut 
şi Churchill, situația nu se schimbase cu adevărat. Rommel 
se afla încă la numai 95 km de Alexandria şi de Delta 


Nilului - adică îngrijorător de aproape. Churchill se 
gândea deja să opereze o schimbare la nivelul conducerii, 
iar intenţia s-a transformat în hotărâre după ce a constatat 
că Auchinleck se opunea cu tărie presiunilor sale de a 
relua imediat ofensiva, insistând să fie amânată până în 
septembrie, pentru ca trupele sosite să se acomodeze şi să 
facă antrenamente în condiţii de deşert. 

Hotărârea lui Churchill a fost influenţată şi 
consolidată de discuţia cu feldmareşalul Smuts, prim- 
ministrul sud-african, pe care-l invitase în Egipt. Iniţial 
Churchill s-a gândit să-i ofere comanda destoinicului şef al 
Statului major general imperial, generalul Alan Brooke, 
însă acesta, din delicateţe şi diplomaţie, nu voia să-i ia 
locul lui Auchinleck. După noi discuţii, Churchill le-a 
telegrafiat celorlalţi membri ai Cabinetului de război din 
Londra că îl propunea pe Alexander pentru funcţia de 
comandant suprem, iar pentru Armata a 8-a pe Gott - o 
alegere surprinzătoare ţinând seama de prestațiile 
nesatisfăcătoare în funcţia de comandant de corp de 
armată, ale acestuia în ultimele bătălii. Gott a murit, însă, 
într-un accident de aviaţie, a doua zi, în drum spre Cairo. 
Din fericire, a fost adus din Anglia Montgomery, care a 
ocupat postul rămas vacant. Au mai fost numiţi alţi doi 
comandanţi de corp de armată - general de corp de armată 
Oliver Leese, la conducerea Corpului 30, şi general de 
corp de armată Brian Horrocks, la Corpul 13. 

Ironia sorții a constat în faptul că reluarea ofensivei 
britanice s-a amânat pentru o dată şi mai târzie decât cea 
propusă de Auchinleck. Lucrul s-a datorat hotărârii ferme 


a lui Montgomery de a aştepta până la terminarea 
pregătirilor necesare. În aceste condiţii, iniţiativa i-a 
rămas lui Rommel, ca şi şansa de a încerca să obţină 
victoria în ceea ce avea să se numească „Bătălia de la 
Alam Haifa”. În realitate, i s-a oferit ocazia „de a-şi săpa 
singur groapa în care urma să cadă”. 

Întăririle primite de Rommel în august au constat doar 
într-o brigadă germană de paraşutişti şi o divizie italiană 
de paraşutişti ambele „demontate” pentru a fi folosite ca 
infanterie. Pierderile suferite de diviziile lui au fost 
compensate totuşi în mare măsură cu noi efective şi 
echipamente - în special diviziile italiene. În îi unul 
atacului, fixat de Rommel la 9 sfârşitul lui august, el 
dispunea de circa 200 de tancuri în cadrul celor două 
divizii germane de tancuri şi de 240 de tancuri aflate în 
componenţa celor două divizii italiene blindate. Tancurile 
italiene păreau acum mai demodate ca oricând, în vreme 
ce blindatele germane Panzer III în număr de 74 aveau 
tunuri de 50 mm; lor li se adăugau 27 de tancuri Panzer IV 
cu tunuri de 75 mm, ceea ce le asigura un important 
avantaj calitativ. 

Englezii dispuneau de un total de peste 700 tancuri 
(dintre care aproximativ 160 erau tancuri Grant). În 
Bătălia blindatelor au folosit circa 500 de tancuri - lupta 
fiind de data asta scurtă. 

Frontul fortificat era apărat de aceleaşi patru divizii 
de infanterie ca şi în iulie, dar cu efectivele refăcute. 
Divizia 7 blindată (uşoară) rămăsese la faţa locului, în timp 
ce Divizia 1 blindată, plecată pentru refacere, a fost 


înlocuită cu Divizia 10 (sub comanda generalului de divizie 
A.H. Gatehouse). Aceasta cuprindea două brigăzi blindate. 
Brigada 22 şi Brigada 8, nou venită. După începerea 
bătăliei a sosit Brigada 23, reechipată. A fost adusă pe 
front şi o divizie de infanterie proaspăt sosită, pentru a 
apăra poziţiile din spate de la Alam Haifa Ridge. 

Nu s-a operat nicio modificare esenţială în privinţa 
apărării planificată de Dorman-Smith şi aprobată de 
Auchinleck. 

După câştigarea bătăliei, s-a acreditat însă ideea că, 
în urma schimbărilor la nivelul comandantului, planul a 
fost complet refăcut. Alexander, în raportul său, a relatat 
situaţia cu o onestitate menită să înlăture orice pretenţii. 
El a spus că atunci când a preluat comanda de la 
Auchinleck: 

planul prevedea apărarea energică a zonei dintre 
mare şi înălţimea Ruweist şi ameninţarea din flanc a 
oricărei încercări de înaintare a inamicului la sud de 
înălţime, de pe o poziţie consolidată pe înălţimea Alam el 
Haifa. Generalul Montgomery, care comanda acum Armata 
a 8-a, a acceptat în principiu acest plan, cu care şi eu eram 
de acord. El spera ca, în situaţia în care inamicul nelăsa 
suficient răgaz, să poată ameliora poziţiile noastre prin 
întărirea flancului sudic şi stâng”. 

Poziţia de la Alam Haifa a fost întărită înainte ca 
Rommel să atace, însă apărarea ci a lăsat de dorit. 
Deznodământul bătăliei a fost hotărât de poziţionarea 
judicioasă a blindatelor şi de acţiunea lor defensivă foarte 

eficientă. 

Sectorul nordic şi sectorul central al frontului au fost 
atât de puternic fortificate, încât fâşia sudică de 25 km 
dintre „loja” cu trupe din Noua Zeelandă, de pe înălţimea 
Alam Nayil şi Depresiunea Qattara, a constituit singura 
porţiune de front care a permis o penetrare rapidă. În 
încercarea de a realiza o străpungere, Rommel a fost 
nevoit să aleagă această linie de înaintare, exact ceea ce 
urmărise planul de apărare elaborat de Auchinleck. Efectul 
surpriză nemaifiind posibil, Rommel a trebuit să se bizuie 
pe timp şi viteză pentru a-şi lua adversarul prin 
surprindere. Spera că, străpungând rapid sectorul sudic şi 
aşezându-se de-a curmezişul liniilor de comunicaţii ale 
Armatei a 8-a, aceasta se va găsi într-o situaţie critică, cu 
apărarea dezorganizată. Planul lui viza depăşirea centurii 
minate printr-un atac nocturn, după care Afrika Korps, 
împreună cu o parte din Coqml mobil italian, să înainteze 
spre est, străbătând până la revărsatul zorilor circa 48 km. 
Apoi urmau să pornească în direcţia nord-est, către coastă, 
ţintind zona de aprovizionare a Armatei a 8-a. El spera să 
ademenească blindatele britanice într-o cursă de urmărire, 
să le încolţească şi să le distrugă. Concomitent, Divizia 90 
uşoară şi restul Corpului mobil italian urmau să formeze 
un coridor protector suficient de puternic pentru a rezista 
contraatacurilor lansate din nord, permițându-i astfel să 
câştige bătălia de blindate, în spatele englezilor. Rommel 
afirmă că „a mizat pe reacţia lentă a comandamentului 
britanic, deoarece ştia din proprie experienţă că englezii 
au nevoie de timp pentru a lua hotărâri şi a le pune în 


practică”. 

În noaptea atacului, 30 august, a constatat însă că 
centura minată era mult mai lată decât bănuise. În zori, 
vârfurile de lance ale lui Rommel o depăşiseră doar cu 13 
km, iar Afrika Korps n-a reuşit să înceapă înaintarea spre 
est decât în jurul orei 10.00 a.m., când cea mai mare parte 
a vehiculelor erau supuse bombardamentului aviaţiei 
militare britanice. Comandantul corpului de armată, 
generalul Walter Nehring, a fost rănit încă de la începutul 
luptelor, astfel încât Afrika Korps s-a luptat sub comanda 
generalului de corp de armată Fritz Bayerlein, şeful 
Statului major. 

Când s-a convins că a ratat efectul surpriză şi că 
ritmul înaintării se afla sub graficul stabilit, Rommel a vrut 
să întrerupă atacul. După discuţia cu Bayerlein şi bazându- 
se pe propria-i intuiţie îi decis să-l continue, dar cu scopuri 
modificate şi cu obiective mai limitate. Conştient de faptul 
că blindatele britanice avuseseră timp să se instaleze pe 
poziţiile de luptă şi puteau ameninţa flancul unei înaintări 
extrem de extinse, Rommel s-a hotărât „să cotcască spre 
nord ceva mai devreme decât plănuise”. Prin urmare, a 
ordonat trupelor din Afrika Korps să facă o întoarcere, 
astfel încât să se îndrepte spre Punctul 132, clementul 
dominant al înălţimii Alam Haifa. Această schimbare de 
direcţie a condus Afrika Korps spre zona în care se afla 
Brigada 22 blindată, o zonă cu nisipuri ce stânjeneau orice 
tip de manevră. Linia de asalt plănuită iniţial era mult în 
afara acestei zone „critice”. 

Poziţiile de luptă ale Brigăzii 8 blindate se aflau la 


circa 16 km distanţă, spre sud-est, de Brigada 22, mult mai 
bine plasată pentru a stăvili o acţiune de încercuire, şi mai 
puţin pentru o ameninţare din flanc asupra unei poziţii. 
Când  amplasase  brigăzile la asemenea distanță, 
Montgomery se bizuise pe faptul că fiecare în parte 
beneficia de forţe egale cu întreaga Afrika Korps, deci 
putea rezista până când cealaltă brigadă îi venea în ajutor. 

Brigada 8 nu a ajuns pe poziţii decât la 4.30 a.m. - 
astfel încât întârzierea inamicului s-a dovedit un adevărat 
noroc. (Conform planului iniţial, Afrika Korps trebuia să 
ajungă în zonă înainte de revărsatul zorilor.) O ciocnire 
nocturnă sau un asalt dimineaţa, înainte ca Brigada 8 să se 
fi instalat pe poziţii, ar fi putut crea o situaţie dificilă, cu 
atât mai mult cu cât trupele engleze, proaspăt sosite, nu 
aveau experienţa luptei în deşert. 

Datorită faptului că Afrika Korps a fost nevoită să 
cotească spre nord mai devreme decât intenţionase, atacul 
a căzut direct asupra Brigăzii 22 blindate, dar ceva mai 
târziu, în cursul zilei. Atacurile aeriene continue şi sosirea 
cu întârziere a convoaielor cu combustibil determinaseră 
amânarea înaintării, astfel încât Afrika Korps a plecat abia 
după-amiaza. Apropiindu-se de Alam Haifa şi de poziţiile 
de luptă ale Brigăzii 22 blindate, panzerele au nimerit sub 
tirurile tancurilor bine poziţionate şi apoi al artileriei de 
sprijin a brigăzii, dotată cu toate tipurile de tunuri şi 
manevrată cu abilitate de noul şi tânărul ei comandant, 
„Pip” Roberts. Înaintările repetate şi tentativele de acţiuni 
din flanc au fost stăvilite, iar lăsarea serii a determinat 
încetarea luptei, oferindu-le un răgaz binemeritat 


apărătorilor şi răspândind deprimarea în rândurile 
atacanţilor. 

Eşecul atacului nu s-a datorat numai acestor 
respingeri efective. Din cauza lipsei de carburanţi, la 
mijlocul după-amiezii Rommel a fost nevoit să anuleze 
ordinul de cucerire a Punctului 132. 

În dimineaţa zilei de l1 septembrie, tot din lipsa 
carburanţilor, Rommel a trebuit să renunţe la orice acţiune 
de anvergură. El a îndrăznit să lanseze doar un atac local, 
cu Divizia 15 blindată, pentru a captura înălţimea Alam 
Haifa. 

Afrika Korps se afla într-o situaţie disperată datorită 
pierderilor mari suferite în timpul nopţii, în urma 
bombardamentelor aviaţiei şi artileriei Corpului 13, condus 
de Horrocks, care au continuat şi pe parcursul zilei. 
Atacurile anemice ale blindatelor germane au fost stăvilite 
rând pe rând, de o apărare întărită acum, deoarece 
dimineaţă, convins că inamicul nu se deplasa către est, 
spre spatele său, Montgomery ordonase celorlalte două 
brigăzi blindate să se alăture lui Roberts. 

După-amiaza, Montgomery „a ordonat începerea 
pregătirilor pentru lansarea unui contraatac menit să ne 
redea iniţiativa”. Ideea era ca, printr-un atac în cerc la sud 
de poziţiile trupelor din Noua Zeelandă, să se astupe gâtul 
de sticlă în care nemţii izbutiseră să se strecoare. El a luat 
măsurile necesare pentru ca eşaloanele cartierului general 
al Corpului 10 „să comande o forţă de urmărire”, care „să 
fie pregătită să înainteze până la Daba, cu toate rezervele 
disponibile”. 


Rommel mai avea carburant doar pentru o singură zi, 
ceea ce însemna deplasarea unităţilor pe o distanţă de 
circa 95 km. Ca atare, după o a doua noapte cu 
bombardamente aproape continue, Rommel s-a decis să 
renunţe la ofensivă şi să înceapă o retragere treptată. 

Pe parcursul zilei, germanii aflaţi în faţa poziţiilor de 
la Alam Haifa au început să se deplaseze spre vest. 
Cererile de a-i urmări u fost însă refuzate - căci tactica lui 
Montgomery prevedea evitarea riscului ca blindatele sale 
să fie ademenite în capcanele lui Rommel, aşa cum se 
întâmplase de atâtea ori înainte. Montgomery a ordonat ca 
atacul spre sud, lansat de trupele din Noua Zeelandă, 
întărite şi cu alte unităţi, să înceapă peste două zile, în 
noaptea de 3 spre 4 septembrie. 

În ziua de 3 septembrie, forţele lui Rommel au început 
însă o retragere generală, lăsând în urmă doar câteva 
patrule. Atacul „de gâtuire” a fost lansat în aceeaşi noapte, 
împotriva flancului din spate al inamicului, apărat de 
Divizia 90 uşoară şi de Divizia Trieste. Atacul, nereuşit, a 
fost întrerupt. 

În următoarele două zile, 4 şi 5 septembrie, Afrika 
Korps şi-a continuat retragerea fără a mai fi atacată. 
Englezii s-au mulţumit să o urmărească cu prudenţă, cu 
mici grupări de avangardă. La 6 septembrie, germanii s-au 
oprit pe un teren înalt, la aproape 10 km de frontul iniţial, 
lucru ce demonstra că intenționau să organizeze acolo o 
rezistenţă dură. A doua zi, cu acordul lui Alexander, 
Montgomery a oprit lupta şi Rommel a fost lăsat stăpân pe 
acea mică bucată de teren câştigată în sud. Aceasta 


reprezenta o consolare nesemnificativă raportată la 
pierderile suferite şi la zădărnicirea obiectivelor lui 
iniţiale. 

Pentru trupele Armatei a 8-a, spectacolul inamicului 
în retragere, fie numai şi cu câţiva paşi, compensa din plin 
dezamăgirea pricinuită de faptul că nu îl putuseră zdrobi, 
deoarece semnifica faptul că situaţia se schimbase. 
Montgomery reuşise să redea încrederea trupelor 
britanice în comandantul lor. 

Persista, totuşi, întrebarea dacă nu se ratase cumva o 
mare ocazie de a distruge definitiv inamicul. S-ar fi evitat 
astfel toate pierderile implicate de atacarea acestuia pe 
noile poziţii consolidate. Totuşi, Bătălia de la Alam Haifa a 
reprezentat o mare reuşită pentru englezi. Rommel a 
pierdut definitiv iniţiativa - şi, ţinând conti de numeroasele 
întăriri care le soseau englezilor, devenise clar faptul că 
următoarea bătălie putea fi pentru Rommel o „Bătălie fără 
speranţă” - aşa cum, pe drept cuvânt, a numit-o chiar el. În 
lumina analizelor făcute după război asupra forţelor şi 
resurselor combatanţilor, se vede clar că înfrângerea 
finală a lui Rommel a devenit probabilă din momentul în 
care năvala sa în Egipt a fost stăvilită pentru prima oară, 
în bătălia de la Alamein, din iulie. Aceasta poate fi socotită 
punctul de cotitură. Totuşi, Rommel rămăsese o mare 
ameninţare la sfârşitul lui august, când a atacat din nou, 
cu toate că forţa celor două părţi beligerante nu fusese şi 
nu avea să mai fie niciodată atât de aproape de un 
echilibru. Rommel mai avea, atunci, posibilitatea de a 
repurta victoria dacă adversarii săi s-ar fi încurcat, aşa 


cum se întâmplase în cele câteva ocazii anterioare. 

Semnificaţia crucială a acestei „Alam Haifa” este 
confirmată de faptul că, deşi lupta s-a purtat în aceeaşi 
zonă de la Alamein, i s-a conferit totuşi un nume distinctiv. 

Această bătălie prezintă un interes deosebit şi din 
punct de vedere tactic, nu numai pentru că a fost câştigată 
de partea aflată în defensivă, dar a şi fost câştigată 
exclusiv prin apărare, tară nicio contraofensivă. Din acest 
motiv ea se deosebeşte de majoritatea bătăliilor „de 
cotitură” din al doilea război mondial şi din războaiele 
anterioare. Deşi decizia lui Montgomery de a nu valorifica 
imediat succesele sale defensive printr-o ofensivă amplă a 
determinat pierderea şansei de a încolţi şi distruge forţele 
lui Rommel (ceea ce pe moment însemna o şansă 
excelentă) - efectul acestei atitudini nu a impietat asupra 
caracterului hotărâtor al acestei bătălii, momentul de 
cotitură al campaniei din Africa. Din clipa aceea, britanicii 
şi-au recăpătat încrederea în victorie, în vreme ce pe 
germani i-a cuprins un sentiment de deznădejde, când au 
intuit că, indiferent de mărimea sacrificiilor, nu mai puteau 
spera decât la amânarea sfârşitului. 

Se pot trage numeroase învăţăminte din modul de 
ducere a acestei lupte. Poziționarea forţelor britanice şi 
alegerea terenului au avut o mare influenţă asupra 
deznodământului. Acelaşi lucru se poate spune şi despre 
flexibilitatea ordinelor de luptă şi a măsurilor adoptate. De 
o deosebită importanţă s-a dovedit îmbinarea judicioasă a 
torţelor aeriene cu cele terestre. Eficacitatea acestei 
combinaţii s-a datorat structurii defensive a bătăliei, 


conform căreia forţele terestre au asigurat apărarea 
cercului exterior, în timp ce forţele aeriene au bombardat 
constant „arena”, transformată într-o capcană, pentru 
trupele lui Rommel care forţaseră înaintarea. În această 
bătălie, forţele aeriene au avut posibilitatea de a opera mai 
degajat ştiind că toate trupele din interiorul inelului 
aparţineau „inamicului”, spre deosebire de bătăliile mai 
fluide în care acţiunea aeriană este îndeobşte stânjenită. 

Englezii au lansat ofensiva abia după şapte săptămâni, 
timp în care premierul britanic fierbea de furie din cauza 
întârzierii. Montgomery, însă, era hotărât să nu acţioneze 
decât după încheierea pregătirilor pentru a fi sigur că 
şansa de a învinge îi aparţinea. Alexander i-a susţinut 
punctul de vedere, astfel încât Churchill (a cărui poziţie 
politică devenise şubredă după seria dezastrelor suferite 
de englezi de la începutul anului) a trebuit să se plece în 
faţa argumentelor care pledau pentru amânarea atacului 
până în octombrie. 

Data exactă a atacului a fost determinată de fazele 
lunii, deoarece ofensiva era prevăzută să înceapă printr-un 
atac de noapte - pentru a neutraliza tirul defensiv al 
inamicului - şi, a fi în acelaşi timp suficientă lumină pentru 
crearea unor culoare în câmpurile de mine ale inamicului. 
Prin urmare, lansarea atacului a fost fixată pentru noaptea 
de 23 octombrie - în 24 fiind lună plină. 

Churchill dorea ca atacul să demareze mai devreme, 
deoarece marele proiect al unei debarcări comune 
americano-britanice în nordul Africii ocupat de francezi, 
numit „Operaţiunea Torța”, era prevăzut la începutul lunii 


noiembrie. O victorie decisivă asupra lui Rommel, la 
Alamein, i-ar fi făcut pe francezi să întâmpine cu bucurie 
sosirea purtătorilor torţei eliberării de sub dominaţia Axei 
şi l-ar fi determinat totodată pe generalul Franco să nu mai 
salute intrarea forţelor germane în Spania şi în Marocul 
spaniol - lucru ce putea primejdui debarcările aliaţilor. 
Alexander considera că lansarea „Operațiunii Picior- 
iute” cu două săptămâni înainte de „Torţă” „asigura timpul 
necesar pentru a distruge cea mai mare parte a armatei 
Axei şi în acelaşi timp nu dădea răgaz inamicului să 
demareze acţiunea de consolidare a frontului din Africa”. 

[Atari ale Armatei a 8-a 


ES Infanterie a Avei 4—4 Limita vestică a cimpuritue de mine Dbrrincipatele miyešri ale Afrika Korp! 
ale Armalei a 8-a 


În orice caz, în zona din Africa de Nord, în care se afla 
el, succesul trebuia să fie garantat, dacă în cealaltă zonă 


se înregistra un rezultat favorabil în urma noii debarcări. 
„Decisivă a fost convingerea mea că a ataca înainte de a fi 
gata ar însemna să risc un eşec”. Argumentele lui 
Alexander au fost luate în considerare, deşi data propusă 
de el depăşea cu aproape o lună pe cea sugerată de 
Churchill lui Auchinleck. În final s-a stabilit ziua de 23 
octombrie. 

Până la acea dată, superioritatea englezilor în privinţa 
puterii de luptă - atât numerică, cât şi calitativă - a 
devenit mai-mare ca oricând. Conform estimării clasice pe 
„divizii”, cele două părţi păreau să se afle pe picior de 
egalitate - câte douăsprezece „divizii”, dintre a care patru 
blindate. În privinţa numărului real al soldaţilor, situaţia 
era cu totul alta, puterea de luptă a Armatei a 8-a cifrându- 
se la 230.000, în timp ce Rommel avea sub 80.000, dintre 
care 27.000 germani. În plus, Armata a 8-a poseda 7 
brigăzi blindate şi un total de 23 de regimente blindate, în 
comparaţie cu forţa lui Rommel, care consta din 4 
batalioane germane de tancuri şi 7 italiene. Mai elocventă 
este comparaţia puterii reale a blindatelor. La începerea 
bătăliei. Armata a 8-a deţinea 1.440 tancuri, dintre care 
1.229 gata de acţiune; în cazul prelungirii luptelor, că avea 
posibilitatea să apeleze la alte 1.000 de tancuri care se 
aflau acum în depozitele bazelor şi în atelierele din Egipt. 
Rommel dispunea doar de 260 de tancuri germane (dintre 
care 20 se aflau în reparaţie, şi alte 30 erau tipul uşor 
Panzer II) şi 280 de tancuri italiene (modele învechite). În 
cazul unei bătălii de blindate se putea conta numai pe cele 
210 tancuri mijlocii germane. Astfel, englezii au început 


lupta cu o superioritate numerică de 6 la 1 în privinţa 
tancurilor apte de luptă şi o rezervă considerabilă, gata de 
a suplini eventualele pierderi. 

În privinţa puterii de luptă, într-o acţiune tanc contra 
tanc, avantajul englezilor devenea şi mai mare, deoarece 
tancurile Grant erau susţinute de tancurile Sherman, mai 
noi şi mai eficiente, trimise din America în mari cantităţi. 
La începerea bătăliei, Armata a 8-a avea peste 500 de 
tancuri Shennan şi Grant, la care se adăugau cele ce 
urmau să sosească, în timp ce Rommel nu dispunea decât 
de 30 de noi tancuri Panzer IV (cu tunuri de 75 mm de 
mare viteză) cu patru mai mult decât la Alam Haifa şi care 
se puteau pune cu noile tancuri americane. La aceasta se 
adăuga pierderea avantajului anterior în ceea ce privea 
tunurile antitanc. Puterea lui Rommel la capitolul tunuri 
antitanc „88” se ridica acum la 86 de piese, deşi la acestea 
se mai adăugaseră încă 68 de tunuri „76” ruseşti, 
capturate. Faptul că tunurile antitanc germane standard, 
de 50 mm, nu puteau străpunge blindajul tancurilor 
Sherman, Grant şi Valentine, decât de la mică distanţă, 
reprezenta un mare handicap, întrucât noile tancuri 
americane erau prevăzute cu proiectile înalt explozive cu 
care puteau distruge tunurile antitanc ale inamicului de la 
distanţe mari. 

Şi în spaţiul aerian, englezii deţineau o superioritate 
nemaiîntâlnită până atunci. Arthur Tedder, comandantul 
suprem al forţelor aeriene din Orientul Mijlociu, dispunea 
de 96 de escadrile operaţionale - 13 americane, 13 sud- 
africane, o escadrilă rhodesiană, 5 australiene, 2 greceşti, 


una franceză şi una iugoslavă. Acestea totalizau peste 
1.500 de avioane din care 1.200 cu bazele în Egipt şi 
Palestina erau pregătite să sprijine atacul Armatei a 8-a. 
Germanii şi italienii aveau la un loc doar 350 avioane 
operaţionale pentru a susţine „Panzerarmee”. Această 
superioritate aviatică s-a dovedit importantă în hărţuirea 
acţiunilor întreprinse de Panzerarmee şi pentru 
stânjenirea aprovizionării diviziilor acesteia. De asemenea 
ea a fost foarte utilă protejării fluxului de aprovizionare al 
Armatei a 8-a, în cazul intervențiilor adverse. Deşi mai 
mare importanță pentru deznodământul bătăliei a fost 
acțiunea forței aeriene, combinată cu cea a submarinelor 
britanice, în vederea strangulării arterelor maritime de 
aprovizionare a trupelor din „Panzerarmee”. În timpul lunii 
septembrie, aproape o treime din rezervele expediate pe 
mare spre „Panzerarmee” s-au pierdut la traversarea 
Mediteranei. Multe nave au fost constrânse să se întoarcă 
din drum. În octombrie, interceptarea navelor cu provizii a 
făcut ca nici jumătate din ceea ce s-a trimis să nu mai 
ajungă în Africa. Aprovizionarea cu proiectile a fost atât de 
redusă, încât germanii aproape că n-au avut cu ce 
contracara bombardamentele britanice. Cea mai grea 
pierdere a reprezentat-o, însă, scufundarea tancurilor 
petroliere în săptămânile premergătoare ofensivei 
britanice când nicio navă de acest fel n-a mai ajuns în 
Africa. Drept urmare, la începerea bătăliei, „Panzerarmee” 
mai dispunea doar de trei raţii de carburant, în loc de 30, 
cifra minimă de rezervă. Această lipsă a impus distribuirea 
fragmentară a forţelor mobile, a împiedicat rapida lor 


concentrare în punctele de atac şi le-a imobilizat 
progresiv, pe măsură ce frontul a evoluat. 

Pierderea proviziilor alimentare a constituit o cauză 
importantă a îmbolnăvirilor în rândul trupelor. Această 
situaţie s-a agravat datorită proastelor condiţii igienico- 
sanitare din tranşee, îndeosebi în cele ocupate de italieni. 
Chiar şi în bătălia din iulie, englezii au fost adesea nevoiţi 
să evacueze tranşeele italiene capturate, din cauza 
murdăriei şi a mirosului. Drept urmare, nu o dată au fost 
surprinşi de blindatele germane, pe teren deschis, neavând 
timp să sape noi tranşee. Nesocotirea regulilor de igienă a 
acţionat în cele din urmă ca un bumerang, favorizând 
răspândirea dizenteriei şi a hepatitei epidemice nu numai 
în rândul trupelor italiene, ci şi a celor germane - printre 
victime numărându-se câţiva ofiţeri cu funcţii-cheie în 
„Panzerarmee”. 

Cea mai importantă „pierdere umană provocată de 
boală” a fost chiar Rommel, care s-a îmbolnăvit în august, 
înainte de atacul de Alam Haifa. El şi-a revenit suficient 
pentru a-şi exercita funcţia de comandant în timpul acelei 
bătălii, dar în septembrie medicii l-au trimis în Europa, 
pentru tratament şi odihnă. Conducerea a fost preluată 
temporar de generalul Stumme, în locul căruia, la 
comanda Afrika Korps, a venit generalul Thoma (ambii 
aduşi de pe frontul din Rusia). Absența lui Rommel şi lipsa 
de experienţă a locţiitorilor în privinţa operaţiunilor 
militare în deşert au reprezentat un handicap suplimentar 
pentru planificarea şi realizarea măsurilor necesare 
înfruntării iminentei ofensive britanice. A doua zi după 


demararea acesteia, Stumme s-a deplasat pe front, a 
nimerit sub un tir nimicitor, a căzut din maşină şi a murit 
din cauza unui atac de cord. În aceeaşi seară 
convalescenţa lui Rommel în Austria a fost curmată de 
telefonul lui Hitler, care l-a întrebat dacă poate să se 
întoarcă în Africa. Rommel a luat avionul a doua zi, 25 
octombrie, şi a sosit în apropiere de Alamein la lăsarea 
serii. El a luat în primire o apărare care, în acea zi, 
pierduse aproape jumătate din numărul de tancuri în 
timpul unor contraatacuri fără finalitate. 

Iniţial, planul lui Montgomery prevedea două atacuri 
simultane pe partea stângă şi pe partea dreaptă - 
efectuate de Corpul 30 A, condus de Oliver Leese, la nord 
şi de Corpul 13 A al lui Bria-n Horrocks, la sud. Apoi marca 
masă de blindate (concentrate în Corpul 10 A sub comanda 
lui Herbert Lumsden) urma să taie rufele de aprovizionare 
ale inamicului. La începutul lui octombrie însă, el a ajuns 
la concluzia că proiectul era prea ambițios, „având în 
vedere neatingerea standardelor de pregătire din armată”, 
şi a optat pentru un plan cu obiective mai limitate. 
Conform acestuia - „Operația Picior-iute” - atacul era 
concentrat în nord, în apropierea coastei, pe fâşia de 6 km 
dintre înălțimile Tell el Eisa şi Miteiriya, în timp ce Corpul 
13 A urma să lanseze un atac de diversiune în sud, fără a 
forţa, exceptând cazul în care apărarea se fărâmiţa. Acest 
plan, limitat din raţiuni de prudenţă, s-a soldat cu o luptă 
prelungită şi costisitoare, ce putea fi evitată prin aplicarea 
planului iniţial, mult mai îndrăzneţ (ţinând cont de imensa 
superioritate a englezilor). 


Bătălia s-a transformat într-o luptă de uzură - cu 
lovituri puternice şi mai puţine manevre tactice - iar 
pentru o vreme a apărut chiar spectrul eşecului. Decalajul 
de forţe între cele două părţi era însă atât de mare, încât 
chiar şi în condiţii de factori inegali de uzură, timpul a 
lucrat în favoarea ţelului urmărit de Montgomery cu acea 
hotărâre de neclintit, caracteristică acţiunilor întreprinse 
de el. În cadrul limitelor fixate pentru planul de luptă, 
Montgomery a dat dovadă de o excelentă capacitate de a 
schimba direcţia loviturilor şi de a dezvolta acţiuni tactice 
menite să-l dezechilibreze pe adversar. 

După un uragan de bombardamente cu o durată de 
cincisprezece minute, lansat din peste 1.000 de tunuri, 
vineri, 23 octombrie, la ora 22 a demarat asaltul 
infanteriei. Debutul atacului a fost încununat de succes şi 
datorită lipsei de proiectile a inamicului, care l-a 
determinat pe Stumme să nu bombardeze zone de 
concentrare a englezilor. Adâncimea şi densitatea 
câmpurilor minate s-au dovedit, însă, un obstacol mai greu 
de trecut, astfel încât intervalul prevăzut pentru deminare 
a fost mai lung decât se estimase. Din acest motiv, 
blindatele britanice se aflau tot pe suprafețele 
nepericuloase dintre mine sau imediat dincolo de acestea 
când s-a luminat de ziuă. Abia a doua zi dimineaţă, după 
noi atacuri nocturne lansate de infanterie, patru brigăzi 
blindate au izbutit să se desfăşoare pe latura îndepărtată a 
perimetrului - la 10 km în spatele frontului iniţial - după 
ce au înregistrat pierderi substanţiale în operaţiunea de 
pătrundere pe un culoar atât de îngustat. Concomitent, 


atacul secundar al Corpului 13 A, în sud, se ciocnise de 
necazuri similare şi a încetat în cea de a doua zi, la 25 
octombrie. 

Intrându-l realizat în liniile defensive în nord părea 
suficient de ameninţător, ca să-i determine pe comandanții 
germani să arunce în luptă tancurile, pentru a împiedica 
lărgirea culoarului. Calculele lui Montgomery prevăzuseră 
o asemenea acţiune şi blindatele sale, instalate acum pe 
poziţii bune, au provocat pierderi mari inamicului în timpul 
contraatacurilor pe care acesta le-a lansat. Scara, Divizia 
15 tancuri germană mai avea doar un sfert din efectivul 
iniţial de tancuri în vreme ce Divizia 21 tancuri se afla tot 
în sectorul sudic. 

A doua zi, la 26 octombrie, englezii au reluat atacul, 
dar încercarea de a forţa înaintarea a eşuat şi blindatele 
lor au plătit un preţ greu pentru acest eşec. Şansa de a 
transforma străpungerea iniţială într-o pătrundere masivă 
se spulberase, iar grupul britanic de blindate se afla prins 
acum într-un puternic inel de tunuri germane antitanc. 
Lumsden şi comandanții diviziilor sale ridicaseră obiecţii în 
a doua noapte cu privire la felul în care blindatele erau 
utilizate pentru a sparge un culoar pe o fâşie atât de 
îngustă. Pe măsură ce pierderile s-au înmulţit, pe 
parcursul străpungerii părerea că blindatele erau prost 
folosite s-a răspândit în rândul ofiţerilor. 

Afişând un aer de supremă încredere, Montgomery, 
care înţelesese că atacul iniţial eşuase şi breşa era blocată, 
s-a străduit să născocească un nou plan, lăsându-le forţelor 
sale principale un cuvenit răgaz de odihnă. 


Disponibilitatea de a-şi schimba obiectivul urmărit în 
funcţie de împrejurări, atât acum, cât şi ulterior, a 
reprezentat pentru soldaţi un tonic real puternic împreună 
cu o recunoaştere a calităţilor sale de general, decât 
discursul retrospectiv obişnuit prin care sugera că totul a 
decurs „conform planului”. Acest ultim obicei a umbrit şi a 
diminuat aprecierea de care se bucura pentru 
adaptabilitatea şi versatilitatea de care dădea dovadă la 
momentul oportun. 

Noul plan a fost botezat „Operaţiunea 
Supraîncărcarea” - pentru a-i impresiona pe executanţi şi 
a-i convinge că era vorba de cu totul altceva, cu mult mai 
multe şanse de reuşită. Divizia 7 blindată a fost adusă în 
nord, ca întărire. Rommel a profitat şi el de momentul de 
acalmie pentru a-şi regrupa forţele - Divizia 21 tancuri se 
afla deja pe drum, spre sectorul nordic, urmată de Ariete. 
Atacul secundar din sud, lansat de Corpul 13 A, nu şi-a 
realizat scopul de a distrage atenţia inamicului şi de a-l 
determina să-şi menţină o parte din blindate în sud. 
Mutarea spre nord şi concentrarea ulterioară a ambelor 
armate acolo a reprezentat, din punct de vedere tactic, un 
avantaj pentru Rommel. Englezii s-au văzut nevoiţi să 
suporte efectele unei lupte de uzură, şi să facă faţă unor 
lovituri puternice. Din fericire pentru ei, avantajul lor 
numeric s-a dovedit atât de mare, încât până la urmă 
deznodământul urma să-i favorizeze dacă procesul de 
„nimicire” era urmărit cu hotărâre. 

Noua ofensivă a lui Montgomery a debutat în noaptea 
de 28 octombrie printr-un atac spre nord, către coastă, 


pornit din marele intrând realizat în frontul inamicului. 
Montgomery intenţiona să prindă în cleşte „buzunarul” de 
pe coastă al inamicului şi să valorifice succesul printr-un 
atac spre vest, de-a lungul drumului de coastă, către Daba 
şi Fuka. Noul atac a rămas însă suspendat pe terenul 
minat, iar şansele lui s-au spulberat odată cu contraatacul 
rapid al lui Rommel, prin care Divizia 90 uşoară a fost 
deplasată spre acest flanc. În ciuda acestui fapt, Rommel s- 
a socotit norocos în momentul în care atacul a încetat, 
deoarece resursele lui scădeau simţitor. 

Afrika Korps nu mai avea decât 90 de tancuri, în timp 
ce Armata a 8-a dispunea încă de opt sute, astfel că eu 
toate că plătise un preţ de aproape patru tancuri britanice 
pentru unul german, superioritatea englezilor crescuse la 
11 la 1. 

În scrisoarea adresată soţiei sale în 29 octombrie, 
Rommel spunea: „Nu prea mai am speranţe. Noaptea stau 
întins, cu ochii deschişi, incapabil să dorm din cauza 
răspunderii care îmi apasă pe umeri. Ziua sunt mort de 
oboseală. Ce-o să se întâmple dacă lucrurile vor merge 
prost aici? Gândul ăsta mă chinuie zi şi noapte. Nu văd 
nicio ieşire, dacă se întâmplă aşa ceva”. Din această 
scrisoare reiese că încordarea îşi spunea cuvântul nu 
numai în privinţa trupelor, ci şi în cea a comandantului lor, 
încă bolnav. În zorii acelei zile, Rommel intenţionase să 
ordone o retragere pe poziţiile de la Tuka, la 95 km vest, 
dar ezitase să facă acest pas înapoi, care ar fi însemnat 
sacrificarea unei mari părţi a infanteriei sale mobile. În 
final a amânat luarea vreunei decizii în speranţa că o nouă 


oprire a atacului îl va determina pe Montgomery să 
întrerupă ofensiva. Stoparea atacului spre coastă s-a 
dovedit în avantajul britanicilor. Dacă Rommel s-ar fi 
eschivat în acel moment, toate planurile britanicilor ar fi 
căzut. 

Constatând că atacul său spre coastă a dat greş, 
Montgomery a decis revenirea la linia iniţială de atac. El 
spera să profite de mutarea spre nord a puţinelor rezerve 
ale inamicului. Decizia s-a dovedit corectă şi, totodată, un 
exemplu al flexibilităţii sale. Din păcate, forţele de care 
dispunea nu erau la fel de flexibile; lungul interval de timp 
necesar regrupării efectivelor a făcut ca noul atac să fie 
lansat abia pe 2 noiembrie. 

Această nouă pauză, intervenită după repetate opriri, 
a accentuat starea de deprimare şi de nelinişte la Londra. 
Churchill era profund dezamăgit de ritmul lent al ofensivei 
şi abia a putut fi oprit să nu trimită o telegramă caustică 
lui Alexander. Greul a căzut pe generalul Alan Brooke, 
comandantul Statului major general imperial, care s-a 
străduit să liniştească întregul Cabinet, deşi el însuşi se 
întreba: „Nu cumva m-am înşelat şi Monty a fost înfrânt?” 
Până şi Montgomery era mai puţin încrezător decât lăsa să 
se vadă. 

Debutul noului atac, în primele ore ale zilei de 2 
noiembrie, a fost din nou descurajant şi a alimentat ideea 
că ofensiva va trebui oprită. Practic, câmpurile de mine au 
provocat noi întârzieri, iar rezistenţa s-a dovedit mai dârză 
decât se anticipase. Când s-a luminat de ziuă, brigada 
blindată aflată în avangardă „s-a trezit faţă în faţă cu ţevile 


tunurilor antitanc inamice care formau un paravan 
puternic pe făgaşul Rahman, nu dincolo de acesta, cum 
fusese planificat, în această poziţie delicată brigada. A fost 
atacată de ceea ce mai rămăsese din blindatele lui Rommel 
şi a pierdut trei sferturi din numărul tancurilor din dotare. 
Restul a rezistat vitejeşte, permiţând astfel brigăzilor care 
veneau din urmă să pătrundă prin golul creat. Din păcate, 
şi acestea au fost oprite imediat după făgaşul Rahman. La 
lăsarea serii lupta a încetat. Englezii au pierdut în bătălie 
şi din cauza. Unor avarii mecanice încă aproximativ 200 de 
tancuri. 

Deşi perspectiva părea întunecată după această nouă 
oprire - mai cu seamă privită de la distanţă -, norii erau pe 
punctul de a se risipi, căci Rommel îşi epuizase resursele. 
Era uimitor că apărarea rezistase atâta vreme. Miezul ei 
dur îl constituiseră cele două divizii de tancuri ale Afrika 
Korps, care nici la începutul bătăliei nu numărau mai mult 
de 9.000 de combatanți, iar acum ajunseseră la 2.000. Şi 
mai grav era că Afrika Korps dispunea doar de 30 de 
tancuri apte de luptă, în timp ce englezii rămăseseră cu 
mai mult de 600. Tancurile italieneşti, prevăzute cu o 
carcasă subţire, se pulverizaseră sub focul englezilor, iar 
mulţi dintre cei ce scăpaseră părăsiseră câmpul de luptă, 
fugind spre vest. 

În noaptea aceea Rommel a luat hotărârea de a se 
retrage pe poziţiile de la Fuka, printr-o manevră în doi 
timpi. În ziua de 3 noiembrie, acţiunea de retragere era în 
curs de desfăşurare când, imediat după amiază, a sosit un 
ordin de anulare din partea lui Hitler. Acesta insista ca 


poziţiile de la Alamein să fie apărate cu orice preţ. 
Rommel, care nu mai avusese parte de amestecul lui Hitler 
şi nu simţise niciodată nevoia de a nu-i da ascultare, a 
oprit retragerea şi a rechemat coloanele pornite deja pe 
drumul de întoarcere. 

Urmările au fost nefaste - nu s-a organizat o 
rezistenţă eficientă ceva mai departe şi nici n-a fost 
posibilă reluarea rezistenţei la Alamein. Retragerea 
nemților spre vest fusese reperată şi raportată de 
observatorii aviatici la începutul zilei şi, în mod firesc, l-a 
stimulat pe Montgomery să-şi intensifice eforturile. Deşi 
două încercări de a ocoli paravanul inamicului au fost 
zădărnicite, un nou atac de infanterie lansat de Divizia 51 
Highland şi Divizia 4 indiană, uşor deviat spre vest, a 
reuşit să rupă legătura dintre Afrika Korps şi italieni. La 4 
noiembrie, imediat după revărsatul zorilor, trei divizii 
blindate au trecut prin breşă şi s-au desfăşurat cu ordinul 
de a se deplasa spre nord şi de a bara linia de retragere a 
inamicului de-a lungul drumului de coastă. Acţiunea de 
valorificare a avantajului obţinut a fost susţinută de Divizia 
motorizată din Noua Zeelandă şi de o a patra brigadă 
blindată, aflată sub comanda acesteia. 

În sfârşit, se ivise o ocazie excelentă de a nimici 
întreaga armată a lui Rommel. Şansele au sporit şi mai 
mult datorită faptului că Thoma, comandantul lui Afrika 
Korps, a fost capturat în luptele matinale, iar ordinul de 
retragere a fost dat abia după-amiază (aprobarea lui Hitler 
nu a fost primită decât a doua zi). Imediat ce Rommel a dat 
ordinul de retragere, trupele germane s-au mişcat rapid, 


cu ajutorul mijloacelor de transport motorizate care le mai 
rămăseseră. Englezii au întârziat urmărirea din cauza 
vechilor lor greşeli - prudenţă excesivă, ezitare, deplasare 
lentă. 

După ce au reuşit să treacă prin culoar, cele trei 
divizii blindate britanice au fost dirijate către drumul de 
coastă spre Ghanzal, la numai 16 km în spatele frontului 
rupt. Această mişcare strânsă le-a dat posibilitatea 
germanilor să le blocheze drumul printr-o scurtă şi rapidă 
deplasare laterală. După ce au avansat câţiva kilometri, 
diviziile britanice au fost oprite de acest paravan subţire şi 
ţinute pe loc până după-amiaza, când „Panzerarmee” a 
început, conform ordinelor, să se retragă. Prudenti, 
englezii s-au oprit la lăsarea nopţii, pentru a se odihni, 
hotărâre ce s-a dovedit total neinspirată, deoarece se aflau 
dincolo de grosul forţelor ce mai rămăseseră din 
Panzerarmee. 

A doua zi, 5 noiembrie, acţiunile de învăluire şi izolare 
au fost din nou reduse şi prea lente. La început, Divizia 1 
blindată şi Divizia 7 blindată au fost dirijate spre Daba, 
aflată la 16 km dincolo de Ghazal. Formaţiile din 
avangardă au sosit la Daba abia la amiază şi au constatat 
că inamicul li se strecurase printre degete. Divizia 10, 
dirijată spre Galal, 25 km mai la vest, a reuşit să surprindă 
acolo „coada” inamicului şi a capturat circa 40 de tancuri, 
majoritatea italiene, rămase în pană de carburant. 

Nu s-a întreprins nicio încercare de a urmări 
principalele coloane aflate în retragere, iar seara 
blindatele britanice s-au oprit, ca de obicei, pentru odihna 


de noapte, după o înaintare de numai 18 km şi asta când 
mai aveau doar aproximativ 10 km până la obiectiv - 
escarpa de la Fuka. 

Diviziei din Noua Zeelandă şi blindatelor care îi 
fuseseră repartizate li se ceruse să se deplaseze la Fuka 
după ce se realiza străpungerea, dar ele au întârziat 
deoarece 311 trebuit să treacă prin culoar în urma 
diviziilor blindate (lucru datorat în parte şi proastei 
coordonări a traficului); apoi au pierdut din nou timp ca să- 
i măture pe italienii care le ieşeau în cale. În aceste 
condiţii, divizia n-a reuşit să parcurgă nici măcar jumătate 
din drumul până la Fuka, până la lăsarea întunericului, 
când s-a oprit. A doua zi, pe 5 noiembrie, a ajuns în 
apropierea obiectivului urmărit la amiază, dar s-a oprit în 
faţa unui presupus câmp minat - care, în realitate, era o 
cacealma a englezilor pentru a-şi acoperi retragerea spre 
Alamein. Până când trupele din Noua Zeelandă au 
străbătut acest teren „minat”, s-a lăsat din nou seara. 

Divizia 7 blindată, după mişcarea prematură de la 
Daba, a fost trimisă înapoi, în deşert, pentru a ataca spre 
Bagqush, 24 km dincolo de Fuka. Obligată să traverseze 
partea din spate a coloanelor din Noua Zeelandă şi 
presupusul teren minat, ea a întârziat şi, la apusul 
soarelui, s-a oprit. 

A doua zi dimineaţă, cele trei divizii plecate în 
urmărire s-au apropiat de Fuka şi de Baqqush - însă 
inamicul se retrăsese deja spre vest. Ele au capturat 
câteva sute de soldaţi răzleţi şi nişte tancuri rămase fără 
combustibil. 


Speranţele de a prinde coloanele lui Rommel 
depindeau acum de Divizia 1 blindată care, după ce îi 
ratase pe nemți la Daba, primise ordinul de a efectua un 
circuit mai lung prin deşert, şi să taie drumul de coastă la 
vest de Mersa Matruh. Înaintarea englezilor a fost blocată, 
însă, de două ori din cauza lipsei de carburant (a doua 
oară când mai aveau doar câţiva kilometri până la drumul 
de coastă). Situaţia l-a exasperat pe comandantul diviziei, 
mai ales că el şi alţi ofiţeri insistaseră ca măcar una dintre 
diviziile blindate să fie pregătită pentru o lungă urmărire a 
inamicului, la Sollum, înlocuindu-se o parte din muniții cu 
combustibil suplimentar. 

În după-amiaza zilei de 6 noiembrie, pe centura de 
coastă a început să plouă. Ploile înteţindu-se pe parcursul 
nopţii au oprit toate acţiunile de urmărire şi i-au permis lui 
Rommel să scape. Ulterior, condiţiile meteorologice 
nefavorabile au constituit principala scuză pentru eşecul 
acţiunii de urmărire a nemților. Analiza atentă a faptelor 
evidenţiază faptul că ocaziile cele mai bune fuseseră ratate 
înainte de apariţia ploilor - din cauza acţiunilor prea 
limitate, a prudenţei excesive, a aprecierii greşite a 
factorului timp, a încăpăţânării de a nu se deplasa pe 
întuneric şi a concentră îi excesive asupra bătăliei, 
neglijându-se valorificarea avantajelor obţinute. Dacă 
urmăritorii ar fi înaintat mai adânc în deşert, încercând să 
ajungă la un punct de blocare, ca de exemplu, escarpa 
abruptă de la Sollum, s-ar fi evitat riscul unei interceptări, 
datorată rezistenţei adversarului sau vremii proaste, 
deoarece spre deosebire de coastă în interiorul deşertului 


ploile sunt rare. 

În timpul nopţii de 7 noiembrie, Rommel s-a retras de 
la Mersa Matruh la Sidi Barrani, unde a organizat o scurtă 
rezistenţă necesară pentru a permite coloanelor cu 
vehicule de transport să se scurgă prin istmul de frontieră 
prin trecătorile de pe escarpele de la Sollum şi Halfaya, 
puternic bombardate de aviația britanică. La un moment 
dat, s-a produs o uriaşă aglomerare pe drumul de coastă, o 
coadă ce se întindea pe o lungime de 40 km. Datorită 
controlului de trafic bine organizat, majoritatea vehiculelor 
au reuşit să treacă în noaptea următoare, în ciuda 
bombardamentelor britanice. Astfel, la 9 noiembrie, deşi 
circa 1.000 de autovehicule urmau încălţă treacă prin 
istmul îngust, Rommel a ordonat ariergărzii să se retragă 
la frontieră. 

Montgomery organizase o forţă specială de urmărire, 
care îngloba Divizia 7 blindată şi Divizia din Noua 
Zeelandă. El pregătise celelalte două divizii blindate ca 
dispozitiv de siguranţă în eventualitatea că primele ar 
rămâne fără combustibil, sau că Rommel ar lansa vreo 
ripostă. Acţiunea de urmărire a demarat în ziua de 8 
noiembrie. Trupele din Noua Zeelandă au ajuns la 
frontieră abia la 11 noiembrie. Cu toate că două brigăzi ale 
Diviziei 7 blindată au înaintat prin deşert la sud de drumul 
de coastă şi au trecut graniţa în după-amiaza zilei 
precedente, n-au izbutit să prindă din urmă inamicul când 
acesta a trecut prin Capuzzon, în ziua de 11 noiembrie. 

Deşi Rommel reuşise să scape din ghearele lui 
Montgomery, dejucând cu succes fiecare tentativă de a-i 


tăia retragerea, dispunea de prea puţine forţe pentru a 
putea construi o nouă linie de apărare pe frontieră, sau 
ceva mai departe, în Cyrenaica. Trupele lui se cifrau 
deocamdată la circa 5.000 de germani şi 2.500 de italieni, 
11 tancuri germane şi 10 italiene, 35 de tunuri antitanc 
germane, 65 de tunuri de câmp germane şi câteva tunuri 
italiene. Cu toate că aproximativ 15.000 de germani 
izbutiseră să scape, două treimi din ci îşi pierduseră 
întregul echipament de luptă. La italieni procentul era şi 
mai mare. Armata a 8-a, în afară de cele câteva mii de 
germani ucişi, făcuse prizonieri aproximativ 10.000 de 
germani şi peste 20.000 de italieni (inclusiv personalul 
administrativ). Fuseseră capturate circa 450 de tancuri şi 
peste 1.000 de tunuri. Englezii înregistraseră 13.500 de 
morţi şi răniţi, şi trăiau dezamăgirea de a-l vedea pe 
Rommel scăpând ca prin urechile acului „pentru a lupta şi 
altă dată”. 

După o scurtă pauză necesară  împrospătării 
proviziilor, britanicii au reluat urmărirea. Contraloviturile 
lansate de Rommel (interior lăsaseră o impresie atât de 
puternică, încât britanicii înaintau cu prudenţă de-a lungul 
coastei, în loc să se avânte de-a curmezişul arcului 
Benghazi. Blindatele din avangardă au ajuns la Mersa 
Brega abia la 26 noiembrie, după mai bine de două 
săptămâni de la traversarea graniţei răsăritene a 
Cyrenaicăi - şi după ce Rommel ajunsese la adăpostul 
acestei poziţii înguste. Singurele piedici întâmpinate de 
forţele sale pe parcursul retragerii prin Cyrenaica s-au 
datorat lipsei de carburant. La Mersa Brega, Rommel a 


primit întăriri - o nouă divizie blindată italiană, Centauro, 
şi mai multe formaţiuni din trei divizii italiene de 
infanterie, care nefiind motorizate, constituiau mai 
degrabă o problemă decât un atu. 

Ostilitățile s-au întrerupt pentru două săptămâni, timp 
în care englezii au primit întăriri şi provizii în vederea 
asaltului asupra poziţiilor de la Mersa Brega. Montgomery 
a pregătit un plan menit „să-l anihileze pe inamic în liniile 
lui de apărare” - ţintuindu-l printr-un puternic atac frontal, 
în timp ce o altă forţă puternică, printr-o largă manevră de 
încercuire trebuia să-i taie retragerea. Atacul frontal urma 
să fie declanşat la 14 decembrie şi să fie precedat de 
ample raiduri în noaptea de 11 spre 12 decembrie pentru a 
distrage atenţia inamicului de la manevra de încercuire, 
care trebuia să se desfăşoare prin deşert. Rommel, simțind 
pericolul a şters-o în noaptea de 12 decembrie - 
ridiculizând astfel planul britanic. Printr-un salt rapid a 
ocupat o poziţie lângă Buerat, la 400 km vest de Mersa 
Brega, şi la 800 km dincolo de noua bază înaintată a 
Armatei a 8 a, de la Benghazi. 

La sfârşitul anului, Rommel se afla tot pe poziţiile de 
la Buerat, deoarece a trecut o lună până când Montgomery 
a fost gata să-şi reia înaintarea. Cu toate acestea, devenise 
limpede că, în Africa, războiul luase o altă turnură, căci nu 
prea existau şanse ca armata lui Rommel să poată fi 
refăcută astfel încât să facă faţă forţei consolidate a 
Armatei a 8-a. În plus, teritoriile aflate în spatele 
germanilor, deci poziţiile lor potenţiale, erau primejduite 
de înaintarea spre est, din Algeria în Tunisia, a Armatei 1 


anglo-americane. 

Cu toate acestea, n-a trecut mult timp şi speranţele lui 
Hitler au renăscut, în timp ce Mussolini se agăța de 
propriile iluzii, incapabil să accepte că imperiul african al 
Italiei se fărâmiţa. În mod ciudat, speranţele celor doi 
renăscuseră înainte chiar ca Rommel să izbutească să 
scape de urmăritori şi să salveze resturile armatei sale 
sfărâmate. Ajuns la Mersa Brega el a primit ordinul de a 
apăra acea linie „cu orice preţ” şi de a-i împiedica pe 
englezi să pătrundă în Tripolitania. Pentru a sublinia 
această pretenţie utopică, fusese plasat din nou sub 
comanda mareşalului Bastico, aşa cum se întâmplase 
înaintea înaintării în Egipt. Când s-a întâlnit cu Bastico, la 
22 noiembrie, Rommel i-a spus răspicat că ordinul de a 
„rezista până la capăt” pe acea frontieră de deşert echivala 
cu distrugerea restului trupelor - „ori pierdem poziţiile cu 
patru zile mai devreme şi salvăm armata, ori pierdem atât 
poziţiile cât şi armata, patru zile mai târziu”. 

La 24 noiembrie, au venit să discute cu Rommel 
Cavallero şi Kesselring. Rommel le-a spus că, în condiţiile 
în care doar 5.000 de soldaţi germani dispuneau de arme, 
pentru a păstra şi apăra poziţiile de la Mersa Brega aveau 
nevoie, înainte ca Montgomery să atace, de 50 de tancuri 
Panzer IV înarmate cu noile tunuri de 75 mm cu ţeavă 
lungă şi de 50 de tunuri antitanc de acelaşi tip, de provizii 
de combustibil şi de muniții. Deşi nu exagera cererile, era 
evident că nu i se puteau îndeplini, deoarece majoritatea 
echipamentelor şi întăririlor disponibile fuseseră deviate 
spre Tunisia. Cavalerro şi Kesselring au insistat, totuşi, 


pentru executarea ordinului de a rezista la Mersa Brega. 

Rommel, sperând că va reuşi să-l aducă la realitate pe 
Hitler, s-a deplasat cu avionul la cartierul general al 
Fuhrerului, lângă  Rastenburg, în pădurile Prusiei 
Orientale. Hitler l-a întâmpinat cu răceală, iar când acesta 
i-a sugerat că măsura cea mai înţeleaptă ar fi evacuarea 
Africii de Nord pe Führer „l-au apucat furiile”. Această 
explozie a zdruncinat definitiv încrederea lui Rommel în 
Fuhrerul său: „Am început să înţeleg că Adolf Hitler pur şi 
simplu nu voia să accepte realitatea şi că reacţiona 
emoţional făcând abstracţie de ceea ce inteligenţa sa îi 
sugera”. Hitler insista că „menţinerea unui cap de pod în 
Africa era o necesitate politică şi că nu va avea loc nicio 
retragere de pe aliniamentul Mersa el Brega””*. 

La întoarcere Rommel s-a oprit la Roma şi l-a găsit pe 
Mussolini mai dispus să asculte vocea raţiunii şi mult mai 
conştient de dificultăţile implicate de expedierea unor 
provizii suficiente la Tripoli şi de transportarea lor până la 
Mersa Brega. El a izbutit să obţină permisiunea lui 
Mussolini de a pregăti o poziţie intermediară la Buerat, 
unde, în timp util, se va retrage infanteria italiană 
nemotorizată şi restul forţelor sale împuţinate dacă 
englezii atacau. 

Rommel a pus în practică cu promptitudine această 
hotărâre şi a dispărut pe întuneric, imediat ce englezii au 
dat semne de lansare a atacului. În plus, se hotărâse să nu 
se oprească la Buerat sau în faţa oraşului Tripoli, pentru a 
nu-i da ocazia lui Montgomery să-l încolţească. Planul său, 

deja bine conturat, viza retragerea până la frontiera 
tunisiană şi pe fâşia îngustă de la Gabes, unde nu puteau fi 
uşor atacați din flanc şi unde? cea şansa de a lansa o 
contralovitură eficientă cu întăririle ce îi puteau parveni 
mult mai uşor. 


Capitolul 21 
„Iorţa” - noul val dinspre Atlantic 


Debarcările aliaţilor în Africa de Nord ocupată de 
francezi au fost declanşate la 8 noiembrie 1942.” Această 
pătrundere în nord-vestul Africii a survenit la două 
săptămâni după lansarea ofensivei britanice de la Alamein, 
în capătul nord-estic extrem al continentului, şi la patru 
zile după prăbuşirea poziţiilor lui Rommel. 

La „Conferinţa Arcadia”, desfăşurată la Washington, 
în 1941, prima conferinţă a aliaţilor după atacul japonez de 
la Pearl Harbor care a determinat intrarea în război a 
Statelor Unite - Churchill a propus „Proiectul pentru 
Africa de nord-vest” ca un pas spre „închiderea şi 
strângerea cercului în jurul Germaniei”. El le-a spus 
americanilor că exista deja un plan, „Gimnastul”, pentru o 
debarcare în Algeria, dacă Armata a 8-a dobândea în 
Cyrenaica un succes care să-i permită să forţeze înaintarea 
spre vest, până la graniţa tunisiană. El a mai propus ca „în 
acelaşi timp forţele Statelor Unite, cu acordul francezilor, 
să debarce pe coasta marocană”, pe baza „chemării ce le 
fusese adresată”. Preşedintele Roosevelt a agreat 
proiectul, sesizând cu promptitudine avantajele politice ale 
acestuia în cadrul unei ample strategii. În schimb, 
consilierii prezidenţiali s-au arătat sceptici cu privire la 
eficienţa practică a planului şi, totodată, neliniştiţi de 
riscul că o asemenea acţiune putea afecta şansele de a 
lansa mai devreme un atac direct împotriva poziţiilor 

deţinute de Hitler în Europa. Ei s-au declarat dispuşi să 
accepte continuarea studierii operaţiei, rebotezată „Super- 
gimnastul”. 

În următoarele luni discuţiile s-au concentrat asupra 
unui proiect de atac peste Canalul Mânecii, posibil de a fi 
lansat în august sau septembrie, pentru a satisface cererea 
lui Stalin de deschidere a celui de-al doilea front. 
Peninsula Cotentin (Cherbourg) devenise locul cel mai 
favorabil, aşa cum insistaseră generalul Marshall, şeful 
statului major al trupelor de uscat ale SUA, şi generalul de 
divizie Eisenhower, trimis la Londra în calitate de 
comandant al forţelor americane din Europa. Englezii au 
subliniat inconvenientele unei debarcări premature în 
Europa cu o forţă neadecvată şi au atras atenţia asupra 
riscului ca acest cap de pod să fie gâtuit sau distrus, fără a 
fi adus ruşilor un sprijin efectiv. Preşedintele Roosevelt a 
uzat de autoritatea sa în sprijinirea proiectului, iar când 
Molotov a venit la Washington, la sfârşitul lunii mai, l-a 
asigurat că „spera” şi „prevedea” crearea „unui al doilea 
front în Europa, în 1942”. 

Revenirea la proiectul unei debarcări în Africa de 
nord-vest a fost determinată de neaşteptatul eşec al 
britanicilor în nord-estul Africii, produs în iunie, ca urmare 
a atacului lansat fulgerător de Rommel împotriva 
aliniamentului Gazala. 

Bătălia de la Gazala luase deja o întorsătură urâtă 
când, la 17 iunie, Churchill a sosit la Washington, 
împreună cu şefii statelor sale majore, pentru o nouă 
conferinţă. Sosind în SUA, Churchill s-a dus la reşedinţa 


lui Roosevelt, de pe malul râului Hudson, pentru o discuţie 
particulară. Aici, el a subliniat din nou inconvenientele şi 
pericolele unei debarcări premature în Franţa şi a propus 
reactivarea „Gimnastului”, ca o alternativă mai viabilă. 
Şefii statelor majore engleze şi americane, întruniţi la 
Washington la 21 iunie, nu ajunseseră la un numitor 
comun în privinţa proiectului de la Cherbourg. Cu această 
ocazie căzuseră de acord asupra faptului că proiectul 
pentru Africa de Nord fusese greşit conceput. Concluzia 
lor în privinţa acestui proiect a fost însă curând răsturnată 
de presiunea evenimentelor, la care s-a adăugat şi 
insistența lui Roosevelt de a se întreprinde o acţiune 
efectivă în 1942, astfel încât să se îndeplinească 
promisiunea făcută de el ruşilor, chiar dacă nu va fi exact 
ceea ce intenţionase. La 21 iunie s-a difuzat ştirea că 
forţăreaţa de la Tobruk a fost cucerită de Rommel şi că 
rămăşiţele Armatei a 8-a britanice se retrăgeau în Egipt. 
Pe parcursul săptămânilor care au urmat, situaţia 
englezilor s-a înrăutățit, iar argumentele în favoarea unei 
intervenţii americane directe sau indirecte au câştigat 
teren. La sfârşitul lui iunie, Rommel a ajuns la aliniamentul 
Alamein şi a început să atace, urmărindu-i strâns pe 
englezii aflaţi în retragere. La 8 iulie, Churchill i-a 
telegrafiat lui Roosevelt spunându-i că trebuia să se 
renunţe la „Baros”, planul unei debarcări în Franţa în acel 
an, insistând din nou pentru aplicarea „Gimnastului”. El și- 
a susţinut ideea într-un mesaj trimis prin feldmareşalul 
John Dill, şeful misiunii statelor majore britanice 
combinate de la Washington: „Gimnastul reprezintă 


singura modalitate prin care SUA îl pot lovi pe Hitler în 
1942”, altminteri ambii aliaţi occidentali erau nevoiţi să 
rămână „inerţi în 1942”. 

Americanii au reacţionat aducând noi obiecţii faţă de 
„Gimnast”. Criticile formulate de Marshall la adresa 
planului pe care l-a catalogat drept „costisitor şi ineficient” 
au fost susţinute de declaraţia amiralului King, potrivit 
căruia era „imposibil să se îndeplinească obligaţiile navale 
de pe alte teatre de luptă şi în acelaşi timp să se asigure 
nevoile de transport şi de escortare esenţiale dacă această 
operaţie ar fi întreprinsă”. O altă concluzie la care au ajuns 
a fost aceea că refuzul britanic de a încerca o debarcare în 
Franţa în 1942 constituia dovada clară că englezii nu 
aveau curajul să se încumete la o asemenea acţiune nici în 
1942. Prin urmare, Marshall, susţinut activ de King, a 
propus o schimbare radicală a strategiei, în cazul în care 
englezii nu vor accepta planul american pentru un atac 
imediat peste Canalul Mânecii. „Să ne întoarcem spre 
Pacific şi să lovim puternic Japonia; altfel spus, să adoptăm 
o atitudine defensivă faţă de Germania, cu excepţia 
operaţiunilor aeriene şi să folosim toate mijloacele 
disponibile în Pacific”, a spus el. 

Roosevelt, însă, a obiectat la ideea lansării unui 
asemenea ultimatum la adresa aliaţilor săi britanici şi şi-a 
exprimat dezaprobară) faţă de schimbarea de strategie 
propusă. El le-a spus şefilor săi de state majore că, dacă nu 
izbuteau să-i convingă pe englezi să întreprindă o operaţie 
peste Canalul Mânecii în 1942, trebuiau fie să lanseze o 
acţiune militară în Africa de Nord ocupată de francezi, fie 


să trimită întăriri puternice în Orientul Mijlociu. De 
asemenea, a subliniat că, din punct de vedere politic, era 
imperativ necesar ca până la sfârşitul anului să se 
întreprindă o acţiune militară deosebită. 

Confruntaţi cu decizia preşedintelui, era de aşteptat 
ca şefii statelor majore să aleagă varianta consolidării 
temporare a forţelor britanice din Orientul Mijlociu, şi nu 
să  îmbrăţişeze planul „Gimnastul”, faţă de care 
manifestară o împotrivire atât de energică şi de 
persistentă. Dar, după reanalizarea celor două variante, 
statul major de planificare al lui Marshall a ajuns la 
concluzia că prima variantă reprezenta dintre două rele, 
răul cel mai mic. Contrar aşteptărilor, Marshall şi King au 
optat în favoarea „Gimnastului”. Hotărârea a fost luată în 
iulie, la Londra, unde s-au deplasat împreună cu Harry 
Hopkins, în calitate de reprezentanţi ai preşedintelui, şi au 
constatat că britanicii se opuneau cu fermitate planului lui 
Eisenhower de a debarca lângă Cherbourg. 

În alegerea ca alternativă a Africii de nord-vest (şi nu 
a trimiterii de întăriri în Orientul Mijlociu), motivul 
primordial al lui Marshall, potrivit declaraţiei lui Harry 
Hopkins, a fost „dificultatea de a amesteca trupele noastre 
cu cele britanice aflate în Egipt”. 

Adoptarea „Super-gimnastului” a fost confirmată la 
alte două întâlniri ale şefilor de state majore americani şi 
englezi, care s-au desfăşurat la Londra în zilele de 24 şi 25 
iulie. Planul a fost imediat aprobat de Roosevelt care a 
subliniat în telegrama sa că debarcarea trebuia să aibă loc 
„nu mai târziu de 30 octombrie” - directivă sugerată de 


Hopkins, într-un mesaj personal, ca o modalitate de „a 
evita orice tergiversare sau întârziere”. La iniţiativa lui 
Churchill, operaţiunea a fost rebotezată „lorţa”, 
considerându-se că era mult mai mobilizator. S-a convenit, 
de asemenea, ca americanii să aibă comanda supremă - 
gest făcut de Churchill pentru a compensa sentimentele 
rănite ale şefilor americani de state majore. La 26 iulie 
Marshall i-a comunicat lui Eisenhower că postul de 
comandant îi aparţine. 

Cu toate că decizia privind „lorţa” era fermă, că 
fusese adoptată înainte de stabilirea şi clarificarea 
problemelor de timp şi spaţiu. Ca urmare, s-au iscat noi 
divergente de opinii în privinţa acestora. 

La sugestia lui Churchill, şefii de state majore 
britanici au propus ca dată a debarcării ziua de 7 
octombrie. Şefii de state majore americani au recomandat, 
însă, ziua de 7 noiembrie, considerând că era „cea mai 
apropiată dată posibilă pentru debarcarea forţelor, ţinând 
seama de navele de transport militare aliate la dispoziţie”. 

Cât priveşte locul şi spaţiul operaţiunii, punctele de 
vedere  difereau şi mai mult. Englezii insistau ca 
debarcările să se efectueze pe coasta nordică a Africii, 
pentru a face posibilă o înaintare rapidă în Tunisia. Şefii de 
state majore americani susțineau obiectivul limitat din 
planul „Gimnast”, aşa cum îl modificaseră în iunie, când 
fusese conceput ca o operaţie pur americană; ei doreau să 
limiteze debarcările la zona Casablanca de pe coasta de 
vest, coasta Atlanticului, în Maroc, deoarece se temeau de 
opoziţia francezilor, de reacţia ostilă a spaniolilor şi de o 


contra lovitură germană menită să blocheze poarta de 
acces în Mediterana prin capturarea Gibraltarului. Englezii 
au rămas consternaţi de această abordare prudentă a 
problemei strategice. Ei au argumentat că, procedându-se 
astfel, germanii ar avea ocazia şi răgazul de a pune mina 
pe Tunisia, de a consolida sau înlocui opoziţia franceză din 
Algeria şi Maroc, şi de a zădărnici astfel operaţiunea”*. 
Eisenhower şi statul său major erau înclinați să le dea 
dreptate britanicilor Primul lui plan, formulat la 9 august, 
era un compromis. Prevedea debarcări simultane în 
interiorul şi în afara Mediteranei, dar nu mai la est de 
Alger, existând riscul ca inamicul să lanseze atacuri 
aeriene din Sicilia şi din Sardinia. Excepţie făcea o 
debarcare minoră la Bône, pentru a ocupa terenul de 
aterizare aflat acolo (Bône se găsea la 435 km est de Alger, 
însă la 210 km de Bizerta). Acest compromis nu i-a 
satisfăcut pe britanici, întrucât nu prezenta garanţii pentru 
asigurarea principalei condiţii a succesului, pe care ci o 
defineau astfel: „Trebuie să ocupăm punctele cheie din 
Tunisia în 26 de zile de la trecerea Gibraltarului, preferabil 
chiar în 14 zile”. După opinia lor, o debarcare majoră la 
78 Mi s-a cerut părerea în privinţa proiectului pentru Africa de nord- 
vest pe 28 iunie, imediat după Conferinţa de la Washington, unde s-a 
pledat pentru reactualizarea planului. Când mi s-a spus că se 
intenţiona ca principala debarcare să aibă loc la Casablanca, pe coasta 
Atlanticului, am subliniat că acest loc se afla la 1.750 Km de Bizerta şi 
Tunis, punctele strategice cheie, şi că şansa optimă de a repurta o 
victorie imediată depindea de ocuparea lor rapidă, ceea ce însemna ca 
debarcările să fie efectuate cât mai aproape de uccastă zonă. Am 
accentuat totodată importanţa unei debarcări pe coasta dc nord, în 
Algeria, „în spinarea francezilor“, ca o modalitate de a diminua 


rezistenţa care era foarte plauzibil să se organizeze în faţa unui atac 
frontal la Casablanca şi a unei înaintări lente din această regiune. 


Bône sau şi mai la est era esenţială pentru realizarea unei 
înaintări suficient de rapide în Tunisia. 

Aceste argumente l-au impresionat pe preşedinte, 
care le-a recomandat lui Marshall şi King să studieze din 
nou proiectul. Argumentele l-au impresionat şi pe 
Eisenhower, care a raportat la Washington că statul său 
major este convins acum de justeţea raţionamentului 
britanic şi că el, personal, întocmea un nou plan în care 
elimina debarcările de la Casablanca şi propunea data 
celorlalte acţiuni similare. 

Statul său major a prezentat (la 21 august) un al 
doilea plan general, care corespundea în mare ideii 
englezilor. Renunţând la debarcarea de la Casablanca, 
noul plan prevedea o debarcare americană la Oran (la 400 
km de Gibraltar), precum şi debarcări britanice la Alger şi 
Bône. Eisenhower, însă, nu era prea entuziasmat de acest 
proiect, susţinând că o asemenea expediţie, în întregime în 
interiorul Mediteranei, era vulnerabilă din liane, părere 
care corespundea şi opiniei lui Marshall. 

Acest al doilea plan nu le-a convenit americanilor, aşa 
cum primul n-a fost agreat de englezi. Marshall i-a spus 
preşedintelui că „existența unei singure linii de 
comunicaţie prin Strâmtoare era prea primejdioasă” şi a 
menţionat că se opunea ideii ca debarcările să aibă loc în 
puncte situate mai la est de Oran (la 965 km distanţă de 
Bizerta). 

Churchill a primit vestea acestei schimbări precaute 
după ce s-a întors din vizita făcută împreună cu generalul 
Brooke în Egipt şi la Moscova, unde Stalin îi reproşase 


faptul că puterile occidentale nu fuseseră în stare să 
deschidă un „al doilea front”. El îi adresase întrebări 
ironice de genul: „Chiar aveţi de gând să ne lăsaţi să 
facem singuri toată treaba, în timp ce voi staţi şi căscaţi 
gura? Chiar n-aveţi de gând să începeţi să luptaţi? După ce 
o să începeţi o să constataţi că nu-i chiar atât de rău!” mai 
afirmase el. Churchill s-a simţit lezat, dar a reuşit să-l 
capaciteze pe Stalin descriindu-i perspectivele reuşitei 
„Torţei”, prin care, indirect, se putea contribui la slăbirea 
presiunii asupra Rusiei. lată de ce a fost şocat când a aflat 
că americanii propuneau „ciuntirea” planului. La 27 
august, el i-a trimis o lungă telegramă lui Roosevelt, în 
care afirma că schimbările sugerate de americani ar putea 
fi „fatale pentru întregul plan” şi Că „tot efectul operaţiei 
se va irosi dacă nu ocupăm din prima zi atât Algerul, cât şi 
Oranul”. A subliniat, totodată, proasta impresie pe care 
această „îngustare” a planului i-ar face-o lui Stalin. 

În răspunsul său din 30 august, Roosevelt insista ca 
„în orice caz una dintre debarcările noastre să aibă loc în 
Atlantic”. El propunea ca americanii să debarce la 
Casablanca şi Oran şi îi lăsa pe englezi să le efectueze pe 
acelea din est. În plus, ţinând cont de acţiunile militare 
britanice împotriva forţelor franceze supuse guvernului de 
la Vichy şi amplasate în Africa de Nord, Siria şi în alte 
părţi, a mai ridicat o nouă problemă: 

„Am ferma convingere că atacurile iniţiale trebuie 
efectuate de o forţă terestră în exclusivitate americană... 
Ba aş merge chiar până acolo încât să afirm că am toate 
temeiurile să fiu sigur că o debarcare simultană efectuată 


de englezi şi de americani ar duce la o rezistenţă totală din 
partea tuturor francezilor din Africa. În schimb, o 
debarcare iniţial americană, fără forţe terestre britanice, 
are toate şansele să nu întâmpine niciun fel de rezistenţă 
franceză, sau una pur simbolică... Convingerea noastră 
este că trupele germane aeropurtate sau de paraşutişti nu 
se pot deplasa la Alger sau Tunis în formaţii mari de luptă 
cel puţin două săptămâni după atacul iniţial””?. 

Englezii au fost îngroziţi la ideea unei pauze de o 
săptămână înainte de a începe debarcările din est, mult 
mai importante şi mai urgente pentru scopul strategic 
decât cele din vest, şi nu credeau în optimismul 
americanilor care susțineau că nemţii nu puteau interveni 
eficient înainte de a trece două săptămâni de la începutul 
atacului. 

Churchill era dispus să profite de influenţa persuasivă 
a ambasadorului american pe lângă guvernul de la Vichy, 
amiralul Leahy, pentru a obţine un climat politic şi 
psihologic favorabil întregii situaţii. Deşi era „dornic să 
păstreze caracterul american al expediției” şi, prin urmare, 
se arăta dispus să menţină forţele britanice „în fundal 
atâta timp cât era posibil”, ştia că nu va trece neobservat 
faptul că mare parte a navelor de transport, a sprijinului 
aviatic şi a forţelor navale vor fi britanice; aceste elemente 
vor fi primele vizibile, înaintea forţelor terestre. El a 
prezentat aceste aspecte într-un răspuns plin de tact 
adresat lui Roosevelt, la 1 septembrie: „dacă victoria fără 
vărsare de sânge, care într-adevăr are şanse, iese cumva 

anapoda, va provoca un dezastru militar cu consecinţe 
foarte însemnate”. În continuare, spunea: 

„În ciuda dificultăţilor ni se pare vital ca Algerul să fie 
ocupat simultan cu Casablanca şi Oran. Aici este locul cel 
mai prietenos şi cel mai adecvat unei reacţii politice 
favorabile, ce se va dovedi decisivă pentru întreaga Africă. 
A renunţa la Alger de dragul unei debarcări problematice 
la Casablanca ni se pare o decizie riscantă. Dacă datorită 
ci germanii ar ajunge să ne-o ia înainte nu numai în 
Tunisia, ci şi în Algeria, efectele ar fi lamentabile pentru 
toată Mediterana”. 

Această pledoarie pentru menţinerea debarcării la 
Alger ca parte a planului nu pomenea de importanţa 
debarcărilor ceva mai la est, mai aproape de Bizerta, 
omisiune şi concesie ale căror consecinţe s-au dovedit 
nefaste pentru obţinerea unui succes strategic rapid. 

La 3 septembrie, răspunzând telegramei lui Churchill, 
Roosevelt a acceptat să fie inclusă şi o debarcare la Alger, 
sugerând însă ca trupele americane să debarce primele, 
„urmate după o oră de trupele britanice”. Churchill a 
acceptat imediat această soluţie, cu condiţia ca reducerea 
forţei alocate pentru Casablanca să poată asigura 
eficacitatea debarcării de la Alger. Roosevelt a aprobat 
această propunere, dar într-o formă modificată. El a 
sugerat o reducere de „o grupare regimentară de luptă” la 
Casablanca şi o alta la Oran, pentru a asigura „zece mii de 
oameni la Alger”. Churchill i-a răspuns printr-o altă 
telegramă, datată 5 septembrie: „Acceptăm planul general 

militar propus de voi. Avem o mulţime de trupe excelent 
pregătite pentru debarcare. Dacă vi se pare convenabil, 
acestea pot purta uniforma voastră. O vor face cu mândrie. 
Transportul maritim va fi perfect”. 

În aceeaşi zi, Roosevelt i-a răspuns printr-o telegramă, 
care conţinea un singur cuvânt: „Ura!” 

Trei zile mai târziu, Eisenhower a fixat ziua de 8 
noiembrie ca dată a debarcărilor, dar a refuzat oferta lui 
Churchill de a îmbrăca în uniforme americane toate 
comandourile britanice, dornic să păstreze aspectul 
american al acestor debarcări. Churchill s-a resemnat şi a 
acceptat întârzierea şi modificarea planului. Într-o 
telegramă adresată lui Roosevelt la 15 septembrie, spunea: 
„Pe ansamblul operaţiei «Torța», cu toate aspectele ei 
militare şi politice, mă consider locotenentul 
dumneavoastră. Nu pretind decât să-mi pot expune deschis 
punctul de vedere în faţa dumneavoastră”*!. 

Telegrama cu „Ura!” trimisă de Roosevelt la 5 
septembrie a pecetluit ceea ce bine a fost numită 
„competiţia transatlantică a încercărilor”. Marshall a 
continuat totuşi să-şi exprime îndoielile, în timp ce 
superiorul său politic imediat, Henry Stimson, ministru de 
Război, s-a plâns preşedintelui pentru hotărârea de a se 
debarca în Africa de Nord. 

Hotărârea lui Roosevelt a permis accelerarea 
detaliilor planului în efortul precipitat de a remedia 
efectele  tergiversării. Dar planul conţinea în sine 
consecinţele oricărui compromis. Diminuând şansele unei 

victorii decisive rapide în Africa de Nord, aceasta 
prelungea diversiunea în efortul aliaţilor în Mediterana - 
aşa cum au recunoscut şi subliniat istoricii americani 
oficiali.*? 

În planul final, debarcarea pe coasta Atlanticului 
pentru a captura Casablanca urma să fie efectuată de o 
forţă în întregime americană, sub comanda generalului de 
divizie George S. Patton. Cei 24.500 de soldaţi trebuiau 
transportaţi de unitatea navală de şoc apuseană, condusă 
de contraamiralul H. Kent Hewitt. 

Îmbarcarea se făcea în America - cea mai mare parte 
de la Hampton Roads, Virginia - pe cele 102 nave, dintre 
care 29 erau nave de transport. 

Capturarea Oranului a fost încredinţată marii unităţi 
operative centrale, care cuprindea 18.500 de americani, 
comandată de generalul de divizie Lloyd R. Fredendall. 
Escorta era asigurată de o forţă navală britanică aflată sub 
comanda comandorului Thomas Troubridge. Aceasta a 
pornit din Clyde, şi era alcătuită din trupe americane 
aduse în Scoţia şi în Irlanda de Nord încă de la începutul 
lunii august. 

Operaţiunea împotriva Algerului trebuia executată de 
marea unitate operativă răsăriteană britanică, aflată sub 
comanda contraamiralului Harold Burroughs. Forţa de 
asalt consta însă în 9.000 de britanici şi 9.000 de 
americani, iar comandantul acesteia, generalul de divizie 
Charles Ryder, era american. În plus, trupe americane 

(circa 2.000 de soldaţi) erau şi în puternicele unităţi de 
comando britanice. Această combinaţie ciudată a fost 
determinată de speranţa că, punându-i pe americani „în 
vitrină”, francezii vor crede că forţa de asalt aparţine SUA. 

La 9 noiembrie, a doua zi după debarcări, comanda 
generală** a trupelor aliate din Algeria a fost preluată de 
comandantul noii Armate 1 britanice, generalul de corp de 
armată Kenneth Anderson. 

Forţele de asalt pentru Oran şi Alger au plecat din 
Anglia în două mari convoaie; cel mai lent a pornit pe 22 
octombrie, iar cel mai rapid patru zile mai târziu. Orarul a 
fost stabilit astfel încât să poată trece simultan prin 
Strâmtoarea Gibraltar în noaptea de 5 noiembrie. De acolo 
urmau să fie acoperite de o parte a flotei britanice din 
Mediterana, sub comanda amiralului Andrew Cunningham. 
Simpla prezenţă a marinei britanice a fost suficientă 
pentru a împiedica flota italiană să intervină, chiar şi după 
debarcări, astfel încât, aşa cum remarca plin de regret 
Cunningham, puternica sa forţă a fost nevoită să 
„navigheze în ritm leneş de croazieră”. Cunningham avea 
însă o mulţime de treburi, întrucât deţinea funcţia de 
Comandant naval aliat, sub comanda lui Eisenhower, şi 
răspundea de latura navală a planului „Torţa”. Incluzând 
navele-bază sosite înaintea convoaielor, la începutul lui 
octombrie, 250 de nave comerciale îmbarcaseră trupe din 
Anglia, dintre care aproximativ 40 erau nave de transport; 
forţa navală britanică, utilizată ca escortă şi acoperire, se 

cifra la 160 de nave de război, de diferite tipuri. 

Preludiul diplomatic al debarcărilor a semănat cu o 
poveste polițistă şi un „western”, cu interludii comice, 
desfăşurate pe terenul istorici. Robert Murphy, şeful 
diplomaţiei americane în Africa de Nord, întreprinsese 
demersuri susţinute pentru a netezi calea debarcărilor, 
sondând discret opiniile diferiților ofiţeri francezi care, 
după toate probabilitățile, puteau fi favorabili proiectului, 
sau chiar dispuşi să îl sprijine. S-a bizuit îndeosebi pe 
generalul Mast, comandantul trupelor din sectorul Alger 
(şi anterior şeful Statului major al generalului Juin, 
comandantul suprem) şi pe generalul Bethouart care 
comanda trupele din sectorul Casablanca - deşi lectorul în 
ansamblu se afla sub comanda amiralului Michelier, lucru 
pe care americanii nu l-au ştiut. 

Mast insistase ca un reprezentant militar al aliaţilor, 
cu funcţie înaltă, să vină în secret la Alger pentru a discuta 
planurile cu Juin şi cu ceilalţi. Generalul Mark Clark (numit 
comandant suprem adjunct pentru acţiunea „Ilorţa”) s-a 
deplasat cu avionul în Gibraltar, însoţit de patru ofiţeri de 
stat major cu funcţii cheie şi de acolo cu un submarin 
britanic, HMS Seraph (locotenent N. A. A. Jewell), la o vilă 
de pe coastă, situată la circa 95 km de Alger. Submarinul a 
ajuns în apele de coastă în zorii zilei de 21 octombrie, prea 
târziu ca Mark Clark şi restul grupului să poată debarca 
înainte de a se lumina de ziuă. Ela rămas în imersiune pe 
durata întregii zile. Grupul francez, nedumerit şi 
dezamăgit, a plecat acasă. Un mesaj de pe submarin către 
Gibraltar, retransmis la Alger printr-un canal radiofonic 


secret, a tăcut ca Murphy şi câţiva dintre francezi să se 
reîntoarcă la vilă în noaptea următoare. Grupul lui Clark a 
ajuns la țărm în patru canoe din pânză dintre care una s-a 
răsturnat în timpul îmbarcării. Aliaţii au fost călăuziţi spre 
locul întâlnirii de o lampă aşezată la fereastră, cu o pătură 
albă în spate. 

Mark Clark l-a informat pe Mast, fără să-i dea 
amănunte, că o mare forţă americană se pregătea să 
debarce în Africa de Nord, susţinută de forţe britanice 
aeriene şi navale, declaraţie lipsită de sinceritate. În plus, 
din motive de securitate, nu a spus nimic precis despre 
momentul şi locurile alese pentru debarcările aliaţilor. 
Această reticenţă exagerată vizavi de un om care putea da 
un ajutor extrem de important s-a dovedit neinspirată, 
deoarece nici Mast şi nici asociaţii săi nu puteau să-şi 
asigure răgazul necesar pentru planificarea şi aplicarea 
unor măsuri de cooperare. Clark l-a autorizat pe Murphy 
să-l informeze pe Mast în privinţa datei debarcărilor exact 
înaintea producerii acestora, însă nu şi punctele prevăzute. 
Oricum era prea târziu pentru ca Mast să-şi poată înştiinţa 
asociaţii din Maroc. 

Întrevederea a fost întreruptă, temporar şi dramatic, 
de apariţia suspicioasei poliţii franceze. Mark Clark şi 
tovarăşii lui au fost ascunşi la repezeală într-o pivniţă, în 
timp ce. Poliţia percheziţiona vila. La un moment dat, unul 
dintre. Ofițerii britanici din trupele de comando, care 
dirijase grupul, a început să tuşească. Ca să-i treacă tuşea, 
Mark Clark i-a dat o bucăţică de gumă de mestecat; 
ofiţerul i-a mai cerut, spunând că nu avea niciun gust - la 


care Clark i-a ripostat: „Nici nu-i de mirare, din moment ce 
o mestec de două ore!” În cele din urmă poliţia a plecat, 
dar exista riscul să se întoarcă. Clark şi grupul său au dat 
din nou de bucluc la asfinţit, când au încercat să se 
reîmbarce: pentru că valurile crescuseră, canoea s-a 
răsturnat şi au fost pe punctul să se înece. O nouă 
tentativă; puţin timp înainte de revărsatul zorilor, a 
început în acelaşi mod, dar până la urmă au răzbit printre 
valuri şi au ajuns cu bine la submarin. A doua zi, au fost 
transferați pe un hidroavion, care i-a transportat înapoi, în 
Gibraltar. 

Tot la această întâlnire s-a mai discutat despre 
alegerea Celui mai potrivit conducător francez, capabil să 
adune de partea Aliaților forţele franceze din Africa de 
Nord. Deşi Juin, comandantul suprem, manifestase în 
particular o atitudine favorabilă, avea totuşi tendinţa „să o 
scalde” cât mai mult timp posibil şi se arăta rezervat când 
era vorba să ja o iniţiativă. Principalii comandanţi din 
subordinea lui nu aveau prestigiul necesar şi se arătau la 
fel de rezervaţi în privinţa adoptării unor măsuri opuse 
făţiş ordinelor guvernului de la Vichy. Amiralul Darlan, 
comandantul suprem al tuturor forţelor supuse guvernului 
de la Vichy şi potenţial şef al statului în cazul în care 
bătrânul mareşal Pétain murea, îi sugerase lui Leahy, în 
1941, şi mai recent lui Murphy că s-ar putea să rupă 
colaborarea cu Germania şi să-i aducă pe francezi de 
partea aliaţilor, cu condiţia garantării unui sprijin militar 
american suficient de puternic. Pentru că făcuse multă 
vreme jocul lui Hitler, aluziile lui nu inspirau niciun fel de 


încredere. În plus, avea şi vederi antibritanice, care se 
accentuaseră după acţiunea englezilor împotriva flotei 
franceze, la Oran şi în alte părţi, după prăbuşirea Franţei 
în 1940. 

Generalul de (Gaulle a fost exclus dintr-un motiv aflat 
la polul opus: nesupunerea sa faţă de Petain în 1940 şi 
rolul jucat ulterior în acţiunile lui Churchill contra 
Dakarului, Siriei şi Madagascarului riscau să-i determine 
pe ofiţerii francezi care rămâneau leali guvernului de la 
Vichy să nu accepte conducerea lui. (Chiar şi cei care 
ardeau de nerăbdare să se scuture.) Aceste considerente 
subliniate de Murphy au fost adoptate cu promptitudine de 
Roosevelt, care începuse să manifeste o neîncredere 
profundă în raţionamentul lui de Gaulle, pe care nu-l agrea 
din cauza aroganţei lui. 

Churchill, care se numise singur „locotenentul 
dumneavoastră”, s-a plecat la vocea stăpânului, astfel încât 
de Gaulle n-a primit nicio informaţie despre proiect, 
înainte de a începe debarcările. 

În aceste circumstanţe americanii, de la preşedinte în 
jos, au acceptat bucuroşi părerea generalului Mast şi a 
asociaţilor lui, conform căreia generalul Giraud 
corespundea cel mai bine funcției de conducător al 
francezilor din Africa de Nord (după cum comunicase 
Murphy înainte ca întrunirea să aibă loc). Giraud, 
comandant de armată în mai 1940, fusese luat prizonier de 
germani, dar izbutise să scape în aprilie 1942, şi să ajungă 
în partea neocupată a Franţei. În schimbul promisiunii de 
a sprijini autoritatea lui Petain, i s-a permis să rămână. 


Giraud s-a stabilit în apropiere de Lyons de unde, deşi sub 
permanentă supraveghere, a intrat în legătură cu mulţi 
ofiţeri, atât din Franţa cât şi din Africa de Nord, care 
împărtăşeau dorinţa lui de a organiza cu ajutorul 
americanilor o revoltă împotriva ocupanților. Punctul de 
vedere promovat de Giraud a fost exprimat într-o scrisoare 
adresată unuia dintre susţinătorii săi, generalul Odic: „Nu 
dorim să ne elibereze americanii; vrem să ne ajute şi să ne 
eliberăm singuri, ceea ce este cu totul altceva". În plus, cu 
ocazia tratativelor particulare cu americanii, Giraud a 
cerut printre altele, să fie numit comandantul suprem al 
trupelor aliate pe teritoriul francez. Din mesajul primit a 
înţeles că preşedintele Roosevelt i-a acceptat condiţiile. 
Eisenhower, care nu ştia nimic, a rămas surprins în 
momentul în care Giraud a sosit în Gibraltar pentru a se 
întâlni cu el pe 7 noiembrie - în ajunul debarcărilor. 

Giraud fusese preluat dintr-un punct de pe coasta 
sudică a Franţei de acelaşi submarin britanic, HMS 
Seraph** care îl transportase pe Mark Clark în misiunea 
secretă de pe coasta algeriană. A fost apoi transferat pe un 
hidroavion, şi transportat în Gibraltar. Ajuns acolo, a 
rămas uluit aflând că debarcările aliaţilor în Africa de Nord 


84 Din motive politice, Giraud ceruse ca o navă americană să fie 
trimisă pentru a-l transporta. Cererea sa a fost respectată prin 
plasarea submarinului HMS Seraph sub comanda nominală a unui 
ofiţer de marină american, căpitanul Jerauld Wright. La bord avea un 
steag american care, la nevoie, putea fi arborat. Giraud era însoţit de 
fiul său şi de doi tineri ofiţeri de stat major, dintre care unul, căpitanul 
Andre Beaufre, jucase un rol influent în plănuirea acestei acţiuni 
dramatice menite să întoarcă armata franceză împotriva nemților. 
Ulterior, atât Wright cât şi Beaufre au fost promovați în funcţii înalte 
în cadrul armatelor lor, cât şi în structura de comandă NATO. 


urmau să aibă loc a doua zi dimineaţă devreme - lui i se 
spusese că erau prevăzute pentru luna următoare - şi, că, 
în realitate, comandă trupelor se afla în mâinile lui 
Eisenhower. Această situaţie a generat o controversă 
aprinsă, în care el a făcut caz de gradul superior pe care-l 
avea, precum şi de asigurările primite. El a afirmat că 
acceptând orice altă funcţie în afara celei de comandant 
suprem însemna să renunţe la prestigiul ţării sale şi al său 
personal. Dimineaţa, când discuţiile s-au reluat (pe 8 
noiembrie), a acceptat situaţia, după ce i s-a confirmat 
faptul că va fi conducătorul forţelor şi al administraţiei 
franceze din Africa de Nord. Promisiunea a fost dată uitării 
curând, deoarece eficacitatea şi atuurile amiralului Darlan 
i-au dat acestuia întâietatea. 

Aducând „Torţa” libertăţii francezilor din Africa de 
Nord, americanii realizaseră o surpriză prea mare chiar, 
deoarece au semănat confuzia în rândurile prietenilor şi 
susținătorilor lor, mai mult decât în tabăra inamicului. 
Colaboratorii lor francezi au fost prinşi nepregătiţi şi nu şi- 
au putut aduce o contribuţie eficientă la aşternerea unei 
căi libere. În plus, şocul provocat de invazia subită i-a făcut 
pe majoritate? comandanților francezi să reacționeze cum 
era firesc, şi în conformitate cu lealitatea lor faţă de 
autoritatea legitimă, întruchipată de mareşalul Pétain. Iată 
de ce, iniţial, debarcările au întâmpinat rezistenţă (la Alger 
nu a fost atât de dură ca la Oran şi la Casablanca). 

La Casablanca, generalul Bethouart, a primit în seara 
zilei de 7 noiembrie, un mesaj care-l anunţa că debarcarea 
va avea loc la ora 2 a.m., a zilei de 8 noiembrie. Ela trimis 


imediat detaşamente pentru a aresta Comisiile germane de 
armistițiu şi şi-a plasat ofiţeri pe plaja de la Rabat, la 80 
km mai la nord, pentru ari întâmpina pe americani. 
Bethouart presupunea că americanii vor debarca acolo, 
deoarece în zona respectivă el nu avea baterii de apărare 
pe coastă, iar oraşul era sediul guvernului francez din 
Maroc. 

După aceste măsuri preliminare Bethouart, în fruntea 
unui batalion, a ocupat Cartierul general al armatei de la 
Rabat, şi l-a evacuat sus escortă pe comandantul armatei. 
Bethouart le-a trimis mesaje generalului Nogues, care 
răspundea de Maroc (fiind şi comandatul suprem) şi 
amiralului Michelier, informându-i că americanii erau pe 
punctul de a debarca şi că Giraud va sosi pentru a prelua 
comanda în întreaga Africă de Nord franceză, el urmând să 
comande armata din Maroc. În scrisoare, îi ruga pe 
Noguès şi Michelier să le permită americanilor să debarce 
fără a întâmpina rezistenţă sau, măcar, să nu se amestece 
până în momentul pe care-l considerau favorabil pentru a 
accepta acel fait accompli. 

Noguès a încercat „să o scalde” până ce situaţia se 
mai clarifica. Spre deosebire de el, Michelier a acţionat cu 
promptitudine. Avioanele şi submarinele sale de patrulare 
nu reperaseră armada până la lăsarea întunericului, aşa că 
a tras concluzia prea grăbită că se amăgise sau fusese tras 
pe sfoară. Siguranţa cu care Michelier a afirmat că în 
largul coastei nu fusese zărită niciun fel de forţă armată 
importantă l-a impresionat pe Nogues într-atât, încât chiar 
după ce i-au parvenit primele rapoarte privind debarcarea, 


la scurt timp după ora 5 a.m., a crezut că e vorba de nişte 
simple raiduri de comando. În consecinţă, a adoptat rapid 
o poziţie antiamericană, a ordonat forţelor franceze să 
împiedice debarcările, şi l-a arestat totodată pe Bethouart, 
sub învinuirea de trădare. 

Principala debarcare a lui Patton a avut loc la Fedala, 
20 km nord de Casablanca, şi a fost însoţită de altele, 
secundare, la Mehdia, 90 km mai la nord, şi la Safi, 225 km 
sud de Casablanca. Fedala oferea cele mai potrivite plaje 
pentru a debarca în acel oraş şi în portul său puternic 
apărat - cel mai mare şi mai bine echipat de pe coasta 
Marocului la Atlantic. Mehdia a fost aleasă şi pentru că era 
cel mai apropiat loc de debarcare pentru terenul de 
aterizare de la Port Lyautey, singurul aeroport din Maroc 
ce dispunea de o pistă din beton. Safi a fost ales fiindcă o 
forţă aflată acolo putea para o intervenţie la Casablanca a 
puternicei garnizoane franceze din oraşul Marrakesh. În 
plus, această localitate avea un port în care puteau fi 
descărcate tancurile mijlocii - deoarece noile LST (Landing 
Ships Tank) nu au fost gata la timp pentru „Torţă”. 

La 6 noiembrie, în timp ce armada americană se 
apropia de coasta barocului, după o traversare pe un 
ocean liniştit, s-a raportat că în zonă marea era agitată, iar 
prognoza pentru 8 noiembrie vorbea de valuri mari, care 
vor face imposibilă orice debarcare. Cum meteorologii 
amiralului Hewitt au prezis că furtuna va trece, amiralul a 
hotărât să-şi asume riscul şi să continue planul de 
debarcare pe coasta Atlanticului. În 7 noiembrie, marea a 
început să se mai liniştească, iar în ziua de 8 a devenit 


calmă, prezentând doar o hulă moderată. Totuşi, din cauza 
lipsei de experienţă s-au petrecut multe accidente şi 
întârzieri. 

Lucrurile au mers, însă, mai bine decât prezisese 
Patton într-un discurs tipic, bombastic, „foc şi pară” la 
ultima întrunire dinaintea îmbarcării, când le spusese că 
sofisticatele planuri de debarcare se vor duce de râpă „în 
primele cinci minute”. El a mai declarat: „Niciodată în 
istorie nu s-a mai pomenit ca marina militară să debarce o 
armată la momentul şi locul prevăzut. Dar, dacă voi reuşiţi 
să ne debarcaţi măcar la vreo optzeci de kilometri de 
Fedala şi la o săptămână de la ziua fixată, eu unul pornesc 
înainte şi câştig”. 

Norocul a fost că starea de confuzie şi de ezitare în 
rândurile francezilor a fost atât de mare, încât valurile de 
contingente debarcate au ajuns cu bine la mal înainte ca 
tirurile apărătorilor să devină cu adevărat primejdioase. 
De altfel, se luminase suficient pentru ca tunurile marinei 
americane să poată învinge bateriile de coastă. Probleme 
s-au ivit, însă, la nivelul capului de pod format după 
debarcare şi a extinderii lui, datorită lipsei de experienţă şi 
a harababurii ce domnea în rândurile detaşamentelor 
armatei aflate pe țărm. Patton şi-a schimbat ţinta criticii 
sale: atât trupele, cât şi bărcile, fuseseră suprasolicitate. 
Deşi înaintarea spre Casablanca a demarat a doua zi, 
neîntâmpinând nicio opoziţie semnificativă, ea s-a oprit 
brusc din cauza lipsei de echipament. Acesta se stivuia pe 
plaje, dar nu ajungea în faţă la unităţile de luptă. Nici în a 
treia zi nu s-a progresat prea mult. S-a înregistrat şi o 


intensificare a opoziţiei, astfel că perspectivele au devenit 
sumbre. 

Situaţia ar fi putut deveni şi mai gravă, dacă 
ameninţarea francezilor pe mare n-ar fi fost anihilată din 
prima zi, printr-o bătălie în zona Casablanca. Bătălia a 
început puţin înainte de ora 7 a.m., când bateria de coastă 
de la Cap El Hank şi Jean Bart (cea mai nouă navă de linie 
franceză, încă neterminată, se afla în dană) au deschis 
focul asupra grupului de acoperire al contraamiralului R. 
L. Giffen, care includea nava de linie Massachusetts, două 
crucişătoare grele şi patru distrugătoare. Acestea nu au 
suferit nicio pierdere, deşi câteva lovituri au fost la un pas 
de a-şi atinge ţinta. În schimb, riposta lor a fost suficient 
de puternică pentru a amuţi temporar tirurile francezilor. 
Din păcate, implicându-se prea activ. În această acţiune, 
americanii au neglijat sarcina de a bloca în acea zonă 
restul navelor franceze. Până la ora 9 a.m., un crucişător 
uşor, şapte distrugătoare şi opt submarine izbutiseră să se 
strecoare din încercuire şi să fugă. Distrugătoarele s-au 
îndreptat spre Fedala, unde navele de transport americane 
care „pluteau ca rațele”, reprezentau o pradă uşoară. Din 
fericire, navele franceze; au fost obligate să se retragă sub 
atacul lansat de un crucişător greu, un crucişător uşor şi 
două distrugătoare, trimise la interceptare de amiralul 
Hewitt. Apoi, tot la cererea lui, grupul de acoperire şi-a 
făcut apariţia la faţa locului, pentru a tăia retragerea 
francezilor. Datorită unor manevre iscusite, la care s-au 
adăugat perdelele de fum şi efectul derutant al unui atac 
de susţinere lansat de submarine, francezii au reuşit să 


scape din copleşitoarea concentrare de foc, pierzând un 
singur distrugător. Apoi, cu un nou efort eroic, au încercat 
să ajungă în zona navelor de transport. În această a doua 
confruntare, a mai fost scufundat un distrugător. Dintre 
cele opt nave franceze una singură a revenit în port fără a 
fi avariată, unde fuseseră scufundate alte două nave, iar 
celelalte, grav avariate de bombardamente. 

Cu toate acestea, rezultatul ostilităţilor nu a fost 
decisiv. Bateriile de la El Hank şi tunurile de 15 țoli de pe 
Jean Bart au intrat din nou în acţiune, în vreme ce navele 
americane consumaseră atâta muniţie, încât n-ar fi fost în 
stare să respingă navele de război franceze cu baza la 
Dakar dacă acestea şi-ar fi făcut apariţia, aşa cum se 
anticipa. 

Din fericire, situaţia la Casablanca şi pe întreaga 
coastă a Atlanticului s-a schimbat în mod hotărâtor 
datorită evenimentelor politice care s-au petrecut la Alger. 
Aici, spre seară, generalul Noguès a aflat că autorităţile 
franceze, conduse de amiralul Darlan, ordonaseră la 10 
noiembrie încetarea luptelor. Nogues a acţionat cu 
promptitudine la aflarea acestei informaţii neconfirmate şi 
a ordonat subalternilor să oprească orice acţiune şi să 
aştepte un eventual armistițiu. 

Între timp, debarcările americane de la Oran se 
confruntaseră cu o rezistenţă mult mai serioasă decât cea 
întâmpinată de marea unitate operativă din zona 
Casablanca. În ciuda acestui fapt, s-au înregistrat acţiuni 
de coordonare şi de cooperare remarcabile între marea 
unitate operativă americană şi forţa navală britanică, care 


i-a adus şi i-a debarcat pe americani. În plus, vârful de 
lance al trupelor americane, Divizia 1 infanterie, sub 
comanda generalului de divizie Terry Allen, o formaţie de 
luptă excelent pregătită, era sprijinită şi de jumătate din 
divizia 1 blindată. 

Conform planului, portul şi oraşul Oran trebuiau 
cucerite printr-o dublă învăluire - două din unităţile 
combatante ale lui Terry Allen urmau să debarce pe plajele 
din Golful Arzeu, la 39 km spre est, în timp ce a treia 
(condusă de generalul de brigadă Theodore Roosevelt) 
aborda plajele. De la Les Andalouses, la 22 km vest de 
oraş. Apoi, o coloană de blindate uşoare urma să înainteze 
spre interior, dinspre capul de pod de la Arzeu, iar o alta 
ceva mai mică să înainteze de la Zedjar, aflat la 40 km de 
Oran, pentru a captura terenurile de aterizare din sudul 
oraşului şi a-l încercui prin spate. Izolarea Oranului 
prezenta importanţă maximă deoarece, aşa cum se estima, 
garnizoana alcătuită din 10.000 de soldaţi îşi putea dubla 
numărul în douăzeci şi patru de ore cu întăriri sosite de la 
posturi aflate în interiorul teritoriului, departe de mare. 

Operaţiunea a debutat satisfăcător. La lăsarea serii, în 
ziua de 7 noiembrie, convoiul trecuse de Oran, 
îndreptându-se spre est t pentru a-l induce în eroare pe 
inamic. Apoi, la adăpostul întunericului, el a făcut cale 
întoarsă. Debarcările au început conform orarului (ora 1 
dimineaţa), la Arzeu, şi cu o jumătate de oră întârziere la 
Les Andalouses şi la Mersa Bou Zedjar. Surpriza a fost 
totală - niciun fel de rezistenţă. Deşi apărarea acestei fâşii 
era asigurată de 13 baterii de coastă, nu s-au înregistrat 


focuri puternice înainte de a se lumina de ziuă şi după 
aceea tirurile nu au produs avarii prea mari, mulţumită 
sprijinului naval eficace şi camuflajului creat de perdelele 
de fum. Pe ansamblu, debarcarea şi descărcarea au decurs 
fără probleme, dar destul de lent din cauza supraîncărcării 
ostaşilor (fiecare transporta un echipament de aproape 40 
kg). Tancurile mijlocii aduse cu ajutorul navelor de 
transport au fost descărcate pe chei după capturarea 
portului de la Arzeu. 

Singura ripostă dură a survenit când s-a încercat 
ocuparea portului Oran prin asalt direct, pentru a 
preîntâmpina sabotarea instalaţiilor şi a navelor ancorate 
acolo. Două mici cutere britanice, HMS Halney şi 
Hartland, încărcate cu 400 de soldaţi americani, însoţite 
de două şalupe de asalt, au fost folosite pentru realizarea 
acestui plan îndrăzneţ, pe care autorităţile navale 
americane îl taxaseră drept imprudent. Şi, din păcate, au 
avut dreptate. S-a stabilit ca începerea misiunii să aibă loc 
la două ore după ora H, în momentul în care francezii 
intraseră deja în alertă din cauza debarcărilor. Deşi s-a 
arborat un mare drapel american, francezii n-au renunţat 
la riposta violentă cu tiruri susţinute, care au avariat 
ambele cutere, au ucis jumătate din echipaje şi din soldaţi, 
restul răniţi, fiind făcuţi prizonieri. 

Înaintarea din capetele de pod de pe plaje a început în 
jurul orei 9 a.m. Curând după ora 11 coloana de blindate 
uşoare a colonelului Waters, de la Arzeu, a ajuns la 
aeroportul Tafaraoui şi un ceas mai târziu raporta că 
terenul de aterizare putea primi avioane din Gibraltar. 


Când coloana a cotit spre nord a fost nevoită să se 
oprească înainte de aeroportul La Senia, ca de altfel şi 
coloana colonelului Robinett, de la Mersa Bou Zedjar. 
Înaintările convergente ale infanteriei, venind dinspre 
Arzeu şi Les Andalousesi s-au împotmolit şi ele în faţa 
rezistenţei întâmpinate în apropiere de Oran. 

A doua zi nu s-a progresat prea mult, deoarece 
rezistenţa francezilor a devenit mai dură, iar un contraatac 
pe flancul capului de pod de la Arzeu a întors pe dos tot 
planul de operații. Aceasta s-a datorat exagerării 
pericolului, din cauza unor rapoarte panicarde care l-au 
determinat pe generalul Fredenhall să deturneze forţe de 
la alte misiuni. După-amiaza, când aeroportul din La Senia 
a fost capturat, majoritatea aeronavelor franceze 
decolaseră deja sau nu puteau fi folosite din cauza 
persistentului bombardament de artilerie. Un atac 
concentric spre Oran a fost întreprins în a treia dimineaţă, 
după ce noaptea fuseseră depăşite o serie de insule de 
rezistenţă aflate pe căile de acces. Atacurile infanteriei 
lansate dinspre est şi vest au fost din nou stăvilite, dar au 
sustras atenţia apărătorilor, în timp ce grupuri de 
avangardă ale celor două coloane de blindate uşoare au 
intrat în oraş dinspre sud fără să întâmpine rezistenţă, şi 
au înconjurat cartierul militar francez înainte de amiază. 

Ca urmare, francezii au acceptat să se predea. În cele 
trei zile de luptă pe uscat, americanii au avut mai puţin de 
400 de morţi şi răniţi, iar francezii un număr şi Mai mic. 
Aceste pierderi uşoare şi rezistenţa tot mai slabă din 
ultima zi au fost determinate de faptul că la Alger se 


purtau deja tratative. 

Debarcările de la Alger decurseseră mai uşor datorită 
comandantului local, generalul Mast, şi asociaţilor săi. De 
fapt, rezistenţa a fost în general redusă, exceptând 
cazurile în care s-a încercat forțarea unei intrări timpurii 
în port, ca la Oran. 

O navă de transport, USS Thomas Stone, a fost 
temporar scoasă din luptă, în zorii zilei de 7 noiembrie, de 
o torpilă trasă de pe un submarin, la 240 km de Alger. 
Acesta a fost singurul incident neplăcut petrecut în apele 
Mediteranei în timpul transportării oamenilor. Cele câteva 
avioane inamice de cercetare au reperat apropierea 
convoiului, dar nu s-a lansat niciun atac aerian înainte ca 
navele să întoarcă spre sud, către plajele de debarcare. Un 
grup a debarcat lângă Cap Matifou, la circa 25 km est de 
Alger, altul lângă Cap Sidi Ferruch, la 16 km vest de oraş, 
iar un al treilea grup la 16 km mai la vest, lângă 
Castiglione. Din motive de ordin politic, debarcările din 
apropierea Algerului au fost făcute de trupe americane, în 
combinaţie cu câteva comandouri britanice. 

Principala debarcare britanică s-a produs pe plajele 
aflate mai spre vest, lângă Castiglione, la ora unu noaptea 
şi a continuat fără incidente, în ciuda plajelor accidentate 
şi primejdioase. Trupelor franceze, aflate la mică distanţă 
de mare, au declarat că fuseseră instruite să nu opună 
rezistenţă. La aeroportul de la Blida s-a ajuns la ora nouă. 

În estul Algerului, debarcările s-au produs cu oarecare 
întârziere şi confuzie, dar absenţa oricărei opoziții le-a 
permis atacanţilor să se regrupeze. 


Aeroportul Maison Blanche a fost ocupat în jurul orei 
7, după o rezistenţă simbolică (fuseseră trase câteva 
focuri). Înaintarea propriu-zisă spre Alger a întâmpinat 
însă o puternică rezistenţă într-un sat, trecerea fiind 
blocată de prezenţa a trei tancuri franceze. Bateria de 
coastă de la Cap Matifou a refuzat şi ea să capituleze. Au 
fost necesare două bombardamente efectuate de artileria 
marinei. Şi de bombardiere în picaj pentru ca francezii să 
cedeze. 

Încercarea de a lua cu asalt portul Alger a mers şi măi 
prost. Pentru această acţiune au fost folosite două 
distrugătoare britanice, Broke şi Malcolm, sub pavilion 
american, având la bord un batalion american de 
infanterie. Conform planului, intrarea în port trebuia să 
aibă loc la trei ore de la debarcare, când se presupunea că 
apărătorii se vor fi retras, deşi nu se obținuse acordul lor 
în acest sens. În realitate, distrugătoarele au fost 
întâmpinate de un tir puternic când s-au apropiat de 
intrarea în port. Malcolm, lovit grav, s-a retras. La a patra 
încercare, Broke a izbutit să treacă de barajul de foc al 
apărării, a acostat la un chei şi trupele au debarcat. 
Instalaţiile au fost ocupate fără să se întâmpine rezistenţă 
dar, în jurul orei 9, tunurile au început să tragă, silind 
distrugătorul Broke să se retragă. Trupele debarcate au 
fost împresurate de francezi şi obligate să se predea după- 
amiază, deoarece rămăseseră fără muniții şi nu se 
întrevedea posibilitatea vreunui ajutor. Tirul francezilor nu 
vizase nimicirea trupelor debarcate, ci oprirea lor. 

Debarcarea la vest de Alger, în apropiere de Cap Sidi 


Ferruch a înregistrat o întârziere şi o confuzie mult mai 
mari. O serie de nave de debarcare s-au rătăcit şi au 
nimerit mai la vest, pe plajele britanice. Pe o porţiune de 
coasta de peste 25 km s-au împrăştiat elemente din toate 
batalioanele. Multe dintre navele de debarcare au suferit 
avarii din cauza resacului sau au întârziat datorită unor 
defecţiuni mecanice. Din fericire, trupele s-au bucurat de o 
primire prietenoasă sau cel puţin pasivă, deoarece a fost 
acolo Mast şi câţiva dintre ofiţerii săi. După o reorganizare 
făcută în pripă, coloanele pornite spre Alger au întâmpinat 
pe parcurs rezistenţă. Aceasta s-a datorat faptului că Mast 
fusese schimbat din funcţie, ordinele sale de cooperare 
fuseseră anulate, iar trupele franceze primiseră ordin de a 
se opune înaintării aliaţilor. 

Colaboratorii aliaţilor şi-au jucat rolul remarcabil de 
bine, având în vedere dificultăţile pricinuite de faptul că 
debarcarea le-a fost adusă la cunoştinţă în ultimul 
moment, fără a li se preciza punctele unde aceasta se va 
produce. Planurile pe care le aveau pentru a sprijini o 
asemenea debarcare au fost puse în practică cu 
promptitudine. De-a lungul coastei s-au aflat ofiţeri pentru 
a-i întâmpina şi a-i călăuzi pe americani, punctele de 
control au fost ocupate de grupuri organizate, serviciile 
telefonice în mare parte blocate, cartierul general al 
poliţiei şi secţiile periferice ocupate, demnitarii care nu 
vedeau cu ochi buni aceste acţiuni închişi, iar staţia 
radiofonică preluată pentru a permite un comunicat 
radiofonic făcut de Giraud sau în numele său, care unii? că 
fie decisiv. Pe scurt, până la producerea efectivă a 


debarcărilor, colaboratorii au luat toate măsurile pentru a 
paraliza orice opoziţie. Ei au reuşit să păstreze controlul 
asupra oraşului până în jurul orei 7 a.m. - mai mult chiar 
decât estimaseră ca fiind necesar. Din păcate, înaintarea 
prea lentă dinspre plajele de debarcară a dat orarul p este 
cap. 

La ora 7, în lipsa americanilor, limitele influenţei 
colaboratorilor asupra compatrioţilor lor au devenit 
manifeste. În plus, când au difuzat un apel radiofonic în 
numele lui Giraud, care nu sosise nici el, au constatat că 
efectul asupra populaţiei a fost atât de slab, încât 
colaboratorii aliaţilor şi-au dat seama că supraestimaseră 
influenţa numelui său. Curând au început să piardă 
controlul asupra situaţiei şi au fost înlăturați sau arestaţi. 

Între timp, la un nivel mai înalt se desfăşurau discuţii 
hotărâtoare. La o jumătate de oră după miezul nopţii, 
Robert Murphy sosise la generalul Juin pentru a-l anunţa 
că forţe zdrobitor de puternice urmau să debarce în zonă 
şi îl îndemnase cu insistenţă să ia măsuri imediate pentru a 
nu se organiza niciun fel de rezistenţă. Murphy l-a 
informat că aceste forţe veneau la invitaţia lui Giraud, 
pentru a ajuta Franţa să se elibereze. Juin nu s-a arătat 
dispus să accepte preluarea conducerii de către Giraud şi 
n-a considerat autoritatea acestuia ca suficientă. El a spus 
că cererea trebuia adresată amiralului Darlan care, din 
întâmplare, sosise la Alger, pentru a-şi vedea fiul grav 
bolnav. Darlan a fost trezit printr-un apel telefonie şi rugat 
să vină la vila lui Juin pentru a primi un mesaj urgent de la 
Murphy. O dată sosit, i s-a adus la cunoştinţă atacul 


iminent. Prima lui reacţie a fost plină de furie: „Ştiam eu 
că englezii sunt tâmpiţi, dar îi credeam mai inteligenţi pe 
americani, încep să cred că faceţi şi voi la fel de multe 
prostii ca şi ei”. 

În cele din urmă a acceptat să-i trimită un mesaj 
radiofonic mareşalului Petain, pentru a-i raporta situaţia şi 
a-i cere autorizaţia de a acţiona în numele lui. Între timp, 
vila fusese înconjurată de o grupare înarmată de francezi 
adversari ai guvernului de la Vichy, astfel încât Darlan se 
afla, practic, sub pază. N-a trecut însă prea mult timp şi 
gruparea a fost pusă pe fugă de un detaşament de gardes 
mobiles, care l-a arestat pe Murphy. Apoi, Darlan şi Julin, 
aruncându-şi priviri bănuitoare, au pornit spre cartierul 
general din Alger. De aici, Juin a acţionat pentru a 
recăpăta controlul, eliberându-i pe generalul Koeltz şi pe 
alţi ofiţeri arestaţi, închizându-i în schimb pe Mast şi pe 
asociaţii lui. Darlan i-a trimis, totuşi, o nouă telegramă 
mareşalului Petain, exact înainte de ora 8 a.m. „Situaţia se 
înrăutăţeşte, iar apărarea va fi în curând înfrântă” 
sugerându-i astfel că ar fi înţelept să se plece în faţa 
acestei force majeure. Răspunsul lui Pétain a fost 
afirmativ. 

Imediat după ora 9, însărcinatul cu afaceri american 
la Vichy, Pinkney Tuck, se dusese la Pétain pentru a-i 
înmâna scrisoarea lui Roosevelt în care i se cerea să 
coopereze. Petain i-a dat o scrisoare de răspuns, pe care o 
avea pregătită, exprimându-şi „uimirea şi tristeţea” 
provocate de „agresiunea” americană şi în care declara că 
Franţa se va împotrivi atacării imperiului ei chiar de nişte 


vechi prieteni. „Acesta e ordinul pe care îl dau”, a precizat 
el. Lui Tuck, însă, atitudinea generalului nu i s-a părut 
duşmănoasă şi n-a sesizat nici urmă de tristeţe. Într- 
adevăr, comportamentul lui lăsa impresia că răspunsul 
formal era menit, de fapt, să calmeze suspiciunile nemților 
şi să excludă amestecul lor. Câteva ore mai târziu, însă, 
Pierre Laval, primul ministru, a acceptat (la insistenţele lui 
Hitler) un sprijin aerian german. În aceeaşi seară puterile 
Axei pregăteau deja trupe pentru a fi trimise în Tunisia. 

În acest timp, Darlan, pe propria-i răspundere, dăduse 
ordine trupelor şi navelor franceze din zona Alger să 
înceteze focul. Deşi acest ordin nu se aplica în zonele Oran 
şi Casablanca, Darlan l-a autorizat pe Juin să conceapă un 
ordin pentru întreaga regiune. În plus, s-a convenit ca la 
ora 8 p.m. Controlul asupra Algerului să fie transferat 
americanilor pentru ca aliaţii să poată utiliza portul în zorii 
zilei de 9 noiembrie, în după-amiaza zilei de 9 noiembrie 
au sosit Mark Clark, pentru a conduce tratativele necesare 
şi Kenneth Anderson, care urma să preia comanda trupelor 
aliate în vederea înaintării în Tunisia Ceva mai devreme a 
sosit şi Giraud. Constatând că nu se bucura de primirea 
scontată în rândul compatrioţilor săi cu funcţii înalte, s-a 
retras la o familie care locuia într-un loc mai izolat. Mark 
Clark remarcă, plin de umor: „Practic, parcă a intrat în 
pământ”. Totuşi el şi-a făcut apariţia a doua zi dimineaţă la 
prima consfătuire a lui Clark cu Darlan, Juin şi principalii 
lor subalterni. 

Cu această ocazie, Clark l-a presat pe Darlan să 
ordone încetarea imediată a focului în toată Africa de Nord 


franceză. 

Când acesta a ezitat, argumentând că trimisese un 
rezumat al condiţiilor cerute la Vichy şi că trebuia să 
aştepte un mesaj de acolo, Clark a început să bată cu 
pumnul în masă şi l-a anunţat că îl va pune pe Giraud să 
dea acest ordin. Darlan i-a atras atenţia că Giraud nu 
deţinea autoritatea necesară şi nici nu prezenta suficientă 
prestanţă. În plus, a declarat că un asemenea ordin „ar 
duce la ocuparea imediată de către germani a sudului 
Franţei” (previziune ce s-a adeverit curând). După alte 
câteva replici dure însoţite de bătăi cu pumnul în masă, 
Clark i-a pus în vedere lui Darlan că va fi arestat dacă nu 
va da ordinul cerut. Clark postase o gardă înarmată în 
jurul clădirii. După o scurtă consultare cu statul său major, 
Darlan a acceptat acest ultimatum, iar ordinul său a fost 
transmis la ora 11.20 a.m. 

Când ştirea a ajuns la Vichy, prima reacţie a lui Petain 
a fost aceea de a aproba gestul lui Darlan. În momentul în 
care Laval, în drum spre Munchen la chemarea lui Hitler, a 
aflat ce se întâmplase l-a sunat pe Pétain şi l-a convins să 
dezavueze ultimatumul lui Darlan, La începutul după- 
amiezii, Clark a primit informaţii că Vichy a respins 
armistițiu. Când Clak i-a comunicat vestea, Darlan a spus 
abătut: „Nu-mi rămâne decât să revoc ordinul semnat azi- 
dimineaţă”. Clark a ripostat: „Nici vorbă de aşa ceva. Nu 
va exista nicio revocare a acestor ordine şi, ca să fiu mai 
sigur, am să vă arestez”. Darlan, care sugerase deja 
această soluţie, a acceptat-o şi i-a răspuns lui Pétain: „Îmi 
anulez ordinele şi mă constitui prizonier”. Anularea era 


doar pentru Vichy şi pentru urechile nemților. A doua zi, 
sub presiunile venite din partea lui Hitler via Laval, Petain 
a anunţat că toată autoritatea în Africa de Nord fusese 
transferată de la Darlan la Noguès, nu înainte de a-i 
trimite lui Darlan un mesaj secret în care îi spunea că 
dezavuarea fusese făcută sub presiune germană şi 
împotriva propriilor sale dorinţe. Aceste subterfugii 
impuse de situaţia critică din Franţa nu risipeau starea de 
confuzie care domnea în rândul comandanților francezi şi 
în general în rândul populaţiei din Africa de Nord. Hitler 
le-a dat o „mână de ajutor” clarificând situaţia prin ordinul 
dat forţelor sale de a invada partea neocupată a Franţei 
care, prin acordul de armistițiu din 1940, rămăsese sub 
controlul guvernului de la Vichy. 

În 8 şi 9 noiembrie. Vichy blocase ofertele de sprijin 
armat făcute insistent de Hitler, formulând rezerve care n- 
au făcut decât să-i mărească suspiciunea. La 10 noiembrie, 
Laval a sosit la Munchen pentru a da ochii cu Hitler şi 
Mussolini. Hitler a insistat ca porturile şi bazele aeriene 
din Tunisia să fie puse la dispoziţia forţelor Axei. Laval a 
încercat în continuare să se eschiveze de la un răspuns 
clar, argumentând că Franţa nu putea accepta ca italienii 
să intre pe teritoriul ci şi că; în orice caz, cel care trebuia 
să decidă era Pétain. Hitler şi-a pierdut răbdarea şi, 
curând după încheierea discuţiei, a dat ordin forţelor sale 
să intre la miezul nopţii în partea neocupată a Franţei 
(acţiune deja pregătită) şi să captureze bazele aeriene şi 
navale din Tunisia, în colaborare cu italienii. 

Sudul Franţei a fost rapid cotropit de forţele 


mecanizate germane, susţinute de şase divizii italiene care 
au pătruns pe la est. Avioanele germane începuseră să 
sosească pe aeroportul de lângă Tunis în după-amiaza zilei 
de 9 noiembrie, împreună cu trupele necesare protecţiei 
lor la sol. Trupele au fost nevoite să rămână în zona 
aeroportului, încercuite de francezi. Începând cu 11 
noiembrie, podul aerian a fost intensificat şi trupele 
franceze adiacente dezarmate. La Bizerta se aduceau pe 
mare tancuri, tunuri, vehicule de transport şi provizii. Până 
la sfârşitul lunii, sosiseră deja 15.000 de soldaţi germani şi 
aproximativ 100 de tancuri. Mare parte din efectivele 
umane aparţineau personalului administrativ destinat 
organizării bazei. Aproximativ 9.000 de italieni, 
majoritatea sosiți pe şoseaua de la Tripoli, au fost folosiţi 
în principal pentru acoperirea flancului sudic. Pentru o 
acţiune improvizată în pripă, într-un moment când forţele 
Axei suportau mari presiuni pe alte fronturi, această 
operaţie a reprezentat o excelentă realizare. O forţă de 
asemenea proporţii era, însă, foarte mică în comparaţie cu 
ceea ce aliaţii aduseseră în Africa de Nord franceză. Ea n- 
ar fi avut şanse să reziste dacă planul „Torţa” ar fi 
prevăzut ca în înaintarea din Tunisia să se realizeze cu un 
procent mai mare din forţa expediţionară aliată sau dacă 
aliaţii ar fi înaintat mult mai rapid decât au făcut-o. 

Invazia germană din sudul Franţei a uşurat situaţia 
aliaţilor în Africa prin şocul produs asupra comandanților 
francezi de acolo, în dimineaţa zilei de 11 noiembrie, 
înainte ca ştirea să se răspândească, la Alger se produsese 
o nouă schimbare de poziţie. Primul semn a apărut în 


momentul în care Clark l-a presat pe Darlan la două 
măsuri urgente - să ordone flotei franceze de la Toulon să 
vină într-un port din Africa de Nord şi să ordone 
guvernatorului Tunisiei, amiralul Esteva, să se 
împotrivească intrării germanilor. La început Darlan a 
încercat să se eschiveze, argumentând că s-ar putea ca 
ordinele lui să nu fie executate deoarece se anunţase 
destituirea lui din funcţia de comandant al forţelor 
franceze. Clark a ieşit vijelios din birou, trântind uşa de 
furie. După-amiaza, însă, a primit un mesaj telefonic prin 
care cm rugat să se întâlnească cu Darlan, care s-a 
declarat de acord cu cererile lui, ţinând seama de evoluţia 
evenimentelor din Franţa. Totuşi, mesajul adresat 
comandantului flotei de la Toulon a fost astfel conceput 
încât suna mai degrabă ca o recomandare. Un alt avantaj l- 
a constituit faptul că generalul Noguès, succesorul lui 
Darlan numit de guvernul de la Vichy, a acceptat să vină a 
doua zi la Alger pentru o consfătuire. 

În primele ore ale zilei de 12 noiembrie, Clark a aflat 
cu stupoare că ordinul lui Darlan de a se opune rezistenţă 
în Tunisia a fost revocat. Convocându-i pe Darlan şi pe Juin 
la hotelul unde locuia, a aflat că schimbarea se datora lui 
Juin. Acesta a susţinut că nu era vorba de o revocare, ci 
doar de o suspendare a ordinului până la sosirea lui 
Noguès, superiorul său ierarhic. Aceste scrupule, deşi 
caracteristice codului militar francez, i s-au părut lui Clark 
simple subterfugii. La insistenţele lui, cei doi au acceptat 
să revină la primul ordin, fără să mai aştepte sosirea lui 
Noguès. Suspiciunea lui Clark a fost, însă, redeşteptată în 


momentul în care Darlan şi Juin au refuzat să accepte 
participarea lui Giraud la consfătuire. Tărăgănarea aceasta 
l-a exasperat pe Clark, care a ameninţat că îi va aresta pe 
toţi conducătorii francezi şi îi va închide pe o navă în port, 
dacă în douăzeci şi patru de ore nu ajungeau la o decizie 
satisfăcătoare. 

Între timp, poziţia lui Darlan faţă de ceilalţi lideri 
francezi din Africa se consolidase datorită unui al doilea 
mesaj secret prin care Petain îşi reafirma încrederea în 
Darlan şi sublinia că, în ce-l priveşte este în acord intime 
cu preşedintele Roosevelt, dar nu-şi permite să spună 
sincer ce gândeşte din cauza germanilor. Darlan, care 
percepea realităţile cu mult mai rapid decât compatrioţii 
săi, s-a folosit de mesaj pentru a obţine acordul lui Noguès 
şi al celorlalţi în scopul perfectării unei înţelegeri cu aliaţii 
şi pentru recunoaşterea lui Giraud. Hotărârea francezilor 
la întâlnirea din 13 noiembrie a fost accelerată de o nouă 
ameninţare cu sechestrarea lansată de Clark. Situaţia s-a 
reglementat în acea după-amiază, punctele stabilite fiind 
validate cu promptitudine şi de Eisenhower, care sosise cu 
avionul din Gibraltar. Conform condiţiilor stipulate în 
această înţelegere, Darlan urma să fie înalt comisar şi 
comandant suprem al Forţelor navale, Giraud comandant 
suprem al Forţelor aeriene şi de uscat, Juin, comandant al 
sectorului estic, Nogues, comandant al sectorului vestic, 
pentru Marocul francez. Cooperarea activă cu aliaţii 
pentru eliberarea Tunisiei urma să înceapă imediat. 

Promptitudinea cu care Eisenhower a validat acordul 
s-a datorat faptului că, asemeni lui Clark, îşi dăduse seama 


că Darlan era singurul om care îi putea determina pe 
francezi să treacă de partea lor. Eisenhower îşi amintea şi 
de spusele lui Churchill înainte de a pleca de la Londra: 
„Dacă ar fi să-l întâlnesc pe Darlan, cu toate că nu-l pot 
suferi, m-aş târî în patru labe chiar şi o milă întreagă dacă 
astfel l-aş îndupleca să-şi aducă flota lui în cercul forţelor 
aliate”. Decizia lui Eisenhower a fost validată la fel de 
prompt de Roosevelt şi de Churchill. 

Acest „târg cu Darlan”, omul prezentat în presă ca o 
sinistră figură pronazistă, a stârnit însă o furtună de 
proteste în Anglia şi în America - mai mare chiar decât 
prevăzuseră Churchill sau Roosevelt. În Anglia reacţia a 
fost mult mai violentă, deoarece de Gaulle se afla acolo, iar 
suporterii lui şi-au dat toată silinţa să stimuleze indignarea 
populaţiei. Roosevelt a încercat să calmeze tumultul printr- 
o declaraţie publică lămuritoare, în care a strecurat o frază 
din telegrama particulară pe are i-o adresase Churchill, 
potrivit căreia înţelegerea cu Darlan „este doar o 
chestiune temporară, justificată numai de stresul bătăliei”. 
În plus, într-o întâlnire cu ziariştii, a descris înţelegerea ca 
pe o aplicare a unui vechi proverb. În vremuri de mare 
restrişte, poţi să te faci frate şi cu dracu' până treci 
puntea”. 

Bineînţeles că afirmaţia lui Roosevelt potrivit căreia 
înţelegerea perfectată era „doar o soluţie temporară” l-a 
şocat pe Darlan, care a rămas cu impresia că a fost tras pe 
sfoară. Într-o scrisoare de protest adresată lui Mark Clark 
el remarca cu amărăciune că atât din declaraţiile publice, 
cât şi din conversațiile particulare rezulta că era privit 


doar „ca o lămâie pe care americanii o vor arunca după ce 
au stors-o bine". Declaraţia lui Roosevelt i-a înfuriat şi pe 
comandanții francezi care îl susţinuseră pe Darlan în 
înţelegerea cu aliaţii. Foarte neliniştit, Eisenhower a 
telegrafiat la Washington subliniind că „sentimentele 
actuale ale francezilor nu seamănă nici pe departe cu ceea 
ce se crezuse anterior şi că este extrem de important să nu 
se întreprindă nicio acţiune precipitată care să răstoarne 
echilibrul instituit”. Generalul Smuts, care s-a oprit la 
Alger în drumul de la Londra spre Africa de Sud, i-a 
telegrafiat lui Churchill: „Declaraţiile referitoare la Darlan 
au avut un efect nefast asupra liderilor francezi locali şi ar 
fi periculos să fie continuate în acest sens. Nogues a 
ameninţat că îşi va da demisia, ori un asemenea gest, 
având în vedere că el controlează populaţia marocană, 
poate avea consecinţe deosebite”. 

Între timp, Darlan încheiase un acord definitiv şi 
detaliat cu Clark în sensul unei cooperări active. El i-a 
convins şi pe conducătorii francezi din Africa de Vest să îi 
urmeze exemplul şi să le pună la dispoziţie aliaţilor portul 
cheie Dakar şi bazele aeriene. În Ajunul Crăciunului el a 
fost asasinat de un tânăr fanatic, Bonnier de la Chapelle, 
care făcea parte din cercurile regaliste şi gaulliste, cele 
care făcuseră presiuni pentru înlăturarea lui Darlan de la 
putere. Acest accident nefericit i-a ajutat pe aliaţi să-şi 
rezolve încurcata problemă politică şi să netezească calea 
investirii lui de Gaulle, după ce culeseseră deja roadele 
„târgului cu Darlan”. lată cum comenta Churchill în 
memoriile sale: „Deşi a fost un act criminal, uciderea lui 


Darlan i-a scăpat pe aliaţi de jena de a lucra cu el şi, în 
acelaşi timp, i-a lăsat cu toate avantajele pe care el 
izbutise să le ofere în timpul orelor vitale ale debarcării”. 
Din ordinul lui Giraud asasinul a fost imediat judecat de 
curtea marţială şi executat rapid. A doua zi, francezii au 
convenit să-l aleagă pe Giraud, în locul lui Darlan. El a 
umplut golul, dar pentru o scurtă perioadă de timp. 

Dacă aliaţii n-ar fi obţinut ajutorul lui Darlan, sarcina 
lor ar fi fost mult mai grea, căci în Africa de Nord se aflau 
aproape 120.000 de soldaţi francezi - circa 50.000 în 
Maroc, 50.000 în Algeria şi 15.000 în Tunisia. Deşi 
răspândite pe o suprafaţă mare, aceste efective ar fi putut 
organiza o rezistenţă considerabilă. 

Singurul lucru care nu i-a izbutit lui Darlan a fost 
aducerea principalei flote franceze de la Toulon în Africa 
de Nord. Comandantul flotei, amiralul de Laborde, a ezitat 
să dea curs cererilor lui Darlan, în lipsa confirmării din 
partea lui Petain, iar emisarul special trimis de Darlan. 
Pentru a-l convinge a fost interceptat de nemți. Ezitarea lui 
Laborde şi „adormirea” vigilenţei acestuia s-au datorat 
vicleniei nemților, care s-au oprit la periferia bazei navale 
şi au lăsat zona neocupată, iar garnizoana cu trupe 
franceze. Concomitent, germanii au plănuit o lovitură 
menită să asigure capturarea, intactă, a flotei. Ei au lansat- 
o pe 27 noiembrie, după ce au blocat ieşirile din port 
printr-o zonă minată. Deşi întârzierea le periclitase serios 
şansele de a evada, francezii au reuşit să-şi pună în 
aplicare planul pregătit, sabordându-şi flota suficient de 
rapid încât să zădărnicească tentativa nemților de a o 


captura, în felul acesta a fost pusă în practică promisiunea 
făcută de Darlan la prima sa întrevedere cu Clark, în 
Alger, la 10 noiembrie: „Indiferent de situaţie, flota 
noastră nu va cădea în mâinile germanilor”. Dezamăgirea 
aliaţilor că flota nu venise în Africa de Nord a fost atenuată 
în momentul în care primejdia de a fi folosită împotriva lor 
s-a spulberat odată cu scufundarea navelor franceze. Un 
alt motiv de uşurare, mai ales în primele zile, a fost faptul 
că spaniolii s-au abținut de la orice intervenţie, şi că Hitler 
nu a încercat să atace prin Spania, poarta occidentală de 
intrare în Mediterană. Folosind artileria din Algegiras, 
armata spaniolă ar fi putut face inutilizabile portul şi 
aeroportul din Gibraltar. În acelaşi timp, ar fi putut tăia 
comunicațiile dintre forţa lui Patton şi forţele aliate din 
Algeria, deoarece linia ferată de la Casablanca la Oran 
trecea la o distanţă de 32 km de graniţa Marocului spaniol. 
În timp ce se punea la punct plănui „Torţa”, englezii au 
afirmat că o intervenţie a lui Franco ar fi făcut inutilizabil 
Gibraltarul. Statul majorai lui Eisenhower a estimat că 
ocuparea Marocului spaniol necesita cinci divizii şi 
operaţiunea ar lua trei luni şi jumătate. Din fericire, 
Franco s-a mulţumit să rămână un aliat „nebeligerant” al 
Axei şi pentru că americanii cumpărau produse spaniole şi 
îi permiteau să obţină petrol din Marca. Caraibelor. În 
plus, arhivele Axei demonstrează că Hitler, după ce 
avusese de a face cu modul iscusit în care Franco îi eluda 
dorinţele în privinţa unei acţiuni prin Spania împotriva 
Gibraltarului, nu se gândise la o asemenea contralovitură 
în noiembrie 1942. Ideea a fost reactualizată de Mussolini, 


în luna aprilie 1943 - când forţele Axei erau supuse în 
Tunisia unor presiuni dure şi apăruse temerea unei 
posibile invazii a aliaţilor în Italia. Chiar şi atunci Hitler l-a 
refuzat pe Mussolini, de teamă că aliatul său 
„nebeligerant” se va opune cu îndârjire şi tenacitate unei 
acţiuni prin Spania şi, în acelaşi timp, din încrederea în 
capacitatea de a-şi păstra supremaţia în Tunisia. Această 
ultima convingere i-a fost întărită de remarcabilul succes 
repurtat de forţele firave ale Axei trimise în Tunisia, la 
sfârşitul lui noiembrie, care au izbutit să stăvilească un 
timp înaintarea aliaţilor.“ 


85 Personal, subliniasem acest punct de vedere în numeroase 
articole,. conferinţe şi discuţii particulare după izbucnirea războiului 
civil din Spania în 1936, când am analizat pericolul ce ar putea să 
apară dacă Spania ar ajunge să fie dominată de un regim fascist, gata 
să coopereze activ cu puterile Axei. 


Capitolul 22 


Lupta pentru Tunis: 


Înaintarea spre Tunis şi Bizerta a început prin 
transportarea trupelor pe mare până în portul Bougie, la 
circa 160 km est de Alger şi la numai un sfert din această 
distanţă faţă de Bizerta. Faţă de planul originar, 
operaţiunea era de mică anvergură. Pornind de la premisa 
unei cooperări franceze totale şi prompte, ea prevedea 
folosirea trupelor de paraşutişti şi a comandourilor 
transportate pe mare pentru a captura succesiv terenurile 
de aterizare de la Bône, Bizerta şi Tunis, în trei zile - 11,12 
şi 13 noiembrie - în timp ce o rezervă a forţei debarcate la 
Alger trebuia să pornească pe mare şi să captureze portul 
Bougie şi aeroportul de la Djidjelli, la 65 km dincolo de 
baza înaintată. În starea de incertitudine creată după 
debarcarea la Alger, planul a fost considerat prea riscant, 
motiv pentru care s-a renunţat la acţiunile prevăzute să se 
desfăşoare la distanţe mai mari. S-a hotărât în schimb, 
ocuparea portului Bougie şi a aeroportului, după care, o 
forţă rapidă să preia staţia ferată terminus de la Souk 
Ahras, din apropierea graniţei tunisiene, în timp ce o alta, 
aeropurtată şi transportată pe mare, să ocupe Bône. 

La 10 noiembrie, spre seară, două convoaie bine 
protejate s-au îmbarcat din Alger (grupul de brigadă de 
avangardă al Diviziei 78 britanice - general de divizie 
Vyvyan Evelegh, precum şi proviziile necesare expediției). 


86 Pentru hărţi, vezi hărţile de la Capitolul 20, p. 366 din originalul 
pdf. 


Forţa a ajuns lângă Bougie a doua zi în zori, dar a pierdut 
mult timp la debarcare din cauza valurilor mari şi de 
teama de a nu avea o primire ostilă (primirea a fost 
prietenoasă). 

Resacul puternic i-a făcut să renunţe la debarcarea 
prevăzută în apropiere de Djidjelli, astfel că aeroportul 
aflat acolo nu a fost ocupat decât după două zile. Acest 
fapt a făcut imposibilă asigurarea unei protecţii eficiente 
cu avioane de vânătoare şi s-a soldat cu distrugerea unor 
nave de către raidurile aeriene inamice. Cu toate acestea, 
în zorii zilei de 12 noiembrie, o forţă de comando s-a 
strecurat în portul Bône, şi un detaşament de paraşutişti a 
fost lansat pe aeroport. Ambele forţe au fost bine primite 
de francezii aflaţi acolo. 

La 13 noiembrie, grupul de brigadă aflat la Bougie 
începuse deja înaintarea, în timp ce alte elemente ale 
diviziei avansau pe uscat, din Alger, urmate îndeaproape 
de Blade Force, o coloană de blindate proaspăt debarcată, 
compusă din Regimentele Lancers 17 - 21 şi trupe ataşate, 
sub comanda colonelului B.A. Hull (era vorba de 
contingentul de avangardă al Diviziei 6 blindate”). Pentru 
a le netezi calea, pe 15 noiembrie un batalion britanic de 
paraşutişti trebuia să aterizeze la Souk el Arba, la 130 km 
de Tunis, în interiorul frontierei tunisiene, iar un batalion 


87 În Regimentul Lancers 17-21 şi în alte regimente blindate ale 
acestei divizii, două subunități din fiecare escadron erau înzestrate cu 
noile tancuri rapide Crusader III, înarmate cu tunul puternic cu 
proiectile de 6 livre, în timp ce celelalte două subunități erau 
înzestrate cu tancuri Valentine, înarmate cu tunul cu proiectile de 2 
livre, care, deşi mai lente, erau însă mult mai fiabile şi mult mai bine 
blindate. 


american de paraşutişti să fie lansat lângă Tebessa pentru 
a acoperi flancul sudic şi a asigura un teren de aterizare. 
Paraşutarea americanilor s-a desfăşurat conform planului. 
Două zile mai târziu, acest batalion condus de colonelul 
E.D. Raff a înaintat 130 km spre sud-est pentru a ocupa 
aeroportul de la Gafsa, aflat la numai 115 km de Golful 
Gabes şi de fâşia îngustă ce vine de la Tripoli. Paraşutarea 
englezilor a întârziat cu o zi din cauza condiţiilor 
meteorologice nefavorabile; vârful de lance al trupelor de 
uscat s-a deplasat atât de rapid, încât a ajuns la Souk el 
Arba pe 16 noiembrie. Tot atunci, o altă coloană, înaintând 
de-a lungul drumului de coastă, a ajuns în micul port 
tunisian Tabarka, pe drumul spre Bizerta. 

A doua zi, 17 noiembrie, generalul Anderson a dat 
ordin Diviziei 78 „să înainteze spre Tunis şi să distrugă 
forţele Axei”, imediat ce realizează concentrarea 
efectivelor. Deşi părea o măsură oportună, această pauză 
destinată concentrării forţelor s-a dovedit neinspirată, căci 
forţele Axei sosite până atunci - un regiment de 
paraşutişti, incomplet, cu două batalioane la Tunis, care 
veniseră cu avioanele din Italia pe 11 noiembrie, şi două 
batalioane la Bizerta (unul de paraşutişti şi unul de 
infanterie) erau foarte slabe. La 16 noiembrie, generalul 
Nehring - fostul comandant al Afrika Korps, refăcut după 
ce fusese grav rănit în bătălia de la Alam Haifa - a sosit în 
zonă însoţit de un singur ofiţer de stat major, pentru a 
prelua comanda acestui nucleu de aproximativ 3.000 de 
soldaţi din ceea ce s-a numit Corpul 90. Chiar şi la sfârşitul 
lunii, forţa acestuia nu o depăşea pe cea a unei divizii. 


Fără să mai aştepte vreo concentrare a forţelor, 
nemţii au năvălit rapid spre vest,  mascându-şi 
inferioritatea cu un atac curajos. Forţele franceze din 
Tunisia, deşi mult mai numeroase, s-au retras dia faţa lor 
pentru a evita ciocnirea înainte de sosirea trupelor 
aliaţilor. La 17 noiembrie, un batalion german de 
paraşutişti (format doar din 300 de oameni), sub comanda 
căpitanului Knoche a forţat înaintarea de-a lungul 
drumului 'Tunis-Alger. Grupul francez postat acolo s-a 
retras până la centrul rutier de la Medjez al Bab (la 55 km 
vest de Tunis), unde se afla un important pod peste râul 
Medjerda. Aici, în noaptea de 18 noiembrie, francezii au 
primit întăriri provenite din Blade Force - un batalion 
britanic de paraşutişti şi un batalion american de artilerie 
de câmp. (Lancers 17 - 21 şi tancurile lor nu sosiseră încă. 
Escadronul de avangardă a ajuns la Souk el Arba la 18 
noiembrie, dar nu a fost trimis pe poziţiile înaintate.) 

La ora 4 dimineaţa, comandantul francez din Tunisia, 
generalul Barre, a fost convocat pentru a se întâlni cu un 
emisar german, care i-a prezentat un ultimatum din partea 
lui Nehring, potrivit căruia trupele franceze trebuiau să se 
retragă pe un aliniament din apropierea graniţei tunisiene. 
Barre a încercat să parlamenteze, dar nemţii n-au sesizat 
că încercă doar să câştige timp. De altfel, acţiunile de 
recunoaştere desfăşurate de ei în zori au reperat prezenţa 
trupelor aliate. În consecinţă, la ora 9 au întrerupt 
tratativele, iar un sfert de oră mai târziu au deschis focul. 
După o oră şi jumătate, la faţa locului şi-au făcut apariţia 
bombardierele germane, întărind efectul provocat de 


ultimatum, prin forța bombelor. Imediat după 
bombardament, care i-au zdruncinat rău pe apărători, 
trupele de paraşutişti au lansat două mici atacuri terestre 
a căror aparentă vigoare a determinat aprecierea 
exagerată a forţei germane. Comandanții au considerat că 
nu vor putea rezista fără noi întăriri, însă instrucţiunile 
generalului Anderson interziceau un asemenea sprijin, 
înainte de a se încheia concentrarea forţelor aliaţilor ce 
urmau să atace Tunisul. 

După lăsarea întunericului, căpitanul Knoche a trimis 
mici grupuri care au trecut râul înot, şi au reuşit să 
simuleze un atac cu o putere sporită. Trupele aliate s-au 
retras, lăsând podul intact. Exact înainte de miezul nopţii, 
comandantul britanic l-a convocat pe cel francez şi a 
insistat să se efectueze imediat o retragere pe o poziţie 
mai sigură, respectiv pe terenul înalt, aflat la 13 km mai în 
spate. Şi astfel, prin şiretenie, germanii au ocupat Medjez 
el Bab, de o manieră plină de curaj, cu un mic detaşament 
ce nu reprezenta nici a zecea parte din forţa adversarului. 

Ceva mai la nord, batalionul de paraşutişti condus de 
maiorul Witzig, înaintase din Bizerta spre vest, cu câteva 
tancuri şi se întâlnise la Jebel Abido cu batalionul de 
avangardă al Brigăzii 36 infanterie, Royal West Kents 6. 
Deşi nemţii au decimat o parte a batalionului, acesta a 
reuşit să reziste până la sosirea brigăzii. 

Între timp, grupuri germane mai mici capturaseră 
oraşele cheie din sud, din apropiere de Tripoli - Sousse, 
Sfax şi Gabes. Aproximativ 50 de paraşutişti, transportaţi 
cu avionul, au păcălit garnizoana franceză, determinând-o 


să evacueze Gabes. La 20 noiembrie, ei au primit ca 
întăriri două batalioane italiene venite în marş de la 
Tripoli, sosite la timp pentru a respinge un atac american 
asupra localității Gabes, efectuat de  paraşutiştii 
colonelului Raff. La 22 noiembrie, o mică coloană germană 
de blindate i-a alungat pe francezi din Zbeitla, nod rutier 
central şi a instalat acolo un detaşament italian înainte de 
a se reîntoarce la Tunis. Italienii au fost imediat alungaţi 
de un alt detaşament al batalionului lui Raff. 

În orice caz, Nehring cu o forţă anemică, izbutise nu 
numai să păstreze capetele de pod de la Tunis şi Bizerta, ci 
chiar să le extindă pe cea mai mare parte a jumătăţii de 
nord a Tunisiei. 

Ofensiva plănuită de Anderson pentru capturarea 
Tunisului a început abia la 25 noiembrie. În acest interval, 
firava forţă germană se triplase, deşi componenţa ei de 
luptă cuprindea doar două mici regimente de paraşutişti 
(având fiecare câte două batalioane), un batalion de 
paraşutişti, trei batalioane de infanterie şi două companii 
dintr-un batalion de tancuri, însumând 30 de tancuri. 
Printre ele se aflau noile tancuri model Panzer IV cu din 
lung de 75 mm, ceea ce reprezenta un atu important. 
Astfel, decalajul categoric între forţele Axei şi cele ale 
aliaţilor se diminuase datorită pauzei impuse de Anderson 
lângă frontiera Tunisiei pentru realizarea concentrării 
efectivelor. 

La 21 noiembrie, Anderson şi-a exprimat îndoiala în 
ceea ce priveşte forţa de care dispunea pentru cucerirea 
obiectivului. În consecinţă, Eisenhower i-a trimis rapid 


întăriri - unitatea Combat Command B din Divizia 1 
blindată a venit tocmai de la Oran. Autovehiculele pe 
pneuri şi automobilele pe pneuri şi şenile s-au deplasat pe 
şosea, iar tancurile pe calea ferată**. În fapt, doar o parte 
dintre ele au sosit la timp pentru a participa la debutul 
operaţiunii. 

Ofensiva s-a desfăşurat pe trei direcţii de atac, Grupul 
Brigăzii 36 infanterie pe stânga, în apropiere de coastă, 
Blade Force, mult mai puternică, în centru, şi Grupul 
Brigăzii 11 infanterie pe partea dreaptă, de-a lungul 
şoselei principale. Fiecare forţă a fost întărită cu unităţi 
americane blindate şi de artilerie. 

Atacul pe stânga. Pe drumul de coastă deluros, a 
început cu o zi mai târziu şi a înaintat cu prudenţă doar 
câte 10 km în primele două zile, manifestând multă 
prudenţă. Paraşutiştii lui Witzig s-au retras. La 28 
noiembrie Aliaţii au forţat înaintarea străbătând dublul 
distanţei de până atunci, dar au nimerit în ambuscada 
organizată de Witzig într-o trecătoare de lângă Djefna, 
unde batalionul de avangardă a fost zdrobit. Un atac mai 
amplu, pe 30 noiembrie, a eşuat în faţa unei apărări 
puternice. Acest eşec a determinat insuccesul unei 
operaţiuni de debarcare efectuată de un comando anglo- 
american, pe coasta de nord, la Djefna, a doua zi în zori şi 


88 în acea etapă a războiului, diviziile blindate americane includeau 
două regimente blindate, formate fiecare dintr-un batalion uşor şi 
patru mijlocii, un regiment blindat de infanterie cu trei batalioane şi 
trei batalioane blindate de artilerie de câmp. Schema fiecărei divizii 
cuprindea 390 de tancuri - 158 tancuri uşoare de 232 tancuri mijlocii. 
Din punct de vedere operaţional, divizia era împărţită în două 
comandamente de luptă, A şi B; ulterior s-a adăugat şi al treilea. 


acesta a blocat drumul din spate, la est de Mateur, dar trei 
zile mai târziu a fost nevoit să se retragă, deoarece nu 
avea cum să primească întăriri, iar proviziile deveniseră 
insuficiente. 

Forţa de atac pe centru era formată din „Blade 
Force”, consolidată prin includerea unui batalion american 
de tancuri uşoare (Batalionul 1, Regimentul 1 blindat, 
înzestrat cu tancuri Stuart), astfel totaliza peste o sută de 
tancuri. La 25 noiembrie, a reuşit o străpungere pe o 
distanţă de 50 km, spre trecătoarea Choiugui, după ce a 
rupt aliniamentul unui avanpost apărat de un mic 
detaşament al Axei. A doua zi, însă, înaintarea lui Blade 
Force a fost oprită de un detaşament german, o companie 
de zece tancuri, urmată de două companii de infanterişti, 
la sud de Mateur. Opt tancuri au fost zdrobite, majoritatea 
de către tunurile americane antitanc de 37 mm, însă 
ameninţarea din flanc creată de germani a determinat 
Înaltul Comandament britanic să întrerupă asaltul şi să 
repartizeze efectivele lui Blade Force pentru acoperirea 
flancului forţelor care atacau prin dreapta. 

Ambele părţi bâjbâiau în „ceața războiului”, dar acest 
gen de prudenţă într-un moment crucial era categoric 
neinspirată, mai ales că în după-amiaza precedentă 
Comandamentul german trăsese o sperietură zdravănă din 
cauza unui mic detaşament al Balde Force. Hull ordonase 
locotenent-colonelului John K. Waters, comandant al 
batalionului american de tancuri uşoare, să întreprindă 
acţiuni de recunoaştere în zona podurilor peste râul 
Medjerda, lângă Tebourba şi Djedeida. Misiunea a fost 


încredinţată Companiei C, sub comanda maiorului Rudolph 
Barlow. Întâmplător ca a ajuns la marginea aeroportului de 
la Djedeida, proaspăt dat în funcţiune. Profitând de ocazia 
ivită, Barlow a năvălit pe aeroport cu cele 17 tancuri de 
care dispunea şi a distrus aproximativ 20 de avioane 
(rapoartele au umflat cifra la 40). Această pătrundere 
adâncă, exagerată în rapoartele care i-au parvenit, l-a 
şocat pe Nehring, care a ordonat forţelor sale să se 
retragă pentru a organiza o apărare strânsă a Tunisului. 

Atacul aliaţilor, pe partea dreaptă, pe şoseaua 
principală, fusese stopat aproape imediat în faţa localităţii 
Medjez el Bab*”; alte câteva mici contraatacuri s-au soldat 
cu retragerea dezorganizată a atacanţilor. La lăsarea serii, 
în 25 noiembrie, zguduit de raidul de la Djedeida, Nehring 
a ordonat retragerea, temându-se de o înfrângere în faţa 
unui nou atac. Urmărindu-i strâns pe nemți, coloana 
aliaţilor a ocupat Tebourba, aflată la circa 32 km mai 
încolo, în primele ore ale zilei de 27 noiembrie. A doua zi, 
după o scurtă înaintare, a fost brusc stăvilită la Djedeida, 
aflată la 19 km de Tunis, de un grup armat combinat. 
Reluarea asaltului la 29 noiembrie a fost de asemenea un 
eşec. Generalul Evelegh a recomandat o pauză până la 
sosirea unor întăriri şi asigurarea unei protecţii cu avioane 
de vânătoare, pentru a contracara acţiunea 
bombardierelor în picaj germane, care hărţuiseră trupele 
aliaţilor şi le zdruncinaseră moralul. 

Această recomandare a fost luată în considerare de 


89 Medjez el Bab era apărat de un batalion german de paraşutişti, o 
companie italiană antitanc şi două tunuri de 88 mm, la care se adăliga 
sprijinul unei companii a Batalionului 190 tancuri, cu 17 tancuri. 


Anderson şi de Eisenhower. În timpul celor două zile 
Eisenhower a vizitat prima linie a frontului şi a fost 
întâmpinat de ofiţerii americani cu veşnica plângere «Unde 
naiba e aviația aia militară a noastră? De ce nu vedem 
decât friţi?» 

În memoriile sale, Eisenhower remarcă: „Orice 
conversaţie la marginea drumului scotea în evidenţă 
exagerări uluitoare” despre daunele produse. Oricum era 
îngrozitor să auzi comentarii de genul: „E clar că trupele 
noastre vor trebui să se retragă; un om nu poate rezista în 
asemenea condiţii”. Feldmareşalul Kesselring, aflat în acea 
perioadă în vizită la Tunis, îi reproşa lui Nehring că are o 
atitudine prea precaută şi defensivă. El a respins orice 
argument care invoca puterea mult mai mare a forţelor 
aliate şi faptul că fluxul de întăriri trimise de Axă erau grav 
afectate de bombardarea aeroporturilor. Criticând decizia 
de retragere de la Medjez el Bab, Kesselring i-a ordonat să 
recucerească terenul pierdut, măcar până la Tebourba. 
Fată de ce la 1 decembrie a fost lansat un contraatac 
efectuat de trei companii de tancuri” cu circa 40 de 
tancuri şi câteva elemente de susţinere - o baterie de 
artilerie de câmp cu trei tunuri şi două companii de tunuri 
antitanc. Acest contraatac n-a vizat direct forţa aliaţilor 
care atacase Djedeida, ci a pornit din nord, spre 
trecătoarea Chouigui, pe flanc, cu intenţia de a ocoli prin 
spate inamicul în apropiere de Tebourba. În două coloane 
convergente, germanii au lovit întâi Blade Force, care era 
larg răspândită din cauza sarcinii ei de a proteja flancul. O 


90' Eisenhower, Crusade in Europe, p. 120. 


parte din efectivele acestei forţe a fost nimicită. După- 
amiaza, germanii au forţat înaintarea spre Tebourba, dar 
au fost opriţi cu foc de artilerie şi bombardamente înainte 
de a reuşi să taie drumul principal. 

Presiunea continuă exercitată de germani însemna o 
gravă ameninţare pe această arteră rutieră, astfel că vârful 
de lance al aliaţilor de la Djedeida s-a retras pe nişte 
poziţii de lângă Tebourba. La 3 decembrie, presiunea 
germană risca să devină gâtuitoare, prin aspectul ei 
concentric şi se datora faptului că Nehring a aruncat în 
luptă toate celelalte detașamente aflate la îndemână, 
lăsând pentru apărarea Tunisului doar un grup mic. În 
aceeaşi noapte, forţa de avangardă a aliaţilor a fost scoasă 
din Tebourba şi a reuşit să scape ca prin urechile acului, 
pe un drum de ţară de-a lungul râului, abandonând multe 
piese de echipament şi de transport. Germanii au luat 
atunci peste 1.000 de prizonieri şi circa 50 de tancuri. 

Se cuvine menţionat faptul că întăririle primite de 
germani includeau şi cinci noi tancuri Tigru, de 56 de tone, 
dotate cu un tun de 88 mm. Aceşti monştri reprezentau o 
„armă secretă*”, dar Hitler hotărâse să trimită câţiva la 
Tunis pentru a fi testaţi în luptă. Două dintre tancuri au 
fost ataşate grupului de la Djedeida în lupta pentru 
cucerirea poziţiilor de la Tebourba. 

În zilele următoare, comandanții Aliaților au plănuit o 
reluare promptă a ofensivei, cu forţă sporită. Şansele de 
realizare a acestei acţiuni au scăzut însă curând, ca 
urmare a acţiunii declanşată de Nehring pentru a-şi 
extinde înaintarea. Nehring plănuia să-şi utilizeze mica 


forţă blindată pentru a recuceri Medjez el Bab printr-o 
largă acţiune, de împresurare din flanc, la sud de râul 
Medjerda. Aici fusese instalat Comandamentul B de luptă 
al Diviziei 1 blindate SUA, în vederea reluării înaintării şi 
totodată a menţinerii acestui efectiv separat de englezi, 
astfel încât să poată lupta ca o echipă de sine stătătoare. 
Un detaşament de avangardă a fost postat la Jebel el 
Guessa, pe un teren înalt, la sud-vest de Tebourba, de 
unde putea controla şesul de la sud. 

Ca o etapă preliminară a acţiunii lor de împresurare 
din flanc, nemţii au atacat acest punct de observaţie în 
zorii zilei de 6 decembrie, învingându-i pe apărători, care 
s-au retras în dezordine, întăririle trimise s-au pus greu în 
mişcare, iar când au ajuns la faţa locului au fost respinse şi 
au suferit pierderi grele. 

Acest nou succes german, dublat de ameninţarea pe 
care a generat-o, l-a determinat pe proaspătul comandant 
al Corpului 5 britanic, generalul de corp de armată Allfrey, 
să ordone retragerea trupelor sale de pe poziţiile pe care 
le ocupau lângă Tebourba, la nord de râu, în apropiere de 
Cota 290 (pe care englezii o botezaseră „Longstop Hill”), 
mult mai aproape de Medjez el Bab. El a propus chiar o 
retragere mai lungă, pe un aliniament la vest de Medjez el 
Bab, validată de Anderson, dar respinsă de Eisenhower. 
Totuşi, poziţiile de la Longstop Hill au fost părăsite. 

La 7 decembrie, în scrisoarea adresată prietenului. 
Său, generalul Handy, Eisenhower remarca: „Cred că 
descrierea operaţiilor noastre de până acum se poate 
rezuma la afirmaţia că s-au încălcat toate principiile 


admise în război; şi ele sunt în conflict cu toate metodele 
operaţionale şi logistice incluse în manuale, ceea c-o va 
duce la condamnarea lor de către toate clasele de la 
Leavenworth şi de la Colegiul de Război în următorii 25 de 
ani!” 

La 10 decembrie, când au reluat atacul din flanc cu o 
forţă ce includea aproximativ 30 de tancuri mijlocii şi două 
tancuri Tigru, germanii au fost stăviliţi la 3 km de Medjez 
el Bab de o baterie franceză bine plasată. Ei s-au 
împiedicat când au încercat să se îndepărteze de drum 
pentru a o împresura şi apoi au fost obligaţi să se retragă 
din cauza unei acţiuni lansate de americani în spatele 
frontului, cu un detaşament din Comandamentul B. de 
luptă. Au repurtat, însă, un succes indirect când 
Comandamentul B de luptă a început să se retragă de pe 
poziţiile expuse pe care se afla, după lăsarea întunericului. 
Într-o stare de derută, el s-a întors din drum datorită 
zvonului fals că apăruse un pericol german şi a pornit-o 
prin noroaie de-a lungul râului, unde mai multe tancuri şi 
alte vehicule s-au împotmolit şi au fost abandonate. Acest 
dezastru s-a dovedit temporar paralizant şi a redus şansele 
unei reluări rapide a atacului Aliaților pentru cucerirea 
Tunisului. Pentru moment, Comandamentul B de luptă mai 
avea doar 44 de tancuri apte de acţiune - mai puţin de un 
sfert din forţa lui. Cele două contralovituri germane 
reuşiseră să răstoarne planurile şi să minimalizeze şansele 
de succes ale Aliaților. 

Hitler l-a trimis pe general-colonelul Jurgen Arnim să 
preia comanda supremă a forţelor Axei, rebotezate cu 


numele de Armata 5 tancuri. Von Arnim a preluat comanda 
de la Nehring la 9 decembrie, când au sosit şi noi întăriri. 
El a lărgit cele două perimetre care acopereau Tunisul şi 
Bizerta, transformându-le într-un cap de pod alcătuit dintr- 
un lanţ de posturi de apărare, lung de 160 km ce se 
întindea de la coastă, la circa 32 Km vest de Bizerta, până 
la Enfidaville, pe coasta de est. S-au fixat trei sectoare, 
unul nordic apărat de Divizia von Broich (numită după 
comandantul ei), improvizată în pripă, unul central (de la 
zona situată la vest de Chougui până dincolo de Pont-du- 
Fahs) apărat de Divizia 10 tancuri, sosită în grupuri mici, 
şi sectorul sudic, apărat de Divizia italiană Superga. 
Serviciul de spionaj al Aliaților estima că la mijlocul lui 
decembrie forţele Axei numărau aproximativ 25.000 de 
combatanți, 10.000 de oameni ce formau personalul 
administrativ şi 80 de tancuri (estimare ce depăşea cu 
mult cifrele reale). Trupele Aliaților se cifrau la aproape 
40.000 din care: 20.000 englezi, 12.000 americani şi 7.000 
francezi; puterea lor totală era mult mai mare, ca şi 
personalul administrativ. 

Întârzierile în acţiunile de concentrare a forţelor, 
datorate în parte vremii proaste, l-au determinat pe 
Anderson să amâne reluarea ofensivei. La 16 decembrie, 
însă, el a decis ca ofensiva să înceapă pe 24 decembrie, 
când era lună plină, pentru a lansa un atac nocturn cu 
infanteria. Forţele angrenate erau Divizia 78 britanică şi 
Divizia 6 blindată, împreună cu o parte a Diviziei 1 
infanterie SUA. 

Pentru a câştiga spaţiul necesar desfăşurării forţelor, 


s-au lansat atacuri preliminare ce vizau recucerirea 
poziţiilor de la Longstop Hill şi de la Cota 466, pe un 
aliniament situat ceva mai la nord, pe calea de acces spre 
Tebouba. Din cauza vremii proaste, acţiunile s-au 
transformat în bătălii lente şi oscilante şi, ca urmare, 
atacul principal a fost amânat. La 25 decembrie, germanii 
îşi reluaseră poziţiile iniţiale. „Longstop Hill”, a fost 
rebotezat „Christmas Hill”. 

Încă în Ajunul Crăciunului, Eisenhower şi Anderson 
hotărâseră să renunţe la ofensiva preconizată din cauza 
inconvenientelor apărute şi a ploii torențiale, care 
transformase câmpul de luptă într-o adevărată mlaştină. 

Aliaţii pierduseră „lupta pentru Tunis”. 

Totuşi; printr-o ironie a soartei, acest eşec a fost până 
la urmă o adevărată binefacere căci, în lipsa lui, Hitler şi 
Mussolini nu ar fi avut nici timpul şi nici curajul de a 
trimite în Tunisia forţe puternice cu care să consolideze 
apărarea capului de pod respectiv - peste un sfert de 
milion de oameni. Aceştia au fost nevoiţi să lupte având în 
spate o mare dominată de inamic, cu riscul că, în caz de 
înfrângere aveau să fie prinşi în capcană. În mai, când 
forţele Axei au fost înfrânte, sudul Europei a rămas 
neacoperit, astfel încât invazia Aliaților în Sicilia, din luna 
iulie, nu a întâmpinat dificultăţi serioase, în absenţa 
eşecului Aliaților din decembrie care a dus la uriaşa 
„captură” din mai, probabil că reintrarea în Europa ar fi 
eşuat. 


Capitolul 23 
Lucrurile iau altă întorsătură în Pacific 


Obiectivele ofensivei japoneze în Pacific, stabilirea a 
ceea ce Japonia numea „Sfera de co-prosperitate din 
marea Asie răsăriteană”, fuseseră practic înfăptuite în 
patru luni”). 

În acest interval cuceriseră Malaysia, Indiile 
Răsăritene Olandeze şi Hong Kongul. Aceeaşi soartă 
avuseseră şi Filipinele, precum şi partea de sud a 
Birmaniei. A mai fost necesară o lună pentru capitularea 
insulei-fortăreţe Corregidor care a antrenat prăbuşirea 
ultimului punct de sprijin al Americii în Filipine. O 
săptămână mai târziu, englezii au fost alungaţi din 
Birmania şi împinşi înapoi în India, şi astfel Chinas devenit 
complet izolată de aliaţii ei. Preţul acestor succese a 
însemnat pentru japonezi pierderea a numai 15.000 de 
oameni, a 380 aparate de zbor şi a patru distrugătoare. 

După aceste succese bineînţeles că japonezii nu prea 
aveau chef să adopte o atitudine defensivă - aşa cum 
prevedea planul lor strategic. Exista temerea că o 
asemenea schimbare ar putea antrena un declin treptat al 
spiritului combativ şi, totodată, le-ar oferi adversarilor, 
mult mai puternici din punct de vedere economic, răgazul 
necesar pentru a-şi reveni. Marina militară japoneză, în 
special, era nerăbdătoare să scape de cele două posibile 
baze pentru o revenire a americanilor în Pacific - Hawaii şi 


91 Pentru hartă, vezi Capitolul 16, p. 266 - 267 din originalul pdf. 


Australia. Comandanții din cadrul Marinei militare 
japoneze apreciau că forţa de transport a Marinei militare 
a SUA mai putea opera încă din Hawaii, în vreme ce 
Australia era transformată în trambulină şi bastion 
fortificat. 

Armata japoneză, concentrată în continuare asupra 
Chinei şi a Manciuriei, nu era dispusă să pună la dispoziţie 
trupele necesare unei expediţii menite să invadeze 
Australia. Ea refuzase deja să coopereze în cadrul unui 
plan al Statului major al Flotelor combinate în acţiunea de 
capturare a Ceylonului. 

Marina militară spera totuşi ca o nouă lovitură reuşită 
să poată învinge obiecțiile şefilor trupelor de uscat şi să îi 
convingă să trimită trupele necesare pentru una din aceste 
expediţii - cei de la marină nu se hotărâseră, încă, asupra 
direcţiei celei mai bune. Amiralul Yamamoto şi Statul 
major al Flotelor combinate optau pentru cucerirea insulei 
Midway (1.780 km vest de Pearl Harbor) - o momeală care 
să atragă în acţiune Flota SUA din Pacific care ulterior să 
fie zdrobită. Statul major al Marinei militare prefera, 
lotuşi, un atac prin Insulele Solomon, pentru a pune mâna 
pe Noua Caledonie, Fiji şi Samoa. Capturând acest lanţ de 
insule, ar fi blocat legăturile maritime dintre America şi 
Australia. Un argument covârşitor în favoarea celui de-al 
doilea plan, care viza izolarea Australiei, era faptul că 
japonezii avansaseră destul de mult în acţiunea de 
încercuire a Australiei. La sfârşitul lui martie înaintaseră 
deja de la Rabaul în Insulele Solomon, precum şi pe coasta 
nordică a Noii Guinee. 


Disputa legată de planurile navale alternative a fost 
întreruptă şi atenţia generală deviată în altă direcţie după 
raidul aerian american asupra oraşului Tokyo, din ziua de 
18 aprilie 1942. 


Raidul asupra oraşului Tokyo 


Atacul aerian asupra capitalei japoneze a fost inspirat 
de ideea răzbunării dezastrului de la Pearl Harbor. 
Plănuirea lui începuse încă din ianuarie, întrucât distanţa 
dintre obiectiv şi bazele americane care supravieţuiseră 
era prea mare, raidul trebuia să aibă ca punct de plecare 
portavioanele. Se ştia că japonezii patrulau, în larg, la 800 
km de continent, aşa că avioanele de atac trebuiau lansate 
de la o distanţă de circa 885 kilometri, ceea ce însemna un 
traseu de zbor dus-întors de cel puţin 1.770 km - o 
distanţă prea a mare pentru aparatele transportate pe 
portavioane. În plus, puţinele dar preţioasele portavioane 
ale Marinei militare americane s-ar fi expus aşteptând în 
zonă întoarcerea avioanelor din raidul aerian. În această 
situaţie s-a recurs la bombardierele de cursă lungă ale 
Aviației militare a armatei SUA. După bombardarea 
oraşului Tokyo acestea urmau să zboare spre vest, pentru 
a ateriza pe aeroporturile chineze. În total, avioanele 
urmau să întreprindă un zbor de peste 3.200 km şi, în plus, 
trebuiau să decoleze de pe portavioane. Au fost alese 
aparatele B25 Mitchell, nişte bombardiere prevăzute cu 
rezervoare de combustibil suplimentare, care puteau 
transporta o sarcină de bombe de 2.000 lb. pe o distanţă 
de 3.900 km. Piloții, conduşi de locotenent-colonelul James 
H. Doolittle, au făcut antrenamente pentru decolări din 
scurt şi zboruri prelungite deasupra apei. S-au folosit doar 
16 avioane, deoarece erau prea mari pentru a fi stivuite 
sub punte şi necesitau existenţa unui spaţiu corespunzător 


pentru decolare. 

La 2 aprilie Hornet, portavionul ales pentru această 
misiune, a plecat din San Francisco cu o escortă de 
crucişătoare şi distrugătoare. La 13 aprilie i s-a alăturat 
Marea Unitate Operativă 16 cu portavionul Enterprise care 
trebuia să asigure acoperirea necesară (avioanele proprii 
ale lui Hornet erau stivuite sub punte). În zorii zilei de 18 
aprilie, atunci când se afla la 1.050 km de Tokyo forţa de 
portavioane a fost reperată de o patrulă japoneză. 
Comandantul, viceamiralul Wiliam F. Halsey, împreună cu 
Doolittle au hotărât să lanseze imediat bombardierele, în 
ciuda distanţei mari, decizie ce s-a dovedit salutară. 

În condiţiile unei mări agitate, bombardierele au 
decolat între 8.15 şi 9.24, au ajuns în Japonia în patru ore, 
au luat prin surprindere liniile de apărare şi au aruncat 
bombe (inclusiv incendiare) asupra oraşelor Tokyo, 
Nagoya şi Kobe. Apoi, şi-au continuat zborul până în 
China, profitând de vântul care sufla din spate. Din 
nefericire, datorită unei neînţelegeri, aeroportul de la 
Chuchow nu era pregătit să le primească, astfel încât 
echipajele au fost nevoite să recurgă la aterizări forţate 
sau la paraşutări. Din cei 82 de oameni, s-au întors doar 70 
(trei dintre cei care nu au mai revenit au fost executaţi de 
japonezi sub acuzaţia de a fi bombardat ţinte civile). Cele 
două portavioane, nevătămate, au ajuns la Pearl Harbor la 
25 aprilie. 

O şansă în plus a constituit-o faptul că, în ciuda 
avertismentului dat de nava de patrulare, japonezii au 
crezut că raidul va surveni cu o zi mai târziu, adică pe 19 


aprilie - când, după cum apreciau ei, portavioanele s-ar fi 
aflat suficient de aproape pentru a-şi lansa bombardierele. 
Până atunci, forţele lor aeriene ar fi fost pregătite, iar 
portavioanele amiralului Nagumo ar fi ajuns pe poziţiile 
prevăzute pentru o contralovitură. 

Efectul cel mai important al raidului s-a concretizat în 
stimularea moralului americanilor, foarte zdruncinat după 
Pearl Harbor. Raidul i-a determinat pe japonezi să 
păstreze în ţară patru grupuri de aviaţie de vânătoare ale 
trupelor de uscat pentru apărarea oraşului Tokyo şi a altor 
localităţi. Japonezii au trimis o expediţie represivă, formată 
din 53 de batalioane, pentru a ataca Provincia Chekiang, 
unde aterizaseră bombardierele americane. O consecinţă 
şi mai importantă, care a provocat în mod inerent o diluare 
a puterii de luptă, a fost decizia de a stopa alte raiduri prin 
efectuarea operaţiei militare Midway, şi prin atacul menit 
să izoleze Australia de America. Dublul efort s-a repercutat 
negativ asupra concentrării efortului şi a forţei. 

Conform planului japonez revizuit, prima acţiune 
militară, având un caracter dublu, prevedea o înaintare 
mai adâncă în Insulele Solomon cu scopul de a captura 
Tulagi. De la această bază aeronavală se putea acoperi un 
nou salt spre sud-est, cuplat cu capturarea localităţii Port 
Moresby de pe coasta de sud a Noii Guinee. În acest fel 
Queensland-ul ar fi intrat în raza de acţiune a 
bombardierelor japoneze. Apoi, Flota combinată condusă 
de Yamamoto trebuia să ocupe insula Midway şi punctele 
cheie din Insulele Aleutine de vest. După distrugerea flotei 
SUA din Pacific, urma a treia acţiune, care consta în 


reluarea înaintării spre sud-est, pentru a bloca rutele 
maritime din America spre Australia. 

Prima acţiune s-a concretizat în Bătălia din Marca 
Coralilor, a doua în Bătălia de la Midway, iar a treia a fost 
o luptă intensă şi prelungită pentru Guadalcanal, marea 
insulă de lângă Tulagi. 

În mod indirect, acest variat plan japonez a adâncit 
sciziunea în aranjamentele de planificare şi comandă 
prevăzute de americani. 

La începutul lui aprilie, Statele Unite îşi asumaseră 
responsabilitatea pentru întreaga zonă a Pacificului, cu 
excepţia Sumatrei, în timp ce englezii urmau să răspundă 
de Sumatra şi de zona Oceanului Indian. China reprezenta 
un alt teatru al războiului, sub tutelă americană. Sfera 
americană era împărţită în două - zona de sud-vest a 
Pacificului, sub comanda generalului MacArthur, al cărui 
cartier general era stabilit acum în Australia, şi zona 
Oceanului Pacific, sub comanda amiralului Chester W. 
Nimitz. Ambii erau personalităţi puternice, astfel încât 
existau premise de a intra în conflict unul cu celălalt. În 
condiţiile create de planul japonez, ambii erau deosebit de 
solicitaţi. În plus, graniţa dintre cele două sfere de 
influenţă trecea prin Insulele Solomon, unde pericolul unei 
debarcări a japonezilor impunea utilizarea combinată a 
forţelor terestre ale lui MacArthur şi a celor navale, 
aparţinând lui Nimitz. Ca atare, cei doi au fost obligaţi să 
ajungă la o înţelegere în vederea colaborării. 


Bătălia din Marea Coralilor 


Forţele aeriene şi terestre japoneze pentru prima 
mişcare s-au strâns la Rabaul, în New Britain, iar cele 
navale la Truk, în Insulele Caroline, 1.600 km mai la nord. 
În spatele grupurilor de debarcare destinate celor două 
invazii se afla câte o Mare unitate operativă de portavioane 
de asalt gata să respingă orice intervenţie americană. 
Acestea constau din portavioanele Zuikaku şi Shokaku, 
escortate de crucişătoare şi distrugătoare care transportau 
125 de avioane ambarcate (42 de avioane de vânătoare şi 
83 de bombardiere). Alte 150 de avioane aflate la Rabaul 
erau gata să le vină în ajutor. 

Serviciul de informaţii american, atuul aliaţilor, 
sesizase principalele obiective ale japonezilor şi amiralul 
Nimitz şi-a trimis toate forţele disponibile spre sud - 
portavioanele Yorktown şi Lexington din Pearl Harbor, cu 
141 de avioane (42 avioane de vânătoare, 99 de 
bombardiere), precum şi două grupuri de crucişătoare 
pentru a le escorta. (Celorlalte două portavioane 
americane, Enterprise şi Hornet, după raidul asupra 
oraşului Tokyo, li s-a ordonat să se deplaseze de urgenţă în 
Marea Coralilor, însă au sosit acolo prea târziu pentru a 
mai participa la bătălie.) 

Japonezii au debarcat la Tulagi la 3 mai şi au ocupat 
insula, fără să întâmpine nicio rezistenţă deoarece, 
prevenită de primejdie, mica garnizoană australiană se 
retrăsese. În acel moment, Lexington făcea plinul pe mare, 
iar Yorktown, sub comanda contraamiralului Fletcher, se 
afla departe de locul debarcării. A doua zi, însă, ajuns la 


circa 160 km de Tulagi, a lansat o serie de lovituri, care s- 
au soldat doar cu scufundarea unui distrugător japonez. 
Yorktown n-a fost atacat deoarece cele două portavioane 
japoneze fuseseră trimise să livreze câteva avioane de 
vânătoare la Rabaul. Acesta a reprezentat debutul unei 
serii de greşeli sau de neînţelegeri în ambele părţi, din 
care americanii au avut până la urmă de profitat. 

Grupul portavioanelor amiralului Takagi a venit acum 
pe la sud, ocolind pe la est Insulele Solomon şi a intrat în 
Marea Coralilor, cu speranţa că va surprinde din spate 
portavioanele americane, între timp, Lexington se 
alăturase lui Yorktown, amândouă navele vârând spre nord 
pentru a intercepta forţa japoneză de invazie, aflată în 
drum spre Port Moresby. La 6 mai - ziua neagră a 
capitulării  Corregidorului - grupurile inamice de 
portavioane s-au căutat reciproc, dar n-au intrat în 
contact, deşi la un moment dat le-a despărţit o distanţă de 
numai 115 km. 

În zorii zilei de 7 mai, avioanele japoneze au reperat 
un portavion şi un crucişător. Takagi a ordonat imediat 
atacarea celor două nave, care au fost scufundate rapid. În 
realitate, portavionul s-a dovedit a fi un tanc petrolier, iar 
cealaltă navă un distrugător de escortă, ceea ce mi 
justifica efortul japonezilor. Seara, Takagi a mai încercat 
un atac de mai mică anvergură, în care a pierdut 20 dintre 
cele 27 de avioane utilizate. Între timp, avioanele de pe 
portavionul lui Fletcher, induse în eroare de un raport 
eronat, şi-au irosit forţele într-un atac asupra escortei 
inamicului de la Port Moresby. Atacul s-a soldat cu 


scufundarea micului portavion Shoho (în numai zece 
minute, una dintre cele mai rapide scufundări consemnate 
pe parcursul războiului). Consecința acestei scufundări a 
avut importanţă, deoarece japonezii au fost determinaţi 
astfel să-şi amâne invazia şi să se întoarcă din drum. Şi 
astfel s-a profitat de pe urma greşelii japonezilor de a fi 
atacat nava care nu trebuia. 

Cele două forţe adverse de portavioane au ajuns în 
cele din urmă la o încleştare în dimineaţa zilei de 8 mai. Ca 
putere de luptă cele două părţi erau echilibrate: japonezii 
dispuneau de 121 de avioane, iar americanii de 122, în 
timp ce escortele aveau o putere aproape egală - 4 
crucişătoare grele şi 6 distrugătoare în cazul japonezilor, 5 
crucişătoare grele şi 7 distrugătoare în cazul americanilor. 
Diferenţa consta în aceea că japonezii se mişcau sub o 
centură de nori, în timp ce americanii trebuiau să opereze 
în condiţii de cer senin. În consecinţă, portavionul Zuikaku 
s-a putut sustrage atenţiei inamicului. Shokaku, în schimb, 
a încasat trei bombe şi a fost nevoit să se retragă din luptă. 
În cealaltă tabără, Lexington a fost lovit de două torpile şi 
două bombe; exploziile interioare provocate ulterior au 
impus abandonarea acestei nave atât de îndrăgite - pe 
care marinarii o numai „Lady Lex”. Mult mai agil, 
Yorktown s-a ales doar cu o lovitură de bombă. 

După-amiaza, Nimitz a ordonat forţei de portavioane 
să se retragă din Marea Coralilor, mai cu seamă că 
pericolul de la Port Moresby dispăruse pentru moment. 
Japonezii au plecat şi ei convinşi că reuşiseră să scufunde 
ambele portavioane americane. 


Apreciind pierderile, americanii scăpaseră ceva mai 
uşor la capitolul aparate de zbor - 24 de avioane în 
comparaţie cu peste 80 câte pierduseră japonezii, iar 
pierderile umane erau de numai 543, faţă de cele peste 
1.000 ale japonezilor; în schimb, americanii pierduseră un 
portavion mare, spre deosebire de japonezi al căror 
portavion scufundat era de capacitate mică. Importanță 
avea însă faptul că americanii zădărniciseră obiectivul 
strategic al inamicului - capturarea localităţii Port 
Moresby din Noua Guinee. Beneficiind de o tehnică 
superioară, ei au reuşit să repare Yorktown la timp pentru 
a participa la următoarea etapă a conflictului din Pacific, în 
vreme ce portavioanele japonezilor n-au fost apte de a lua 
parte la cea de a doua luptă, de importanţă mult mai mare. 

În Marea Coralilor s-a dat prima bătălie cunoscută în 
istorie, în care flotele adverse nu au ajuns să se vadă, 
conflictul derulându-se de la distanţe ce ajunseseră până la 
160 km sau chiar mai mult, faţă de limita maximă uzuală în 
cazul navelor de linie - aproximativ 32 km. Situaţia avea să 
se repete curând. 


Bătălia de la Midway 


Cartierul general imperial din Japonia fixase deja noua 
acţiune prin ordinul din 5 mai. Planul conceput de Statul 
major al flotelor combinate era extrem de cuprinzător şi de 
minuţios, dar păcătuia prin lipsă de flexibilitate. Aproape 
întreaga marină japoneză urma să fie folosită în această 
operaţiune. Din totalul celor aproape 200 de nave făceau 


parte 8 portavioane, 11 nave de linie, 22 de crucişătoare, 
65 de distrugătoare, 21 submarine, asistate de peste 600 
de avioane. 

Bătălia de la Midway 


A orele 06.00 — avioanele japoneze atacă Midway; bombardierele de pe Midway ataca portavioanele japoneze 
B orele 08.20 — Portavioanele americane observate de avioane japoneze 

C orele 10.26 -Akagi, Kaga și Soryu lovite de bombardiere în picaj americane (se scufundă mai tirziu). 

D orele 14.00 — Yorktown bombardat de avioane japoneze (se scufundă mai tirziu) 

E orele 17.00 - Hiryu este bombardat (se sculundă mai tirziu) 


Amiralul Nimitz nu a reuşit să adune decât 76 de nave 
(o treime aparţinea forţei din Pacificul de Nord) care n-au 
intrat niciodată în luptă. 

Pentru operaţiunea Midway, japonezii au utilizat: 

1) o forţă de avangardă constând din submarine care 
patrulau pe trei cordoane cu sarcina de a zădărnici 
contraloviturile navale americane; 

2) o forţă de invazie sub comanda amiralului Kondo, 
constând din 12 transportoare escortate, pe care se aflau 
5.000 de soldaţi, susţinute îndeaproape de patru 
crucişătoare grele şi acoperite de la distanţă de o forţă 


constituită din două nave de linie, un portavion uşor şi alte 
patru crucişătoare grele; 

3) prima forţă de portavioane a lui Nagumo - patru 
portavioane de flotă, ce transportau peste 250 de avioane, 
escortate de două nave de linie, două crucişătoare grele şi 
o perdea de distrugătoare; 

4) flota militară principală de luptă, sub comanda lui 
Yamamoto, cuprinzând trei nave de linie, un ecran de 
distrugătoare şi un portavion uşor. Una dintre navele de 
linie era gigantica Yamato (70.000 tone) recent construită, 
echipată cu nouă tunuri de 18 țoli. 

Pentru operaţia din Insulele Aleutine, japonezii au 
alocat: 

1) o forţă de debarcare, cu trei nave de transport 
escortate, pe care se aflau 2.400 de soldaţi, sprijinite de 
două crucişătoare grele; 

2) o forţă de portavioane cu două portavioane uşoare; 

3) o forţă de acoperire compusă din patru nave de 
linie, de tip mai vechi. 

Bătălia a început în Insulele Aleutine, prin atacuri 
aeriene la Dutch Harbor, în ziua de 3 iunie, urmate de 
debarcări în trei puncte, în 6 iunie. La 4 iunie, avioanele de 
pe portavioanele lui Nagumo urmau să atace aeroportul de 
la Midway, iar a doua zi Atolul Kure (95 km la vest) trebuia 
să fie ocupat şi transformat în bază aeronavală. La 6 iunie 
crucişătoarele urmau să bombardeze Midway, iar trupele, 
acoperite de navele de linie ale lui Kondo, să debarce. 

Japonezii  calculaseră că până la terminarea 
debarcării, în zona Midway nu se va afla nicio navă 


americană; ei sperau ca Flota SUA din Pacific să se 
deplaseze spre nord, imediat ce va fi informată de atacul 
aerian în Insulele Aleutine. Astfel, ar fi putut prinde navele 
americane între cele două forţe de portavioane angrenate 
în luptă. Urmărind distrugerea portavioanelor americane, 
japonezii s-au încurcat singuri datorită propriilor măsuri 
tactice adoptate. Având în vedere condiţiile propice de la 
începutul lui iunie, când era lună plină, Yamamoto n-a mai 
aşteptat ca Zuikaku să-şi înlocuiască avioanele pierdute în 
bătălia din Marca Coralilor, şi să se alăture celorlalte 
portavioane. Din cele opt portavioane disponibile, două au 
fost trimise în Insulele Aleutine, iar alte două au însoţit 
gruparea de nave de linie. Rostul acţiunii diversioniste din 
Insulele Aleutine era greu de înţeles, dacă principalul 
obiectiv al japonezilor era distrugerea portavioanelor 
americane, şi nu doar capturarea Insulelor Midway. Mai 
grav însă a fost faptul că, implicându-se total în capturarea 
unui punct fix la o dată anume, japonezii au pierdut orice 
posibilitate de a aplica o strategie flexibilă. 

În tabăra americanilor, amiralul Nimitz era preocupat 
mai ales de superioritatea forţei japonezilor. În urma 
dezastrului de la Pearl Harbor nu-i mai rămăsese nicio 
navă de linie, iar după bătălia din Marea Coralilor mai 
avea doar două portavioane apte de acţiune - Enterprise şi 
Hornet. Printr-un uimitor efort, el a reuşit să repare 
portavionul Yorktown în două zile, în loc de 90, cât se 
estimase, care s-a adăugat celorlalte două. 

Marele avantaj al lui Nimitz consta în superioritatea 
mijloacelor sale de informaţii. Cele trei portavioane 


americane, (cu 233 avioane) staţionau, mult la nord de 
Midway, astfel că nu intrau în zona de acţiune a avioanelor 
de cercetare japoneze. Se conta, în schimb, pe informaţii 
prompte despre mişcările japonezilor, primite de la 
avioanele lor de cursă lungă Catalina, cu baza în Midway. 
Se urmărea realizarea unui atac din flanc asupra forţelor 
japoneze. 

La 3 iunie, a doua zi după ce portavioanele au ajuns 
pe poziţii, raidurile de cercetare aeriană au reperat navele 
de transport japoneze, care se deplasau încet la 965 km 
vest Midway. Golurile în traseele de căutare pe care 
zburau aeronavele japoneze le-au permis portavioanelor 
americane să se apropie dinspre nord-est fără a fi 
reperate. Această acţiune a fost favorizată şi de 
convingerea lui Yamamoto şi a lui Nagumo că Flota SUA 
din Pacific nu se afla pe mare. 

În zorii zilei de 4 iunie, Nagumo a lansat un atac eu 
108 dintre avioanele sale la Midway, în timp ce un alt val, 
de amploare similară, era pregătit pentru a ataca orice 
navă de război reperată. Primul val a produs multe avarii 
la instalaţiile din Midway, şi a înregistrat pierderi mici. 
Comandanții i-au raportat lui Nagumo că era necesar un al 
doilea atac. Întrucât portavioanele lui erau bombardate de 
avioane ce veneau dinspre Midway, Nagumo a hotărât să 
neutralizeze aeroporturile insulei şi a ordonat ca al doilea 
val de atac să înlocuiască torpilele cu bombe (cu atât mai 
mult cu cât nu se vedea nici urmă de portavioane). În scurt 
timp, i s-a raportat prezenţa unui grup de nave americane 
la o distanţă de 320 km. La început s-a crezut că era vorba 


doar de crucişătoare şi distrugătoare, dar la 8.20, un 
raport preciza şi existenţa unui portavion. Pentru Nagumo 
a fost un moment dificil deoarece majoritatea 
bombardierelor torpiloare erau dotate acum cu bombe, iar 
cea mai mare parte a avioanelor de vânătoare se aflau în 
acţiuni de patrulare. De asemenea, trebuia să recupereze 
aeronavele care se întorceau din primul atac asupra insulei 
Midway. 

Schimbarea de direcţie spre nord-est, pe care 
Nagumo a făcut-o la primirea informaţiei, l-a ajutat totuşi 
să evite primul val de bombardiere în picaj lansate 
împotriva sa de pe portavioanele americane. Din cele trei 
valuri succesive de bombardiere torpiloare care. Au atacat 
portavioanele japoneze între orele 9.30 şi 10.24,35 dintre 
cele 41 au fost doborâte de avioanele de vânătoare 
japoneze sau de tunurile antiaeriene. În acel moment 
japonezii credeau că au câştigat bătălia. Cinci minute mai 
târziu, însă, 37 bombardiere în picaj americane lansate de 
pe Enterprise (sub comanda locotenent-comandorului 
Clarence W. McClusky) s-au năpustit atât de brusc de la o 
altitudine de 5.800 m, încât nu au întâmpinat niciun fel de 
ripostă. Avioanele de vânătoare japoneze, care tocmai 
doborâseră al treilea val de bombardiere torpiloare, n-au 
mai avut timp să se ridice pentru a contraataca. 
Portavionul Akagi, vasul amiral al lui Nagumo, a fost lovit 
de bombe în timp ce avioanele de la bord îşi schimbau 
torpilele din care o parte au explodat, ceea ce a constrâns 
echipajul să părăsească nava. Portavionului Kaga bombele 
iau distrus coverta şi l-au incendiat. Spre seară 


portavionul s-a scufundat. Portavionul Soryu după ce a fost 
lovit de trei bombe de jumătate de tonă lansate de 
bombardierele în picaj de pe Yorktown, care sosise la faţa 
locului, a trebuit abandonat în 20 de minute. 

Singurul portavion rămas intact, Hiryu, a ripostat 
atacând Yorktown lovind-o atât de rău, încât după-amiază 
echipajul a părăsit nava slăbită după avariile remediate în 
pripă, în urma luptelor din Marca Coralilor. 24 de 
bombardiere în picaj americane, inclusiv zece de pe 
Yorktown, au surprins spre scară portavionul Hiryu, 
avariindu-l atât de grav, încât în zorii zilei de 5 iunie a 
trebuit abandonat; Hiryu s-a scufundat la ora 9.00. 

Şansele de câştig s-au schimbat rapid în această 
bătălie din 4 iunie, demonstrând că şi „hazardul” 
guvernează luptele purtate conform noului tipic al 
acţiunilor aeronavelor lansate de la mare distanţă. 

Prima reacţie a amiralului Yamamoto la aflarea veştii 
dezastrului a fost aceea de a-şi aduna navele de linie şi a 
readuce din Insulele Aleutine cele două portavioane uşoare 
în speranţa că va putea purta o bătălie în stil tradiţional, 
care să-i creeze posibilitatea unei victorii. Vestea pierderii 
portavionului Hiryu, precum şi rapoartele sumbre 
furnizate de Nagumo l-au determinat să se răzgândească; 
în zorii zilei de 5 iunie, Yamamoto a hotărât suspendarea 
atacului de la Midway. El spera, totuşi, să-i atragă pe 
americani într-o capcană, procedând la o retragere spre 
vest. Planul său a fost dejucat de îndrăzneala şi în acelaşi 
timp de prudenţa cu care a acţionat amiralul Raymond A. 
Spruance, comandantul celor două portavioane americane 


Enterprise şi Hornet în această bătălie crucială. 

Între timp, atacul japonez asupra Insulelor Aleutine, 
din Pacificul de Nord, fusese lansat (conform planului) în 
zorii zilei de 3 iunie: de pe două portavioane uşoare au 
decolat 23 de bombardiere şi 12 avioane de vânătoare, 
îndreptându-se spre localitatea Dutch Harbor. Forţa de 
atac era prea mică pentru a provoca un efect important, 
astfel încât daunele pricinuite au fost nesemnificative în 
condiţiile unei vizibilităţi la sol extrem de redusă din cauza 
norilor. A doua zi, repetarea atacului în condiţii de cer 
senin s-a soldat cu câteva reuşite, dar fără efecte majore. 
Apoi, la 5 iunie, portavioanele au fost chemate în sud 
pentru a sprijini operaţia principală. Cu toate acestea, 
trupele japoneze transportate pe mare, nu prea 
numeroase, au izbutit să debarce la 7 iunie şi să captureze 
fără să întâmpine rezistenţă, două din cele trei insule care 
fuseseră desemnate drept obiectiv - Kiska şi Attu. 
Propaganda japoneză a exagerat acest succes minor, 
pentru a atenua insuccesul de la Midway. La prima vedere, 
ocuparea insulelor reprezenta un câştig important, având 
în vedere că Aleutinele, întinse de-a curmezişul Pacificului, 
se aflau în apropierea celei mai scurte rute dintre San 
Francisco şi Tokyo. În realitate, însă, aceste insule 
stâncoase şi golaşe, învăluite adesea în ceaţă sau lovite de 
furtuni, erau total neadecvate transformării în baze navale 
sau aeriene în vederea unei înaintări transpacifice, într-o 
direcţie sau alta. 

Pe scurt, operaţiile militare din iunie 1942 s-au soldat 
cu înfrângerea zdrobitoare a japonezilor. Aceştia 


pierduseră în bătălia de la Midway 4 portavioane cu circa 
330 de avioane, majoritatea scufundându-se odată cu 
navele, precum şi un crucişător greu. Americanii 
pierduseră doar un portavion şi circa 150 de avioane. 
Pentru americani, bombardierele în picaj fuseseră arma- 
cheie, în vreme ce peste 90% dintre bombardierele 
torpiloare fuseseră doborâte, iar marile bombardiere B17 
ale trupelor de uscat se dovediseră absolut ineficiente 
împotriva navelor maritime. 

Pe lângă erorile strategice deja menţionate, japonezii 
au avut de suferit şi de pe urma altor greşeli. Printre cele 
„de comandă”, se numără izolarea virtuală a lui Yamamoto 
pe puntea navei de linie Yamato, enervarea şi 
descumpănirea lui Nagumo, şi tradiţia care i-a determinat 
pe Yamaguchi şi pe alţi conducători să se scufunde odată 
cu navele lor, în loc să încerce să preia din nou iniţiativa. 
Spre deosebire de Yamamoto, Nimitz, rămânând la mal, a 
putut avea o viziune de ansamblu a situaţiei. 

Necazurile japonezilor s-au înmulţit datorită unui şir 
întreg de erori tactice: greşeala de a nu fi trimis în misiuni 
de zbor suficiente avioane de cercetare pentru a repera 
portavioanele americane; absenţa unor acţiuni de 
acoperire cu avioane de vânătoare la mare altitudine; 
măsuri slabe de prevenirea incendiilor; atacuri lansate 
simultan cu avioane de pe toate cele patru portavioane, 
lucru ce i-a obligat să-şi recupereze şi să-şi reînarmeze 
avioanele concomitent, ceea ce a creat timpi morţi în care 
forţa portavioanelor n-a putut ataca; virarea spre inamic 
atunci când aveau loc schimbările, ceea ce le-a oferit 


avioanelor americane şansa de a localiza mai uşor forţa lui 
Nagumo şi de a o lovi înainte ca aceasta să poată riposta 
sau măcar să se poată apăra cu avioanele de vânătoare de 
care dispunea. Majoritatea acestor greşeli s-au datorat 
vanităţii excesive a japonezilor. 

După ce japonezii au pierdut cele patru portavioane 
mori împreună cu experimentatele lor echipaje de zbor, 
superioritatea lor în nave de linie şi crucişătoare nu mai 
conta, decât în zone acoperite de avioanele aflate în bazele 
de pe uscat. Înfrângerea japonezilor în bătălia pentru 
Guadalcanal s-a datorat în principal lipsei de control a 
spaţiului aerian. 

Bătălia de la Midway le-a oferit americanilor un răgaz 
excelent ce a durat până la sfârşitul anului, când au intrat 
în acţiune noile portavioane din clasa Essex, cu 
performanţe superioare. În concluzie, se poate afirma că 
Midway a reprezentat punctul de cotitură care a dus la 
înfrângerea Japoniei. 


Pacificul de sud-vest după Midway 


Deznodământul bătăliei de la Midway a domolit 
înaintarea japonezilor în zona de sud-vest a Pacificului, dar 
n-a reuşit s-o oprească total. Deşi flota nu mai putea 
susţine înaintarea, japonezii aveau totuşi posibilitatea de a 
o continua printr-o dublă acţiune în Noua Guinee, prin 
atacuri pe uscat din est, peste Peninsula Papua şi în 
Insulele Solomon, sărind din insulă în insulă şi organizând 
terenuri de aterizare de-a lungul lanţului insular menite să 


le acopere salturile succesive. 


Noua Guinee şi Papua 


În decembrie 1941, când japonezii au intrat în război, 
majoritatea forţelor operaţionale ale Australiei luptau în 
Africa de Nord împreună cu Armata a 8-a britanică, 
urmând să fie rechemate doar în caz de urgenţă. În Noua 
Guinee, aflată periculos de aproape de Australia, singura 
forţă militară consta dintr-o unitate de mărimea unei 
brigăzi, cantonată la Port Moresby, capitala Papuei, pe 
coasta sudică. Garnizoanele australiene de pe coasta 
nordică, puţin numeroase, ca şi cele din Arhipelagul 
Bismarck şi din Insulele Solomon au fost retrase imediat ce 
japonezii au început să se apropie. S-a păstrat numai forţa 
de apărare de la Port Moresby, apreciindu-se că de acolo 
atacurile japonezi ar fi putut ajunge până la Queensland, 
pe continentul australian. 

La începutul lui martie 1942, plecând din Rabaul, 
japonezii au debarcat la Lac, pe coasta nordică a Noii 
Guinee, în apropiere de Peninsula Papua. Dar, aşa cum s-a 
relatat deja, forţa lor expediţionară transportată pe mare 
cu scopul de a captura Port Moresby a fost întoarsă din 
drum după Bătălia din Marea Coralilor, nedecisivă, care a 
avut loc în mai. Între timp, generalul Douglas MacArthur 
fusese numit comandant suprem al trupelor aliate în zona 
de sud-vest a Pacificului. După Bătălia de la Midway, la 
începutul lui iunie, poziţia Aliaților a devenit din ce în ce 
mai sigură, ţinând seama de faptul că majoritatea trupelor 
australiene se  întorseseră acasă, şi că noi divizii 
începuseră să fie formate. În plus, Statele Unite plasaseră 


în Australia două divizii şi opt grupuri aeriene. În Papua, 
forţa militară a Australiei a crescut de asemenea depăşind 
efectivul unei divizii - două brigăzi la Port Moresby şi o a 
treia la Milne Bay în extremitatea estică a peninsulei, în 
timp ce două batalioane înaintau pe drumul de la Kokoda 
spre Buna, pe coasta nordică, pentru a stabili acolo o bază 
aeriană necesară acoperirii acţiunii de debarcare inclusă 
în planul de înaintare a Aliaților spre vest, de-a lungul 
coastei Noii Guinee. Această acţiune militară a fost 
zădărnicită însă la 21 iulie, iar pericolul a revenit în 
momentul în care 2.000 de japonezi au debarcat lângă 
Buna într-o tentativă de a captura Port Moresby, de data 
asta printr-un atac pe uscat. 

Aliaţii au suferit un alt şoc când, pe 29 iulie, japonezii 
au capturat Kokoda, iar la mijlocul lui august, cu un efectiv 
de peste 13.000 de oameni, i-au forţat pe americani să se 
retragă prin junglă. Deşi peninsula nu era nicăieri mai lată 
de 160 km, drumul trecea peste munţii Owen Stanley, la o 
înălţime de 2.590 m. Ceea ce determina dificultăţi în 
aprovizionare mult mai mari pentru atacanţi, la care s-au 
adăugat atacurile aeriene ale Aliaților. După o lună, 
japonezii s-au oprit la circa 50 km înainte de obiectiv. 

Concomitent, o forţă japoneză mai mică (aproximativ 
2.000 de oameni) debarcase în 25 august la Milne Bay, şi 
izbutise să ajungă la marginea aerodromului după cinci 
zile de lupte crâncene. În urma contraatacului 
australienilor a fost nevoită să se reîmbarce. 

Până la mijlocul lui septembrie, MacArthur a 
concentrat în Papua cea mai mare parte a diviziilor 6 şi 7 
australiene, precum şi un regiment american, toate fiind 
pregătite pentru ofensivă. La 23 septembrie, Thomas 
Blarney, comandantul suprem australian al forţelor de 
uscat aliate din Pacificul de sud-vest, a sosit la Port 
Moresby să preia comanda operaţiunilor militare. Forţele 
sale  întâmpinaseră o rezistenţă îndârjită în timpul 
întoarcerii spre Kokoda, iar apoi spre Buna, dar 
dificultăţile de aprovizionare fuseseră reduse datorită 
transporturilor aeriene. La sfârşitul lui octombrie, 
japonezii au fost scoşi de pe ultima dintre cele trei poziţii 
pe care le construiseră lângă Templeton's Crossing, în 
vârful lanţului muntos, iar la 2 noiembrie australienii au 
reocupat Kokoda şi au redeschis aeroportul. Japonezii au 
încercat să reziste pe râul Kumusi, dar n-au reuşit. 
Adversarii au paraşutat materiale de construcţie pentru 
poduri şi au ameninţat din flanc cu trupe australiene şi 
americane aduse cu avioanele pe coasta nordică. 

Cu toate acestea, în cursul lunii decembrie japonezii 
au izbutit să reziste în jurul localităţii Buna. Rezistenţa 
japoneză a fost lichidată abia pe 21 ianuarie 1943, când 


noi trupe ale Aliaților au sosit pe mare şi cu avioanele. 

În campania de şase luni Aliaţii pierduseră peste 
12.000 de oameni: în lupte pierderile au fost de 5.700 de 
australieni şi 2.800 de americani - aşadar un total de 8.500 
de oameni - restul victimelor fiind provocate de bolile 
pricinuite de căldura umedă tropicală şi de malaria din 
junglă. Totuşi, ei au demonstrat că erau capabili să-i 
înfrunte cu succes pe japonezi chiar şi în 
înspăimântătoarele condiţii din junglă. Forţa lor aeriană a 
constituit avantajul decisiv. 


Guadalcanal 


Campania din Guadalcanal a fost determinată de 
dorinţa comună şi firească a generalului MacArthur şi a 
amiralului Nimitz de a valorifica victoria de la Midway 
printr-o trecere rapidă de la defensivă la contraofensivă în 
Pacific. Părerea lor a fost susţinută de generalul Marshall 
şi de amiralul King, cu condiţia ca ofensiva să poată fi 
îmbinată cu strategia englezilor de „a bate întâi 
Germania”. Pentru o contraofensivă s-a hotărât de comun 
acord că singura zonă fezabilă era Pacificul de sud-vest. S- 
a iscat însă un conflict de opinii, de Altfel normal în 
privinţa persoanei care să comande contraofensiva. Acum, 
când presiunea inamicului asupra. Insulelor Hawaii fusese 
complet înlăturată, Marina militară pretindea, pe bună 
dreptate, să joace rolul principal în operaţiunea ce urma să 
fie cu precădere o debarcare. Amiralul King acceptase, 
fără tragere de inimă, indicaţia de a ataca întâi Germania 


şi de a consolida în acest scop forţa. Armată americană în 
Anglia. Argumentele englezilor împotriva unui atac imediat 
peste Marea Mânecii, în 1942, îl determinaseră pe 
Marshall să-şi schimbe părerea şi să acorde prioritate 
Pacificului. King a salutat această schimbare de concepţie, 
chiar dacă era vorba doar de ceva temporar - căci părea 
puţin probabil ca preşedintele Roosevelt să o adopte ca pe 
o schimbare definitivă a politicii sale. În ultima parte a 
lunii iunie disputa pentru comanda operaţiunii a devenit 
pătimaşă şi s-a soldat cu un compromis, exprimat în 
directiva din 2 iulie a şefilor statelor majore combinate, 
document inspirat de Marshall. Ofensiva urma să se 
desfăşoare în trei etape, prima vizând ocuparea insulelor 
Santa Cruz şi a insulelor Solomon răsăritene, în Special 
Tulagi şi Guadalcanal. Limita dintre zone a fost mutată 
astfel încât regiunea a ajuns sub conducerea lui Nimitz, 
care urma să dirijeze prima etapă a ofensivei. A doua etapă 
prevedea capturarea celorlalte insule din Arhipelagul 
Solomon şi a coastei Noii Guinee, până la Peninsula Huon, 
până dincolo de Lac. A treia etapă viza cucerirea localităţii 
Rabaul, principala bază japoneză din Pacificul de sud-vest, 
şi a ceea ce rămăsese din Arhipelagul Bismarck. Prin 
redistribuirea zonelor ultimele două etape cădeau sub 
conducerea lui MacArthur. 

Planul conceput pe baza acestui compromis nu era pe 
placul lui MacArthur care, imediat după victoria de la 
Midway, a pledat pentru un atac rapid şi amplu asupra 
localităţii Rabaul, convins că o putea captura rapid, odată 
cu restul insulelor din Arhipelagul Bismarck. Astfel i-ar fi 


obligat pe japonezi să revină la Truk (în insulele Caroline) 
aflat la o distanţă de 1.125 km. Până la urmă a fost nevoit 
să recunoască că nu avea cum să obţină forţa armată 
necesară - o divizie de infanterie marină şi două 
portavioane, pe lângă cele trei divizii de infanterie de care 
dispunea. În consecinţă, a fost adoptat planul de 
compromis, în trei etape, a cărui realizare a durat mai mult 
decât se aşteptaseră cei ce l-au promovat. 

Planul capturării Insulelor Solomon din partea de 
răsărit a fost zădărnicit de japonezi. La 5 iulie, avioanele 
de cercetare au raportat că japonezii deplasaseră forţe din 
Tulagi pe insula Guadalcanal (lungă de 145 km şi lată de 
40 km), şi construiau un câmp de aterizare la Lunga Point 
(ulterior „Henderson Field”). Posibilitatea ca 
bombardierele japoneze să opereze de acolo a determinat 
reconsiderarea strategiei americane, Guadalcanal 
devenind obiectivul primordial. Ţinând seama de suprafaţa 
străbătută prin mijloc de munţi împăduriţi, de aversele de 
ploi torențiale şi de clima nesănătoasă, Guadalcanal nu era 
propice unei campanii. 

Direcţia strategică a operațiilor, sub comanda 
generală a lui Nimitz, a încredinţat comanda operaţiei 
respective viceamiralului Robert L. Ghormley, în timp ce 
contraamiralul Fletcher a preluat comanda tactică; tot el 
comanda şi cele trei grupuri de portavioane de acoperire, 
organizate în jurul navelor Enterprise, Saratoga şi Wasp. 
Sprijinul aerian de la sol venea din Port Moresby, 
Queensland şi alte câmpuri de aterizare de pe insule. Forţa 
de debarcare, sub comanda generalului de divizie 


Alexander A. Vandegrift, cuprindea Divizia 1 Infanterie 
marină şi un regiment din Divizia 2, în total 19.000 de 
infanterişti de marină aflaţi pe 19 nave de transport, 
escortate. Armada se apropia, dar nu se vedea nici urmă 
de inamic, în zorii zilei de 7 august au început 
bombardamentele aeriene şi navale, iar debarcările au 
demarat la ora 9.00. Până seara, 11.000 de infanterişti de 
marină ajunseseră pe mal. Aeroportul, ocupat a doua zi 
dimineaţă, avea lucrările de construcție aproape 
terminate. Cei 2.200 de japonezi din Guadalcanal, 
majoritatea muncitori constructori, fugiseră în junglă. La 
Tulagi, garnizoana japoneză compusă din 1.500 de oameni 
organizase o rezistență dură, care n-a putut fi înfrântă 
decât a doua zi seara de către cei 6.000 de infanterişti de 
marină care debarcaseră acolo. 

Reacția japonezilor a fost promptă, accelerată într-un 
fel de rapoartele care îi făcuseră pe japonezi să creadă că 
forţa americană de debarcare era mult mai mică. Bazându- 
se pe această informaţie, nu s-au oprit pentru a pregăti o 
ripostă armată adecvată, ci au trimis pe rând mici grupuri 
de întărire, cu efective din ce în ce mai numeroase, astfel 
încât lupta s-a transformat într-o campanie prelungită. 

Escortele japoneze, mai puternice, au provocat prin 
înaintările lor succesive o serie de ciocniri navale 
importante. Cea mai puternică şi cea mai gravă pentru 
americani a fost Bătălia de la Savo Island, în largul coastei 
nord-vestice a insulei Guadalcanal. 

În seara zilei de 7 august, viceamiralul Mikawa, 
comandantul suprem japonez de la Rabaul, a strâns o forţă 


de cinci crucişătoare grele completată cu două uşoare, şi a 
pornit spre Guadalcanal. Strecurându-se a doua zi prin 
ceea ce se numea „Fanta” - fâşia îngustă de mare dintre 
cele două lanţuri de insule Solomon - s-a apropiat seara de 
Savo Island, imediat după ce Fletcher retrăsese 
portavioanele americane deoarece puterea lor de luptă şi 
rezervele de carburant  scăzuseră simțitor. Deşi 
crucişătoarele şi distrugătoarele aliaţilor adoptaseră o 
serie de măsuri de precauţie pe timpul nopţii, acţiunile de 
cooperare şi de supraveghere s-au dovedit 
nesatisfăcătoare. În primele ceasuri ale dimineţii, Mikawa 
a luat pe rând prin surprindere grupul sudic şi cel nordic 
al forţei Aliaților. După o oră se întorcea deja prin Fantă, 
lăsând în urmă patru crucişătoare grele scufundate sau în 
curs de a se scufunda, precum şi un al cincilea crucişător 
grav avariat, adică toate crucişătoarele grele ale Aliaților, 
în timp ce navele japoneze erau aproape neatinse. 
Japonezii au valorificat din plin superioritatea lor în 
luptele de noapte, ajutaţi şi de instrumente optice 
superioare, precum şi de torpilele „lance lungă” de 24 de 
țoli. A fost una dintre cele mai grave înfrângeri suferite de 
Marina militară a SUA pe mare din timpul războiului. Spre 
norocul Aliaților, Mikawa nu şi-a dus misiunea până la 
capăt, astfel încât navele de transport care se găseau 
lipsite de apărare în Lunga Roads au scăpat. El nu ştia că 
Aliaţii îşi retrăseseră portavioanele şi se aştepta la un 
contraatac aerian prompt, dacă nu ajungea la timp în 
adăpostul relativ oferit de apele Fantei. În plus, nu aflase 
nici de amploarea debarcării Aliaților în Guadalcanal. 


Deciziile unui comandant trebuie judecate în funcţie de 
informaţiile pe care le deţine la momentul respectiv. 

Ceea ce mai rămăsese din forţa navală a Aliaților s-a 
retras după-amiază spre sud, pentru a evita un nou atac, 
deşi proviziile de hrană şi muniții ale infanteriştilor de 
marină nu fuseseră integral descărcate. Ca urmare, 
soldaţii au primit doar două mese pe zi. 

În următoarele două săptămâni infanteriştii de marină 
au fost izolaţi, fără sprijin naval şi fără acoperire aeriană, 
până când Henderson Field a intrat în funcţiune, la 20 
august, odată cu sosirea primelor escadrile de avioane ale 
infanteriei marine. Chiar şi atunci, acoperirea aeriană a 
rămas strict limitată. 

Japonezii au ratat ocazia în primul rând pentru că 
subestimau, în continuare forţa infanteriei marine 
debarcată pe Guadalcanal - au evaluat-o la 2.000 de 
oameni şi au apreciat că 6.000 soldaţi ar fi suficienţi 
pentru a-i înfrânge şi a recuceri insula. Astfel, ei au trimis 
două detaşamente de avangardă, totalizând 1.500 de 
oameni, transportaţi pe distrugătoare, care au debarcat la 
est şi la vest de Lunga Point în ziua de 18 august. Aceste 
forţe insuficiente au atacat fără „a mai aştepta convoiul 
care venea din urmă şi au fost nimicite cu promptitudine 
de infanteriştii de marină. Convoiul pentru atacul frontal - 
însumând numai 2.000 de soldaţi - s-a îmbarcat din Rabaul 
la 19 august. Deşi puţin numeros, i s-a repartizat un 
puternic sprijin naval, conceput ca o momeală menită să 
atragă flota SUA într-o capcană, aşa cum se intenţionase şi 
la Midway. Înaintarea era condusă de portavionul uşor 


Ryujo, parte din momeala pusă la cale, în timp ce în spate 
veneau două nave de linie şi trei crucişătoare sub comanda 
amiralului Kondo, iar după ele portavioanele Zuikaku şi 
Shokaku, sub comanda amiralului Nagumo. 

Acest plan a dus la ceea ce s-a numit Bătălia din 
Insulele Solomon răsăritene, dar nu şi la realizarea 
capcanei preconizate de japonezi, deoarece amiralul 
Ghormley a fost prevenit din timp de apropierea lor, de 
către „paza de coastă” - o organizaţie alcătuită în principal 
din ofițeri ai Serviciului de informaţii al Marinei 
australiene regale şi din plantatori locali. Amiralul 
Ghormley a concentrat trei forţe de şoc la sud-est de 
Guadalcanal, în jurul portavioanelor Enterprise, Saratoga 
şi Wasp. Ryujo a fost reperat în dimineaţa zilei de 24 
august, şi scufundat după-amiază de avioanele ce au. 
Decolat de pe portavioanele americane. Între timp 
fuseseră identificate şi celelalte două portavioane 
japoneze, astfel încât, atunci când japonezii au început 
atacul, portavioanele americane îşi lansaseră deja în aer 
toate avioanele de vânătoare pentru a-i întâmpina. Tributul 
plătit de japonezi a fost deosebit de mare - 70 de avioane 
doborâte din totalul de 80 folosite, în timp ce americanii au 
pierdut doar 17 avioane. Enterprise a fost singura navă 
grav avariată. 

După această bătălie neconcludentă, flota japoneză, 
ca şi cea americană, s-au retras pe timpul nopţii. 

Acest efort naval ineficient a fost urmat de o perioadă 
de acalmie, însă nu şi pe uscat, unde slabele forţe japoneze 
au făcut eforturi susţinute să ajungă la Henderson Field, 


dar au cedat în faţa infanteriştilor de marină. Majoritatea 
japonezilor au fost ucişi. 

În locul celor căzuţi au fost aduse în mod ritmic şi 
continuu mici detaşamente. Procesul s-a succedat cu atâta 
regularitate, încât infanteriştii de marină l-au denumit 
„Tokyo Expres”. Prin acest procedeu forţa armată japoneză 
de pe Guadalcanal a crescut constant, până la începutul lui 
septembrie fiind aduşi 6.000 de oameni, în noaptea de 13 
spre 14 septembrie această forţă a atacat violent poziţiile 
infanteriştilor de marină - poziţii numite „Colina 
sângeroasă”. Toate atacurile au fost respinse, iar 
pierderile japonezilor s-au cifrat la 1.200 de oameni. 

În acest timp, Marina militară americană era încă 
grav afectată de pierderea portavioanelor Saratoga şi 
Wasp, atacate de submarinele japoneze - primul portavion 
era grav avariat, iar al doilea fusese scufundat. Întrucât 
Enterprise se afla încă în reparaţii, doar Hornet mai putea 
oferi acoperirea aeriană atât de necesară. 

După eşecul tentativelor de a reocupa Guadalcanal, 
Cartierul general imperial a emis la 18 septembrie o nouă 
direcţi vă, barc dădea prioritate acestei campanii faţă de 
aceea din Noua Guinee. Japonezii continuau să 
subestimeze mărimea forţei de infanterie marină aflată 
acolo, evaluând-o la aproximativ 7.500 de soldaţi; pe baza 
acestor calcule ei apreciau că era suficientă trimiterea 
unei divizii, în cooperare temporară cu flota lor combinată. 
Acţiunea preliminară de transportare pe mare a primului 
contingent de întăriri a dus la o altă bătălie navală în 
largul coastei Insulei Guadalcanal, desfăşurată în zilele de 


11 şi 12 octombrie. În această luptă, numită Bătălia de la 
Cape Espérance, pierderile părţilor n-au fost mari, dar 
comparativ s-au dovedit favorabile americanilor, ceea ce s- 
a dovedit un adevărat tonic moral pentru aceştia. Totuşi, 
japonezii au izbutit să debarce o serie de întăriri, astfel 
încât numărul total al trupelor japoneze a ajuns la 22.000. 
Americanii şi-au înmulţit şi ei efectivele ajungând la 23.000 
(alţi 4.500 de soldaţi au fost duşi în Tulagi). 

Chiar şi aşa, totuşi, jumătatea lui octombrie a fost 
pentru americani cea mai critică perioadă a campaniei, 
mai cu seamă când un bombardament lansat de două nave 
de linie japoneze a arat practic Henderson Field, a 
incendiat stocurile de carburanţi şi a redus numărul 
avioanelor aflate acolo de la 90 la numai 42. Totodată, 
bombardierele grele ale Armatei SUA au fost silite să 
zboare înapoi în Noile Hebride. Bombardamentele repetate 
ale japonezilor au constituit o grea încercare, pe fondul 
căldurii umede şi a regimului alimentar necorespunzător. 

La 24 octombrie a început ofensiva japoneză pe uscat, 
care întârziase din cauza ploilor torențiale şi a junglei 
dese. Atacul principal a venit dinspre sud, dar infanteriştii 
de marină solid postați pe poziţiile lor defensive, au fost 
susținuți de artileria lor bine mânuită. Japonezii au fost 
zdrobiţi şi au pierdut mii de oameni, în timp ce americanii 
doar câteva sute. La 26 octombrie japonezii s-au retras, 
lăsând în urmă 2.000 de morţi. 

Între timp, Flota combinată, sub comanda lui 
Yamamoto, cu două portavioane mari; două portavioane 
uşoare, patru nave de linie, 14 crucişătoare şi 44 de 


distrugătoare înaintase spre nord-estul Insulelor Solomon, 
în speranţa că trupele de uscat au ocupat Henderson Field. 
În ce-i priveşte pe americani, forţa lor navală era 
înjumătăţită, în ciuda sosirii noii nave de linie South 
Dakota şi a câtorva crucişătoare. În privinţa navelor de 
linie, raportul de 1 la 4 era în defavoarea americanilor, 
însă  portavionului Hornet i se alăturase odată cu 
repararea, portavionul Enterprise, ceea ce în termeni 
navali moderni însemna mult. Prin numirea amiralului 
Halsey, care l-a înlocuit pe Ghormicy, deja extenuat, flota 
s-a revigorat. La 26 octombrie cele două forţe s-au 
confruntat în ceea ce s-a numit Bătălia de la Insulele Santa 
Cruz, o bătălie dominată din nou de acţiuni aeriene ale 
ambelor părţi. Hornet a fost scufundat, iar Enterprise 
avariat, în timp ce de cealaltă parte Shokaku a fost grav 
avariat, ca şi portavionul uşor Zuiho. Cele două flote s-au 
retras, părăsind locul luptei, la 27 octombrie. Ca număr de 
avioane, japonezii au suferit pierderi mai grele - 70 de 
avioane nu s-au mai întors din misiune. Pe parcursul celor 
zece zile care au culminat cu această bătălie au pierdut 
200 de avioane - care se adăugau cifrei de 300 pierdute de 
japonezi începând cu ultima săptămână a lunii august. 

Americanii au primit curând ca întăriri peste 200 de 
avioane, precum şi restul Diviziei 2 de infanterie marină şi 
o parte din Divizia americană. 

La rândul lor, japonezii au primit şi ei întăriri 
suficiente pentru a putea relua lupta, îmboldiţi de vanitate 
şi în acelaşi timp incluşi în eroare de rapoartele absurd de 
optimiste referitoare la pierderile pricinuite inamicului. Au 


urmat două ciocniri cunoscute sub numele de „Bătălia 
navală de la Guadalcanal”. 

Prima a avut loc în zorii zilei de vineri, 13 noiembrie. 
Deşi a durat doar o jumătate de oră, americanii au pierdut 
două crucişătoare, iar nava de linie japoneză Hiei a fost 
atât de avariată, încât a doua zi a trebuit să fie sabordată - 
prima navă de linie japoneză pierdută în război. 

A doua ciocnire a survenit în noaptea de 14 spre 15 
noiembrie. Când japonezii au încercat să aducă o forţă de 
întărire constând din 11.000 de soldaţi, într-un convoi cu o 
mare escortă de distrugătoare, sub comanda refractarului 
contraamiral Tanaka, având drept acoperire navele mai 
grele ale amiralului Kondo, americanii i-au atacat. Şapte 
dintre navele de transport au fost scufundate pe parcurs. 
Celelalte patru, deşi au ajuns la Guadalcanal, au fost 
distruse a doua zi dimineaţă prin atacuri aeriene. N-au 
putut fi debarcaţi decât 4.000 de soldaţi, iar din proviziile 
imperios necesare au ajuns la țărm cantităţi foarte mici. 

În bătălia navală distrugătoarele americane au avut 
mult de suferit, dar şi nava de linie care îi mai rămăsese lui 
Kondo, Kirishima, a fost grav avariată la miezul nopţii, 
când tunurile dotate cu radar ale navei de linie americane 
Washington au deschis focul asupra ei de la o distanţă de 
7.680 m şi au scos-o din luptă în următoarele şapte minute. 
Curând după aceasta Kirishima a trebuit să fie sabordată. 

Între timp, pe uscat, infanteriştii de marină şi celelalte 
trupe americane, profitând că aveau mai multe provizii, 
trecuseră la ofensivă. La sfârşitul lunii, pe insulă existau 
188 de avioane, aşa că japonezii nu se mai încumetau să 


trimită întăriri sau provizii cu convoaie lente. În decembrie 
au fost nevoiţi să le trimită cu submarinele. 

Marina militară japoneză suferise pierderi atât de 
mari încât şefii ei insistau ca insula Guadalcanal să fie 
părăsită. Şefii trupelor de uscat, care strânseseră la 
Rabaul 50.000 de soldaţi, sperau să-i poată trimite pentru 
a li se alătura celor 25.000 aflaţi deja pe insulă. La 7 
ianuarie 1943, efectivele militare ale americanilor în 
Guadalcanal ajunseseră la peste 50.000 de oameni, bine 
aprovizionaţi, spre deosebire de japonezi, nevoiţi să se 
limiteze la o treime din rațiile normale. Sleiţi de foame şi 
de malarie, aceştia nu puteau întreprinde o ofensivă, astfel 
încât continuau să lupte cu tenacitate în apărare. 

La 4 ianuarie, Cartierul general imperial a acceptat cu 
părere de rău realitatea şi a dat ordin ca trupele de pe 
insulă să fie, treptat-treptat, evacuate. Neştiind de această 
decizie, americanii au continuat să înainteze cu prudenţă, 
dându-le japonezilor posibilitatea să-şi retragă toate 
trupele, în trei mişcări: acţiunea a început în noaptea de 1 
februarie şi s-a terminat în noaptea de 7 februarie, 
înregistrându-se pierderea unui singur distrugător. 

Lupta prelungită pentru Guadalcanal a însemnat o 
pierdere foarte grea pentru Japonia, care a pierdut 25.000 
de oameni, dintre care 9.000 pieriseră de foame şi de 
boală, în timp ce pierderile americanilor erau mult mai 
mici. Şi mai rău, însă, era faptul că Japonia pierduse cel 
puţin 600 de avioane, împreună cu echipajele lor bine 
pregătite. În acelaşi timp, puterea militară a Americii 
creştea continuu, pentru că mobilizarea efectivelor umane 


şi a industriei intrase pe făgaşul normal. 
Birmania mai 1942 - mai 1943 - riposta eşuează 


În mai 1942, odată cu retragerea englezilor din 
Birmania în India, japonezii atinseseră limita planificată a 
expansiunii lor în Asia de sud-est, şi trecuseră la defensivă 
căutând să-şi consolideze cuceririle. Între timp, englezii 
făceau planuri pentru a reveni în forţă în noiembrie 1942 
în următorul anotimp uscat. Planurile s-au dovedit 
inaplicabile din cauza unor dificultăţi logistice. Singura 
tentativă, ofensiva foarte limitată din Munţii Arakan, s-a 
soldat cu un eşec dezastruos. 

Zona crucială din punct de vedere logistic, Assam şi 
Bengal, nu fusese niciodată luată în considerare ca regiune 
pentru baze militare. Era necesar să se construiască 
aeroporturi, depozite, drumuri, căi ferate şi conducte de 
petrol, porturile trebuiau mărite şi întreaga regiune 
reorganizată. 

Prima problemă cu care se confrunta Comandamentul 
din India era flota comercială, majoritatea materialelor 
urmau să fie transportate pe mare. Cum celelalte teatre de 
război au avut prioritate, pentru India au rămas foarte 
puţine nave comerciale, chiar când a fost ameninţată cu o 
invazie. Majoritatea navelor din flota comercială au fost 
alocate convoaielor din Oceanul Atlantic, Oceanul Arctic, 
precum şi zonelor de luptă din Mediterana şi Pacific. 
Cantitatea repartizată Indici reprezenta doar o treime din 
ceea ce ar fi fost necesar pentru a consolida zona în 


vederea unei ofensive. 

Transportul intern reprezenta o altă dificultate 
majoră. Sistemele rutiere şi feroviare din nord-estul Indiei, 
învechite şi insuficiente, necesitau multe ameliorări pentru 
ca proviziile venite din Calcutta şi din alte porturi să poată 
fi transportate pe linia frontului. Lipsurile de tot felul au 
stânjenit desfăşurarea activităţii de modernizare. Acelaşi 
efect l-au avut şi musonii, care au provocat alunecări de 
teren şi au măturat multe din podurile existente. Raidurile 
aeriene japoneze au avut şi ele o contribuţie negativă, dar 
tulburările muncitorilor şi frământările politice au 
reprezentat piedici şi mai grave (dezordinea şi riscurile 
apărute după eşecul misiunii lui Cripps la sfârşitul verii lui 
1942, când Congresul indian a îndemnat la nesupunere 
civică). Totul s-a datorat instigării întreprinse de unele 
elemente pro-japoneze, precum şi situației economice tot 
mai proaste din India. Greutatea cea mai mare o 
reprezenta lipsa locomotivelor - Wavell rugase să i se dea 
cel puţin 185 şi primise patru! 

Decizia de a organiza India ca bază militară cu 34 de 
divizii şi 100 de escadrile de aviație a amplificat problema 
logisticii. La construirea celor 320 de noi aeroporturi au 
fost folosiţi peste un milion de oameni, reducându-se astfel 
simţitor mâna de lucru disponibilă pentru alte proiecte, 
între care construcţia drumurilor era o necesitate 
primordială. Aprovizionarea a devenit. Şi ca o problemă în 
clipa în care s-a ivit necesitatea de a hrăni 400.000 de 
refugiaţi civili din Birmania. 

Comandamentul indian cuprindea acum numeroase 


divizii, dar majoritatea erau nou formate, duceau lipsă de 
echipament, erau slab pregătite şi nu dispuneau nici măcar 
de ofiţeri experimentați. Puţinii ofiţeri cu oarecare 
experienţă de luptă erau epuizați şi afectaţi grav nu numai 
de campania din Birmania, ci şi de malarie. Numai trei din 
cele circa 15 divizii teoretic disponibile puteau fi 
considerate relativ apte de acţiune în viitorul apropiat. 
Problemele administrative erau agravate de cele 
existente la nivelul Comandamentului - în special cu 
forţele chineze care se retrăseseră în India, Unitatea 10 de 
aviaţie a trupelor de uscat SUA şi severul general Stilwell. 
O condiţie deosebit de importantă era obţinerea 
superiorității aeriene - atât pentru a proteja India cât şi 
pentru a asigura fluxul continuu al proviziilor spre China. 
La acestea se adăuga garantarea acoperirii aeriene, 
esenţială pentru reuşita oricărei tentative de a recuceri 
Birmania. Din fericire, odată cu sosirea musonului, în mai 
1942, japonezii au trimis un mare număr de avioane 
pentru a sprijini campaniile din zona de sud-vest a 
Pacificului, iar celor rămase le-au acordat o perioadă de 
odihnă. Acest lucru le-a permis Aliaților să-şi consolideze 
forţa aeriană în linişte. În septembrie 1942, în India se 
aflau 31 de escadrile britanice şi indiene dintre care şase 
inapte de acţiune, nouă destinate apărării Ceylonului, şi 
alte cinci folosite pentru misiuni de transport şi de 
cercetare. Rezulta că în nord-estul Indiei puteau opera 
numai şapte escadrile de avioane de vânătoare şi patru de 
bombardiere. Fluxul de avioane din Anglia şi din SUA 
creştea însă luhar, iar în februarie 1943 numărul total avea 


să se cifreze la 52 de escadrile. În plus, avioanele existente 
erau înlocuite cu tipuri mai noi - Mitchell, Hurricane, 
Liberator, Beaufighter. Majoritatea acestora puteau ajunge 
direct pe noile aeroporturi din Assam şi Bengal, deoarece 
pericolul unei invazii pe mare a Indiei scăzuse considerabil 
după bătălia din Marca Coralilor şi de la Midway. 

În aprilie 1942, Wavell a organizat Comandamentul 
din India. Cartierul general al Comandamentului central se 
afla acum la Agra şi avea ca sarcină pregătirea militară şi 
aprovizionarea; pe lângă el mai existau trei comandamente 
regionale ale trupelor de uscat: Comandamentul de Nord- 
Vest, Comandamentul de Sud şi Comandamentul de Est, 
operaţional. 

Întocmirea planurilor pentru recucerirea Birmaniei s-a 
făcut în cooperare cu armata chineză, atât cea aflată la 
Assam, cât şi cea din provincia chineză Yunnan. Planul 
chinez din octombrie 1942 prevedea o înaintare 
convergentă în Birmania, efectuată de 15 divizii din 
Yunnan şi trei din Assam, împreună cu aproximativ zece 
divizii indiene sau britanice. Rolul celor din urmă, conform 
planului chinez, consta nu numai în invadarea nordului 
Birmaniei, ci şi în lansarea unui atac dinspre mare asupra 
Rangoonului. Wavell a acceptat în principiu planul, deşi se 
îndoia că cele două cerinţe considerate de el esenţiale 
puteau fi realizate - forţe aeriene suficient de puternice 
pentru a domina spaţiul de deasupra Birmaniei; şi o 
puternică flotă britanică, cu patru sau cinci portavioane, 
pentru a domina Oceanul Indian şi a acoperi atacul de la 
Rangoon. În fapt, cea de-a doua cerinţă era imposibil de 


realizat, date fiind angajamentele navale din alte regiuni. 
Considerând că aceste cerinţe constituiau doar nişte 
tertipuri ale lui Wavell care nu intenţiona să se implice 
serios, Chian Kai-şi s-a supărat şi la sfârşitul anului 1942 a 
renunţat să mai participe la această operaţie. 


Ofensiva din Arakan, decembrie 1942 - mai 1943 


Wavell s-a hotărât totuşi să declanşeze o ofensivă 
limitată pentru recucerirea regiunii de coastă Arakan, 
printr-o înaintare de 160 km în josul Peninsulei Mayu, în 
combinaţie cu o invazie de pe mare a insulei Akyab, pentru 
a recuceri aeroporturile aflate acolo, de unde escadrilele 
japoneze puteau ataca partea de nord-est a Indiei. 
Reinstalarea escadrilelor Aliaților în zonă ar fi permis 
acoperirea părţilor de nord şi centrală ale Birmaniei. Din 
cauza lipsei mijloacelor de debarcare s-a renunţat la 
această importantă acţiune prevăzută în plan. 

Chiar şi în aceste condiţii, Wavell a prevăzut o 
înaintare în Arakan, pe principiul „Mai bine mai puţin 
decât deloc”. Divizia 14 indiană a început înaintarea în 
decembrie 1942, dar s-a deplasat atât de încet, încât 
comandantul Armatei a 15-a japoneze, generalul Iida, a 
putut trimite întăriri, stopând înaintarea britanică la 
sfârşitul lui ianuarie. El a trimis întăriri şi în luna 
februarie, dar Wavell a insistat să continue înaintarea, în 
ciuda argumentelor şi protestelor generalului Noel Irwin, 
comandantul Armatei de răsărit, care l-a avertizat că 
trupele erau descompletate şi cu moralul grav afectat din 


cauza malariei. În acest fel, japonezii au avut posibilitatea 
să atace spatele Diviziei 14. Ei au ajuns la Htizwe, pe râul 
Mayu, pe 18 martie, manevră prin care au provocat 
descoperirea flancului inamicului, pe care l-au determinat 
să se retragă. Divizia 14 indiană a fost înlocuită cu Divizia 
26, însă japonezii au continuat să înainteze, au depăşit 
Mayu şi în aprilie au ajuns pe coasta indiană. Ei au forţat 
apoi înaintarea spre nord, cu intenţia de a captura 
aliniamentul Mangdaw-Buthidaung, în mai, când urma că 
înceapă musonul. Prin această manevră puteau zădărnici 
planurile britanice de reluare a înaintării în Birmania în 
următorul anotimp uscat - din noiembrie 1943 până în mai 
1944. 

La 14 aprilie, generalul de corp de armată W.J. Slim, 
comandantul Corpului 15 indian, a preluat comanda 
forţelor din Arakan. El s-a îngrozit constatând efectele pe 
care malaria le avusese asupra moralului şi a condiţiei 
fizice a trupelor, afectate şi de pierderile suferite în 
atacurile frontale asupra poziţiilor japonezilor. W.J. Slim 
spera să poată păstra aliniamentul Maungdaw-Buthidaung 
dintre mare şi râul Mayu, dar în acelaşi timp concepuse şi 
o retragere, dacă s-ar fi impus, pe o linie aflată 80 km mai 
la nord, în interiorul uscatului, la Cox's Bazar, dincolo de 
frontieră. Ținutul ceva mai deschis era mai adecvat 
valorificării avantajului britanic în materie de artilerie şi 
de tancuri, decât junglele şi mlaştinile din Peninsula Mayu; 
în plus, comunicațiile japoneze în susul coastei trebuiau să 
se extindă pe o arie mai mare, lucru ce le făcea 
vulnerabile. 


Niciun plan nu a fost pus, însă, în aplicare, deoarece 
în ziua de 6 mai, japonezii i-au constrâns pe englezi să 
abandoneze  Buthidaung. Amenințarea din flanc a 
determinat părăsirea poziţiilor de la Maungdaw, de pe 
coastă. Japonezii s-au oprit pe aliniamentul proaspăt 
capturat, deoarece se apropia musonul. Pe scurt, tentativa 
englezilor de a recuceri Akyab şi aeroporturile de aici 
printr-o înaintare pe uscat, fără sprijinul trupelor 
transportate pe mare, s-a dovedit un eşec. Japonezii îşi 
demonstraseră iscusinţa în acţiunile de învăluire din flanc 
şi în infiltrările prin junglă, în timp ce englezii îşi 
descurajaseră trupele prin atacuri frontale păgubitoare şi 
printr-o flagrantă nesocotinţă a tehnicii de apropiere 
indirectă. În mai 1943, englezii ajunseseră din nou pe 
aliniamentul ocupat în toamna lui 1942. 


Chindiţii 


Singura rază de lumină în această fază a războiului a 
apărut în Capătul nordic al teatrului de luptă birmanez, 
odată cu prima operaţie „Chindit” botezată astfel de 
iniţiatorul ci, Orde Wingate (Chinthe, animal mitologic, 
jumătate leu, jumătate vultur, ale cărui statui populează 
pagodele birmaneze). E posibil ca denumirea să se fi 
întipărit în mintea oamenilor şi datorită faptului că primele 
acţiuni au fost întreprinse dincolo de râul Chindwin, în 
nordul Birmaniei. 

În toamna anului 1938, Orde Wingate, pe atunci 
căpitan, în curs de plecare din Palestina, s-a întâlnit cu o 


serie de oameni influenţi cărora le făcuse o impresie 
puternică, aşa cum se întâmplase ceva mai devreme în acel 
an, cu generalul Wavell, pe atunci comandant în Palestina, 
şi cu generalul de brigadă John Evetts, care răspundea de 
zona nordică”. Întors în Palestina în decembrie a 
descoperit că datorită activităţilor sale politice în cercurile 
sioniste devenise obiect de suspiciune în cercurile oficiale 
britanice. Generalul Haining, succesorul lui Wavell, care 
aprobase iniţial organizarea acelor „SNS” l-a înlăturat din 
funcţie şi l-a numit într-un post inofensiv în cadrul 
cartierului său general. Apoi, în mai 1938, la rugămintea 
lui Haining, a fost trimis acasă, oferindu-i-se un post minor 
în Statul majorai comandamentului antiaerian. 

În toamna anului 1940 a fost scos din anonimat şi 
trimis să organizeze o campanie de gherilă în Etiopia. 
Numirea, sugerată de Leo Amery, care intrase în Cabinet, 
a fost confirmată prin acceptarea promptă a propunerii de 
către Wavell. Reuşita campaniei din estul Africii, în mai 
1942, a fost urmată de o nouă prăbuşire în viaţa lui 
personală şi Wingate, într-o stare de deprimare, a încercat 
să se sinucidă în timpul unei crize de malarie. Pe când se 


92 A trecut pe la mine de câteva ori pentru a discuta pregătirea 
trupelor "SNS"- "Special Night Squads" (Detaşamente speciale de 
noapte) - cărora le permisese să se organizeze in primăvară cu tineri 
aleşi din forţa de apărare evreiască "ilegală", hagana, pentru a 
neutraliza acţiunea bandelor de arabi înarmate care provocaseră multe 
incidente in Palestina. Mi-a povestit cum a aplicat ideile mele tactice in 
operaţiile de gherilă de acest tip şi mi-a dat un exemplar din 
documentele lui referitoare la acest subiect. Totodată, a accentuat cu 
evidentă mindrie, că era văr îndepărtat cu T. E. Lawrence deşi atunci 
cind a ajuns el însuşi celebru a încercat să il defăimeze. La rugămintea 
lui Wingate, i-am scris lui Winston Churchill, pentru a i-l prezenta. 


afla acasă, în convalescenţă, o nouă şansă i s-a oferit ca 
urmare a dezastrelor suferite de englezi în Orientul 
îndepărtat. Tot Wavell i-a oferit această ocazie. La rândul 
lui, Wavell fusese schimbat din funcţia de comandant 
pentru Orientul Mijlociu în iunie, după eşecul ofensivei 
estivale, şi trimis în India. La sfârşitul anului, Wavell s-a 
trezit într-o criză şi mai adâncă, deoarece japonezii au 
invadat succesiv Malaysia şi Birmania. În februarie 1942, 
când situaţia devenise sumbră, chiar şi Wavell. A cerut să 
îi fie trimis Wingate, pentru a organiza acolo operaţii de 
gherilă. 

O dată sosit, Wingate a insistat pentru crearea a ceea 
ce el numea „Grupuri de pătrundere la mare distanţă” 
antrenate să opereze în jungla birmaneză, să atace căile de 
comunicaţii ale japonezilor, precum şi avanposturile 
acestora. El susţinea că o asemenea forţă trebuia să fie 
suficient de mare pentru a ataca eficient, şi destul de mică 
pentru a putea scăpa de inamic. S-a apreciat ca potrivită 
mărimea unei brigăzi, ceea ce a dus la reorganizarea 
Brigăzii 77 indiene. Aceşti „Chindiţi” trebuiau să fie mai 
bine pregătiţi decât japonezii pentru acţiunile din junglă şi, 
totodată, să cuprindă în rândurile lor specialişti în astfel de 
lupte, în explozii şi comunicaţii radio. Cooperarea sol-aer 
era obligatorie întrucât urmau să fie aprovizionaţi cu 
avioanele. De altfel, fiecărei coloane i-a fost ataşată o mică 
secţiune RAF, iar la sol transportul urma să fie asigurat cu 
animale de povară. 

Wingate insista pentru demararea urgentă a 
acţiunilor, nu numai pentru a reface moralul englezilor 


prin reuşita unor asemenea acţiuni, ci şi pentru a testa 
eficacitatea acestor grupuri. Wavell opta pentru folosirea 
lor imediat înainte şi în timpul unei ofensive britanice 
generale. Wingate a ajuns la concluzia că merita să le 
folosească înainte, pentru a căpăta şi a culege informaţiile 
pe care le puteau dobândi. 

Brigada cuprindea şapte coloane, care pentru operaţia 
planificată au fost împărţite în două grupuri - un Grup 
nordic format din cinci coloane, totalizând 2.200 de 
oameni, cu 850 de catâri pentru transport şi un Grup sudic 
compus din două coloane, totalizând 1.000 de oameni 
cărora li s-au alocat 250 de catâri. Cele două grupuri au 
trecut râul Chindwin în noaptea de 14 februarie 1943, 
ajutate de acţiuni de diversiune din partea forţelor 
regulate. Continuând înaintarea spre est, grupurile s-au 
scindat conform numărului de coloane prestabilit şi au 
întreprins o serie de atacuri asupra avanposturilor 
japoneze, acţiuni de sabotaj a căilor ferate, a podurilor şi 
ambuscade rutiere. La mijlocul lui martie, coloanele au 
trecut râul Irrawaddy, la 160 km de Chindwin. În acel 
moment, japonezii conştientizaseră pericolul şi 
desfăşuraseră aproape două divizii din cele cinci pe care le 
aveau în Birmania, pentru a contracara acţiunile 
inamicului. Din cauza acestei măsuri şi a altor dificultăţi 
apărute pe parcurs, coloanele au fost nevoite să se retragă 
şi, la mijlocul lui aprilie, să revină înapoi în India. Brigada 
pierduse o treime din forţa ei de luptă şi majoritatea 
echipamentelor. Efectul acestei operaţii a fost redus, dar a 
demonstrat că trupele indiene şi britanice puteau opera în 


junglă. Totodată, a constituit o experienţă utilă în ce 
priveşte aprovizionarea pe calea aerului şi a evidenţiat 
nevoia imperioasă de a dispune de supremație aeriană. 

De asemenea, generalul Mutagachi, comandantul 
Armatei a 15-a japoneze, a fost nevoit să recunoască cum 
că râul Chindwin nu constituie o barieră sigură astfel 
încât, pentru a preîntâmpina o contraofensivă britanică, 
trebuia să-şi continue înaintarea. Astfel, în 1944, japonezii 
au trecut peste graniţa indiană şi, ulterior, a avut loc 
bătălia crucială de la Imphal. 


Planuri de viitor 


Ofensiva britanică prevăzută pentru sezonul uscat 
1942 - 1943 fusese anulată datorită dificultăţilor 
administrative şi resurselor insuficiente. Principalul plan 
pentru următorul sezon uscat, 19431944, aşa cum se 
stabilise la conferinţa de la Casablanca, din ianuarie 1943, 
prevedea un asalt pe mare asupra Rangoonului, şi purta 
numele de „Operația Anakim”, urmând unor ofensive 
britanice şi chineze în nordul Birmaniei, precum şi 
capturării unor puncte cheie de pe coastă. Realizarea 
acestor obiective presupunea dobândirea supremaţiei 
aeriene, concentrarea unei puternice forţe navale, cu 
numeroase nave de debarcare şi rezolvarea problemelor 
administrative şi a transportului pe uscat. 

Dificultăţile satisfacerii acestor cerinţe erau atât de 
mari, încât Wavell, în primăvara anului 1943, a fost tentat 
să renunţe la Birmania şi să atace Sumatra, apropiindu-se 


astfel indirect de scopul lui - înfrânge rea japonezilor. În 
convorbirile pe care le-a avut cu Churchill şi cu şefii 
statelor majore în timpul vizitei la Londra, în aprilie, a 
reuşit să-i convingă că „Operaţiunea Anakim” trebuie 
amânată sau abandonată, locul ei fiind luat de acţiunea din 
Sumatra - cu numele de cod „Culverin”. Pe Churchill 
începuse să-l încânte această variantă, dar că a fost 
abandonată din aceleaşi motive ca şi „Anakim”, dar şi 
insistenţei cu care americanii, susțineau importanţa 
redeschiderii cât mai repede posibil a căii terestre de 
aprovizionare spre China: Ca urmare, operaţiile din sud au 
fost suspendate, deşi s-a lucrat în continuare. La planurile 
lor. Totuşi, dacă ceva urma să se facă pe acest teatru de 
război, acest ceva urma să se facă în nordul Birmaniei. 


Capitolul 24 
Bătălia din Atlantic 


A doua jumătate a anului 1942 şi prima jumătate a 
anului 1943 a reprezentat perioada cea mai critică a 
Bătăliei din Atlantic. În fapt, bătălia s-a desfăşurat de-a 
lungul celor şase ani ai războiului. Se poate afirma că ea a 
început chiar înainte de război, în momentul în care 
primele submarine au pornit din Germania spre diferitele 
lor baze de război din Atlantic, la 19 august 1939. Până la 
sfârşitul lunii, în ajunul invadării Poloniei, 17 submarine se 
aflau în largul Oceanului Atlantic, în timp ce alte 14 
submarine de coastă se găseau în largul Mării Nordului. 

În ciuda faptului că germanii au demarat târziu 
reînarmarea cu submarine, la începutul ostilităţilor ei 
dispuneau de 56 de submarine (zece nefiind complet 
operaţionale) adică doar cu unul mai puţin decât Marina 
militară britanică. Dintre acestea, 33 erau „North Sea 
Ducks”, nepotrivite pentru Atlantic. 

Primul succes a fost scufundarea pachebotului 
Athenia, plecat în cursă în seara zilei de 3 septembrie, la 
două zile după invadarea Poloniei, zi în care Anglia a 
declarat război. Athenia a fost torpilat fără avertizare, 
contrar ordinului expres al lui Hitler, care susţinea că 
ostilitățile în cazul submarinelor trebuiau să se desfăşoare 
în conformitate cu Convenţia de la Haga (comandantul 
submarinului şi-a justificat acţiunea susţinând că fusese 
convins că are de-a face cu un crucişător auxiliar). În 
următoarele zile au mai fost scufundate câteva nave. 


La 17 septembrie a fost repurtat un succes important 
prin scufundarea portavionului Courageous de către 
submarinul U29, în apele din vestul Insulelor Britanice. În 
urmă cu trei zile, portavionul Ark Royal scăpase ca prin 
minune de submarinul U39 - care a fost contraatacat cu 
promptitudine şi scufundat de distrugătoarele din escortă. 
Riscurile au impus ca portavioanele flotei să fie retrase din 
zona de atac a submarinelor. 

Atacurile lansate de submarine împotriva navelor de 
transport au fost încununate de succes. În prima lună 
(septembrie), au reuşit să scufunde 41 de nave neutre şi 


ale aliaţilor, totalizând 154.000 tone deplasament. Până la 
sfârşitul anului pierderile s-au cifrat la 114 nave cu peste 
420.000 tone deplasament. La mijlocul lui octombrie, 
submarinul U47, comandat de locotenentul Prien a pătruns 
în locul de ancorare a flotei de la Scapa Flow şi a 
scufundat nava de linie Royal Oak, ceea ce a dus la 
abandonarea temporară a acestei importante baze, până la 
îmbunătăţirea capacităţii de apărare. 

Este semnificativ faptul că în noiembrie şi decembrie 
pierderile la capitolul nave de transport au scăzut la 
jumătate comparativ cu primele două luni. Multe nave s-au 
scufundat din cauza minelor şi nu a submarinelor. De 
altfel, fuseseră scufundate nouă submarine - adică o 
şesime din puterea totală. Atacurile aeriene asupra navelor 
de transport pricinuiseră şi ele pagube, dar acestea n-au 
fost mai mari decât cele cauzate de submarine. 

În această primă etapă a războiului, marina militară 
germană şi-a pus mari speranţe şi în navele ci de război, 
nu numai în submarine, fără să ia în considerare factorul 
„experienţă”. La izbucnirea războiului, nave de linie de 
buzunar Admirai Graf Spee se afla pe poziţie în mijlocul 
Atlanticului, iar sora ei Deutschland (rebotezată ulterior 
Lützow) era în Atlanticul de Nord, deşi Hitler precizase că 
atacurile asupra navelor de transport britanice vor fi 
declanşate abia în 26 septembrie. Acţiunile celor două 
nave s-au soldat cu rezultate nesemnificative, iar Graf 
Speé, încolţită în estuarul Rio de la Plata, a fost nevoită în 
decembrie să sabordeze. 

Noile crucişătoare de linie, Gneisenau şi Scharnhorst 


au tăcut o scurtă ieşire în noiembrie, au scufundat un 
crucişător auxiliar în canalul dintre Islanda şi Insulele 
Faeroe şi s-au întors rapid spre casă. 

Navele Aliaților navigau deja în convoi; deşi escortele 
erau inadecvate şi multe nave nici nu beneficiau de ele - 
simpla lor prezenţă s-a dovedit descurajantă pentru 
inamic. 

După prăbuşirea Franţei în iunie 1940, rutele de 
transport maritime ale Angliei au devenit mult mai 
nesigure. Navele care treceau prin sudul Irlandei erau 
expuse atacurilor lansate de submarinele germane, navele 
de război de suprafaţă sau de aviaţie. Singura rută dus- 
întors, rămasă indiferent de riscuri, trecea prin nordul 
Irlandei. Germanii puteau ajunge acolo rapid, cu 
bombardierele de cursă lungă, cu patru motoare, Focke- 
Wulf „Kondor” (FW 200), care operau din Stavanger 
(Norvegia) şi din Merignac, lângă Bordeaux. În noiembrie 
1940, aceste bombardiere au scufundat 18 nave (66.000 
tone). Pierderile pricinuite de submarine crescuseră şi ele 
substanţial - 63 de nave (350.000 tone), în luna octombrie. 

Pericolul devenise atât de mare, încât un mare număr 
de nave de război britanice au fost exonerate de misiunile 
antiinvazie şi trimise pe căile de acces dinspre nord-vest. 
Cu toate acestea, escortele de pe mare şi din aer 
continuau să fie slabe. 

În iunie, prima lună în care situaţia strategică se 
schimbase, scufundările pricinuite de submarine se 
ridicaseră la 58 de nave (284.000 tone). În iulie ele au 
scăzut puţin, dar în lunile care au urmat au crescut din 


nou (aproximativ 250.000 tone). 

Pe ruta răsăriteană de coastă, în ultimele luni ale 
anului 1939 minele lansate din aer provocaseră mai multe 
avarii şi pierderi decât submarinele. În primăvara anului 
1940, după invadarea Norvegiei şi a Ţărilor de Jos de către 
Germania, situaţia a devenit acută. 

Toamna, nava de linie de buzunar Admiral Scheer s-a 
strecurat în Atlanticul de Nord şi la 5 noiembrie a atacat 
un convoi care se întorcea acasă de la Halifax, Nova 
Scoţia, scufundând cinci nave comerciale şi unica escortă - 
crucişătorul auxiliar Jervis Bay - care s-a sacrificat pentru 
a permite restului convoiului să scape. Apariţia bruscă a 
navei germane Scheer pe această rută vitală pentru 
deplasarea convoaielor a dezorganizat temporar întregul 
flux de transport peste Atlantic, o serie de convoaie 
rămânând blocate timp de două săptămâni, până ce Scheer 
a plecat spre Atlanticul de Sud. Aici, nava de război 
germană n-a mai găsit atâtea ţinte, dar a ridicat numărul 
de „victime” la 16 nave (99.000 tone). La I aprilie s-a întors 
cu bine la Kiel, după o „croazieră” de peste 74.000 km. Şi 
crucişătorul Admiral Hipper şi-a făcut o intrare 
spectaculoasă în Atlantic la sfârşitul lui noiembrie. În zorii 
zilei de Crăciun el a suportat un şoc când a constatat că, 
din păcate, convoiul pe care îl atacase era puternic 
escortat (un convoi de nave cu trupe ce se îndreptau spre 
Orientul Mijlociu). Crucişătoarele din escorta convoiului l- 
au pus pe fugă pe Hipper care, din cauza unor defecţiuni 
mecanice, a fost nevoit să pornească spre Brest, în 
februarie a făcut de aici o a doua ieşire, ceva mai reuşită - 


a scufundat şapte nave dintr-un grup neescortat care 
navigau spre coasta africană. Rămânând fără carburant a 
fost nevoit să se întoarcă la Brest. La mijlocul lui martie, 
Statul major al marinei militare i-a ordonat lui Hipper să se 
întoarcă la Kiel pentru reparaţii capitale. Rezistenţa 
scăzută de care dăduse dovadă Hipper demonstra că, pe 
lângă defecţiunile mecanice inerente, acest tip de navă nu 
era potrivit pentru raiduri asupra navelor de comerţ. 

Pe lângă submarine şi acţiunile de minare întreprinse, 
o armă mult mai eficientă a germanilor s-a dovedit 
folosirea navelor comerciale  deghizate, transformate 
pentru scopuri de atac. Începând cu aprilie 1940, ci le 
trimiseseră în lungi croaziere, iar până la sfârşitul anului, 
primul „val” de asemenea nave scufundaseră 54 de nave 
de comerţ (366.000 tone), mai cu seamă în mări 
îndepărtate. Prezenţa sau posibilă lor prezenţă a provocat 
tot atâtea nelinişti şi tulburări ca şi scufundările efective, 
pericolul fiind sporit de îndemânarea germanilor de a le 
aproviziona cu carburant şi provizii în diferite locuri de 
întâlnire secrete. Navele de atac erau mânuite cu abilitate, 
iar ţintele bine alese. Cu o singură excepţie, căpitanii 
navelor germane se purtaseră corect; lăsând răgaz 
echipajelor de pe navele atacate să se urce în bărci şi 
tratând cu decenţă prizonierii. 

Confruntate cu aceste pericole, şi mai ales cu 
prezenţa submarinelor germane pe căile de acces din 
Atlantic spre Anglia, resursele Marinei regale în materie 
de escortare au fost supuse unor eforturi excesive. Din 
porturile franceze la Atlantic - Brest, Lorient şi La Pollice, 


lângă La Rochelle, submarinele aveau posibilitatea să 
navigheze până la 25 grade vest, în vreme ce în vara 
anului 1940 englezii nu au putut asigura escorte decât 
până la 15 grade vest, adică la circa 360 km vest de 
Irlanda. De aici convoaiele care navigau mai departe 
trebuiau să rupă formaţia şi îşi continuau drumul 
neescortate. În plus, escorta obişnuită consta dintr-un 
crucişător auxiliar, abia spre sfârşitul războiului au ajuns 
la două nave. O protecţie mai puternică se asigura doar 
convoaielor care se îndreptau spre Orientul Mijlociu. 

Trebuie menţionat aici că Halifax din Nova Scoţia era 
principalul terminal vestic destinat convoaielor din Atlantic 
şi că îndeobşte cele care se îndreptau spre casă cu provizii 
de hrană, petrol şi muniții, escortate de distrugătoare 
canadiene pe primii 485 - 645 km, treceau apoi sub 
escortele din Ocean, până ajungeau în zona căilor de acces 
vestice, mai bine protejată. 

Un ajutor preţios în problema escortării a constat în 
apariţia corvetelor, în primăvara lui 1940. Aceste vase de 
numai 925 tone care creau dificultăţi echipajelor pe vreme 
proastă şi erau insuficient de rapide pentru a ţine pasul cu 
submarinele la suprafaţă, s-au remarcat totuşi acţiuni 
curajoase în timp ce escortau convoaiele, indiferent de 
condiţiile meteorologice. 

Un sprijin mai substanţial a fost obţinut în urma 
acordului negociat de Churchill cu preşedintele Roosevelt, 
în septembrie. După eforturi de convingere care au durat 
două luni, Marina militară a SUA a trimis 50 de 
distrugătoare vechi, datând din primul război mondial, în 


schimbul concesionării pe 99 de ani a opt baze britanice 
din zona îndepărtată a Atlanticului. Aceste distrugătoare 
învechite au fost înzestrate cu sistemul Asdic”* de 
detectare a submarinelor, şi în scurt timp şi-au adus 
contribuţia la soluţionarea problemei escortării şi la 
campania antisubmarine. În plus, Statele Unite şi-au putut 
pregăti baze pentru protejarea vaselor sale regimentare şi 
de coastă, asigurându-se astfel primele măsuri necesare 
implicării în Bătălia din Atlantic. 

Venirea iernii şi implicit a timpului nefavorabil a 
sporit dificultăţile întâmpinate de convoaie şi de escortele 
lor, dar a redus şi activitatea submarinelor germane. În 
iulie 1940, conform datelor germane, puterea 
submarinelor crescuse cu 50% faţă de începutul războiului 
dintre care 27 fuseseră distruse, astfel încât rămăseseră 
51. În februarie 1941, mai erau doar 21 de submarine. 
Profitând de bazele franceze, germanii, deşi cu un efectiv 
redus, au reuşit să menţină pe mare multe submarine. 
Totodată, ei şi-au utilizat submarinele de coastă, mai mici, 
pe niţele oceanice. 

Contribuţia Marinei militare s-a dovedit 
nesemnificativă. Deşi submarinele italiene începuseră să 
opereze în Atlantic încă din august, în noiembrie aflându- 
se pe mare cel puţin 26 randamentul lor în luptă a fost nul. 

Odată cu venirea primăverii anului 1941 submarinele 
germane şi-au reluat atacurile, apelând în special la tactica 
„haită de lupi” introdusă de amiralul Dönitz - mai uite 
submarine atacau simultan. 


93 Asdic - A(nti) s(ubmarine) d(etection) i(nvestigation) c(ommitee) - 
nota trad. 


Această nouă tactică introdusă în octombrie 1940 a 
fost dezvoltată în lunile care au urmat, lată cum se opera: 
când se stabilea cu aproximaţie prezenţa unui convoi, 
Cartierul general avertiza cel mai apropiat grup de 
submarine; acesta trimitea un submarin să găsească şi să 
urmărească convoiul şi să transmită celorlalte informaţii 
prin radio. Când se adunau în jurul convoiului, lansau 
atacuri de noapte la suprafaţă, de preferinţă din direcţia 
de unde vântul sufla contra convoiului: atacurile continuau 
timp de mai multe nopţi, iar ziua, submarinele se 
retrăgeau din perimetrul convoiului şi al escortei acestuia. 

Atacând la suprafaţă, submarinele beneficiau de 
viteza lor superioară, comparativ cu cea a majorităţii 
vaselor de escortă. Atacurile de noapte la suprafaţă 
fuseseră practicate în primul război mondial; Dönitz 
descrisese într-o carte apărută înainte de al doilea război 
mondial cum intenţiona să le utilizeze. 

Englezii au fost totuşi luaţi prin surprindere. Ei îşi 
puseseră speranţa în dispozitivul Asdic, capabil să 
detecteze un submarin în imersiune pe o rază de 
aproximativ 1.500 m. Asdic, însă nu detecta submarinele 
care acționau la suprafaţă ca nişte torpiloare, iar la 
atacurile acestora din timpul nopţii, escortele ripostau 
orbeşte. Germanii au valorificat la maximum tactica lor, iar 
englezii, pregătiţi pentru lupte sub apă, au fost 
descumpăniţi. 

Modalitatea cea mai eficientă de concentrare a 
germanilor consta în localizarea imediată a submarinului 
de filaj, însărcinat cu păstrarea contactului, urmată de 


alungarea lui. Dacă escorta reuşea să determine 
submarinele să se scufunde, pericolul era înlăturat, 
deoarece periscoapele deveneau inutile pe timp de noapte. 
O altă măsură luată împotriva atacurilor nocturne era 
lumânarea mării. Iniţial, acest lucru a depins de lumina 
puternică provocată de obuze şi rachete, ulterior 
recurgându-se la o sursă de lumină mult mai eficientă 
cunoscută sub numele de „fulg de zăpadă” un proiector 
puternic, denumit Leigh Light, după inventatorul lui, a fost 
montat pe avioanele folosite de escortele convoaielor şi în 
patrulările antisubmarine. Dar cea mai importantă armă a 
constituit-o dezvoltarea radarelor, care a completat 
percepţia vizuală. Pe lângă noile mijloace tehnice, s-a 
realizat şi pregătirea mai completă a vaselor şi grupurilor 
de escortă, precum şi o creştere a eficienţei serviciului de 
spionaj. 

Toate aceste îmbunătăţiri au necesitat timp. Din 
fericire, numărul mic de submarine germane în această 
perioadă a restrâns activitatea „haitelor de lupi”. Înainte 
de război, amiralul Dönitz estimase că adoptarea de către 
englezi a unui sistem de convoaie pe tot globul, ar fi 
necesitat 300 de submarine pentru ca Germania să obţină 
rezultate decisive. În primăvara lui 1941 puterea ei 
operaţională se cifra doar la o zecime din acest total. 

Deci, englezii au avut noroc deoarece raidurile 
împotriva vaselor comerciale efectuate cu nave de război şi 
avioane au atins un nou punct culminant în martie. Mica 
navă de luptă Scheer şi crucişătoarele de linie Scharnhorst 
şi Gneisenau au scufundat sau au capturat 17 vase, 


bombardierele de cursă lungă au scufundat 41 de nave, iar 
submarinele tot atâtea, totalul ridicându-se la 139 de vase, 
cu o capacitate de transport de peste o jumătate de milion 
de tone. 

După ce au ajuns la Brest, la 22 martie, crucişătoarele 
de linie au fost imobilizate de puternice atacuri aeriene 
britanice asupra portului, desfăşurate în luna aprilie. 

La mijlocul lui mai, noua navă germană de linie 
Bismarck, însoţită de noul crucişător Prinz Fugen, au 
intrat în Atlantic. Serviciul de spionaj britanic a lucrat bine 
şi Londra a fost avertizată de prezenţa lor în Strâmtoarea 
Kattegat în zorii zilei de 21 mai. În aceeaşi zi, dar ceva mai 
târziu, navele germane au fost reperate de avioanele 
Comandamentului de coastă lângă Bergen. Crucişătorul de 
linie Hood şi nava de linie Prince of Wales, sub comanda 
viceamiralului L. Holland, au pornit imediat de la Scapa 
Flow pentru a intercepta navele germane în clipa în care 
acestea vor ocoli nordul Islandei. A doua zi, seara, după ce 
misiunile de cercetare aeriană informaseră că germanii nu 
se mai aflau în zona Bergen, a pornit din Scapa şi flota 
principală (condusă de amiral Tovey). În seara zilei de 23 
mai, cele două vase germane au fost reperate de 
crucişătoarele Norfolk şi Suffolk, în Strâmtoarea 
Danemarcei - între partea de vest a Islandei şi vârful 
banchizelor din estul Groenlandei. Navele amiralului 
Holland se aflau atunci aproape de capătul sudic al 
strâmtorii. 

Conform datelor, această forţă se afla în avantaj, 
întrucât Hood cu 42.000 de tone era cea mai mare navă 


din ambele tabere, poseda opt tunuri de 15 țoli şi era 
însoţit de noua navă de linie Prince of Wales (35.000 tone 
şi zece tunuri de 14 țoli). Crucişătorul de linie Hood, 
construit în 1920, înainte de Tratatul de la Washington, nu 
fusese însă complet modernizat (declanşarea războiului în 
1939 nu permisese realizarea unei mai bune protecţii 
blindate a navei, pe orizontală şi pe verticală) iar Prince of 
Wales era o navă nouă, al cărui armament nu fusese încă 
pe deplin testat”. Deşi se considera că navele germane se 
conformau limitărilor prevăzute de tratat - 35.000 de tone 
pentru navele grele de luptă şi 10.000 tone pentru 
crucişătoarele grele în realitate ele puteau transporta 
42.000 tone şi, respectiv, 15.000 tone, ceea ce permisese o 
protecţie blindată mai grea decât se credea. În plus, 
dezavantajul lor în privinţa armamentului - opt tunuri de 
15 țoli pe Bismarck şi opt tunuri de 8 țoli pe Prinz Eugen-a 
fost contrabalansat prin defecţiunile tunurilor de pe Prince 
of Wales, de superioritatea echipamentelor de telemetrie 
deţinute de germani, şi, paradoxal, prin felul în care navele 
britanice au intrat în acţiune. 

Germanii au fost zăriţi cu o oră înainte de răsăritul 
soarelui, la ora 5.52 toate cele patru nave au deschis focul 
de la o distanţă de aproximativ 25.000 m. Pentru că Hood, 
nava amiral engleză se afla în frunte, ambele nave 
germane şi-au concentrat tirul asupra acesteia, care era 
cea mai vulnerabilă, mai cu seamă la tirul cu traiectorie 
înaltă, cum era cazul la această distanţă mare. Hood a 
încercat să micşoreze distanţa cât mai repede posibil. 


94 În realitate, pe navă se mai aflau încă muncitori de la Clydeside. 


Abordarea era aproape perpendiculară, astfel încât 
englezii nu-şi puteau folosi turelele posterioare, în timp ce 
germanii îşi puteau utiliza toate turelele din bord. A doua 
sau a treia salvă l-a atins, astfel încât la 6 a.m. Hood a sărit 
în aer şi s-a scufundat în câteva minute - au scăpat cu 
viaţă doar trei din cei peste 1.400 de membri ai 
echipajului. Întâmplarea amintea de soarta pe care o 
avuseseră crucişătoarele de linie britanice în Jiitlanda, cu 
un sfert de veac înainte. 

Prince of Wales asupra căruia ambele nave germane 
s-au concentrat a suferit în câteva minute lovituri 
nimicitoare de la Bismarck, şi de la Prinz Fugen. La 6.13 
a.m. Comandantul navei Prince of Wales a renunţat la 
luptă şi s-a retras la adăpostul unei perdele de fum. 
Distanţa dintre adversari scăzuse la 14.600 în 
Contraamiralul Wake-Walker, care comanda cele două 
crucişătoare a confirmat decizia şi a hotărât să păstreze 
doar contactul cu inamicul până când flota principală, 
condusă de Tovey, va ajunge la faţa locului. Aceasta se afla 
la circa 485 km, iar şansele de a-i prinde din urmă pe 
germani erau slabe, mai ales că în timpul dimineţii 
vizibilitatea se înrăutăţise. Tovey a răsuflat aşadar uşurat 
când, la începutul după-amiezii, a aflat că Bismarck îşi 
schimbase traseul şi redusese viteza la circa 24 de noduri. 

Acest lucru se datora faptului că în timpul scurtei 
confruntări din acea dimineaţă Bismarck primise două 
lovituri de la Prince of Wales. Pentru că una dintre ele 
provocase o scurgere de petrol, care reducea rezervele de 
combustibil, amiralul german, Liutjens, a hotărât să se 


îndrepte spre un port francez vestic, renunțând la raidul 
din Atlantic şi la alternativă* de a se întoarce în Germania 
înainte ca cele câteva forţe britanice care se îndreptau 
acum convergent spre câmpul de luptă să poată intercepta 
nava germană. 

În acea după-amiază Tovey a trecut sub comanda 
amiralului Curteis Escadra 2 crucişătoare şi portavionul 
Victorious - care urma să plece spre Mediterana cu o 
încărcătură de avioane de vânătoare cu ordinul de a porni 
spre o poziţie aflată la 160 km de Bismarck, suficient de 
aproape pentru a permite lansarea celor nouă 
bombardiere torpiloare de pe Victorious. Acestea au 
decolat curând după ora 10 p.m., pe o vreme foarte 
proastă, care le-a creat dificultăţi în reperarea vasului 
Bismarck, dar au reuşit să lanseze atacuri succesive 
asupra lui, imediat după miezul nopţii. Una dintre lovituri 
şi-a atins ţinta, fără a pricinui avarii prea mari navei de 
linie germane, cu un blindaj extrem de solid. Bismarck a 
izbutit să scape de urmăritori în zorii zilei de 25 mai, 
aceştia au făcut eforturi zadarnice pentru a da de urma lui. 

Abia în 26 mai, la ora 10.30 a.m., un avion Catalina de 
patrulare al Comandamentului de coastă l-a reperat la 
circa 1.125 km de Brest. Flota lui Tovey, care se 
împrăştiase pe o suprafaţă mare, nu avea cum să 
intercepteze nava Bismarck înainte ca aceasta să ajungă la 
adăpost; în plus, rezervele de combustibil ale navelor 
englezeşti scăzuseră simţitor, în schimb, Forţa H, sub 
comanda amiralului Somerville, care venea dinspre 
Gibraltar, se afla suficient de aproape pentru a putea 


intercepta nava germană, în plus, această forţă includea şi 
un portavion mare, Ark Royal. Prima lovitură a dat greş, 
însă cea de a doua, lansată seara pe la ora nouă, a avut 
ceva mai mult succes: două dintre cele 13 torpile trase şi- 
au atins ţinta. Una a lovit în blindajul navei Bismarck fără 
a avea aproape niciun efect, iar cealaltă a avariat elicea, 
transmisia cârmei şi cârma propriu-zisă, ceea ce a avut un 
efect decisiv. 

În timp ce  distrugătoarele căpitanului Vian 
încercuiseră nava Bismarck şi lansau atacuri nocturne cu 
torpile, au sosit la faţa locului navele de linie King George 
V şi Rodney, care au bombardat o oră şi jumătate nava 
germană deja avariată, cu proiectile perforante. La ora 
10.15, Bismarck era în flăcări. Din ordinul lui Tovey, 
navele de linie s-au retras pentru a nu se expune 
submarinelor şi a bombardierelor grele ale Luftwaffe care 
puteau apărea şi au lăsat crucişătoarele să termine cu 
nava germană care se scufunda. La ora 10.36 Dorsetshire 
a trimis ultimele trei torpile, după care Bismarck a 
dispărut sub valuri. 

Înaintea acestui ultime lovituri, Bismarck mai primise 
cel puţin opt, dacă nu chiar 12 torpile şi multe lovituri cu 
proiectile grele, cărora le  supravieţuise. Această 
capacitate de rezistenţă făcea cinste proiectanţilor navei. 

Prinz Eugen se despărţise de Bismarck pe 24 mai, 
pentru a se alimenta în mijlocul Atlanticului. Defectându-se 
motoarele, căpitanul a hotărât să renunţe la drumul în 
Atlantic şi să se îndrepte spre Brest. Deşi a fost reperat, 
Prinz Eugen a ajuns cu bine la Brest, la 1 iunie. 


Aceste evenimente dramatice din mai 1941 au marcat 
de fapt punctul culminant al eşecurilor planurilor şi a 
eforturilor germanilor de a câştiga Bătălia din Atlantic cu 
vase de suprafaţă. 

Campania întreprinsă de submarine a mai continuat 
mult timp, constituind un pericol grav, deşi evoluţia ei a 
fost fluctuantă. 

În mai, scufundările provocate de submarine au 
crescut simţitor, iar în iunie au atins cote ridicate - 61 de 
vase (310.000 tone), cifră echivalentă cu numărul de vase 
incluse îndeobşte într-un convoi mare. Remarcabil este 
faptul că marinarii nu s-au dat înapoi de la a naviga pe 
aceste nave. În aceeaşi primăvară au apărut o scrie de 
factori de protecţie. La 11 martie a intrat în vigoare în 
SUA Legea de împrumutaşi închiriere cu privire la 
armament, şi tot în aceeaşi lună s-a constituit „Grupul 
american de sprijin al flotei din Atlantic”, format din 
distrugătoare şi hidroavioane. În aprilie, „Zona de 
securitate” americană, patrulată de forţele Marinei 
militare, s-a extins spre est, de la 60 grade la 26 grade 
vest. Tot în martie s-au deschis baze aeriene americane pe 
coasta de vest a Groenlandei, şi s-au pus în funcţiune 
instalaţii în Bermude. În mai, Marina militară a SUA a 
preluat baza concesionată de la Argentia, în sud-estul 
provinciei Newfoundland. La începutul lui iulie, 
infanteriştii de marină ai SUA au înlocuit garnizoana 
britanică din Reykjavík, Islanda, şi de atunci forțele navale 
ale SUA au protejat navele de transport americane, care 
veneau şi plecau din Islanda? Neutralitatea” americană din 


Atlantic era pe punctul de a deveni inexistentă. Repararea 
navelor britanice în şantierele navale americane fusese 
aprobată încă din aprilie, iar în baza Legii de împrumut şi 
închiriere demarase construirea navelor de război şi a 
navelor comerciale pe baza aceleiaşi legi de împrumut şi 
închiriere. 

Între timp. Canada începuse să fie un sprijin tot mai 
puternic pentru Anglia în luptele din Atlantic. În iunie a 
fost creată o forţă canadiană de escortă, cu baza la St. 
John's (Newfoundland). Marina regală militară canadiană a 
preluat responsabilitatea escortelor antisubmarin către 
est, până spre sudul Islandei. Astfel planurile Amiralității 
britanice privind asigurarea unor escortări permanente au 
devenit, în fine, posibile. 

În vara anului 1941, escortele canadiene şi britanice 
s-au întâlnit şi şi-au predat reciproc convoaiele în mijlocul 
Oceanului, la circa 35 grade vest. Escortele din Islanda şi 
escortele din căile vestice de acces se întâlneau şi îşi 
predau ştafeta la un punct de întâlnire aflat în partea de 
răsărit a Oceanului, la aproximativ 18 grade vest. 

Totodată, începând din luna iulie, grupuri de 
escortare la mică distanţă au însoţit pe tot traseul 
convoaiele spre Gibraltar, iar celor spre Sierra Leone li s-a 
asigurat o escortare permanentă, în josul coastei africane 
de vest. 

Convoaiele puteau beneficia acum de escorte care 
aveau în medic cinci nave. Totuşi, fiecare sistem Asdic al 
vaselor din escortă nu opera decât pe o rază de 
aproximativ un kilometru şi jumătate astfel încât rămâneau 


goluri suficient de mari prin care un submarin putea 
pătrunde fără a fi detectat. 

Cât priveşte acoperirea aeriană, completarea în baza 
Legii de împrumut şi închiriere cu hidroavioane Catalina, 
începând din primăvară, a extins protecţia la circa 1.125 
km faţă de Insulele Britanice (silind submarinele germane 
să se depărteze de căile vestice de acces), la 965 km faţă 
de Canada şi la 645 km de sudul Islandei. Rămânea însă un 
gol de circa 485 km în mijlocul Atlanticului. Avioanele 
americane de cursă lungă Liberator, care l-ar fi putut 
acoperi, nu au fost disponibile în mod regulat decât în 
martie 1943 (la mijlocul lui aprilie doar patruzeci şi unu de 
asemenea aparate de zbor se aflau în acţiune). 

Între timp, numărul submarinelor germane a crescut. 
În iulie 1941, existau 65 de submarine operaţionale, iar în 
octombrie 80. Numărul submarinelor germane se ridica la 
1 septembrie la 198, cu toate că 47 fuseseră pierdute. 
Intrarea în acţiune a noilor submarine avea loc mai rapid 
decât scufundarea unora existente. În plus, noile 
submarine germane s-au dovedit mai puternice. Carenele 
lor de presiune sudate erau mult mai greu de străpuns 
decât cele ale submarinelor britanice, nituite. Pentru a 
avea efect nimicitor o bombă de adâncime trebuia să 
explodeze mult mai aproape de submarin decât până 
atunci. 

În timpul lunii septembrie, neavând o acoperire 
aeriană corespunzătoare, patru convoaie au suferit 
pierderi grele. 

În ciuda acestui fapt, ca urmare a unei întâlniri în 


august între Roosevelt şi Churchill, cooperarea dintre cele 
două marine militare s-a intensificat prin aprobarea 
„Planului numărul 4 pentru apărare în emisfera vestică”, 
plan bine pus la punct de americani. Conform acestui plan, 
Marina militară a SUA avea permisiunea de a escorta 
convoaie de nave neamericane spre est, până la punctul de 
întâlnire din mijlocul Oceanului, punct deplasat spre est la 
aproximativ 22 grade vest. 

Englezii au avut astfel posibilitatea de a asigura 
escorte adecvate între Insulele Britanice şi punctul de 
întâlnire de la mijlocul Oceanului. Până la sfârşitul anului, 
numărul escortelor s-a mărit la opt grupuri, fiecare 
constând din trei distrugătoare şi aproximativ şase 
corvete. Alte 11 grupuri, compuse fiecare din cinci 
distrugătoare, se aflau teoretic în rezervă pentru a întări la 
nevoie escorta oricărui convoi sau pentru a interveni în 
cazul concentrărilor de submarine. În realitate, însă, 
aceste vase erau ocupate cu sarcini de rutină. 

În octombrie, scufundările provocate de submarine au 
scăzut la 32 de nave (156.000 tone). Este semnificativ 
faptul că nicio navă nu a fost scufundată la mai puţin de 
645 km de la bazele Comandamentului de coastă. Acest 
lucru dovedea reținerea submarinelor de a pătrunde în 
zonele acoperite de bombardiere şi de avioanele de 
cercetare. Reducerea numărului de scufundări s-a datorat 
în parte şi trimiterii submarinelor germane în Mediterana, 
pentru a sprijini operaţiile militare întreprinse de Rommel 
în Africa de Nord. 

În noiembrie, scufundările provocate de submarinele 


germane au scăzut din nou - puţin peste o treime din 
numărul înregistrat în octombrie, iar în decembrie au fost 
chiar mai reduse în Atlanticul de Nord. Pierderile grele din 
Extremul Orient, care au survenit ca urmare a intrării 
Japoniei în război, au ridicat însă numărul total al 
scufundărilor, pricinuite de tot felul de cauze, la 82 de 
nave (600.000 tone). 

În vest, în a doua jumătate a anului 1941, 
bombardierele germane de cursă lungă deveniseră mai 
periculoase decât submarinele, în special pentru 
convoaiele din Gibraltar. A apărut astfel evidentă 
necesitatea de a asigura un sprijin strâns cu avioane de 
vânătoare, fiecărui convoi, fapt ce s-a concretizat în 
introducerea primului portavion de escortă, HMS 
Audacity. Acest vas a jucat un rol cheie în apărarea 
convoiului care se întorcea spre casă din Gibraltar, în 
decembrie, cu toate că a fost până la urmă scufundat în 
timpul luptei ce a durat nouă zile. 

La sfârşitul acelui an, germanii aveau 86 de 
submarine operaţionale şi încă aproximativ 150 erau în 
pregătire sau în probe. Dintre cele operaţionale, 50 se 
aflau în Mediterana sau pe căile de acces spre această 
zonă maritimă, astfel încât doar 36 puteau fi utilizate în 
Atlanticul de Nord. O explorare întreprinsă acolo în iunie, 
în căutarea navelor de aprovizionare, se soldase cu 
interceptarea a noua astfel de nave şi cu retragerea 
submarinelor germane din Atlanticul de Sud. În nouă luni 
(din aprilie până în decembrie 1941) numărul total de nave 
scufundate de submarinele germane şi italiene fusese 328 


(1.576.000 tone), din care doar o treime navigaseră în 
convoaie. 20 din cele 30 de submarine pierdute de 
germani fuseseră distruse de escortele convoaielor. 
Devenea evident faptul că escortele mai puternice şi rutele 
ocolite câştigaseră temporar lupta cu submarinele. 

Considerăm utilă prezentarea unei sinteze a situaţiei 
escortelor la începutul anului 1942. Cele trei mari baze 
operaţionale ale Comandamentului căilor vestice de acces, 
sub conducerea amiralului Percy Noble, erau Liverpool, 
Greenock şi Londonderry. Ele coordonau 25 de grupuri de 
escortă - totalizând aproximativ 70 de distrugătoare şi 95 
de ambarcaţiuni mai mici. 

Navele erau repartizate în patru categorii: 

1) distrugătoare cu rază mică de acţiune pentru 
convoaiele din Orientul Mijlociu şi din Oceanul Arctic în 
prima parte a traversării şi pentru liniere din momentul în 
care au început să transporte peste Ocean trupe 
americane; 

2) distrugătoare de cursă lungă şi corvete pentru 
convoaiele din Atlanticul de Nord, de la punctul vestic de 
întâlnire din Ocean până în Anglia, şi pentru cele cu 
destinaţia Gibraltar; 

3) goelete de cursă lungă, distrugătoare şi cutere 
pentru convoaiele cu destinaţia Sierra Leone, pe principala 
porţiune a traseului; 

4) grupuri antiaeriene pentru sprijinirea escortării 
convoaielor aflate în raza de acţiune a bombardierelor 
germane şi pentru convoaiele cu destinaţia Oceanul Arctic 
şi Gibraltar. 


În Gibraltar exista echivalentul a doua grupuri pentru 
escortări locale şi forţa de escortă din Freetown, compusă 
dintr-o flotilă de distrugătoare şi aproximativ două duzini 
de corvete, precum şi forţa de escortă din Newfoundland, 
asigurată în principal de Marina militară canadiană, cu 14 
distrugătoare, aproximativ 40 de corvete şi 20 de alte nave 
pentru escorte locale. 

Şansele de ameliorare a situaţiei în Bătălia din 
Atlantic au fost diminuate de neajunsurile grave 
înregistrate în prima parte a anului 1942. Una dintre ele a 
constat în lipsa avioanelor. În vară, când preluase 
conducerea Comandamentului de coastă, Philip Joubert de 
la Fierte evaluase necesarul la aproximativ 800 de avioane 
de toate tipurile şi mai ales bombardiere de cursă lungă. 
După Anul Nou, bombardierele Comandamentului de 
coastă au fost transferate la Comandamentul de 
bombardiere, iar toate aparatele noi au avut aceeaşi 
destinaţie, în vederea ofensivei aeriene împotriva 
Germaniei. În plus, aviația Marinei militare întâmpina 
dificultăţi în obţinerea avioanelor de vânătoare pentru cele 
31 de noi portavioane de escortă, în curs de armare. 

Un alt neajuns l-a constituit faptul că noile fregate 
construite în America pentru englezi nu puteau fi gata de 
acţiune atât de repede pe cât se sperase, fapt datorat în 
mare măsură priorităţii acordate navelor de debarcare 
necesare unei operaţii peste Canalul Mânecii, plănuită de 
americani pentru anul 1943, sau chiar în 1942. Această 
prioritate a contribuit în bună măsură la marile pierderi în 
materie de vase comerciale din Atlantic. 


Un al treilea inconvenient s-a datorat, în primele luni 
ale anului 1942, propriilor necazuri prin care trecea 
America, necazuri apărute nu numai în Pacific, ca urmare 
a dezastrului de la Pearl Harbor, ci şi în Atlantic, prin 
scufundarea de către submarinele germane a unor vase de 
comerţ americane. 

În mai 1942 amiralul Dönitz şi Statul său major au 
apreciat că, înfrângerea Angliei nu era posibilă fără 
scufundarea în medie, pe lună a unui număr de vase care 
să totalizeze 700.000 de tone. 

În 1941 nu atinseseră o asemenea medie, dar nu-şi 
închipuiau că în realitate nu depăşea 180.000 tone. Odată 
cu intrarea Americii în război ci sperau la o mai mare 
libertate de acţiune în vestul Atlanticului şi la posibilităţi 
sporite de a intercepta vase neescortate. 

În largul coastei americane, au fost trimise doar 
câteva submarine, care au obţinut succese disproporționat 
de mari, deoarece amiralii americani acționau lent şi cu 
reţinere la pornirea convoaielor, aşa cum făcuseră şi 
amiralii britanici în primul război mondial. Acelaşi mod de 
a acţiona s-a manifestat şi în privinţa adoptării altor 
măsuri de precauţie. 

Marcajele luminoase şi utilizarea în exces a sistemului 
de  radiocomunicaţii le-au fost de un real folos 
submarinelor germane. Staţiunile de pe coastă, ca de pildă 
Miami, au continuat să menţină noaptea kilometri întregi 
de plaje luminate cu neon, un fundal ideal pentru 
profilarea siluetei vaselor comerciale. În timpul zilei, 
submarinele germane stăteau în imersiune în largul 


țărmului, iar noaptea ieşeau la suprafaţă, se apropiau de 
mai, şi atacau cu tunuri şi torpile. 

Numărul submarinelor germane care au operat în 
largul coastei americane n-a depăşit niciodată cifra 12, dar 
au reuşit să scufunde, până la începutul lui aprilie vase 
comerciale cu un tonaj de aproape o jumătate de milion de 
tone (dintre acestea 57 % au fost tancuri petroliere). 

Repercusiunea acestei situaţii asupra Angliei a fost 
gravă. Statele Unite au fost nevoite să-şi retragă vasele şi 
avioanele de escortă în propriile ape de coastă, iar 
vapoarele comerciale britanice, presupunând că reuşeau 
să traverseze Atlanticul, deveneau o pradă uşoară în apele 
americane. 

Amiralul Dönitz, entuziasmat de rezultatele obţinute, 
a vrut să trimită toate submarinele disponibile pe coasta 
americană. Din fericite pentru aliaţi, „intuiţia” lui Hitler le- 
a venit în ajutor. La consfătuirea din 22 ianuarie, Hitler a 
declarat că Norvegia reprezenta „zona destinului” şi a 
insistat ca toate navele de război şi submarinele 
disponibile să fie trimise acolo, pentru a contracara invazia 
Aliaților. Trei zile mai târziu, Dönitz a primit ordinul de a 
trimite o primă şarjă de opt submarine pentru a acoperi 
căile de acces maritime spre Norvegia. Noua navă grea de 
luptă Tirpitz a pornit şi ca într-acolo în ianuarie urmată de 
Scheer, Prinz Eugen, Hipper şi Lützow. 

Precauţia lui Hitler nu a fost întru totul neîntemeiată, 
deoarece în aprilie Churchill ceruse Statului major britanic 
să examineze posibilitatea unei debarcări în Norvegia, cu 
scopul de a înlătura presiunea germană asupra convoaielor 


din Oceanul Arctic. Până la urmă proiectul nu a fost 
definitivat. 

Aliaţii au mai beneficiat de faptul că iarna aspră din 
19411942 a determinat întârzierea pregătirii submarinelor 
germane în Marea Baltică, astfel încât numai 69 de 
submarine au fost gata de acţiune în prima jumătate a 
anului 1942. Dintre acestea, 26 s-au deplasat până la urmă 
în nordul Norvegiei, două în Mediterana şi 12 au suplinit 
pierderile survenite. În acest fel, numărul submarinelor din 
Atlantic a sporit doar cu 29. 

Chiar şi aşa, scufundările provocate de submarinele 
Axei au crescut progresiv - în februarie 500.000 tone, în 
martie peste 500.000 tone; în aprilie o scădere la 430.000 
tone, în mai cifra a urcat la 600.000 tone, iar în iunie au 
atins sinistra cotă de 700.000 tone. La sfârşitul lui iunie, 
cifra totală înregistrată în prima jumătate a anului era de 
trei milioane tone aproximativ patru milioane tone. 
Aproape 90% din pierderi s-au înregistrat în Oceanul 
Atlantic şi în Oceanul Arctic. Abia la sfârşitul lui iulie 
pierderea lunară provocată de submarine s-a redus puţin, 
scăzând sub 500.000 tone, mulţumită unei îmbunătăţiri a 
metodelor de luptă antisubmarină, precum şi protejării 
convoaielor de către americani. 

Ameliorarea situaţiei în vara anului 1942 s-a dovedit 
iluzorie, în august, noile submarine germane împreună cu 
cele existente însemnau peste 300 de nave din care 
aproximativ jumătate erau operaţionale. Ele operau în 
grupuri în apele Groenlandei, ale coastei canadiene, ale 
Insulelor Azore, ale nord-vestului Africii, în apropierea 


Caraibelor şi a Braziliei. Tonajul navelor scufundate de 
submarinele germane în august a depăşit din nou 500.000. 
În următoarele câteva luni, submarinele au reuşit lovituri 
semnificative lângă Trinidad, unde multe nave continuau 
să navigheze fără escortă. O acţiune ceva mai suspectă, 
atât din punct de vedere politic, cât şi strategic; a 
reprezentat-o scufundarea a cinci nave braziliene la 
mijlocul lui august, urmată cu promptitudine de o 
declaraţie de război din partea Braziliei. Utilizarea bazelor 
braziliene le-a permis Aliaților să exercite un control mai 
eficient în Atlanticul de Sud şi, totodată, să reducă 
atacurile de suprafaţă, dar a survenit puţin prea târziu. 

Între timp navele comerciale germane capcană, 
înarmate, au fost înlocuite cu submarine noi şi mai mari - 
aşa-numitele „crucişătoare-submarine” de 1.600 tone, Cu o 
rază de acţiune de 48.700 km. 

Submarinele germane ajunseseră să atingă adâncimi 
mai mari - 180 m şi la nevoie chiar mai mult. Acest avantaj 
a fost curând anihilat de bombele prevăzute să explodeze 
chiar la adâncimi mai mari. Submarinele au beneficiat, de 
asemenea, de posibilitatea de a se alimenta cu combustibil 
de la noile tancuri petroliere submarine, chiar în mijlocul 
oceanului; în plus, serviciul de informaţii le transmitea 
date cu ajutorul radioului. În plus, germanii puteau 
descifra multe semnale de control ale convoaielor 
britanice, aşa cum se întâmplase şi în august 1940. 

Dintre realizările savanților britanici noul aparat 
radar de 10 cm - pe care submarinele germane nu-l puteau 
intercepta - s-a dovedit de o importanţă covârşitoare. La 


începutul anului 1943, când a intrat în funcţiune pe 
avioane, în combinaţie cu Leigh Light, acest sistem le-a dat 
Aliaților posibilitatea să preia iniţiativa pe timp. De noapte 
şi în condiţii de vizibilitate scăzută, reuşind să evite 
receptoarele radar de cercetare ale submarinelor, care 
lucrau la 1,5 m. 

Însemnările lui Dönitz din această perioadă 
demonstrează îngrijorarea provocată amiralului german de 
acest nou instrument de reperare britanic, precum şi de 
numărul sporit de avioane britanice în partea de răsărit a 
Atlanticului. 

Pe tot parcursul campaniei, Dönitz s-a dovedit un 
strateg iscusit, sondând întotdeauna punctele vulnerabile 
şi concentrându-se asupra atacului când apărarea era 
slabă. El a avut iniţiativa de la bun început, iar forţele 
„antisubmarine” ale aliaţilor au fost întotdeauna cu un pas 
în urmă. 

În a doua jumătate a anului 1942, el a sesizat lipsa 
escortelor aeriene în sudul Groenlandei şi s-a concentrat 
asupra convoaielor aliaţilor, înainte ca acestea să ajungă în 
zona protejată, retrăgându-se în momentul în care se relua 
acoperirea aeriană. 

În toamnă, având suficiente submarine Dönitz şi-a 
permis un „pachet” care putea ataca din proprie iniţiativă, 
atunci când se ivea ocazia. Ca urmare, începând din iulie, 
presiunea exercitată de submarinele germane a sporit, iar 
în noiembrie au fost scufundate 119 nave (729.000 tone). 
Multe dintre navele scufundate au fost surprinse de 
submarine când navigau singure, în afara convoiului, în 


largul Africii de Sud şi al Americii de Sud. 

Solicitările pentru escorte au sporit datorită cerinţelor 
impuse de „Operaţiunea Torța”, debarcările americano- 
britanice din partea de nord-vest a Africii, care a avut loc 
în toamnă. Convoaiele spre Gibraltar, Sierra Leone şi 
Oceanul Arctic au fost temporar suspendate. Noi cereri de 
escortare au venit şi de la convoaiele cu nave care 
transportau trupe americane din Islanda în Anglia. Aceste 
convoaie rapide, formate din trei nave de transport, erau 
însoţite de cel puţin patru distrugătoare. 

Transformarea celor două gigantice pacheboturi de 
80.000 tone, Queen Mary şi Queen Elizabeth, în nave 
pentru transportul trupelor, cu o capacitate de transport 
de 15.000 oameni şi chiar mai mult a ridicat probleme 
privind escortarea. Din cauza vitezei prea mari, peste 28 
noduri, nu le putea însoţi niciun distrugător decât la 
începutul şi la sfârşitul călătoriei. Securitatea acestor 
pacheboturi gigantice a depins de viteza lor şi de alegerea 
unor rute în zigzag, permanent modificate. Această tactică 
aleatorie a reuşit; niciun submarin nu a reuşit să le 
intercepteze în nenumăratele lor voiaje transatlantice 
întreprinse cu începere din luna august. 

În general, asigurarea escortelor navale şi a acoperirii 
aeriene nu a putut contracara pericolul creat de producţia 
tot mai mare de submarine germane. În fiecare lună, 
intraseră în funcțiune, în medie, aproximativ 17 
submarine, iar la sfârşitul anului 1942, 212 erau 
operaţionale dintr-un total de 393, erau în comparație cu 
91 operaționale, dintr-un total de 249, la începutul anului. 


Cele 87 de submarine germane şi 22 italiene distruse n-au 
reuşit să contracareze ritmul în care erau construite. 

Pe parcursul anului, submarinele Axei scufundaseră, 
în total 1.160 vase (6.266.000 tone). La acestea se 
adăugau cele scufundate de alte arme ale inamicului, 
pierderile totale cifrându-se la 1.664 vase şi peste 
7.790.000 tone. 

Deşi Aliaţii au dat în exploatare noi nave comerciale, 
totalizând aproximativ şapte milioane de tone, s-a 
înregistrat totuşi un deficit de aproape un milion de tone 
transportaţi (statisticile de la începutul războiului, 
prezentaseră cu regularitate un bilanţ nefavorabil. 
Importurile britanice au scăzut sub 34 milioane tone marfă 
- mai puţin cu o treime din cifra realizată în 1939. 
Rezervele de combustibil ale Angliei scăzuseră primejdios 
de mult - numai 300.000 tone, la un consum lunar de 
130.000 tone. Exista posibilitatea suplinirii acestui deficit 
din stocurile de rezervă ale Marinei militare, dar soluţia nu 
trebuia aplicată decât în cazuri extreme. 

Conferinţa Aliaților, întrunită la Casablanca, în 
ianuarie 1942, pentru reglementarea următoarelor etape 
ale strategiei forţelor aliate, a fost confruntată cu un bilanţ 
îngrijorător în ceea ce privea tonajul navelor de comerţ. În 
aceste condiţii, debarcarea în Europa trebuia precedată de 
câştigarea Bătăliei din Atlantic. Bătălia din Atlantic 
căpătase aceeaşi importanţă capitală ca şi Bătălia pentru 
Anglia în 1940. Deznodământul avea să fie favorabil părţii 
care putea rezista mai multă vreme, material şi psihologic. 

Desfăşurarea luptei a fost influenţată de schimbările 


petrecute la nivel de comandă. În noiembrie, amiralul 
Percy Noble a fost numit şef al Misiunii navale britanice de 
la Washington, devenind astfel reprezentantul Primului 
Lord al Amiralității în cadrul a organizaţiei Şefilor statelor 
majore combinate americane. În cele 20 de luni cât a 
deţinut funcţia de comandant suprem al căilor vestice de 
acces, Percy Noble a contribuit substanţial la creşterea 
eficienţei măsurilor de luptă împotriva submarinelor şi la 
menţinerea moralului echipajelor escortelor şi avioanelor, 
manifestând înţelegere faţă de problemele acestora şi 
menţinând un strâns contact personal. Din fericire, 
succesorul său, amiralul Max Horton, a fost bine ales. 
Strălucit comandant de submarin în primul război mondial, 
el deținuse începând cu anul 1940 funcţia de comandă a 
submarinelor britanice cu bazele în Anglia. În cadrul 
campaniei antisubmarine şi-a folosit eficient cunoştinţele 
despre submarine şi echipajele acestora, dând dovadă 
totodată de o energie şi o imaginaţie mobilizatoare. Toate 
aceste calităţi îl recomandau ca un adversar aflat pe picior 
de egalitate cu Donitz. 

Horton concepuse un plan de contraatac concentrat şi 
puternic asupra submarinelor germane. Corvetele şi 
celelalte ambarcaţiuni mici nu erau suficient de rapide 
pentru a duce până la capăt lupta cu submarinele germane 
- dacă le urmăreau prea departe nu mai puteau prinde din 
urmă convoaiele pe care le escortau. Se simţea nevoia 
suplimentării numărului de distrugătoare şi fregate, 
independente, care să ajute escortele de convoaie, 
urmărind submarinele germane până la nimicire. În acest 


scop, încă din septembrie începuseră să se formeze 
grupuri de susţinere; Horton le-a dezvoltat intens, chiar cu 
riscul de a reduce forţa grupurilor de escortare apropiată. 
El intenţiona să-l surprindă pe inamic în mijlocul 
Atlanticului, printr-un contraatac coordonat, lansat de 
câteva dintre noile grupuri de sprijin şi de avioane de pe 
portavioane, care să acţioneze coordonat cu escortele şi cu 
avioanele cu rază largă de acţiune. Grupurile de sprijin nu 
mai aveau să-şi piardă vremea căutând pe spaţii mari 
submarinele germane, acestea putând fi găsite în 
apropierea convoaielor; grupurile de sprijin trebuiau să 
coopereze strâns cu cele de escortare a convoaielor. Când 
ajungeau în zona fără acoperire aeriană, din Groenlanda, 
grupurile de escortare urmau să fie întărite de un grup de 
sprijin şi, în măsura posibilităţilor, cu avioane. Horton 
considera că, obişnuite să fie atacate dinspre convoi, 
submarinele germane vor fi surprinse constatând că sunt 
atacate din toate direcţiile. 

Pe Hitler, rezultatul ineficient al atacului lansat 
înainte de Anul Nou asupra unui convoi din Oceanul Arctic 
de Hipper, Lützow şi şase distrugătoare, plecate din 
Altenfjord, la înfuriat, fapt ce a avut consecinţe 
importante. El şi-a exprimat „hotărârea fermă şi imuabilă” 
de a se răzbuna pe navele mari, făcându-le să plătească cu 
vârf şi îndesat. Acest lucru a dus la demisia marelui amiral 
Raeder, o lună mai târziu, şi la înlocuirea lui în funcţia de 
Comandant suprem al Marinei militare cu Dönitz - care şi- 
a păstrat şi funcţia de comandant al submarinelor. Dönitz 
ştia cum, să-l abordeze pe Hitler şi-a obţinut acordul 


acestuia de a păstra în Norvegia Tirpitz, Liitzow şi 
Scharnhorst „ca forţă de şoc relativ puternică”. 

În Atlantic a domnit acalmia în decembrie şi ianuarie, 
scufundările provocate de submarinele germane au scăzut 
sub 200.000, lucru datorat în mare măsură vremii 
furtunoase. Cu toate acestea, navele comerciale din 
convoaie au suferit din cauza condiţiilor meteorologice 
nefavorabile, fapt ce a dus la dispersarea şi distrugerea 
navelor mai puţin rezistente., în februarie, pierderile 
provocate de submarinele germane aproape că s-au dublat, 
iar în martie s-au cifrat la 108 vase (627.000 tone) 
apropiindu-se astfel din nou de cifrele maxime înregistrate 
în iunie şi în noiembrie 1942. Îngrijorător era faptul că 
aproape două treimi făceau parte din convoaie. La 20 
martie, 38 de submarine germane au atacat două convoaie 
aflate la mică distanţă între ele care se întorceau spre 
casă, înainte de reluarea acoperirii aeriene. Au fost 
scufundate 21 de vase (141.000 tone), germanii pierzând 
un singur submarin. A fost unul dintre cele mai mari 
atacuri lansate asupra convoaielor în întreg parcursul 
războiului. 

Ulterior, Amiralitatea consemna că „germanii n-au 
fost niciodată atât de aproape de a întrerupe comunicațiile 
între Lumea Nouă şi Lumea Veche, ca în primele 20 de zile 
ale lunii martie 1943”. Statul Major al Marinei militare a 
ajuns chiar să se întrebe dacă de fapt convoaiele puteau fi 
folosite ca un sistem de apărare eficient. 

În ultimele 11 zile ale lui martie s-a produs însă o 
schimbare radicală pe teatrul de război. În Atlanticul de 


Nord au fost scufundate doar 15 nave, în comparaţie cu 
107 în primele două treimi ale lunii. În aprilie, numărul 
vaselor scufundate s-a înjumătăţit, iar în mai a scăzut şi 
mai mult. Contraofensiva lui Horton începuse să-şi facă 
efectul într-un interval de timp remarcabil de scurt. 

În cel mai critic moment din luna martie americanii 
ceruseră să se retragă din sistemul de escortare aflat în 
Atlanticul de Nord şi să preia responsabilitatea rutelor din 
Atlanticul de Sud, în special a celor care duceau spre 
Mediterana. Totodată, erau preocupaţi extrem de mult de 
situaţia din Pacific. Efectul practic nu a fost prea 
important. Guvernul SUA a plasat sub comandă britanică 
primul portavion pentru grupurile de sprijin şi a pus la 
dispoziţie avioanele Liberator, capabile să zboare pe 
distanţe foarte lungi. Începând cu 1 aprilie, Anglia şi 
Canada au preluat responsabilitatea tuturor convoaielor 
între continentul american şi Anglia. 

În primăvara anului 1943, submarinele germane au 
suferit o scrie de pierderi grele în luptele cu convoaiele 
inamice. La mijlocul lui mai, Dönitz îi raporta lui Hitler: 
„Ne confruntăm cu cea mai mare criză din războiul cu 
submarine, deoarece inamicul, dispune de noi sisteme de 
localizare şi reperare... care fac imposibilă orice luptă şi 
ne provoacă pierderi masive”. Numărul submarinelor 
germane distruse în mai fusese mai mult decât dublu, şi 
reprezenta 30% din totalul celor aflate pe mare. Acest ritm 
de pierderi nu putea fi suportat multă vreme, astfel încât, 
la 23 mai, Dönitz şi-a retras toate submarinele din 
Atlanticul de Nord, în aşteptarea unor noi. Arme de care să 


se poată folosi. În iulie, numărul vaselor comerciale 
construite de Aliați îl depăşise pe cel al navelor 
scufundate, fapt ce a constituit factorul decisiv şi dovada 
că ofensiva submarinelor germane fusese înfrântă. 
Analizând retrospectiv situaţia, se impune constatarea 
că în martie, Anglia se aflase la un pas de înfrângere şi 
asta datorită lipsei avioanelor cu rază mare de acţiune 
pentru protecţia convoaielor. Din ianuarie până în mai, din 
convoaiele ce au beneficiat de escortă aeriană n-au fost 
scufundate decât două vase. Din momentul în care 
convoaiele au avut o acoperire aeriană adecvată, în special 
cu avioane cu rază mare de acţiune Liberator, submarinele 
germane au fost nevoite, treptat să renunţe la atacul în 
„haită de lupi”, deoarece în orice clipă un avion inamic 
putea dirija un grup de sprijin spre poziţiile lor. Radarele 
pe noua lungime de undă de 10 cm, pe care submarinele 
germane nu o puteau intercepta, a jucat un rol important, 
pe care Dönitz l-a sesizat imediat. O contribuţie 
semnificativă au avut, de asemenea, noile arme ca, de 
exemplu, „Ariciul”, un dispozitiv cu rachete antisubmarine 
cu reacţie, precum şi bombele de adâncime mult mai grele. 
Un alt factor pozitiv l-a constituit activitatea analitică a 
Unităţii tactice a căilor vestice de acces, organizată la 
începutul anului 1942 elaborând cel mai bun sistem tactic 
împotriva submarinelor germane, precum şi aplicarea 
cercetării operaţionale de către profesorul P.M.S. Blackett 
în analiza desfăşurării convoaielor. În plus, noul cifru 
pentru coordonarea navelor de comerţ, introdus la 
sfârşitul lunii mai 1943, i-a privat pe nemți de preţioasele 


informaţii obţinute prin activităţile de informaţii. 

Cei mai importanţi factori în adjudecarea victoriei se 
pare că au fost ameliorarea standardelor de pregătire a 
escortelor şi a avioanelor, şi cooperarea mai bună între 
marinari şi piloţi. 

Dintre personalităţi meritul cel mai mare în 
înfrângerea submarinelor germane i-a revenit amiralului 
Max Horton. Un aport însemnat şi-a adus şi Air-Marshal-ul 
John Slessor, numit comandant suprem al 
Comandamentului de coastă în februarie 1943, perioada 
crucială a bătăliei. Dintre comandanții grupurilor de 
escortă, doi merită să fie menţionaţi în mod deosebit - 
comandorul F.]. Walker, începând cu anul 1941, şi căpitan- 
comandorul P.W. (mai târziu viceamiralul Sir Peter 
Gretton) în perioada 1942 - 1943. 

Pe parcursul lunii iunie 1943, în Atlanticul de Nord nu 
a fost atacat niciun convoi. Luna iulie s-a dovedit nefastă 
pentru submarinele germane, îndeosebi în Golful Biscaya, 
unde patrule aeriene ale Comandamentului de coastă au 
obţinut o recoltă bogată: 86 de submarine germane care 
au încercat să traverseze golful, 55 au fost reperate, 17 
scufundate, iar şase au fost nevoite să se întoarcă. 
Singurul drum de ieşire din golf era o linie îngustă, pe 
lângă coasta spaniolă, lucru pe care Dönitz i l-a raportat 
lui Hitler. 

Patrulele antisubmarine au plătit un preţ greu pentru 
succesele repurtate - 14 avioane au fost distruse. 

În intervalul iunie - august 1943, submarinele 
germane au scufundat doar 58 de nave comerciale în toate 


apele, cu excepţia mediteranei; aproape jumătate din 
acestea au fost atacate în largul coastei Africii de Sud şi în 
Oceanul Indian. 

Succesul moderat a fost dobândit cu preţul a 79 de 
submarine - dintre care 58 au fost scufundate de avioane. 

În speranţa de a redobândi supremaţia, Dönitz i-a 
cerut lui Hitler să dispună mai multe misiuni aviatice de 
cercetare pe distanţe lungi în Atlantic şi o mai puternică 
acoperire aeriană pe rutele de tranzit. Spre deosebire de 
Raeder el a reuşit să provoace reacţii mai favorabile, 
impunându-şi argumentele pentru a învinge reținerea lui 
Göring de a coopera în spaţiul aerian. Dönitz a obţinut 
totodată aprobarea de a mări producţia de submarine de la 
30 la 40, cu prioritate a celor de tip nou care să poată 
dezvolta, în submersie, viteze sporite. Din nefericire, 
submarinul „Walter”, ce urma să fie acţionat de o 
combinaţie de carburant diesel şi peroxid de hidrogen, a 
ridicat atâtea probleme de construcţie, încât până la 
sfârşitul războiului nu a fost gata pentru a intra în 
funcţiune. S-a realizat, totuşi, o îmbunătăţire importantă 
prin înzestrarea submarinelor cu un catarg „Schnorekel” 
de evacuare a combustibilului uzat şi de aspirație a 
aerului. Dispozitivul, de origine olandeză, datând dinainte 
de 1940, permitea submarinelor să-şi încarce bateriile 
navigând la adâncimea periscopică. La mijlocul anului 
1944,30 de submarine au fost dotate cu acest dispozitiv. 

Alte două noi dispozitive germane, apărute la mijlocul 
anului 1943, au fost: torpila autodirijată acustic de 
zgomotul elicelor navelor şi bombă. Cu toate acestea, în 


lunile septembrie şi octombrie, aliaţii au pierdut doar nouă 
vase de comerţ - din 2.478 care au navigat în cele 64 de 
convoaie din Atlantic, reuşind să scufunde 25 de 
submarine germane. După această nouă înfrângere, Dönitz 
n-a mai utilizat submarinele în atacarea marilor convoaie. 

La 8 octombrie, în urma unui acord cu Portugalia, 
Anglia a preluat două baze aviatice din Azore. Din acel 
moment s-a putut asigura o acoperire aeriană eficientă în 
toi Atlanticul de Nord. 

În primele trei luni ale anului 1944, germanii au 
suferit pierderi şi mai mari. Ei au scufundat numai trei 
nave de comerţ - din totalul de 3.360 care au traversat 
Atlanticul de Nord şi au pierdut 36 de submarine. Dönitz a 
renunţat la orice operaţie împotriva convoaielor şi i-a 
comunicat lui Hitler că reluarea campaniei era absolut 
inoportună înainte de a dispune de noile tipuri de 
submarine şi mijloace defensive, inclusiv de o mai bună 
acţiune de recunoaştere aeriană. 

La sfârşitul lui martie 1944, Dönitz a primit ordin să 
formeze un grup de 40 de submarine capabil să opereze în 
imediata apropiere a țărmului, pentru eventualitatea unei 
invazii a Aliaților în Europa. La sfârşitul lunii mai, Dönitz 
concentrase 70 de submarine în porturile din Golful 
Biscay, lăsând în Atlanticul de Nord doar trei a căror 
sarcină se rezuma la raportarea condiţiilor meteorologice. 

Renunţarea germanilor de a mai continua campania 
submarinelor din Atlanticul de Nord a fost întâmpinată cu 
un sentiment de uşurare în rândul Comandamentului de 
coastă, ale cărui avioane (aparţinând Grupului Nr. 19) 


scufundaseră 50 de submarine germane şi avariaseră alte 
56 (dintr-un total de 2.425 de intrări şi ieşiri din bazele 
aflate în Golful Biscaya) până în luna mai 1944, pe 
parcursul a 41 de luni de operaţii militare. Grupul Nr. 19 
pierduse în acele perioade 350 de avioane. Pierderile ar fi 
fost probabil mai mici, iar efectul acţiunilor întreprinse 
mai important, dacă acest Comandament de coastă ar fi 
avut un număr mai mare de avioane adecvate misiunii lor. 

Dintre evenimentele acelei perioade, amintim două 
atacuri lansate asupra navei germane Tirpitz, în zona de 
ancoraj din Norvegia, de către trei submarine mici (în 
septembrie 1943) şi de Aviația Marinei militare (în martie 
1944). Aceste atacuri au precedat scufundarea vasului de 
către bombardierele grele ale RAF, în luna noiembrie a 
aceluiaşi an. Tirpitz îşi folosise tot armamentul din dotare 
doar o singură dată (într-un raid la Spitzbergen), însă 
faptul că supravieţuise atâtor avarii pricinuite de inamic 
dovedea calitatea construcţiei lui. De altfel, simpla lui 
prezenţă în apropierea coastei a avut o mare influenţă 
asupra strategiei maritime a Angliei, atrăgând o bună 
parte din puterea ci navală. 

Ameninţării prezentate de Scharnhorst i se pusese 
capăt în luna decembrie a anului anterior, când nava a fost 
interceptată şi scufundată de o forţă puternică britanică în 
momentul în care nava germană încerca să intercepteze un 
convoi în Oceanul Arctic. 

Pe parcursul primei jumătăţi a anului 1944, cele mai 
mari necazuri în apele teritoriale ale Angliei au fost 
pricinuite de micile ambarcaţiuni torpiloare cu motor, 


numite „vedete torpiloare”, pe care germanii izbutiseră să 
le pună la punct. Numărul lor nu a depăşit niciodată trei 
duzini, dar prezentau avantajul de a putea fi mutate rapid 
de la o rută de convoi la alta, ceea ce crea posibilitatea de 
a alege variantele optime. Aceste vedete torpiloare au 
reprezentat o adevărată calamitate. - Submarinele 
germane concentrate în porturile vestice ale Franţei 
pentru a contracara acţiunile Aliaților peste Canalul 
Mânecii nu s-au dovedit suficient de eficiente, deşi au fost 
dotate cu dispozitivul Schnorkel înainte de invazia din 
Normandia, în iunie, ceea ce le-a făcut mai puţin 
vulnerabile la atacurile aeriene. 

Când Armata a 3-a americană, a „ţâşnit” din 
Normandia şi s-a apropiat de porturile vestice - Brest, 
Lorient şi St. Nazaire - la mijlocul lui august, majoritatea 
submarinelor germane au fost mutate în Norvegia. Din 
acel moment, vasele de comerţ care traversau canalul şi- 
au putut relua vechea rută de-a lungul sudului Irlandei, 
precum şi cea de-a lungul coastei nordice. 

Începând cu ultima parte a lunii august, un şuvoi de 
submarine germane a început să curgă din Norvegia şi 
Germania, ocolind nordul Scoției şi Irlanda. Submarinele s- 
au postat în apropiere de țărm, acoperind unghiuri cu 
activitate intensă, până pe coasta sudică a Angliei, la 
Portland Bill. Rezultatele. Acestei campanii din imediata 
apropiere a țărmului n-au fost cele aşteptate. Totuşi, 
datorită  submersiilor permanente şi a dispozitivelor 
Schnorkel, submarinele germane au suferit mai puţine 
pierderi. Pe durata a patru luni, din septembrie până în 


decembrie 1944, ele au scufundat în apele de coastă 
britanice doar 14 vase. 


Convoaiele din Oceanul Arctic 


Convoaiele britanice îndreptate spre nordul Rusiei au 
început să navigheze de la sfârşitul lunii septembrie 1941. 
Arhanghelskul fiind blocat de gheţuri, s-au utilizat 
Murmanskul, singurul port important al Rusiei neblocat de 
gheaţă. Eşecul nemților de a cuceri acest port printr-o 
puternică acţiune militară pe uscat reprezintă o stranie 
omisiune strategică, care s-a pus în imposibilitatea de a 
bloca această rută nordică de aprovizionare atunci când 
era extrem de vulnerabilă. 

Când şi-au dat seama de anvergura transporturilor 
efectuate pe această rută, de vasele britanice şi apoi şi de 
cele americane, care aduceau ajutoare Rusiei, germanii s- 
au grăbit să-şi consolideze puterea navală şi aeriană în 
Norvegia şi să atace convoaiele aliaţilor în oceanul Arctic 
(martie, aprilie şi mai 1942). Lovitura cea mai grea a 
primit-o convoiul PQ 17 care la sfârşitul lui iunie se 
îndrepta spre est convins că acest convoi şi escorta sa erau 
pe punctul de a cădea pradă navelor de război germane. 
La 4 iulie, Amiralitatea i-a ordonat să se împrăştie în 
marea Barenţ. Izolate şi neputincioase, 13 din cele 36 de 
nave comerciale au fost nimicite de avioanele şi 
submarinele germane. Din numărul total de avioane 
transportate de acest convoi, doar 87 au ajuns la 
destinaţie, iar 210 au fost distruse; din 430 de tancuri, au 


ajuns doar 164; 3.350 de vehicule şi două treimi din 
celelalte. Tipuri de încărcături au fost, de asemenea, 
pierdute. 

Următorul convoi spre Rusia a fost trimis abia în 
septembrie, însoţit de o escortă mult mai puternică. 
Avertizat prin sistemul de cercetare radio, amiralul Raeder 
şi-a retras vasele de război mai a mări - care ar fi putut 
zdrobi escortele. În aceste condiţii, 27 dintre cele 40 de 
vase comerciale ale convoiului PQ 18 au ajuns cu bine la 
Arhanghelsk, în timp ce avioanele şi submarinele germane 
au suferit pierderi grave. Germanii nu au mai repetat un 
atac de o asemenea anvergură în nordul îndepărtat. 

După o pauză pe timpul iernii au fost trimise câteva 
convoaie mai mici. Deşi au cerut, expedierea mai multor 
convoaie, ruşii nu le-au acordat nicio protecţie în timpul 
lungii traversări a oceanului, mulţumindu-se să intervină 
doar în apropiere de locul de destinaţie. Începând din 
martie 1943, pentru că ziua se mărea constant, 
comandantul suprem al Marinei din Anglia, amiralul 
Torvey, nu şi-a mai asumat riscul de a trimite alte 
convoaie. Situaţia critică din Atlantic a pus capăt oricăror 
divergențe în această privinţă, iar escortele din Oceanul 
Arctic deviate într-acolo au jucat un rol important în 
victoria decisivă împotriva submarinelor germane. 

În noiembrie, când expedierea convoaielor s-a reluat 
existau mult mai multe escorte disponibile, printre care şi 
noile portavioane de escortare. Acestea au pricinuit 
pierderi mari în rândul avioanelor din Luftwaffe şi a 
submarinelor şi au reuşit să asigure transportul unor 


încărcături uriaşe până în Rusia. 

În cele 40 de convoaie care au străbătut Oceanul 
Arctic începând cu anul 1941, au navigat 8.11 nave de 
comerţ, dintre care 58 au fost scufundate, iar alte 33 s-au 
întors din drum din diverse motive. 720 au ajuns cu bine la 
destinaţie, cu aproximativ patru milioane tone încărcătură. 
Au fost transportate 5.000 de tancuri şi peste 7.000 de 
avioane. Aliaţii au pierdut în aceste acţiuni 18 vase de 
război şi 98 de vase comerciale, iar germanii crucişătorul 
de linie Scharnhorst, trei distrugătoare şi 38 de 
submarine. 


Ultima fază 


Pe parcursul primelor luni ale anului 1945, flota 
germană de submarine înregistra o creştere datorită noilor 
submarine şi pierderilor mai mici din rândul celor 
existente, datorită dispozitivului Schnorkel şi, ca urmare a 
suspendării operaţiilor militare pe distanţe mari din 
Atlantic. În ianuarie, au fost puse în funcţiune 30 de noi 
submarine, faţă de o medie de numai 18, înregistrată în 
lunile precedente. Unele submarine erau modele noi, 
îmbunătăţite, capabile să navigheze în submersie pe 
distanţe mai lungi şi cu viteze mai mari. Tipul XXI pentru 
ocean, de 1.600 tone, şi tipul XXIII de coastă, de 230 tone 
(două treimi din submarinele amintite fiind din categoria 
modelului mai mare). În martie, flota de submarine a atins 
maximum în privinţa efectivelor de luptă - 463 submarine. 

Campania de bombardare a început să aibă efecte 


serioase asupra producţiei abia în martie. Din fericire 
pentru Aliați, minarea Mării Baltice efectuată din aer, deşi 
n-a dat rezultate pe măsura eforturilor depuse, a avut 
totuşi un efect important (mai important chiar decât au 
crezut şefii marinei militare), reuşind să zădărnicească 
acţiunile de testare şi pregătire a submarinelor germane şi 
împiedicând astfel apariţia masivă la faţa locului a noilor 
tipuri. Dacă noile tipuri de submarine ar fi ajuns pe mare 
în forţă, s-ar fi putut reedita pericolul prezentat de 
submarinele germane în 1943. În martie, când armatele 
Aliaților au trecut Rinul, apropiindu-se de Berlin, paralel 
cu înaintarea ruşilor dinspre est, toate formele de presiune 
au putut fi intensificate paralizând astfel inamicul. 

În timpul ultimelor săptămâni de război, activitatea 
submarinelor germane s-a desfăşurat în principal în largul 
coastelor de est şi de nord-est ale Angliei. Dar, n-au 
obţinut rezultate deosebite, noile tipuri de submarine nu 
au înregistrat pierderi în aceste ape. 

În mai, după capitularea Germaniei, 159 de submarine 
ger mane s-au predat, iar alte 203 au fost sabordate de 
propriile echipaje. Acest gen a fost tipic pentru mândria şi 
moralul echipajelor submarinelor germane. 

Pe durata celor cinci ani şi jumătate de război, 
germanii au construit şi au trimis în misiuni 1.157 de 
submarine, la care s-au adăugat 15 submarine de 
provenienţă străină. 789 (inclusiv trei dintre cele străine) 
au fost distruse. Au folosit, de asemenea, în misiuni, circa 
700 de submarine mici. Dintre cele 632 scufundate pe 
mare, 532 au fost distruse de forţele britanice sau de cele 


controlate de englezi. Submarinele germane, italiene şi 
japoneze - au scufundat 2.828 de nave, totalizând aproape 
15 milioane tone. Proporţional, prada cea mai mare a 
aparţinut germanilor, ale căror submarine au mai 
scufundat 175 de vase de război ale aliaţilor, majoritatea 
britanice. Din totalul pierderilor provocate Aliaților de 
submarinele germane, 61 % a constat din nave care nu 
navigau în convoaie, 9% din nave rătăcite de convoaie, şi 
numai 30% din nave care se aflau în componenţa 
convoaielor. De altfel, foarte puţine vase din convoaiele cu 
protecţie aeriană au fost nimicite de submarinele 
inamicului. 

Un factor determinant pentru pierderile suferite de 
Aliați în Atlantic l-a constituit supremaţia germană asupra 
bazelor navale franceze din Golful Biscaya, timp de patru 
ani şi refuzul Irlandei de a permite Aliaților să utilizeze 
liniile ei de coastă vestice şi sudice, deşi depindea şi ea în 
mare măsură de proviziile aduse de convoaie. Menţinerea 
navigaţiei pe singura rută de acces care îi mai rămăsese 
Angliei s-a datorat în mare măsură controlului pe care ca îl 
avea asupra Irlandei de Nord şi a Islandei. 

Este o lucrare de artă militară, aparent simplă, dar 
extrem de bogată în informaţie, reprezentând rezultatul 
multor ani de matură analiză. Cu siguranţă, se constituie 

paralele şi totuşi unice... Liddell Hart nu se prezintă nici ca 

